
I skyrius 
GĖLIŲ ŠALIS 


LINDA FLORIDA! Nuostabioji Gėlių Šalie! Taip tave pa- 
sveikino drąsus ispanas, nuotykių ieškotojas, pirmasis išvydęs 
tavo krantus nuo savo karavelės priekio!. 

Buvo Verbų sekmadienis, gėlių šventė, ir dievobaimingasis 
kastilietis šiame sutapime įžiūrėjo gerą ženklą. Jis tave pava- 
dino Florida, ir iš tikrųjų tu esi verta šio išdidaus vardo. 

Nuo to laiko praėjo trys šimtai metų. Praslinko ištisi trys 
amžiai, bet, kaip ir pirmąją atradimo dieną, tu pelnytai esi 
vadinama šiuo švelniu vardu. Tu taip pat pasipuošusi gėlėmis, 
kaip ir prieš tris šimtmečius, kada Chuanas de Leonas pirmą- 
kart įkėlė koją į tavo krantą. Ir dabar tu tokia pat graži, kaip 
pasaulio sutvėrimo dieną! 

Tavo miškai vis dar neįžengiami ir neliesti, tavo savanos 
kupinos žalumos, tavo giraitės skleidžia malonų anyžių, apel- 
sinmedžio, mirtų ir magnolijų kvapą. Mėlynoji iksija marguoja 
tavo lygumose, auksinė nimfėja atsispindi tavo vandenyse. Iš 
tavo pelkių galvas kelia didžiuliai kiparisai, milžiniški kedrai, 
eukaliptai ir laurai. Pušys juosia tavo kalnelius, nubertus auk- 
sinio smėlio, ir jų spygliai kaitaliojasi su palmių lapais. Keista 
gamtos užgaida: šitame švelniame, visko pertekusiame krašte 
aptinkami visų rūšių augalai — šiaurės ir pietų medžiai auga 
greta kits kito, pindamiesi savo šakomis. 

Nuostabioji Florida! Kas gali į tave žiūrėti nesijaudindamas, 
kas gali neigti, kad tu palaiminta šalis, kas gali, kaip pirmieji 
keliautojai, nepatikėti, kad iš tavo gelmių trykšta stebuklingi 
! Floridą atrado 1513 metais ispanų jūrininkas Chuanas Ponsė de 


Leonas. 
Žž Romaną „Oceola, seminolų vadas“ Main Ridas parašė 1858 metais. 

šaltiniai, grąžinantys jaunystę ir suteikiantys nemirtingumą! 
Tad nenuostabu, kad ta saldi ir žavi svajonė daug kam susuko 
galvas — ja buvo patikėta. Šitas garsmas, daug labiau viliojan- 
tis, negu Meksikos sidabras ir Peru auksas, sutraukė čionai 
tūkstančius nuotykių ieškotojų, trokštančių išsimaudyti vais- 
kiuose tavo vandenyse ir susigrąžinti jaunystę. Ne vienas drą- 
suolis, vaikydamasis tuščių iliuzijų, šitose pavojingose kelionėse 
be laiko paseno ir net palydėjo gyvybę. Bet ar galima stebėtis 
tokiu beprotišku žygiu! Net ir mūsų laikais kažin ar tokį 
elgesį pavadintum iliuzija, o tame romantikos amžiuje patikėti 
šia svajone buvo dar lengviau. Jei atradai naują pasaulį, tai 
kodėl gi negalėtum atrasti ir naujo būdo gyventi? Žmonės 
pamatė šalį, kur amžinai šlama lapai, kur nevysta gėlės, kur 
nenutildami čiulba paukščiai, kur niekad nebūna žiemos, kur 
niekas neprimena mirties. Ar ne šie stebuklai privertė žmones 
patikėti, kad, įkvėpę tokios palaimintos žemės aromato, jie 
taps nemirtingi? 

Šita naivi svajonė seniai išblėso, bet ją pagimdęs grožis iš- 
liko. Nuostabioji Florida, tu vis tebesi tokia pat gėlių šalis! 
Tavo girios žaliuoja kaip žaliavusios, tavo dangus be debesų, 
tavo vandenys vaiskūs, tu po senovei tebespindi grožiu! Ir vis 
dėlto šis tas pasikeitė. Gamta liko tokia pat. O žmonės? 

Kur ta tauta vario spalvos veidu, kurią tu maitinai ir girdei? 
Tavo laukuose dabar aš matau tiktai baltuosius ir negrus, bet 
ne raudonodžius; europiečius ir afrikiečius, bet ne indėnus. 
Argi būtų išnykusi šenoji tauta, kadaise gyvenusi tavo žemė- 
se? Kurgi indėnai? Jų nebėra! Jie nebeklaidžioja takais, ap- 
augusiais gėlėmis, jų laiveliai neberaižo vaiskių tavo upių, jų 
balsų nebegirdėti tavo miškuose, dvelkiančiuose aromatinga vė- 
sa, jų lankų templės daugiau nebezvimbia tarp medžių. Jie 
išėjo — išėjo toli ir amžių amžiams. | 

Bet ne gera valia jie išėjo. Nes kas gi paliks tave savo 
noru? Ne, nuostabioji Florida, raudonodžiai tavo vaikai liko 
tau ištikimi, ir sunku jiems buvo su tavimi skirtis. Ilgai jie 
gynė mylimą žemę, kur prabėgo jų jaunystė; ilgai jie kovojo 
įnirtingą kovą, išgarsinusią juos amžinai. Baltaveidžiams pa- 
vyko juos išstumti iš gimtosios jų žemės tik po atkaklių mūšių, 
pražudant ištisas armijas. Taip, jie išėjo ne savo noru. Jie 
buvo prievarta atplėšti nuo tavęs, kaip vilkiukai nuo vilkės, 
ir nustumti toli į Vakarus. Liūdesys graužė jiems širdis, lėti 

buvo jų žingsniai, kada jie tolinosi paskui nusileidžiančią saulę. 
Tylėdami, su ašaromis akyse jie ėjo į priekį. Tarp jų nebuvo 
nė vieno, kuris ištremtin būtų ėjęs savo noru. 

Nenuostabu, kad jiems nesinorėjo skirtis su tavimi. Aš pui- 
kiai suprantu visą jų sielvarto gilybę. Aš irgi žavėjausi Gėlių 
Šalies grožiu ir atsisveikinau su tavimi, Florida, taip pat neno- 
riai. Aš vaikščiojau didingų tavo miškų pavėsyje ir maudžiausi 
skaidriuose tavo upeliuose, ne vildamasis susigrąžinti jaunystę, 
o aiškiai ir džiugiai jausdamas gyvenimą ir sveikatą, Aš dažnai 
gulėdavau po plačiomis tavo palmių ir magnolijų ląjomis arba 
ilsėdavausi žaliose tavo savanų platybėse. Ir, įsmeigęs akis 
į mėlyną dangaus skliautą, kartodavau sau vienas poeto žodžius: 


"O, jeigu gali būti žemėj rojus, 
Tai jis čionai, čionai po mano kojų! 


I! skyrius 
INDIGO PLANTACIJA 


Mano tėvas turėjo indigo plantaciją. Jo pavardė buvo Ren- 
dolfas, ir mane visi vadino taip pat, kaip ir jį: Džordžu Ren- 
dolfu. 

Mano gyslomis teka dalelytė indėnų kraujo, kadąngi muno 
tėvas paėjo iš Rendolfų nuo Roanoko upės ir save kildino iš 
princesės Pokachontasos!. Jis didžiuodavosi indėnišką savo kil- 
me — beveik kėlėsi į puikybę dėl to. Gal europiečiuį tai atro- 
dys keista, bet yra žinoma, kad Amerikos baltieji, kurių protė- 
viai buvo indėnai, didžiuojasi savo kilme. Būti metisu? nelai- 
koma gėda, ypač tuo atveju, jei čiabuvių palikuonis turi pa- 
dorų turtą. Daugelis tomų, parašytų apie indėnų kilnumą ir 
didybę, yra mažiau įtikinami, kaip tasai paprastas faktas, kad 
mes nesigėdijame jų pripažinti savo protėviais. Šimtąi baltųjų 
šeimų tvirtina esą kilusios iš Virginijos princesės. Jei jų pre- 


!Pokachontasa (apie 1595—1617 m.) — indėnų vado Pouchata- 
no duktė. Tikrasis jos vardas buvo Matoaka. „,„Pokachontasa" įndėniškai 
reiškia „linksmoji“, „išdaigininkė“. 1614 m. ji ištekėjo už anglo Džono 
Rolfo. Santuoka turėjo politinę reikšmę, kadangi ja buvo siekiama pa- 
taisyti anglų ir indėnų santykius. 1616 m. Pokachontasa atvyko į Angli- 
ją. Rendolfai iš Roanoko (Virginijos valstija) tikrai kilę iš Pokachon- 
tasos palikuonių. 

Ž Metisai — gimę iš mišrios baltųjų ir indėnų santuokos. 


tenzijos yra pagrįstos, tai gražioji Pokachontasa buvo neįkaino- 
jamas lobis savo vyrui. 

Aš manau, kad mano tėvas iš. tikrųjų buvo jos palikuonis. 
Bent jau paėjo iš senos kilmingos kolonistų šeimos. Jaunystėje 
jis valdė šimtus juodųjų vergų, bet per savo vaišingumą, pa- 
virsdavusį turto švaistymu, vėjais paleido gausų palikimą. Ne- 
galėdamas pakelti tokios žeminamos padėties, jis susirinko sa- 
vo turto likučius ir išvažiavo į pietus, norėdamas ten pradėti 
naują gyvenimą. 

Į šį pasaulį aš atėjau dar prieš aną permainą tėvo gyvenime, 
ir mano gimtinė — Virginija, bet pirmieji įspūdžiai man į at- 
mintį įstrigo prie gražiosios Suonos krantų, Floridoje. Čia pra- 
bėgo mano vaikystė, čia aš patyriau pirmuosius jaunystės 
džiaugsmus, pirmąją liepsningą jaunuolio meilę. Mes visada 
ir visam gyvenimui įsimename vietas, kur prabėgo mūsų vai- 
kystė. 

Aš vėl matau gražų baltai dažytą ąžuolinį namą su žaliomis 
žaliuzi ant langų. Jį supa plati veranda su stogu, kurį remia 
visokiais drožiniais išpiaustytos medinės kolonos. Žemutė ba- 
liustrada su lengvais turėklais namą skiria nuo vejos su gėlynu. 
Į dešinę nuo namo žaliuoja apelsinų giraitė, į kairę tęsiasi di- 
džiulis sodas. Už vejos driekiasi žalia laukymė, lėkštai žemėjanti 
beveik iki pat upės. Šioje vietoje upė daro kilpą, panašią į di- 
delį ežerą su miškingais krantais ir mažomis salelėmis, kurios 
atrodo lyg kabančios, ore. Aplinkui skrajoja ir plaukioja dau- 
gybė paukščių. Ežere pliuškena baltosios gulbės, o toliau juo- 
duoja miškas, kuriame taip pat skrajoja ir čiauška įvairių įvai- 
riausių paukščių. 

Laukymėje auga didelės palmės su ilgais smailiais lapais ir 
žemaūgės palmės su plačiais vėduokliškais lapais. Čia žydi mag- 
nolijos ir kvapusis anyžius, ten — vaivorykštės spalvomis tvis- 
kantis jukos vainikas. Tai vis čionykščiai augalai. Laukymėje 
keroja dar vienas šių vietų gyventojas — milžiniškas ąžuolas 
su horizontaliomis šakomis ir standžiais kaip oda, amžinai ža- 
liuojančiais lapais, skleidžiančiais didelį šešėlį ant: žolės. | 

Šešėlyje aš matau gražią mergaitę lengva vasarine suknele. 
Iš po baltos skarelės, dengiančios jos galvą, kyšo ilgos garba- 
nos, spindinčios visais aukso atspalviais. Tai mano jaunesnioji, 
mano vienintelė sesuo Virginija. Auksinius plaukus ji pavel- 
dėjo iš motinos, ir iš jų nieku gyvu negalėtum spręsti apie 

indėnišką jos kilmę. Ji žaidžia su savo numylėtiniais — su da- 
nielium ir mažu margu elniuku. Ji juos maitiną saldaus apel- 
sino minkštimu, ir tai jiems labai patinka. Šalia jos, pririšta už 
grandinėlės, tupi dar viena jos numylėtinė — juoda voveraitė 
žvilgančiu kailiuku ir nenustygstančia uodega. Šmaikštūs jos 
šuoliai gąsdina elniuką, jis bėga nuo voveraitės ir glaudžiasi 
prie motinos arba ieško mano sesers apsaugos. 

Aplinkui skamba paukščių balsai. Girdėti, kaip suokdama 
švilpauja auksinė volungė, susisukusi lizdą apelsinų giraitėje, 
o iš verandos jai pritaria narvelyje uždarytas strazdas giesmi- 
ninkas. Linksmu aidu jis atsiliepia į magnolijose skraidančių 
raudonųjų kardinolų ir mėlynųjų kėkštų giesmes. Jis pamėg- 
džioja plepančias žaliąsias papūgas, lesančias sėklas nuo aukštų 
kiparisų upės krante. Retkarčiais jis šaižiu riksmu mėgdžioja 
ispaniškąsias kuolingas, kurių sidabriniai sparnai žvilga aukštai 
danguje, arba iš tolimų ežero salelių atplaukiantį ibių švil- 
pimą. Šunų lojimą, kačių kniaukimą, mulų bliovimą, arklių 
žvengimą, net žmonių balsus — įvairių įvairiausius garsus atkar- 
toja tas nepaprastas dainininkas. 

Už namo matai visiškai kitą vaizdą — gal ne toki mielą akiai, 
bet ne mažiau judrų. Čia virte verda darbas. Prie namo prieina 
plati aikštė, aptverta pinučiais. Jos viduryje stovi didžiulė sto- 
ginė, užimanti pusę akro žemės. Stoginę remia tvirti mediniai 
stulpai. Po ja matyti dideli pailgi loviai, išskobti iš kiparisų 
kamienų. Trys loviai, uždėti vienas ant kito, tarpusavyje su- 
jungti čiaupais. Šiuose loviuose yra mirkomas brangus auga- 
las — indigas, o iš jo gaminami mėlynos spalvos dažai. 

Toliau eilėmis išsirikiavę stovi maži vienodi namukai. Tai 
negrų trobelės. Kiekviena jų tartum slepiasi apelsinmedžių 
gojuje. Prinokę vaisiai ir vaško spalvos žiedai aplinkui sklei- 
džia kvapnų aromatą. Čia, vienur iškildamos aukščiau namelių 
stogų, kitur palinkdamos ties jais, auga vis tos pačios didingos 
palmės, puošiančios veją prie namo. 

Viduryje aptvaro stovi kitos patalpos. Tai pastatai, nedailiai 
suręsti iš netašytų rąstų, su lentiniais stogais. Juose įrengta 
arklidė, grūdų sandėliai ir virtuvė. Ši pastaroji siekiasi su 
svarbiausiu pastatu atvira galerija, jos stogas dengtas malks- 
nomis ir jį laiko kvapiojo kedro stulpai. | 

Už aptvaro driekiasi platūs laukai, apjuosti tamsaus, hori- 
zontą užstojančių kiparisų miško. Šiuose laukuose ir auga in- 

digas. Beje, čia yra ir kitų kultūrų: kukurūzų, saldžiųjų bulvių, 
ryžių ir cukrašvendrių. Bet jos skirtos ne pardavimui, O savo 
pačių vartojimui. 

Indigas sėjamas tiesiomis eilėmis su tarpueiliais. Augalai 
bręsta ne vienu laiku: kai kurie ką tik išdygę, ir jų lapai 
panašūs į jaunus dobilus; kiti jau aplipę žiedais, suvirš dviejų 
pėdų aukščio ir panašūs į papartį. Jų lapai šviesiai žali, plunks- 
niniai, būdingi visiems ankštiniams, — indigas priklauso jų šei- 
mai. Kartais išsiskleidžia žiedai, panašūs į plaštakę, bet jiems 
retai kada leidžiama pilnai sužydėti. Jų laukia kitas likimas: 
purpuriniai žiedai negailestingai nupiaustomi. 

Viduje aptvaro ir indigo laukuose pluša šimtai žmonių. Iš- 

skyrūs vieną ar du, visi afrikiečiai, visi vergai. Daugumas jų -— 
negrai, nors jie ir ne visi juodaodžiai. Čia yra ir mulatų!, ir 
sambo2, ir kvarteronų3. Net ir tų, kurių gyslose teka grynas 
afrikiečių kraujas, oda ne juodos, o bronzinės spalvos. Kai ku- 
rie jų gana negražūs — lūpos storos, kakta žema, nosys priplo- 
tos, ir jau nepasakysi, kad jie būtų grakštūs. Kiti nuaugę gra- 
žiai, kai kurie net patrauklūs. Yra ten ir beveik baltų moterų — 
kvarteronių. Daugelis jų malonaus veido, o kai kurios tikros 
gražuolės. 
"Visi dėvi darbo drabužius. Vyrai lengvas drobines kelnes, 
ryškių spalvų marškinius ir palmių lapų skrybėles. Tik ne- 
daugelis gali pasigirti savo apranga. Kai kurie pliki ligi juos- 
mens, ir juoda jų oda žvilga prieš saulę kaip ebeno medis. 
Moterys apsitaisiusios daug margiau — dryžuoto satino sukne- 
lėmis, apsigobusios madrasinėmis ryškaus languoto audinio ska- 
relėmis. Kai kurių suknelės pasiūtos skoningai ir labai gražios. 
Šukuosena, panaši į tiurbaną, moterims teikia ypatingo vaizZ- 
Jingumo. 

"Ir vyrai, ir moterys dirba indigo plantacijoje. Kai kurie piau- 
na augalus ir riša į pėdus; kiti neša tuos pėdus iš laukų į sto- 
ginę, ten juos meta į viršutinį lovį — „maišomąjį kubilą“; treti 
paleidžia vandenį ir spaudžia. Likusieji darbininkai kastuvais 
stumia nuosėdas į nuleidžiamuosius kanalus, o keletas žmonių 
džiovina ir formuoja dažus. Visi dirba tam tikrą darbą ir, rei- 


1! Mulatai— gimę iš mišrios negrų ir baltųjų santuokos. 

2 Sambo — gimę iš mišrios indėnų ir mulatų santuokos. 

* Kvarteronai — gimę iš mišrios baltųjų ir terceronų— bal: 
tųjų įr mulatų — vaikų santuokos. 

kia pasakyti, gana linksmai. Žmonės juokiasi, plepa, dainuoja, 
laido kandžias pastabas, ir linksmi balsai nuolat skamba jums 
ausyse. ( 

Tačiau jie visi — mano tėvo vergai. Jis su jais elgiasi gerai, 
čia retai kada pliaukši vytinis, ir gal todėl čia darbininkai links-: 
mi ir žvalūs. | | 

Štai kokie malonūs vaizdai įstrigo man į atmintį. 

Čia praėjo mano vaikystė, čia prasidėjo sąmoningas mano 
gyvenimas. | 


III skyrius 
DU DŽEKAI . 


Kiekvienoje plantacijoje yra savas „piktasis demonas“, kar- 
tais net keletas, bet vienas iš jų visada būna pats baisusis 
piktadarys. Toks demonas. pas mus buvo Geltonasis Džekas. 

Tai buvo jaunas mulatas; nelabai biaurus pažiūrėti, bet niū- 
raus ir priekabingo būdo. Kartais jis parodydavo siautulingą 
pyktį ir žiaurumą. 

Tokio būdo žmonių. dažniau pasitaiko tarp mulatų, negu tarp 
negrų. Šią psichologinę ypatybę galima paaiškinti tuo, kad mu- 
latai didžiuojasi geltona savo oda ir save laiko aukštesniais 
už negrus kaip protiniu, taip ir fiziniu atžvilgiu, ir todėl skau- 
džiau jaučia žeminamos savo padėties neteisingumą. 


Kalbant apie grynakraujus negrus, reikia pasakyti, kad jie“ 
retai kada būna bejausmiai laukiniai. Žmonių gyvenimo trage- 
dijoje jie yra aukos, bet ne piktadariai. Vis tiek kur jie bū- 
tų — gimtojoje savo šalyje arba svetimoje, — visur jiems tenka 
kentėti, bet jų širdyse nėra kerštingumo ir žiaurumo. Visame 
pasaulyje nerasi geresnės širdies už tą, kuri plaka Afrikos 
negro krūtinėje. 


Geltonasis Džekas visada pasižymėjo žiaurumu. Tai buvo įgim- 
tas jo būdo bruožas — be abejojimo, paveldėtas. Jis buvo is- 
panų mulatas, vadinasi, ispanas pagal tėvą ir negras pagal mo- 
tiną. Tikrasis jo tėvas jį pardavė mano tėvui! 

Jei motina yra vergė, jos sūnus taip pat būna vergas. Jei 
tėvas yra laisvas Žmogus, tatai nė kiek nepalengvina jo pali- 
kuonių padėties. Amerikoje raudonodžių ir juodaodžių berniu- 

kų likimą nulemia motinos padėtis. Tik baltoji moteris gaii 
būti baltųjų vaikų motina! 

Plantacijoje gyveno ir kitas Džekas, kuris, skiriant nuo pir- 
mojo, buvo vadinamas Juoduoju Džeku. Jie neturėjo jokio pa- 
našumo į vienas kitą, nebent tai, kad buvo vieno amžiaus ir 
vienodo ūgio. Būdu jie nuo kits kito skyrėsi dar daugiau, negu 
išore ir veido spalva. Geltonojo Džeko oda buvo šviesesnė, 
užtat Juodasis Džekas turėjo gerą širdį. Net jų veidų iš- 
raiška rodė didžiausią skirtumą: vienas buvo. linksmas, paten- 
kintas, o kitas žiūrėjo iš paniūrų. Balti negro dantys visada 
žvilgėjo pro šypseną, o Geltonasis Džekas šypsodavosi tiktai 
tada, kada sugalvodavo kokį piktą kėslą. 

Juodasis Džekas gimė Virginijoje. Pas mus jis gyveno dar 
senojoje plantacijoje ir atvažiavo iš jos su mumis. Jis buvo 
labai prisirišęs prie mano tėvo; tokie santykiai neretai susi- 
klosto tarp pono ir vergo. Save jis laikė mūsų šeimos nariu 
ir didžiavosi, kad turi mūsų vardą. Kaip ir visi negrai, gimę 
„senojoje kolonijoje“, jis didžiavosi ir savo gimtine. Tarp mū- 
sų negrų virginiečiai buvo laikomi pagarboje. 

Juodasis Džekas pažiūrėti buvo nieko sau vaikinas, iš veido 
jis atrodė veikiau mulatas, negu negras. Negrams būdingos 
storos lūpos, plokščios nosys, sklembta kakta. Nė vienos šių 
žymių Džekas neturėjo. Būna grynakraujų negrų su taisyklin- 
gais veido bruožais. Toks buvo ir Juodasis Džekas. Dėl jo 
povyzos jį puikiausiai galėjai pavadinti Etiopijos Apolonu. 

Neskaitant manęs, dar kai kas iš mūsiškių tarė Džeką esant 
daug pavaizdesnį, negu geltonasis jo bendravardis. Tai buvo 
kvarteronė Viola, pirmoji mūsų plantacijos gražuolė. Abu Dže- 
kai jau seniai varžėsi dėl Violos. Abu kiek įmanydami stengėsi 
nusipelnyti jos šypsenų, bet jas laimėti davėsi ne taip lengvai, 
kadangi Viola bUvo kaprizinga ir lengvabūdė. Nereikia nė sa- 
kyti, kad abu varžovai pavyduliavo vienas kitam. Pagaliau ji 
ėmė rodyti neabejotiną palankumą negrui. Už tai mulatas pra- 
dėjo be galo nekęsti savo varžovo. Ne kartą abu Džekai susi- 
kibdavo, ir laimėtoju visada išeidavo negras. Gal kaip tik dėl 
to, o ne dėl išorės, Viola jį apdovanodavo savo šypsenomis. 
Visame pasaulyje ir visais laikais grožis lenkiasi drąsai ir 
jėgai. 

Geltonasis Džekas buvo mūsų medkirtys, o Juodasis Džekas 
ėjo arklininko ir vežėjo pareigas. 

Dviejų Džekų meilės ir pavydo istorija mūsų plantacijos gy- 
venime buvo pats paprasčiausias reiškinys. Ji nebūtų verta ypa- 
tingo dėmesio, ir aš ją paminėjau tik todėl, kad dėl jos kilo 
daug įvykių, labai atsiliepusių visam tolimesniam mano gy- 
venimui. | 

Štai pirmasis jų. Geltonasis Džekas, matydamas, kaip gerai 
klojasi jo varžovui, pradėjo atvirai persekioti Violą. Kartą, at- 
sitiktinai ją pamatęs miške, toli nuo. namų, jis išdrįso į ją 
kreiptis su negražiu pasiūlymu. Kai Viola paniekinamai atsi- 
sakė, jis ryžosi imtis prievartos. Tik netikėtai pasirodžiusi ma- 
no sesuo sutrukdė mulatui įvykdyti savo kėslus. Jis buvo nu- 
baustas, svarbiausia reikalaujant mano seseriai. 


Geltonasis Džekas pirmą kartą susilaukė bausmės, nors ir ne 
pirmą kartą buvo jos nusipelnęs. Mano tėvas jam rodydavo 
pernelyg didelį atlaidumą; visi sakydavo, kad net be saiko. Jis 
dažnai jam dovanodavo ne tik nusižengimus, bet ir nusikal- 
timus. Iš prigimties tėvas buvo didžiai geros širdies ir labai 
nenoriai duodavo vytiniui darbo, bet šį kartą sesuo griežtai 
reikalavo bausmės. Viola buvo jos tarnaitė, ir už šlykštų poelgį 
mulato nebuvo galima palikti nebausto. | | 

Pelnyta bausmė jo neatbaidė nuo piktadarybių. 

Netrukus buvo dar vienas įvykis, parodęs Geltonojo Džeko 
kerštingumą. 

Sesers numylėtinė, gražutė danielė, buvo rasta negyva ežero 
pakrantėje. Ji negalėjo žūti šiaip sau, savaime: dar prieš va- 
landą žmonės matė, kaip ji šokinėjo pievelėje. Nei vilkas, nei 
aligatorius jos nepalietė. Joje nebuvo rasta nei įdrėskimų, nei 
žaizdų — jokių kraujo žymių! 

Kaip netrukus paaiškėjo, ji buvo pasmaugta. Ją pasmaugė 
mulatas, 0 Juodasis Džekas, dirbęs tuo metu apelsinų giraitėje, 
viską matė. Geltonasis Džekas antrą kartą buvo nuplaktas 
rykštėmis. | 

"Po to atsitiko ir trečias įvykis — ginčas tarp negro ir mulato, 
pasibaigęs tikromis muštynėmis. Geltonasis Džekas nutarė iš- 
naudoti patogią progą ir atkeršyti negrui ir kaip varžovui mei- 
lėje, ir kaip neseno jo nusikaltimo liudytojui. 

Kivirčas nesibaigė paprastomis peštynėmis. Mulatas, skati- 
namas instinkto, paveldėto iš ispanų kraujo prosenelių, išsitrau- 
kė peilį ir pavojingai sužeidė beginklį savo priešininką. 

Šį kartą jis susilaukė dar griežtesnės bausmės. Aš tiesiog įtū- 
žau — juk Juodasis Džekas buvo mano „asmens sargybinis“ ir 
numylėtinis. 

Linksmo būdo ir kupinas gyvenimo džiaugsmo, jis buvo la- 
bai malonus draugas. Mano vaikystės dienomis jis neatstoda- 
mas mane lydėdavo visur — ir prie upės, ir į mišką. | 

Teisingumas reikalavo bausmės, ir Geltonasis Džekas ją gavo 
tokią, kokios nusipelnė. Bet tai nedavė jokios naudos: mulatas 
buvo nepataisomas. Lyg būtų į jį įlindusi piktoji dvasia. 


IV skyrius 
FLORIDOS ŠULINYS 


Už apelsinų giraitės buvo savotiškas duburys — ši ypatybė, 
mano nuomone, yra būdinga tik Floridai. 

Apskrita duobė, apverstos cukraus galvos pavidalo, apie ke- 
turiasdešimt jardų skersmens, daugelį pėdų ėjo gilyn į žemę. 
Jos dugne buvo keletas sietuvų, arba šulinių, taisyklingos ci- 
lindrinės formos, atskirtų vienas nuo kito uolinių pertvarų. Tai 
labai panašu į avilį sulaužytais koriais, 


Tokie šuliniai kartais būna sausi, bet dažniausiai jų dugne 
stovi vanduo, kuris kai kada siekia ligi pat duburio kraštų. 


Šiuos natūralius Vandens telkinius, nors jie ir išsimėtę lygu- 
mose, visada supa kalvos arba uolų nuolaužos, apaugusios am- 
žinai žaliuojančiomis magnolijomis, rausvojo lauro, ąžuolo, šilk- 
medžio ir žemaūgių palmių atvašynais. Tokie šuliniai dažnai 
aptinkami pušynuose, o kartais, kaip mažos salelės vandenyne, 
jie telkšo vidury žalių savanų. 

Tai ir yra“ „chomokai' '- Floridos šuliniai, pagarsėję indėnų 
karų istorijoje. 

Vienas toks buvo kaip tik už apelsinų giraitės. Greta pus- 
račiu stūksojo rudos uolos, apdengtos tamsios, amžinai žaliuo- 
jančių medžių lapijos. Vanduo tame baseine buvo švarus ir 
permatomas, ir krištolinėje jo gelmėje nardė būreliai auksinių 
ir raudonų žuvyčių, karšių ir margų ešerių. Baseinas 'mums 
teikė žuvies, ir čia mes taip pat visi maudydavomės. Karštame 
Floridos klimate maudymasis yra ne tik pasitenkinimo dalykas, 
bet tiesiog būtinybė. 

Nuo namų ligi duburio pėr apelsinų giraitę buvo pramintas 
smėlėtas takelis ir padaryta keletas akmeninių laiptelių, kuriais 
galėjai patogiai nusileisti prie vandens. Žinoma, maudymosi 
malonumais galėjo džiaugtis tik baltieji. | 

Už baseino driekėsi dirbami laukai, toli apskrieti aukšto ki- 
parisų ir kedrų miško. Per daugelį mylių aplinkui traukėsi ne- 
įžengiami liūnai, 

Vienoje plantacijos pusėje žaliavo plati lyguma, priaugusi 
tankios žolės. Tai buvo savana — natūrali pieva, kurioje ganėsi 
arkliai ir naminiai galvijai. Čia dažnai pasirodydavo elniai ir 
būriai laukinių kalakutų. | 

Aš buvau kaip tik tokio amžiaus, kada jaunuolį vilioja me- 
džioklė. Kaip ir daugumui jaunimo Pietinėse valstijose, nelabai 
turinčiam ką veikti, medžioklė buvo svarbiausia mano pramoga. 
Tėvas man padovanojo gaują puikių skalikų. 

Mėgiamiausias mano žaidimas būdavo pasislėpti šulinyje ir 
laukti prisiartinant elnio ar kalakuto, o paskui vaikytis jį ža- 
lioje lygumoje. Man jau buvo pavykę sugauti daug elnių ir 
kalakutų; šunys puikiai ima ir vienus, ir kitus. Laukinius ka- 
lakutus medžioti su skalikais visai lengva. 

Paprastai iš namų aš išeidavau anksti rytą, kol dar visi mie- 
godavo. Tai geriausias laikas medžioti. 

Vieną rytą išdrožiau į savo slėptuvę prie šulinio ir užlipau 
ant uolos, kur man ir šunims buvo pakankamai vietos. Nuo 
šio paaukštinimo visa lyguma buvo matyti kaip ant delno, ir 
aš galėjau stebėti viską, kas joje dedasi, o tuo tarpu manęs 
niekas nematė. Platūs lapai viršum mano galvos buvo nelygi- 
nant kokia pavėsinė, o pro lapų tarpus galėjau viską stebėti. 

Tą dieną aš ten nuėjau prieš saulės tekėjimą. Arkliai dar te- 
bestovėjo arklidėse, o galvijai tvarte. Savana buvo visiškai tuš- 
čia. Dideliuose jos plotuose nesimatė nė vieno elnio. 

Aš kiek nusiminiau. Motina šiandien laukė svečių ir prašė 
jai parnešti pietums .žvėrienos. Aš, žinoma, pažadėjau ir dabar, 
žiūrėdamas į tuščią savaną, buvau labai nusivylęs. 

Prisipažinsiu, aš labai stebėjausi — taip tat atrodė neįprasta. 
Gal čia kas nors medžiojo anksčiau už mane? Labai galimas 
daiktas. Gal kartais Ringholdas iš gretimos plantacijos arba 
kas kitas iš indėnų medžiotojų, kurie, rodos, niekados nemiega. 
Aišku tiktai, kad kažkas čia jau pabuvojo ir išbaidė žvėris. 

Savana nebuvo laikoma privačia valda ir neįėjo nė į vienos 
plantacijos nuosavybę: kiekvienas galėjo laisvai medžioti jos 
platybėse. Šita žemė priklausė valstybei ir dar tiekam nebuvo 
parduota. 

Taigi aš neparnešiu pietums elnio. Tiesa, dar galėjau nušauti 
kalakutą. Paprastai jie pasirodydavo vėliau. Aš girdėjau, kaip 
jie burbuliavo medžių viršūnėse. Skardūs garsai aiškiai skam- 
bėjo rytmetinėje tyloje. Bet vakar vakare man pavyko nudėti 
visą būrį jauniklių, ir mūsų podėlis jau lūžo nuo jų mėsos. 
Dabar man reikėjo elnienos. 

Aš turėjau su savimi šautuvą ir galėjau elnių ieškoti miške. 
Arba užvis geriausia buvo nueiti į senio Hikmeno lūšnelę, jis 
galėjo man padėti. Jei jis jau šiandien medžiojo, tai turi elnie- 
nos, ir aš paimsiu iš jo truputį. | 

Saulės skritulys ką tik pakilo virš horizonto, jos spinduliai 
nuauksino tolimų kiparisų viršūnes, o šviesiai žali jų lapai 
spindėjo visais aukso atspalviais. 

Prieš leisdamasis nuo savo pakylos, aš dar kartą apžvelgiau 
savaną ir šį tą pamačiau, kas mane privertė pakeisti savo su- 
manymą ir likti ant uolos. | 
:Kiparisų miško pakraštyje, toje vietoje, kur tvora skiria sa- 
vaną nuo dirbamų laukų, pasirodė būrys elnių. 

„Aha!-— pagalvojau. Jiems pavyko prasmukt per kukurūzų 
lauką.“ ) 

Aš pažvelgiau į tą vietą, iš kur, kaip man pasirodė, atėjo 
elniai. Žinojau, kad ten, tvoros kampe, buvo išlaužta spraga, 
paprastai užtaisoma lentomis. Aiškiai mačiau tą spragą, bet vi- 
sos lentos buvo savo vietoje. Vadinasi, elniai atėjo ne iš tos 
pusės. Vargu ar jie galėjo peršokti per tvorą. Ji buvo aukšta, 
su stulpais ir paramsčiais; lentos dengė spragą per visą tvo- 
ros aukštį. Taigi, ar nebus elniai atėję nuo miško? 

Aš pastebėjau ir šį tą daugiau. Elniai ne žingine ėjo, o grei- 
tai bėgo, lyg būtų išgąsdinti kokio nors priešo. 

Tikriausiai kas nors juos vejasi. Bet kas? Senis Hikmenas 
ar Ringholdas? Aš nenuleidau akių nuo pamiškės, bet nieko 
nebuvo matyti. 

O jei elnius pabaidė lokys arba lūšis? Tada jie toli nenubėgs, 
ir aš su šunimis dar galėsiu juos pavyti. Gali būti. .. 

Mano mintis nutraukė tas pats, kas išgąsdino elnius. Pasiro- 
dė, kad tai būta žmogaus, visai ne lokio ir ne lūšies. 

Jis išlindo iš tamsaus kiparisų šešėlio. Saulės spinduliai dar 
tik auksino medžių viršūnes, bet jau buvo pakankamai šviesu, 
kad galėtum įžiūrėti žmogų. Tai buvo ne Ringholdas, ne Hik- 
menas ir ne indėnas. Jis dėvėjo mėlynas drobines kelnes, dry- 
žuotus marškinius ir palmės lapų skrybėlę. Iš drabužių tuoj pa- 
žinau mūsų medkirtį. Tai buvo Geltonasis Džekas. 


v skyrius 
MULATAS IR JO PALYDOVAS 


Šitas atradimas kiek nustebino mane. Ką veikė mulatas miš- 
ke tokį ankstyvą metą? Palinkimas iš anksto visu kuo apsirū- 
pinti ir taupumas nebuvo jo ypatybė; atvirkščiai, reikėdavo 
padėti daug vargo, kol jį priversdavai imtis įprasto kasdieninio 
darbo. Iš prigimties jis nebuvo medžiotojas. Aš niekados jo 
nemačiau sekiojant paskui laukinį žvėrį, nors, nuolatos būda- 
mas miške, jis gerai žinojo visas nuošalias vietas ir landas, taip 
pat laukinių gyvūnų įpročius ir būdą. Tai kas gi jį atviliojo 
šiandien rytą į mišką? 

Aš likau ant pakylos ir toliau jį stebėjau, podraug iš akių 
neišleisdamas elnių. Netrukus paaiškėjo, kad mulatas jų nesi- 
vijo. Išlindęs iš miško, jis nesekė paskui elnius, o pasuko visai 
į kitą pusę, į takelį, vedantį į kukurūzų lauką. 

Aš pastebėjau, kad jis ėjo visai pamažu, palinkęs prie žemės. 
Man pasirodė, kad palei jo kojas šmėkščioja kažkoks gyvulė- 
lis — matyt, nedidelis šunytis ar oposumas. Jis buvo šviesaus 
plauko, kaip oposumas, bet iš tokio nuotolio negalėjau atskirti 
oposumo nuo šuniuko. Aš pagalvojau, kad Geltonasis Džekas 
bus miške pagavęs žvėrelį ir dabar jį tempia paskui save už 
virvutės. 

Nieko blogo čia nebuvo. Mulatas galėjo dar vakar užeiti 
oposumo urvą ir prie jo pastatyti spąstus. Nakčia oposumas 
įkliuvo, o dabar Džekas jį vedasi namo. Mane nustebino tik 
tai, kad mulatas staiga pasidarė medžiotojas, bet ir šiai aplin- 
kybei radau paaiškinimą. Aš atsiminiau, kad negrai labai mėgs- 
ta oposumo mėsą, ir Geltonasis Džekas nebuvo išimtis. Žinoda- 
mas, kad žvėrelis lengvai pagaunamas, jis nusprendė pasitiekti 
kepsnį. 

Bet kodėl jis ne nešte nešėsi savo laimikį, o vedėsi, veikiau, 
tempė paskui save? Retkarčiais jis pasilenkdavo prie žvėrelio, 

tartum norėdamas jį paglostyti. Nieko negalėjau suprasti: va- 
dinasi, ten ne oposumas! 

Aš stebėjau mulatą, kol jis priėjo užtaisytą spragą tvoroje. 
Maniau, kad jis tiesiog peršoks per ją, kadangi artimiausias 
kelias namo ėjo per kukurūzų lauką. Žinoma, jis eis tuo lauku. 
Bet kaip nustebau, kada mulatas pradėjo traukti vieną kartį po 
kitos. Paskui jis jas numetė į šalį ir spragą paliko atvirą. 

Jis įsmuko pro spragą, susikūprinęs perėjo lauką ir dingo 
tarp plačių kukurūzų lapų. Kiek laiko aš jį visiškai buvau pa- 
metęs iš akių kartu su baltuoju žvėrelių, kurį jis taip keistai 
tempė paskui save. Aš vėl pradėjau stebėti elnius, jau apsira- 
minusius ir besiganančius viduryje savanos. | 

Bet keistas mulato elgesys man neišėjo iš galvos, ir aš vėl 
pažiūrėjau į tą pusę, kurioje jis išnyko. Jis vis dar nebuvo iš- 
lindęs iš vešliai sužėlusių kukurūzų. Bet dabar pamačiau tai, 
kas mane labai nustebino. Kaip tik toje vietoje, kur Geltonasis 
Džekas išėjo iš miško, pasirodė gyva būtybė, kuri slinko tiesiai 
savanos link. Tai buvo kažkoks tamsus pavidalas, panašus 
į žmogų, šliaužiantį ant rankų ir žeme velkantį kojas. 

Pirmu akimoju man pasirodė, kad tai žmogus, bet ne balta- 
sis, 0 negras arba indėnas. Iš judesių jis atrodė tartum būtų 
indėnas, bet su indėnais mes gyvenome taikoje. Kam gi 
prireikė ramiam indėnui sekti mulatą? Aš sakau „sekti“, ka- 
dangi keistosios būtybės poza ir judesiai aiškiai rodė, kad jis 
eina Geltonojo Džeko pėdomis. 


„O gal čia kartais Juodasis Džekas?" — pagalvojau. Aš prisi- 
miniau vendetą!, iškilusią tarp negro ir mulato, ir peštynes, 
kuriose Geltonasis Džekas paleido į darbą peilį. Teisybė, jis 
už tai susilaukė atpildo, bet juk jį nubaudė ne pats Juodasis 
Džekas. Ar nesumanė nuskriaustasis pats atkeršyti savo skriau- 
dėjui? 

Taip būtų galima suprasti reginį, kuris man susuko galvą. 
Bet buvo sunku įsivaizduoti, kad negras galėtų taip padaryti — 
jis buvo perdaug kilnus. Nors ir kaip tūžo Juodasis Džekas 
ant niekšingo savo priešo, aš buvau įsitikinęs, kad jis nesiims 
klastingo ir biauraus keršto ir nepuls iš pasalų. Ne tokio būdo 
jis buvo. Ne, čia negalėjo būti jis. E 

Ne jis, ir ne kas kitas! 


!Vendeta — kraujo keršto paprotys (ital.). 

Tą akimirką auksinė saulė nutvieskė savaną. Jos spinduliai 
palytėjo sužaliavusią žemę, apšviesdami medžius nuo viršūnių 
ligi pat šaknų. Tamsus pavidalas išėjo iš šešėlio ir pasuko ryžių 
lauko linkui. Prieš saulę žvilgėjo jo Žvynai, panašūs į šarvus. 
Dabar jau buvo aiškiai matyti, kad ten buvo ne negras, ne 
indėnas ir apskritai ne žmogus. Tai buvo aligatorius. 


VI skyrius 
ALIGATORIUS 


Floridiečiui aligatorius nėra nei koks nepaprastas, nei ypa- 

tingai baisus padaras. Mat, nors ir būdamas itin biaurus,— 0 iš 
visų gyvūnų aligatorius pats šlykščiausias,— jis nekelia ypa- 
tingos baimės jį gerai pažįstantiems. Vis dėlto prie jo artina- 
masi su šiokiu tokiu būkštavimu. Tas, kas nepažįsta aligato- 
riaus būdo ir įpročių, visas dreba iš baimės, bėga nuo jo. Ir 
net čiabuviai — raudonodžiai, baltieji ar juodieji — gyvenantys 
netoli pelkių ir lagūnų, atsargiai artinasi prie to milžiniško 
driežo. 
"Kai kurie kabinetiniai gamtininkai teigia, kad aligatorius 
žmogaus nepuoląs, nors pripažįsta, kad jis piauna arklius ir 
raguočius. Tą patį jie sako ir apie jaguarą, ir šikšnosparnį 
„vampyrą“. Keisti teiginiai, ypač kada esama tūkstančiai prie- 
šingų įrodymų. | . 

Iš tikrųjų aligatorius ne visada puola žmogų, kai jam pasi- 
taiko tokia proga. Beje, lygiai taip daro ir liūtas su tigru. Ta- 
čiau net Biufonas!, kuris apskritai daug klysta, ir tas kažin 
ar būtų išdrįsęs pareikšti, kad aligatorius — nepavojingas gy- 
vūnas. Jei kas suskaitytų visus žmones, tapusius rajų aligato- 
rių aukomis nuo Kolumbo laikų, tai būtų milžiniškas skaičius. 
Jis būtų ne mažesnis, kaip Indijos tigro ar Afrikos liūto aukų 
skaičius per tą patį laikotarpį. Humboltui2, kuris trumpai lankėsi 
Pietų Amerikoje, daug buvo pripasakota tokių atsitikimų; o aš 


! Biufonas, Žoržas Lui Leklerkas (1707—1788) — prancūzų gamti- 
ninkas, 36 tomų „Gamtos istorijos“ autorius. 

2 Humboltas, Aleksandras Fridrichas Vilhelmas (1769—1859) " — 
garsus vokiečių gamtininkas ir keliautojas. 1799—1804 metais keliavo 
po Centrinę ir Pietų Ameriką. 

pats galėčiau pasakyti, kad man yra žinomas ne vienas mirties 
atvejis nuo aligatoriaus dantų, ir aš mačiau nemaža žmonių, 
sužalotų tos pabaisos. 

Atogrąžų Amerikos vandenyse veisiasi daug visokių rūšių 
kaimanų, aligatorių ir tikrų krokodilų. Vieni jų būna piktesni, 
kiti ne tokie nuožmūs, dėl to ir keliautojų nuomonės tokios 
įvairios. Net ta pati rūšis dviejose skirtingose upėse nebūna 
visiškai vienoda. Aligatorius, kaip ir kitus gyvūnus, veikia ap- 
linka. Klimatas, žmonių artumas, paties gyvūno dydis — vis- 
kas daro jiems įtakos, ir, užvis keisčiausia, aligatoriams atsi- 
liepia ir būdas tos tautos žmonių, kurių kaimynystėje jie gy- 
vena. 

Kai kurių Pietų Amerikos upių pakrantėse gyvena blogai 
ginkluoti, apatiški indėnai, ir čia kaimanai būna nepaprastai 
drąsūs, .prie jų pavojinga arti prieiti. Tokie pat buvo ir jų 
giminaičiai, Šiaurės Amerikos aligatoriai, kol drąsieji miškų 
gyventojai, kurių vienoje rankoje visada būna kirvis, o kitoje 
šautuvas, juos išmokė bijoti Žmogaus, —ir tai yra įrodymas, 
kad šitie ropliai vis dėlto turi šiek tiek proto. Net ir dabar 
daugelyje Floridos pelkių ir upių veisiasi dideli aligatoriai, prie 
kurių artintis anaiptol nėra saugų, ypač per pavasarinę jų 
rują ir tokiose vietose; kurios būna atokiai nuo žmonių būstų. 
Floridoje yra tokių upių ir lagūnų, kur plaukikas tiek pat turi 
galimybių išlikti gyvas, kaip šokdamas į jūrą, kurioje knibž- 
dėte knibžda ryklių. 

Galima pro pirštus žiūrėti net į tikrą pavojų, ypač kai tas 
pavojus darosi, galima sakyti, beveik kasdieninis. Kiparisais ir 
baltaisiais kedrais apaugusių pelkių gyventojai ne per daug iš- 
sigąsta, pamatę biaurų aligatorių. Ne kažin kiek jo paiso ir 
floridiečiai; jis vilioja tik negrus, to gyvūno uodegą vartojan- 
čius maistui, taip pat medžiotojus, kuriems jo oda duoda pa- 
įamas. 

Aligatorius, atsidūręs pakraštyje savanos, nebūtų man sukė- 
lęs jokių įtarimų, jei ne keisti jo judesiai, panašūs į mulato 
judesius. Aš vis dingojausi, kad tarp aligatoriaus ir mulato 
esama kažkokio ryšio. Šiaip ar taip, neliko jokių abejojimų, 
kad biaurusis roplys sekė paskui žmogų. | 

Ar jis matė mulatą, ar sekė paskui jį iš nuojautos, aš ne- 
galėjau pasakyti. Pastaroji prielaida patikimesnė, kadangi ali- 


20 


gatorius iš miško išlindo daug vėliau už mulatą ir vargu ar 
galėjo jį matyti kukurūzų lauke. 

"Skersai pievą aligatorius šliaužė pėdomis tiesiai į tą vietą, 
kur Džekas buvo praardęs tvorą. Retkarčiais jis stabtelėdavo, 
sudribdavo ant pilvo, priglusdamas prie žemės, ir tokioje pa- 
dėtyje išbūdavo keletą sekundžių, tartum ilsėdamasis. Paskui 
pasikeldavo maždaug per jardą nuo žemės ir vėl imdavo šliaužti, 
tartum traukiamas kažkokios jėgos. Sausuma aligatorius ropoja 
labai lėtai, — ne greičiau, kaip antis arba žąsis. Tikroji jo sti- 
chija — vanduo, kūr jis nardo beveik kaip žuvis. 

Pagaliau jis prisiartino prie tvoros, truputį stabtelėjo ir po 
to ištarpavo ilgą tamsų savo kūną pro spragą. Aš mačiau, 
kad kukurūzų lauke jis pasirodė kaip tik toje pačioje vietoje, 
kurioje išnyko mulatas. 

Man daugiau nebeliko abejonių, kad pabaisa sekė paskui žmo- 
gų ir kad žmogus tai žinojo. Ir viena, ir antra buvo nenugin- 
čijama. Kad gyvūnas sekė žmogaus pėdomis, aš mačiau pats 
savo akimis, o kad žmogus tai žinojo, turėjau įtikinamų įro- 
dymų. Keista mulato laikysena ir elgesys, tai, kad jis išėmė 
kartis ir padarė spragą, ir tai, kad jis grąžėsi atgal — štai tie 
įrodymai, jog jis žinojo, kas seka paskui jį. Be abejojimo, jis 
tai žinojo! 

Bet tas mano įsitikinimas nė kiek man nepadėjo atspėti pa- 
slapties. Buvo aišku, kad mulatas viliojo roplį kažkuo, kam 
tas negalėjo atsispirti. Kas čia galėtų būti? Ar tik ne kokie 
nors burtai? 

Kada aš sau pateikiau šį klausimą, prietaringumo drebulys 
perbėgo man per nugarą. Aš buvau užaugęs tarp negrų ir mai- 
tinamas negrės, tad nenuostabu, kad jauna mano galva buvo 
prikimšta visokių prietarų. Aš žinojau, kad pelkėje, apsuptoje 
kiparisų, nuošaliausiose jos vietose, veisėsi aligatoriai — kai ka- 
da milžiniško dydžio. Bet kaip Geltonasis Džekas sugebėjo iš- 
vilioti vieną jų iš pelkės ir priversti jį sekti paskui save sau- 
suma — štai mįslė, kurios nepajėgiau įminti. Aš negalėjau su- 
rasti jokios natūralios priežasties, todėl mano protas norom 
nenorom nukrypo į paslapčių ir antgamtinių reiškinių sritį. 


Aš ilgai stovėjau, nieko nesuvokdamas, užmiršęs elnius, "ku- 
rie ramiai sau ganėsi pievoje. Mane be galo nustebino paslap- 


tingi mulato ir jį lydinčios amfibijos veiksmai. 

VII skyrius 
VĖZLIŲ SODELIS 


- Kol mulatas ir aligatorius dar buvo kukurūzų lauke, aš ne- 
mačiau nei vieno, nei antro. Kukurūzai jau buvo visai suaugę, 
ir aukšti jų stambai bei platūs ieties pavidalo lapai būtų galėję 
paslėpti net raitelį. Dargi amžinai žaliuojančių medžių tankynė 
nebūtų buvusi tokia nepermatoma užtvara žvilgsniui. Pasidavęs 
kiek į dešinę, aš būčiau galėjęs apžvelgti didesnį plotą, bet 
tada būčiau išėjęs iš priedangos ir pasirodęs mulatui. Dėl tam 
tikrų priežasčių man to nesinorėjo, tad likau savo slėptuvėje. 

Aš buvau įsitikinęs, kad mulatas eina per kukurūzų lauką ir 
kad netrukus jį vėl pamatysiu — vos tik jis pasirodys plynoje 
vietoje. | 

Tarp baseino ir kukurūzų lauko buvo sklypas, apsėtas indigu. 
Artinantis prie namų, būtinai reikėjo pereiti indigo lauką, kur 
augalai teturėjo dvi pėdas aukščio. Aš negalėjau pražiopsoti 
mulato ir nekantriai laukiau, kada jis pasirodys. Mano mintys 
vis dar tebeklaidžiojo prie paslaptingų ir antgamtinių reiškinių 
ribos. | | . 

Mulatas ėjo pamažu, labai pamažu, bet aš žinojau, kad jis 
slenka į priekį. Jo kelią aš galėjau sekti pagal kukurūzų lapų 
ir burbuolių svyravimą. Rytas buvo tylus, vėjelio — nė dvilks- 
mo. Linguojantys lapai paskui mulatą rodė, kad aligatorius ne- 
atsilieka nuo jo. | 

Aš įdėmiai stebėjau kukurūzų lapus. Buvo aiškų, kad mulatas 
ėjo ne tarp eilių, bet per jas brovėsi įstrižai. Kuriuo tikslu? 
To aš niekaip negalėjau suprasti. Eidamas bet kuriuo tarpueiliu, 
jis būtų patekęs tiesiai prie namų. Kodėl jis pasirinko sunkesnį 
kelią, braudamasis skersai vagų? Bet netrukus aš supratau šitų 
jo vingių tikslą. 

Dabar jis jau beveik priėjo iauko kraštą. Indigo sklypas buvo 
nelabai platus, ir mulatas atsidūrė taip arti nuo manęs, kad aš 
galėjau girdėti, kaip šnabžda jo sklaidomi stambai. 

Bet dabar mane pasiekė ir kitas garsas, panašus į šuns cypi- 
mą. Aš suklusau — tai buvo ne suaugęs šuva, veikiau cypė ma- 
žas šunytis. | 

Iš pradžių man pasirodė, kad tokiu balsu inkščia aligatorius. 
Bet šitie ropliai staugia kaip šuniukai tik būdami jauno amžiaus, 
o tas, kuris šliaužė paskui mulatą, jau buvo visai suaugęs. Jis 


22 


negalėjo taip cypti. Be to, greitai supratau, kad cypia palei pat 
žmogų. Aš prisiminiau baltą gyvulėlį, kurį Džekas vilko paskui 
save. Vadinasi, ten ne oposumas, bet šuva. 

Aš vėl išgirdau tą patį garsą — be abejo, inkštė šunytis. Gal 
ausys galėjo mane ir suklaidinti, bet akys patvirtino, kad mano 
tiesa. Aš pamačiau, kaip mulatas išėjo iš kukurūzų lauko. Jis 
tempė paskui save už virvutės mažą baltą šuniuką. Dabar jau 
nebeliko jokių abejonių, kad čia tikrai mūsų tarnas, Geltonasis 
Džekas. 

Dar nė suvis išėjęs iš kukurūzų, jis valandėlę stabtelėjo, tar- 
tum norėdamas apsidairyti. Jis stovėjo išsitiesęs visu ūgiu. Ku- 
kurūzuose jam nebuvo sunku pasislėpti, bet indigas neteikė 
tokio gero prieglobsčio, ir mulatas, matyt, galvojo, kaip eiti 
toliau nepastebimam. Veikiausiai jis nenorėjo, kad jį kas maty- 
tų. Bet kodėl? To aš negalėjau suprasti. 

Šita indigo rūšis yra vadinama „netikroji Gvatemala“. Plan- 
tacijoje augo kelios jo rūšys, bet ši buvo aukščiausia. Kai 
kurie stambai, dabar pasiekę pilno žydėjimo, buvo pakilę be- 
veik per tris pėdas nuo žemės. Kada žmogus įeina į tokį 
lauką, jis būna matyti. Bet jei pasilenksi, tai galėsi prašliaužti 
nepastebėtas. Tokia mintis, tur būt, dingtelėjo ir mulatui. Kiek 
pagalvojęs, jis pasirėmė rankomis ir keturpėsčias nuropojo per 


sėtą lauką supo viena tvora, ir tik nedidelis tuščias rėželis 
skyrė vieną indigo ežią nuo kitos. Jeigu aš būčiau buvęs vie- 
name lygyje su lauku, tai vogčiomis sėlinąs mulatas būtų bu- 
vęs man visai nematomas, bet aš stovėjau pakyloje ir galėjau 
sekti visus jo judesius. Tarpais jis sustodavo ir tempdavo prie 
savęs šuniuką, kuris tada pradėdavo pašėlusiai cypti, tartum 
nuo didelio skausmo. Kai mulatas prišliaužė artyn, aš pama- 
čiau, kad jis tampo šuniuką už ausų. 

Už penkiasdešimt žingsnių nuo mulato iš kukurūzų pasirodė 
milžiniškas driežas ir nušliaužė indigo plantacijos link. Tą aki- 
mirką man tartum nušvito protas, ir aš viską supratau. Dau- 
giau aš nebegalvojau apie piktus demonus ir dvasias. Paslaptis 
buvo išaiškinta: mulatas aligatorių viliojo šuniuku. 

Aš nusistebėjau, kaip ta mintis man anksčiau neatėjo į gal- 
vą. Juk apie tai man pasakojo žmonės, kurių žodžiais galėjai 
tikėti — patys aligatorių medžiotojai. Jie dažnai gaudydavo su 
tokiu jauku ir tvirtindavo, kad ropliai paskui staugiantį šunį 

gali sekti per mišką ištisas mylias, ypač seni patinai. Hikmenas 
spėliojo, kad aligatoriai, išgirdę cypiant šunį, mano, jog rėkia 
jų vaikas, kurį šie negailestingi tėvai dažniausiai suryja su 
dideliu malonumu. 

Tačiau, nekalbant apie šią baisią aligatorių ypatybę, yra ge- 
rai žinoma, kad jie mėgsta šunieną. Nelaimingas skalikas, ku- 
ris, vydamasis laukinį žvėrį, strimgalviais šoka į upę ar lagūną, 
turi visas galimybes patekti į šio biauraus gyvūno nasrus. 

Paslaptis išryškėjo — bent jau pasidarė žinoma priežastis, pa- 
skatinusi aligatorių sekti paskui mulatą. Bet vienas dalykas pa- 
siliko neaiškus: kuriuo tikslu mulatas griebėsi šito keisto ma- 
nevro? 

Pamatęs, kaip jis šliaužia keturpėsčias, aš nusprendžiau, kad 
jis nori nepastebėtas pasiekti namus. Bet vėliau man dingtelėjo 
kita mintis. Aš atkreipiau dėmesį į tai, kad jis dažnai ir neri- 
maudamas žvalgėsi atgal, tartum norėdamas nuo aligatoriaus 
pasislėpti. 

Aš dar pastebėjau, kad mulatas dažnai keitė kryptį, tartum 
stengdamasis iš augalų sudaryti užtvarą tarp savęs ir aliga- 
toriaus. ' 

Ką gi, veikiausiai jam šovė į galvą kokia nors paika fanta- 
zija. Iš kur nors jis sužinojo įdomų būdą vilioti aligatorių — 
gal jam senis Hikmenas parodė, kaip tai daroma. O gal jis 
visa tai pats sugalvojo, stebėdamas tuos roplius, kai miške pa- 
pelkiais kirsdavo mędžius. Jis vedėsi namo aligatorių kažkokiu 
keistu tikslų — gal norėjo jį parodyti savo draugams arba šiaip 
iškrėsti jiems pokštą, arba ištaisyti imtynes tarp aligatoriaus ir 
šunų, arba aplamai ką nors į tą galą. 

Aš negalėjau atspėti jo sumanymų ir veikiausiai nebūčiau 
apie tai nė galvojęs, jei ne kelios nereikšmingos aplinkybės, 
atkreipusios mano dėmesį. Mane nustebino tas nepaprastas at- 
kaklumas, kuriuo mulatas žūt būt stengėsi pasiekti savo tikslą. 
Jis nesigailėjo nei jėgų, nei laiko. Tiesa, buvo ne darbo diena, 
bet šventadienis, ir Geltonasis Džekas galėjo veikti ką tinka- 
mas. Bet mulatas nebuvo pratęs keltis taip anksti, be to, jo 
dedamos pastangos toli gražu neatitiko įprastinio nerūpestingo 
jo vangumo. Jį skatino kažkokie svarbūs sumetimai. Bet kokie 
jie? Aš tiesiog nežinojau, nė ką manyti. 

Jį stebėdamas jaučiau, kad man kažkodėl kraupu. Aš nesu- 
vokiau, iš kur atsirado šita baimė, ir jos priežastį galėjau pa- 

aiškinti nebent tik tuo, kad mulatas buvo piktas, negeras žmo- 
gus. Aš žinojau, kad jis gali griebtis bet kokios niekšybės. 
Tačiau kokią piktadarybę jis sumanė, pasitelkdamas aligatorių? 
Juk sausumoje niekas aligatoriaus nebijo, čia jis niekam ne- 
pavojingas. 

Jeigu ne ši bloga nuojauta, aš būčiau liovęsis jį stebėti ir 
būčiau vėl susidomėjęs elniais, kurie tuo tarpu priėjo visai 
arti prie mano slėptuvės. Bet aš nugalėjau pagundą ir toliau 
sekiau mulatą. 


Netrukus man viskas paaiškėjo. Geltonasis Džekas prisiartino 
prie. baseino krašto, bet nebrido į jį. Aplenkęs tankumyną, jis 
pasuko link apelsinų giraitės. Toje vietoje buvo varteliai; mu- 
latas įėjo pro juos ir paliko atdarus. Tarpais jis vėl imdavo 
cypinti šuniuką, nors to nebereikėjo, kadangi aligatorius dabar 
jau buvo visai arti. | 

Aš gerai mačiau baisųjį žvėrį. Jis nebuvo iš stambiųjų ali- 
gatorių, nors nuo snukio iki uodegos galo turėjo apie dvylika 
pėdų. Eidamas aligatorius kabinosi į žemę plačių plėvėtų letenų 
nagais. Gruoblėtą, melsvai rudą jo odą dengė slidžios gleivės, 
žvilgančios prieš saulę, o tarp rombo pavidalo žvynelių buvo 
prilipę dideli gurvuoliai pelkių maurų. Aligatorius, matyt, buvo 
labai įniršęs ir kiekvieną kartą, šuniui sujudėjus, rodė neabe- 
jotinus nirtulio požymius. Jis stiebėsi ant tvirtų kojų, rietė 
aukštyn galvą, lyg stengdamasis pamatyti grobį, plakė uodega 
ir pūtėsi, pastorėdamas beveik du kartus. Jis narnėjo kažkokiu 
garsu, panašiu į tolimą griaustinį, o troškaus muskuso tvaikas 
sklido nuo jo toli aplinkui. Sunku įsivaizduoti biauresnį padarą 
kaip ši pabaisa. Net legendinis drakonas negalėjo atrodyti 
siaubingesnis. | 

"Aligatorius nesustodamas išvilko ilgą savo liemenį pro varte- 
lius, bet toliau šlykštųjį roplį nuo manęs uždengė žali lapai. 

Aš atsigręžiau į namų pusę, vis stebėdamas mulatą. Iš čia 
galėjau matyti beveik visą baseiną. Tarp apelsinų giraitės ir 
didžiojo baseino buvo dirbtinis, vos keleto jardų ilgio tvenki- 
nys. Ant jo dugno telkšojo vanduo, traukiamas siurbliu iš pa- 
grindinio baseino. Tai vadinamasis „vėžlių sodelis“, kuriame 
buvo penimi vėžliai svečių stalui. Mano tėvas tebebuvo išlaikęs 
virginietišką vaišingumą, o Floridoje tokio reto skanėsto gauti 
nesunku. 

Vėžlių sodelis betarpiškai siekėsi su baseinu. Aš mačiau, 
kaip Geltonasis Džekas prisiartino prie jo. Šuniuką jis laikė 
rankose ir visą laiką cypino. | 

Priėjęs laiptelius į baseiną, jis sustojo ir atsigręžė. Aš pa- 
stebėjau, kad jis pirmiausia pažiūrėjo į namų pusę, o paskui, 
su dideliu pasitenkinimu, į tą pusę, iš kurios atėjo. Be abe- 
jojimo, aligatoriaus būta visai arti, nes mulatas nesvyruodamas 
metė šuniuką į vandenį. Po to nuėjo vėžlių sodelio pakraščiu, 
įlindo į apelsinų giraitę ir dingo iš akių. 

Šuniukas, atsidūręs šaltame vandenyje, vis cypė ir pašėlu- 
siai kapanojosi, plakdamas vandenį letenomis. Bet neilgai jis 
tesiblaškė. Aligatorius, suviliotas vandens pliuškėjimo ir cypi- 
mo, greitai artinosi prie tvenkinio. Nė nestabtelėjęs šoko į van- 
denį, žaibiškai pasiekė vidurį ir, sugriebęs auką baisiais danti- 
mis, bemat paniro gilyn. | 

Keletą minučių aš stebėjau, kaip aligatorius vartaliojosi vais- 
kiame vandenyje. Bet greitai, vaduodamasis instinktu, aligato- 
rius murktelėjo į gilią duobę ir dingo iš akių. 


VIII skyrius 
KARALIšKIEJI VANAGAI 


„Matai, ką tu sugalvojai, geltonasis mano drauguži! Šiaip ar 
taip, o tai vis dėlto kerštas. Bet tu už tai užmokėsi, niekšingas 
piktadary! Tu nežinai, kad esi sekamas! Pasigailėsi to velniško 
sumanymo anksčiau, negu sutems naktis!“ 

Taip aš samprotavau, atspėjęs, kaip man atrodė, mulato kės- 
lus: Tvenkinyje plaukiojo daug gražių žuvyčių — auksinių ir 
sidabrinių — ir raudonųjų upėtakių. Tai buvo mano sesers nu- 
mylėtinės. Paprastai ji kasdien jas lankydavo, šerdavo ir žiū- 
rėdavo, kaip jos nardo. Ji grožėdavosi jų šokiais ir šuoliais 
vandenyje. Jos gerai ją pažinojo, būreliu plaukdavo paskui ją 
aplink visą baseiną ir net imdavo maistą jai iš rankų. Sesuo 
labai mėgdavo pati šerti žuvytes. 

Tai toks buvo mulato kerštas! Jis puikiai žinojo, kad aliga- 
torius minta žuvimis — tai natūralus jo maistas. Jis žinojo, 
kad netrukus visi tvenkinio gyventojai taps aligatoriaus auko- 
mis. Toks baisus padaras nusiaubs visą draustinį tvenkinį ir 
sunaikins šimtus vargšų gyvūnėlių. Tai suteiks daug sielvarto 
žuvelių šeimininkei, o Geltonajam Džekui — džiaugsmo. 

Aš žinojau, kad mulatas nekenčia mano sesers. Jis ypač nir- 
to, atsiminęs, kaip ji įsikišo į jo ir Violos istoriją, po kurios 
jis buvo nuplaktas rykštėmis. Buvo ir daugiau priežasčių. Virgi- 
nija palankiai žiūrėjo į jo varžovą, kuris merginosi kvarteronei, 
o Geltonajam Džekui ji uždraudė net artintis prie jos. 

Nors mulatas viešai ir nerodė savo jausmų — jis to daryti ne- 
drįso— aš vis tiek žinojau, kad jis nekenčia sesers. Tą rodė 
jau danielės nužudymas, o tai, kas atsitiko šiandien, tik dar 
labiau patvirtino nenumaldomą mulato kerštą. 

Jis tikėjosi, kad aligatorius grynai nusiaubs vėžlių sodelį. 
Žinoma, jis suprato, kad baisusis žvėris ilgainiui bus surastas 
ir nugalabytas, bet prieš tai bus išnaikinta daug gražių žuvelių. 

Niekam nė į galvą negalėjo dingtelėti, kad aligatorių kas 
nors čia būtų atviliojęs. Jau ne kartą jie buvo atėję į tvenkinį 
iš upės arba iš gretimų lagūnų, veikiausiai skatinami nepaaiš- 
kinamo instinkto, traukiančio juos tiesiai prie vandens. 

Tokie buvo, mano supratimu, Geltonojo Džeko sumanymai ir 
kėslai, Vėliau pasirodė, kad aš juos tik perpus atspėjau. Aš 
dar buvau toks jaunas ir neprityręs, kad negalėjau įsivaizduoti, 
koks neišpasakytai didelis gali būti žmogaus pyktis. 

Pirmasis mano noras buvo sekti paskui mulatą namo, ten pa- 
aiškinti, ką jis padarė, ir jį nubausti, o paskui grįžti su žmonė- 
mis prie tvenkinio ir nudobti aligatorių, kol jis dar nespėjo 
sunaikinti žuvų. | 

Bet tą akimirką mano dėmesį patraukė elniai. Vieno šakota- 
ragio elnio ir keleto patelių būrys ganėsi netoli baseino. Elniai 
buvo per du šimtus jardų nuo manęs. Pagunda pernelyg didelė. 
O aš dar atsiminiau, kad buvau motinai pažadėjęs parnešti el- 
nienos kepsniui. Pažadą reikia tesėti. Aš turiu įsigyti elnienos! 

Dabar buvo galima rizikuoti. Aligatorius jau papusryčiavo, 
surijęs visą šuniuką. Kelias valandas jis vargu ar judins links- 
mai plaukiojančias tvenkinio gyventojas. O Džekas, kaip aš 
mačiau, grįžo namo —.taigi jį bet kada bus galima surasti, ir 
jis neišvengs bausmės. 


Šitie samprotavimai mane paskatino atsisakyti pirmykščio su- 
manymo, ir visas mano dėmesys nukrypo į elnius. Tuo tarpu 
jie vėl truputį atsitolino. Taigi dabar jau negalėjau šauti į juos. 
Tad ėmiau kantriai laukti, tikėdamasis, kad jie vėl priartės. 

Bet laukiau veltui. Elniai bijo tvenkinių. Amžinai žaliuojan- 
čią salelę jie laiko pavojinga vieta ir paprastai jos vengia. Ir 
tai visiškai suprantama: kaip tik iš ten dažniausiai elnius pa- 
sveikina zvimbiantis indėno lankas arba į botago pliaukštelėjimą 
panašus medžiotojo šautuvo šūvis. Kaip tik iš ten juos perve- 
ria mirštama strėlė arba kulka. Matydamas, kad elniai nesi- 
artina, o priešingai, eina tolyn, aš nusprendžiau juos užpiudyti 
skalikais ir per giraitę nusileidau nuo uolos į lygumą. 

Ten, atsidūręs plynoje vietoje, aš tuoj atrišau nuo saito šu- 
nis ir juos siundydamas nudūmiau į priekį. 

Tai buvo nuostabiai puiki medžioklė! Dar niekada elniai 
nebėgo taip greitai, kaip šitas būrys, vedamas seno vedlio. Šu- 
nys beveik kibo jiems į kulnus. Mylios pločio savaną jie per- 
bėgo per kelias sekundes. Visa tai aš puikiausiai mačiau, kadan- 
gi žolė šiame prerijos sklype buvo nuėsta galvijų ir visame 
plote neaugo nė vieno krūmo. Tai buvo pašėlusios lenktynės 
tarp šunų ir elnių. Elniai lėkė taip greitai, kad aš jau buvau 
bepradedąs abejoti, ar parnešiu taip laukiamos žvėrienos. Bet 
mano abejojimai truko Neilgai. Savanos pakraštyje. medžioklė 
pagaliau baigėsi. Vienas šuva staiga liuoktelėjo į priekį ir įsi- 
kibo patelei į gerklę, kiti šunys ją pasivijo ir apsupo. Aš 
nuskubėjau pas šunis, ir per dešimt minučių elnė buvo pribaigta 
ir išmėsinėta. Patenkintas šunimis, medžiokle ir savo paties žyg- 
darbiais, užsivertęs ant nugaros elnę, aš triumfuodamas nusku- 
bėjau namo, džiaugdamasis, kad ištesėjau savo pažadą. 

Saulės nutviekstoje savanoje staiga pamačiau plasnojančių 
sparnų šešėlį. Pakėliau galvą. Virš manęs skrido du dideli 
paukščiai. Jie skrido nelabai aukštai ir nesistengė pakilti aukš- 
čiau. Atvirkščiai, jie suko dideles spirales, leisdamiesi vis že- 
myn ir žemyn. Iš pradžių saulės spinduliai mane apžlibino, ir 
aš negalėjau įžiūrėti, kokių paukščių sparnai švilpčioja ties 
mano galva. Apsigręžiau prieš saulę ir dabar jau aiškiai ma- 
čiau ryškiai apšviestas gelsvai baltas paukščių plunksnas. Iš jų 
nusprendžiau, kad čia būsią grifai, arba vadinamieji „karališ- 
kieji vanagai“,— gražiausi paukščiai iš vanaginių tarpo. Aš 
net manyčiau, kad tai gražiausi paukščiai pasaulyje. Šiaip ar 
taip, grifai stovi vienoj pirmųjų vietų ornitologijos pasaulyje. 

Šitie paukščiai — vietiniai Gėlių Šalies gyventojai ir neskren- 
da toli į šiaurę. Jie laikosi lėkštose pelkėtose žemumose, pri- 
augusiose aukštos žolės, vadinamosiose „evergleidz“, nykiose 

Floridos savanose, Orinoko upės lianosuose! ir Apuro lygumo- 
se. Kai kuriose Floridos vietose jie aptinkami labai retai. Pa- 
sirodę netoli plantacijos, jie visada patraukia dėmesį kaip ir 
ereliai; o į kitą vanagų rūšį— katartus, tokius pat paprastus, 
kaip varnos, niekas nė nežiūri. | 

+ Patvirtindamas, kad grifai — retenybė, galiu pasakyti, jog 
mano sesuo dar niekada iš arti nebuvo mačiusi nė vieno jų, 
nors jau turėjo dvylika metų ir buvo gimusi Floridoje. Tiesa, 
ji dar niekada nebuvo išvažiavusi toli iš namų ir net retai 
kada išeidavo iš plantacijos. Aš atsiminiau, kad sesuo ne kartą 
reiškė norą pamatyti tuos gražuolius paukščius iš arti, ir nuta-* 
riau suteikti jai tą malonumą. | 

Paukščiai nusileido taip žemai, kad aiškiai galėjau matyti 
skaisčiai raudonas skiauteres ant galvų ir oranžines raukšles 
žemiau snapo. Jie buvo pakankamai arti manęs, ne toliau, kaip 
per mano šautuvo šūvį. Bet jie skrido taip greitai, kad reikėjo 
daug taiklesnio šaulio, negu aš, norint juos pakirsti kulka. Ir 
aš nesiryžau šauti, bijodamas nepataikyti. Tuo tarpu man ding- 
telėjo kita mintis, ir aš nedelsdamas padariau tai, ką sugalvo- 
jau. Aš pastebėjau, kad grifus vilioja elniena, kurią nešiausi 
ant pečių. Tai štai ko jie suko ratus man ties galva. Mano 
sumanymas buvo labai paprastas. Aš padėjau elnieną ant že- 
mės, 0 pats nubėgau į gojelį už kokių penkiasdešimt jardų. 
Ilgai laukti nereikėjo. Nenujausdami nieko blogo, grifai ėmė 
leistis žemyn. Kai tik vienas jų palietė žemę, aš iššoviau, ir 
puikusis paukštis negyvas nukrito į žolę. Kitas grifas, išgąs- 
dintas šūvio, pakilo virš kiparisų ir dingo man iš akių. 

Aš vėl užsiverčiau elnę ant pečių ir, laikydamas paukštį ran- 
koje, patraukiau namo. Mano širdis netilpo krūtinėje, Mane 
kuteno dvigubas pasitenkinimas — dvigubas džiaugsmas, kurį 
turėjau suteikti. Aš nudžiuginsiu du žmones — tuos, kurie man 
brangiausi pasaulyje: mylimą motiną ir mielą seserį. 

"Greitai perėjau savaną ir atsidūriau apelsinų giraitėje. Nėjau 
pro vartelius, o perlipau per tvorą. Buvau toks laimingas, kad 
mano našta atrodė lengva kaip plunksnelė. Džiugiai nusiteikęs, 
aš ėjau po tiesumui, skirdamas į šalis vaisių nusvarintas šakas 
ir savimi rėkšdamas auksinius rutulius. Kas gl Floridoje rūpin- 
sis keletu nukrėstų apelsinų! 


|! Lianosai— lygumos, priaugusios žolės, su išsimėčiusiais medžių 
ir krūmų guotais, 

Kada priėjau gėlialysves, motina buvo verandoje ir mane 
sveikino džiaugsmingais šūksniais. Aš numečiau laimikį jai po 
kojų. 

— Kas čia per paukštis?— paklausė ji. 


— Tai karališkasis vanagas — dovana Virginijai. Kur ji. 
Dar neatsikėlėė Ak, ta tinginėlė! Einu jos pažadinti. Gėda 
miegoti tokį gražų rytą! 

— Ne, Džordžai, jau bus valanda su virš, kaip ji atsikėlusi 
truputį pažaidė sode ir išėjo. 

— Bet kurgi ji? Svetainėje? 

— Ne, ji išėjo maudytis. 

— Maudytis? 

— Taip, su Viola. O ką? 

-— Oi mama, mama!.. 
— Kas tau, Džordžai? 
— Dieve mano! Aligatorius!!! 


IX skyrius 
MAUDYMASIS 


— Geltonasis Džekas! Aligatorius! 


Tai ir viskas, ką aš tegalėjau pasakyti. Motina mane malda- 
vo paaiškinti, kas atsitikę, bet aš negalėjau ištarti nė žodžio. 
Pagautas beprotiškos baimės, aš leidausi bėgti, palikęs motiną, 
apimtą tokio pat siaubo, kaip ir aš. 

Prie baseino bėgau ne vingiuotu takeliu, o tiesiai, šokinė- 
damas per visas kliūtis, sutiktas kelyje. Aš stryktelėjau per 
tvorą ir kaip viesulas nudūmiau per apelsinų giraitę. Tiktai 
traškėjo šakos ir žemėn lėkė mano nukrėsti apelsinai. Mano 
ausys gaudė kiekvieną garsą. 

Triukšmas užpakalyje manęs vis didėjo. Aš girdėjau motinos 
balsą, kupiną sielvarto. Jos riksmas sujudino visą namą, subėgo 
tarnai ir tarnaitės. Šunys, išgąsdinti staiga kilusio sąmyšio, įni- 
ko loti. Naminiai paukščiai ir giesmininkai pakėlė neapsakomą 
riksmą. | 

Visi šie garsai sklido iš plantacijos. Bet ne jie mane baugino. 
Aš klausiausi, kas dedasi prie baseino. Štai supliuškėjo vanduo 
ir pasigirdo aiškus sidabrinis sesers balselis! ,„Cha-cha-cha!'— 

skambiai juokėsi ji. Ačiū dievui, seseriai dar nėatsitiko nieko 
blogo! | 

Aš sustojau ir garsiai surikau: 

— Virginija! Virginija! 

Nekantraudamas laukiau atsakymo. Bet atsakymo nebuvo: 
gal bangų pliuškenimas nustelbė mano balsą? 

Aš pašaukiau dar kartą, jau garsiau: 

— Virginija! Sesute! Virginija! 

Šį kartą ji mane išgirdo: 

— Kas mane šaukia? Čia tu, Džordžai? 

— Taip, čia aš, Virginija. 

— Ko tau reikia, broleli? “ 

— Sesute, lipk greičiau iš vandens! 

— O kam? Gal svečių atvažiavo?.. Taip anksti? Na, tegu 
palaukia, mielas Džordžai. Eik pas juos ir užimk kuo nors. 
O aš dar paplaukiosiu — rytas puikus ir vanduo vienas malo- 
numas! Ar ne, Viola? Nagi dar kartą plaukiam aplink tvenkinį! 

Vėl pasigirdo pliuškenimas ir linksmas sesers ir jos tarnaitės 
juokas. | 

Aš surikau, kiek tik galėjau: 

— Virginija, brangioji! Dėl dievo malonės, lipk greičiau iš 
vandens! | 

Staiga linksmi balsai nutilo, pasigirdo trumpas, šaižus spyg- 
telėjimas, o paskui, beveik tą pačią akimirką, išgąstingas riks- 
mas. Aš supratau, kad tai nebuvo atsakymas į mano malda- 
vimą. 

Mano prašymas galėjo išgąsdinti seserį, bet dabar jos balse 
girdėjosi siaubas. Aš išgirdau Virginijos žodžius: 

— Viola, žiūrėk! Kokia baisybė! Dieve mano, ji plaukia čio- 
nai! Į pagalbą! Džordžai, į pagalbą! Gelbėk, gelbėk mane! 

Aš labai gerai suvokiau padrikų žodžių ir beviltiškų šauks- 
mų prasmę ir surikau: 

— Einu, sesele, einu! | 

Žaibo greitumu leidausi per krūmus, mane skyrusius nuo 
baseino. Bet ar ne per vėlu? Gal čia agonijos šauksmas ir se- 
suo jau aligatoriaus nasruose? 

Dešimt šuolių, ir aš išlėkiau iš giraitės. Nusiritęs vėžlių so- 
delio krantu, atsidūriau ant baseino krašto. Mano akys išvydo 
klaikų vaizdą. 

Sesuo plaukė iš vidurio baseino į kraštą, kur iki kelių van- 
denyje stovėjo kvarteronė, spiegdama iš siaubo ir grąžydama 
iš sielvarto rankas. Už sesers buvo matyti milžiniškas aligato- 
rius: jo liemenį, priešakines letenas ir nagus aiškiai galėjai įžiū- 
rėti vaiskiose bangose, iš vandens kyšojo žvynuota nugara ir 
pečiai, dar aukščiau stypsojo snukis ir uodega. Uodega aliga- 
torius plakė baseino paviršiuje baltas putas. Ligi nužiūrėtos 
aukos jam bebuvo likę ne daugiau kaip dešimt pėdų. Baisūs 
žiomenys vos nesiekė žalio vilnonio sijono, kuris kaip šleifas 
vilkosi paskui seserį vandenyje. Kiekvieną akimirką aligato- 
rius galėjo šoktelti į priekį ir ją sugriebti. 

Sesuo plaukė iš paskutinių jėgų. Ji buvo gera plaukikė, bet 
vargu ar jai galėjo tai padėti. Maudymosi kostiumas jai tik 
trukdė. Aligatorius galėjo sugriebti seserį kiekvieną akimirką — 
tereikėjo jam tik padaryti nors mažiausią pastangą. Bet kol 
kas jis jos nelietė. 


Tai mane stebina ir lig šiol. Aligatoriaus elgesys ir po šiai 
dienai man nesuprantamas. Gal jis manė, kad auka jau visiškai 
jo valioje, ir kaip katė, žaidžianti su pele, mėgavosi savo pra- 
našumu. | 

Visa tai aš suvokiau vienu akimirksniu — kol atlaužiau šau- 
tuvo gaiduką. 


Aš nutaikiau ir iššoviau. Aligatoriaus kūne yra tik dvi vietos, 
į kurias patekusi kulka gali būti mirštama — akis ir paširdis, 
po priešakine mėnte. Aš taikiau į akį, bet pataikiau -į petį. 
Nuo kietos žvynuotos odos kulka atšoko kaip nuo granito uo- 
los. Rombo pavidalo žvynuose ji paliko tik balkšvą įbrėžimą — 
tai ir viskas. 

Pabaisai nusibodo žaidimas. Šūvis, matyt, jam sukėlė skaus- 
mą. Bent jau paskatino jį ryžtis ir padaryti paskutinį šuolį. 
. Pliaukštelėjęs į vandenį plačia uodega, aligatorius liuokte- 
lėjo priekin. Milžiniškos jo žiaunos pakilo aukštyn, atsivėrė 
didžiulė raudona ryklė, ir po akimirkos sesers sijonas atsidūrė 
baisiuose jo nasruose. 


Aš šokau į vandenį ir nuplaukiau su šautuvu rankoje. 
Bet šautuvas man trukdė. Mečiau jį šalin, ir jis nugrimzdo 
į dugną. 


Virginiją sučiupau pačiu laiku — tą akimirką, kai aligatorius 
jau buvo ją betempiąs gilyn. 

Aš kiek išgalėdamas stengiausi išsilaikyti su seserimi van- 
dens paviršiuje. Šautuvo jau neturėjau. O jei būčiau ir turėjęs, 
vis tiek nieko nebūčiau galėjęs su juo veikti: juk abi mano 
rankos buvo užimtos. | | 

Aš šaukiau iš visų jėgų, tikėdamasis išgąsdinti aligatorių ir 
priversti jį paleisti grobį. Bet viskas buvo veltui: jis tvirtai 
laikė savo auką. | 

O dieve! Aligatorius nusitrauks mus abu gilyn į vandenį, pri- 
girdys ir sudraskys! | | 

Bet staiga pasigirdo pūkštelėjimas. Kažkas iš didelio aukščio 
drąsiai šoko į tvenkinį — tamsus veidas su ilgais juodais plau- 
kais, krūtinė nusagstyta žvilgančiais ryškiais blizgučiais, karo- 
liais išsiuvinėti drabužiai. Vyrasį Vaikas? 

Kas buvo tas nepažįstamas jaunuolis, puolęs mums į pagaibą? 

Jis tuoj atsidūrė šalia mūsų ir baisiojo mūsų priešo. Jo 
žvilgsnis buvo kupinas energijos. Jis nepratarė žodžio. Viena 
ranka atsirėmė į milžiniško driežo petį ir staiga liuoktelėjo jam 
ant nugaros. Tai jis padarė daug vikriau, negu raitelis, šokan- 
tis į balną. | 

Jo rankoje blykstelėjo peilis, ir ašmenys sulindo aligatoriui 
į akį. 

Pabaisa sustaugė iš skausmo. Nuo jo uodegos smūgių vande- 
nyje pakilo putos, ir ištisas fontanas purslų ištryško virš mūsų 
galvų. Aligatorius paleido mano seserį, ir aš su ja nuplau- 
kiau į krantą. 

Atsigręžęs pamačiau neįtikimą reginį: aligatorius nuniro į dug- 
ną kartu su savo raiteliu. Tas jaunuolis žuvo! Žuvo! 

Su tokiomis karčiomis mintimis aš plaukiau į krantą. Išlipęs 
iš vandens, paguldžiau ant žemės visai apalpusią seserį. Po 
to... vėl atsigręžiau. 

Oi, koks džiaugsmas! Nepažįstamasis jaunuolis išniro iš van- 
dens ir leidosi plaukti. Kitoje pusėje tvenkinio iškilo biaurus 
pabaisos kūnas. Aligatorius įnirtingai blaškėsi priešmirtinėje 
agonijoje. | 

Laimė, sesuo liko nesužalota. Ją išgelbėjo ant vandens nusi- 
driekęs sijonas. Tik nežymūs įdrėskimai buvo matyti švelnioje 
Virginijos odoje. Dabar ji buvo rūpestingose rankose, į ją žiū- 
rėjo mylinčios akys, jai buvo sakomi malonūs žodžiai, ji at- 
sargiai buvo pakelta ir nunešta iš tos vietos, kur vos nežuvo. 

"X skyrius 
METISAS 


Aligatorius greitai buvo pribaigtas ir, visiems plantacijos neg- 
rams džiūgaujant, išvilktas į krantą. 

Niekas negalėjo suprasti, kaip jis atsidūrė, tvenkinyje, nes 
aš niekam nesakiau nė žodžio. Visi manė, kad aligatorius į tven- 
kinį atklydo iš upės ar iš lagūnos, kaip kartais atsitikdavo ir 
anksčiau. Ir Geltonasis Džekas, labai veikliai dalyvavęs užmu- 
šant baisųjį žvėrį, keletą kartų pareiškė tokią pat nuomonę. 
Piktadarys visai nenumanė, kad jo paslaptis atskleista! Save 
aš laikiau vieninteliu, kuris ją žinojo. Bet aš klydau. 

Tarnai sugrįžo namo, vilkdami už virvių didžiulį aligatorių, 
linksmai šūkaudami, džiaugdamiesi pergale. Aš likau vienas 
su narsiuoju mūsų išgelbėtoju, norėdamas jam pareikšti savo 
Gėkingumą. | 

Motina, tėvas — visi jam dėkojo už nuostabią drąsą. Net se- 
suo atsipeikėjusi jam pasakė keletą malonių žodžių, pareikšda- 
ma savo dėkingumą. 

Jis tylėjo. Tiktai šypsena ir lengvais nusilenkimais atsaki- 
nėjo į padėką ir sveikinimus. Amžiumi jis dar atrodė vaikas, 
bet laikėsi rimtai kaip vyras. iš 
Jis buvo maždaug mano metų ir mano ūgio, puikaus sudėji- 
mo ir labai gražus. Pagal veido spalvą jo nebūtum galėjęs pa- 
laikyti grynakraujų indėnu, nors jis dėvėjo indėnišką apdarą. 
Jo oda tamsi, tačiau ne bronzinė — matyt, jis buvo metisas. 
* Kumpa nosis jam teikė panašumo į erelį — toks yra skiria- 
masis kai kurių Šiaurės Amerikos indėnų genčių bruožas. Jo 
akys, šiaipjau romios ir švelnios, greitai užsiliepsnodavo. Jam 
susijaudinus; jose, kaip jau sakiau, plyksteldavo rūsti ugnis. 

Baltosios rasės kraujo priemaiša švelnino griežtus, bet visiš- 
kai taisyklingus indėnų tipo bruožus, atspindinčius herojinį di- 
dingumą. Juodi jo plaukai buvo gražesni, negu indėnų, bet 
lygiai taip pat žvilgantys ir tankūs. Trumpiau sakant, visa 
keisto nepažįstamojo išorė bylojo, kad po metų, dvejų iš šio 
tauraus ir malonaus jaunuolio išaugs nuostabaus gražumo vy- 
ras. Net dabar jis atrodė toks nepaprastai savotiškas, kad, 
kartą jį pamatęs, jau negalėjai užmiršti. 

Jau sakiau, kad jis buvo apsirengęs kaip tikras indėnas. Bet 
jo apdaras buvo pasiūtas ne iš odos, įgytos medžioklėje. Elnio 
odos kelnės jau seniai Floridoje buvo išnykusios. Jo kelnės 
buvo iš raudonos geiumbės, o marškiniai iš margo medvilninio 
audinio... Tiktai mokasinai buvo pasiūti iš Žaliaminės elnio 
odos. Visą jo aprangą gausiai puošė išsiuvinėjimai ir karuliai. 
Jis dar turėjo karuliais siuvinėtą juostą — vampumą, o ant 
galvos raištį, papuoštą trimis grifo plunksnomis, o šį paukštį 
indėnai gerbia taip pat, kaip ir erelį. Metiso kaklą puošė įvai- 
riaspalvių karolių vėrinys, o ant krūtinės žvilgėjo vienas ant 
kito sudėti trys sidabriniai pusmėnuliai. 

Štai ir visa jaunuolio apranga. Nors buvo kiaurai permirkęs, 
Jis vis tiek atrodė oriai ir vaizdžiai. 

— Ar jūs tikrai nesužeistas?— paklausiau aš jį dar kartą. 

— Žinoma. Nė vieno įbrėžimo. | | 

— Bet jūs kiaurai permirkęs. Leiskite pasiūlyti jums persi- 
rengti. Man rodos, mano drabužiai jums visai tiktų. 

— Ačiu. Aš nejpratęs dėvėti tokių drabužių. Saulė karštai 
šildo, ir aš greitai išdžiūsiu. 

— Užeikite pas mus pasistiprinti! 

— Aš neseniai valgiau. 

.— Gal išgertumėte vyno? 

— Ne, ačiū. Aš geriu tik vandenį. 

Aš nežinojau, ką daugiau pasakyti naujajam savo pažįsta- 
mam. Jis atsisakė mūsų vaišių, bet vis dar stovėjo šalia manęs. 
Jis nesiteikė įeiti į mūsų namus, bet nerodė noro pasitraukti 
nuo manęs. | 

Tai ko gi pagaliau jis laukė? Atlyginimo už savo paslaugą? 
Ko nors solidžiau, negu pagyrimai ir dėkojimai? 

Tai man pasirodė labai įtikima. Nors ir koks malonus jau- 
nuolis, jis vis dėlto indėnas. Jis jau užtenkamai prisiklausė 
pagyrimų. Indėnai nemėgsta tuščių žodžių. Gal jis dar laukė 
ko nors — tai visiškai suprantama. Taip pat suprantama, kad 
ir man atėjo tokia mintis. 

Aš greitai išsiėmiau iš kišenės piniginę ir įbrukau jam į ran- 
ką. Bet po akimirkos piniginė atsidūrė tvenkinio dugne. 

— Aš jūsų neprašau pinigų!-——- pasakė jis, su nepasitenkini- 
mu švystelėjęs dolerius į vandenį. 

Pasijutau įžeistas, ir man buvo gėda — svarbiausia, buvo gė- 
da. Aš šokau į vandenį ir panėriau. Bet ne piniginės ieškoti, 

o šautuvo, kuris, mačiau, dūlavo ant akmenuoto dugno. Aš jį 
pačiupau ir, išlipęs į krantą, padaviau metisui. 

Jis kažkaip ypatingai nusišypsojo, ir aš supratau, kad atitai- 
siau savo klaidą ir palaužiau atkaklų jo išdidumą. 

— Dabar mano eilė,— tarė jis.— Leiskite man surasti jūsų 
piniginę ir paprašyti dovanojamas už šiurkštumą. 

Aš norėjau jį sulaikyti, bet jis šoko į vandenį ir panėrė. 
Netrukus iškilo su pinigine ir padavė man. 

— Tai puiki dovana, — tarė jis, apžiūrinėdamas šautuvą.— 
Kad galėčiau jums atsidėkoti dovana už dovaną, man reikia 
pareiti namo. Mes, indėnai, nedaug dabar beturime tokių da- 
lykų, kuriuos brangintų baltieji, išskyrus mūsų žemę! (Šiuos 
žodžius jis ištarė itin pabrėžtinai) Mūsų dirbiniai— tęsė jis — 
palyginus su jūsiškiais, nieko neverti. Jums jie, geriausiu atveju, 
tik įdomūs mažmožiai. Bet palaukite... juk jūs medžiotojas? 
Gal imkite mokasinus ir šovininę? Majumė juos daro labai 
gerai. : 

— Majumė? 

— Mano sesuo. Jūs pamatysite, kad su mokasinais daug 
patogiau medžioti, negu su sunkiais batais, kuriuos jūs nešio- 
jate. Su mokasinais galima vaikščioti negirdimai. 

— Užvis svarbiausia yra tai, kad mokasinus dovanų aš gau- 
siu iš jūsų! 

— Aš labai džiaugiuosi, kad tai jums suteiks pasitenkinimo. 
Majumė jums padarys ir mokasinus, ir šovininę. 

„Majumė!— pakartojau aš sau vienas.— Malonus, nepažįsta- 
mas vardas! Nejaugi tai būtų ji?“ 

Aš atsiminiau gražią mergaitę, kurią kartą mačiau miške, 
einančią taku. Tai buvo svajonė, dangiškas reginys — ji atrodė 
perdaug graži, kad galėtų būti šios žemės duktė. 

Šitas reginys man pasirodė indėnų mergaitės pavidalu, kada 
aš klaidžiojau miškuose ir aromatingose, kvapniose giraitėse. 
Aš ją pamačiau žydinčioje žalioje pievoje. Tai buvo viena tų 
vietelių pietų miškuose, kurias gamta išpuošia ypatingai dos- 
niai. Mergaitė atrodė neatskiriama to nuostabaus paveikslo 
dalis. | 

Vos spėjau pažvelgti į ją, ji dingo. Aš leidausi bėgti paskui, 
bet veltui stengiausi ją surasti. Kaip lengva šmėkla ji nuplas- 
nojo klaidžių miško takelių labirintu, ir daugiau aš jos nebe- 
mačiau. Bet, nors mano akys jos nebematė, ji neišdilo man 

iš atminties, ir aš nuo to laiko vis švajojau ją išvysti. At tik 
ten nebuvo Majumė? : 

— Kuo jūs vardu?— paklausiau aš jaunuolį, kuris jau buvo 
benueinąs. 

— Baltieji mane vadina Paueliu, pagal velionio mano tėvo 
pavardę. Jis buvo baltasis. Mano motina tebėra gyva. Nėra ko 
nė sakyti, kad ji indėnė... Man metas eiti. — pridūrė jis paty- 
lėjęs.— Bet pirma leiskite jums pateikti vieną klausimą. Jis 
jums gali pasirodyti įžūlus, bet aš turiu savų sumetimų. Ar tarp 
jūsų vergų nėra tokio, kuris būtų labai piktas ir nepalankiai 
nusiteikęs jūsų šeimai? 

— (Gal ir taip. Bent jau aš turiu pagrindo jį įtarti. 

— Ar galėtumėte pažinti jo pėdas? 

— Manau, kad pažinčiau. 

— Tai einam su manimi! 

-— Nereikia. Aš numanau, kur jūs norite mane nuvesti. Aš 
viską žinau: jis čionai atviliojo aligatorių, norėdamas pražu- 
dyti mano seserį. 

— Uf!-— šūktelėjo jaunasis indėnas, truputį nustebęs.— Kaip 
jūs galėjote tai sužinoti? 

— Aš viską mačiau nuo anos antai uolos. O kaip jūs su- 
žinojote? 

— Aš atėjau pėdomis — žmogaus, šuns ir aligatoriaus. Aš 
medžiojau pelkėje ir aptikau pėdas. Įtariau kažką negera ir 
nuėjau per lauką. Pasiekiau brūzgynus ir išgirdau riksmus. Ir, 
kaip matote, suspėjau pačiu laiku. Uf! 

— Pačią paskutinę akimirką, antraip piktadariui būtų pavy- 
kęs niekšingas jo kėslas. Bet nebijokite, mano bičiuli, jis bus 
nubaustas! 

— Gerai. Jis turi būti nubaustas. Tikiuosi, kad mudu dar 
susitiksime! : | . 

Mes pasisakėme dar keletą žodžių ir atsisveikinome, paspau- 
dę vienas kitam ranką. 


XI skyrius 
ŽMOGAUS MEDŽIOKLĖ 


. Aš daugiau neabejojau mulato kaltumu. Žuvų sunaikinimas 
negalėjo būti. vienintelis jo tikslas. Dėl- tokio menkniekio jis 
nebūtų dėjęs tiek pastangų. Ne, jis buvo sumanęs kažką dau- 

giau, tai buvo gerai apgalvotas keršto planas: jis norėjo pra- 
žudyti mano seserį arba Violą, o gal ir abi kartu! 

Panašus spėjimas atrodė baisus, bet abejonių nebuvo: visos 
aplinkybės tai rodė. Jaunasis indėnas iškart atspėjo mulato 
kėslus. Šiuo metų laiku sesuo maudydavosi beveik kas dieną, 
ir visi plantacijoje žinojo tą jos įprotį. Persekiodamas elnius, 
aš buvau tai užmiršęs, antraip, žinoma, būčiau veikęs visiškai 
kitaip. Bet kas galėjo pagalvoti apie tokią baisią piktadarybę? 
Mulato klasta visiškai atitiko piktą jo- būdą. Jei atsitiktinai 
nebūtų buvę liudytojų, jo sumanymas galėjo pavykti, ir sesuo 
būtų tapusi jo auka. Kas būtų galėjęs atspėti priežastį? Visi 
būtų manę, kad aligatorius — vienintelis sesers mirties kalti- 
ninkas. Niekam nė į galvą nebūtų dingtelėję įtarti mulatą. Juk 
geltonasis piktadarys viską sumanė velniškai gudriai. 

Aš netvėriau pykčiu. Vargšė niekuo nekalta mano sesuo! Ji 
nė nenutuokė apie biaurų kėslą, dėl kurio jos gyvybei grėsė 
toks mirštamas pavojus. Virginija žinojo, kad mulatas jos ne- 
mėgsta, bet ji visai nemanė, kad jis taip šėtoniškai jos neken- 
čia. Aš jau negalėjau daugiau valdytis. Nusikaltėlį reikia pa- 
mokyti, ir tučtuojau! Jam reikia užkirsti kelią pakartoti panašų 
dalyką ateityje. Kaip reikėtų jį nubausti — apie tai aš dabar 
negalvojau. Šį klausimą tegu sprendžia vyresni. Rykštės jam 
nepadėjo; gal jį pataisytų geležiniai pančiai; bent jau jis 
turi būti išvytas iš :plantacijos. Apie mirties bausmę aš visai 
negalvojau, nors niekšas ir buvo jos nusipelnęs. Išauklėtas hu- 
maniško tėvo, aš negalėjau pulti į tokį kraštutinumą, nors ne- 
tvėriau iš įtūžio. Aš maniau, kad pakaktų įkrėsti nusikaltėliui 
rykščių, sukaustyti geležiniais pančiais ir išsiųsti į švento Mor- 
kaus arba į švento Augustino fortą. 

Aš žinojau, kad šį klausimą spręs ne vienas mano tėvas, kad 
čia dalyvaus visi aplinkiniai plantatoriai, ir kad būtina juos 
kuo greičiau sušaukti į pasitarimą. Šį. nusikaltimą, be abejo, 
svarstys daug griežtesni teisėjai, negu atlaidus mulato šeimi- 
ninkas. Aš daugiau nesukau sau galvos ir nusprendžiau, kad 
teismas turi įvykti tučtuojau. Todėl tiesiai per tankumyną nu- 
skubėjau namo, norėdamas viską papasakoti tėvui. 

Vos žengęs kelis žingsnius, išgirdau netoli savęs kažkokį šla- 
mesį. Aplinkui nebuvo nė gyvos dvasios, bet, matyt, kažkas 
brovėsi pro medžius. Gal kuris nors vergas, kilus visuotiniam 
sąmyšiui, sumanė pasmaguriauti apelsinais. 

Visa tai man pasirodė mažmožis, palyginus su tuo, kas man 
kvaršino galvą, ir aš nemačiau reikalo net sustoti. Tik šūkte- 
lėjau nepažįstamajam ir, nesulaukęs atsakymo, nuėjau tolyn. 

Priėjęs namus, po didele stogine pamačiau tėvą ir vergų pri- 
žiūrėtoją. Čia pat buvo ir aligatorių medžiotojas, senis Hikme- 
nas, ir keletas kaimynų, atsitiktinai užėjusių pas tėvą su rei- 
kalais. Aš smulkiai papasakojau apie šio ryto atsitikimą. Visi 
stovėjo lyg perkūno trenkti. Hikmenas tuoj pareiškė, kad tik- 
riausiai viskas taip ir buvo, nors niekas ir taip neabejojo mano 
žodžiais. Vienintelė abejonė galėjo kilti tik dėl mulato suma- 
nymų. Nejaugi jis būtų norėjęs atimti žmogui gyvybę? Buvo 
sunku patikėti tokių negirdėtu žiaurumu. Bet tą akimirką visi 
abejojimai išsisklaidė. Atsirado liudytojas, patvirtinęs ir papil- 
dęs mano parodymus. Tas liudytojas buvo Juodasis Džekas. 

Tą rytą — vos prieš pusvalandį 
nasis Džekas įlipo į vieną aukštą ąžuolą, iš kurio gerai matyti 
tvenkinys. Tai buvo kaip tik tuo metu, kada „baltoji mis“ ir 
Viola nuėjo maudytis. Geltonasis Džekas įsilipo pažiūrėti, kaip 
juodvi įbrido į vandenį. 

Pasipiktinęs tokiu nepadoriu elgesiu, negras šūktelėjo mu- 
latui, kad tas liptų iš medžio, ir pagrasino jį apskųsiąs. Bet 
mulatas atsakė, kad skinąs giles, mėgiamą visų plantacijos gy- 
ventojų skanėstą. Ir tik po to, kai negras pakartojo savo gra- 
sinimą,: Geltonasis Džekas pagaliau nulipo žemėn, bet jo ran- 
kose nebuvo nė vienos gilės. 

— Jis ne gilių ten lipo, masa Rendoliai; šitas geltonasis dy- 
kūnas buvo sumanęs blogą darbą, — taip baigė savo pasakojimą 
Juodasis Džekas. 

Dabar jau nebuvo ko abejoti dėl nusikalstamų mulato kėslų. 
Jis lipo į medį, norėdamas įsitikinti, kad jo sumanyta pikta- 
darybė įvyko; jis matė, kaip mergaitės įbrido į baseiną; jis 
žinojo, koks pavojus slypi vandenyje, bet nė piršto nepajudino, 
mėgindamas joms padėti arba sukelti aliarmą. Atvirkščiai, jis 
vienas iš paskutiniųjų atbėgo prie tvenkinio, kada merginos 
šaukėsi pagalbos. Tą patvirtino daugelis liudytojų. Visi įrody- 
mai prieš jį buvo akivaizdūs. 

Juodojo Džeko pasakojimas sujaudino visus. Baltieji ir juo- 
dieji, šeimininkai ir vergai — visi buvo vienodai pasipiktinę bai- 
siu nusikaltimu. Iš visų pusių skambėjo šauksmai: ,,„Kur Gelto- 
nasis Džekas?" 

Negrai, baltieji, mulatai — visi šoko jo ieškoti, visi norėjo 
pagauti Geltonąjį Džeką, visi troško bausmės šitam baisiam 
niekšui,. 

Bet kurgi jis dingo? Jį garsiai šaukė, liepė jam astrodyti 
grasino. Bet viskas veltui: atsakymo nebuvo. Kurgi jis? Viską 
apieškojo: arklides, pašiūres, virtuvę, negrų trobeles, netgi 
svirną, bet mulato niekur nerado. Kurgi jis dingo? Žmonės 
jį matė visai neseniai, kai jis padėjo vilkti iš tvenkinio aliga- 
torių. Negyvas žvėris buvo atitemptas prie žardžio ir numestas 
kiaulėms suėsti. Geltonojo Džeko sukinėtasi čia pat ir uoliai 
darbuotasi, bet kur jis dabar — niekas nežinojo. 

Tą akimirką aš atsiminiau, kad apelsinų giraitėje girdėjau šla- 
mesį. -Ar tik ne ten pasislėpė Geltonasis Džekas? Jei taip, tai 
jis tikriausiai girdėjo mano pašnekesį su jaunuoju indėnu arba 
bent paskutiniuosius to pašnekesio žodžius ir dabar jau buvo 
kur nors toli. 

Pradėjome jo ieškoti apelsinų giraitėje ir tankumynuose ap- 
link baseiną, bet tuščiai: mulatas tartum į žemę būtų prasme- 
gęs. Tada man dingtelėjo mintis užkopti ant uolos viršūnės, 
į savo sekyklą, ir aš tuoj pamačiau bėglį, ropomis šliaužiantį 
per indigo plantaciją link kukurūzų lauko. Toliau aš jo neste- 
bėjau, nušokau nuo uolos ir nusivijau. Mano tėvas, Hikmenas 
ir kiti nusekė paskui mane. 

Gaudynės anaiptol nebuvo tylios, ir iš mūsų riksmų Geltona- 
sis Džekas greitai suprato, kad atsivejam. Toliau kur nors 
nulisti jam nebuvo jokios galimybės, ir pašokęs jis leidosi 
bėgti kiek kojos neša. Netrukus jis pasiekė kukurūzų lauką; 
persekiotojų riksmai skambėjo jam pridurmu. 

Nors dar buvau tik vaikiščias, bet bėgau greičiau už visus. 
Aš žinojau, kad tikrai jį pavysiu, jei tik jis nedings man iš 
akių. O jis, matyt, tikėjosi pribėgti pelkę ir ten šmurkštelti 
į žemaūgių palmių tankumyną, kur jam jau būtų buvę lengva 
pasislėpti taip, kad niekas nesurastų. 

Norėdamas jam tai sukliudyti, aš leidausi bėgti paknopstom 
ir pastojau jam kelią pamiškėje. Man pavyko jį sugriebti už 
striukės skverno. 

Žinoma, tai buvo neprotingas žingsnis. Mano troškimas buvo 
vienas: sučiupti jį! Aš nė nepagalvojau, kad jis gali priešintis, 
nors iš Žmogaus, atsidūrusio tokioje beviltiškoje padėtyje, vi- 
siškai to reikėjo laukti. Papratęs, kad manęs visada būtų klau- 


soma, aš apdujęs maniau, kad, vos tik jį sučiupsiu, jis paklus- 
niai sustos. Bet aš klydau. Greitai bėgdamas, aš visiškai uždusau 
ir taip nusilpau, kad nebūčiau galėjęs išlaikyti net katės. Gel- 
tonasis Džekas lengvai išsisuko iš mano rankų. Bet,. užuot lei- 
dęsis bėgti toliau, jis atsigręžė ir, išsitraukęs peilį, perdūrė man 
ranką. Jis taikė į širdį, bet tą akimirką aš atsitiktinai kilstelėjau 
ranką ir tuo būdu nukreipiau lemtingą smūgį. | 

Mulatas vėl užsimojo peiliu ir būtų man dūręs antrą kartą, 
jei į kovą nebūtų įsimaišęs trečiasis dalyvis. Bet pirma, negu 
mirštami peilio ašmenys palietė mane, stiprios Juodojo Džeko 
rankos apglėbė mulatą. Niekšas atkakliai gynėsi, stengdamasis 
ištrūkti, bet geležiniai seno jo varžovo gniaužtai neatsileido, kol 
atskubėjo Hikmenas ir visi kiti. Netrukus mulatas buvo surai- 
šiotas stipriais diržais ir dabar gulėjo priešais mus bejėgis ir 
nepavojingas. | 


XII skyrius 
RŪSTUS NUOSPRENDIS 


Savaime suprantama, visi šitie įvykiai sukėlė didelį sujudi- 
mą ne tik mūsų namuose. Palei upę buvo įsikūrę nemaža plan- 
tacijų, sudarančių vieną gyvenvietę. Žinia, kas atsitiko pas 
mus, nepaprastai greitai paplito visoje apylinkėje, ir maždaug 
po valandos iš visų pusių ėmė rinktis baltieji kaimynai. Kai ku- 
rie iš jų — neturtingi medžiotojai, gyvenantys didelių planta- 
cijų pakraščiuose, — atėjo pėsti, o kiti — patys plantatoriai ir jų 
prievaizdai — atjojo raiti. Jie visi buvo su šautuvais ir pisto- 
letais. Iš šalies pasižiūrėjus, juos galėjai palaikyti milicijos 
būriu, sujojusiu į sueigą, nors iš rimtos veidų išraiškos galėjai 
veikiau pagalvoti, kad jie susirinko atremti indėnų puolimo 
pasienyje. 

Per valandą jų suplaukė gal penkiasdešimt — beveik visa gy- 
venvietė. Geltonojo Džeko bylos nagrinėti buvo paskirtas teis- 
mas. Teismo procesas ėjo ne pagal griežtus įstatymo nuosta- 
tus, nors kai kurių juridinių formalumų, kad ir labai apgrai- 
bom, vis dėlto buvo paisoma. Šitie žmonės čia turėjo neaprėžtą 
valdžią, jie buvo žemės savininkai ir tokiais atvejais, kaip šis, 
galėjo be vargo surengti savotišką teismo tribunolą. Iš savo 
tarpo jie išrinko prisiekusius posėdininkus ir teisėją — artimiau- 

sią mūsų kaimyną Ringholdą. Mano tėvas teisme dalyvauti at- 
sisakė. 

Parengtinis tardymas ilgai neužtruko — faktai buvo akivaiz- 
dūs. Aš stovėjau prieš teisėjus su aprišta ranka. Viskas buvo 
aišku — kaltė įrodyta. Mulatas pasikėsino į baltojo gyvybę. Va- 
dinasi, nusipelnė mirties bausmės. | 

Bet kokia mirtim jį nubausti? Vieni siūlė pakarti; kiti manė, 
kad toks nuosprendis būtų perdaug švelnus. Daugumas pritarė 
pasiūlymui sudeginti nusikaltėlį gyvą. Tokiam žiauriam nuo- 
sprendžiui pritarė ir teisėjas. | | 

Mano tėvas prašė nuosprendį sušvelninti — bent jau nekan- 
kinti nusikaltėlio. Bet rūstūs teisėjai jo neklausė. Būdavo ne- 
maža atsitikimų, kai čia vienam, čia kitam susirinkusių plan- 
tatorių pabėgdavo vergai, ir tai buvo aiškinama indėnų artu- 
mu. Taigi vergvaldžiai, apkaltinę tėvą bereikalingų švelnumu, 
nutarė, kad pabėgę vergai turi gauti griežtą pamoką. Pirmoji 
auka tebūnie Geltonasis Džekas, kuris turės būti sudegintas 
gyvas. 

Taip jie samprotavo, toks buvo ir jų nuosprendis! 

Paprastai manoma, kad Šiaurės Amerikos indėnai savo be- 
laisvius kankina. Tai labai klaidinga nuomonė! Daug kartų ne- 
ginčijamai įrodyta, kad indėnų žiaurumas buvo jų atsakymas 
į kurį nors jiems padarytą papiktinamą neteisingumą, ir be- 
laisvių kankinimas būdavo tik jų kerštas. Nė vienoje epochoje 
žmogaus prigimtis nepajėgė atsispirti keršto pagundai. Baltuo- 
sius lygiai taip pat galima kaltinti žiaurumu, kaip ir raudon- 
odžius. Jeigu indėnai patys rašytų pasienio karų ir jų terito- 
vijos grobimų istoriją, tai visas pasaulis tikriausiai pakeistų 
savo nuomonę apie vadinamąjį jų žiaurumą. 

Vargu ar visoje baltųjų ir indėnų karų istorijoje surastum 
tokių žiaurumų, kokių baltieji pridarė negrams. Daugelis vergų 
negrų buvo sužalota, nukankinta, nusmerkta myriop net už 
paprastą įžeidimą, padarytą žodžiu, ir jau būtinai už įžeidimą 
veiksmų, pavyzdžiui, už antausį arba smūgį. Nes toks buvo 
įstatymas, parašytas baltųjų. 

Indėnų žiaurumas beveik visada būdavo tik atpildas. Bet 
kai civilizuoti tironai kankindavo žmones, anaiptol ne visada 
kerštu galėtum pateisinti jų veiksmus. O jeigu tat ir buvo 
kerštas, tai ne natūralus noras atkeršyti, kilęs žmogaus širdyje 

kaip atsakas į neteisingumą, O tiesiog žemas pyktis, kurį 
kartais parodo niekšingi ir bailūs tironai silpnoms būtybėms, 
esančioms jų valdžioje. | 

Geltonasis Džekas padarė sunkų nusikaltimą ir neabejojamai 
nusipelnė mirties. Bet teisėjai nusprendė dar ir kankinti jį. 
Mano tėvas ir keletas kitų kaimynų protestavo prieš tai, bet 
balsų dauguma tam pritarė, ir baisusis nuosprendis buvo patvir- 
tintas. Ir tie; kas tą nuosprendį padarė, tuoj pradėjo ruoštis jo 
vykdymui. | 

Džentėlmeno valdos — nepriderama vieta mirties bausmei. To- 
dėl buvo nutarta paėjėti atokiau nuo namų, prie ežero. Už 
dviejų šimtų jardų nuo ežero kranto buvo surastas tinkamas 
medis, ir visa minia nugužėjo ten paskui nuteistąjį. Geltonąjį 
Džeką pririšo prie medžio ir pradėjo krauti laužą. 

Tėvas atsisakė dalyvauti egzekucijoje. Iš visos mūsų šeimos 
tik aš vienas nuėjau su minia. Mulatas mane .pamatė ir pra- 
trūko keiktis, džiūgaudamas, kad mane sužeidė. Matyt, jis ma“ 
ne laikė pikčiausiu savo priešu. Tiesa, aplinkybės taip susidėjo, 
kad aš nenorėdamas tapau jo nusikaltimo liudytoju, ir teismas 
jį pasmerkė, daugiausia remdamasis mano parodymais, bet aš 
nebuvau kerštingas ir kad būčiau galėjęs, būčiau jį išvadavęs 
nuo baisaus likimo arba bent jau nuo kankinimų. 

Mes atėjome į bausmės vietą. Žmonės ten jau plušėjo: vieni 
rinko žabus ir krovė aplink medį, kiti taisėsi kurti ugnį. Minia 
linksmai šūkavo ir juokavo, bet girdėjosi ir balsų, rodančių 
neapykantą visai spalvotųjų rasei. Labiausiai šia prasme tūžo 
jaunasis Ringholdas, nesuvaldomo būdo nuožmus jaunuolis, pa- 
veldėjęs blogiausius savo šeimos bruožus. 

Aš žinojau, kad jam patinka mano sesuo. Dažnai jį pastebė- 
davau jai rodant ypatingus dėmesio ženklus ir neslepiant pa- 
vydo kitiems jos bičiuliams. Jo tėvas buvo turtingiausias plan- 
tatorius visoje apylinkėje, ir pasipūtęs sūnelis tarėsi esąs visur 
pageidaujamas svečias. Aš nemanau, kad jis būtų patikęs Vir- 
ginijai. Beje, tikrai to negaliu pasakyti — klausimas perdaug 
opus, kad galėtum jį pateikti paauglei mergaitei, kuri tik vaiZ- 
davosi subrendusi mergina. 


Ringholdas anaiptol nebuvo gražus nei kilnus. Gal jis buvo 
ir nekvailas, „bet atžarus žemesniems už save — būdingas bruo- 
žas turtingų tėvų sūneliams. Žmonės apie jį kalbėjo, kad jis 

kerštingas. Be to, jis buvo lėbauninkas, peštukas, landžiojo po 
žemiausios rūšies smukles. 

Aš jo nemėgau ir niekad neieškojau jo draugystės. Jis buvo 
kiek vyresnis už mane, bet svarbiausia ne tai — man nepatiko 
jo būdas ir polinkiai. Bet visai ne taip į jį žiūrėjo mano tėvai. 
Jie nuoširdžiai priimdavo Ringholdą savo namuose, tur būt, jį 
laikydami būsimu žentu. Jie nematė jo ydų — aukso spindesys 
dažnai apžilpina mums akis. | 

Šitas jaunuolis buvo kaip tik iš tų, kurie primygtinai reika- 
lavo mulatui mirties bausmės. Jis labai uoliai talkininkavo 
nuosprendžio vykdytojams. Tatai galėjai paaiškinti iš dalies 
įgimtu jo nežmoniškumu — jaunąjį Ringholdą ir jo tėvą visa 
apylinkė laikė žiauriais plantatoriais, ir visiems mūsų kolonijos 
vergams daugiausia baimės įvarydavo pažadas juos parduoti 
masai Ringholdui. | 
"Bet jaunojo Ringholdo uolumą galėjai paaiškinti ir kita prie- 
žastimi: jis vaizdavosi, kad elgiasi riteriškai, kad tuo rodo sa- 
vo draugiškumą mūsų šeimai, o svarbiausia — Virginijai. Bet 
jis apsiriko: toks žiaurumas negalėjo susilaukti mūsų pritarimo. 
Ir kažin ar geroji mano sesuo jį būtų už tai apdovanojusi ma- 
lonia šypsena. 

"Jaunasis metisas Pauelis taip pat buvo čia. Išgirdęs gaudynių 
triukšmą, jis sugrįžo ir dabar stovėjo minioje, bet niekur ne- 
sikišo. . 

Ringholdas pamatė indėną, ir jo akys keistai sublizgėjo. Jis 
jau žinojo, kad šis juodbruvis jaunuolis išgelbėjo Virginiją, bet 
dėkingumo jam anaiptol nejautė. 

. Atvirkščiai, jo krūtinėje įsigavo kitas jausmas, — tai buvo 
aišku iš paniekinamos šypsenos jo lūpose. | 

„Tai pasidarė dar aiškiau, kada jis šiurkščiai kreipėsi į Pauelį. 
„— Ei! Raudonodi!— riktelėjo jis.— Ar tu neprikišai nagų prie 
šio nusikaltimo? Girdi tu, raudonodi! 

.— Ar aš raudonodis?— pasipiktinęs sušuko metisas, išdidžiai 
pažvelgęs į įžeidėją.— Bet mano odos spalva sražesnė kaip jū- 
sų, bailus stuobry! 

„Ringholdo veido oda "buvo elsva. Pasakyta buvo taikliai. 
Įžeidimas akimirksniu pasiekė Ringholdo sąmonę, bet jis taip 
nustebo dėl tokio indėno kreipimosi ir-taip įsiuto, kad trumpam 
neteko žado. Kol jis sumojo, ką pasakyti, pasigirdo kitų balsai: 
"— Šimts velnių! Ką ten pliauškia tas indėnas? | 

— Pakartok, ką pasakei!-— atsitokėjęs sušuko Ringholdas. 

— Jei norite, prašom: bailus stuobry!-— šūktelėjo metisas, 
ypač pabrėždamas paskutiniuosius žodžius. 

Vos tik jis tai pasakė, Ringholdas paleido šūvį, bet kulka 
metiso nekliudė. Dar po akimirkos priešininkai šoko vienas 
prie kito ir griebė vienas antram už gerklės. 

Abu parvirto žemėn, bet metisas buvo stipresnis. Jis atsidūrė 
viršuje, peilis blykstelėjo jo rankoje, ir Ringholdas veikiausiai 
būtų nukeliavęs į aną pasaulį, jei kažkas iš minios nebūtų iš- 
mušęs peilio metisui iš rankų. Keletas vyrų šoko prie jų 1T 
išskyrė. 

Kai kurie piktinosi indėno elgesiu ir jam reikalavo mirties 
bausmės. Bet atsirado žmonių, daug geriau suprantančių, kas 
yra teisingumas,— jie savo akimis matė, kaip įžūliai elgėsi 
Ringholdas, ir, nepaisydami Ringholdų šeimos įtakingumo ir ga- 
lios, ėmė protestuoti prieš tokį susidorojimą. Aš buvau pasi- 
ryžęs visomis jėgomis ginti metisą. 

Sunku pasakyti, kuo visa tai būtų baigęsi... Bet kažkas šūk- 
telėjo: 

— Geltonasis Džekas pabėgo! 


XIII skyrius 
GAUDYNĖS 


Aš atsigręžiau. Iš tikrųjų, mulatas bėgo per lauką! 

Žmonės buvo susidomėję Ringholdo ir indėno grumtynėmis ir 
užmiršo mulatą. Peilis, kurį kažkas išmušė iš Pauelio rankų, 
nukrito prie Geltonojo Džeko kojų. Per sąmyšį Džekas jį pa- 
ėmė, nupiovė virves, kuriomis buvo pririštas prie medžio, ir 
leidosi bėgti. 

Kažkas mėgino sugriebti mulatą, bet jis ištrūko. Keletu žings- 
nių jis pralenkė žmonių minią ir nudūmė į ežero pusę. 

Tai buvo beprotiškas sumanymas. Jis bus arba nušautas, ar- 
ba pagautas. Tas tiesa, bet mėginti gelbėtis nuo tikros mirties — 
ir dar kokios mirties!— argi tai beprotybė? 

Bėgliui įkandin supoškėjo šūviai, pradžioje iš pistoletų, pas- 
kui iš medžioklinių šautuvų. Kariški šautuvai buvo sumesti 
šalimais arba stovėjo, atremti į medžius ir tvoras. Visi nubėgo 
jų pasiimti. Šauliai taikė už kits kito — buvo girdėti tik skar- 

dus pokšėjimas, panašus į mokomąjį pėstininkų būrio šaudymą. 
Baltųjų tarpe buvo daug taiklių šaulių, bet sunku pataikyti 
į žmogų, gelbstintį savo gyvybę ir sklandantį iš vienos pusės 
į kitą tarp kelmų ir krūmų. Nė vienas šūvis, matyt, nekliudė 
taikinio. Šiaip ar taip, kai dūmai išsisklaidė, mes pamatėme, 
kaip mulatas šoko į ežerą ir ėmė plaukti. 

Kai kurie vėl pradėjo užtaisinėti šautuvus, o kiti, matydami, 
kad gaišti nebegalima, sviedė šautuvus žemėn, paskubom nu- 
sitraukė nuo savęs skrybėles, striukes, batus ir šoko į vandenį 
pridurmu bėgliui. 

Per tris minutes vaizdas visiškai pasikeitė. Bausmės viela 
ištuštėjo. Vieni susispietė krante, šaukdami ir mosikuodami 
„ ir 
tik jų galvos kyšojo iš vandens. Toli priekyje, už kokių pen- 
kiasdešimt pėdų, kapstėsi vienišas plaukikas, dedantis pasku- 
tines pastangas ištrūkti nuo savo persekiotojų, ir buvo matyti. 
tik juodi garbanoti jo plaukai, geltoni pečiai ir kaklas. 

Tai buvo keista scena! Tartum būtų medžiojamas elnias — 
apsuptas iš visų pusių, jis šoka į vandenį, o šunys lodami drą- 
siai neria paskui jį. Tik čia būta dar didesnio sambrūzdžio, 1r 
žmonės, ir šunys medžiojo ne laukinį žvėrį, bet žmogų. Kurtai 
ir skalikai su savo šeimininkais lyg patrakę vijosi savo auką. 
Iš tikrųjų tai buvo labai keista scena! 

Nuo kranto nesiliovė poškėję šūviai: tie, kurie ten liko, vėl 
užtaisė savo šautuvus. Kulkos be perstojo pliaukšėjo į vandenį 
netoli nuo plaukiko, bet nė viena jo nekliudė. Jis jau buvo 
už šūvio ribos. 

Visa tai man atrodė lyg kažkoks sapnas. Įvykiai taip greitai 

tuo, ką mačiau. Prieš akimirką nusikaltėlis, surištas ir bejėgis, 
gulėjo prie žabų krūvos, kuri turėjo būti tuoj padegta. O dabar 
jis buvo laisvas ir plaukė tolyn, o jo budeliai buvo likę bevil- 
tiškai toli. Permaina įvyko taip greitai, kad buvo sunku ja 
patikėti. O tuo tarpu visa tai atsitiko mano akivaizdoje. 
Praėjo nemaža laiko. Gaudynės vandenyje daug kuo skiriasi 
nuo gaudynių sausumoje. Nors tai buvo gyvenimo ar mirties 
klausimas, bėglys ir jo persekiotojai į priekį kasėsi labai pa- 
mažu. Mes, likusieji ant kranto, maždaug pusvalandį stebėjome 
šias nepaprastas lenktynes. Pirmųjų minučių umaras atslūgo, 
tačiau žiūrovų dėmesys anaiptol nesumažėjo; Žmonės vis dar 


40 


šaudė ir jaudinosi, noiš hiei šūviai, nei riksmas, žinoma, nega- 
lėjo nulemti trokštamos pabaigos. Jokie skatinamieji šūksniai 
nepadėjo persekiotojams. Jokie grasinimai nebuvo reikalingi, 
kad bėglys plauktų greičiau. . 

Kol stovėjome ant kranto, mes turėjome pakankamai laiko 
apsvarstyti visą šį įvykį. Mums buvo aišku, kodėl mulatas 
šoko į vandenį. Jei jis būtų mėginęs bėgti per lauką, jis būtų 
tapęs šunų grobiu arba jį būtų paviję tie, kurie bėgo greičiau. 
O vandenyje nedaug kas galėjo su juo varžytis. Todėl jis nu- 
tarė perplaukti ežerą ir pasiekti mišką. 

Betgi visiškai dingti iš akių jis negalėjo. Sala, į kurią jis 
plaukė, buvo už pusmylio nuo kranto, bet kitapus jos dar tę- 
sėsi ruožas vandens daugiau kaip mylios pločio. Nuo persekio- 
tojų mulatas galėjo pasislėpti saloje. Bet kas toliau? Juk nega- 
lėjo jis tikėtis išsigelbėti, pasislėpdamas tankumyne! Ten aukšti 
medžiai tankiai augo tik kelių akrų plote. Kai kurie stovėjo 
prie pat kranto, jų šakos buvo papuoštos sidabrinės tilandsijos 
ir karojo virš vandens. Bet kas iš to? Čia galėjo rasti prie- 
globstį ir išsigelbėjimą lokys arba užguitas vilkas, bet ne per- 
sekiojamas Žmogus, ne vergas, išdrįsęs pakelti peilį prieš savo 
šeimininką. Ne, ne! Saloje bus apieškotas kiekvienas krūmas, 
ir pasislėpti nėra jokios galimybės. 

Gal mulatas tik norėjo pailsėti saloje ir, truputį atsikvėpęs, 
vėl plaukti į priešingą krantą? Toks geras plaukėjas būtų ga- 
lėjęs rizikuoti, bet šį kartą kelias jam buvo užkirstas. Upėje 
buvo daug valčių ir pirogų, žmonės jau nubėgo prie jų, ir, 
pirma, negu mulatas nušoks į vandenį, jo vytis jau leisis kele- 
tas valčių. Ne, ne, kur jau ten išsigelbėsi! Kur tik jis puls, 
į vandenį ar į salą — jį suras visur! Taip samprotavo žiūrovai 
krante, stebėdami gaudynes. 

Kuo labiau plaukėjas artėjo prie salos, tuo publika labiau 
jaudinosi. Atomazga buvo netoli, bet ji pasirodė visai ne tokia, 
negu spėjome. Visi manė, kad bėglys, pasiekęs salą, išlips 
į krantą ir pasislėps tarp medžių, o jo pėdomis nuseks perse- 
kiotojai ir, galimas daiktas, jį sugaus net anksčiau, negu jam 
pavyks pasiekti mišką. Žmonės tvirtai tikėjo, jog viskas bus 
kaip tik taip — juk mulatas jau buvo prie pat salos: dar ke- 
letas plačių grybšnių, ir jis atsidurs prie kranto. Jis jau plaukė 
po tamsiais medžių šešėliais, šakos linko prie jo galvos; rodos, 
jam tereikėjo kilstelėti ranką ir įšitverti į jas. Daugumas plau- 

kėjų vis dar tebebuvo atsilikę maždaug per penkiasdešimt jar- 
dų, bet kai kurie, pralenkę kitus, buvo jau už dvidešimt pen- 
kių jardų. Nuo kranto atrodė, kad jie plaukia vos ne greta 
su bėgliu ir kiekvieną akimirką gali jį sučiupti. 

Atomazga artėjo, bet ne tokia, kokios mes laukėme. Nei 
žiūrovai, nei persekiotojai nenumanė, kuo baigsis gaudynės. 
Net pats mulatas nenujautė, koks naujas pavojus jam grėsė. 
Salos krante augusių medžių šešėlis jau siekė plaukiką, ir mes 
kas akimirką laukėme, kad jis ten pasislėps. Bet jis staiga pasi- 
suko ir nuplaukė palei krantą. 

Mes nustebę žiūrėjome į šį. manevrą, nesuprasdami, kuo jis 
gali baigtis, nes persekiotojai kaip tik plaukė įstrižai prie bėg- 
lio ir jau jau turėjo jį nutverti. Koks buvo jo tikslas? Gal jam 
nepavyko rasti patogios vietos išlipti į krantą? Jei net būtų 
buvę taip, jis galėjo įsikibti į šakas ir išsiropšti į sausumą. Bet 
abejoti mums teko neilgai: mes pastebėjome, kad kažkoks 
tamsus daiktas, plaukęs vandenyje, tai ne sauso medžio blukis; 
tasai blukis buvo gyvas ir judėjo, o netrukus pamatėme, jog 
ten milžiniškas driežas — biaurus aligatorius. 

Baisūs jo žiomenys buvo plačiai praskėsti, žvynuota uodega 

iškelta, tik liemuo buvo vandenyje. Jis sukosi čia į vieną 'pusę, 
čia į kitą, retkarčiais pliaukšėjo uodega, ir purslai tiško lyg 
fontanas. Jo maurojimo aidą kartojo priešingas krantas, visas 
ežeras tartum siūbavo nuo kimaus jo balso. Miško paukščiai 
klykdami skrajoją aplinkui, o baltasis gandras, baikščiai krunk- 
damas, pakilo į orą. 
Žiūrovai sustingo iš siaubo, plaukikai sustojo plaukę. Tik 
vienas imulatas dėjo visas jėgas, stengdamasis išsigelbėti. Ali- 
gatorius jį ryte rijo akimis. Ko jis taip įsistebeilijo į jį, o ne 
į kuriuos kitus? Visi plaukikai jam buvo vienodai arti. Gal 
tai dievo pirštas? Dar vienas judesys, dar vienas stiprus uo- 
degos spyris — ir milžiniškas aligatorius puls savo auką. .. 

Aš užmiršau mulato nusikaltimus ir beveik gailėjausi jo: ne- 
jaugi jam nėra vilties išsigelbėti? Štai jis įsikibo į medžio šaką, 
mėgindamas pasikelti iš vandens ir išvengti baisaus pavojaus. 
Dieve, suteik tvirtybės jo rankai! Per vėlu! Aligatorius jau iš- 
žiojo nasrus... Staiga pasigirdo triokštelėjimas — nulūžo šaka! 
Mulatas nukrito ir nuniro į dugną, o paskui jį, nė nėsučiaupęs 

nasrų, murktelėjo ir driežas. Abu dingo iš akių. Bangos su- 
putojo, plakdamos nulūžusios šakos lapus. 

Užgniaužę kvapą, mes stebėjome šitą sceną. Mažiausias ban- 
gos raibulys nepaspruko nuo mūsų žvilgsnių. Bet vandens pa- 
viršiuje nebuvo matyti jokio judėjimo. Iš jo gelmių nesirodė 
nei žmogus, nei pabaisa, ir netrukus ežeras vėl pasidarė ramus 
ir lygus. Aligatorius, be abejojimo, atliko savo darbą. Ar tik 
jis nebus dievo bausmės įnagis? Taip kalbėjo žmonės aplink 
mane. 

Mūsų plaukikai apsisuko atgal. Nė vienas nebedrįso plaukti 
prie salos, į tamsų medžių šešėlį. Jie ilgai buvo išbuvę vandeė- 
nyje, ir jiems baigėsi jėgos. Kai kurie kažin ar būtų įstengė 
pasiekti krantą, bet jiems į pagalbą nuskubėjo valtys ir pirogos. 
Vieni plaukikai pamatė valtis ir ėmė irtis lėčiau, kiti sustojo 
ir laukė jų prisiartinant. Juos visus skubiai surankiojo vieną 
po kito. Ir valtys, ir šunys laimingai pasiekė salos krantą. 

Buvo nutarta toliau ieškoti su šunimis, nes bėglio likimas 
vis dar nebuvo aiškus. Persekiotojai išlipo iš valčių, šunys 
pradėjo šniukštinėti po krūmus, o žmonės nuėjo ežero pakraš- 
čiu į tą vietą, kur visa tai įvyko. 

Saloje nebuvo jokių mulato pėdsakų. Bet užtat šiokių tokių 
ženklų pasirodė vandenyje: buvo pastebėtos raudonos putos ir 
nuspręsta, jog tai ir būsiąs mulato kraujas. 

— Taigi, vyručiai!-— pasigirdo šiurkštus kažkieno balsas.—- 
Kertu lažybų, kad čia to juodaodžio kraujas. Jis nugrimzdo 
į dugną, tuo nėra ko abejoti. Velniai griebtų tą šlykštynę ali- 
gatorių! Sugadino mums visą pramogą. 

Šitą juoką palydėjo griausmingas kvatojimas. Tęsdami po- 
kalbį ta pačia dvasia, žmogaus medžiotojai pamažu išsivaikš- 
čiojo namo. 


XIV skyrius 

RINGHOLDO KERŠTAS 

Tiktai patys didieji kietaširdžiai iš baltųjų tarpo kalbėjo apie 
šį atsitikimą su atsainiu lengvabūdiškumu; kiti, švelnesni ir kil- 
nesni, į jį žiūrėjo su prideramu rimtumu, o kai kuriems jis 
net sukėlė kažkokią baimę. Tartum būtų pakilusi dievo ranka 
ir nusikaltėlį nubaudusi ta pačia mirtimi, kurią jis lėmė kitiems. 

Baisi mirtis, bet atpildas, mulatui skirtas žmonių, buvo dar 
baisesnis. Dangus, sušvelninęs nusikaltėliui bausmę, jam buvo 
gailestingesnis, negu šios Žemės teisėjai. 


*X*X* 


„.„ „Aš apsidairiau, ieškodamas indėno Pauelio, ir buvau pa- 
tenkintas, kad jo nėra minioje. Jo kivirčas su Ringholdu pa- 
sibaigė greitai, bet aš bijojau, kad geruoju tai nepracis. In- 
dėno žodžiai įpykino plantatorius, nukreipė jų dėmesį nuo Dže- 
ko ir davė progą nusikaltėliui pabėgti. Jeigu mulatui iš tikrųjų 
būtų pavykę išsigelbėti, tai neabejotinai tatai būtų sukėlę toli- 
mesnių nemalonumų. Bet ir dabar aš nebuvau visai tikras, ar 
indėnui negresia pavojus. Jis buvo ne savo žemėje — indėnų 
valdos prasidėjo anapus upės, ir todėl vietiniai gyveniojai Jį 
galėjo palaikyti įsibrovėliu. Teisybė, su indėnais mes gyveno- 
me taikoje, bet vis dėlto širdies gilumoje abi pusės viena kitai 
jautė pagiežą. Senos žaizdos, gautos 1818 metų kare!, dar 
nebuvo užgijusios. 

Aš žinojau, kad Ringholdašs yra kerštingas. Jis buvo paže- 
mintas draugų akyse: trumpame susidūrime metisas paėmė viršų. 
Ringholdas to nedovanos ir, žinoma, ieškos progos atkeršyti. 

Tai štai kodėl aš apsidžiaugiau, kad metisas pasišalino. Gal 
ir jis pats pajuto pavojų ir sugrįžo už upės, kur jam niekas 
negrėsė. Net Ringholdas nebūtų išdrįsęs ten sekti paskui jį, 
kadangi už sutarties pažeidimą jam grėsė bausmė, ir tai žinojo 
patys pasiučiausi skvateriai. Galėjo vėl įsiliepsnoti karas su 
indėnais, o vyriausybė, šiaip nepasižyminti pernelyg dideliu 
skrupulingumu, šiuo metu turėjo kitų planų. 

Aš jau buvau beeinąs namo, bet staiga man dingtelėjo į gal- 
vą nueiti pas Ringholdą ir jam pasakyti, kad nepritariu jo el- 
gesiui. Buvau taip pasipiktinęs, kad nusprendžiau išdėti jain 
viską, ką apie jį galvojau. Ringholdas buvo vyresnis už mane 
ir didesnio ūgio, bet aš jo nebijojau. Atvirkščiai, žinojau, kad 
jis manęs bijo. Ringholdas įžeidė žmogų, kuris prieš valandą 

11818 metų karas— grobikiškas Jungtinių Valstijų karas su 
Ispanija dėl Floridos, kuri tuo metu priklausė Ispanijai. Dingstis karui 
buvo ta, kad indėnų gentys krikai ir seminolai teikė prieglobstį iš 
plantacijų pabėgusiems vergams. 1818 metais Amerikos kariuomenė 
įsibrovė į Floridą ir ją užgrobė. 1819 metais Ispanija buvo priversta 
atiduoti Floridą Jungtinėms Valstijoms, už tai gaudama kompensaciją 
pinigais. | 

dėl mūsų rizikavo savo gyvybe, ir aš norėjau jį išbarti. Ėmiau 
Ringholdo dairytis minioje, bet jo niekur nebuvo. 

— Ar nematėte Arenso Ringholdo?— paklausiau senąjį Hik- 
meną. 

— Jis ką tik nujojo, — atsakė senis. 

— Į kurią pusę? 

— Paupiu aukštyn. Jis nujojo su Biliu Viljamsu ir Nedu 
Spensu. Jie taip skubėjo, lyg ten būtų turėję kokį neatidėlio- 
tiną reikalą. 

Man dingtelėjo baisus įtarimas. 

— Hikmenai,— kreipiausi aš į medžiotoją, — ar nepaskolintu- 
mėte man valandėlei savo arklio? | 
"— Savo senuolio? Mieliausiu noru! Nors visai dienai, jeigu 
reikia. Bet kaip josite su sužeista ranka? 

— Menkniekis! Tik padėkite man įsėsti į balną. 

Senasis medžiotojas patenkino mano prašymą, ir, šnektelėjęs 
su juo dar truputėlį, aš nujojau krantu aukštyn palei upę. Kiek 
toliau „per upę plaukiojo keltas, ir veikiausiai ten jaunasis 
indėnas buvo palikęs savo valtį. Taigi, grįždamas namo, jis 
turėjo eiti ta kryptimi, o Ringholdui ten nereikėjo joti — jo 
plantacija buvo priešingoje pusėje. Todėl man ir pasirodė įtar- 
tina, kad Ringholdas nujojo paupiu aukštyn, ir dar su tokia 
drauge. Visose aplinkinėse plantacijose nebuvo blogesnių ber- 
nų už tuos Ringholdo sėbrus, kuriuos minėjo Hikmenas. Aš 
taip pat žinojau, kad jų vadeiva juos visiškai vedžioja už 
nosies. 

Aš jaučiau, kad jie nulėkė indėno pėdomis ir, žinoma, ne 
su gerais kėslais. Prijojęs upę, isitikinau, kad mano spėliojimai 
visiškai pagrįsti. Drėgname smėlyje aiškiai matėsi arklių ka- 
mopų įspaudai ir indėniškų mokasinų pėdos, einančios kelto 
link. Aš žinojau, kad metiso drabužiai dar nebuvo išdžiūvę 
ir kad jo mokasinai primirkę vandens. Spustelėjau pentinais 
arklį. 

Bet, prijojęs keltą, aš nieko negalėjau matyti, nes vandenį 
nuo manęs užstojo medžiai. Tik išgirdau piktus balsus. Tai 
rodė, kad mano prielaidos buvo teisingos. 

Aš negaišau ir nesiklausiau, kas ten kalbama, o nujojau tie- 
siai balsų link. Kelio posūkyje pamačiau tris arklius, pririštus 
prie medžio. Prajojau pro juos ir, kaip reikėjo tikėtis, prie van- 
dens pamačiau tris baltuosius ir metisą. Jis buvo jų nelaisvėje! 

Jie paliko arklius prie medžio, nepastebimai prie jo pritykino 
ir sučiupo kaip tik tuo momentu, kada jis buvo bešokąs į valtį. 

Metisas neturėjo jokio ginklo. Šautuvas, kurį jam padovano- 
jau, dar tebebuvo drėgnas, o Geltonasis Džekas nusinešė jo 
peilį. Štai kodėl metisas negalėjo priešintis, ir jiems iškart pa- 
vyko jam surišti rankas ir kojas. 

Negaišdami jie nuvilko jam medžioklinius marškinius ir jį 
pririšo. prie medžio. Pagaliau nutaikę progą išgiežti susikaupusį 
pyktį, jie ketino išplakti botagais nuogą jo nugarą. Jei nebū- 
čiau laiku suspėjęs, jam būtų buvę riesta. 

— Gėdykitės, Arensai Ringholdai!-— šūktelėjau aš, prijojęs 
artyn.— Gėdykitės! Taip elgtis gali tik niekšas ir bailys, ir aš 
apie tai papasakosiu visam kaimui. 

Aš pasirodžiau taip staiga, kad Ringholdas apstulbo. Jis kaž- 
ką sumurmėjo teisindamasis. | 

— Prakeiktas indėnas to nusipelnė!— burbtelėjo Viljamsas. 

— Už ką, misteri Viljamsai?— paklausiau aš. 

— Už tai, kad jis taip įžūliai šiepia dantis prieš baltuosius! 

— Jam nėra čia ko veikti! įsiterpė Spensas.— Kokią jis 
turi teisę šlaistytis šiapus upės? 

— O jūs neturite teisės jį kankinti nei šiapus, nei anapus 
upės, taip pat, P neturite teisės liesti manęs. 
telėjo Spensas. 

Man užvirė kraujas. 

— Na, tai ne taip lengvai duosis!-— sušukau aš, šokdamas 
nuo arklio ir bėgdamas prie jų. 

Dešinioji mano ranka buvo sveika. Iš anksto numatydamas 
nemalonius vaidus, aš buvau pasiėmęs iš Hikmeno pistoletą ir 
dabar jį pakėliau ir nutaikiau. 

— Na, džentelmenai, — tariau aš, atsistodamas šalia belais- 
vio,— dabar jūs galite jį kankinti! Tik įspėju, kad paleisiu kul- 
ką į kaktą pirmajam, kuris išdrįs jam suduoti. 

Nors visi trys buvo dar beveik pusberniai, bet pagal tų laikų 
paprotį nešiojosi ginklus — peilius ir pistoletus. Spensas, ro- 
dos, labiausiai iš visų buvo nusiteikęs įvykdyti savo kėslus. 
Bet, matydamas, kad Ringholdas, jų vadeiva, atlyžo, jis su Vil- 
jamsu taip pat pasekė jo pavyzdžiu. Ringholdas atlyžo, kadangi, 
susipykęs su mūsų šeima, galėjo prarasti tai, ko negalėjo pra- 
rasti jo bičiuliai. Bet jis drebėjo ne vien. dėl savo kailio, jis 


52 


turėjo ir kitų sumetimų. Visi trys pagaliau pasišalino, nėpa- 
tenkinti dėl neprašyto mano įsikišimo į vaidą, kuris, anot jų, 
manęs visai nelietė. Netverdami pykčiu, jie susigėdę pasitraukė 
iš mūšio lauko. | | T | 
"Aš tučtuojau išlaisvinau indėną. Jis man tepasakė vos kele- 
tą žodžių, bet visas dėkingumas atsispindėjo jo žvilgsnyje, ka- 
da jis atsisveikindamas paspaudė man ranką: 

— Apsilankykite anapus upės, kada panorėsite. Nė vienas 
indėnas jūsų nelies. Mūsų valdose jūs visada būsite laukiamas 
svečias! . . 


„ XV skyrius 

MAJUMĖ 

Tokia pažintis negalėjo šiaip sau nutrūkti. Kuo gi ji galėjo 
daugiau baigtis, jei ne draugyste! Metisas buvo kilnus jaunuo- 
lis, tikras džentelmenas. Aš nutariau priimti jo kvietimą ir pa- 
sisvečiuoti jo namelyje miške. Jo motinos trobelė, kaip jis 
man aiškino, stovėjo netoli nuo čia, anapus ežero, prie nedi- 
delio upelio, įtekančio į plačią Suonos upę. 

Aš klausiausi šitų jo aiškinimų su slepiamu džiaugsmu. „Aš 
gerai žinojau upelį, apie kurį jis kalbėjo. Dar neseniai juo 
plaukiau laiveliu ir kaip tik jo krante pirmą kartą pamačiau 
nuostabią būtybę — miško nimią, kurios. grožis man padarė to- 
kį didelį įspūdį. 

Bet ar ten buvo Majumė? Man norėjosi kuo greičiau tuo įsi- 
tikinti. O, kad mano ranka taip sugytų, kad galėčiau valdyti 
irklus! Ši gaišatis skaudžiai mane kankino. Bet laikas bėgo, ir 
aš galop pasveikau. 

Savo išvykai pasirinkau nuostabiai gražų, skaidrų rytą ir lei- 
dausi į kelionę, pasiėmęs šunį. ir šautuvą. Įsėdęs į valtį, aš 
jau buvau beatsistumiąs nuo kranto, bet staiga kažkas mane 
pašaukė. Atsigręžęs pamačiau seserį. | 

Vargšė mažoji „Virginija! Pastaruoju metu ji labai pasikeitė, 
neteko buvusio linksmumo ir pasidarė daug labiau susimąsčiusi. 
Ji dar galutinai nebuvo atsipeikėjusi nuo baisaus atsitikimo su 
aligatoriumi. 

— Kur tu plauki, Džordžai?— paklausė ji prieidama. 

„— Norėtum žinoti, Virginija? 

—- Taip, pasakyk arba imk mane kartui 

— Kaip? Imti tave į mišką? 

— O kodėl gi ne? Aš seniai bebuvau miške. Koks tu negė- 
ras, broleli, tu niekada manęs neimi su savimi! 

— Bet anksčiau, sesele, tu niekados manęs to neprašydavai. 

— Na, tai kas, tu galėjai ir pats susiprasti, kaip man tai 
būtų malonu. O man taip norisi paklajoti po mišką! Kaip būtų 
gera pavirsti laisvu paukščiu, drugeliu arba kuria nors kita 
sparnuota būtybe! Tada aš keliaučiau viena po šiuos nuostabius 
miškus ir neprašyčiau savimylos brolio paimti mane kartu. 

— Kitą kartą, Virginija, tik nė šiandien! 

— O kodėl ne šiandien? Žiūrėk, koks gražus rytas! 

— Teisybę sakant, šiandien aš imu kursą ne visai į mišką. 
-— O kurgi tu imi kursą, Džordžai? „Imti kursą“ — taip, ro- 
dos, kalbama apie laivus? 

— Aš plaukiu pas Pauelį. Pasižadėjau jį aplankyti. 

— Ak, taip!— šūktelėjo sesuo, staiga pasikeisdama ir susi- 
mąstydama. 

Pauelio vardas jai priminė baisiąją sceną, ir aš jau gailėjausi 
ji ištaręs. 

— Žinai, ką aš tau pasakysiu, broleli!-— pradėjo ji kiek pa- 
tylėjusi.— Labiausiai už viską pasaulyje aš norėčiau pasižiūrėti 
indėnų namų. Mielas Džordžai, vežkis mane! 

Prašymas buvo pasakytas taip karštai, kad aš negalėjau at- 
sispirti, nors, žinoma, labiau norėjau plaukti vienas. Aš turėjau 
paslaptį, kurios negalėjau atskleisti nei mylimai seseriai. Be 
to, neaiški nuojauta man sakė, kad nereikėtų vestis sesers taip 
toli nuo namų, į tokią vietą, kurią aš pats taip mažai tepa- 
žinojau. 

Ji vėl ėmė mane prašyti. 

— Na, gerai, jei mama leis. . 

— Nebijok, Džordžai, mama nesupyks. Kam grįžti namo? Tu 
matai, aš pasiruošusi, net su skrybėle atėjau. Mes spėsime namo 
parsirasti anksčiau, negu mūsų pasiges. Juk čia taip netoli... 

— Na gerai, sesele, sėskis į valties paskuigalį prie vairo. 
Ei, op! Mes išplaukiame! 

Srovė buvo nestipri, ir po pusvalandžio mes pasiekėme upe- 
lio žiotis ir pasukome juo aukštyn. Tai buvo neplatus upokšnis, 
bet pakankamo gylio valčiai arba indėnų luotui. Saulė jau buvo 
aukštai, bet jos spinduliai mūsų nekepino — juos užstojo tankūs 

medžiai, kurių susipynusios šakos tartum sudarė žalią skliautą 
virš upės bangų. Už pusmylio nuo žiočių medžiai prasiskyrė. 
Mes pamatėme dirbamus laukus, užsėtus kukurūzais ir užsodin- 
tus batatu, arba saldžiosiomis bulvėmis, ankštiniais pipirais, agu- 
ročiais ir moliūgais. Netoli nuo kranto stovėjo gana didelis 
namas, apsuptas tvoros ir mažesnių namelių. Tai buvo kaimo 
troba su portiku, kurio kolonas puošė primityvūs raižiniai. 
Lauke plušėjo vergai — negrai ir indėnai. 

Tai negalėjo būti baltojo plantacija — šioje pusėje upės bal- 
tieji negyveno. Mes nusprendėme, kad šis dvaras priklauso ku- 
riam nors turtingam indėnui, žemės ir vergų savininkui. 

Bet kurgi mūsų bičiulio trobelė? Jis sakė, kad ji stovi ant 
upės kranto, ne toliau kaip per pusmylį nuo žiočių. Gal mes 
praėjome pro šalį, nepastebėję trobelės, arba jos reikia ieškoti 
kur toliau? 

— Nagi išlipkime į krantą, Virginija, ir paklauskime. 

— O kas ten stovi prieangyje? | 
 — Oho, tu geriau matai už mane! Bet juk ten jis pats — 
jaunasis indėnas! Bet negali būti, kad jis čia gyventų... Argi 
čia lūšnelė? O žinai ką? Jis, tur būt, čia atėjo į svečius. Žiū- 
rėk, jis eina mūsų pasitikti! 

Kol aš kalbėjau, indėnas išėjo iš namo ir skubiai pasuko mūsų 
pusėn. Už kelių sekundžių jis jau buvo ant upės kranto ir 
mums parodė, kur priplaukti prie krašto. Kaip ir pirmąją mūsų 
pažinties Gieną, jis vilkėjo ryškius, gražiai išsiuvinėtus drabu- 
žius, o jo galvą puošė plunksnos. Liekna jo povyza krante ryš- 
kiai matėsi dangaus fone, jis atrodė panašus į miniatiūrinę ka- 
rio statulėlę; metisas buvo dar jaunas, kone vaikas, ir atrodė 
labai vaizdingai. Aš jam beveik pavydėjau primityvaus didin- 
sumo. 

Sesuo žiūrėjo į jį, kaip man pasirodė, susižavėjusi, nors kartu 
jos žvilgsnyje šmėkščiojo lyg kažkokia baimė. Ji čia raudo, čia 
balo; aš nusprendžiau, kad indėno vaizdas jai primena aną 
baisiąją sceną baseine. Ir vėl pasigailėjau ją čia atsivežęs. 

Mus išvydęs, jaunasis indėnas, matyt, nė kiek nenustebo. Jis 
atrodė ramus ir santūrus, tartum būtų mūsų laukęs. Bet jis, ži- 
nocma, negalėjo nutuokti, kad mes apsilankysime dviese. Jo 
e:gesyje anaiptol nesijautė šaltumo. Kai tik mės priplaukėme 
prie kranto, jis čiupo valtį už priekio, ją pritraukė prie pat 
krašto ir su tikro džentelmeno mandagumu padėjo mums išlipti. 

— Sveiki!-— tarė jis ir, pažvelgęs į Virginiją, pridūfė:— Ti- 
kiuosi, kad senjorita pasitaisė? .. O apie. jus, senjore, nėra ko 
nė kalbėti: jei jau pajėgėte irtis prieš srovę, vadinasi, visai 
išgijote! | 

Žodžiai „senjoras“ ir „senjorita“ rodė ispanų įtaką, užsilikusią 
iš tų laikų, kai seminolai bendravo su ispanais. Naujasis mū- 
sų pažįstamas turėjo tuos pačius daiktus, kurie nešiojami An- 
dalūzijoje,— sidabrinis kryželis ant kaklo, skaisčiai raudona šil- 
kinė juosta ir ilgas trikampis durklas už juostos. Net pais 
gamtovaizdis priminė Ispaniją: čia augo egzotiški augalai — ki- 
niški apelsinai, puikūs moliūgai papaji, ankštiniai pipirai ir po- 
midorai. Visa tai būdinga ispanų kolonistų sodyboms. Namo 
architektūra turėjo neabejotinų Kastilijos stiliaus žymių. Tr dro- 
žiniai buvo ne indėniški. 

— Tai čia jūsų namas?—- paklausiau kiek nustebęs. 

Mat, jis mus sveikino kaip šeimininkas, o jokios lūšnelės nie- 
kur nebuvo matyti. Jo atsakymas mane nuramino. Jis pasakė, 
kad tas namas esąs jo, teisingiau — jo motinos namas. Jo tėvas 
jau seniai miręs, ir jie gyvena trise — motina, sesuo ir jis. 

— O kas ten tokie?— paklausiau, rodydamas į darbininkus. 

— Tai mūsų vergai, — atsakė jis šypsodamasis.— Matote, mes, 
indėnai, irgi imame pamažu pritapti prie civilizacijos. 

— Bet juk jie ne visi negrai! Aš. čia pastebėjau ir indėnų. 
Argi jie taip pat vergai? 

— Taip, taip pat, kaip ir visi kiti. Matau, jūs stebitės. Tai 
ne mūsų .genties indėnai. Mūsų tauta kadaise nukariavo jamasi 
gentį, ir daugelis belaisvių liko mūsų vergai. 

Mes priėjome prie namo. Jaunuolio motina, grynakraujė in- 
dėnė, mus pasitiko tarpduryje. Ji vilkėjo tautinį indėnų kostiu- 
mą, Jaunystėje, jos, matyt, būta nepaprastos gražuolės, ir ji 
mums padarė kuo maloniausią įspūdį. Ypač mus sužavėjo švie- 
sus jos protas ir švelnus motiniškas rūpinimasis. 

"Mes įėjome į namą. Visa kas — rakandai, medžioklės trofėjai, 
arklių pakinktai — rodė ispanų įtaką. Mes pamatėme net gitarą 
ir knygų. Šie civilizacijos atributai indėno pastogėje mudu su 
seserimi apstulbino. 

— Kaip aš džiaugiuosi, jums atvykus!— sušuko jaunuolis, lyg 
kažką prisiminęs.— Jūsų mokasinai jau gatavi... Kur jie, ma- 

„O kur Majumė? | 

Jis, rodos, įkūnijo mano mintis į žodžius, atliepusius tas min- 
tis tarsi koks aidas. / 

— Kas ta Majumė?— pašnibždom manęs paklausė Virginija. 

— Indėnų mergaitė. Rodos, jo sesuo. 

O štai ir ji pati! 

Mažutės kojytės su išsiuvinėtais mokasinais, srakštus nepa- 
prasto lankstumo liemuo, bronzinis veidas su vaiskia oda, raus- 
vi skruostai, skaisčiai raudonos lūpos, juodos akys su ilgomis, 
aukštyn užriestomis blakstienomis, tankūs antakiai ir nuostabiai 
gražūs juodi plaukai... 

Vaizduokitės tą mergaitę, apsirengusią su visu indėnišku 
grakštumu ir subtilumu, vaizduokitės jos eiseną, lenktyniaujan- 
čią su nenusakoma arabų veislės žirgo gracija,— ir jūs gausite 
tik labai apytikrį Majumės vaizdą. 

Vargšė mano širdis! Tai buvo ji — manoji miško nimfa! 


* XX 


Man nesinorėjo išeiti iš tų vaišingų namų, bet mano sesuo 
buvo kažko lyg nesava. Ją tartum persekiojo ano nelemto 
įvykio prisiminimai. 

Svečiuose išbuvome gal kokią valandą. Per tą trumpą laiką 
aš pavirtau subrendusiu vyru. Kada mostelėjau irklais, grįžda- 
mas atgal, pajutau, kad mano širdis pasiliko ten, anapus upės. .. 


XVI skyrius 
SALA 


Man labai norėjosi dar kartą pabuvoti pas indėnus, ir aš ne- 
gaišau, tenkindamas savo troškimą. Šiaipjau aš gyvenau, kaip 
norėjau, turėdamas neaprėžtą laisvę. Nei tėvas, nei motina ge- 
sikišo į mano reikalus, ir niekas nesidomėjo ilgomis mano iš- 
vykomis. Visi manė, kad aš einu į medžioklę. Tokį įsitikinimą 
padėdavo sudaryti šautuvas ir šunys, visada mane lydėdavę, ir 
medžioklės laimikis, kurį parnešdavau namo. 

Mano medžioklės keliai visada ėjo tik viena kryptimi — leng- 
va suprasti kuria! Aš paplaukdavau didžiąja upe, o paskui ma- 
no valties smaigalys pasukdavo į mažą upeliuką, jos intaką. 
Veikiai man pasidarė pažįstamas kiekvienas medis jų krantuose. 


“ 

Mūsų pažintis su jaunuoju Paueliu pamažu virto tvirta drau- 
gyste. Mes susitikinėjome kone kasdien ežere arba miške, kar- 
tu medžiodavome ir nušovėme nemaža elnių ir laukinių kala- 
kutų. Mano draugas buvo prityręs medžiotojas, ir iš jo aš su- 
žinojau daug miško paslapčių. 

Beje, medžioklė dabar jau ne pernelyg mane viliojo. Mieles- 
nis man būdavo tas laikas, kada ji baigdavosi. Grįždamas aš 
užeidavau pas indėnus ir išgerdavau pas juos iš raižyto moliū- 
go keletą gurkšnių medumi pasaldinto „konte“. Šis gėrimas 
man atrodydavo dar saldesnis nuo šypsenos tosios, kuri man jį 
atnešdavo, — nuo Majumės šypsenos! 

Kelias savaites — kaip greitai jos pralėkė!— aš gyvenau lyg 
sapne. Joks džiaugsmas, patirtas tolimesniame mano gyvenime, 
negalėjo lygintis su tomis palaimingomis valandomis. Garbė 
ir valdžia teikia tik pasitenkinimą, viena tik meilė neša palai- 
mą — tyriausią ir saldžiausią pirmame jos sužydėjime. 

Virginija dažnai būdavo su manimi tose iškylose į lauksčius 
miškus. Ji pamėgo miškus ir man sakydavo, kad su pasigėrėji- 
mu klaidžioja po žalias tankmes. Kartais man norėdavosi eiti 
vienam, bet pritrūkdavau drąsos jai atsakyti. Ji prisirišo „prie 
Majumės, ir dėl to nebuvo ko stebėtis. 


Majumė taip pat pamilo mano seserį, nors mergaitės neturėjo 
tarp savęs jokio panašumo nei būdu, nei išore. Virginija buvo 
šviesbruvė su auksiniais plaukais, Majumė — tamsiaveidė su 
juodomis kasomis. Sesuo buvo baikšti kaip balandė; indėnė 
drąsi kaip sakalas. Beje, tokia priešingybė, gal būt, dar labiau 
stiprino jų draugystę. Taip dažnai būna gyvenime. 


Mano santykiuose su abiem mergaitėm nebuvo jokio logiško 
nuoseklumo: seserį aš mylėjau už lipšnumą ir švelnumą, o Ma- 
jumė, atvirkščiai, mane žavėjo beatodairiška savo. drąsa. Ži- 
noma, šitie jausmai buvo visiškai skirtingi, kaip nepanašios bu- 
vo ir tos, kurios juos kėlė. 

Kol mudu su Paueliu medžiodavome, mudviejų seserys sėdė- 
davo namie arba .vaikščiodavo po lauką, miškelyje arba sode. 
Jos žaisdavo, dainuodavo ir skaitydavo. Majumė, nors dėvėjo 
savotiškus drabužius, visai nebuvo laukinė. Ji turėjo knygų ir 
gitarą (daugiau panašią į mandoliną), likusią, ispanams išėjus. 
Majumė mokėjo skaityti ir skambinti gitara. Protiniu išprusimu 
ji buvo lygi draugė išdidžiojo Rendolio dukteriai. Jaunasis 


58 


Pauelis turėjo tokį pat, kaip ir aš, jei ne didesnį, išsilavinimą. 
Jų tėvo nenusigręžta nuo tėviškos pareigos. | 

Nei man, nei Virginijai nė į galvą neatėjo mintis dėl kokios 
nors nelygybės. Mes troškome, mes ieškojome - draugystės su 
jaunaisiais indėnais. Mes buvome pernelyg jauni, kad būtume 
galėję turėti kokį nors supratimą apie kastų prietarus, ir. vada- 
vomės tik nesugadintos savo prigimties paskatais. Mes nė ne- 
galvojome, kad darome kažką neleistina. 

Mergaitės dažnai su mumis eidavo į mišką, ir mes, medžioto- 
jai, nesipriešindavome. Ne visados mes sekiodavome paskui 
eikliuosius elnius, dažnai medžiodavome voveres ir kitus smul- 
kius žvėrelius. Tada mūsų seserys, žinoma, galėdavo būti kartu. 
Majumė buvo medžiotoja iš prigimties ir drąsi raitininkė. Ji 
mėgdavo galvotrūkčiais lakstyti ant arklio. Užtat mano sesuo 
dar tik baikščiai pradėjo mokytis jojimo meno. 

Susiviliojęs voverių medžiokle, šunis aš dažnai palikdavau 
namie ir žvėrienos retai kada beparnešdavau. Mūsų žygiai ne- 
apsiribodavo vien tik mišku: dažnai ir vandens paukščiai eže- 
re — ibiai, gandrai, baltosios gervės — tapdavo mūsų medžiok- 
lės šišo aukomis. 

Ežere buvo nuostabi salelė — ne ta, kur neseniai įvyko tra- 
gedija, o kita, atokiau, ne per toli nuo upės žiočių. Ji buvo 
gana didelė, viduryje kalvota ir visa apaugusi amžinai žaliuo- 
jančiais medžiais — ąžuolais, magnolijomis, žvaigždėtuoju any- 
žium ir laukiniais apelsinmedžiais. Visa tai buvo vietiniai Flo- 
ridos augalai. Ten galėjai aptikti geltonmedžio krūmų su ryškiai 
geltonais žiedais, kvapnią skaisčiai raudoną sedulą ir daug kitų 
aromatingų augalų. 

Didingos palmės kyšojo iškilusios virš visų medžių, ir platūs 
skėtiniai jų vainikai sudarė tartum antrą sodrios žalumos aukštą. 

Nors ir vešli buvo salos augmenija, čia nebuvo neįžengiamų 
tankynių. Tiesa, kai kur šliaužiančiosios lianos ir parazitiniai 
augalai — epifitai — pastodavo mums kelią, o tarp jų rangėsi 
milžiniškos, susisukusios laukinių vynuogių virkščios, pynėsi 
chinino ir sarsaparilės krūmai, žydėjo begonijos, bromelijos ir 
kvapniosios orchidėjos. Bet patys didieji medžiai augo pavie- 
niui, o tarp jų žaliavo gražios pievelės, pilnos žydinčių gėlių 
ir vešlios žolės. 

Stebuklingoji salelė buvo lygiai pusiaukelyje tarp mūsų na- 
mų, ir mudu su Paueliu dažnai medžiodavome kaip tik čia. Ša- 

kose laigė voverės, skraidė laukiniai kalakutai, kartais per lau- 
kymę nuliuoksėdavo elniai, o nuo krantų mudu medžiodavome 
vandens paukščius, atsainiai plaukiojančius ežere. Kiek kartų 
mes buvome susitikę šioje neutralioje žemėje, ir mūsų seserys 
visada buvo su mumis. Jos pamėgo šį žavų kampelį. Paprastai, 
užkopusios ant kalvelės, jos susėsdavo aukštos palmės pavė- 
syje, o mudu, medžiotojai, klaidžiodavome žemumoje, kur bū- 
davo daugiau žvėrelių ir paukščių, ir tada miške griaudėdavo 
mūsų šūvių aidas. Kai nusibosdavo medžioti, mudu taip pat pa- 
kildavome į kalvelę, norėdami mergaitėms pasigirti savo lai- 
mikiu, ypač kai mums pavykdavo nušauti kokį nors retai ap- 
tinkamą paukštį, sukeliantį joms smalsumą ir džiaugsmą. 

„ Medžioklė — sėkminga ar nesėkminga — man įkyrėdavo anks- 
čiau, negų mano draugui. Aš mieliau ilsėdavausi ant minkštos 
žolės šalia mūsų mergaičių. Majumės balsas man skambėjo 
saldžiau už šautuvo šūvius, o grožėtis jos akimis buvo kur kas 
maloniau, negu sekti žvėrelį ar paukštį. | 

Sėdėti šalia jos, klausytis jos, žiūrėti į ją — tik tuo ir pasi- 
reiškė mano meilė. Mes su Majume nepratarėme vienas kitam 
nė vieno švelnaus žodžio, ir aš net nežinojau, ar esu jos myli- 
mas. Ne visada mane lydėjo laimės valandos, ne visada meilės 
dangus buvo nudažytas rausvomis spalvomis. Abejojimai dėl 
Majumės meilės buvo debesis tame danguje ir dažnai mane 
graužė. | 

Netrukus man sukėlė nerimo dar viena aplinkybė. Aš pa- 
stebėjau, o gal man tik taip -pasirodė, kad Virginija žavisi 
Majumės broliu ir kad jis jai atsako tuo pačiu. Aš nustebau 
ir nuliūdau. Kodėl stebėjausi dėl viso to ir kankinausi, dabar 
nė pats negalėčiau pasakyti. 

Aš jau minėjau, jog mudu su seserimi buvome -dar labai jau- 
ni ir visai neskirstėme žmonių pagal visuomeninę padėtį ar rasę. 
Betgi buvo ne visiškai taip. Nors ir miglotai, bet aš jau, matyt, 
jaučiau, kad, draugaudami su jaunaisiais indėnais, mes darome 
negerai. Kitaip kas gi galėjo man gadinti nuotaiką? Man ro- 
dėsi, kad tą patį jaučia ir Virginija. Mudviem buvo kažkaip 
nejauku, tačiau vienas kitam nieko nesakėme. Aš bijojau, kad 
mano minčių neatspėtų net mano sesuo, o ji, be abejojimo, taip 
pat būtų nenoriai sutikusi man atskleisti savąsias paslaptis. 
"Kuo būtų pasibaigusi ši jauna meilė, jeigu jai būtų buvę 
leista laisvai vešėti? Ar ji būtų savaime išblėsusi, ar pasiekusi 

persisotinimo ir atšalimo, ar pagaliau pavirtusi amžinu prierai- 
šumu? Kas gali žinoti, kaip toliau būtų liepsnojęs šis jausmas, 
jei niekas nebūtų jo užslopinęs* Bet jam nebuvo. lemta liepsnoti 
be kiiūčių. 

Mūsų draugystė baigėsi labai netikėtai. 

Nei sesuo, nei aš nė karto nekalbėjome apie savo pažintį 
nei su tėvu, nei su motina, nors ir negudravome, slėpdami savo 
paslaptį. Paprastai dėl visa ko tardavomės su jais. Jei jie būtų 
mūsų paklausę, kur mes taip dažnai išvykstame, būtume pasakę 
teisybę. Bet niekam nė į galvą nedingtelėjo stebėtis mūsų iš- 
vykomis, ir mes patys aiškiai nesupratome jų reikšmės. Aš 
eidavau medžioti, ir tai būdavo visiškai natūralu. Tik tėvai šiek 
tiek stebėjosi, kodėl Virginija taip pamėgo iškylas į mišką ir 
dažnai eidavo su manimi. Bet greitai jie su tuo apsiprato, ir 
mes laisvai išeidavom iš namų, dingdavome ilgam ir vėl su- 
"grįždavome, ir niekas nieko mūsų neklausinėdavo. Aš jau sa- 
kiau, kad mes nė nemanėme slėpti, kas buvo mūsų draugai, 
klajojant po laukinius miškus, bet tai ne visiškai tiesa. Jau 
vien mūsų tylėjimas buvo savotiška apgaulė. Mes slapta jautė- 
me, kad darome kažką negera ir kad mūsų elgesiui tėvai ne- 
pritartų. Kitaip kam gi būtume stengęsi apie tai neužsimintiė 

Taigi nedrumsčiamai mūsų laimei nebuvo lemta trukti amži- 
nai, jai visiškai netikėtai atėjo galas. | 

Kartą mes keturiese buvome saloje. Po medžioklės Pauelis ir 
aš grįžome prie seserų ir šnekučiavomės su jomis. Tuo pat 
metu mes kalbėjomės ir žvilgsniais nebylia meilės kalba. Iš- 
skyrus Majumės akis, aš nemačiau nieko, kas dedasi aplinkui. 
Nemačiau, kad ir sesuo su jaunuoju indėnu žiūrisi tokiais pat 
žvilgsniais. Tą akimirką, išskyrus Majumės šypseną, man nie- 
ko daugiau nebuvo pasaulyje... 

Bet atsirado akys, kurios mus stebėjo, kurios sekė mūsų 
žvilgsnius, mūsų žodžius ir judesius. Staiga mūsų šunys pašoko 
ir urgzdami puolė į tankmę. Iš šakelių traškėjimo mes supra- 
tome, kad netoli esama žmonių. Tačiau staiga šunys liovėsi 
urzgę ir, vizgindami uodegas, susisuko atgal. Vadinasi, ten 
pažįstami ar draugai... Bet kas jie tokie? 

Tarp medžių pasirodė tėvas ir motina. Juos pamatę, Virginija 
ir aš pašokome, apimti baimės. Mes pajutome kažkokią grėsmę, 
supratę, kad darome negerai. Ir tėvas, ir motina abu susiraukė 
ir atrodė suirzę ir pikti. 

Motina pirmoji priėjo prie mūsų, jos lūpos buvo paniekinamai 
sučiauptos. Savo kilmę ji didžiavosi dar labiau, negu Rendolių 
palikuonys. | 

— Kas gi čia?— šūktelėjo ji — Mano vaikai su indėnais! 

Pauelis atsistojo, bet nieko nepasakė. Jo jausmai atsispindėjo 
jo žvilgsnyje. Jis teisingai suprato užuominą. 

Išdidžiai pažvelgęs į mano tėvus, jis galvos linktelėjimu pa- 
liepė seseriai sekti paskui jį ir pasišalino. 

Virginija ir aš tartum žado netekome ir nė neatsisveikinome 
su savo draugais, nedrįsdami tarti nė žodžio. Mes nuėjome su 
tėvais prie jų valties. Joje, be irkluotojų negrų, buvo abu 
Ringholdai — tėvas ir sūnus. 

Virginija išplaukė su tėvais. Aš namo grįžau vienas savo 
valtimi. Kada indėno laivelis plaukė į mažojo upeliuko žiotis, 
atsigręžiau ir pamačiau, kad juodu su seserimi taip pat žiūri 
į mane. Jie nenuleido nuo manęs akių, bet aš neišdrįsau jiems 
pasiųsti atsisveikinamųjų linkėjimų, nors mano širdį slėgė nuo- 
jauta, kad skiriamės ilgam... gal net amžinai. 

Deja! Nuojauta manęs neapvylė. Po trijų dienų aš jau va- 
žiavau į tolimą šiaurę, į Vest Pointo karo mokyklą. O Virginiją 
tėvai išsiuntė į vieną mergaičių mokyklą, kurių buvo beveik 
kiekviename Šiaurės valstijų mieste. Daug daug laiko praėjo, 
kol mes vėl išvydome gimtąją Gėlių Šalį... 


XVII skyrius 
VEST POINTAS 


Vest Pointo karo mokykla — viena geriausių mokslo įstaigų 
Jungtinėse Valstijose. Nei valstybės vadovams, nei bažnyti- 
nės valdžios tėvams ji nepavaldi. Ten dėstomi tikri mokslai, ir 
jie turi būti išmokstami, kitaip gresia pašalinimas. Žmogus, 
baigęs šią mokyklą, išeina apsišvietęs, bet anaiptol nepanašus 
į Oksfordo ar Kembridžo papūgą, kaip žirnius beriančią visų 
mirusių kalbų žodžius, žinančią visus eilėraščių ritmus, metrus 
ir pėdas, mechaniškai skanduojančią idiliškas strofas. Ne, bai- 
gusis Vest Pointo mokyklą moka gyvąsias užsienio kalbas. Išėjęs 
mokslo pagrindus, jis neniekina meno ir tuo pat metu yra bota- 
nikas, braižytojas, geologas, astronomas, inžinierius, kareivis — 
viskas, kas tik norite! Trumpiau sakant, jis -— žmogus, sugebąs 

eiti aukštas pareigas valstybėje, galįs vadovauti ir komanduoti 
ir tuo pat metu mokąs klausyti ir tiksliai atlikti pavestą darbą. 

Jei aš net nebūčiau turėjęs ypatingo palinkimo į mokslą, tai 
šioje mokykloje nebūčiau išdrįsęs tinginiauti. Vest Pointe nėra 
atsiliekančių ir kietakakčių, ir ten neglostoma įžymių ir tur- 
tingų. Net prezidento sūnus būtų pašalintas iš mokyklos, jei 
jis blogai mokytųsi. Bijodamas pašalinimo, bijodamas gėdos, 
aš norom nenorom tapau uoliu mokiniu ir ilgainiui išsikapsčiau 
į pirmąsias kariūnų eiles. 

Kariūno gyvenimo smulkmenos nevertos. ypatingo dėmesio. 
Tai įprastas kasdieninių nuobodžių karinių pareigų atlikimas, 
tik drausmė Vest Pointe daug griežtesnė. Visa tai maža tesi- 
skiria nuo vergiškos eilinio kareivio buities. Aš negalėčiau pa- 
sakyti, kad turėjau didelio noro kilti karinės karjeros laiptais. 
Ne, tai veikiau buvo pastangos lenktyniauti „su draugais, ne- 
norint atsidurti atsiliekančiųjų tarpe. Tiesa, būdavo akimirkų, 
kada ta buitis, taip griežtai skyrusis nuo laisvės, kurią aš tu- 
rėjau namie, atrodydavo be galo sunki. Aš ilgėdavausi gimtinės 
miškų ir savanų, o dar labiau ten pasilikusių draugų. 

Mano širdyje. dar teberuseno meilė Majumei, ir išsiskyrimas 
jos neužgesino. Man rodėsi, kad niekas negali užpildyti dvasi- 
nės tuštumos, atsiradusios dėl to išsiskyrimo. Niekas negalėjo 
pakeisti mano širdyje arba išdildyti iš atminties jaudinančių 
mano meilės prisiminimų. Dieną ir naktį nuostabus tos mergai- 
tės vaizdas stovėjo man akyse: dieną — svajonėse, naktį — sap- 
ne. Taip truko ilgą laiką — man atrodė, kad taip bus amžinai. 
Joks džiaugsmas neatneš man laimės. Net Leta! man nesuteiks 
užsimiršimo. Jei kitaip būtų sakęs net sparnuotas dangaus pa- 
siuntinys, vis tiek nebūčiau patikėjęs ar nebūčiau galėjęs pa- 
tikėti. 

Bet aš blogai pažinojau žmogaus prigimtį. Šiuo atžvilgiu bu- 
vau panašus į visus kitus žmones. Tam tikru gyvenimo laiko- 
tarpiu daugumas daro tokią klaidą. Deja, tai yra tiesa! Laikas 
ir išsiskyrimai dažnai nuslopina meilę. Jai maža vien prisimi- 
nimų. Mūsų nepastovumas reiškiasi ir tuo, kad žmogus, žavė- 
damasis idealu, paprastai labiau vertina realius ir apčiuopiamus 
daiktus. Gražių moterų pasaulyje nemaža, bet nėra tokios, kuri 


1! Leta— senovės graikų mitologijoje užsimiršimo upė požeminėje 
karalystėje. Jos vandenys nugramzdindavo į užmarštį žemėje iškentė- 
tas kančias. | 

būtų gražesnė už visas kitas. Nėra vyriškio, kuris būtų 'gražes- 
nis už visus kitus vyriškius. Bet iš dviejų vienodo gražumo 
paveikslų vis dėlto gražesnis yra tas, į kurį žiūrite dabar. Ne 
veltui įsimylėjėliai su tokiu siaubu galvoja apie išsiskyrimą. 

Gal vadovėliai, kur kalbama tik apie geometrinės linijas, kam- 
pus, bastionus ir ambrazūras, gal amžinas muštras dieną ir var- 
ginamai kietas guolis bei dar labiau varginama sargybos tarny- 
ba nakčia,— gal visa tai drauge ėmė pamažu slopinti mano 
atsiminimus apie Majūmę ir ilgainiui juos stumti iš mano min- 
čių. O gal čia kalti gražūs Saratogos ir Balstouno mergaičių 
veideliai, kurie kartais pasirodydavo Vest Pointe? Arba švie- 
siaplaukės mūsų karininkų dukrelės — artimiausios kaimynės, 
kurios dažnai mus lankydavo ir kurios į kiekvieną mokyklos 
klausytoją žiūrėjo kaip į būsimą didvyrį, būsimo generolo emb- 
rioną? Gal kuri nors gyva būtybė išstūmė Majumės paveikslą 
iš mano atminties? Nesvarbu kas — svarbu, kad taip atsitiko. 
Mylimosios paveikslas pradėjo blankti mano atmintyje. Kas die- 
ną jis darėsi blyškesnis ir blyškesnis ir galop pavirto miglota 
praeities šmėkla, | 

Ak Majume! Tiesą sakant, tam reikėjo labai daug laiko. Šitie 
linksmi, šypsantys veidai ilgai šmėkščiojo prieš mano akis, kol 
užtemo tavo veidas. Aš ilgai priešinausi gundančioms šitų si- 
renų giesmėms, bet buvau paprastas mirtingasis, ir mano širdį 
lengvai pavergė saldžių kerų apžavai. 

Aš nenoriu: pasakyti; kad pirmoji mano meilė visai išdilo: 
ji sustingo, bet nemirė. Tegu laisvalaikiu aš ir flirtuodavau 
aukštuomenės rateliuose, bet ji rusendavo mano širdyje. Dažnai, 
kada aš budėdavau nakties tyloje, man atbusdavo atsiminimai 
apie namus, ir pirmiausia apie Majumę. Mano meilė jai aple- 
dėjo, bet nemirė. Ir jeigų Majumė būtų atsiradusi čia, mano 
meilė, esu tikras, būtų suliepsnojusi vėl taip pat karštai. Jei 
net būčiau sužinojęs, kad Majumė mane užmiršo, kad ji savo 
širdį atidavė kitam, esu tikras, jog jaunatviška mano meilė vėl 
būtų atgijusi visa aistra ir pilnumu. Viena melodija nustelbia 
kitą, bet gražiosios Šiaurės dukterys niekad neištrynė iš mano 
širdies tamsiaveidės Pietų gražuolės paveikslo. 
> Aš ne tik nemačiau Majumės, bet per visą tą laiką, kol mo- 
kiausi, net negirdėjau nieko apie ją. 

"Penkerius metus mudu su seserimi išgyvenome toli nuo namų. 
Retkarčiais mus aplankydavo tėvas ir motina. Kasmet jie va- 

žiuodavo vasaroti į plačiai žinomus Šiaurės kurortus — Balstou- 
ną, Spa, Saratogą arba Niuportą. Jie mus veždavosi atostogų 
metui, bet, nors ir kaip prašydavomės leidžiami vasarą namo, 
likdavo nepalenkiami: motina buvo plienas, tėvas — titnagas! 

Aš supratau tokio jų kietumo priežastį. Išdidūs mūsų tėvai 
bijojo nelygios santuokos: jie negalėjo užmiršti, ką matė saloje. 

Kurortuose mes sutikdavome Ringholdus. Arensas vis tebe- 
rodė savo palankumą Virginijai. Dabar jis buvo rinktinis dabi- 
ta ir plačiai švaistėsi pinigais, šiuo atžvilgiu nenusileisdamas 
buvusiems siuvėjams ir makleriams, dabar įeinantiems į Niu- 
jorko finansinių biznierių „pirmąjį dešimtuką“. Mano širdyje 
teberuseno sena neapykanta jam, bet motinos simpatija aki- 
vaizdžiai buvo jo pusėje. 

Kaip į jį žiūrėjo Virginija, aš nežinau. Sesuo dabar jau buvo 
suaugusi mergina, tikra aukštuomenės gražuolė ir puikiai mo- 
kėjo valdytis bei slėpti savo jausmus — itin girtinas gražių ma- 
nierų bruožas mūsų dienomis. Kai kada ji būdavo labai links- 
ma, nors tas jos linksmumas man atrodydavo kiek apsimestinis 
ir staiga praeidavo. Kartais ji būdavo susimąsčiusi, net šalta ir 
išdidi. Aš būkštaudavau, kad, įgijusi tokią žavią išorę, ji neteko 
to, kas man atrodė brangiausia Žmogaus ypatybė — geros ir 
jautrios širdies. Beje, labai gali būti, kad aš klydau. 

Man norėjosi daug ko jos paklausti, bet vaikiškas mūsų pa- 
sitikėjimas vienas kitu buvo dingęs, o paprasčiausias mandagu- 
mas neleido man šiurkščiai brautis į jos širdies dalykus. Praei- 
ties — tai yra tų laisvų klajonių po miškus, plaukiojimo ežere, 
pasimatymų salelėje po palmės šešėliu — mes niekados nemi- 
nėdavome. | 

Aš dažnai klausdavau savęs: ar sesuo mena praeitį ir ar jau- 
čia tą pat, ką ir aš? Tuo aš niekad nebuvau visiškai tikras. 
Nors podraug su nepasitikėjimu aš turėjau ir įžvalgumo, vis 
tiek buvau neatidus sargas ir nerūpestingas globėjas. 

Žinoma, mano spėliojimai buvo teisingi, kitaip kam gi jai 
būtų reikėję tylėti apie tai, kuo mudu taip žavėjomės? Gal jai 
lūpas surakino pavėlavusi nuojauta, kad ji nusikalto tėvams? 
Arba, sukdamasi šio pasaulio malonumų sūkuryje, ji su panieka 
prisimindavo kuklius savo vaikystės draugus? 

Aš dažnai galvodavau: ar liepsnojo jos širdyje meilė? Ir jei 
taip, tai ar ji tebedega ligi šiol? Štai ko aš niekada negalėjau 

kaip reikiant suprasti. Abipusiškų prisipažinimų laikas negrįž“ 
tamai buvo praėjęs. 

„Maža įtikėtina,— samprotavau aš, — kad švelnūs jausmai jau- 
najam indėnui, jeigu jų išvis buvo, būtų galėję išlikti ligi šiol. 
Jie arba užsimiršo, arba išdilo jai iš širdies, o gal ir iš atminties. 
Maža įtikėtina, kad jie teberusentų ir dabar, kada ją supa nau- 
ji draugai — šitie išsipustę ir išsikvėpinę kavalieriai, kurie kas 
valandą jai meilikauja. Ji turėtų užmiršti greičiau, negu aš. 
„O argi aš neužmiršau?" 

Mūsų buvo ketvertas, ir keista, kad aš žinojau tik savo meilę. 
Aš niekad nemačiau, ar jaunasis indėnas žiūrėdavo į mano se- 
serį žavesio kupinu žvilgsniu ir ar ji jam atsakydavo tuo pačiu. 
Aš tik spėliojau, įtarinėjau, samprotavau. Ir, kas dar nuosta- 
biau, aš niekad nežinojau, kas slypėjo toje širdyje, kuri man 
užvis labiausiai rūpėjo. 

Teisybė, svajonėse aš vaizdavausi esąs mylimas. Pasikliauda- 
mas probėgšmos žvilgsniais ir gestais, nereikšmingais poelgiais, 
bet ne žodžiais, aš slėpiau krūtinėje saldžią viltį... Bet podraug 
mane dažnai apimdavo abejonės. Galgi Majumė, ko gero, visai 
manęs nemylėjo! 

Šios karčios mintys man teikė nemaža kančių. Bet, keista, 
kaip tik jos dažniausiai man žadindavo atsiminimus apie Ma- 
jumę, ir mano meilė vėl suliepsnodavo pirmykščių karščiu. 

Užgauta savimeilė! Ji tokia pat galinga, kaip ir pati meilė. Ir 
tokia pat skaudi, kaip ir meilės kančios. 

Žvakių spindesys kandeliabruose nublankdavo, gražūs veidai, 
šmėkščiojantys man prieš akis baliaus sūkuryje, išblykšdavo. . 
Mano mintys vėl skrisdavo į Gėlių Šalį, prie ežero, į salą, Į pas 
Majumę! 


**X* 


Prabėgo penkeri metai, ir mano mokymosi laikas Vest Poin- 
to mokykloje baigėsi. Aš garbingai išlaikiau paskutiniuosius 
sunkius egzaminus ir gavau puikius pažymius ir diplomą su pa- 
gyrimu. Tai mane įgalino pasirinkti ginklo rūšį tolimesnėje 
tarnyboje. Aš visada teikiau pirmenybę šautuvui, nors turėjau 
galimybės pasirinkti arba pėstininkus, arba artileriją, arba ka- 
valeriją, arba inžinerijos dalis. Taigi aš pasirinkau pėstininkus 
ir buvau paskirtas į šaulių pulką. Laikraščiuose buvo paskelbta, 

kad man suteiktas leitenanto laipsnis. Netrukus gavau atostogų 
aplankyti namiškius. 

Sesuo taip pat baigė mergaičių mokyklą su pagyrimu. Namo 
mes išvažiavome abu. 

Tėvas jau nebepasitiko mūsų, tiktai likusi viena motina su 
ašaromis sveikino mus parvykus: 


XVIII skyrius | 
„SEMINOLAI 


„Kai grįžau į Floridą, mano tėvynėje kaupėsi audros de- 
besys. Pirmąjį kovos krikštą gavau, gindamas gimtąją pastogę. 
Aš jau dalinai buvau tam paruoštas. Karo mokykloje karas — 
pati įdomiausia tema, ir mes su visomis smulkmenomis svarsty- 
davome būsimo karo galimybes ir perspektyvas. 

Dešimt metų Jungtinės Valstijos gyveno taikoje su visomis 
kitomis šalimis. Geležinė „senio Hikorio“! ranka indėnams įvarė 
siaubą visuose pasieniuose. Jau dešimt metų, kaip jie buvo 
liovęsi keršyti, ir gyvenimas plaukė tyliai, ramiai. Bet galų gale 
taikus status guo* baigėsi. 

Indėnai dar kartą pakilo ginti savo teisių, be to, ten, kur ne- 
buvo laukiama — ne prie tolimos Vakarų sienos, bet pačiame 
Gėlių Šalies centre. Taip, Floridai nuo šiol buvo lemta tapti 
karo veiksmų teatru, scena, kurioje prasidėjo nauja karo drama. 

Keletą žodžių reikia tarti dėl Floridos praeities, kadangi šis 
apsakymas paremtas tikrais istorijos faktais. 

1821 metais Ispanų vėliava nustojo plevėsavusi ant šv. Au- 
gustino ir šv. Morkaus fortų bastionų. Ispanija atsisakė preten- 
zijų į šį gražų kraštą — vieną iš paskutiniųjų savo valdų Ame- 
rikoje. Tiesa, ispanams Florida buvo tik placdarmas, kurio įsi- 
kibę jie laikėsi visomis keturiomis. Indėnai pamažu išstūmė 
ispanus iš plačių šalies plotų ir suvarė į tvirtoves. Ispanų asien- 
dosš pavirto griuvėsiais. Arkliai ir karvės išvirto laukiniais 
gyvuliais ir bastėsi savanose; kadaise klestėjusios plantacijos 


1! „Senis Hikoris“— Endrius Džeksonas (1767—1845), JAV pre- 
zidentas 1829—1837 m. Įvykdė šiokių tokių pažangių reformų smulkiųjų 
termerių, amatininkų ir darbininkų labui. Tuo pat metu buvo atkaklus 
indėnų priešas. „Hikoris“— nepaprastai kietas Amerikos lazdynas. 

Ž Esama padėtis (Iot.). 

* Asienda — stambus dvaras. 

apaugo piktžolėmis. Ispanai tą šalį valdė kelis šimtmečius ir per 
tą laiką buvo pastatę daug puikių rūmų. Griuvėsiai tų rūmų, 
daug įspūdingesnių už tuos, kuriuos vėliau mėgino statyti ang- 
losaksai, atėję pakeisti ispanų, ir po šiai dienai byloja apie 
praėjusių laikų Ispanijos šlovę ir galybę. | 

Bet indėnams nebuvo lemta ilgai valdyti žemes, kurias jie 
atsikovojo. Kita baltųjų žmonių gentis, lygi su jais narsa ir 
galia, užpuolė iš šiaurės. Raudonodžiai matė, kad anksčiau ar 
vėliau vis tiek turės užleisti jiems savo valdas. 

Jau kartą jie grūmėsi su baltaveidžiais grobikais, kurie tada 
ėjo, vedami nuožmaus kareivio, dabar sėdinčio prezidento krės- 
le!. Tada jie patyrė pralaimėjimą ir gavo pasitraukti toliau į pie- 
tus, į pusiasalio centrą. Tačiau šioje vietoje jų neliečiamybę 
saugojo sutartis. Susitarimas, sudarytas iškilmingomis aplinky- 
bėmis ir sutvirtintas iškilmingos priesaikos, jiems laidavo teisę 
į žemę, ir seminolai buvo patenkinti. 

Deja! Sutartys tarp stipriųjų ir silpnųjų — visada tik sąlygi- 
nis dalykas, ir jos laužomos, pirmiesiems panorėjus. Ir šiuo 
atveju sutarties sąlygos buvo begėdiškai pažeistos. 

Atėjo baltieji nuotykių ieškotojai ir apsigyveno netoli indėnų 
sienos. Jie klaidžiojo po indėnų žemes —ir ne šiaip sau. Jie 
apžiūrinėjo žemes ir matė, kad žemės čia labai geros, kad jose 
galima auginti ryžius ir medvilnę, cukrašvendres ir indigą, 
alyvmedžius ir apelsinus. Jiems kilo nenumaldomas noras pa- 
siglemžti šitas žemes. Dar daugiau: jie tvirtai nutarė, kad jos 
turi būti jų. | | 

Teisybė, yra pasirašyta sutartis, bet kas jiems visokios sutar- 
tys! Lengvo pasipelnymo riteriai, gobšūs Džordžijos ir Karoli- 
nos plantatoriai, negrų pirkliai, suplaukę iš visų Pietinių vals- 
tijų. — kas jiems sutartis, ypač tokia, kuri pasirašyta su rau- 
donodžiais? Sutartis turi būti atšaukta! Jos reikia nusikratyti! 

„Didysis Tėvas“2, vargu ar kiek skrupulingesnis už juos pa- 
čius, pritarė šiam sumanymui.. | 

„Taip,— sakė jis, — puiku! Žemę iš seminolų reikia atimti. Jie 
turi išeiti į kitą vietą. Mes jiems surasime naują tėvynę Va- 
karuose, plačiose lygumose. Ten jie turės didelius plotus me- 
džioklei. Tose vietose jie gyvens amžinai.“ 


! Turimas galvoje E. Džeksonas. (Žr. pastabą 67 psl.), 
2 Taip buvo vadinamas E. Džeksonas, 

„Ne,— atsakė seminolai,— mes niekur nenorime keltis. Mes 
patenkinti savo žeme, mes mylime savo tėvynę ir nenorime 
trauktis iš jos. Mes niekur neisime!“ 


„Vadinasi, jūs nesutinkate išeiti savo noru? Tegu bus taip! 
Bet mes stiprūs, o jūs silpni. Mes jus varu išvarysime!“ | 

Gal čia ir ne visai tiksliai atkartotas Džeksono atsakymas 
seminolams, bet jo prasmė buvo visai tokia. 


Bet pasaulyje dar esama viešosios nuomonės ir į ją negalima 
numoti ranka. Net tironai nemėgsta atvirai laužyti sutarčių. 
Šiuo atveju politinės partijos interesai vaidino net didesnį vaid- 
menį, negu viešoji pasaulio nuomonė, ir šios partijos veiks- 
mams pridengti buvo būtina bent išorinio teisėtumo skraistė. 
Indėnai spyrėsi ir toliau — jie mylėjo gimtąją savo žemę. Jie 
atsisakė trauktis iš jos — kuo gi čia stebėtis? 

Reikėjo surasti dingstį ir, ja vaduojantis, išstumti indėnus iš 
jų šalies. Senas užmetimas, kad indėnai tik dykūnai ir tingi- 
niai, vien medžioja ir nedirba savo žemės, jau netiko. Tai 
paprasčiausias melas. Seminolai buvo ne tik medžiotojai, bet 
ir žemdirbiai. Jų žemės dirbimo būdas gal buvo netikęs ir 
primityvus, bet argi tai pakankama dingstis juos išvaryti? 

Šitas pretekstas sužlugo, užtat lengvai atsirado kitų. Gudrus 
įgaliotinis, nusiųstas pas indėnus „Didžiojo Tėvo“, netrukus su- 
rado įvairių priekabių. Tai buvo vienas iš tų Žmonių, kurie 
puikiai sugebėjo „„drumsti vandenį“ ir tą savo sugebėjimą la- 
bai sėkmingai pritaikė. 

Greitai visur pasklido gandai apie indėnų piktadarystes: esą 
jie vagią galvijus ir arklius, naikiną plantacijas, žudą ir plėšią 
keleivius — visa tai esą „laukinių seminolų“ darbas. 

Paperkama pasienio spauda, siūlanti savo paslaugas visur, 
kur reikėjo sėti nesantaiką ir neapykantą, nepraleido progos 
ir laikė savo pareiga išpūsti šiuos gandus. Bet kas buvo tie, 
kurie laikraščiuose rašė apie provokacijas, kerštą, neteisėtus 
veiksmus ir žiaurumus, daromus kitos pusės, tai yra indėnų? 
Tie tamsūs asmenys buvo nežinomi. 

Greitai šalyje įsiliepsnojo neapykanta seminolams. 

„Sunaikinti laukinius!.. Piudyti juos!.. Vyti lauk iš šalies! 
Išgrūsti juos į Vakarus!'— tokiais žodžiais tai buvo reiškiama, 
taip buvo šaukiama visur. | 

Kada Jungtinių Valstijų piliečiai pareiškia kurį nors pagei- 
davimą, jis turi visas galimybes būti greitai patenkintas, ypač 
jei jis atitinka vyriausybės požiūrį. Taip buvo ir šį kartą. Pati 
vyriausybė ėmėsi šio reikalo. 

Visi manė, kad patenkinti visuomenės pageidavimą — atimti 
indėnams teisę į žemę, piudyti juos, išvyti juos — ne toks jau 
sunkus darbas. Bet juk buvo sutartis. Į Ameriką pakrypo viso 
pasaulio žvilgsniai. Be to, dar buvo mažuma mąstančių žmonių, 
į kuriuos negalėjai numoti ranka ir kurie priešinosi tiems riks- 
mams ir burnojimams. Nebuvo galima laužyti sutarties viduryje 
šviesios dienos, visų akivaizdoje! Tai kaipgi pagaliau nusikra- 
tyti šios sutarties? 

Ogi štai kaip! Sušaukite genčių seniūnus ir pasistenkite įkal- 
bėti juos atšaukti sutartį. Genčių vadai — taip pat žmonės, jie 
neturtingi, kai kurie iš jų mėgsta išgerti. Čia padės ir papirki- 
mas, o dar daugiau padės „ugninis vanduo“. Surašykite jiems 
naują sutartį su dviprasmiška argumentacija, ir tamsūs laukiniai 
nesuvoks visų tų vingrybių. Beliks tik išgauti jų parašus — ir 
darbas baigtas! Gudrusis prezidento agente, tu sudarei šitą iš- 
mintingą planą, tu jį ir įvykdyk! 

Taip ir buvo padaryta. 1832 metų gegužės 9 dieną pilnos su- 
dėties seminolų vadų taryba susirinko ant Oklavachos upės 
kranto ir atidavė savo tėvų žemę! 

Taip pranešė visam pasauliui laikraščiai. Bet tai buvo melas. 
"Ten buvo ne pilnos sudėties vadų taryba, bet sueiga išdavikų, 
sueiga parsidavėlių ir priesaikos laužytojų, sueiga silpnų žmo- 
nių, įbaugintų arba suviliotų gudraus meilikavimo. Nenuostabu, 
kad seminolai atsisakė pripažinti šitą slaptai sudarytą sutartį. 
Nenuostabu, kad jie nepriėmė jos sąlygų. Reikėjo sušaukti dar 
vieną tarybą, kurioje būtų laisviau ir pilniau išreikšta liaudies 
valia. 

Taigi greitai paaiškėjo, kad seminolai atmetė slaptąją sutar- 
tį. Daugelis vadų neigė ją pasirašę. Neigė tą ir vyriausias vadas 
(OOnopa. Kai kurie vadai prisipažino pasirašę aktą, bet pareiškė, 
kad tai padarę, raginami kitų vadų. Tiktai patys galingieji 
genties vadai — broliai Omatlos, Juodasis Molis ir Didysis Ka- 
rys — atvirai pareiškė, kad tikrai pasirašė šitą dokumentą. 

Visa gentis ėmė į juos žiūrėti su nepasitikėjimu, juos laikė 
išdavikais, ir visiškai teisingai. Šitų vadų gyvybė atsidūrė pa- 
vojuje: net jų pakalikai nepritarė tam, ką jie padarė. 

Norint viską suprasti, reikia tarti keletą žodžių apie politinę 
seminolų. santvarką. Jų valdymosi forma buvo grynai respubli- 
kinė, tikrai demokratiška. | 

Gal nė vienoje kitoje pasaulio valstybėje nebuvo geresnių 
sąlygų sukurti laisvą bendruomenę. Aš galėčiau pridurti: ir lai- 
mingesnę visuomenę, nes laimė — tik natūrali laisvės pasekmė. 

Politinę seminolų santvarką galima palyginti su škotų kalnų 
klanais. Šitas sugretinimas tėisingas tik vienu požiūriu. Kaip 
ir gelai škotai, seminolai neturėjo bendros valstybinės orga- 
nizacijos. Jie gyveno atskiromis gentimis, toli viena nuo kitos, 
politiškai nepriklausomi vieni nuo kitų. Nors gentys gražiai 
sutarė, bendros valdžios, galinčios įsakinėti, nebuvo. Seminolai 
turėjo „vyriausiąjį vadą“, bet jo nebuvo galima pavadinti ka- 
raliumi, nes „miko“— toks indėniškas jo titulas, — visai nereiš- 
kė „karalius“. Išdidūs indėnai niekados nebūtų taip nusižeminę. 
Jie dar nebuvo atsisakę įgimtų žmogaus teisių. Tik po to, kai 
šių teisių sąvoka buvo iškreipta ir žmonija tapo pažeminta, 
„monarchijos“ idėja lyg sunkus jungas prislėgė tautas. 

Seminolų galva — „miko'— tik vadinasi galva. Jo valdžia 
grynai nominalinė, jis neturi teisės tvarkyti seminolų gyvenimo 
arba turto. Kartais vadas būdavo ne iš pačios turtingiausios, 
o atvirkščiai, iš mažiausiai pasiturinčios gyventojų dalies. Bū- 
damas jautresnis už kitus svetimam vargui, jis visada dosnia 
ranka dalindavo ne liaudies, bet savo paties gera. Todėl jis 
retai kada buvo turtingas. Jo nesupo palyda, jis nespindėjo 
barbarišku puošnumu ir prabanga, paskui jį nesekiojo dvilinki 
saldžialiežuviai dvariškiai, kaip kad būna Rytų radžų arba dar 
išlaidesnių vainikuotųjų Vakarų pasaulio valdovų rūmuose. At- 
virkščiai, jo apdaras nekrito į akis, dažnai jis buvo net blo- 
gesnis, negu aplinkinių drabužiai. Daugelis paprastų karių bū- 
davo gražiau apsirengę, negu vadas. 

Tokie buvo atskirų genčių vadai. Jie neturėjo valios ant savo 
valdinių gyvybės ir turto, jie negalėjo skirti bausmių už nusi- 
kaltimus. Šita teisė priklausė tik prisiekusiųjų teismui. Ir net 
drįstu tvirtinti, kad šitie žmonės daug geriau suvokė nusikaltimo 
sunkumo ir bausmės atitikimo santykį, negu civilizuotojo pa- 
saulio aukštosios teismo instancijos. 

Tai buvo gryniausių respublikinių laisvių sistema, bet tik be 
vienos idėjos —ir būtent, be visuotinės lygybės idėjos. Pagar- 
ba ir autoritetas buvo įgyjamas vien tik nuopelnais. Nuosavybė 

nebuvo laikoma bendra, nors darbas dažniausiai toks būdavo. 
Bet šitas darbo bendrumas buvo grindžiamas tarpusavio susi- 
tarimu. Šeimos ryšiai buvo laikomi švenčiausi ir neliečiamiausi 
iš visų žemėje esamų vertybių. 

Tokie iš tikrųjų buvo laukiniai raudonodžiai,— laukiniai, ku- 
riems norėta atimti teisės, kuriuos norėta išvaryti iš namų, nu- 
vyti nuo gimtosios žemės, kuriuos norėta ištremti iš gražiau- 
sios jų šalies į dykus, nederlingus tyrus, kuriuos norėta už- 
piudyti ir sunaikinti kaip plėšriuosius žvėris! 

Pačia tikrąja prasme — kaip plėšriuosius žvėris, nes jie buvo 
gujami ir persekiojami su medžioklinių šunų gaujomis. 


XIX skyrius 
INDĖNŲ DIDVYRIS 


Sutartis, sudaryta Oklavachos krantuose, dėl įvairių priežasčių 
indėnams negalėjo būti privaloma. Pirmiausia, jos nebuvo pa- 
sirašiusi vadų dauguma: tiktai šešiolika jaunesniųjų ir vyres- 
niųjų vadų ją pasirašė, Visoje gentyje jų buvo penkis kartus 
daugiau. 

Antra, ši sutartis iš tikrųjų visai nebuvo sutartis, o tik są- 
lyginis sandėris. Sąlyginis todėl, kad seminolai turėjo nusiųsti 
į jiems paskirtas žemes Vakaruose (prie Vait Riverio) delega- 
ciją su uždaviniu apžiūrėti tas žemes ir grįžus Žmonėms pa- 
pasakoti, ką matė. | 

Pats tokios sąlygos pobūdis rodė, kad joks susitarimas dėl 
seminolų išsikraustymo negalėjo būti laikomas galiojančiu, kol 
nebus apžiūrėtos žemės. 

Tokiu būdu prasidėjo pražvalgos. Septyni vadai, lydimi val. 
džios agento, iškeliavo į tolimus vakarus apžiūrėti žemių. 

Dabar atkreipkite dėmesį į agento gudrumą. Septyni išrink- 
tieji vadai buvo iš tų, kurie balsavo už seminolų iškėlimą. Tarp 
jų buvo broliai Omatlos ir Juodasis Molis. Tiesa, ten dar buvo 
ir Hoitl-metis (Šoklys) iš patriotų, bet šis drąsus karys turėjo 
pragaištingą daugelio indėnų ydą — mėgo „ugninį vandenį“, ir 
tą jo silpnybę gerai žinojo Fegenas, juos lydėjęs agentas. 

Šitas vylius buvo apgalvotas ir įvykdytas. Delegatus svetin- 
gai sutiko ir pavaišino Gibsono fortas prie Arkanzaso upės. 
Hoitl-metis įkaušė. Perkėlimo sutartis buvo išvyniota prieš sep- 
tynis vadus, ir visi ją pasirašė. Gudrybė pavyko! | 

Bet net ir tai dar nereiškė, kad sutartis, sudaryta Oklava- 
'chos krantuose, būtų galutinai įsiteisėjusi. Delegacija turėjo 
grįžti su ataskaita ir sužinoti žmonių valią. O tam, kad žmonės 
galėtų tarti savo žodį, reikėjo dar kartą sušaukti vadus ir ka- 
rius. Žinoma, tai būtų buvęs tik tuščias formalumas, nes visi 
gerai žinojo, kad žmonės nepritars tiems nuolaidiems septy- 
niems vadams ir jų neparems. Seminolai nė nemanė keltis. 

Tatai ypač buvo aišku iš to, jog kiti sutarties punktai kas- 

dien buvo laužomi. Pavyzdžiui, straipsnis dėl sugrąžinimo pa- 
bėgusių vergų, kuriuos vadai, pasirašiusieji sutartį, įsipareigojo 
išduoti savininkams. Seminolai visai nė nemanė jų grąžinti 
baltiesiems. Atvirkščiai, negrai pas indėnus rasdavo patį pa- 
tikimiausią prieglobstį. Agentas visa tai žinojo. 
Vis dėlto jis sušaukė vadus į naują pasitarimą, nors jį laikė 
tik tuščiu formalumų. Gal ir pavyks įtikinti indėnus pasirašyti 
sutartį; jei ne, jis buvo pasiryžęs juos įbauginti arba durtuvais 
priversti tai padaryti. Taip jis ir pareiškė. Tuo tarpu vyriau- 
sybės kariuomenė iš visų pusių buvo traukiama į agento būs- 
tinę — Kingo fortą!, o kiti pastiprinimai kasdien žygiavo į Tam- 
po įlanką. Vyriausybė ėmėsi priemonių, ir buvo nutarta, esant 
būtinumui, griebtis jėgos. | | 

Aš gerai žinojau esamą padėtį. Mano draugai, karo mokyk- 
los kariūnai, puikiai suvokė iškilusius sunkumus su indėnais. 
Šitie klausimai jaudino visus, ypač tuos, kurie stengėsi kuo 
greičiau atsidurti už mokyklos sienų. „Juodojo Sakalo karas“, 
ką tik pasibaigęs Vakaruose, jau daugeliui buvo suteikęs progos 
pasižymėti kautynėse, ir žygdarbių ištroškę jaunuoliai kreipė 
savo žvilgsnius į Floridą. 

Tačiau parsinešti garbę iš tokio karo beveik visiems atrodė 
tiesiog juokinga. Labai jau lengvai ateina pergalė panašiuose 
karuose, nes priešininkas nevertas rimto dėmesio, tvirtino jie. 


|! Kingo vardas fortui buvo suteiktas, pagerbiant viėną Amerikos 
kariuomenės karininką, pasižymėjusį mūšiuose. Toks tada buvo papro- 
tys, suteikiant vardus pasienio fortams. (Autoriaus past.) 

Žž „Juodojo Sakalokaras“. 1830 metais, prezidentaujant Džek- 
sonui, buvo išleistas įstatymas dėl indėnų ištrėmimo. Daug indėnų 
genčių turėjo pasitraukti iš gimtųjų vietų ir keliauti į Vakarus. Bet 
Amerikos kolonistai, nusprendę užgrobti teritoriją, kurią dar valdė 
sakų gentis, pasinaudojo proga, kada indėnų kariai buvo išėję į kas- 
metinę medžioklę, ir užėmė indėnų žemę. Indėnų vadas Juodasis Sa- 
kalas 1832 metais paskelbė baltiesiems karą ir laimėjo daugelį mūšių. 
Bet galop su savo gentimi turėjo trauktis į Vakarus. 

Vargu ar saujelė laukinių atsilaikysianti prieš kuopą kareivių. 
Indėnai būsią arba sunaikinti, arba paimti į nelaisvę jau pir- 
mame susirėmime — jokių šansų nėra, kad jie bent kiek ilgiau 
priešintųsi. Tikra nelaimė — tam nėra jokių šansų! Taip buvo 
įsitikinę mano mokyklos draugai, tokia tada buvo bendra vi- 
sos šalies nuomonė. Ir kariuomenėje pritarta tokiai pažiūrai. 
Pavyzdžiui, vienas karininkas gyrėsi, kad galįs pereiti visą in- 
dėnų teritoriją, pasiėmęs tik kapralą. Kitas reiškė pageidavimą, 
kad vyriausybė duotų jam teisę vesti karą savo sąskaita. Jis 
baigtų karą, išleidęs ne daugiau kaip dešimt tūkstančių dolerių. 

Tokia buvo nuotaika tomis dienomis. Niekas netikėjo, kad 
indėnai norėtų arba galėtų ilgai su mumis kariauti. Labai daug 
kas abejojo, ar jie išvis priešinsis. Indėnai tikįsi išsiderėti tik 
palankesnes sąlygas ir nusileisią, kai tik iškils ginkluoto kont- 
likto grėsmė. 

Dėl savęs galėčiau pasakyti, kad galvojau kitaip. Seminolus 
aš pažinojau geriau, negu daugelis tų, kurie taip apie juos 
šamprotavo. Aš geriau pažinojau jų šalį, todėl, nors mūsų ir 
indėnų jėgos buvo nelygios ir kova jiems neteikė jokių vilčių, 
maniau, kad jie nesutiks priimti gėdingų sąlygų, o juos nuga- 
lėti nebus jau taip lengva. Bet vis dėlto čia buvo tik asme- 
niški mano paties spėliojimai — aš juk galėjau ir klysti. Tur 
būt, dėl to iš manęs šaipydavosi mano draugai, kada imdavau 
su jais ginčytis. 


Visas smulkmenas mes sužinodavome iš laikraščių. Be to, 
dar nuolat gaudavome laiškų iš savo bičiulių, baigusių Vest 
Pointą ir dabar tarnaujančių Floridoje. Mes nepraleisdavome 
nė vienos smulkmenos, žinojome daugelio indėnų vadų vardus 
ir pažinojome genčių vidaus politiką. Tarp jų buvo nesutarimų. 
Partija, vadovaujama vieno iš dviejų brolių Omatlų, sutiko eiti 
į nuolaidas vyriausybei. Tai išdavikų partija, ir ji sudarė ma- 
žumą. Patriotai buvo daug gausesni. Jiems priklausė pats vy- 
riausias „,„miko“ ir galingi vadai — Chalata, Koa-chadžo ir neg- 
ras Abramas. i 

Tarp patriotų buvo vienas, apie kurį tuo metu plačiai sklido 
garsas ir kurio vardą vis dažniau ir dažniau pradėjo minėti 
spauda. ir mūsų draugai savo laiškuose. Tai buvo jaunas karys, 
vienas iš jaunesniųjų vadų, pastaraisiais mėnesiais ėmęs daryti 
didelę įtaką savo genčiai. Jis buvo vienas atkakliausių kėli- 


mosi priešininkų ir greit tapo priešinimosi partijos širdimi, pa- 
lenkdamas savo pusėn senesnius ir galingesnius vadus. | 

Mes, Vest Pointo kariūnai, žavėjomės šiuo jaunuoliu.. Kiek 
jis turįs visokių ypatybių, būdingų didvyriui — jo išorė kilni, 
jis drąsus, gražus, išmintingas... Apskritai, fizinės ir dvasinės 
jo savybės buvo taip aukštinamos, jog atrodė, kad visa tai per- 
dedama. Buvo kalbama, kad jis sudėtas kaip Apolonas, kad 
jis gražus kaip Adonis! arba Endimionasž. Jis buvo pirmasis 
visur Kur — taikliausias šaulys, geriausias plaukikas, šauniau- 
sias raitelis, greičiausias bėgikas, puikiausias medžiotojas. Jis 
įžymus žmogus ir taikos, ir karo metu — trumpiau sakant, pa- 
našus į Kirąs. O jo šlovei įamžinti atsirado pakankamai daug 
Ksenofontų*. 

Jungtinių Valstijų gyventojai ilgą laiką sutarė su indėnais. 
Romantiškieji laukiniai buvo kažkur toli, šalies pasienyje. Gy- 
venamose vietose retai kada kas matydavo indėnus arba girdė- 
davo apie juos ką nors įdomaus. Genčių deputacijos jau seniai 
bebuvo pasirodžiusios miestuose. Dabar šitie miškų vaikai vi- 
siems sužadino didelį smalsumą. Trūko tik indėnų didvyrio, ir 
štai atsirado tasai jaunas vadas. Jo vardas buvo Oceola. 


XX skyrius 
TEISĖTUMAS PASIENYJE 


Aš neilgai džiaugiausi gimtųjų namų laime. Po kelių dienų 
gavau įsakymą vykti į Kingo fortą, kur buvo indėnų reikalų 
valdyba ir Floridos armijos štabas. Viršininkas ten buvo gene- 
rolas Kingas, ir aš buvau paskirtas į jo štabą. 

Aš labai nusiminiau, bet vis tiek reikėjo ruoštis į kelionę. 
Buvo liūdna atsisveikinti su tais, kurie mane taip švelniai my- 
lėjo ir kurių taip ilgai nebuvau matęs. Motina ir sesuo taip 


1! Adonis —senovės graikų mitologijoje gražus jaunuolis, meilės 
deivės Afroditės mylimasis. Žuvęs medžioklėje, sužeistas šerno. 
ŽEndimionas — senovės graikų mitologijoje jaunuolis, pagarsė- 
jęs „savo "grožiu. | 
š Kiras — galingas senovės persų karalius (valdė 558—529 m. 
prieš m. e.). 
* Ksenofontas (apie 430—355 m. prieš m. e.) — senovės graikų 
istorikas. Tarp jo kūrinių yra traktatas „Kiropedija“ („Kiro auklėjimas"). 

pat labai sielvartavo. Jos mane įkalbinėjo išeiti į atsargą ir 
visam laikui likti namie. | 

Aš mielai būčiau jų paklausęs, kadangi nepritariau tam daly- 
kui, kurį pareiga mane šaukė atlikti. Bet tokiu kritišku mo- 
mentu negalėjau vaduotis jų patarimu, nes būčiau buvęs pa- 
ženklintas išdaviko ir bailio dėme. Tėvynė iš manęs reikalavo 
pakelti ginklą. Už teisingą ar neteisingą reikalą, savo noru ar 
prieš savo norą, bet aš turėjau kautis su ginklu rankose. Tai 
buvo vadinama patriotizmu. 

Aš nenorėjau palikti namų ir dėl kitos priežasties. Kažin ar 
verta aiškinti, dėl kokios. Nuo to laiko, kai grįžau namo, aš daž- 
nai žiūrėdavau į priešingą ežero krantą, įsmeigęs žvilgsnį į ste- 
buklingąją žalią salelę. O, aš nebuvau užmiršęs Majumės! | 
Kažin ar aš pats galėjau teisingai suvokti savo jausmus — 
tokie jie buvo prieštaringi. Jaunystės meilė vėl įsiliepsnojo 
mano širdyje, užgoždama trumpus paskutiniųjų metų romanė- 
lius, ji vėl blykstelėjo pro pelenus, po kuriais tiek laiko ru- 
seno... Meilė, persunkta ir atgailos, ir sąžinės graužimo, 1r 
abejojimų, ir pavydo, ir būkštavimų... Visa tai kunkuliavo ir 
grūmėsi mano širdyje. 

Nuo to laiko, kai buvau parvažiavęs, aš nė karto neišdrįsau 
aplankyti tų vietų, kurios mane taip viliojo. Aš mačiau, kad 
motina nuolat mane seka, ir net nesiryžau jai pateikti nė 
vieno klausimo, kuris būtų išsklaidęs mano abejones. Bet ma- 
ne vis kamavo slogi nuojauta, kad ten įvyko kažkas negera. 

Ar tebegyva Majumė? Ar ji atsimena mane? O pagaliau ar 
turiu aš teisę pretenduoti į jos ištikimybę, jei nežinau, ar ji 
mane mylėjo? 

Į pirmą klausimą galėjau gauti atsakymą. Bet aš nė pašnibž- 
dom nedrįsau ištarti jos vardo net man artimiausiems žmonėms. 

Atšisveikinęs su motina ir seserimi, iškilau į kelionę. Jos 
gyveno ne vienos — mūsų plantaciją saugojo ir globojo dėdė 
iš motinos pusės. Tikėdamas, kad netrukus sugrįšiu namo, aš 
lengviau iškenčiau išsiskyrimo skausmą. Be to, jei numatomoji 
kampanija ir užtruktų, tai karo veiksmų arena buvo taip netoli, 
kad panorėjęs visada galėjau apsilankyti namie. Dėdė, kaip ir 
visi kiti, manė, jog karo veiksmų apskritai nebūsią. „Indėnai, — 
sakė jis, — priims įgaliotinio pasiūlytas sąlygas. O jei ne — tai 
padarys labai kvailai, bet bus po laiko.“ | 

Kingo fortas buvo netoli nuo mūsų. Jis stovėjo indėnų teri- 
torijoje, keturiolika mylių nuo sienos ir kiek daugiau nuo mū- 
sų plantacijos. Ligi forto buvo ne toliau, kaip diena kelio. 
Abiem su linksmuoliu Juoduoju Džeku kelias neturėjo prailgti. 
Mes pasibalnojome porą geriausių žirgų iš arklidės ir apsigink- 
lavome nuo galvos ligi kojų. 

Perbridę upę, įžengėme į indėnų valdas, vadinamas IeZeI- 
vacija!. . 

Takelis ėjo per mišką palei upę, nors ir ne pačiu krantu, ne- 
toli nuo Pauelio -motinos sodybos. Prijojęs proskyną, aš pa- 
žvelgiau į atsišakojančius takelius. Vienu jų ne kartą vaikš- 
čiojau jaudulio plėšoma krūtine. Aš sustojau, nežinodamas, ką 
daryti. Keistos mintys apniko mane. Čia apimdavo ryžtas pa- 
sukti tuo takeliu, čia vėl suabejodavau, čia atleisdavau pava- 
džius, čia vėl juos įtempdavau. Keletą kartų ketinau spustelėti 
pentinais arklį, bet to nepadariau. | 

„O gal pajojėti tenai ir dar kartą pažvelgti į ją? Dar kartą 
patirti: džiugų švelnios meilės jaudulį! Dar kartą... Bet gal 
jau vėlu? Gal aš jau dabar nebūsiu laukiamas svečias? Gal 
ten mane sutiks nepalankiai? Ką gi, visaip gali būti!“ | 

-— Kas jums, masa Džordžai? Juk mes jojame visai ne tuo 
keliu, — nutraukė Džekas mano apmąstymus. 

— Žinau, Džekai. Bet aš norėjau trumpam užjoti pas ponią 
Pauel. 

— Pas mem Pauel? Viešpatie! Tai nejaugi jūs nieko negir- 
dėjote, masa Džordžai? | 

— Apie ką?— paklausiau tirpstančia širdimi. 

— Jau bus dveji metai, kaip nė vieno iš Pauelių čia nebėra. 

— O kur jie dabar? 

— Niekas nežino. Gal išsikėlė į kitą dvarą, o gal dar kur 
nors kitur. 

— O kas dabar čia gyvena? 

— Niekas. Visas namas tuščias. 

— O kodėl ponia Pauel išvažiavo iš čia? | 

— Tai labai ilga istorija... Nejaugi jūs nieko negirdėjote, 
masa Džordžai? | 


!Rezervacija— Floridos dalis, paskirta indėnams pagal sutartį, 
pasirašytą Moultrio forte 1823 metais. Tai dideli plotai centrinėje pu- 
siąsalio dalyje. (Autoriaus past.) 

— Ne, nieko negirdėjau. 

— Tai aš jums papasakosiu. O dabar drožiam. Jau vėlus me- 
tas, ir nakčia per mišką joti nedera. 

Aš.-apsukau arklį, ir mudu nujojome vieškeliu greta vienas 
kito. Skaudama širdimi aš klausiausi negro žodžių. 

— Matote, masa Džordžai, visa tai sumanė senasis bosas! 
Ringholdas, tik aš manau, kad ir jaunasis bus nagus prikišęs 
kartu su seniu. Iš mem Pauel buvo pavogta keletas vergų. Tai 
padarė baltieji. Kalbama, kad senis Ringholdas geriausiai už vi- 
sus žinojo, kieno čia darbas. Dar buvo kaltinami Nedas Spensas 
ir Bilis Viljamsas. Tada mem Pauel nuėjo pas advokatą Grebą, 
gyvenantį truputį žemiau prie upės. O masa Grebas yra didelis 
masos Ringholdo bičiulis. Tai juodu dviese ir susimokė, kaip 
indėnę apgauti. 

— Kokiu būdu? | 

— Nežinau, ar tai tiesa, ar ne, masa Džordžai. Tą girdėjau 
tik iš negrų. Baltieji sako visai kitaip. O aš tai girdėjau iš 
negro Pompo, masos Ringholdo medkirčio. Jūs jį pažįstate, 
masa Džordžai? Jis sakė, kad juodu susitarė apgauti vargšą 
indėnę. | 

— Kokiu būdu, Džekai?— nekantriai pakartojau klausimą. 

— Matote, masa Džordžai, advokatas norėjo, kad ji pasira- 
šytų kažkokį popierių. Rodos, „įgaliojimą“, ar kaip ten jį vadi- 
na. Taigi Pompas man ir sakė, kad jie ją privertė pasirašyti 
tą popierių. Ji nemoka skaityti ir pasirašė. Uf! O ten buvo visai 
ne įgaliojimas, bet, pagal teisininkus, „raštas“. Taigi ir išėjo, 
kad Pauel pardavusi visus savo negrus ir visą plantaciją masai 
Grebui. 

— Koks niekšas! 

— Masa Grebas paskui saikstėsi teisme, kad viską sumokėjęs 
grynais doleriais, o mem Pauel tvirtino visai atvirkščiai, bet 
nieko neišėjo. Teismas priteisė plantaciją masai Grebui, kadan- 
gi masa Ringholdas buvo jo liudytojas. Žmonės kalba, kad 
masa Ringholdas dabar pats turįs tą „popierių. Tai jis viską 
sugalvojo. 


! Bosas — šeimininkas arba įmonininkas. Šitas žodis vartojamas vi- 
sose Pietinėse Valstijose. Jis yra kilęs iš olandiško žodžio „baas', 
(Autoriaus past.) 

— Paskutinis niekšas! 'O, nedorėlis! Bet sakyk man, Džekai, 
koks tolimesnis ponios Pauel likimas? 

— Pati mem Pauel, tas gražus jaunuolis, kurį jūs pažįstate, 
ir jaunoji indėnė mergaitė, kuri čia buvo pašaukta gražuolė, 
taip, masa Džordžai, visi jie išsikėlė nežinia kur. 

Tą akimirką miško pragumoje aš pamačiau senąjį namą. Vis 
toks pat puošnus, jis stovėjo tarp apelsinmedžių ir alyvmedžių, 
bet sulaužyta tvora, tanki žolė pasieniais ir stogas su vietom 
sudaužytomis čerpėmis — visa tai bylojo liūdną vienatvę ir 
sunaikinimą. 

Sielvartas suspaudė man širdį, ir aš skausmingai nusigręžiau. 


XXI skyrius 
INDĖNAI VERGAI 


Aš nė kiek neabejojau visu tuo, ką man papasakojo Juoda- 
sis Džekas. Tai, ką kalbėdavo negrai, visados būdavo teisybė. 
To visiškai buvo galima laukti iš Ringholdų ir advokato Grebo. 
Pastarasis buvo pusiau plantatorius, pusiau oficialus juristas 
labai abejotinos reputacijos. . 

Toiiau Džekas man papasakojo, kad Spensas ir Viljamsas per 
teismo bylą buvo kažkur dingę. Kada ji pasibaigė, jie vėl at- 
sirado, bet jau nebuvo tų, kas galėjo juos patraukti atsa- 
komybėn. 

Kai dėl pagrobtų vergų, tai jau niekas daugiau jų nebematė 
tame krašte. Veikiausiai jie buvo išgabenti į Mobilio arba Nau- 
jojo Orleano vergų rinkas ir ten parduoti už pakankamai gerą 
kainą, kad būtų kuo atlyginti už paslaugas Grebui, taip pat Vil- 
jamsui ir Spensui. Tuo tik ir galima paaiškinti, kodėl buvo par- 
duoti vergai. Ir Ringholdas tik laukiąs, kada indėnai bus išva- 
ryti iš Floridos, kad galėtų prisigrobti žemių. 

Tokio pobūdžio sandėris tarp dviejų baltųjų būtų laikomas 
stambia apgavyste, nusikaltimu. O dabar baltieji dėjosi netikį 
tuo. Nors ir atsirado liudytojų, į visą šią istoriją buvo žiūrima 
kaip į „gudrų pokštą“. 

Aš neturėjau pagrindo netikėti Džeko žodžiais. Kaip tik taip 
ir elgėsi baltieji avantiūristai pasieniuose su tais negausiais 
čiabuviais, su kuriais jie kasdien susidurdavo. 

Bet taip darė ne tik avantiūristai. Valdžios agentai, Floridos 
įstatymų leidybos organų atstovai, generolai, turtingi planta- 
toriai, tokie, kaip Ringholdas,— visi dalyvavo panašiose speku- 
liacijose. 

Aš net galėčiau juos išvardinti. Aš rašau tiesą ir nebijau, 
kad kas paneigs mano žodžius. Tai, ką čia pasakoju, nesunku 
patvirtinti faktais. Šis atsitikimas buvo vienas iš dvidešimties 
tokių pat, apie kuriuos girdėjau savo ausimis. Žemės pardavimo 
aktai, sudaryti agento indėnų reikalams pulkininko Gedo Hemit- 
rio, majoro Fegeno, išgarsėjusio negrų grobiko Deksterio, Floi- 
do, Duglo, Robinsono ir Milberno,— vis tai istorijos faktai, ir 
jie visi kalba apie prievartos veiksmus, padarytus nelaimin- 
giems seminolams. Būtų galima prirašyti visą tomą, pasako- 
jant, kokių machinacijų pridarė tokie apgavikai, kaip Grebas 
ir Ringholdas. Kilus ginčui tarp baltojo ir indėno, nereikėjo 
klaustis advokato, iš anksto galėjai pasakyti, kuri pusė liks ne- 
atkeršyta ir neatlyginta už padarytą skriaudą. Nebūdavo jokio 
abejojimo, kad nukentėjusieji visada liks tik indėnai. 

Ar bereikia dar pridurti, kad jie stengdavosi atkeršyti už 
tai? Kitaip ir būti negalėjo! 

Pateikiu vieną įsidėmėtiną faktą iš to meto Floridos gyvenimo. 
Yra žinoma, kad iš indėnų pavogti vergai visada sugrįždavo 
pas savo šeimininkus. Norėdami tai sukliudyti, įvairūs deksteriai 
ir duglai vogtą „prekę“ išsiųsdavo prie tolimų Misisipės kran- 
tų — į Natčezą arba Naująjį Orleaną. 

Šitą keistą faktą socialinių santykių požiūriu galima paaiš- 
kinti nebent tuo, kad seminolų vergai iš esmės nebuvo tikri 
vergai. Indėnai jiems rodydavo tokį švelnumą, kurio nepaži- 
nojo baltųjų vergai. Vergai dirbdavo žemę, ir jų šeimininkas 
būdavo visiškai patenkintas, jei jie jam uždirbdavo tiek grūdų, 
daržovių ir vaisių, kiek to reikalavo kuklus jo stalas. Vergai 
gyveno atskirai, toli nuo savo pono namų. Jie dirbdavo tik 
po keletą valandų per dieną, ir kažin ar šitas valandas buvo 
galima laikyti prievartinėmis. Visas produktų perteklius ati- 
tekdavo jiems. Dažniausiai jie turtėjo ir kur kas labiau pra- 
kusdavo už savo pačių šeimininkus, mažiau patyrusius tvarkyti 
ūkį. Išsipirkti laisvę nebūdavo sunku, ir daugumas vergų fak- 
tiškai buvo laisvi žmonės. Taigi iš tokio jungo kažin ar ver- 
tėjo bėgti. Jei tai ir galima pavadinti vergija, tai buvo švel- 
niausia jos forma iš visų žinomų žemėje. Ji griežtai skyrėsi 

nuo tos šiurkščios ir žiaurios prievartos, kurioje Šimo ir Jafeto 
sūnūs laikė Chamo! palikuonis. 

Kyla klausimas: kuriuo būdu seminolai įsigijo šituos juoduo- 
sius vergus? Gal jie buvo bėgliai iš Džordžijos, Šiaurės ar Pie- 
tų Karolinos, Alabamos valstijų ir iš Floridos plantacijų? Be 
abejojimo, buvo ir tokių, bet labai nedaug. Tik vienas kitas 
iš šitų negrų oficialiai buvo laikomi ,pabėgusiais“. Daugumas 
šių vergų, patekę pas indėnus, tapdavo laisvais. Buvo laikas, 
kada pagal griežtas Moultrio forto sutarties sąlygas šituos „pa- 
sislėpusius“ vergus reikėjo grąžinti jų šeimininkams. Bet, gar- 
bė seminolams, reikia pasakyti, kad jie stengdavosi nevykdyti 
šitos gėdingos sąlygos. Be to, ir panorėjus ne visada būdavo 
galima išduoti pabėgusį negrą. Kai kur indėnų teritorijoje neg- 
rai turėjo įsisteigę laisvas, savo vadų valdomas kolonijas, tokias 
stiprias, kad galėjo apsiginti. Ten bėgliai visados būdavo 
džiaugsmingai priimami ir priglaudžiami. Tokios kolonijos gy- 
vavo „Čarlzo, mulatų karaliaus“, „Hario“ Piz Kriko pelkėse ir 
„Abramo“ Mikosokyje. | 

Taigi seminolų vergai nebuvo iš plantacijų pabėgę vergai, 
nors baltieji visada stengdavosi Kaip tik taip įrodyti. Daugu- 
mas seminolų vergų buvo „tikra indėnų nuosavybė“, jei tik 
vergą iš viso galima vadinti nuosavybe. Bent jau juridiniu po- 
žiūriu jie buvo arba teisėtai indėnų įsigyti, arba jiems atitekę 
kartu su žeme iš pirmųjų kolonistų — ispanų, arba pirkti iš ame- 
rikiečių plantatorių. Kuriuo būdu pirkti?— paklausite. Ką gali 
duoti laukinė gentis mainais už tokią brangią prekę? Į tai at- 
sakyti labai lengva: arklius ir galvijus. Seminolai turėjo dideles 
bandas. Ispanams išėjus, savanose liko kaimenės laukiniais 
išvirtusių arklių ir bandos Andalūzijos veislės jaučių. Indėnai 
juos gaudė ir vėl jaukino. Išėjo savotiškas gui pro guož: ke- 
turkojai buvo mainomi į dvikojus. 

Didžiausias nusikaltimas, kurį baltieji primesdavo indėnams, 
buvo galvijų vogimas, kadangi baltieji irgi turėjo savo bandas. 

Seminolai neginčijo, kad ir jų tarpe pasitaiko blogų žmonių, 
atskalūnų, kuriuos nelengva sutvarkyti. Bet kurgi rasi tokią 
visuomenę, kurioje nebūtų veltėdžių? 


I! Simas, Jafetas ir Chamas— pagal biblijos legendą pat- 
riarcho Nojaus sūnūs. Pagal bibliją Simas ir Jafetas yra „baltųjų“ tautų 
protėviai, o Chamas — chamitų, kuriems biblija priskiria negrus. 

2 Painiava, nesusipratimas; pažodžiui: vienas vietoje kito (Iot.). 

Vienas dalykas buvo neabejotinas: jei baltieji pasiskųsdavo 
indėnų vadams dėl galvijų pavogimo, pastarieji visada kiek 
galėdami stengdavosi atlyginti nuostolius ir bausdavo įstatymo 
pažeidėjus tokiu griežtumu, apie kurį jų kaimynai šiapus sie- 
nos nė girdėti nebuvo girdėję. 

Tačiau baltieji visiškai to nepaisė. Jei jau buvo nutarta šunį 
pakarti, vadinasi, reikėjo pripažinti jį pasiutusiu. Bet kuri va- 
gystė pasienyje buvo primetama indėnams. Jei tik baltieji gro- 
bikai išsitepliodavo veidus rudais dažais, teisėtumas negalėdavo 
įžvelgti, kas slepiasi po ta spalva. 


XXII skyrius 
GUDR!I MACHINACIJA 


"Tokios buvo mano mintys, kol aš jojau. Jas sukėlė liūdnas 
negro papasakotas atsitikimas. Ir lyg tyčia, tartum patvirtinda- 
mas mano išvadas, mums nutiko štai koks įvykis. 

Netoli nuo apleisto namo mes aptikome raguočių pėdas. Pro 
čia buvo nueita gal dvidešimties galvijų ta pačia linkme, kur 
ir mes jojome, vadinasi, indėnų rezervato linkui. Pėdos atrodė 
beveik šviežios. Būdamas prityręs medžiotojas, aš nustačiau, 
kad nuo to laiko, kada pro čia buvo nuginti galvijai, dar ne- 
buvo praėjusi nė valanda. Nors ir ilgai buvau uždarytas tarp 
karo mokyklos sienų, vis tiek dar nebuvau pamiršęs miško gy- 
venimo mokslo, kurio mane išmokė jaunasis Pauelis. | 

Naminių gyvulių pėdos, vis tiek ar jos šviežios, ar senos, 
man nebūtų padariusios ypatingo įspūdžio, čia visai nebuvo ko 
stebėtis. Gal šiaip kokie indėnų piemenys ginė namo savo 
bandą; mokasinų įspaudai purve rodė, kad čia iš tikrųjų būta 
indėnų. Tiesa, kai kurie baltieji, gyvenantys netoli sienos, ne- 
šiojo mokasinus, bet šį kartą buvo nueita ne jų. Šleivos pė- 
dos!, aukštas pakilimas ir kitos vos pastebimos žymės, kurias aš 
nuo pat ankstyvos jaunystės neklysdamas skyriau ir mokėjau 
paaiškinti — viskas rodė, kad čia nueita indėnų. 

Ir Džekas sutiko su manimi. O miške jis anaiptol nebuvo 
nei žioplys, nei liurbis. Visą gyvenimą jis buvo prityręs meš- 
kėnų, pelkių kiškių, oposumų ir laukinių kalakutų medžiotojas. 


! Ši ypatybė nėra įgimta, bet išugdoma, pradedant nuo lopšio: (Au- 
toriaus past.) 

Su juo aš kadaise medžiojau elnius, sidabrines lapes ir laukines 
dryžuotąsias kates. Kol aš buvau išvykęs, jis įgijo dar daugiau 
patyrimo. Dabar jis buvo medkirtys vietoj buvusio savo var- 
žovo, ir jam kasdien tekdavo dirbti miške ir nuolat stebėti miš- 
kų gyventojų papročius ir būdą; užtat jis tapo dar puikesnis 
medžiotojas. Labai klysta tie, kurie mano, kad negro smegenys 
nesugeba mąstyti taip nuosekliai, kaip yra būtina geram me- 
džiotojui. Aš pažinojau negrų, kurie galėjo orientuotis miške 
pagal įvairius ženklus ir eiti pėdomis su tokia pat jusle ir nuo- 
voka, kaip bet kuris indėnas ar baltasis. Ir Juodasis Džekas tu- 
rėjo tokį sugebėjimą. 

Netrukus aš supratau, kad šiuo atžvilgiu jis dabar už mane 
daug pranašesnis. Ir beveik tuoj pat gavau nusistebėti jo įžval- 
gumu. | 

Aš jau sakiau, kad mes nebūtume atkreipę dėmesio į pėdas, 
jei ne viena aplinkybė. Vos mudu kiek pajojome į šalį, staiga 
mano palydovas sulaikė arklį ir kažkaip ypatingai sušuko — 
šitas šūksnis yra būdingas tik negrams: kažkoks panašumas 
į garsą „uf“, kurį galima išgirsti iš nusigandusio šerno. 

Aš pažvelgiau į Džeką ir iš jo veido išraiškos supratau, kad 
jis kažką bus aptikęs. 

— Kas yra, Džekai? 

— Viešpatie! Tai nejaugi jūs nematote, masa Džordžai? 

— O ką? 

— Ogi štai čia, žemėje? 

— Aš matau, kad čia praeita bandos, ir daugiau nieko. 

— O štai šitos didelės pėdos? 

— Taip, tiesa, vienos pėdos kiek didesnės už kitas. 

— Tai ir svarbiausia! Juk čia yra didžiojo mūsų jaučio Bold- 
feiso pėdos. Aš jas pažinsiu iš tūkstančio kitų. Kiek kipariso 
rąstų suvilko tas jautis senajam savo šeimininkui! 

— Taip, aš dabar atsimenu Boldfeisą. Tu manai, Džekai, kad 
čia bus praėjusi mūsų banda? 

— Ne, masa Džordžai. Aš manau, kad čia yra advokato Gre- 
bo galvijai. Senasis masa pardavė Boldfeisą masai Grebui. Aš 
tai jau pažįstu savo galvijų pėdas! | 

— Kokiu gi būdu misterio Grebo jaučiai galėjo atklysti į in- 
dėnų teritoriją, taip toli nuo plantacijos ir dar su indėnų 
varovais? | 

— O šito tai aš jau negaliu suprasti, masa Džordžai. 

"Aplinkybė iš tikrųjų keista. Čia buvo ko susimąstyti. Pats 
vienas gyvulys negalėjo nueiti, taip toli, be to, jam dar reikėjo 
perbristi upę. Matyt, jis nėjo, kur akys veda, 0 jį, be abejo, 
kas nors varė, ir dar tam tikra kryptimi. Jį varė indėnai. Gal 
būt, čia užpuolimas? Arba jaučiai pavogti? 

Savaime kilo įtarimas, tačiau pakankamų įrodymų vis dėlto 
nebuvo. Jaučiai nuvaryti važiuojamu keliu, kuriuo bandą grei- 
čiau galėjo pasivyti jos savininkai, ir pagrobėjai — jei tik jie 
tokie buvo — nesiėmė, kaip matyt, jokių atsargumo priemonių 
ir nesistengė sumėtyti pėdas. 

Tai buvo panašu ir nepanašu į vagystę ir taip įkaitino mūsų 
smalsumą, kad mes nutarėme joti pėdomis ir pagaliau viską 
išsiaiškinti. 

Maždaug mylią pėdos sutapo su mūsų keliu, bet po to, staiga 
pasukusios į kairę, jos ėjo tiesiai į miško tankmę. 

Mes nusprendėme neatsisakyti savo sumanymo. Banda, ma- 
tyt, buvo nuėjusi taip neseniai, kad ją labai greitai galėjome 
pavyti. Todėl ir nutarėme toliau sekti jos pėdomis. | 

Netrukus po to, kai įjojome į mišką, mes aiškiai išgirdome 
žmonių balsus ir jaučių mykimą. 

Nušokę nuo arklių ir juos pririšę prie medžio, toliau pa- 
traukėme pėsti. Mes ėjome sėlindami ir tylėdami ta kryptimi, 
kur buvo girdėti žmonių balsai ir bandos maurojimas, tarsi 
vientisas gaudesys. Buvo aišku, kad bliovė tie patys jaučiai, ku- 
rie ką tik nuėjo: keliu. Bet kalbėjosi ne tie žmonės, kurie juos 
čionai buvo atvarę, 

Indėno kalbą labai lengva atskirti nuo baltojo kalbos. Žmo- 
nės, kurių balsus girdėjome, neabejotinai buvo baltieji. Jie 
kalbėjosi angliškai, pasūdydami savo kalbą nešvankiais žo- 
džiais. Mano palydovas net pažino, kas jie tokie. 

— Viešpatie, masa Džordžai, juk čia tie du prakeikti niek- 
šai — Spensas ir Bilis Viljamsas! 

Džekas sakė teisybę. Mes priėjome arčiau. Amžinai žaliuo- 
jantys. medžiai slėpė mus, bet mes aiškiai matėme viską, kas 
dėjosi. Nedidelėje aikštelėje buvo susispietusi banda, o šalia 
stovėjo du ją atvarę indėnai ir ką tik čia minėti „garbingieji“ 
asmenys. 

Mes stovėjome šešėlyje, stebėdami ir klausydamiesi. Ir jau 
po kelių minučių iš kai kurių užuominų, probėgšmais pasakytų 
Džeko, aš puikiai įšsiaiškinau viską, kas čia darėsį. 

Kai mes atvykomė, sandėris jau buvo baigtas, ir indėnai kaip 
tik perdavė savo grobį į baltųjų rankas. O jų šeimininkai, kurie 
toliau patys turėjo varyti bandą, kaip tik mokėjo indėnams (vi- 
siškai suniekšėjusiems savo genties atmatoms) jų nupelnytą 
atlyginimą — keletą butelių viskio ir saujelę visokių blizgučių. 
Tai buvo mokestis už nakties darbą — galvijų nuginimą iš ad- 
vokato Grebo ganyklos. 

Indėnai, atlikę savo darbą, galėjo eiti sau ir kiek tik lenda 
girtuokliauti namie. Jie daugiau nebuvo reikalingi. O Spensas 
ir Viljamsas dabar galėjo varytis galvijus kur nors toliau ir 
juos parduoti už gerus pinigus. Arba, kas dar labiau įtikėtina, 
jie galėjo parginti bandą Grebui atgal, pasigirdami, kaip nar- 
siai ją atėmė iš indėnų gaujos. Puiki istorija papasakoti kur 
nors plantacijoje prie liepsnojančio židinio! 

Tai buvo labai paranku policijai ir vyriausybei. 

O, tie laukiniai plėšikai seminolai — seniai laikas su jais 
baigti, seniai laikas juos grūsti lauk iš Floridos! | 

Kadangi banda priklausė advokatui Grebui, aš nesikišau į šią 
istoriją. Verčiau nusprendžiau visa tai papasakoti kitoje vie- 
toje ir kitomis aplinkybėmis. Todėl, niekuo neišsidavę, mudu 
su Džeku sugrįžome prie arklių ir tęsėme savo kelionę, kiek- 
vienas paskendęs savo mintyse. Aš nė kiek neabejojau, kad 
girti indėnai buvo pasamdyti Viljamso ir Spenso. O tie savo 
ruožtu tarnavo Grebui,.talkininkaudami šioje biaurioje machi- 
nacijoje. Žodžiu, ranka ranką plovė. 

Reikėjo kaip nors sudrumsti vandenį, reikėjo apšmeižti nelai- 
mingus indėnus ir jiems užtraukti pragaištį. .. | 


XXIII skyrius | 
"APIE KĄ MĄSČIAU KELIONĖJE 


Mokykloje ir už jos sienų iš manęs dažnai būdavo šaipomasi, 
kad užstoju indėnus, ir man prikaišiojama, kad senovinės Po- 
kachontasos kraujas, du šimtus metų maišęsis su baltųjų krauju 
ir turįs vos-ne-vos sruventi mano gyslose, staiga vėl ėmė virti 
ir kunkuliuoti. Buvo tvirtinama, kad aš ne patriotas, kadangi 
neprisidėdavau prie minios riksmo ir klyksmo, tokio būdingo 
nacijoms, kada pradedama kalbėti apie jų priešus. 

Nacijos yra panašios į atskirus žmones. Norėdami jiems įtik- 
ti, jūs turite būti tokie pat ydingi, kaip ir jie patys, turėti tuos 
"pačius jausmus arba bent juos garsiai reikšti, kas galų gale 
yra vienas ir tas pat, mylėti ar neapkęsti drauge su jais,-- 
trumpiau tariant, atsižadėti pažiūrų ir įsitikinimų laisvės ir šauk- 
ti „Nukryžiuok!“ kartu su visa minia. 

Toks yra žmogus, gyvenantis nūdienėje visuomenėje, ir jis 
yra laikomas patriotu! O tas, kuris išminties semiasi iš tiesos 
šaltinio ir mėgina užkirsti kelią beprasmiškam žmogaus prie- 
tarų srautui, — tas nesusilauks pripažinimo per visą savo amžių. 
Po mirties, gal būt, bet ne šiame gyvenime. Toks žmogus 
neturi siekti „garbės šiame pasaulyje“, garbės, kurios troško 
Peru užkariautojas!, nes jis jos nesusilauks. Jeigu tikras pat- 
riotas nori pelnyti garbę, turi jos laukti iš palikuonių, kada 
jo skeletas jau bus pavirtęs į dulkes kapo duobėje. 

Laimė, yra ir kitas atpildas. Gryna žmogaus sąžinė — ne tušti 
žodžiai. Yra žmonių, kurie didžiai ją brangina ir kuriems saldus 
jos šnibždesys teikia naujų jėgų ir paguodos. 

Nors išvados, mano pasidarytos ne tik po ano epizodo, kurį 
atsitiktinai stebėjau, bet ir po to, kai neseniai prisiklausiau 
daug kitų istorijų, buvo gana nelinksmos, aš vis dėlto džiau- 
giausi, pasirinkęs tokį kelią. Jokiu žodžiu, jokiu poelgiu aš nė 
dulkelės neužmečiau ant neteisingumo svarstyklių. Aš neturėjau 
priežasčių save kaltinti. Mano sąžinė buvo visiškai gryna prieš 
nelaimingą tautą, su kuria netrukus gavau susitikti kare kaip 
su priešu. | 

Aš neilgai mąsčiau apie tą svarbiausią klausimą — netrukus 
mane apniko dar niūresnės mintys, sužadintos prisiminimų apie 
draugystę ir meilę. Aš galvojau apie nusiaubtą našlę, apie jos 
vaikus, apie Majumę. Tiesą sakant, daugiausia apie ją, nors 
buvau prisirišęs prie visos šeimos. Visi jos artimieji buvo man 
brangūs, bet užvis brangiausia buvo ji pati. Aš atjaučiau visus, 
liūdėjau dėl visų, bet kur kas skaudesnis buvo liūdesys dėl 
šviesiausių mano vilčių sudužimo. | 

Kur dabar ši šeima? Kur ji išvyko? Spėliojimai, nuogąstavi- 
mai, baimė vis labiau audrino mano vaizduotę. Ji man piešė 
kuo niūriausius paveikslus. Žmonės, padarę tokį nusikaltimą, 


I!IPeru užkariautojas — Franciskas Pisaras (1471—1541), gar 
sus ispanų užkariautojas, pavergęs Peru Ispanijos karūnai. 

galėjo padaryti ir bet kurį kitą — patį baisiausią nusikaltimą, 
kada nors įrašytą teismų metraščiuose. Kokia dalia atiteko ma- 
no jaunystės draugams; 

Mano palydovas nieko apie juos nežinojo nuo to laiko, kada 
ant jų pradėjo kristi tie likimo smūgiai. Jis manė, kad jie 
išvyko „kur nors į kitą indėnų nausėdiją, užtat kad nė vienas 
kaimynas apie juos nieko po to negirdėjo“. Bet tai buvo tik 
spėliojimai. | 

Greitai besikeičiantys gamtos vaizdai išblaškė sunkias mano 
mintis ir tartum teikė šiokio tokio atlėgio. Iš pradžių mūsų 
kelias ėjo per pušyną. Apypiete mes išjojome į plačius laukus, 
kur iš dešinės ir iš kairės vienas po kito likosi chomokai —- 
Floridos šuliniai. Kelias ėjo kaip tik per vidurį jų. Visas gamto- 
vaizdis, tartum burtininkui lazdele mostelėjus, iš pagrindų pa- 
sikeitė. Viskas atrodė visiškai kitaip — ir žemė po kojomis, ir 
lapai virš galvos. Pušis pakeitė amžinai žaliuojančių medžių 
atvašynai su plačiais, kietais kaip oda, šviesiais žvilgančiais 
lapais. Tokios, pavyzdžiui, buvo magnolijos, jau visiškai suaugę 
medžiai. Aplink mus būrėsi ąžuolai, šilkmedžiai, laurai, geleži- 
niai medžiai, o virš jų stypsojo moliūginės palmės, išdidžiai 
siūbuodamos ir tartum iš aukšto sveikindamos kuklius savo bi- 
čiulius, ošiančius apačioje. 

Kiek laiko jojome tamsiame šešėlyje, kurį skleidė medžiai 
ir juos apsiviję parazitiniai augalai; milžiniški vynuogienojai, 
svarinami lapų, šliaužiančiosios lianos, sidabriniai talandsijos 
krūmokšniai — visa tai slėpė dangų nuo mūsų žvilgsnių. Vin- 
giuotas takelis rangėsi per mišką, vietomis perkirstas išvirtusių 
medžių ir špaleriais susipynusių vynuogienojų. Jų šakos drie- 
kėsi skersai kelio iš medžio į medį kaip laivo lynai. 

Gamtovaizdis atrodė kiek liūdnokai, užtat labai įspūdingai. 
Jis kažkaip nuostabiai atliepė mano nuotaiką ir mane veikė 
labiau raminamai, negu atviras, gaivaus oro kupinas pušynas. 

Išlindę iš tamsaus miško, mes įjojome į kelią, einantį prie 
vieno mano jau minėtų Floridos šulinių — apskrito baseino, 
apsupto kalvelių ir plytinės spalvos uolų. Matyt, čia buvo ka- 
daisę užgesusio ugnikalnio krateris. Barbarišku anglosaksų kil- 
mės naujakurių žargonu jie vadinami „kloakomis“. Šis pava- 
dinimas visiškai netinkamas, ir jei jau juose yra vandens, tai 
jis būna krištoliškai skaidrus ir grynas. Baseinas, prie kurio 
prijojome, taip pat buvo sklidinas vaiskaus vandens. Ir mes 

patys, ir mūsų arkliai norėjo gerti, kadangi buvo karščiausias 
dienos metas. Miškai, likę už mūsų, dabar neatrodė tokie ūks- 
mingi ir tankūs. Mes nutarėme padaryti postovį, kad galėtu- 
me pailsėti ir užkąsti. | 0 | 

Aš turėjau gana talpų maisto maišelį, kurio išsipūtę šo- 
nai — su dviem—trim butelių kakleliais, kyšančiais iš jo,— by- 
lojo švelnų rūpestingumą, kuriuo mes buvome gaubiami namie. 
Bejojant atsirado apetitas, o karštis sukėlė nepakenčiamą troš- 
kulį. Išsiėmę iš maišelio paviržį, mes greitai pasisotinome, 
o stiklinė raudono vyno, atmiešto vėsaus šaltinio vandeniu, ne- 
trukus numalšino troškulį. Visą šią puotą atvirame ore už- 
baigiau cigaru. Užsirūkęs jį, atsiguliau po. ūksmingos magnoli- 
jos. šakomis. Aš stebėjau, kaip mėlynas dūmelis raitydamasis 
kyla aukštyn tarp blizgančių lapų ir baido mašalus. Mano 
jausmai nurimo, mintys ėmė blykšti. Stiprus kvapas, sklindąs 
nuo koralinių kankorėžių ir didelių baltų magnolijos žiedų, ma- 
ne apsvaigino, ir aš užmigau. 


XXIV skyrius 
KEISTAS REIŠKINYS 


Tokioje nesąmoningoje būklėje aš, matyt, išbuvau keletą mi- 
nučių. Bet staiga mane pažadino vandens pūkštelėjimas, lyg 
kas būtų šokęs į baseiną. Aš ne tik neatsigręžiau, bet net ne- 
atsimerkiau. | 

„Tikriausiai Džekas panėrė į vandenį, — pamaniau.— Puiki 
mintis! Ir aš paskui išsimaudysiu." 

Bet aš klydau. Negras nė nemanė šokti į vandenį, jis sto- 
vėjo ant kranto, netoli tos vietos, kur atsigulė miegoti. Jį taip 
pat pažadino triukšmas, ir jis pašoko. Aš išgirdau Džeko balsą: 

— Žiūrėkite, masa Džordžai, tai bent didumėlis! Uf! 

Aš kilstelėjau galvą ir pažvelgiau baseino pusėn. Pasirodė, 
kad Džekas čia niekuo dėtas: tai išniro milžiniškas aligatorius. 
Jis atplaukė prie tos vietos, kur mes gulėjome, ir, atstatęs mil- 
žinišką krūtinę su didžiulėmis letenomis, su neabejotinu smal- 
sumu žiūrėjo į mus. Jo galva kyšojo iš vandens, o uodega 
buvo šauniai užriesta aukštyn. Aligatorius. teikė vienkart ir 
komišką, ir pasibiaurėtiną įspūdį. 

— Duokš šautuvą, Džekai,— tariau pašnibždom.— Tik eik pa- 
mažu, kad jo neišbaidytume. 

Džekas patyliukais nuskubėjo į priekį atnešti šautuvo. Bet 
aligatorius tarytum būtų įspėjęs mūsų kėslus. Nespėjus man 
ištiesti rankos prie šautuvo, jis staiga apsivertė vandenyje ir 
lyg žaibas murktelėjo į dugną. Dar kuri laiką aš laukiau su šau- 
tuvu rankoje, tikėdamasis, kad jis vėl išplauks į viršų, bet vel- 
tui. Matyt, jis jau anksčiau buvo patyręs užpuolimą ir mus pa- 
laikė pavojingais priešais. Kadangi baseinas buvo netoli va- 
žiuojamo kelio, tai ši prielaida atrodė labai įtikėtina. 

Žinoma, nei mano palydovas, nei aš nebūtume atkreipę dė- 
mesio į šį epizodą, jei nebūtume prisiminę baisiosios scenos 
baseine prie mūsų plantacijos. Visos aplinkybės: baseinas, uo- 
los, medžiai, net baseino dydis ir forma ir nuožmus, šlykštus 
roplys — viskas mums priminė aną aligatorių, apie kurį dabar 
mūsų plantacijoje sklido ištisos legendos. Man labai aiškiai aky- 
se stojosi visi klaikūs ir baisūs tos įsidėmėtinos dienos įvykiai; 
visos smulkmenos atgimė man atmintyje, tartum būtų buvę tik 
vakar: mulatas vilioja siaubūną aligatorių, smarkios grumtynės 
baseine, mulato medžioklė, paėmimas į nelaisvę, teismas ir nuo- 
sprendis sudeginti ant laužo, pabėgimas, gaudynės ežere ir 
staigi baisi atomazga. Man net pasivaideno, kad aš vėl girdžiu 
beviltišką aukos šauksmą, kada ji dingo vandenyje. Atsimini- 
mai mudviem abiem nebuvo labai malonūs, ir netrukus mudu 
visai liovėmės kalbėję ta tema. Ir lyg tyčia, kad būtų išblašky- 
tos mūsų mintys, netoliese pasigirdo laukinio kalakuto burbu- 
liavimas. Džekas pasiprašė leidžiamas pamedžioti, paėmė mano 
šautuvą ir nuėjo. 

Aš vėl užsidegiau savo „havaną“, išsitiesiau ant minkštos žo- 
lės, stebėdamas apskritus melsvų dūmų rutuliukus, ir, apsvai- 
gintas magnolijų aromato, vėl užmigau. Šį kartą susapnavau 
sapną, lyg pro mano akis vėl būtų praslinkę visi tos baisios 
dienos įvykiai. Bet tas sapnas skyrėsi nuo tikrovės: sapnavau, 
kad mulatas vėl iš vandens kabinasi į salelės krantą, kad jam 
pavyko išnešti sveiką kailį, kad jis sugrįžo man atkeršyti, kad 
patekau jam į rankas ir jis nori mane užmušti! 

Šį kritišką momentą mane vėl pažadino jau nebe vandens 
pūkštelėjimas, bet šūvis, trinktelėjęs kažkur netoliese. 

„Aha, vadinasi, Džekas pabaidė kalakutą— pagalvojau:— Ti- 
kiuosi, kad neprašovė. Man ne pro šalį būtų nusigabenus į fortą 

bent vieną kalakutą. Jis labai man praverstų maistui pasipildyti. 
Girdėjau, ten ne perdaug riebiai duodama. Džekas — puikus 
šaulys ir vargu ar prašaus. O jeigu... | 

Mano mintis staiga nutraukė antras šūvis. Iš skardaus garso 
aš nusprendžiau, kad čia šauta iš šautuvo. 

„Kas gi čia galėtų būti?— paklausiau pats savęs nerimauda- 
mas.— Džekas turi vienvamzdį mano šautuvą, jis negalėjo jo 
taip greit užtaisyti antrą kartą.“ 

Nejaugi pirmasis šūvis man pasigirdo sapne? Betgi ne, aš jį 
aiškiausiai girdėjau tikrovėje. Juk jis mane ir pažadino. Be 
abejojimo, nuskambėjo du šūviai, aš negalėjau suklysti. 
 Nustebęs pašokau. Man parūpo, kad nebūtų kas atsitikę ma- 
no draugui. Nebuvo jokios abejonės, kad šauta iš dviejų šau- 
tuvų. Kas gi tas antrasis Saulys“ Gal priešas? Mes jau buvome 
pavojingoje zonoje. 

"Aš pašaukiau Džeką ir kiek nusiraminau, kai jis iš kažkur 
atsiliepė. Bet tučtuojau mane vėl apėmė baimė, kadangi Džeko 
balsas buvo pilnas siaubo. | 

Nieko nesuprasdamas, aš jaudindamasis išsitraukiau pistoletą 
ir puoliau į tankmę. Negro balsas buvo girdėti netoliese, bet 
pro tankius lapus negalėjau įžiūrėti tamsaus jo kūno. Jis vis 
šaukė, ir dabar aš ėmiau suprasti jo žodžius. 

— Dieve gailestingas, — dejavo jis su didžiausiu išgąsčiu bal- 
se, — Masa Džordžai, ar jūs nesužeistas? 

— O koks gi velnias galėjo mane sužeisti? 

Jei nebūtų pokštelėję du šūviai, būčiau galėjęs pagalvoti, kad 
jo šauta į tą pusę, kur aš gulėjau, ir pamanyta, jog netyčia pa- 
taikė į mane. 

— Ar jūs gyvas? Ačiū dievui, kad jūs gyvas, masa Džordžai! 

— Klausyk, Džekai, ką visa tai reiškia? | 

Tą akimirką jis pasirodė pro medžius, ir aš gerai jį mačiau. 
Supratau, kad atsitiko kažkas baisaus. Džekas atrodė tikras siau- 
bo įsikūnijimas. Jis klaikiai vartė akis, ir jų baltymai taip 
blizgėjo, kad beveik nebuvo matyti nei vyzdžių, nei rainelės. 
Jo lūpos buvo pabalusios. Tamsus veidas papilkėjęs, dantys barš- 
kėjo. Iš jo mostų buvo matyti, kad jis apimtas neapsakomos 
baimės. | | 

Mane pamatęs, Džekas pribėgo ir pagriebė už rankos, nera- 
miai žvilgčiodamas į tą pusę, iš kurios ką tik atlėkė, lyg ten 
būtų buvęs baisus pavojus. | 

Aš žinojau, kad Džekas anaiptol ne bailys,— net visai atvirkš- 
čiai! Vadinasi, ten buvo kažkoks pavojus... Koks gi? Įsmeigęs 
akis, stebeilijausi ton pusėn, bet tamsioje miško gilumoje ma- 
čiau tik rusvus medžių liemenis. Tada vėl pradėjau kamantinėti 
Džeką. | 
— Viešpatie! Tai buvo... tai buvo jis! Aš esu tikras, kad jis! 
— Kas gi tas jis? | | 

— Ak, masa Džordžai, vadinasi, jūs tikrai nesužeistas? Jis 
šovė į jus. Aš mačiau, ip jis į jus tai... tai... taikė... Aš 
šoviau į jį, bet pro šalį, ir... jis pabėgo... | 

— Tai kas gi šovė? Kas pabėgo? Paaiškink tu galų gale, kas 
įis toks! | 

— Vai... vaiduoklis pabėgo. 

— Koks vaiduoklis? Ar tik ne patį velnią tu būsi matęs? 

— Tikrai, masa' Džordžai, tikrai! Aš mačiau velnią. Tai buvo 
Geltonasis Džekas! 

— Geltonasis Džekas?! 


XXV skyrius 
KAS ŠOVĖ! 


— Geltonasis Džekas?— nesijusdamas pakartojau aš, žinoma, 
anaiptol netikėdamas savo palydovo žodžiais— Tu sakai matęs 
Geltonąjį Džeką? . | 

— Taip, masa Džordžai,— atsakė mano ginklanešys, pamažu 
atsipeikėdamas iš baimės.— Lygiai taip aiškiai, kaip saulę dan- 
guje, aš mačiau jį patį arba jo šmėklą! 

— Niekus paistai! Šmėklų nebūna. Medžių šešėlis tau pasi- 
mėklino akyse. Tau tik taip pasirodė. 

— Dieve tu mano, masa Džordžai!-— prieštaravo negras, karš- 
tai įsitikinęs.— Prisiekiu, kad aš jį mačiau, man visai nepasi- 
rodė... Aš mačiau— tai buvo Geltonasis Džekas arba jo 
dvasia... | 

— Bet juk tai neįmanomas daiktas! 

— Na, tegu ir neįmanomas, bet vis tiek tai tiesa. Prisiekiu 
evangelija! Geltonasis Džekas šovė į jus iš už ano ėčūkalipto. 
Po to ir aš pykštelėjau į jį. Juk jūs girdėjote du šūvius? 

— Taip, aš girdėjau du šūvius, bet gal man tik taip pa- 
sirodė. 

— Ne, jums nepasirodė. Uf! Prakeiktas niekšas! Tai jis, Ži- 
noma, šovė! .. Štai pažiūrėkite šičia! 

Mudu priėjome prie baseino ir sustojome prie magnolijos, 
kurios šešėlyje aš miegojau. Džekas pasilenkė ir man parodė 
kamiene vietą, kur žievė, matyt, buvo nudrėksta kulkos. Kulka 
perėjo kiaurai medį. Žaizda buvo žalios spalvos ir šviežia, ir 
sultys dar tebesisunkė iš jos. Neliko abejonių, kažkas į mane 
šovė, bet nepataikė tik per kokį colį. Kulka prazvimbė man pro 
pat galvą, kada aš ilsėjausi, pasidėjęs po galva kelionmaišį. 
Ji pralėkė pro pat ausį, kadangi aš dabar prisiminiau, kad be- 
veik vienu metu su pirmuoju šūviu išgirdau zvimbiant kulką. 

— Dabar jūs manimi tikite, masa Džordžai?— paklausė neg- 
ras, labai patenkintas, kad susivokiau— Dabar matote, kad 
jums nepasirodė? | 

— Taip, dabar aš suprantu, kad į mane kažkas šovė. 

— Geltonasis Džekas, masa Džordžai, Geltonasis Džekas! Pri- 
siekiu dievu!-— susijaudinęs sušuko mano palydovas.— Aš ma- 
čiau geltonąjį niekšą taip pat aiškiai, kaip kad matau štai šitą 
medį. 

. — Na, vis tiek kas būtų šovęs, raudonodis ar geltonodis, bet 
kuo mudu greičiau iš čia išsinešdinsim, tuo bus geriau. Duokš 
mano šautuvą. Aš pastovėsiu sargyboje, kol tu pabalnosi arklius. 

Kol negras balnojo arklius ir dėjo mūsų daiktus, aš skubiai 
užtaisiau šautuvą ir atsistojau už medžio, įdėmiai žiūrėdamas 
į tą pusę, iš kur galėjome tikėtis šūvio. Neverta nė sakyti, kad 
laukiau jaudindamasis ir būkštaudamas. Kėsinimasis į mano 
gyvybę rodė, kad su manimi kovoja mirštamas mano priešas, 
vis tiek kas jis būtų. Negro prielaida, kad šovė Geltonasis 
Džekas, man dingojos visai kvaila, ir aš tik pasijuokiau. Juk 
pats savo akimis mačiau, kaip mulatas žuvo baisia mirtimi. 
Norint patikėti, kad pasirodė jo šmėkla, arba kad čia būta jo 
paties, reikėjo daug svaresnių argumentų, negu Džeko žodžiai. 
Kada šioje niūrioje, vos saulės apšviestoje miško tankmėje 
negras pamatė nežinomą priešą, sukilo jo fantazija ir jam pasi- 
vaideno, kad šovė Geltonasis Džekas. Bet šūvis juk nebuvo fanta- 
zija! Ir kodėl aš tą pačią akimirką susapnavau mulatą? Iš kur 
toks sapnas? Man pasisapnavo tas pat, kas pasivaideno negrui. 

Šiurpas perbėgo man pėr nugarą, ir kraujas sustingo gyslose, 
kada aš pagalvojau apie tą keistą sutapimą. Jame slypėjo kaž- 
kas siaubinga ir taip velniškai įtikima, kad jau norėjau ma- 

nyti, jog iškilminguose negro patikinimuose tikrai esama bent 
kiek tiesos. Kuo daugiau apie tai galvojau, tuo labiau buvau 
linkęs patikėti tuo, kas iš pradžių man pasirodė visiškai ne- 
panašu į tiesą. | 

Kodėl, pavyzdžiui, kokiam indėnui be jokios matomos prie- 
žasties toptelėtų į galvą mane nužiūrėti savo taikiniu? Tiesa, in- 
dėnų ir baltųjų santykiai pablogėję, bet karas juk dar nebuvo 
prasidėjęs. Tuo tarpų dar nebuvo nueita taip toli. Seniūnų 
taryba dar nebuvo susirinkusi, ji buvo paskirta rytojaus dieną. 
Kol jos sprendimai nebus žinomi, kažin ar kuri nors pusė pradės 
priešiškus veiksmus. Tai galėtų rimtai atsiliepti būsimiems ta- 
rybos sprendimams. Indėnai taip pat buvo suinteresuoti taikos 
išlaikymu, kaip ir jų priešai, net dar labiau. Jie negalėjo ne- 
žinoti, kad nederama ir nesavalaikė tokio pobūdžio demonstra- 
cija anaiptol neišeitų jiems į gera. Atvirkščiai, tai galėjo būti 
patogi dingstis kėlimosi šalininkų partijai. Ar tokiomis aplin- 
kybėmis indėnas galėjo kėsintis į mano gyvybę? | 

O jeigu taikė ne indėnas, tai kas gi tada norėjo mane nu- 
šauti ir kodėl? Aš neprisiminiau nė vieno atvejo, kad ką nors 
būčiau taip nuskriaudęs, jog už tai būčiau galėjęs užsitraukti 
kruviną neapykantą. Staiga aš atsiminiau girtus jaučių varovus. 
Kas jiems sutartys ir pasitarimo sprendimai? Arklys, balnas, 
šautuvas, koks nors žaisliukas jiems brangesni, negu ištisos gen- 
ties likimas. Plėšikų atsiranda ir tarp indėnų, lygiai taip pat, 
kaip ir tarp baltųjų. 

Bet ne, ten negalėjo būti varovai. Jie nematė, kada mes jo: 
jome pro šalį, o jei net ir matė, tai vargu ar galėjo taip greitai 
mus pasiekti. Mes šuoliavome ant arklių, o jie ėjo pėsti, taigi 
negalėjo mūsų pavyti. 

"O Spensas ir Viljamsas, kurie jojo raiti ir, anot Džeko, buvo 
niekšai, tai jie juk irgi mūsų nematė. Be to, jie negalėjo pa- 
likti bandas. 

Aha! Pagaliau man pasirodė, kad būsiu atspėjęs. Tikriausiai 
į mane šovė koks nors pabėgęs vergas, prisiekęs amžinai ker- 
šyti baltiesiems ir savo neapykantą išgiežęs ant pirmojo, kas 
jam pasipainiojo kelyje. Gal ten buvo mulatas, turįs bent kiek 
panašumo į Geltonąjį Džeką (visi geltonodžiai, kaip ir negrai, 
labai panašūs į kits kitą). Veikiausiai tai ir suklaidino mano 
palydovą. Taip nusprendęs, aš tam kartui nusiraminau. 

Tuo tarpu Džekas jau viską buvo paruošęs. Atsisakę mėgi- 
nimo atspėti šią paslaptį, mes šokome ant arklių ir nujojome. 
Kurį laiką lėkėme šuoliais. Kelias ėjo retu mišku, kur viskas 
buvo gerai matyti prieš mus ir už mūsų, bet nei baltas, nei 
juodas, nei raudonas, nei geltonas priešas nepasirodė nei prieš- 
aky, nei užpakaly. Kol pasiekėme Kingo fortą, mes nesutikome 
jokios gyvos būtybės. Į fortą įjojome kaip tik tuo metu, kada 
saulė slėpėsi horizonte už tamsių miško viršūnių. 


„XXVI skyrius 
PASIENIO FORTAS 


Išgirdę žodį „fortas“, mes vaizduojamės masyvų pastatą su 
kyšuliais ir ambrazūromis!, bastionais ir glasiu?, trumpai ta- 
riant, stiprų įtvirtinimą. Ispanai iš tikrųjų statė tokius fortus 
Floridoje ir kitose vietose. Daugumas tų fortų ir ligi šiol tebe- 
stovi, o likusių griuvėsiai byloja didybę ir garbę tų laikų, kada 
vėliava su leopardo vaizdu išdidžiai plevėsavo virš jų sienų. 
Bet tarp kolonijinės ispanų ir kitų Europos tautų architektūros 
esama didelio skirtumo. Amerikoje ispanai statė savo įtvirtini- 
mus, negailėdami nei darbo, nei piniginių išlaidų, tartum būtų 
manę čia amžinai šeimininkauti. Jie nė nepagalvojo, kad jų 
viešpatavimas Floridoje bus toks trumpas ir kad netrukus jie 
iš jos bus išguiti.“ | 

Tiesa, šitos milžiniškos tvirtovės jiems suteikė gerą paslaugą. 
Jei ne jos, tamsiaveidžiai jamasai ir karingieji seminolai se- 
niai būtų išstūmę ispanus iš žydinčio pusiasalio dar kur kas 
prieš tai, negu indėnai atiteko kitos šalies valdžiai“. | 

Jungtinės Valstijos irgi turi Floridoje savo statytų didelių 
mūrinių tvirtovių, bet indėnų karų istorijoje minimi fortai 
į jas visai nepanašūs. Šitie statiniai lyg milžiniška grandinė 
juosia visą Jungtinių Valstijų teritoriją. Čia mes nepamatysime 
dantytų sienų, iškirstų uolose, brangių kazematų ir nereika- 


! Ambrazūra---šaudymo anga tvirtovių sienose, bokštuose ir 
KazemMatuose. 

Ž Glasis-—- pylimas prieš išorinį įtvirtinimo griovį. Jis maskuoja 
arba palengvina apšaudyti vietovę priešais įtvirtinimą. 
. 3 Čia turimas galvoje tas laikas, kada Jungtinės Valstijos atėmė 
Floridą iš Ispanijos (žr. pastabą 50 psl.). 

lingų architektūros puošmenų. Tai dažniausiai nedailūs laikini 
mediniai pastatai, kurie atsieina pigiai ir kurių negaila palikti, 
kada per staigius atsitraukimus sienos linija nuolat kaita- 
liojasi. | 

Norint sudaryti patikimą apsaugą prieš maištaujančius indė- 
nus, reikia veikti sekančiu būdu: nukirskite keletą šimtų me- 
džių, juos supiaustykite sijomis po aštuoniolika pėdų ilgio, per- 
skelkite jas pusiau, sandariai suręskite keturkampiu vieną ant 
kitos, plokščiąja puse į vidų, sukalkite jas skersai lentomis, 
nusmailinkite viršutinius jų galus, iškirskite šaudymo angas 
aštuonių pėdų aukštyje nuo žemės, po angomis įtaisykite laip- 
tus ir pakylas, iš lauko pusės iškaskite griovį, priešinguose 
kampuose pastatykite bastionus ir ant jų užkelkite po patranką, 
įtaisykite tvirtus vartus —ir jūs turėsite pasienio fortą! 

Jis gali būti trikampis arba keturkampis, arba bet kuris ki- 
tas daugiakampis, kuo geriausiai pritaikytas tam tikros vieto- 
vės sąlygoms. 

Toliau jums reikalingos patalpos kareiviams ir produktų at- 
sargoms. Rentinio viduryje pastatykite tvirtus blokhauzus; jei 
patinka, jų kampuose taip pat padarykite šaudymo angas, tam 
atvejui, jei išorinis aptvaras būtų paimtas šturmu. Kai visa 
tai bus baigta, galite laikyti, kad fortas gatavas. | 

Pušys — geriausia statybinė medžiaga. Aukštus jų liemenis 
be šakų lengva nukirsti ir supiauti reikiamo ilgio sijomis. Bet 
Floridoje yra medžių veislė, dar tinkamesnė fortų statybai — 
tai moliūginė palmė. Kieta jos mediena ne taip lengvai skyla, 
ir kulkos tiesiog įstringa į ją. Iš tokių medžių ir buvo pastaty- 
tas Kingo fortas. 

"Įsivaizduokite tokį įtvirtintą fortą ir jame įkurdinkite keletą 
šimtų kareivių; vieni jų apsitempę išblukusius žydrus mundu- 
rus su baltais nešvariais atlapais (pėstininkai), kiti tamsiai mė- 
lynus mundurus su raudonais įsiuvais (artilerija), treti — tam- 
siai žalius (karabinieriai), kai kurie dėvi efektingesnius gelsvų 
atspalvių mundurus (dragūnai). Įsivaizduokite, kaip tie nevaly- 
vai aprengti kareiviai šlaistosi po fortą arba būreliais stovi- 
niuoja keverziškomis pozomis, ir tik nedaugelis atrodo padoriau: 
diržai išvalyti baltuoju moliu, durtuvai užmauti — tai sargybi- 
niai postuose. Tarp jų slampinėja netvarkingai apsirengusios 
moterys — jų žmonos ir skalbėjos, jų tarpe keletas tamsiavei- 

džių skvo!; čia pat spygauja vaikai. Retkarčiais skubiu žings- 
niu praeina karininkai, kuriuos lengva pažinti iš tamsiai mėly- 
nų striukių. O greta — džentelmenai civiliais drabužiais, tai at- 
vykėliai arba laisvai samdomi forto tarnautojai. Toliau seka 
ne tokia prakilni publika: markitantai?, jaučių pirkliai, varovai, 
mėsininkai, palydovai, medžiotojai, lošėjai arba tiesiog valka- 
tos ir dykūnai. Kur-ne-kur šmėkščioja tarnai negrai ir drau- 
giškai nusiteikę indėnai. Pagaliau jūs galite sutikti orų vyriau- 
sybės agentą... Įsivaizduokite, kad virš to viso plevėsuoja 
Amerikos vėliava — baltos žvaigždės mėlyname dugne, —-ir jūs 
turėsite vaizdą, kurį aš išvydau, įjojęs į Kingo fortą. 


**X* 


Pastaruoju metu aš buvau atpratęs nuo jojimo, ir kelionė 
mane labai išvargino. Nors ir girdėjau signalą keltis, bet ka- 
dangi dar nebuvau pradėjęs eiti tarnybinių pareigų, tai į jį 
nekreipiau jokio dėmesio ir vėl užmigau. Antrą kartą mane pa- 
žadino pro atdarą langą einantys dūdų garsai ir būgno dunde- 
sys. Aš pažinau paradinio maršo melodiją ir tuoj pašokau iš 
lovos. Tuo tarpu įėjo Džekas padėti man apsirengti. | 

— Tik pažiūrėkite, masa Džordžai!-— sušuko jis, rodydamas 
pro langą.— Atrodo, lyg seminolai būų susirinkę iš visos Flo- 
ridos! Uf, kiek jų čia! 

Aš pažvelgiau: pro langą. Reginys buvo vaizdingas ir įtaigus. 
Forte, šiapus aptvaro, iš visų pusių bėgo kareiviai ir rikiavosi 
kuopomis būsimam paradui. Dabar jie visi buvo tvarkingai ap- 
sirengę ir susagstytais mundurais, šauniai ant šono pakreiptomis 
kepurėmis, baltai lyg sniegas išblizgintais diržais, su šautuvais, 
durtuvais ir prieš saulę spindinčiomis sagomis jie teikė šaunų 
karinės galybės vaizdą. Tarp kareivių vaikštinėjo karininkai su 
puošniais mundurais ir žvilgančiais antpečiais. Atokiau stovėjo 
generolas, apsuptas štabo karininkų. Juos galėjai atskirti iš 
juodų skrybėlių su raudonomis ir baltomis gaidžio plunksnomis. 
Čia pat buvo ir įgaliotinis generolo rango su visa paradin= 
uniforma. 

Visas šis paradas buvo surengtas, norint padaryti įspūdį in- 
dėnams. Be kariškių, čia dalyvavo dar keletas civilių gražiais 


l Skvo (sąuaw) — anglų kalboje prigijęs indėnės pavadinimas. 
2 Markitantai— maisto ir kareiviškų reikmenų pardavėjai, se- 
kantys paskui žygiuojančią kariuomenę. 

kostiumais. Tai buvo apylinkės plantatoriai; tarp jų aš pama- 
čiau Ringholdus — tėvą ir sūnų. 

Bet už forto aptvaro reginys buvo nepalyginamai vaizdin- 
gesnis. 


Prie forto, plačioje, keleto šimtų jardų lygumoje, būreliais 
stovėjo indėnų kariai sava puošnia karine apranga. Visi buvo 
išsitatuiravę, su plunksnomis ant galvų. Nors karių apdaras ir 
turėjo tam tikrą bendrą stilių, visi buvo apsitaisę įvairiai. Vieni 
čia atėjo su medžiotojų palaidinėmis bei kelnėmis ir elnio odos 
mokasinais, gausiai nusagstytais spurganomis, karoliais ir bliz- 
gučiais. Kiti — margo satino palaidinėmis, dryžuotomis ar gėlė- 
tomis, o kelnės — gelumbinės, mėlynos, žalios arba raudonos, 
susegtos žemiau kelių; karuliais, blizgučiais ir netikromis auk- 
so gijomis išsiuvinėtų blauzdinių galai karojo atsiknoję nuo 
kojų. Jie buvo susijuosę itin ryškių spalvų vampumais!, o už 
jų užsikišę ilgus peilius, tomahaukus, o kai kurie ir pistoletus 
blizgančiais sidabriniais apsodais;,— visus tuos daiktus indėnai 
įsigijo iš ispanų. Kiti vietoj juostų buvo apsivyturiavę ispaniš- 
kas raudono šilko šerpes, kurių galai, apsiūti kutais, kabojo iš 
priekio, visam kostiumui suteikdami ypatingo grožio. Įvairumu 
nenusileido it galvos apdarai: kai kurie buvo užsidėję margų 
plunksnų diademas, kiti — į šalmus panašias juodosios voverės, 
lūšies ar meškėno kailio kepures, ir žvėries snukis su indėno 
veidu dažnai sudarė tiesiog fantastišką derinį. Daugelio galvas 
puošė išsiuvinėto audinio kaspinai, iš kurių kyšojo grifo piunks- 
nos arba ploniausias gervės plunksnų rezginys. Vienas kitas ka- 
rys buvo pasipuošęs didžiausio Afrikos paukščio strauso plunks- 
nomis. 

Visi indėnai buvo apsiginklavę ilgais medžiokliniais šautu- 
vais; kiekvienam prie diržo, permesto per petį, kabojo parako 
ragas ir šovininė. Lanką ir strėles turėjo tik jaunuoliai, atėję 
čia kartu su suaugusiais. | 

"Toliau, miško pakraštyje, buvo matyti palapinės — ten indė- 
nai įsitaisė stovyklą. Vėliavos, plevėsuojančios virš palapinių, 
ženklino skirtingas gentis, kurioms priklausė tos palapinės. Tarp 


|Vampumas— smulkūs karoliai, ištekinti iš kriauklių. Buvo var- 
tojamas kaip papuošalas, taip pat atstojo monetas prekybiniuose san- 
dėriuose. Iš vampumų, juos suvėrus ant siūlo, buvo daromos juostos 
ir raiščiai. 

palapinių vaikščiojo moterys ilgomis sukniomis, o tamsiaveidžiai 
jų vaikai kapstėsi žolėje. 

Indėnus aš pamačiau, kada jie susirinko prie forto aptvaro, 
Jie stovėjo nedideliais būreliais ir šnekučiavo, kiti vaikščiojo 
nuo vieno būrelio prie kito ir, matyt, tarėsi. Mano dėmesį at- 
kreipė ori tų žmonių povyza. Mane žavėjo laisvi ir drąsūs tų 
žmonių judesiai, tokie nepanašūs į sukaustytą išmuštrinto ka- 
reivio žingsnį. Pranašumas čia neginčijamai buvo indėnų pu- 
sėje. Kada žiūrėjau į petys petin, koja kojon stovinčius. ka- 
reivius, tartum sustingusius rikiuotėje, o paskui į plunksnomis 
pasipuošusius indėnų karius, išdidžiai žingsniuojančius po gim- 
tąją savo žemę, man lindo į galvą mintis, kad mes juos ga- 
lime nugalėti, tik būdami pranašesni skaičiumi. 

Jei būčiau sumanęs kam nors papasakoti tokias savo mintis, 
būčiau buvęs išjuoktas. Tai prieštaravo patyrimui, beje, pagrįs- 
tam daugiausia pagyrūniškomis legendomis apie baltųjų žygius 
pasienyje. Ligi šiol indėnai visada traukdavosi nuo baltųjų, bet 
argi jie traukdavosi todėl, kad baltieji buvo už juos pranašesni 
jėga ir narsumu? Ne, šią nelygybę lėmė skaičius, o dar daugiau 
ginklai. Čia ir buvo mūsų pranašumo paslaptis. Iš tikrųjų, kaip 
galima gintis strėlėmis, paleistomis iš lanko, nuo pražūtingų 
kulkų, išlėkusių iš šautuvo? Bet dabar ši nelygybė dingo, da- 
bar indėnai turėjo šaunamuosius ginklus, ir jie juos valdė taip 
pat gerai, kaip ir baltieji. 

Indėnai sustojo pusračiu priešais fortą. Vadai susėdo priešaky- 
je ant žolės, už jų savo vietas užėmė jaunieji vadai ir labiausiai 
pagarsėję kariai, o dar toliau eilėmis stovėjo visi kiti gentai- 
niai. Net moterys ir vaikai priėjo arčiau, susispietė į krūvą 1T 
tylėdami, bet didžiai susidomėję, žiūrėjo į vyrus. 

Indėnai buvo nepaprastai rimti ir tylūs. Tiesą sakant, tai ne- 
atitiko jų būdo, kadangi seminolai mėgsta ir pasijuokti, ir pa- 
plepėti. Net ir nerūpestingieji negrai kažin ar gali linksmumu 
lygintis su jais. Bet dabar jie laikėsi kitaip. Kariai, moterys, 
net vaikai, užmiršę savo žaidimus, — visi atrodė itin iškilmingai. 
Tai ir suprantama: turėjo įvykti ne paprastas susirinkimas, ku- 
riame svarstomi kasdieniniai reikalai, o pasitarimas, kuriame 
turėjo būti lemiamas jų likimas, sprendžiama tai, kas jiems 
buvo brangiausia pasaulyje, — pasitarimas, kuris galėjo amžinai 
atimti jiems gimtąją žemę. Tad nenuostabu, kad šiandien jie 
nebuvo taip linksmai nusiteikę, kaip paprastai. 

Tačiau nepasakytum, kad visi buvo niūrūs. Kai kurie vadai 
į šį įvykį žiūrėjo kitaip ir neprieštaravo kėlimuisi. Tai buvo 
papirkti ir baltųjų demoralizuoti vadai, savo genties ir savo 
tautos išdavikai. Jų buvo nemažai, ir jie sudarė tam tikrą 
jėgą. Baltųjų įkalbėti, jie sutiko paminti savo tautos teises. Bet 
seminolai nuspėjo jų kėslus, todėl priešingosios partijos atsto- 
vai ir buvo taip susirūpinę. Jei vadų tarpe nebūtų skilimo, pat- 
riotų partija lengvai galėtų paimti viršų ir pasiekti savo tautai 
naudingo sprendimo. Bet dabar patriotų partija bijojo išdavikų 
klastos. 

Orkestras ėmė groti maršą, ir kariuomenė paradiniu žingsniu 
išėjo pro vartus. Aš greitai apsivilkau mundurą ir prisidėjau 
prie generolo štabo. Po kelių minučių mes stovėjome akis 
į akį su indėnų vadais. Kariuomenė išsirikiavo. Jos priešakyje 
prie vėliavos stovėjo generolas, o šalia jo — vyriausybės agen- 
tas. Toliau buvo susibūrę štabo karininkai, raštvedžiai, vertėjai, 
o taip pat kai kurie stambesni plantatoriai. Čia buvo ir abu 
Ringholdai. Jie iš mandagumo buvo pakviesti į pasitarimą. 

Karininkai paspaudė rankas indėnų vadams, taikos pypkė 
apėjo visas eiles, ir pagaliau iškilmingai buvo pradėtas pa- 
sitarimas. 


XXVII skyrius 
PASITARIMAS 


Pirmasis pasakė kalbą vyriausybės agentas. Kalba buvo peI- 
daug ilga, kad galėtum ją atpasakoti su visomis smulkmeno- 
mis. Pirmiausia jis kvietė indėnus gera valia paklusti Oklava- 
chos sutarties sąlygoms: užleisti baltiesiems savo žemes Flo- 
ridoje, išsikelti į Vakarus, į Arkanzasą, į vietovę, jiems pa- 
skirtą prie Vait Riverio,— žodžiu, priimti visas sąlygas, kurias 
jis indėnams pareiškė vyriausybės vardu. Jis iš kailio nėrėsi, 
įtikinėdamas indėnus, kad kėlimasis jiems išeisiąs tik į naudą, 
naująją jų gyvenamąją vietą vaizdavo kaip tikrą žemės rojų: 
prerijose skraido daugybė paukščių, ten veisiasi briedžiai, anti- 
lopės ir buivolai, ten upės pertekusios žuvies, skaidrūs kaip 
krištolas šaltiniai, amžinai giedras dangus! | 
„ Jei seminolai būtų patikėję jo žodžiais, tai iš tiesų galėjo pa- 
manyti, kad tas palaimintas medžioklės vietas, kurios pagal 
religinius jų vaizdinius turėjo būti danguje, iš s tikrųjų galima 
rasti žemėje, 

Paskui agentas indėnams priminė tas pasekmes, kurios kiltų, 
jei jie atmestų jo pasiūlytas sąlygas: baltieji greitai apgyven- 
dinsią visas pasienio zonas, aršieji brausiąsi į indėnų valdas. 
Prasidėsią susidūrimai, ir liesiąsis kraujas. Raudonodžiams rei- 
kėsią stoti į baltųjų teismą, kur, pagal įstatymą, indėnų priesai- 
ka nepripažįstama, ir todėl jie gausią patirti daug visokių ne- 
teisybių. 


„Tokie buvo pono vyriausybės agento Vailio Tompsono sam- 
protavimai, jiems išdėstyti 1835 metų balandžio mėnesį per 
pasitarimą Kingo forte!l. Aš pateikiu autentiškus jo žodžius, 
juos verta pacituoti kaip pavyzdį „garbingos“ ir „tiesios“ bal- 
tųjų politikos indėnų atžvilgiu. Štai ką jis pasakė: 

— Apsvarstykime blogiausią atvejį — būtent, kad jums čia 
bus leista pasilikti dar kelerius metus. Į kokią padėtį jūs pa- 
teksite? Žemė bus greitai suskirstyta sklypais, parduota ir apgy- 
vendinta baltųjų. Jau dabar nusiųsti matininkai. Netrukus jūs 
turėsite paklusti valstybės įstatymų. Jūsų įstatymai bus panai- 
kinti, jūsų vadai paliaus buvę vadais. Negeri baltieji pradės 
jums kelti piniginius ieškinius ir reikšti savo teises į jūsų neg- 
rus, ir viskas gali baigtis tuo, kad jūs net būsite apkaltinti nu- 
žudymu. Jus teis baltųjų teismas. Teismo bylos bus sprendžia- 
mos pagal baltųjų įstatymus. Liudytojais prieš jus stos baltieji. 
O indėnams nebus leidžiama liudyti teisme. Po kelerių metų 
skurdas pradės žvelgti jums į akis ir jūs atsidursite beviltiškoje 
būklėje. Jus prispaus baisus vargas, o kada badas jus spirs 
maldauti duonos plutos — gal net kreiptis į tą patį, kuris jus 
nualino, jūs būsite apšaųkti valkatomis ir išvyti, išmesti lauk. 
Tai štai kodėl jūsų Didysis Tėvas (!), trokšdamas jus išgelbėti 
iš visų tų baisių vargų, nori, kad išsikeltumėte į Vakarus!.. 

Tokie žodžiai buvo pasakyti netrukus po to, kai Moultrio for- 
te buvo pasirašyta sutartis, garantuojanti seminolams teisę lik- 
ti Floridoje! Trečiasis tos sutarties punktas skelbė: „Jungtinės 
Valstijos ima Floridos indėnus į savo apsaugą ir globą ir juos 
gins nuo bet kurio asmens bet kokio pasikėsinimo." 

O tempora! O mores!ž 

Visa agento kalba buvo mišinys painių gudravimų ir slaptų 
grasinimų, pasakytų čia maldaujamu tonu, čia išdidžiai ir įžū- 


! Atitinka istorinius faktus. (Autoriaus past.) 
Ž O laikai! O papročiai! (Lot.) 

liai. Tai anaiptol nebuvo protinga kalba — ir pirmuoju, ir ant- 
ruoju atveju agentas perdaug toli nuvažiavo. | 

Jis pats nebuvo seminolų priešas. Jis nemėgo tik tų vadų, 
kurie jau buvo išsitarę prieš jo planus. Vieno jų jis tiesiog 
nekentė. Bet svarbiausias tikslas, kurio jis siekė, buvo troški- 
inas kaip galint geriau atlikti uždavinį, jam skirtą vyriausybės, 
ir tokiu būdu nusipelnyti prityrusio diplomato autoritetą ir šlo- 
vę. Kaip ir daugumas valstybės pareigūnų, ant šio aukuro jis 
buvo pasiryžęs sudėti asmeninę savo nepriklausomybę, įsitiki- 
nimų laisvę ir garbę. Šiuo atveju nebūtinai reikėjo tarnauti ka- 
raliui. Įstatykite vietoj „karaliaus“ žodį „kongresas“, ir jūs tu- 
rėsite mūsų agento šūkį! 

„Nors jo kalba ir nebuvo ypatingai išsami, vis dėlto ji padarė 
tam tikrą įspūdį ir paveikė silpnuosius ir svyruojančius. Gyve- 
nimas Naujose žemėse jiems pasirodė viliojantis, ypač palygi- 
nus su niūria ateitimi, kuri čia jų laukė, taigi agento nupieštas 
vaizdas kai kuriems krito į širdį. 

Tuo metu, kai buvo imta kalbėti apie karą, seminolai mažai 
tepasisėjo javų ir praleido geriausią sėjos laiką. Vadinasi, nebus 
gero derliaus — nebus nei kukurūzų, nei ryžių, nei batato. ir 
tokio neapdairumo pasekmės pradėjo rodytis. Jau dabar semi- 
nolai rinko kinų erškėtrožės! šaknis ir giles. O kas bus žiemą? 
Todėl nėra ko stebėtis, kad daugelis atrodė susirūpinę; jų vei- 
duose aš įžiūrėjau baimę. Net patriotiškai nusiteikę vadai tar- 
tum būkštavo dėl pasitarimo išdavų. | 

Tačiau jie nenusiminė. Po trumpos pauzės pakilo Choitl-metis, 
vienas atkakliausių kėlimosi priešininkų. Indėnai tokiu atveju 
nepaiso kalbėjimo eilės pagal vyresniškumą. Kiekviena gentis 
turi pripažintus savo oratorius, kuriems paprastai leidžiama iš- 
reikšti visų kitų mintis ir jausmus. Čia buvo ir vyriausiasis 
vadas Onopa. Jis sėdėjo rato vidury, ir ant jo galvos puikavosi 
Britanijos karūna — Amerikos revoliucijosž atminimas. Bet Ono- 
pa nebuvo gražbylys ir atsisakė savo teisės, ją užleisdamas savo 


! Iš kinų erškėtrožės šaknų seminolai gamina „kopte“— tam tikrą 
 žele, skanų ir maistingą patiekalą. (Autoriaus past.) 

Žž Amerikos revoliucija— anglų kolonijų Šiaurės Amėeri- 
koje karas dėl nepriklausomybės 1775—1783 metais, pasibaigęs taikos 
sutarties pasirašymu 1783 metais rugsėjo 3 d. Šia sutartimi Anglija 
pripažino Jungtinių Valstijų nepriklausomybę. Per šį karą dalis indėnų 
buvo neutralūs, kita dalis prisidėjo prie sukilėlių, bet daugumas  ko- 
vėsi anglų pusėje. 

žentui Choitl-mečiui, kuris buvo laikomas ne tik išmintingu pa- 
tarėju ir narsiu kariu, bet ir garsėjo kaip geriausias seminolų 
oratorius. Jis buvo Onopos „ministras pirmininkas“, 0, vaduo- 
jantis palyginimu iš senovės epochos, jį būtų galima pavadinti 
savo tautos Odisėju!. Tai buvo aukštas prakaulus tamsiaveidis, 
griežtų erelio bruožų ir piktokos veido išraiškos. 

Jo protėviai nebuvo seminolai, ir jis save kildino iš tų seno- 
vės genčių, kurios gyveno Floridoje ankstyvoje ispanų valdymo 
epochoje. Galimas daiktas, kad jis priklausė jamasų genčiai; 
tamsi jo oda visiškai patvirtino tokią prielaidą. 

Koks puikus buvo oratorius Choitl-metis, galima spręsti iš jo 
kalbos. Jis pareiškė: 

— Moultrio sutartyje pasakyta, kad mes ramiai gyvensime 
toje žemėje, kuri prieš dvidešimt metų buvo pripažinta mūsų 
nuosavybe. Visi ginčijami klausimai buvo sureguliuoti, ir mus 
patikinta, kad mes mirsime savo mirtimi, o ne nuo prievartos, 
daromos mums baltųjų. Ne žaibas turi suskaldyti ir sunaikinti 
medį, o senatvės šaltis turi išdžiovinti jo gyvybės syvus, ir tada 
lapai nuvys ir nubirs, o šakos nukris nuo mirusio, sutrešusio 
kamieno. | 

Oklavachos Taryba nusiuntė mūsų rinktinius, tik kad pažiū- 
rėtume žemę, kur mus norima iškelti, o paskui papasakotume 
apie ją žmonėms. Mes sutikome ir išvaikščiojome tą žemę. Joje 
noksta kvapnūs ir skanūs vaisiai, ir oras joje sveikas, bet ji 
apsupta piktų ir nepalankiai nusiteikusių priešų, o blogos kai- 
mynystės vaisiai — tai karas ir gaisrai. Kraujas suteršia žemę, 
o ugnis išdžiovina šaltinius. Pojuni genties indėnai pavogė 
mums keletą arklių, ir mūsų raitininkai gavo nešti savo ryšu- 
lius ant pečių. Jūs norite mus įkurdinti tarp blogų indėnų, kurie 
niekad neduos mums ramybės. 

Kai mes apžiūrėjome žemę, mes nieko nepasakėme, bet Jung- 
tinių Valstijų agentai mus prispyrė pasirašyti popierių, ir dabar 
jūs sakote, kad jame yra išreikštas mūsų noras ten keltis! 
O mes tik pareiškėme, kad žemė mums patinka, bet nuspręsti 
turi tauta. Daugiau ką daryti mes nebuvome įgalioti, 

Jūsų kalba labai graži, bet mano tauta dabar negali pasakyti, 


I! Odisėjas (Ulisas) — senovės graikų epo didvyris, mitologinis 
Itakos salos karalius, graikų karo žygio prieš Troją dalyvis. Homero 
„Odisėjoje“ aprašyti Odisėjo nuotykiai jam grįžtant į tėvynę po Trojos 
karo. Odisėjas išgarsėjo savo drąsa, išmintimi ir ypač gudrumu, 

ar ji tenai kelsis. Vieni mano vienaip, kiti kitaip, ir reikia 
duoti žmonėms laiko apsigalvoti. Mano tauta negali iš čia išeiti, 
ji niekur nenori keltis! Jeigu jų lūpos ir sako „taip“, tai jų 
širdys šaukia „me“ ir vadina juos melagiais. Mums nereikia 
svetimų žemių. Kam jos mums? Mes mylime gimtąją savo žemę, 
mes čia laimingi! Jei mes savo širdis staiga atplėšime nuo že- 
mės, su kuria suaugome, tai nutruks mūsų širdžių saitai. Mes 
negalime sutikti su išsikėlimu, mes niekur iš čia neisime! 

Po Choitl-mečio kalbėjo dar vienas vadas iš kėlimosi šali- 
ninkų partijos. Tai Omaitla, vienas galingiausių genties vadų, 
kuris buvo įtariamas sudaręs slaptą sąjungą su agentu. Jo kalba 
buvo taikinamojo pobūdžio, ir jis raudonodžiams savo broliams 
patarinėjo nedaryti jokių kliūčių, o elgtis garbingai ir sutikti 
su Oklavachos sutarties sąlygomis. 

Buvo aišku, kad šis vadas pasidavė svetimai įtakai. Drauge 
su tuo jis, matyt, nedrįso atvirai stoti į vyriausybės agento pu- 
sę, bijodamas patriotų keršto. Kada jis atsistojo ir pradėjo kal- 
bėti, patriotiškai nusiteikę kariai į jį žiūrėjo nepritariamai, 0-jų 
vadai — Arpiukis, Koa-chadžo ir kiti dažnai jį pertarinėjo. Ta 
pačia dvasia, bet daug drąsiau, kalbėjo Lusta-chadžo (Juodasis 
Molis). Nepaprastai įžūlioje savo kalboje jis maža tepateikė 
naujų argumentų, tačiau bent kiek padrąsino išdavikų partiją 
ir nuramino agentą, kuris jau. buvo pradėjęs nekantrauti ir jau- 
dintis. 

Jam baigus, tuoj pakilo Cholata-miko, švelnių manierų indė- 
nas, tikras džentelmenas, vienas labiausiai gerbiamų vadų. Jis 
buvo nesveikas, ir dėl to jo kalba turėjo taikesnį pobūdį — prie- 
šingai visų lūkesčiams, nes jis garsėjo kaip griežtas kėlimosi 
priešininkas. 

— Šiandien mes čia susirinkome pasitarti vienas su kitu, — 
pasakė jis.— Mes visi esame sutverti Didžiosios dvasios, mes 
visi esame jos vaikai, visi esame pagimdyti vienos motinos ir 
išmaitinti tos pačios krūties. Taigi mes visi esame broliai, o bro- 
liai neturi kivirčytis tarp savęs ir lieti vienas kito kraują. Jeigu 
vieno mūsų kraujas apšlakstys žemę nuo jo brolio rankos, tai 
sukruvinta žemė garsiai šauksis keršto, ir ant mūsų kris Didžio- 
sios dvasios rūstybė. Aš sergu. Tegu kiti, kurie tvirtesni už 
mane, pasako, ką jie galvoja. 

Paskui vienas po kito pakilo keletas vadų ir išdėstė savo 
nuomonę. Kėlimosi šalininkai kalbėjo ta pačia dvasia, kaip 

Omatla ir Juodasis Molis. Tai buvo Ochala (Didysis Karys), bro- 
liai Itolasės, Čarlzas Omatla ir dar keletas ne tokių žymių 
vadų. | i 
Jiems prieštaraudami kalbėjo patriotai: Akola, Jacha-chadžo 
(Pašėlęs Vilkas), Echa Mata (Vandeninė gyvatė), Pošala (Nykš- 
tukas) ir negras Abramas. Pastarasis kadaise pabėgo iš Pensako- 
los, o dabar buvo su mikosoki gentimi gyvenančių negrų vadas 
ir vienas Onopos patarėjų, pastarajam daręs labai didelę įtaką. 
Jis laisvai kalbėjo angliškai ir taryboje, kaip ir per pasitarimą 
Oklavachoje, buvo svarbiausias indėnų vertėjas. Jis buvo gry- 
nakraujis negras. Tai rodė storos lūpos, išsišovę žandikauliai 
ir kitos fizinės jo rasei būdingos ypatybės. Jis buvo narsus, šal- 
to kraujo, įžvalgus ir be galo ištikimas savo žmonėms, kurie. 
jam suteikė savo pasitikėjimą. Kalbėjo jis santūriai ir kukliai, 
bet vis dėlto pareiškė tvirtą pasiryžimą priešintis agento planams. 

Vyriausiasis vadas tuo tarpu dar nebuvo pasakęs savo nuo- 
monės, ir pagaliau agentas kreipėsi į jį. 

Onopa, stambus aukšto ūgio vyras negarsėjo ypatinga išmin- 
timi, tačiau jam nestigo savo vertės pajautimo. Jis neturėjo 
oratoriaus sugebėjimų ir nors buvo vyriausiasis tautos „miko“, 
jo įtaka kariams buvo mažesnė, negu kai kurių jaunesniųjų 
vadų. Todėl į jo nuomonę anaiptol negalėjo būti žiūrima kaip 
į lemiamą arba privalomą visiems kitiems, bet, vadindamasis 
„mMiko-miko“ (vadų vadas) ir būdamas iš esmės didžiausios mi- 
kosoki genties galva, jis vis dėlto galėjo nusverti svarstyklių 
lėkštę į vieną ar į kitą pusę. Jei jis būtų stojęs už kėlimąsi, 
patriotai savo bylą galėjo laikyti pralaimėtą. 

Visi sulaikė kvapą. Ir baltieji, ir raudonodžiai įsmeigė žvilgs- 
nius į vyriausiąjį vadą. Jo nusiteikimas labai nedaug kam buvo 
žinomas, tad daugumas nenumanė, kokią nuomonę jis pareikš. 
Todėl suprantama, su kokiu nerimu visi laukė jo kalbos. 

Bet šiuo kritišku momentu tarp karių, stovinčių už Onopos, 
prasidėjo kažkoks sambrūzdis, ir jie prasiskyrė, duodami kelią 
naujam vadui, matyt, visų labai gerbiamam. | 

Po trumpos valandėlės jis atsidūrė priešakyje. Tai buvo jau- 
nas karys gausiai išpuoštu apdaru ir kilnių veido bruožų. Jis 
turėjo skiriamuosius vado ženklus. Bet ir be jų, vien iš jo išro- 
dos buvo matyti, kad jis tik ir gimęs vesti paskui save žmones. 

Jis buvo su brangiais, bet ne ryškiais ir ne margais drabu- 
žiais. Marškiniai, sujuosti per liemėnį įvairiaspalve vampumo 

juosta, leidosi žemyn gražiomis klostėmis, o lieknos kojos buvo 
aptemptos raudonos gelumbės blauzdinėmis. Jis buvo gražiai 
sudėtas, jo figūra atrodė nuostabiai proporcinga. Ant galvos 
jis turėjo margą raištį su trimis juodomis strauso plunksnomis, 
beveik siekiančiomis pečius. Ant kaklo kabojo įvairios puoš- 
menos. Viena ypač traukė dėmesį: apskrita auksinė plokštelė, 
kabanti ant krūtinės. Plokštelėje buvo išraižyti spinduliai, lyg 
kokia vėduoklė sklindantys iš vieno centro. Tai buvo tekančios 
saulės vaizdas. | 

Veidą jis buvo nusidažęs raudonai, bet vis dėlto labai aiškiai 
matėsi visi bruožai: gražiai pabrėžta burna ir smakras, plonos 
lūpos, apatinė veido dalis, rodanti charakterio tvirtumą, erelio 
nosis, aukšta plati kakta ir akys, nelyginant erelio galinčios 
žiūrėti į žilpinančią šviesą nė nemirkteldamos. 

Tartum elektros srovė būtų nusmelkusi visus, kada pasirodė 
šis nuostabus žmogūs. Taip atsitinka teatre, kada į sceną išei- 
na aktorius tragikas, kurio pasirodant visi nekantriai laukė. 

Pats vadas laikėsi labai kukliai. Ne iš jo manierų, o iš kitų 
žmonių jaudinimosi aš nusprendžiau, kad matau tikrą didvyrį. 
*" Veikėjai, kurie vaidino ligi šiol, buvo tik antraeiliai aktoriai. 
O šitas jaunas vadas ir buvo tasai, kurio laukė visi seminolai! 

Indėnų eilėmis perbėgo bruzdesys, pasigirdo šnibždėjimas, 
paskui balsų. šurmulys; minia krūptelėjo kaip vienas žmogus, 
o po to, tartum išsiveržęs iš vienos krūtinės, nuskambėjo var- 
das: „„Oceola!“ 


XXVIII skyrius 
TEKANTI SAULĖ 


Taip, tai buvo Oceola, o seminolų kalba — Tenkanti Saulė, tas 
pats Oceola, kurio šlovė pasiekė nuošaliausius šalies kampelius, 
tas pats Oceola, kuris žadino tokį didelį smalsumą ir mūsų mo- 
kykloje, ir miestų gatvėse, ir aristokratų salonuose. 

Tarsime keletą žodžių apie šį nepaprastą jaunuolį. 

Iš pradžių jis buvo eilinis karys, paskui — jaunesnysis vadas, 
beveik neturėdamas šalininkų, ir staiga, tartum kokiais burtais, 
pelnė visos tautos pasitikėjimą. Dabar patriotai į jį dėjo visas 
viltis. Jo drąsa kėlė visiems dvasią, ir jo įtaka diena dienon 
didėjo. Ir jo vardas taip jam pritiko, kad geriau nereikėjo. 


N 

Galėjai pagalvoti, kad vadas jį išsirinko sąmoningai, jei tai 
nebūtų buvęs tikrasis jo vardas. Jis atrodė kažkoks prana- 
šingas, simboliškas, kadangi vadas dabar iš tikrųjų semino- 
lams buvo „tekanti saulė“. | | g 

Pasirodęs Oceola padarė didelį įspūdį visiems kariams. Gal 
čia jis buvo jau seniai, bet lig šiol nesirodė pirmosiose vadų 
eilėse. Bailieji ir svyruojantys, vos jį išvydę, padrąsėjo ir leng- 
viau atsiduso, o vadai išdavikai susigūžė iš baimės nuo jo žvilgs- 
nio. Aš pastebėjau, kad broliai Omatlos ir net nuožmusis Lus- 
ta-chadžo žvilgčiojo į jį su neslepiama baime. 

Išeidamas į priekį, Oceola: pritrenkė ne tik indėnus, bet ir 
dar kai ką. Iš savo vietos aš mačiau agento veidą. Jis pabalo 
ir sumišo. Buvo aiškų, kad Tekančios Saulės atsiradimas jo 
anaiptol nedžiugino. Aš stovėjau šalia generolo Klinčo ir girdė- 
jau, ką agentas paskubom jam šnibždėjo. 

— Tai nepasisekė!— suirzęs pasakė jis.— Jei ne jis, mes tik- 
rai būtume laimėję! Aš tikėjausi sudoroti juos kaip šiltą vilną li- 
gi jam ateinant. Tyčia jam nurodžiau ne tą valandą, bet nė tai 
nepadėjo! Velniai jį rautų! Dabar jis viską mums pagadins. .. 
Antai jis kažką šnibžda Onopai, o senasis kvailys spokso į jį 
kaip vaikas... Ak, dabar jis klausys kiekvieno jo žodžio kaip 
kūdikis! O juk jis ir yra ne kas daugiau, kaip suaugęs vaikas. 
Dabar viskas baigta, generole! Mes neišvengsime karo! 

Nugirdęs šį pokalbį, aš dar kartą atidžiai pažvelgiau į Oceolą. 
Jis stovėjo užpakaly Onopos, truputį palinkęs prie jo, ir aš 
girdėjau, kaip jis kažką jam šnibždėjo gimtąja kalba. Tik ver- 
tėjai būtų galėję suprasti, ką jis sakė, bet jie stovėjo perdaug 
toli ir negirdėjo jo žodžių. Iš rimto ir susijaudinusio Oceolos 
veido, iš piktų žvilgsnių, kuriuos jis svaidė į agentą, galėjai 
suprasti, kad jis anaiptol nemano nusileisti ir tą patį pataria 
savo vadui. i 

Keletą akimirkų truko tyla. Tik agento šnibždesys vienoje 
pusėje ir Oceolos šnibždesys kitoje ją trikdė. Bet greit abu 
nutilo. Visi nekantriai ėmė laukti vado kalbos. Onopos spren- 
dimas buvo svarbus visiems, nuo to sprendimo priklausė taika 
arba karas, gyvenimas arba mirtis. Net išrikiuoti kareiviai su- 
klusę ištempė kaklus. Indėnų berniukai ir moterys su kūdikiais 
ant rankų stovėjo už karių rato, Visi su dideliu nerimu laukė 
vyriausiojo vado sprendimo. 

Agentas pradėjo eiti iš kantrybės, jo veidas tamsiai paraudo. 
Aš mačiau, kad jis buvo susijaudinęs ir piktas, nors kiek įma- 
nydamas stengėsi atrodyti ramus. Jis dėjosi nematąs Oceolos, 
nors nebuvo abejojimo, kad šią akimirką tik apie jį ir galvojo. 
Kalbėdamasis su generolu, jis šnairom dirsčiojo į jaunąjį vadą. 

: Tyla truko neilgai. „Agentas galutinai išėjo ir kantrybės ir 
kreipėsi į vertėją: 

— Pasakykite Onopai, kad taryba laukia jo sprendimo. 

Vertėjas persakė jo žodžius. 

 — Pasakysiu tiktai tiek,— atsakė tylusis vadų vadas, nesi- 
Aš esu patenkintas vieta, kurioje gy- 
venu, ir niekur neisiu iš gimtojo krašto. 

Vos tik jis taip pasakė, iš visų pusių suskambėjo pritariami 
patriotų šauksmai. Galimas daiktas, kad tai ir buvo pati šau- 
niausia kalba, kada nors pasakyta senojo Onopos. Nuo tos aki- 
mirkos jis iš tikrųjų tapo karaliumi ir galėjo be atodairos įsaki- 
nėti. savo tautai. | 

Aš pažvelgiau į vadą. Šypsena nuskaidrino švelnius Cholata- 
miko bruožus, niūrus Choitl-mečio veidas švytėjo iš džiaugsmo, 
Aligatorius, Debesis ir Arpiukis triumfavo, ir net storos negro 

dramblio kaulas dantų. Broliai Omatlos ir jų partija pasidarė 
juodesni už naktį. Niūrūs žvilgsniai rodė jų nepasitenkinimą, 
ir buvo matyti, kad jiems labai nejauku. Ir ne be pagrindo: 
ligi šiol jie buvo tik įtariami išdavyste, o dabar jų niekšybė 
iškilo aikštėn. Jų laimė, kad Kingo fortas buvo čia pat, kad 
visa tai dėjosi ginkluotų kareivių akivaizdoje. Amerikiečių dur- 
tuvai dabar jiems buvo apsauga nuo įtūžusių indėnų! 

Agentas galutinai pametė galvą. Jis prarado oficialaus atsto- 
vo orumą ir pradėjo pagiežingai šūkauti, grasinti ir laidyti kan- 
džias pašaipas. Jis minėjo vadus vardais ir juos kaltino melu 
ir klasta. Onopą jis apkaltino, kam tas pasirašęs Oklavachos 
sutartį. O kada Onopa ėmė tai neigti, agentas pareiškė, kad 
jis meluoja. Į tokį kvailą kaltinimą indėnas net nesiteikė atsa- 
kyti ir sutiko jį tylia panieka. Išliejęs pakankamai tulžies ant 
daugelio vadų, agentas kreipėsi į karį, stovintį priešakyje, ir 
spigiu nirtulingu balsu suriko: 

— Tai jūs visa tai padarėte, jūs, Paueli! 

Aš krūptelėjau ir apsidairiau, norėdamas sužinoti, kam tai- 
komi šie žodžiai, ką agentas pavadino šituo vardu. 

Man padėjo agento žvilgsnis ir mostas. Grėsmingai ištiesęs 
ranką, jis rodė į jaunąjį vadą Oceolą. Man tartum kas protą 
būtų apšvietęs. Migloti prisiminimai iškilo mano sąmonėje. Man 
pasirodė, kad pro ryškiai raudonų dažų. sluoksnį aš įžiurėjau 
bruožus, kuriuos kadaise buvau matęs. , 

Dabar aš viską atsiminiau. Jaunasis indėnų didvyris buvo 
mano vaikystės draugas, sesers išgelbėtojas, Majumės brolis! 


XXIX skyrius 
ULTiIMATUMAS 


Taip, Pauelis ir Oceola — vienas ir tas pats asmuo. Kaip ir 
reikėjo laukti, berniukas užaugo gražus jaunuolis, didvyris! Vei- 
kiamas sukilusių jausmų — praeities draugystės ir dabarties ža- 
vesio,— aš norėjau pulti jam į glėbį, bet susilaikiau, žinodamas, 
kad čia ne vieta ir ne laikas rodyti draugiškus jausmus. Eti- 
ketas ir pareiga neleido man to daryti. Aš kiek galėdamas 
stengiausi neišsiduoti ir būti ramus, nors nepajėgiau atitraukti 
akių. nuo to, kuriuo: dabar žavėjausi dar daugiau. | 

Bet mąstyti nebuvo kada. Tyla, įsigalėjusi po agento šūkalo- 
jimų, buvo sudrumsta, ir ją sudrumstė pats Oceola. Matydamas, 
kad visų žvilgsniai įsmeigti į jį, jaunasis vadas žingtelėjo vieną 
ar du žingsnius į priekį ir atsistojo priešais agentą. Tiriamas 
jo žvilgsnis nebuvoi rūstus, bet tvirtas. 

— Jūs, rodos, kreipėtės į manet— paklausė jis tokiu tonu, 
kuriame nebuvo nei jaudinimosi, nei pagiežos. 

— O į ką gi daugiau?— griež.:i atkirto agentas.— Aš jus pa- 
vadinau vardu — Pauelis. 

— Bet mano vardas ne Pauelis. 

— Kaipgi ne Pauelisį 

— Ne!— atsakė indėnas, pakeldamas balsą ir atžariai žvelg- 
damas į agentą.— Jūs galite mane vadinti Paueliu, jei jums 
taip patinka, jūs, generole Vaili Tompsonai,— tęsė jis, iš lėto 
ir pašaipiai tardamas pilną karinį agento pavadinimą.— Bet ži- 
note, sere, kad aš niekinų vardą, man duotą baltųjų. Aš — savo 
motinos sūnus, ir mano vardas yra Oceola. 

Agentui reikėjo didelių valios pastangų, norint suvaldyti savo 
pyktį. Pasišaipymas iš piebėjiškos jo pavardės jam pataikė 
į skaudžiausią vietą, — Oceola pakankamai gerai mokėjo anglų 

kalbą, kad galėtų suprasti, jog „Tompsonas“ anaiptol ne aris- 
tokratiška pavardė. Jo sarkazmas pataikė tiesiai į tikslą. 

> Agentas taip įsiuto, kad galėdamas būtų įsakęs čia pat nužu- 
dyti Oceolą. Bet tokios galios jis neturėjo. Be to, greta stovėjo 
trys šimtinės ginkluotų indėnų — ištisas dalinys, ir kiekvienas 
rankose laikė šautuvą. Agentas suprato, kad Amerikos vyriau- 
sybė ne per daug jį pagirtų už tokį nesavalaikį irzlumą. Net 
Ringholdai — nors jie buvo artimiausi jo draugai ir patarėjai ir 
širdies gilumoje puoselėjo piktus kėslus pražudyti Tekančią 
Saulę — buvo ganėtinai išmintingi ir neskatino panašaus pobū- 
džio veiksmų. Neatsakydamas Oceolai, Tompsonas vėl kreipėsi 
į vadus. 

— Gana kalbų!-— tarė jis tokiu tonu, kaip viršininkas, tildy- 
damas savo pavaldinius.— Mes jau pakankamai viską aptarėme. 
Jūs samprotaujate kaip vaikai arba pusgalviai. Aš daugiau 
nebenoriu jūsų klausytis! O dabar jūs turite žinoti, ką jums 
sako Didysis Tėvas ir ką jis man liepė jums pranešti. Jis man 
liepė prieš jus padėti štai šitą popierių.— Jis išsitraukė riti- 
nėliu susuktą pergamentą ir išvyniojo.— Štai čia yra Oklava- 
chos sutartis. Daugumas jūsų jau pasirašė ją. Aš jus prašau 
prieiti čionai ir vėl patvirtinti savo parašą. 


— Aš sutarties nepasirašiau ir jos nepasirašysiu!-— pareiškė 
Onopa, kuriam nepastebimai kumštelėjo Oceola, stovintis už- 
pakaly.— Tegu kiti daro, ką nori. Aš nesitrauksiu iš savo na- 
mų! Aš niekur neisiu iš Floridos! 


— Ir aš neisiu!— griežtai pareiškė Choitl-metis— Aš turiu 
penkiasdešimt statinaičių parako. Kol jose liks nesuliepsnojusi 
bent viena kruopelė, aš nesitrauksiu iš gimtosios savo žemės! 

— Jis pasakė ir mano nuomonę!— prabilo Cholata. 

— Ir mano!— šūktelėjo Arpiukis. 

— Ir mano!— atsiliepė Pošala, Koa-chadžo, Debesis ir negras 
Abramas. | | . 
"Kalbėjo vieni tik patriotai; išdavikai nepratarė nė žodžio. 
Dar kartą pasirašyti sutartį jiems būtų buvusi perdaug skaudi 
pamoka. Jie nedrįso patvirtinti to, kam davė savo sutikimą 
Oklavachoje, ir dabar, kada čia buvo susirinkę visi seminolai, 
bijojo ginti sutartį. Ir jie tylėjo. 

— Gana!— sušuko Oceola. Jis dar nebuvo pasakęs savo nuo- 
monės, ir jo kalbos laukė visi. Visų žvilgsniai įsmigo į jį — 

Vadai pasakė, ką jie galvoja, jie nenori pasirašyti sutarties! 
Jie išreiškė visos tautos valią, ir žmonės jiems pritaria. Agentas 
mųs pavadino vaikais ir pusgalviais. Plūstis ne taip jau sunku. 
Mes žinome, kad tarp mūsų yra ir kvailių, ir vaikų. O kas 
dar blogiau: tarp mūsų yra išdavikų! Bet užtat yra ir tikrų 
vyrų, kurie savo narsa ir ištikimybe nenusileidžia pačiam agen- 
tui. Jis daugiau nebenori su mumis kalbėti — tebūnie taip! Ir 
mes daugiau nebeturime ką jam pasakyti, jis jau gavo mūsų 
atsakymą. Jis gali pasilikti čia arba pasišalinti... Broliai!-—- 
Oceola pasigręžė į vadus ir karius, tartum pamiršęs baltuo- 
sius.— Jūs pasielgėte teisingai. Jūs išreiškėte tautos valią, ir 
žmonės jums pritaria. Melas, kad mes norime pasitraukti iš 
savo tėvynės ir eiti į Vakarus! Tie, kas taip kalba — apgavikai! 
Jie Kartoja svetimus žodžius. Mes visiškai nenorime eiti į tą 
pažadėtąją žemę, į kurią mus ruošiamasi išsiųsti. Ji anaiptol 
ne tokia graži, kaip mūsų žemė. Tai laukinė, bevaisė dykuma. 
tojai miršta nuo troškulio. Žiemą lapai nukrinta nuo medžių, 
sniegas užkloja žemę, ir ji įšąla kiaurai. Šaltis varsto žmonių 
kūnus — jie dreba ir miršta kančiose. Tame krašte visa žemė 
tartum mirusi. Broliai! Mes nenorime gyventi toje ledinėje že- 
mėje, mes mylime savo tėvynę. Kada mus kepina karštis, mes 
randame vėsą ąžuolo, aukštojo lauro arba tauriosios palmės 
šešėlyje. Nejaugi mes paliksime palmių šalįė Ne! Mes gyve- 
nome jos šešėlio apsaugoje, jos šešėlyje ir mirsime! 

Nuo pat pirmos akimirkos, kai tik pasirodė Oceola, ligi 
šių baigiamųjų žodžių klausytojų jaudinimasis vis didėjo. Iš 
tikrųjų visa ši scena darė tokį stiprų įspūdį, kad sunku apsa- 
kyti žodžiais. Tik dailininkas galėtų atkurti tą paveikslą. 

Reginys buvo tikrai jaudinamas: įsiutęs agentas, iš vienos 
pusės, ir ramūs vadai — iš kitos. Tai buvo ryškus jausmų kont- 
rastas. Moterys leido nuogiems savo mažyliams bėgioti po žolę 
ir žaisti gėlėmis, o pačios drauge su kariais stovėjo susibūrusios 
aplink pasitarimą, atidžiai klausydamosi, nors to ir nerodyda- 
mos. Jos gaudė kiekvieną Oceolos žvilgsnį, kiekvieną jo žodį. 
Jis žiūrėjo į jas ramiai ir rimtai — narsus, grakštus, liemeningas 
karys. Plonos, kietai sučiauptos jo lūpos rodė nepalenkiamą 
ryžtą. Jo povyza buvo kupina pasitikėjimo ir kilni, bet ne apsi- 
mestinė.. Jis laikėsi ramiai ir oriai. Kalbėjo trumpai ir raiškiai 
ir, baigęs kalbą, stovėjo tylus ir ramus, aukštai pakėlęs galvą, 

šudėjęs ant krūtinės rankas. Bet jis staigiai užsidegdavo, lyg 
gavęs elektros smūgį, kada agentas pasakydavo kokią nors. min- 
tį, kurią Oceola laikė melaginga arba sąmoningai iškreipiančia 
tiesą.. Tokiais momentais tartum kokie žaibai tik blykstels tul- 
žingame jo žvilgsnyje, paniekinama šypsena šmėkštelės lūpomis, 
jis įnirtingai sumindžikuos, mostelės ranka, sugniauš kumš- 
čius. Jo krūtinė ims sunkiai kilnotis, tartum audringos vande- 
nyno. bangos, šėlstant uraganui. O po to jis vėl nugrimzdavo 
melancholiškose savo mintyse ir nebylus sustingdavo ta ramy- 
bės ir rimties poza, kurią antikos skulptoriai mėgdavo suteikti 
Graikijos dievams ir didvyriams. 

Po Oceolos kaibos padėtis pasidarė kritiška. Agento kantrybė 
baigėsi. Atėjo laikas paskelbti ultimatumą, ir tai padaryti jis 
turėjo prezidento įgaliojimą. Nešvelnindamas šiurkštaus savo 
tono, jis pradėjo grasinti: 

— Jūs nenorite pasirašyti sutarties, jūs nemanote išeiti? Pui- 
ku! Jei taip, tai aš pareiškiu, kad jūs privalote išeiti! Antraip 
jums bus paskelbtas karas! Į jūsų žemę įžengs kariuomenė! 
Durtuvai jus privers palikti ją! 

— Šit kaip!— sušuko Oceola, paniekinamai juokdamasis.— 
Tad tebūnie, kaip jūs norite. Tebūnie mums paskelbtas karas! 
Mes braginame taiką, bet karo nebijome! Mes žinome, kad jūs 
esate stiprūs, kad jūs gausesni už mus daugeliu milijonų! Bet 
tegul jūsų ir daugiau, vis tiek mūsų nepriversite sutikti su ne- 
teisybe. Mes geriau mirsime, negu kęsime tokią gėdą! Tegu 
mums bus paskelbtas karas! Pasiųskite savo kariuomenę į mūsų 
šalį, bet nemanykite, kad jums pavyks išstumti mus iš čia taip 
lengvai, kaip vaizduojatės. Prieš kariškus jūsų šautuvus mes 
turime medžioklinius šautuvus, nuo jūsų durtuvų mes ginsimės 
tomahaukais, išpustyti jūsų kareiviai gaus akis į akį stoti su 
seminolų kariais! Tebūnie paskelbtas karas! Mes pasiruošę su- 
tikti jo audras! Kruša nudaužo nuo stiebų žiedus, bet tvirtasis 
ąžuolas kelia savo vainiką į dangų priešais audrą, nepalaužia- 
mas ir nenugalimas! 

Sulig tais liepsningais žodžiais iš indėnų krūtinių išsiveržė 
riksmas, ir jame aiškiai jautėsi iššūkis. Pasitarimui grėsė iširi- 
mas — viskas buvo prie katastrofos slenksčio. Kai kurie vadai, 
sujaudinti Oceolos kalbos, pašoko ir stovėjo nuleidę akis, įtūžę 
ir grėsmingai pakėlę rankas. 


Karininkai nuėjo į savo vietas ir davė kareiviams komandą 
pasiruošti. Jau buvo matyti, kaip artileristai atsistojo prie pa-. 
trankų ir ant bastionų pasirodė rūkstančių dagčių dūmeliai. 

Tačiau tikro pavojaus dar nebuvo. Nei viena, nei kita pusė 
dar nebuvo pasiruošusi ginkluotam susirėmimui. Indėnai atėjo 
į pasitarimą, neturėdami priešiškų kėslų, antraip jie būtų palikę 
namie žmonas ir vaikus. Kol šeimos su jais, jie nebūtų puolę 
baltųjų, o baltieji nebūtų ryžęsi pulti pirmieji be rimtos prie- 
žasties. Tai, kas dėjosi dabar, buvo tiktai padarinys akimirkos 
pasikarščiavimo, kuris betgi greitai atslūgo ir vėl stojo ramybė. 

Agentas padarė viską, ką tik galėjo, bet nei jo grasinimai, 
nei saldžialiežuvavimas neturėjo jokio poveikio. Jis matė, kad 
jo planai žlugo. | 

Bet dar ne viskas buvo prarasta. Kelios išmintingos galvos tą“ 
suprato: tai buvo įžvalgus senas karys Klinčas ir gudrieji Ring- 
holdai. Jie priėjo prie agento ir jam patarė griebtis naujos 
taktikos. | 

— Duokite indėnams laiko pagalvoti, — pasiūlė jie.— Paskir- 
kite dar vieną pasitarimą rytojaus dieną. Tegu vadai slapta su- 
sirenka ir viską aptaria savo tarpe, o ne taip, kaip dabar, visos 
genties akivaizdoje. Kamiau apsvarstę, nebijodami karių, jie/ 
gal būt, nuspręs kitaip. Ypač dabar, kada žino, kas jų laukia. 

— O, gal būt, — pridūrė Arensas Ringholdas, kuris, nežiūrint 
daugelio neigiamų bruožų, turėjo apsukraus diplomato sugebė- 
jimų, — mums nepalankūs vadai ir neateis į rytdienos pasitari- 
mą. Bet juk mums ir nereikalingi visi parašai! | 

— Teisingai, — pritarė agentas, pasigavęs tos minties. — Tei- 
singai. Taip ir padarysime. 

Po šito trumpo pasitarimo agentas vėl kreipėsi į vadų tarybą. 


— Broliai!— vėl prabilo jis meilikaujamu tonu, — nes, kaip 
pasakė narsusis Cholata, mes visi esame broliai. Kam mes tu- 
rėtume vaidytis ir skirtis, likdami priešai? Jūsų Didysis Tėvas 
nusimins, sužinojęs, kad mes taip atsisveikinome. Aš visai ne- 
noriu, kad jūs paskubom spręstumėte tokį svarbų klausimą. 
Grįžkite į savo palapines, sušaukite pasitarimą ir viską ap- 
svarstykite savo tarpe, laisvai ir draugiškai. Tad vėl susitiksime 
rytoj — viena diena šen ar ten nė vienai, nė kitai pusei nieko 
nereiškia. Tada jūs man ir pranešite savo sprendimą, o tuo 
tarpu likime draugai ir broliai! 

Į šį pasiūlymą kai kurie vadai atsakė, kad tai esą geri ŽO- 
džiai ir kad jie su tuo sutinką. Po to visi pradėjo skirstytis. 
Bet aš pastebėjau, kad vienybės jų tarpe nebuvo. Agentui pri- 
tarė daugiausa Omatlos partijos vadai. Patriotai viešai pareiškė, 
kad jie išeisią ir daugiau negrįšią. | 


XXX skyrius 
POKALBIS PRIE STALO 


Prie karininkų stalo per pietus aš sužinojau daug ką naujo. 
Kai liejasi vynas, liežuviai atsipalaiduoja, 0 nuo šampano ap- 
svaigęs ir išmintingiausias žmogus pavirsta plepiu. 

Agentas neslėpė nei savo planų, nei prezidento kėslų. Beje, 
daugumas jau nuvokė juos. 

Šios dienos nesėkmė kiek sugadino jiems nuotaiką. Užvis 
labiausiai agentas bijojo, kad gali nublankti jo, kaip diplomato, 
šlovė. Įgyti sumanaus diplomato reputaciją — štai ko visom iš- 
galėm siekė visi Jungtinių Valstijų agentai! Be to, agentas buvo 
įžeistas paniekinamo Oceolos ir kitų vadų elgesio. Juoba kad 
šaltakraujiški ir santūrūs indėnai su panieka žiūri į karštako- 
šius ir neapgalvotai veikiančius žmones, o jis kaip tik ir parodė 
tokias ypatybes šios dienos pasitarime ir suteikė indėnams 
dingstį jį niekinti už tokį silpnumą. Jis jautėsi nugalėtas, paže- 
mintas, ir jo krūtinėje kunkuliavo neapykanta visiems raudon- 
odžiams. Bet jis guodėsi, tikėdamasis, kad rytoj privers juos 
pajusti visą savo rūstybę. Jiems parodys, kad jis gali būti tvirtas 
ir drąsus net tūžmasties apimtas. Visa tai jis mums išdėstė pa- 
gyrūnišku tonu, kai vynas pakėlė jam nuotaiką ir jis pra- 
linksmėjo. | 

Na, o karininkai, tai jie maža domėjosi šio dalyko smulk- 
menomis ir beveik nedalyvavo jį svarstant. Jei kas kiek jiems 
ir rūpėjo, tai nebent tik ginkluoto susirėmimo galimybė. Bus 
ar nebus karas? Šis klausimas kėlė gyvą kalavijo riterių susi- 
domėjimą. Aš girdėjau, kaip daugelis gyrėsi mūsų pranašumu, 
podraug visaip menkindami būsimo mūsų priešo drąsą ir narsą. 
Jiems prieštaravo indėnų karų veteranai, bet prie mūsų stalo jų 
maža tebuvo. | | 
"Neverta nė sakyti, kad karštų ginčų objektas buvo ir pats 
Oceola. Nuomonės dėl jaunojo vado buvo tokios pat prieštarin- 

gos, kaip yda ir dorybė. Kai kuriė jį vadino „kilniu laukiniu“, 
bet daugumas laikėsi kito požiūrio, ir tai mane stebino. Galėjai 
girdėti tokių epitetų, kaip „girtuoklis“, „vagis“, „apgavikas“. 

Mane paėmė pyktis, kadangi negalėjau patikėti šiais kaltini- 
mais. Ypač kad daugelis iš tų, kurie kaltino Oceolą, palyginti 
neseniai buvo atvykę į mūsų kraštą. Kas jau kas, o jie nieko 
negalėjo žinoti apie žmogų, kurį taip juodino. 

Ringholdai, žinoma, pūtė į vieną dūdą su šmeižikais. Jie gerai 
pažinojo jaunąjį vadą, bet aš aiškiai supratau slaptas jų mintis. 
Aš jaučiau, kad turiu ką nors pasakyti, gindamas tą. žmogų. 
apie kurį buvo kalbama, dėl dviejų priežasčių: pirmiausia, jo 
čia nebuvo, o antra, jis išgelbėjo man gyvybę. Nors prie stalo 
sėdėjo aukštoji draugija, aš neiškenčiau. 

- — Ponai!-— pradėjau aš pakankamai garsiai, kad mane visį 
girdėtų.— Ar jūs turite kokių nors įrodymų, kurie patvirtintų 
Oceolai primetamų jūsų kaltinimų teisingumą? 

Įsigalėjo nejauki tyla. Įrodyti, kad Oceola būtų buvęs gir- 
tuoklis, kad jis būtų kada vogęs galvijus ir apgaudinėjęs, nie- 
kas negalėjo. | 

— Aha!— pagaliau šūktelėjo Arensas Ringholdas šaižiu, gergž- 
džiančiu balsu.— Vadinasi, jūs, leitenante Rendolifai, jį už- 
stojate | 
— Kol jūs man nepateiksite svaresnių įrodymų, kaip žodinį 
tvirtinimą, jog jo neverta užstoti, aš laikysiuos savo. 

— Įrodymų nesunku rasti!-— riktelėjo vienas karininkas.— Vi- 
si žino, kad jis vogė galvijus. 

— Jūs klystate, — atkirtau šiam savimi pasitikinčiam orato- 
riui.— Man, pavyzdžiui, apie tai nieko nėra žinoma. O jums? 

— Na ne, aš pats, prisipažįstu, irgi to nesu pastebėjęs, — at- 
sakė karininkas, truputį sutrikęs dėl staigios mano apklausos. 

— Jeigu jau ka:ba pakrypo apie galvijų vogimą, ponai, tai 
aš galiu papasakoti įdomų atsitikimą, turintį tiesioginio ryšio su 
mūsų pokalbio tema. Jei leisite, aš jums papasakosiu. 

— O, žinoma, mes mielai išklausysime! 

Aš trumpai išdėsčiau atsitikimą su advokato Grebo galvijais, 
žinoma, nutylėdamas visas pavardes. 

Mano pasakojimas sukėlė tam tikrą sensaciją. Aš mačiau, 
kad jis padarė įspūdį generolui, o agentas net įtūžo. Aš jau- 
čiau, kad jis kur kas labiau būtų buvęs patenkintas, jei būčiau 
laikęs liežuvį už dantų. 

Ret didžiausią įspūdį mano pasakojimas padarė Ringhol 
dams — tėvui ir sūnui. Abu pabalo ir išsigando. Išskyrus mane, 
tur būt, niekas to nepastebėjo, bet man pasidarė aišku, kad jie 
žino daugiau už mane. 

Paskui visi ėmė kalbėti, kiek pabėgusių negrų galėtų slėptis 
pas indėnus ir ar jų pagalba galėtų būti apčiuopiama tuo atveju, 
jei kiltų ginkluotas susirėmimas. Tai buvo rimtas klausimas. 
Visi žinojo, kad rezervate gyveno daug negrų ir mulatų: vieni 
ten dirbo žemę, kiti augino gyvulius. Nemaža jų klaidžiojo 
po savanas ir miškus su šautuvu rankoje, visa širdimi pamėgę 
laisvo' indėnų medžiotojo gyvenimą. Buvo įvairių nuomonių: 
vieni spėliojo, kad jų susidarytų apie penki šimtai, kiti manė, 
kad ne mažiau kaip tūkstantis. Visi negrai aliai vieno eis prieš 
mus — tam visi pritarė vienbalsiai. Čia negalėjo būti dviejų 
nuomonių! | | 

Vieni manė, kad negrai kausiąsi blogai, kiti — kad narsiai. 
Pastarasis spėjimas buvo arčiau tiesos. Visi sutiko, kad negrai 
suteiks didelę pagalbą priešui ir mums pridarys daugybę rū- 
pesčių. O kai kurie net tvirtino, kad mums reikia labiau bijoti 
juodųjų „bėglių“, negu raudonųjų. Tai buvo savotiškas kalam- 
būras!. 

Negalėjo kilti įokių abejojimų, kad besiartinančioje kovoje 
negrai griebsis ginklo ir kad ryžtingai kausis su mumis. Pažin- 
dami baltųjų „papročius“, jie bus pavojingi priešai. Be to, 
negrai nebuvo bailiai, jiems dažnai pasitaikydavo proga paro- 
dyti savo narsumą. Pastatykite negrą akis į akį su tikru prie- 
šu — iš kūno, kaulų ir kraujo, ginkluotų šautuvu ir durtuvu, — 
ir jis nevengs pavojaus. Kas kita, jei priešas neturi kūno ir 
priklauso pikto dievo Obio pasauliui. Neapsišvietusių Afrikos 
vaikų širdyse labai giliai įsišakniję prietarai. Jie gyvena vai- 
duoklių, vampyrų ir aitvarų pasaulyje, ir dėl tų antgamtinių 
būtybių baimės yra laikomi bailiais. 

Per šitą pokalbį apie negrus aš negalėjau neatkreipti dėme- 
sio į tą pyktį, kurį rodė mano pašnekovai, ypač plantatoriai, 
apsirengę civiliais drabužiais. Kai kurie savo nepasitenkinimą 
reiškė šiurkščiais keiksmais, grasindami bėgliams visokiausio- 

! Iš pradžių seminolai gyveno didžiulėje musgoki (rėksnių) gentyje. 
Nežinia, kodėl nuo jų atsiskyrę, seminolai išėjo į pietus, į Floridą, ir 


nuo pirmykščių savo protėvių gavo tą vardą, kuriuo ir dabar tebesi- 
vadina ir kuris jų kalba reiškia „bėglys“. (Autoriaus past.) 

mis bausmėmis, jei tik pasisektų juos paimti į nelaisvę. Jie 


mėgavosi galimybe juos sučiupti į savo nagus ir netolimo kerš- 


to vaizdais. Daugybė rafinuočiausių ir žiauriausių bausmių grė- 
sė tam nelaimingam bėgliui, kuris patektų į nelaisvę. 

Jūs, kurie gyvenate taip toli nuo to aistrų pasaulio, negalite 
suprasti, kokie santykiai Amerikoje susiklostė tarp baltųjų ir 
spalvotųjų. Šiaipjau tarp jų nėra didelės neapykantos — at- 
virkščiai! Baltasis gana kilniaširdiškai žiūri į spalvotąjį sayoO 
„brolį“, bet tiktai ligi tol, kol pastarasis nė kiek neparodo savo 


valios. Net menkiausias neklusnumas akimirksniu sukelia bal-. 


tajam pyktį, teisėtumas ir gailestingumas išnyksta, ir belieka 
vien tik nenumaldomas keršto troškimas. 


Tai bendra taisyklė. Visi vergvaldžiai elgiasi kaip tik taip. 


Atskirais atvejais tie santykiai būna dar blogesni. Pietinėse 


Valstijose yra baltųjų, kurie gana pigiai vertina negro gyYVy- 


bę — tik pagal rinkos kainą. 


„ Akivaizdi šios padėties iliustracija gali būti atsitikimas, kurį 


neseniai man papasakojo mano „ginklanešys“ Juodasis Džekas 
iš jaunojo Ringholdo biografijos. Šitas jaunuolis su keliais to- 


kiais pat pagedėliais medžiojo girioje. Šunys nulėkė nežinia ku- 
rion pusėn ir taip toli, kad jau nebuvo girdėti. Juos vytis buvo . 


tuščias darbas; raiteliai sustojo, iššoko iš balnų ir arklius pri- 
sirišo prie medžių. Skalikų lojimo ilgai nebuvo girdėti, ir me- 
džiotojams pasidarė nuobodu. Jie pradėjo galvoti, kaip links- 
miau. prastūmus laiką. | 


Netoli nuo jų skaldė malkas negriukas, vienas vergas iš gre- 


timos plantacijos. Jie visi labai gerai pažinojo tą berniuką. 

— Žinote ką, pasidarykime pramogą iš to juodsnukio;— tarė 
vienas medžiotojas. 

— Kokią pramogą? 

— Nagi imkim ir juokais jį pakarkim! 

Žinoma, pasiūlymas sukėlė bendrą visų juoką. 

— Šalin juokus!— vėl prabilo pirmasis.— Aš seniai norėjau 


žinoti, ar ilgai negras gali kaboti, kol išleis paskutinį kvapą. 


Tai labai įdomu. 

— Aš irgi, — prisidėjo kitas. 

— Na, ir man nebūtų pro šalįi!-— pridūrė trečias. 

Pasiūlymas visiems patiko, ir atrodė labai įdomus. 

— Tik iš pradžių suruoškime jam teismą! Verčiau nuo to 
pradėkim,— pasiūlė kažkas. 

Taigi pradėjo negrą teisti. Aš pasakoju tikrą atsitikimą! 

Nedorėliai sučiupo berniuką, užnėrė jam ant kaklo virvę ir 
pakabino ant šakos. Tuo tarpu skalikų gauja išsivarė į aikš- 
telę. elnią. Medžiotojai šoko prie arklių ir per sąmyšį užmiršo 
nupiauti virvę, ant kurios kabojo velniško jų žaidimo auka. 
Vienas manė, kad tai padarys kitas, ir visi urmu metė ir nu- 
bėgo. Kai medžioklė baigėsi, ir jie sugrįžo atgal, negriukas 
vis dar kabojo ant šakos — jis jau buvo negyvas! 

Prasidėjo teisminis tardymas, veikiau tikra tardymo paro- 
dija! Teisėjai ir prisiekusieji buvo kaltinamųjų. giminaičiai. Ir 
nuosprendis skelbė: sumokėti negro vertę. Negro savininkas 
liko visiškai patenkintas kaina, o teisingumas buvo, arba taria- 
mai buvo, atstatytas. Pats Džekas girdėjo, kaip šimtai baltųjų 
krikščionių, sužinojusių šį neginčijamą faktą, nuoširdžiai pasi- 
juokė iš tokio šaunaus pokšto. Apie tai dažnai pasakodavo ir 
pats Arensas Ringholdas. 

"Kitapus Atlanto jūs keliate rankas į dangų ir šaukiate: „Koks 
siaubas!“ Jūs esate įsitikinę, kad pas jus nėra vergų ir nėra 
panašių žvėriškumų. Jūs skaudžiai klystate! Aš jums papasako- 
jau nepaprastą atsitikimą, kuriame kalbama apie vieną auką. 
Darbo namų ir kalėjimų šalie!! Tavo aukų vardas — legionas! 

Krikščioni, tu šypsaisi! Tu rodai savo užuojautą. Bet juk tu 
pats esi kaltas dėl to skurdo, kuris tavo širdyje kelia užuojautą 
savo artimui. Tu visiškai pritari ir lengva širdimi priimi visuo- 
meninę sistemą, gimdančią žmogui kentėjimus. Ir nors tu mėgi- 
ni save nuraminti, aiškindamas, kad nusikaltimai ir skurdas yra 
natūralūs gamtos dėsniai, tačiau negalima prieš gamtą kelti ran- 
kos, liekant nenubaustam. | 

Tuščiai jūs mėginsite nusimesti asmeninę atsakomybę! Jūs 
atsakysite aukščiausiajam teisingumui už kiekvieną išlietą aša- 
rą, už kiekvieną žaizdą jūsų aukos kūne! 

k *X* 

Pokalbis apie pabėgusius vergus, suprantama, man priminė 
ir kitą, daug paslaptingesnį atsitikimą, kai aš jojau į fortą. „Aš 
jį paminėjau, ir visi mane paprašė papasakoti smulkiau. Aš 
patenkinau jų prašymą, žinoma, nė iš tolo nepagalvodamas, kad 


— 


1 Main Ridas turi galvoje Angliją, kur 1834 metų rugpiūčio 14 die- 
ną buvo priimtas darbo (darbininkų) namų įstatymas. Su patalpintais 
tuose namuose bedarbiais buvo elgiamasi Kaip su tikrais kaliniais. 

į mano gyvybę būtų kėsinęsis Geltonasis Džekas. Daug kas. iš 
sėdinčių prie pietų stalo žinojo mulato istoriją ir jo mirties 
aplinkybes. | 

Bet mane nustebino vienas dalykas: kodėl, kai aš paminėjau 
jo vardą ir papasakojau apie iškilmingą juodojo mano ginkla- 
nešio patikinimą,— kodėl-gi Arensas Ringholdas staiga pabalo 
ir, pasilenkęs tėvui prie ausies, kažką pašnibždėjo.. 


XXXI skyrius 0 * 
VADAI IŠDAVIKAI 


Netrukus aš pakilau nuo stalo ir nuėjau pasivaikščioti po 
fortą. | | 
Saulė jau buvo nusileidusi. Buvo duotas isakymas nepasiša- 
linti iš forto, bet tai lietė tik kareivius. Todėl aš nusprendžiau 
išeiti už vartų. | 

Kažkoks slaptas širdies balsas mane viliojo pirmyn. Indėnų. 
stovykloje buvo vadų ir karių žmonos, jų seserys ir dukte- 
rys. .. O kodėl gi ji nebūtų čia atėjusi drauge su kitais? 

Vidaus balsas man sakė, kad ji yra čia, nors tuščiai jos ieš- 
kojau visą dieną. Jos nebuvo tarp moterų, kurios būriavosi 
aplink pasitarimą; aš įdėmiai žvalgiau visus moterų veidus ir 
nepraleidau nė vieno, 

Aš nusprendžiau. drožti į seminolų stovyklą. Ten susirasiu 
Oceolos palapinę, ten galėsiu sutikti ir Majumę! 

Eiti į indėnų stovyklą dabar nebuvo pavojinga, kadangi net 
nepalankiai nusiteikę vadai su mumis dar gyveno taikoje, 
o Pauelis, suprantama, vis dar buvo mano draugas. Jis mane 
gintų nuo visų pavojų ir įžeidinėjimų. Aš karštai troškau pa- 
spausti ranką jaunajam kariui — visiškai pakankama dingstis 
pasimatyti. Man norėjosi sužadinti jo širdyje draugišką pra- 
slinkusių metų pasitikėjimą, pakalbėti apie širdžiai mielus lai- 
kus, prisiminti laimingas šviesios jaunystės dienas. Aš tikėjausi, 
kad rūsti vado ir karvedžio pareiga dar nebus sužiaudrinusi 
švelnios ir jautrios jo širdies. Neteisėtumai, daromi baltųjų, be 
abejojimo, bus jį įpykinę ir nuteikę prieš mus (ir visiškai pel- 
nytai!), bet vis dėlto aš nebijojau, kad jo rūstybė atsikreiptų 
piieš mane. Kaip ten buvę, kaip ne, aš mutariau jį susiieškoti 
ir dar kartą jam draugiškai ištiesti ranką. 

Jau buvau bekyląs eiti, bet staiga pasiuntinys man pranešė 
generolo įsakymą tučtuojau atvykti į štabą. 

Aš labai nusiminiau, bet negalėjau prieštarauti — įsakymą 
reikia vykdyti! 

Štabe sėdėjo agentas ir aukštieji karininkai, taip pat Ringhol- 
dai ir dar keletas civilių, laikomų svarbiais asmenimis. 

Įėjęs pamačiau, kad vyko pasitarimas, kuriame buvo svars- 
tomas jų sudarytas veiksmų planas. | 

— Planas kuo puikiausias, — tarė generolas Klinčas, kreipda- 
masis į visus kitus, — bet kaip mums susitikti su Omatla ir Juo- 
duoju Moliu? Jeigu mes juos pakviesime čionai, tat sukels įta- 
rimą — jie nejeis į fortą nepastebėti. | 

— Generole Klinčai, — tarė Ringholdas vyresnysis, gudriau- 
sias diplomatas iš visų čia dalyvaujančių, — o jei jūs ir genero- 
las Tompsonas susitiktumėte su mums palankiais vadais kur 
nors už forto. . | 

— Visiškai teisingai — nutraukė jį agentas, — aš jau ir pats 
tuo pasirūpinau. Aš nusiunčiau žmogų pas Omatlą sužinoti, kur 
mes galėtume slaptai su juo pasimatyti. Suprantama, patogiau- 
sia susitikimo vieta būtų neutrali teritorija... Bet štai jis jau 
sugrįžo, aš girdžiu jo žingsnius. 

Tą akimirką įėjo vienas iš vertėjų, dalyvavęs pasitarime. Jis 
šnibžtelėjo agentui į ausį keletą žodžių ir pasišalino. 

— Viskas eina kuo puikiausiai, ponai!— paaiškino agentas. — 
Omatla ir Juodasis Molis mus pasitiks už valandos. Pasimatymo 
vietą jie paskyrė Pelkėtojoje dauboje, į šiaurę nuo forto. Ten 
patekti mes galime nepastebėti. Taigi einam, generole? 

— Aš pasiruošęs, — atsakė Klinčas, užsimesdamas ant pečių 
apsiaustą.—-Bet ką daryti su vertėjais, generole Tompsonai? Ar 
jiems galima patikėti. tokią svarbią karinę paslaptį? 

Agentas, matyt, abejojo. 

-— Tai, gal būt, ir neprotinga, — atsakė jis susimąstęs. 

— Nieko, nieko, — nuramino jį Klinčas.— Aš manau, kad iš- 
siversime ir be jų... Leitenante Rendolfai,— kreipėsi jis į ma- 
ne,— ar jūs laisvai kalbate seminoliškai? 

—— Nelabai laisvai, generole, bet susišnekėti galiu. 

— Versti galite? | 

— Manau, kad galėčiau, generole. 

— Puiku. Tai eisite su mumis. 

Tai sugriovė visus mano planus. Tačiau, nuslopinęs apmau- 
dą, aš tylėdamas paklusau ir nusekiau paskui agentą ir gene- 
rolą, kuris skiriamuosius savo ženklus paslėpė po apsiaustu ir 
užsidėjo paprastą karininko kepurę. 

Mes išėjome pro vartus ir, aplenkę fortą, pasukome į šiaurę. 
Indėnų stovykla buvo į pietvakarius. Jos palapinės stovėjo pa- 
sklidusios plataus, į šiaurę nusidriekusio miško pakraštyje. Ant- 
rą mišką nuo jo skyrė savana ir trakas, priaugęs aukštų pušų. 
Čia ir buvo Pelkėtoji dauba, pusmylis nuo forto. Tamsoje -nu- 
ėjome ten, niekieno nepastebėti. Kai atvykome, vadai jau mūsų 
laukė... Jie stovėjo medžių šešėlyje prie tvenkinio krašto. 

Aš tuoj pradėjau eiti savo pareigas, nė nenumanydamas, kad 
jos bus tokios nemalonios. 

— Paklauskite Omatlą, kiek jis savo gentyje turi žmonjų, 
kiek jų turi Juodasis Molis ir kiti vadai, stovintys mūsų pusėje. 

Aš išverčiau -šį klausimą. 

— Šios gentys sudaro vieną trečdalį visų seminolų,-— pasi- 
girdo atsakymas. 

— Pasakykite, kad draugiškai nusiteikusiems vadams bus iš- 
mokėta dešimt tūkstančių dolerių po to, kai jie nuvyks į Vaka- 
rus. Šią sumą jie gali savo tarpe pasidalinti kaip tinkami. Ji 
bus išmokėta atskirai nuo piniginės pašalpos, kurią gaus visa 
gentis. 


„ kai jiems buvo iš- 
aiškinta šio , pasiūlymo esmė. 

— Ką galvoja Omatla ir jo draugai: ar rytdienos pasitarime 
dalyvaus visi vadai? 

— Ne, ne visi. 

— O kurių gi nebus? 

— Miko-miko neateis. 

— Šit kaip! Ar Omatla tuo yra tikras? | 

— Taip, tikras. Onopa suvyniojo savo palapinę ir jau pa- 
sišalino iš stovyklos. 

— Kur jis išėjo? 

— Atgal, į savo namus. 

— O jo žmonės? 

— Daugumas išėjo su juo. 

Keletą minučių abu generolai kažką šnibždėjosi, bet aš ne- 
girdėjau ką. Matyt, jie buvo labai patenkinti tomis svar- 
biomis žiniomis. | 

— O dar kurie vadai rytoj neatvyks? 

— Tiktai Raudonosios Lazdos genties vadai. 

— O Choitl-metis? 

— Ne, jis čia, ir jis pasiliks. 

— Paklauskite jų, ką jie mano: ar "Oceola rytoj bus pasi- 
tarime? | 

Iš to, kaip nekantriai abu generolai laukė atsakymo, aš SUupru- 
tau, kad jis jiems rūpėjo užvis labiausiai. 

— Ką? Oceola?— sušuko vadai— Žinoma, Tekanti Saulė bū- 
tinai ateis. Jis nori žinoti, kuo tai baigsis. | 
-— Puikuų!— nejučiom išsprūdo agentui, ir jis vėl ėmė šnibž- 
dėtis su generolu. 

Šį kartą aš išgirdau, apie ką jie kalbėjosi. 

— Matyt, pati apvaizda padeda mums. Aš beveik esu tikras, 
kad mano planas pavyks. Vienas žodis neatsargiam indėnui ga- 
li sukelti pykčio protrūkį, o gal ir dar ką blogiau... Ir aš 
lengvai rasiu dingstį areštuoti Oceolą. Dabar, kada Onopa su 
savo šalininkais pasitraukė, mes galime drąsiai žiūrėti į akis 
bet kurioms staigmenoms. Maždaug pusė vadų eina su mumis, 
taigi likusieji niekšai vargu ar bepajėgs mums priešintis. 

„— O, šito nėra ko bijoti!-— pareiškė generolas Klinčas. 

— Tai labai gerai! Jei jis pateks į mūsų rankas, bet kuris 
priešinimasis bus palaužtas. Likusieji kaip mat pasiduos. Juk 
tik jis gąsdina juos ir neleidžia pasirašyti sutarties. 

— Teisingai, — susimąstęs pratarė Klinčas.— Bet kaip vyriau- 
sybė? Kaip jūs manote, ar ji pritars tokiems mūsų veiksmams? 

— Manau, kad taip. Turėtų pritarti. Paskutinėje prezidento 
instrukcijoje yra panašus pobūdžio užuominų. Jei jūs sutinkate 
veikti, visą riziką aš imuosi sau. 

— Jei taip, tai aš pasiryžęs vykdyti jūsų nurodymus, — atsa- 
kė karo pajėgų vadas, kuris, matyt, buvo linkęs pritarti agento 
planui, bet anaiptol nelinkęs dalintis su juo atsakomybe.— Ma- 
no pareiga — vykdyti vyriausybės valią! Aš pasiryžęs su jumis 
bendradarbiauti. 

— Vadinasi, viskas aišku. Viskas bus taip, kaip mes norime... 
Paklauskite vadus,— kreipėsi Tompsonas į mane:— ar jie ne- 
panorėtų sutartį pasirašyti rytoj? 

— Pasirašyti jie nebijo, bet jie bijo to, kas gali būti vėliau. 

— O kas gali būti vėliau? | | 

— Jie bijo priešingos partijos. Jie būkštaują dėl savo 8y- 
vybės. 

— O kaip mes galėtume juos apginti? 

— Omatla sako, kad jie būtų išgelbėti, jei jūs duotumėte ga- 
limybę jiems su draugais išvažiuoti į Talachasį!. Ten jie pabūtų, 
kol reikės keltis į naująją vietą. Jie pasižada prisistatyti Tam- 
poje? arba ten, kur juos pašauksite. 

Abu generolai vėl pradėjo šnibždėtis. Šį netikėtą pasiūlymą 
būtinai reikėjo apsvarstyti. | 

"Omatla tuo tarpu pridūrė: | 

— Jei mums nebus galima išvykti į Talachasį, mes negalė- 
sime... mes neišdrįsime pasilikti čia, tarp savųjų. Tada mes 
prieglobsčio turėsime ieškoti forte. 

* — Ar jūs galėsite išvykti į Talachasį — atsakė agentas, — tai 
mes šį klausimą apsvarstysime ir atsakymą jums duosime rytoj. 
O tuo tarpu jums nėra ko bijoti. Štai vyriausiasis karo vadas, 
jis jus apgins! | | " 

— Taip, — tarė Klinčas nusilenkdamas.— Mano kariuomenė 
gausi ir stipri. Daug karių yra forte ir dar daugiau atžygiuoja 
čionai. Jums nėra ko bijoti.. | 

— Gerai, — atsakė vadai.— Jei mums bus blogai, mes ieškosi- 
me jūsų apsaugos. Jūs ją mums pažadėjote — tas gerai! | 

— Paklauskite vadus, — kreipėsi į mane agentas, kuriam ding- 
telėjo nauja mintis,— gal jie žino, ar rytoj į pasitarimą atvyks 
Cholata-miko? | 

— Dabar to mes nežinome, Cholata- miko nepasakė savo nuo- 
monės. Bet greitai mes ją sužinosime. Jei jis ketina pasilikti, 
tai ligi saulės tekėjimo jo palapinės nebus suvyniotos. Jeigu 
ne — tai jos bus išardytos ligi mėnulio laidos. Mėnulis nusileis, 
ir mes greitai sužinosim, ar jis išeis, ar pasiliks. 


— O vadų palapinės ar matyt iš forto? 

— Ne. Jas užstoja medžiai. 

— Ar jūs galėsite mums pranešti, kaip pasielgė Cholata-miko?. 

— Taip, bet tik šioje vietoje. Forte mūsų pasiuntinys bus 
pastebėtas. Mes galime grįžti čionai patys ir susitikti su vienu 
iš jūsų. 


! Talachasis— Floridos miestas, valstijos sostinė. Pirmoji bal- 
tųju kolonija toje vietoje buvo įsteigta 1818 metais. 
Ž Tampa — uostas vakarinėje Floridos pakrantėje. 

— Teisingai, taip bus geriau — atsakė agentas, patenkintas, 
kad viskas sklandžiai eina. 

Praėjo kelios minutės. Abu generolai vis tarėsi pašnibždom. 
Vadai stovėjo nuošalyje, nejudėdami ir tylūs kaip statulos. Pa- 
galiau generolas Klinčas kreipėsi į mane: 

— Leitenante! Jūs čia palaukite, kol sugrįš vadai. Atsakymą 
atneškite tiesiai man į štabą. 

Abi pusės nusilenkė. Amerikiečių generolai pasuko į fortą, 
o indėnų vadai dingo priešingoje pusėje. 

Aš likau vienas. 


XXXII skyrius 
SEšĖLIAI VANDENYJE 


Aš pasilikau vienui vienas su savo mintimis. Tos mano min- 
tys būvo kupinos sielvarto. Čia buvo dėtos kelios priežastys. 
Šviesūs mano planai buvo žlugę, mano širdis troško praėjusių 
malonių ir tylių draugystės džiaugsmų, bet mane draskė abe- 
jonės, kankino neaiškumas ir nežinia. 

Mano nerimą didino ir kiti jausmai. Vaidmuo, kurį turėjau 
suvaidinti, man atrodė biaurus. Aš virtau klastos ir pikto įnagiu, 
karinę savo karjerą aš pradėjau, dalyvaudamas suokalbyje, ku- 
rio pamate buvo papirkimas ir išdavystė. Nors veikiau ne savo 
valia, aš jaučiau visą savo pareigų gėdingumą ir jas vykdžiau 
su neapsakomu pasišlykštėjimu. 

Net tylios nakties grožis man neteikė ramybės. Man rodėsi, 
kad mano nuotaiką labiau atlieptų audra. | 

Ir vis dėlto tai buvo nuostabi naktis! Žemėje ir ore tvyrojo 
bežadė ramybė. Retkarčiais dangumi nuplaukdavo balti plunks- 
niniai debesėliai, bet jie buvo tokie vaiskūs, kad mėnulio skri- 
tulį uždengdavo tik kaip lengva sidabrinė miglelė, ir jis žėrė 
ant miško skaisčią savo šviesą, neprarasdamas nė vieno aki- 
namo spindulio. Stebuklinga mėnulio šviesa, atsispindėjusi nuo 
žvilgančių laurų, užtvindė visą mišką, jame tartum žybsėjo 
milijonai veidrodžių. Ypatingo grožio šiam paveikslui teikė jon- 
vabaliai. Ištisi jų debesys skraidė medžių šešėlyje ir į tamsų 
miško skliautą svaidė įvairiaspalves kibirkštis — raudonas, mė- 
lynas, auksines... Jie siuvo čia aukštyn, čia žemyn, čia tiesiai, 
čia sukdamiesi, tartum skriedami kažkokio painaus šokio sū- 
kury. 

Tarp tos spindinčios grožybės telkšojo mažutis ežerėlis, bliz- 
gantis nelyginant veidrodis drožinėtuose stačiakampiuose rė- 
muose. 

Ore dvelkė daugybė maloniausių kvapų. Naktis buvo apyvė- 
sė, bet ne šalta. Daugelis žiedų neužskleidė savo vainikėlių — 
ne visi buvo saulės sužadėtiniai, kai kurie siuntė savo kvapus 
mėnuliui. Aplinkui žydėjo sasafrasas ir laurai, ir jų kvapas, 
sumišęs su anyžiaus ir apelsinų kvapu, skleidė ore nuostabų 
aromatą. | . 

Visur viešpatavo tyla, bet tai nebuvo bežadė tyla. Pietų miš- 
kai naktį nebūna nebylūs. Medžių varlės ir cikados pradeda 
skambų savo koncertą netrukus po to, kai nusileidžia saulė, 
o išgarsėjęs Amerikos miškų giesmininkas strazdas gražiausiai 
ežero pakraštyje ir įvairiausiomis melodijomis tartum stengėsi 
išblaškyti mano liūdesį. Aš girdėjau ir kitų garsų: forte klegėjo 
kareiviai, prie kurių balsų prisidėjo tolimas indėnų stovyklos 
triukšmas. Retkarčiais kieno nors keiksmas, šūktelėjimas ar 
juokas sudrumsdavo monotonišką ramybę. 

Nežinau, ar ilgai laukiau sugrįžtant indėnų — valandą, dvi ar 
daugiau. Laiką aš skaičiavau pagal mėnulio nueitą kelią. Indė- 
nai sakė, kad Cholata arba pasišalins iš stovyklos anksčiau, 
negu nusileis spindintis mėnulio diskas, arba pasiliks. Po kokių 
dviejų valandų viskas paaiškės, ir aš būsiu laisvas. Man visą 
dieną teko išbūti -ant kojų, ir buvau nuvargęs vos ne ligi al- 
pulio. Tarp uolų skeveldrų prie pat ežero susiradau patogų ak- 
menį ir atsisėdau. | 

Įsmeigiau žvilgsnį į ežerą. Pusė jo skendėjo šešėlyje, o kitą 
pusę sidabravo mėnulio spinduliai ir, perskrodę skaidrų vandenį, 
apšvietė ežero dugną taip, kad ant jo buvo. matyti balti kiau- 
kutai ir šviesūs akmenėliai. Pagal visą liniją, kur siekėsi šviesa 
ir tamsa, dunksojo tauriųjų palmių siluetai. Aukšti jų liemenys 
ir vešlūs vainikai, rodos, driekėsi toli žemyn, iki pat žemės 
gelmių, tartum jie būtų buvę kito, daug gražesnio dangaus 
skliauto, išlinkusio man po kojų. Palmės, atsispindinčios van- 
denyje, augo ant kalvoto gūbrio, einančio palei vakarinį krantą, 
ir užstojo mėnulio šviesą. 

Kurį laiką aš sėdėjau, žiūrėdamas į šį tariamą dangaus skliau- 
tą, ir mano akys nesąmoningai stebėjo didžiules palmių vaini- 
kų vėduokles. Staiga krūptelėjau, pastebėjęs vandens paviršiuje 

kažkokios gyvos būtybės atspindį. Ši būtybė, arba veikiau še- 
šėlis, staiga pasirodė tarp palmių kamienų. Tai, matyt, buvo 
žmogaus figūra, nors ir padidinto masto... taip, be abejojimo, 
žmogaus, bet ne vyro. | | 

Mažutė vienplaukė galva, grakštūs nuolaidūs pečiai, švelnūs, 
apvalaini liemens kontūrai ir ilgi platūs drabužiai, klostėmis 
krintantys iki žemės — visa tai mane įtikino, kad matau moterį. 
Kada ją pirmąkart pastebėjau, ji ėjo tarp palmių eilių. Netru- 
kus ji stabtelėjo ir keletą akimirkų stovėjo nejudėdama. Tada 
aš tikrai įžiūrėjau, kad tai moteris. Aš panorau atsigręžti ir pa- 
žvelgti į tą, kurios atspindys vandenyje buvo toks mielas. Bet 
sėdėjau vakariniame ežero krante, ir kalvos driekėsi užpakalyje 
manęs, taigi negalėjau matyti nei jų viršūnių, nei palmių. Net 
pakilęs iš savo vietos, nieko neišvydau, kadangi didžiulis ąžuo- 
las, po kuriuo sėdėjau, užstojo visą reginį. Aš greitai paėjau 
keletą žingsnių į šalį ir išvydau kalvų ir palmių viršūnes. 
Tačiau moteris buvo dingusi. Aš akylai nužvelgiau kalvas, bet 
ten nieko nebuvo. Mačiau tik vėduokle išsiskleidusius palmių 
vainikus. Paskui vėl sugrįžau į savo vietą ir vėl ėmiau žiūrėti 
į vandenį. Palmės taip pat atsispindėjo vandenyje, bet moters 
atspindys buvo dingęs. 


Tuo nebuvo ko stebėtis. Aš nusprendžiau, kad tai ne haliu- 
cinacija. Tiesiog kažkas stovėjo ant kalvos — matyt, moteris, — 
o dabar paėjo žemyn, į medžių šešėlį. Tai buvo natūrali išvada, 
ir aš ja pasitenkinau. | | 

Tačiau bežadė šmėkla man sužadino smalsumą, ir, užuot sė- 
dėjęs su svajingomis savo mintimis, aš atsistojau, dairydamasis 
aplink ir atidžiai klausydamasis. | 

Kas ten galėjo būti per moteris? Aišku, indėnė. Baltoji mote- 
ris negalėjo atsirasti tokioje vietoje ir tokiu laiku. Pagaliau ir 
iš drabužių ji, be abejo, turėjo būti indėnė. Ką gi ji čia 
veikė viena šioje nuošalioje vietoje? 

Į šį klausimą nelengva atsakyti. Beje, čia nebuvo kas nors 
nepaprasta. Miškų vaikams laikas slenka kitoniškai, ne taip, 
kaip mums. Naktis, kaip ir diena, jiems gali būti ir darbo, ir pra- 
mogų laikas. Naktinis indėnės pasivaikščiojimas galėjo turėti 
savą tikslą. Gal ji sumanė išsimaudyti ežere. „. O gal čia buvo 
įsimylėjusi mergina, nuošalaus miško prieglobstyje atėjusi pa- 
simatyti su mylimuoju. ., 

Staiga skausmas nusmelkė man širdį kaip užnuodyta strėlė: 
„O jei čia Majumė?"“ . | . 

Žodžiais sunku apsakyti, kaip nemaloniai mane nuteikė ši 
prieiaida. Jau visą dieną mane slėgė sunkus įtarimas, kilęs dėl 
kelių žodžių, pasakytų mano akivaizdoje vieno jauno karinin- 
ko. Jie buvo taikomi gražiai indėnų mergaitei, matyt, gerai pa- 
žįstamai forte. Karininko tone aš nugirdau pagyrūniškumą ir 
džiugavimą. Aš įdėmiai klausiausi kiekvieno žodžio ir stebėjau 
ne tik kalbančiojo, bet ir jo klausytojų veidus. Norėjau nu- 
spręsti, kuriai iš dviejų kategorijų — pagyrūnų ar nugalėto- 
jų — turėjau jį priskirti. Sprendžiant iš paties karininko žodžių, 
jo puikavimuisi buvo suduotas smūgis, o jo klausytojai, ar bent 
daugumas jų, buvo įsitikinę, kad jis pasiekė laimės viršūnę. 

Merginos vardo jis nepasakė. Nebuvo ir jokių aiškių, užuo- 
minų, bet žodžių „indėnė“ ir „gražuolė“ užteko, kad mano šir- 
dis neramiai suspurdėtų. Žinoma, aš galėjau lengvai save nu- 
raminti, pateikdamas karininkui tiesmuką klausimą. Bet to aš 
kaip tik ir nesiryžau padaryti. Todėl visą dieną mane kankino 
nežinia ir įtarinėjimas. Tai štai kodėl mane lyg kirminas graužė 
ana skaudi prielaida, man dingtelėjusi, pamačius atspindį van- 
denyje. | | 

Bet mano kančios truko neilgai, Sunkus akmuo nuo širdies 
nusirito greitai, beveik akimirksniu. Ežero krantu šmėkštelėjo 
tamsi figūra; ji išėjo į skaisčiai mėnulio apšviestą ruožą, už 
kokių šešių žingsnių nuo manęs. Aš ją galėjau aiškiai įžiūrėti. 
Tai buvo indėnė. Bet ne Majumė! | 


XXXIII skyrius 

CHADŽ EVA 

Priešais save aš pamačiau aukštą vidutinio amžiaus moterį, 
kadaise gražuolę, o vėliau patyrusią gėdą ir pažeminimą... Jos 
veide dar galėjai įžiūrėti buvusio grožio pėdsakus, kurie ne- 
galėjo visiškai išdilti. Taip senovės graikų deivės statula, su- 
daužyta vandalo rankos, net skeveldrose palieka nepaprastą sa- 
vo vertę. | | i 0 

Ji dar ne visiškai buvo praradusi savo žavesį. Yra žmonių, 
kurie gėrisi brandžiu grožiu, tiems ji dar galėjo atrodyti pa- 
traukli. Laikas pasigailėjo kilnių jos krūtinės apybraižų, švel- 
nių, apvalių jos rankų. Aš galėjau "spręsti apie tai, kadangi 

visas jos liemuo, apūuogintas ligi juošmėns kaip vaikystėjė, 
stojosi mano akivaizdoje, nutviekstas ryškios mėnesienos. 
Tiktai juodi -plaukai, išsitaršę ant pečių, bent kiek dengė jos 
kūną. Laikas pasigailėjo ir jų: vešliose kasose, juodose kaip 
varno sparnas, nebuvo matyti nė vienos sidabrinės gijos. Nepa- 
lietė laikas ir jos veido. Viskas jame išliko — ir smakro apva- 
lumas, ir lūpų ovalas, ir ereliška nosis su plonu, grakščiu 
šnirpšlių išlenkimu, ir aukšta, tiesi kakta. Bet akys... Kas gi 
čia? Kodėl jose šviečia toks nežemiškas blizgesys? Kodėl jų 
tokia kraupi, beprasmiška išraiška? Ak, tas žvilgsnis! Gailestin- 
gas dangau! Ši moteris pamišusi! | 

Deja, tai buvo tikra tiesa! Prieš mane stovėjo pamišėlė. Jos 
žvilgsnis galėjo įtikinti net atsitiktinį prašalaitį, kad protas čia 
buvo nuverstas nuo sosto. Bet man nereikėjo žiūrėti jai į akis — 
aš žinojau visų jos nelaimių istoriją. Ne kartą turėjau progos 
sutikti Chadž Evą!, pamišusią mikosokų genties gražuolę. 

Nors ir kokio būdama grožio, ji atrodė kraupiai ir galėjo 
net siaubą sukelti: vietoj karolių ant jos kaklo buvo apsi- 
ti mėnulio šviesoje, buvo didžiulė barškuolė. 

Taip, abu ropliai buvo gyvi padarai: mažutės gyvačiukės 
galva karojo ant moters krūtinės, o daug pavojingesnė gyvatė 
buvo apsivijusi aplink jos liemenį; jos uodega su barškučiais 
kabojo prie šono, o tarp pirštų beprotė laikė jos galvą, kurios 
akys žvilgėjo kaip briliantai. 

Chadž Evos galva niekuo nebuvo pridengta, bet tankūs juodi 
plaukai ją saugojo nuo saulės ir liūčių. Ji avėjo mokasinus, 
paslėptus po ilga huna, siekiančia žemę. Tai buvo vienintelis 
jos drabužis, gausiai išsiuvinėtas blizgučiais, papuoštas žalio- 
sios papūgos plunksnomis, apvedžiotas laukinės anties plunks- 
nomis ir plėšrių žvėrių kailiais. 

Aš galėjau jos išsigąsti, jei ją būčiau sutikęs pirmą kartą 
gyvenime. Bet visa tai aš buvau matęs anksčiau: žaliąją gyva- 
čiukę ir barškuolę, ir ilgas plaukų sruogas, ir baukščiai bliz- 
gančias beprotės akis. Visa tai buvo nepavojinga, nekenks- 
minga — bent jau man. 


1! Pažodžiui: pamišusi moteris; nuo „Hajo“ (Chadž) — beprotis ir 
„Eva“ (Awah) — moteris. Filologai atkreipė dėmesį į to mikosokų gen- 
ties žodžio panašumą su žydišku vardu, reiškiančiu „žmonijos motina“. 
(Autoriaus past.) 


127 


pašaukiau ją, kai priėjo arčiau. | 

— Jie-jiela!!— šūktelėjo ji nustebusi.— Jaunasis Rendolfas! 
Baltaveidžių vadas! Tai tu nepamiršai vargšės Chadž Evos? 

— Ne, Eva, nepamiršau. Ko jūs čia ieškote? 

— Tavęs, mažasis mano miko. 

— Manęs? 

— Taip, tavęs. Ne ieškau, o suradau. 

— O ko jums iš manęs reikia? 

— Tik išgelbėti tavo gyvybę, jauną tavo gyvybę, mielasis 
miko! Puikią tavo gyvybę, brangiausią tavo gyvybę... Ak, bran- 
giausią jai, vargšei miško paukštelei! Ak, kažkas buvo bran- 
giausia ir man seniai seniai! Cho, cho, cho!* | ; 

Kodėl patikėjau žodeliais meiliais, 
Viena su baltuojū klajojau miškais? . 
Cho, cho, cho! | 
Kodėl jis vylingai apgavo mane 
Ir širdį apnuodijo man nejučia? 
Cho, cho, cho! 


Nurimk, čita-miko3!-— šūktelėjo ji, nutraukdama dainą ir kreip- 
damasi į gyvatę, kuri, pamačiusi mane, ištiesė kaklą ir pradėjo 
rodyti neabejotinus pykčio požymius.— Nurimk, gyvačių kara- 
liau! Čia yra draugas, nors ir su priešo drabužiais! Nu- 
rimk, o jei ne, aš tau sutriuškinsiu galvą!.. Jie-jiela!— vėl su- 
šuko ji, tartum nustebinta naujos minties.— Aš leidžiu laiką, 
dainuoju senas dainas! Jis dingo, jis dingo ir daugiau nebe- 
grįš! O ko aš čia atėjau, jaunasis miko? Ko atėjau? 

Ji brūkštelėjo ranka per kaktą, lyg stengdamasi kažką at- 
siminti. 

— A, atsiminiau! Chalvuk!*4 Aš tuščiai gaištu laiką! Tave 
gali nužudyti, jaunasis miko, tave gali nužudyti, ir tada... 
Eik, bėk, bėk atgal į fortą ir užsidaryk ten, būk su savo žmo- 
nėmis, niekur nesitrauk nuo mėlynųjų savo kareivių... Ne- 
vaikštinėk po miškus! Tau gresia pavojus. 

Mane nustebino jos tono rimtumas, ir, atsiminęs vakarykštį 
pasikėsinimą į mano gyvybę, aš pajutau kažkokią baimę. Aš 


1! Nustebimo šūksnis, paprastai tariamas pratisai. (Autoriaus past.) 
2 Pažodžiui: „Taip, taip, taip!“ (Autoriaus past.) . 
3 Čita- m ik 0 — „gyvačių „karalius“, — taip seminolai vadina barš- 
kuolę. Šiam ropliui jie jaučia prietaringą baimę. (Autoriaus past. ) 
* Chalvuk — blogai. 

žinojau, kad pamišėlei būdavo pioto praskaidrėjimo akimirkų, 
kada ji samprotaudavo ir elgdavosi visai išmintingai ir net su 
nuostabiai aiškia sąmone. Veikiausiai dabar ir buvo viena 
tokių akimirkų. Sužinojusi, kad prieš mane rengiamas pasikė- 
sinimas, ji atėjo manęs įspėti. 

Bet kas galėjo būti tie mirštami mano priešai ir kaip ji su- 
žinojo jų kėslus? 

Pasiryžęs tai išsiaiškinti, aš jai tariau: 

— Aš neturiu priešų. Kas gali trokšti mano mirties? 

— Sakau tau, mažasis mano miko, kad tu turi priešų... Jie- 
jiela! Nejaugi tu to nežinai? 

— Bet aš nė karto kaip gyvas nieko blogo nepadariau nė 
vienam indėnui. | 

— Indėnui? Argi aš pasakiau — indėnui? Ne, mielasis Rendol- 
tai. Nė vienas raudonodis visoje seminolų šalyje nepalies nė 
plaukelio ant tavo galvos. O jeigu toks ir atsirastų, tai ką 
jam padarytų Tekanti Saulė? Jis sudegintų jį, kaip kad degina 
miško gaisras. Nebijok raudonodžių. Tavo priešai — kitos spal- 
vos Žmonės. 

— Ak šit kaip! Ne raudonieji? Tai kas gi jie būtų? 

— Yra baltųjų, o yra ir geltonųjų. 

— Kas per nesąmonės, Eva! Aš nieko blogo nepadariau nė 
vienam baltajam! 

— Vaike! Tu esi tik mažas elniukas. Matyt, motina tau ne- 
pasakojo apie plėšriuosius žvėris, slankiojančius po mišką. Yra 
piktų žmonių, jie tampa tavo priešais be jokios dingsties. Tave 
nori nužudyti tie, kuriems tu savo gyvenime niekados nepada- 
rei nieko pikto. 

— Bet kas jie tokie? Ir už ką?. 

— Neklausk, vaike! Dabar tam nėra laiko. Pasakysiu tau tik 
tiek: tu turi turtingą plantaciją, kur negrai tau gamina mėlynus 
dažus. Tavo sesuo graži, labai graži. Argi ji nepanaši į mėnu- 
lio spindulį? Ir aš kadaise buvau graži... taip sakė jis. Ak, 
kaip bloga būti gražiai! Cho, cho, cho! 

Kodėl patikėjau žodeliais meiliais, 
Cho, cho, cho! 
Viena su baltuoju klajojau. .. 
Chalvuk!— sušuko ji ir vėl paliovė dainuoti — Aš esu pami- 
šėlė, bet atsimenu... Eik, pasišalink iš čia! Sakau tau, pasiša- 

link! Tu juk elnias, ir medžiotojai vejasi tave. Eik į fortą, bėk, 
lėk! 

— Aš negaliu, Eva. Aš čia turiu reikalą. Aš čia turiu laukti, 
kol kas nors ateis. 

— Kol kas nors ateis? Blogai! Netrukus čia ateis jie! | 

— Kas? 

— Tavo priešai, tie, kurie nori tave nužudyti. O vargšė da- 
nielė numirs, jos širdis paplūs krauju. Ji išeis iš proto ir taps 
tokia pat, kaip Chadž Eva! 

— Apie ką tu kalbi? 

— Tyliau, tyliau! Vėlu! Jie ateina! Jie ateina! Matai jų šešė- 
lius vandenyje? 

Aš pažvelgiau į tą pusę, į kurią rodė Eva. Ir tikrai, virš eže- 
ro, ten, kur pirma mačiau Evą, pasirodė kažkokie šešėliai. Tai 
buvo vyrai, ir jų buvo ketvertas. Jie ėjo tarp palmių išilgai 
kalvų. Po kelių sekundžių šešėliai išnyko. Matyt, žmonės nusi- 
leido šlaitu ir įėjo į mišką. | Ė 

— Per vėlu!-— sušnibždėjo pamišėlė, kurios sąmonė lą aki- 
mirką tartum galutinai praskaidrėjo.— Tau negalima išeiti į pro- 
gumą. Jie pastebės tave... Tu turi slėptis tankmėje. .. Eikš čio- 
nai!-— tęsė ji, griebdama mane už rankos. Paskui smarkiai pa- 
stūmėjo prie ąžuolo.— Tai vienintelė tavo viltis išsigelbėti. Grei- 
čiau lipk į medį! Pasislėpk ten! Nė žodžio, kol aš sugrįšiu! 
Chinklas!! | | | 

Tai pasakiusi, keistoji mano patarėja pasitraukė į medžių 
šešėlį, įlindo į tankmę ir dingo iš akių. Aš paklausiau jos -pa- 
tarimo, įlipau į ąžuolą ir, atsisėdęs ant didžiulės šakos, kad bū- 
tų saugiau, pasislėpiau už sidabrinės talandsijos girliandų. Nu- 
sidriekusios nuo šakos, jos aplink mane sudarė nelyginant kokią 
permatomą užuolaidą, už kurios buvau visiškai nematomas. O aš 
pats pro tankią lapiją mačiau ežerą — bent jau tą dalį, kurią 
buvo apšvietęs mėnulis. 

Iš pradžių man pasirodė, kad vaidinu labai nevykusį vaid- 
menį. 0 

Visa ši istorija su priešais, grasinančiais mano gyvybei, ga- 
lėjo būti tik beprotiška aptemusios sąmonės fantazija. O žmo- 
nės, kurių šešėlius mačiau, „gal kaip tik ir buvo tie patys in- 

I! Chinklas-— gerai. 

dėnai, kurių aš laukiau. Neradę manęs sutartoje vietoje, jie 
tikriausiai sugrįš atgal. Su kokiu gi raportu aš tada prisistatysiu 
generolui? Visa tai buvo ir juokinga, ir kvaila, bet man galėjo 
baigtis labai liūdnai. Taip pasvarstęs, aš jau norėjau leistis že- 
myn ir pasirodyti praeiviams, vis tiek, kas jie tokie būtų, bet 
staiga sumečiau, kad vadai buvo tik dviese, o šešėliai keturi! 
Ir nusprendžiau kol kas likti slėptuvėje. 

Žinoma, vadus galėjo lydėti jų kariai, asmeninė jų apsauga, 
ir tai visai suprantama, turint galvoje klastingą jų misijos po- 
būdį. Nors šešėliai judėjo greitai, aš vis dėlto spėjau įžiūrėti, 
kad ten ne indėnai. Jie neturėjo nei ilgų drabužių, nei plunks- 
ninių kepurių. Man net pasirodė, kad jie su skrybėlėmis, kokias 
paprastai dėvi baltieji. Tai pastebėjęs, aš nusprendžiau paklau- 
syti Chadž Evos. Dar ir kitos aplinkybės sustiprino šį mano 
sprendimą: keisti indėnės tvirtinimai, visko žinojimas, paslap- 
tingos užuominos apie gerai man pažįstamus asmenis ir apie 
vakarykštį atsitikimą. Visa tai apgalvojęs, aš nutariau pasilikti 
savo sekykloje dar bent keletą minučių. 

Kad jie manęs nepastebėtų, sėdėjau nekrutėdamas, vos kvė- 
puodamas. Aš akylai sekiau visa, kas dėjosi aplinkui, ir klusiai 
gaudžiau kiekvieną garsą. 

Man neilgai reikėjo bandyti savo kantrybę. Aš pamačiau 'r 
išgirdau tai, nuo ko šiurpas perbėgo mano kūnu ir kraujas su- 
stingo gyslose. Po penkių minučių aš gavau įsitikinti, kad žmo- 
gaus širdyje gali slėptis toks neapsakomas pyktis, apie kurį 
niekada kaip gyvas negirdėjau ir net knygose neskaičiau. 

Pro mano akis vienas paskui kitą praėjo keturi demonai. Be 
abejojimo, tai buvo demonai, kadangi jų žvilgsniai, žodžiai, ju- 
desiai ir kėslai — viskas, ką mačiau ir girdėjau, visiškai patei- 
sino šį vardą. Jie apėjo aplink ežerą. Aš įžiūrėjau jų veidus, 
apšviestus mėnesienos: blyškų, liesą Arenso Ringholdo vei- 
dą, piktą ir plėšrų Spenso ir apskritą žvėrišką mušeikos Vil- 
jamso. 

Bet kas gi ketvirtasis? 

Nejaugi aš sapnuoju? O gal man akyse pasivaideno? Nejaugi 
visa tai tikrovė? Arba jausmai apgauna mane? O gal tai tik at- 
sitiktinis panašumas? Ne! Ne! Ne! Tai ne vaiduoklis — tai gy- 
vas žmogus. Šitie juodi garbanoti plaukai, šita geltonai ruda 
oda, šita figūra ir eisena — viskas, viskas jo! Dieve gailestingas! 
Tai jis — Geltonasis Džekas! i 

XXXIV skyrius 


VELNIšKAS SUOKALBIS 


Ginčyti — tai, vadinasi, abejoti savo paties jausmų tikrumu. 
Prieš mano akis stovėjo mulatas, toks pat, kaip aš jį atsiminiau, 
tik jis buvo su kitais drabužiais ir gal kiek pastorėjęs. Bet vei- 
do bruožai ir bendras vaizdas buvo tas pats — prieš "mano akis 
stovėjo Geltonasis Džekas, buvusis mūsų plantacijos miškakirtys. 


Bet nejaugi tai jis? Ir dar drauge su Ringholdu, vienu atkak- 
liausių ir aktyviausių savo teisėjų ir kankintojų. Ne, tai nejiti- 
kėtina, neįmanoma! Tur būt, aš klystu ir mano akys meluo- 
ja manė . 


Bet ne! Nes kaip tikra tai, kad aš mačiau žmogų, taip pat bu- 
vo neginčijama ir tai, kad tas žmogus — mulatas Džekas. Jis -sto- 
vėjo ne toliau kaip už dvidešimt pėdų nuo tos vietos, kur aš 
slėpiausi šakose, mėnulis jį buvo apšvietęs beveik kaip dieną. 
Aš galėjau įžiūrėti seniai man pažįstamą piktą jo akių išraišką, 
šlykščias jo grimasas. Taip, tai buvo Geltonasis Džekas! 

Aš dar atsiminiau, kaip vakar Juodasis Džekas, nepaisydamas 
visų mano įtikinėjimų ir pašaipų, nenorėjo nusileisti ir pripa- 
žinti, kad tai buvęs žmogus, tik panašus į mulatą. Negras laikėsi 
savo: jis matęs patį Geltonąjį Džeką arba jo šmėklą ir buvo 
taip tvirtai įsitikinęs, kad aš negalėjau jo perkalbėti. 

Aš atsiminiau ir kitą aplinkybę — keistą Ringholdo elgesį per 
popietinį pokalbį. Jau tada tas jo elgesys atkreipė mano dė- 
mesį. O dabar aš visiškai buvau išmuštas iš vėžių. Čia, prieš 
mano akis, -stovėjo žmogus, kurį visi laikė mirusiu, 0 su juo 
trys uolūs jo žūties talkininkai, iš kurių tarpo vienas buvo pats 
žiauriausias budelis. Dabar gi visas ketvertas, matyt, tapo pri- 
siekusiais draugais. Kaip paaiškinti šį stebuklingą prisikėlimą 
iš mirusiųjų ir bičiulystę su priešais? | 

Aš nežinojau, nė ką manyti. Paslaptis buvo tokia paini, kad 
jos negalėjai suprasti per vieną minutę. Man ir nebūtų pasisekę 
jos įspėti, jei patys suokalbininkai nebūtų man padėję. 

Man pavyko nugirsti jų pokalbį. Ir tai, ką išgirdau, mane 
ne tik įtikino, kad Geltonasis Džekas vis dar tebegyvena šiame 
pasaulyje, bet ir kad Chadž Eva sakė teisybę, tvirtindama, jog 
mano gyvybei gresia pavojus. 

*— Ak, velniai parautų! Jo čia nėra. Kurgi jis būtų pra- 
smegęs?— šūktelėjo Ringholdas. Iš jo balso galėjai jausti, kad 
jis suirzęs ir nustebęs. 

Kaip paaiškėjo iš jo pokalbininko žodžių, šis klausimas buvo 
apie mane. Viljamsas, kurio balsą pažinau iškart, pasiteiravo: 

— Ar jūs tikras, Arensai, kad jis nesugrįžo į fortą kartu su 
generolais? | | | 

— Visiškai tikras. Aš stovėjau prie vartų, kai jie grįžo. Jie 
buvo tik dviese — generolas ir agentas. O gal jis visai nė ne- 
buvo atėjęs prie ežero kartu su jais? Šitaip mums apsimulkink! 
Be reikalo jų nepasekėme, kai jie ėjo čionai. Jei būtume su- 
skubę laiku, būtume žinoję, kur jie išsiskyrė. Bet kas galėjo 
pagalvoti, kad jis nuo jų atsiliks. Jei taip būčiau žinojęs... 
Tu sakai, Džekai, atėjai tiesiai iš indėnų stovyklos. Gal jis kar- 
tais tave pastebėjo? | | 

— Karacho!! Žinoma, ne, senjore Arensai! 

Šis balsas, šis senas burnojimas prieš dievą, man buvo pa- 
žįstami iš mažumės. Jei dar man buvo likę kokių nors abejo- 
jimų, tai dabar jie išnyko. Ausys patvirtino tai, kuo netikėjo 
akys. Tai buvo Geltonasis Džekas! Jis kalbėjo toliau: 


— Aš einu tiesiai iš seminolų stovyklos. Sutikau tik du va- 
dus. Aš pasislėpiau po palmėmis, ir jie manęs nepastebėjo. Esu 
tikras, kad nepastebėjo. 

— Kur jis, po velnių, galėjo prasmegti? Ir pėdos jo atšalo. 
Aš žinau, kad jis turėjo reikalą indėnų stovykloje,— taip, tą 
aš žinau. Bet kaip jis sugebėjo prasmukti Džekui pro akis? 

— -O gal jis nuėjo aplinkiniu keliu? — spėliojo Viljamsas. 

— Per plyną lygumą? 

— Ne, tuo sunku patikėti — atsakė Ringholdas.— Dabar be- 
lieka tik galvoti, kad jis atsiskyrė nuo generolų, nepasiekęs for- 
to vartų, ir nuėjo palei aptvarą markitanto namų link. 

Visa tai-Ringholdas pasakė, tartum kalbėdamasis su savimi. 

— Velnias!-— sušuko jis nekantriai. Kitos tokios progos ir 
nesulauksi. 


— Nebijokite, misteri Arensai,— nuramino jį Viljamsas.— Ne- 
bijokite. Greit prasidės karas, ir tokių patogių progų mums dar 
pasitaikys. 

|! Karacho— ispanų keiksmas. 

— Mes pasistengsime jų surasti!— energingai įsiterpė Spen- 
sas, prabilęs pirmą kartą. : 

— Bet svarbiausią vaidmenį, ponai, turi suvaidinti Džekas! 
Mums į šį reikalą veltis negalima. Tai gali išplaukti aikštėn, ir 
tada mums bus riesta. O Džekui nėra jokio pavojaus. Juk jis 
miręs — ir įstatymas jo neliečia!.. Ar ne taip, Džekai, gelto- 
nasis mano berniuk? į 

— Taip, senjore! Nesirūpinkite, masa Arensai! Aš greitai ra- 
siu tinkamą progą. Džekas nušluos jį nuo kelio, ir jūs nieka- 
dos daugiau apie jį nieko negirdėsite. Aš jį įviliosiu į spąstus. 
Vakar aš prašoviau. Šautuvas blogas, done Arensai. Negalima 
su tokiu šautuvu eiti į medžioklę! | 

— Į fortą jis negrįžo, aš tai žinau, — sumurmėjo sau po nosi- 
mi Ringholdas.— Greičiausiai jis bus kur nors indėnų stėvyk- 
loje. Bet juk jis turi kada nors grįžti namo! Matyt, jis pasi- 
rodys, kai nusileis mėnulis. Jis panorės namo parsmukti tam- 
soje... Tu girdi, Džekai, ką aš sakau? 

— Taip, senjore! Džekas klauso. 

— Tu sugebėsi išnaudoti progą? 

— Taip, senjore! Džekas supranta. 

— Labai gerai! Dabar mums metas eiti. Klausyk manęs, Dže- 
kai, ir gerai įsidėk į galvą... Jeigu. . 


Dabar Ringholdas pradėjo kalbėti pašnibždom, tad aš nugir- 
dau tik atskirus žodžius. Dažnai buvo minimas mano sesers ir 
kvarteronės Violos vardas. Mano ausis sugavo tokias jų pokal- 
bio nuotrupas: „Tik jis vienas stovi mums skersai kelio“, „ma- 
mytę nebus sunku palenkti“, „kada aš būsiu jų plantacijos šei- 
mininkas“, „sumokėsiu tau du šimtus dolerių“. 

Tokio pobūdžio išsitarimai mane įtikino, kad šie du niekšai 
dar prieš tai buvo susimokę mane nužudyti. Ir šis neaiškus 
pokalbis buvo tik šlykštaus sandėrio sąlygų pakartojimas. Buvo 
deramasi dėl mano gyvybės kainos. Nenuostabu, kad man smil- 
kinius išpylė šaltas prakaitas ir lašai riedėjo per kaktą. Nenuo- 
stabu, kad aukštai, savo slėptuvėje, aš drebėjau kaip epušės 
lapas. Aš drebėjau ne tiek dėl savo gyvybės, kiek iš siaubo 
ir pasišlykštėjimo, kuriuos man sukėlė pasibaisėtina piktadary- 
bė. Būčiau drebėjęs dar labiau, bet nepaprastomis valios pa- 
stangomis man pavyko suvaldyti tūžmastį, sukilusį man krū- 
tinėje. 

Man užteko savitvardos susigūžti ir sustingti. Ir aš pasielgiau 

labai išmintingai: jei tą akimirką būčiau išsidavęs, nebūčiau 
grįžęs namo gyvas. Aš tą žinojau tvirtai ir todėl stengiausi ne- 
sukelti nė mažiausio „garso, kad tuo neparodyčiau savo buvimo 
vietos. 
O kaip buvo šlykštu klausytis tų keturių niekšų, šaltakraujiš- 
kai svarstančių, kaip nužudyti žmogų! Tartum būtų buvę kal- 
bama apie kokį nors prekybinį sandėrį. Ir kiekvienas jų džiau- 
gėsi, kokią būtent naudą gaus iš numatomos spekuliacijos. 

Nežinau, pyktis 
ar baimė. Bet priešų buvo keturi, ir visi ginkluoti. Aš turėjau 
tik špagą ir pistoletus, bet tų ginklų buvo per maža kautis vie- 
nam su keturiais užkietėjusiais niekšais. Jei jie būtų buvę tik 
dviese — sakysim, mulatas ir Ringholdas,— aš tikriausiai nebū- 
čiau sutvardęs savo pykčio ir būčiau rizikavęs atvirai stoti 
į kovą su jais, akis į akį, o ten jau kaip bus, taip! Bet aš 
valdžiausi ir vis tyliai sėdėjau medyje, kol jie pasišalino. Ring- 
holdas ir jo bendrininkai nuėjo į fortą, o mulatas nudūlino in- 
dėnų stovyklos linkui. 


XXXV skyrius 
ŠVIESA PO TAMSOS 


Po to, kai jie dingo man iš akių, aš dar ilgai sėdėjau ir ne- 
krutėjau. Mano galvoje buvo tikras chaosas. Aš nežinojau, nė 
ką manyti, nė ką daryti, ir sėdėjau kaip prikaustytas prie me- 
džio. Galop pamėginau ramiai apsvarstyti viską, ką mačiau ir 
girdėjau. Nejaugi tai buvo farsas, suvaidintas, norint mane įgąs- 
dinti? Ne, nė vienas iš jų keturių nebuvo panašus į farso per- 
sonažą. O klaikus ir antgamtiškas Geltonojo Džeko prisikėlimas 
iš mirusiųjų buvo perdaug dramatiškas, perdaug rimtas, kad 
galėtų tapti komedijos epizodu. 

Veikiausiai aš čia girdėjau prologą į būsimąją tragediją, ku- 
rioje turėjau suvaidinti aukos vaidmenį. Šie žmonės neginčija- 
mai ruošė pasikėsinimą į mano gyvybę. Jų buvo ketvertas, nors 
nė vieno jų niekados nebuvau kuo nors rimtai nuskriaudęs. 
Aš žinojau, kad visi keturi visą laiką manęs nemėgo. Beje, 
Spensas ir Viljamsas išvis neturėjo ko manimi nusiskųsti, ne- 

bent tokia dingstis galėjo būti seni, jau kadai mano pamiršti 
vaikiški kivirčai. Bet jie veikė, skatinami Ringholdo. O jei kal- 
bėsime apie mulatą, tai aš supratau, kodėl jis mane laikė savo 
priešu — ir ne bet kokiu, o mirštamu priešu! 

Bet kas pagaliau tas Arensas Ringholdas! Jis neabejotinai 
buvo suokalbio galva ir troško mane nužudyti. Apsišvietęs žmo- 
gus, lygus su manimi visuomenine padėtimi, džentelmenas! 

Aš žinojau, kad jis niekad manęs nemėgo, o pastaruoju metu 
tiesiog nekentė. Man buvo žinoma ir dėl ko. Aš stovėjau sker- 
sai kelio jo santuokai su mano seserimi. Bent jau jis taip manė. 
Ir jo buvo tiesa: nuo to laiko, kai mirė tėvas, aš vis daugiau 
kišausi į šeimyninius reikalus. Aš atvirai pareiškiau, kad su 
mano pritarimu Ringholdas niekados nebus mano sesers vyras. 
Aš supratau, kad jis yra įtūžęs ant manęs, bet nė įsivaizduoti 
negalėjau, kad pyktis galėtų paskatinti žmogų ryžtis tokiam 
velniškam kėslui. 

Išsireiškimai: „jis stovi mums skersai kelio“, ,„mamytę nebus 
sunku palenkti“, „kada aš būsiu jų plantacijos šeimininkas' — 
aiškiai rodė suokalbininkų kėslus pašalinti mane, nužudyti iš 
pasalų. | | 

— Cho! Cho! Jaunasis miko dabar gali išeiti — staiga pasi- 
girdo balsas.— Blogi žmonės nuėjo. Gerai! Greičiau lipk žemyn, 
gerutis miko, greičiau! 

Aš skubiai išlipau ir vėl stovėjau prieš pamišusią gražuolę. 

— Dabar tu tiki Chadž Evos žodžiais, jaunasis miko? Matai, 
kad tu turi priešų, visus keturis priešus, kad tavo gyvybė 
pavojuje? 

— Tu išgelbėjai man gyvybę, Chadž Eva! Kaip aš galėčiau 
tau atsidėkoti? 

— Būk ištikimas jai... ištikimas. .. ištikimas. .. 

— Kam? | | 

— Didžioji dvasia! Jis jau užmiršo ją! Neištikimasis jaunasai 
miko! Neštikimasis baltaveidi! Kam aš išgelbėjau tave! Kam 
aš neleidau tavo kraujui pasrūti ant žemės! 

— Eva! 

— Blogai! Blogai! Vargšė miško paukštelė! Gražiausioji iš vi- 
sų! Jos širdis paplūs krauju ir numirs, o jos protas paliks ją! 

—- Eva, paaiškink man, kas yra? 

— Blogai! Tegu jis verčiau numiršta, negu meta ją! Cho, 
cho! Neištikimas baltaveidis, 60, geriau jis būtų miręs pirmiau, 


136 


negu spėjęs sužeisti širdį vargšei Evai! Tada Eva būtų praradusi 
tik širdį. O galvą, galvą, — tai jau blogiau! Cho, cho, cho! 


„Kodėl patikėjau žodeliais meiliais, 
Viena su baltuoju klajojau. .. 


— Eva!-— surikau aš taip karštai, kad ji net liovėsi dainavusi 
beprotišką savo dainą.— Pasakyk, apie ką tu kalbi? 

— Didžioji dvasia, paklausyk, ką jis kalba! Apie ką? Apie 
ką? Čia daugiau, ne viena. Cho, cho, cho! Daugiau, bet ištiki- 
moji draugužė užmiršta. Ką gali pasakyti Eva! Kokią istoriją 
ji gali papasakoti! Vargšė paukštelė! Jos širdis paplūs krauju, 
Oo protas susimaišys. Cho, cho, cho! Bus dvi Chadž Evos, dvi 
pamišusios mikosokų gražuolės! 

— Vardan viso to, kas šventa, nekamuok manęs! Mieloji, 
geroji Eva, pasakyk. apie ką tu kalbi? Nejaugi apie... 

Brangiausias vardas buvo benuskrendąs man nuo lūpų, bet 
vis dėlto aš nesiryžau jo ištarti. 

Aš bijojau paklausti, bijojau gauti neigiamą atsakymą. 

Bet ilgai svyruoti negalėjau: buvau nuėjęs perdaug toli, kad 
galėčiau trauktis, ir perdaug ilgai kankinau liūdinčią savo širdį. 
Daugiau laukti nebepajėgiau. O Eva galėjo išblaškyti mano abe- 
jojimus, ir aš ryžausi paklausti ją: 

— Ar tu ne apie Majumę kalbi? | 

„Keletą akimirkų pamišėlė tylėdama žiūrėjo į mane. 


Aš negalėjau įsiskverbti į jos akių paslaptį: pastarąsias pen- 
kias minutes jose švietė priekaištas ir panieka. Kada ištariau 
tuos žodžius, jos veide atsispindėjo begalinis nustebimas, o po 
to jos akys skvarbiai įsmigo į mane, tartum mėgindamos at- 
spėti mano mintis. | 

— Jeigu tai Majumė,— kalbėjau aš toliau, nelaukdamas jos 
atsakymo, vėl pagautas įsiliepsnojusio jausmo, — tai žinok, kad 
aš myliu ją — myliu Majumę! 

— Tu myli Majumę? Vis dar ją tebemyli+— skubiai paklausė 
Chadž Eva. 

— Prisiekiu gyvybe... 

— Ne! Ne! Neprisiek. Tai jo priesaika. O jis apvylė! Pasa- 
kyk dar kartą, mano jaunasis miko, pasakyk, kad tu sakai Uiesą, 
bet priesaikos neduok. . 

— Aš sakau tiesą, gryną tiesą! ( 
— Gerai!-— nudžiugusi sušuko beprotė.— Miko pasakė tiesą. 
Baltaveidis miko teisingas, ir gražuolė bus laiminga.. 


Prisimenam meilės pirmąsias dienas 

Po palmėm dvejumoj. .. 

Ir vėl tu pažvelk į akis švelnias, 

Savos balandėlės akis švelnias, “ 

Į paukštės laukinės akis švelnias! 

Dabar ji kitam jau dainuoja dainas, 

Ir po vėsiąsias girių tankmes 

"Jie vaikščioja dvejumoj! 
Tyliau, čita-miko!— sušuko ji -barškuolei.— Ir tu, okola-čita!. 
Nurimkite abi. Čia ne priešas. Ramiau, arba aš sutriuškinsiu 
jums galvas... 

— Geroji Eva! 

— A, tu mane vadini gerąja Eva! Bet, gal būt, išauš diena, 
kada tu mane pavadinsi piktąja.— Paskui, pakėlusi balsą, ji tę- 
sė labai rimtai:— Išklausyk manęs, Džordžai Rendoliai! Jei ir 
tu kada nors pasirodysi piktas, jei tu apvilsi, kaip jis, žinok, 
kad Chadž Eva taps tavo priešu, ir čita-miko sunaikins tave! .. 
Tu tai padarysi, manasis gyvačių karaliau, ar ne tiesa? Cho, 
cho, cho! | 

Gyvatė tartum būtų ją supratusi. Staiga ji kilstelėjo galvą, 
blizgančios akys šužaibavo nelyginant ugnies kibirkštys, dviša- 
kas liežuvis išlindo iš žiočių ir „VynuoW žiedai subarškėjo, su- 
keldami garsą, panašų į „skir-r-r“ 

„— Tyliau, tyliau!— tarė Eva, ramindama gyvatę ir vikriu 
pirštų judesiu ją priversdama vėl susiriesti į kamuolį. — Čia ne 
jis, čita-miko, ne jis! Girdi tu, šliužų karaliau! Tyliau, sakau aš! 

— Kodėl tu man grasini, Eva? Juk nėra priežasties. .. 

— Gerai! Aš tikiu tavimi, mielasis miko, mano narsusis 
miko! 

— Bet, geroji Eva, paaiškink, pasakyk man... 

— Ne! Ne dabar, ne šiandien vakare. Dabar nėra kada. Pa- 
žvelk ten, į vakarus! Netle-chasež skuba naktigulto. Tu turi eiti. 


*! Okola-čita — žalioji gyvatė. | 
Žž Netle-chase— „Nakties saulė", tai yra mėnulis. (Autoriaus 


past.) 


138 


Tau negalima klaidžioti tamsoje. Tu turi nusigauti į fortą, kol 
mėnulis nusileis. Eik, eik, eik! 

— Bet aš tau sakiau, kad negaliu iš čia pasitraukti kol baig- 
siu savo reikalą... 

— Tau tas pavojinga... Kokį reikalą? A! Suprantu! Antai 
eina tie, kurių tu lauki. 

— Taip, aš manau, kad tai jie, — sušnibždėjau aš. 

Kitame ežero krante pasirodė aukšti dviejų vadų šešėliai. 


Chadž Eva.— Tamsoje tau gresia pavojus. Chadž Eva turi eiti. 
Labos nakties, jaunasis miko, ramios nakties! | 

Aš taip pat jai palinkėjau ramios nakties ir nusigręžiau į be- 
siartinančius vadus. Tuo tarpu keistoji mano pašnekovė dingo. 

Indėnai greitai pasiekė krantą ir trumpai man išdėstė atsa- 
kymą generolui. Pasirodė, kad Cholata-miko išardė savo pala- 
pinę ir paliko stovyklą! 

Abu išdavikai buvo tokie biaurūs ir šlykštūs, kad man nesi- 
norėjo nė akimirkos likti ilgiau jų draugijoje. Gavęs būtinas 
žinias, aš tuoj paskubėjau jais atsikratyti. 


Įspėtas Chadž Evos ir turėdamas galvoj tai, ką kalbėjo Aren- 
sas Ringholdas, aš, negaišdamas laiko, leidausi į fortą. Mėnu- 
lis vis dar spindėjo virš horizonto, ir ryškioje jo šviesoje aš 
buvau saugus nuo staigaus užpuolimo pavojaus. 

Ėjau greitai, iš atsargumo kirsdamas atviras aikšteles, 
stengdamasis kuo toliau lenktis tokių vietų, kur pasislėpęs ga- 
lėjo tykoti žudikas. 

Aš nieko nemačiau nei visu keliu, nei palei fortą. Bet prie 
pat vartų, netoli nuo markitanto krautuvėlės, pastebėjau žmo- 


gų, užsiglaudusį už sukrautų rąstų. Man pasirodė, kad ten buvo 
mulatas. | 


Aš jau norėjau pulti prie jo ir jį sudoroti. Bet sargybinis tuo 
tarpu atsiliepė į mano šūktelėjimą, o man nederėjo kelti aliar- 
mo, juo labiau kad buvau gavęs įsakymą laikytis karinės pa- 
slapties. Aš nusprendžiau, kad tas „prisikėlusis iš numirusiųjų" 
man pasipainios kitą kartą, kada turėsiu laisvesnes rankas, ir 
tada man bus lengviau ir patogiau subalansuoti sąskaitas su 
juo ir su velniškais jo bendrininkais. Taip nusprendęs įėjau 
pro vartus ir nudrožiau su raportu į štabą pas generolą. 

XXXVI skyrius 


REIKALINGAS IšTIKIMAS DRAUGAS! 


Nepasakysi, kad būtų itin malonu nakvoti po vienu stogu 
su tokiu žmogumi, kuris tyko tave nudobti. Apie poilsį Čia 
nebuvo ko nė galvoti. Aš miegojau labai mažai, bet ir tie men- 
ki miego trupiniai buvo kupini neramių košmarų. | 

Aš nemačiau Ringholdų — nei tėvo, nei sūnaus. Tiesa, žino- 
jau, kad jie abu tebėra forte, kadangi buvo žadėję paviešėti 
čia dar dieną, kitą. Jie atsigulė arba prieš man grįžtant, arba 
svečiavosi pas kurį nors pažįstamą karininką. | 

„Niekur nemačiau nei Spenso, nei Viljamso. Šitie orūs jau- 

reiviais, ir aš jų neieškojau. 
Aš išsivarčiau be miego didesnę dalį nakties, mąstydamas 
apie keistus nuotykius arba, tikriau, apie susitikimą su žūtbū- 
tiniais savo priešais. Kiaurą naktį aš sukau galvą, kaip man 
reikėtų su jais pasielgti. Bet rytmečio šviesa ėmė skverbtis pro 
langinių plyšius, o aš vis dar nieko nebuvau nusprendęs. 

Iš pradžių maniau visa tai papasakoti štabe ir pareikalauti nu- 
sikaltėliams tardymo ir bausmės. Bet, blaiviai apsvarstęs, nu- 
sprendžiau, kad šitas planas visiškai nevykęs. Kokius įrodymus 
aš pateiksiu, pagrįsdamas tokius rimtus kaltinimus? Vien savo 
paties teigimus, niekuo neparemtus ir net maža įtikimus. Kas 
patikės tokia negirdėta piktadarybe? Nors neabejojau, kad bu- 
vo sumanyta nužudyti mane, o ne ką kitą, bet to tvirtinti ne- 
galėjau, kadangi net mano vardas nebuvo paminėtas. Aš būsiu 
išjuoktas arba susilauksiu dar ko blogiau. Ringholdai buvo ga- 
lingi žmonės, asmeniniai generolo ir vyriausybės agento drau- 
gai, ir, nors visi žinojo slaptus ir tamsius jų darbelius, vis tiek 
jie buvo laikomi džentelmenais. Norint apkaltinti Arensą Ring- 
holdą pasikėsinimu į gyvybę, reikėjo svaresnių įrodymų. Aš 
numačiau visus šios bylos sunkumus ir nusprendžiau KOL kas 
viską laikyti paslaptyje. | 

„Antrasis planas man 1 atrodė patikimesnis: viešai, visiems s pr 


.-- Li 


bent jau būtų įrodytas mano kaltinimo teisingumas. 


Bet dvikova buvo uždrausta įstatymu. Jei vyresnybė būtų 
sužinojusi, kad aš noriu kautis, man nebūtų pavykę išvengti 

arešto, ir tada būtų žlugę visi mano planai. Aš turėjau savo 
nuomonę apie Arensą Ringholdą. Žinojau, kad to žmogaus drą- 
sa labai abejotina. Veikiausiai jis pabūgs. Bet, šiaip ar taip, kal- 
tinimas ir iššaukimas į dvikovą suvaidins savo vaidmenį įį 
demaskuojant. 

Tr aš pasiryžau eiti tuo antruoju keliu. Tuo tarpu, vienaip ir 
kitaip besvarstant, išaušo rytas. Šią akimirką man buvo itin 
reikalingas draugas — ne paprastas sekundantas (tokių lengvai 
galėjau rasti tarp įgulos karininkų), bet artimas, ištikimas drau- 
gas, su kuriuo galėčiau iš širdies pasikalbėti ir kuris man pa- 
dėtų išmintingų patarimu. Deja, visi forto karininkai man buvo 
visiškai nepažįstami. Vienus tik Ringholdus iš anksčiau tepa- 
žinojau. | 

Padėtis buvo kebli, bet tuo tarpu prisiminiau vieną žmogų, 
kuris man galėjo duoti naudingą patarimą. Aš nutariau kreiptis 
į seną savo draugą Juodąjį Džeką. | 

Rytą jį pasišaukiau ir jam papasakojau visą istoriją. Džekas 
nė kiek nenustebo. Jam pačiam jau buvo kilę kažkokių įtarimų, 
ir jis norėjo auštant man juos papasakoti. Mažiausiai jį stebinęs 
Geltonojo Džeko pasirodymas. Negras net paaiškino, kaip mu- 
latas taip stebuklingai išsigelbėjo. Visa tai buvo gana paprasta. 
Tą akimirką, kada aligatorius sugriebė mulatą, šis suspėjo jam 
vikriai įvaryt peilį į akį, ir aligatorius jį paleido. Geltonasis 
Džekas pasekė jaunojo indėno pavyzdžiu ir net pasinaudojo 
tuo pačiu ginklu. Visa tai dėjosi po vandeniu, kadangi mulatas 
puikiai nardė. Aligatorius jam įkando į koją, ir dėl to vanduo 
nųsidažė raudonai, bet žaizda buvo nebaisi ir nelabai kliudė 
pabėgti. Jis kurį laiką plaukė po vandeniu, stengdamasis neiš- 
kilti į paviršių, kol pasiekė krantą, o paskui išlipo į sausumą 
ir įsiropštė į ąžuolą, kurio tankūs lapai jį paslėpė nuo kerš- 
tingų persekiotojų. Kadangi jis buvo visiškai plikas, drabužių 
skutai negalėjo eiti daiktiniu įrodymu gyvojo grobio medžio- 
tojams. O kraujas vandenyje jam net suteikė draugišką pa- 
slaugą — galutinai įtikino persekiotojus, kad bėglys tapo ali- 
gatoriaus auka, ir jie paliovė jo ieškoję. Taip pasakojo Juo- 
dasis Džekas. Šią istoriją jis sužinojęs forte vakar vakare iš 
vieno mums palankaus indėno, o tas saikstėsi ją girdėjęs iš 
paties mulato. 

Visoje šioje istorijoje nebuvo nieko, kas galėjo prieštarauti 
tiesai. Ir taip paslaptis, kvaršinusi man galvą, staiga išaiškėjo. 

Be to, ištikimasis mano negras man pranešė ir daugiau įdomių 
žinių. Pasirodo, pabėgusis mulatas susirado prieglobstį vienoje 
pusnegrių gentyje, gyvenančioje Amazūros aukštupio pelkėse. 
Negrų tarpe jis pamažu išsikovojo populiarumą ir įgijo didelę 
įtaką. Jie jį išsirinko vadu, ir dabar jis jų vadinamas ,Mulato- 
miko“. | 

Tik vienas dalykas liko neaiškus: kokiu būdu jis galėjo su- 
sitarti su Arensu Ringholdu? 

Beje, ir čia nebuvo jokio paslaptingumo. Plantatorius netu- 
rėjo ypatingos dingsties nekęsti pabėgusio mulato. Audringa 
Ringholdo veikla per nepavykusią Geltonojo Džeko egzekuciją 
buvo tik gudrus apsimetimas. Mulatas turėjo daug didesnį pa- 
grindą būti nepatenkintas. Bet meilę ir neapykantą. tokio plau- 
ko Žmonės išmeta į šiukšlyną, kada atsiranda savanaudiškų in- 
teresų. Šitie jausmai bet kurią akimirką gali būti iškeisti į auk- 
są. Be abejojimo, baltasis niekšas šaukėsi geltonojo paslaugų 
įvairiuose tamsiuose darbuose ir savo ruožtu pats teikė paslau- 
gas. Šiaip ar taip, buvo aišku, kad abu jie, kaip sakoma, „už- 
kasė savo tomahaukus į žemę“ ir dabartiniai jų santykiai buvo 
kuo draugiškiausi. 

— Kaip tu manai, Džekai, — paklausiau aš, — ar nevertėtų man 
iššaukti Arensą Ringholdą? : 

— Iššaukti? O kam jį šaukti, jei jis jau seniai slankioja po 
gatvę. Matyt, sąžinė neduoda miegoti. 

— Bet aš kalbu visai ne apie tai. 

— O ką nori masa pasakyti? 

— Aš noriu iššaukti jį kautis su manimi. 

— U! Masa Džordžas nori kautis dvikovoje... pistoletu ar 
špaga? 

— Špaga, pistoletu, šautuvu — man vis tiek kokiu ginklu. 

— Dieve gailestingas! Nekalbėkite tokių baisybių, masa Džor- 
džai. Jūs turite motiną, seserį... Viešpatie! O jeigu jus pakirs 
kulka? Jautis kartais nuduria mėsininką. Kas apgins Virginiją, 
Violą, mus visus nuo piktų žmonių? Ne, masa, meskite iš gal- 
vos tai! Nereikia jo šaukti! 

Tą akimirką aš pats buvau pašauktas. Lauke pasigirdo rago 
ir būgno garsai. Jie kvietė į pasitarimą. Ginčytis su Džeku da- 
bar nebuvo kada. Aš nuskubėjau tenai, kur manę šaukė pareiga. 

XXXVII skyrius 
PASKUTINIS PASITARIMAS 


Mes vėl išvydome vakarykštį paveikslą: vienoje pusėje — 
kariuomenė, stovinti tankiomis eilėmis, su mėlynais mundurais, 
žvilgančiais ginklais, karininkai su pilna apranga, blizgančiais 
antpečiais; viduryje — štabo karininkai, susispietę aplink ge- 
nerolą, susisagstę visomis sagomis, iškilminga karine unifor- 
ma; kitoje pusėje — pusračiu susėdę indėnų vadai, o už jų su- 
sibūrę kariai, plunksniniais apdarais, vaizdingi, išsitatuiravę. Ne- 
toli nuo jų Žvengė jau pabalnoti žirgai, kiti buvo pririšti prie 
basliukų ir ramiai rupšnojo žolę. Čia pat vaikščiojo moterys 
ilgomis hunomis.. 

Paaugliai ir mažyliai žaidė žolėje. Vėliavos, vimpelai plevė- 
savo virš mūsų kareivių, raudonodžių vadų ir karių. Dundėjo 
būgnai, dūdavo dūdos. Tai buvo ryškus, spalvingas paveikslas! 

Nors ir didingas buvo tas paveikslas, bet jam trūko vakarykš- 
čio įspūdingumo; iš karto krito į akis, kad daugelio vadų čia 
nėra; trūko ir beveik pusės visų karių. Tai buvo jau ne vaka- 
rykštė nesuskaitoma minia, o tik didokas būrys žmonių. Dabar 
visi galėjo susispiesti prie pasitarimo dalyvių. 

"Onopos nebuvo. Varinė britų karūna — šaunus karališkosios 
valdžios simbolis, — dar vakar tviskėjusi pačiame viduryje, da- 
bar buvo dingusi. Nebuvo ir Cholata-miko. Neatvyko ir kai 
kurie kiti, mažiau žymūs vadai. 

Praretėjusios karių eilės rodė, kad tie vadai išsivedė ir savo 
žmones. 

Daugumas pasilikusiųjų buvo iš Omatlos, Juodojo Molio ir 
Ochalos klanų. Tarp jų aš pamačiau Hoitl-metį, Arpiuką, negrą 
Abramą ir Nykštuką su savo kariais. Žinoma, šie buvo likę 
visai ne dėl to, kad būtų nusprendę pasirašyti sutartį. 

Aš dairiausi Oceolos. Jį surasti nebuvo sunku: iš veido ir sto- 
to jis ryškiai skyrėsi iš kitų. Oceola stovėjo iš krašto, kairėje 
pusėje dabar jau praretėjusio pusračio; gal būt, jis ten atsi- 
stojo iš kuklumo, — ši ypatybė jam buvo pripažįstama vienbal- 
siai. Tikrai, tarp vadų jis buvo vienas jauniausiųjų ir pagal 
amžių neturėjo tokių teisių, kaip jie. Bet, žiūrint į jį, — nors 
eilėje jis stovėjo paskutinis — nejučiom piršosi išvada, kad tik 
jis turi vadovauti visiems. 

Kaip ir vakar, jo manierosė negalėjai įžiūrėti jokio puikavi- 
mosi. Jo povyza buvo didinga, nors jis laikėsi laisvai. Oceola 
stovėjo, sukryžiavęs rankas ant krūtinės besiilsinčio žmogaus 
poza. Jo veidas buvo ramus, kartais jis darydavosi net švelnus 
ir geraširdis. Jis atrodė panašus į gražiai išauklėtą Žmogų, lau- 
kiantį ceremonijų pradžios, kuriose jis vaidina tik. žiūrovo vaid- 
menį. Kol kas dar nebuvo nieko, kas galėjo jį sujaudinti; ne- 
buvo pasakyta žodžio, galėjusio pažadinti jo protą, kuris tik 
atrodė snūduriuojantis. | 

Bet šiai rimčiai nebuvo lemta trukti ilgai. Greitai ši maloni 
šypsena pavirs į sarkastišką pašaipą. Žiūrint į jo veidą, sunku 
buvo įsivaizduoti, kad būtų įmanomas toks pasikeitimas. Betgi 
įdėmus stebėtojas galėjo šitai įžiūrėti. Jaunasis vadas atrodė 
panašus į giedrą dangų prieš audrą, nurimusį vandenyną, ku- 
riame jau jau ims siautėti štormas, . miegantį liūtą, kuris, įpi 
tik jį paliesi, pasikels, apimtas nesuvaldomo įtūžio. 

Paskutines akimirkas prieš prasidedant pasitarimui aš nenu- 
leidau akių nuo jaunojo vado. Beje, ne aš vienas — jis buvo 
centras, į kurį krypo visų žvilgsniai. Bet aš į jį žiūrėjau itih 
dėmesingai. 

Aš žiūrėjau į Oceolą, laukdamas, jog jis man parodys kokį 
nors ženklą, bylojantį, kad mane pažino. Bet taip nebuvo: jis 
nelinktelėjo man, net nepažvelgė probėgšmais. Kartą ar du jo 
žvilgsnis abejingai užkliudė mane, bet tuoj nukrypo į kažką 
kitą, tartum aš būčiau buvęs tik vienas iš daugybės jo priešų 
visoje baltaveidžių minioje. Jis, matyt, nepažino manęs. Arba 
buvo taip giliai nugrimzdęs į savo mintis, kad nieko daugiau 
aplinkui nematė. 

Aš pažvelgiau į lygumą, ten, kur stovėjo palapinės, aplink 
kurias būreliais be tikslo šlaistėsi moterys. Aš įdėmiai į jas ste- 
beilijausi. Man pasirodė, kad vieno būrelio viduryje pamačiau 
beprotę Chadž Evą. Aš tikėjausi, kad ta, kurios interesus ji 
taip karštai gynė, bus šalia jos, bet klydau. Jos nebuvo! 

Net po ilga huna aš būčiau pažinęs dailų jos stotą, jeigu. . 
ji nepasikeitė. 

Jeigu... Ši prielaida mums žadina visai suprantamą smalsu- 
mą.. Kodėl ji turėjo pasikeisti?— paklausite jūs. Ji suaugo, išsi- 
vystė, pavirto subrendusia moterimi. Juk pietų kraštuose mo- 
terys anksti subręsta. 

Ko gi aš taip bijojau, kokia buvo to nerimo dingstis? O gal 
ją bus pakeitusi liga, vargas arba sielvartas? Ne, visai ne to. 

Sunku apsakyti visus tuos abejojimus, kurie mane kankino, 
nors jie atsirado tik nugirdus atsitiktinį pokalbį. Kvailas plepys 
karininkas, taip linksmai vakar. postringavęs apie savo „lai- 
mėjimus“, įliejo nuodų man į širdį. Bet ne, tai negalėjo būti 
Majumė! Ji pernelyg skaisti ir tyra. Bet ko aš taip jaudinuosi? 
Juk meilė — ne nusikaltimas! 

Bet jeigu visa tai tiesa... jeigu ji... Bet ne, vis tiek ji ne- 

kalta! Jis vienas kaltas dėl to, kas atsitiko! 
"Aš krimtausi visą dieną. Ir vien dėl to, kad taip nelemtai 
nugirdau svetimą pokalbį. Šis pokalbis visą dieną buvo skau- 
džių mano kančių versmė. Aš jaučiausi lyg tas žmogus, kuris 
labai daug girdėjo, bet labai mažai žino. | 

"Tad nereikia nė.sakyti, kad po to, kai sutikau Chadž Evą, 
aš. atgavau dvasią, jos žodžiai išblaškė negražius įtarimus ir 
prikėlė viltis. Tiesa, pamišėlė neištarė brangiausio man vardo, 
kol pats nepasakiau, bet kam daugiau galėjo būti taikomi žo- 
džiai „vargšė miško paukštelė“ ir „jos širdis paplūs krauju“? 

Ji kalbėjo apie Tekančią Saulę — tai buvo Oceola. Bet kas 

galėjo būti ta gražuolė — kas gi daugiau, jei ne Majumė? 
„ Bet, antra vertus, tai galėjo būti tik atbalsis anų seniai pra- 
ėjusių dienų, atsiminimai, dar ne visai išblėsę pamišusioje gal- 
voje. Chadž Eva mus pažinojo jaunystėje, ne kartą mus sutik- 
davo vaikščiojančius po mišką ir net buvojo su mumis saloje. 
Beprotė puikiai irklavo, mitriai valdė savo laivelį, mokėjo kaio 
vėjas lėkti ant laukinio arklio — galėjo nueiti, kur jai patinka, 
įsiskverbti visur. Ir gal tik anų laimingų dienų atsiminimai 
ją paskatino užkalbinti mane. Juk patemusiame jos prote da- 
bartis susimaišė su praeitimi ir visos laiko sąvokos susipainiojo. 
Tebūnie gailestingas jai dangus! 

Ši mintis prislėgė mane, bet neilgam. Širdyje aš vis dėlto 
dar puoselėjau šviesią viltį Saldūs Chadž Evos žodžiai buvo 
gydomasis balzamas nuo baimės, kuri vos neapėmė manęs, 
kai patyriau, jog prieš mano gyvybę sudarytas sąmokslas. Jei 
būčiau žinojęs, kad Majumė kadaise mylėjo mane ir vis dar 
tebemyli, aš nebūčiau pabijojęs pažvelgti į akis pavojams, šim- 
tą kartų didesniems už šitą. Tik silpnadvasiams meilė neįkve- 
pia narsumo. Net bailys, paglamonėtas mylimos merginos šyps- 
nio, gali parodyti narsos stebuklus. 

Arensas Ringholdas stovėjo šalia manęs. Aš jį sutikau minio- 
je, ir net pasakėme vienas kitam keletą žodžių. 

Su manimi jis kalbėjo ne tik mandagiai, net dargi draugiš- 
kai. Jo žodžiuose beveik nesijautė jam būdingo cinizmo; bet 
vos tik aš įdėmiai į .jį pasižiūrėjau, jo akys ė ėmė klajoti, ir jis 
nuleido jas žemyn. 

O juk Ringholdas neturėjo nė mažiausios nuovokos, kad aš 
žinau jo sumanymus, žinau, kad jis puoselėja mintį mane nu- 
žudyti! | 


XXXVIII skyrius 
VADŲ NUšALINIMAS 


Tą dieną agentas darbavosi daug ryžtingiau, Jis žaidė rizi- 
kingą žaidimą, bet buvo tvirtai įsitikinęs savo sėkme ir į va- 
dus žiūrėjo kaip į pavaldinius, iš anksto būdamas tikras visišku 
jų paklusnumu. | 

Kartais jo žvilgsnis su kažkokia pasalūniška išraiška įsmig- 
davo į Oceolą. Agento akyse švietė piktas džiaugsmas. Aš ži- 
nojau, ką reiškė šitie žvilgsniai, ir supratau, kad jaunajam va- 
dui jie nežada nieko gero. Jei tuo momentu būčiau galėjęs 
nepastebimai prieiti prie Oceolos, aš jam būčiau šnibžtelėjęs 
keletą įspėjamųjų. žodžių. . 0 

Aš sau prikaišiojau, kad anksčiau nepagalvojau apie tai. 
Chadž Eva galėjo vakar naktį jam perduoti mano laišką. Ko- 
dėl aš jo nenusiunčiau? Aš buvau susirūpinęs savo bėdomis ir 
nepagalvojau, koks pavojus gresia mano draugui. Pauelį aš 
vis dar tebelaikiau savo draugu. | 

Aš dar gerai nežinojau, ką buvo sumanęs agentas, nors iš 
pokalbio, kurį man pavyko nugirsti, nutuokiau tolimesnius jo 
tikslus. Viena ar kita dingstimi Oceola turi būti areštuotas! 

Bet juk tai šiurkštus teisėtumo pažeidimas, jo negalima grieb- 
tis, neturint pakankamo pagrindo. Bet karštakošis agentas ne- 
galėjo ryžtis daryti tokį drąsų žingsnį — viršyti savo valdžią 
be rimtos priežasties. Kokią gi suras dingstį? 

Onopos ir „priešiškųjų“ vadų išėjimas tuo metu, kai Omatla 
ir „draugiškieji“ vadai pasiliko, — štai kas sudarė palankias 
sąlygas agentui. Jis nusprendė, kad dingstį areštui turi duoti 
pats Oceola. 

O, jei būčiau galėjęs savo draugui šnibžtelėti į ausį bent vie- 
ną žodį! Bet jau buvo per vėlu. Žabangai buvo paspęsti, pinklės 
pastatytos, ir laukiamas grobis tuoj tuoj turėjo įkliūti. Ne, jį 
įspėti jau buvo per vėlu. Dabar, kada buvo daromas didžiau- 
sio -neteisėtumo aktas, dangaus keršto šaukiantis indėnų teisių 
pažeidimas, man beliko tik vaidinti bežadžio liudytojo vaidmenį. 

Ten, kur stovėjo generolas ir jo štabas, buvo atneštas stalas 
su rašaline ir plunksnomis. Agentas atsistojo šalia. Ant stalo 
buvo išskleistas didžiulis pergamento lapas. Tai ir buvo Okla- 
vachos sutartis. | 

— Vakar,— pradėjo agentas be jokios įžangos, — mes tik kal- 
bas sakėme. Šiandien atėjo laikas imtis darbo. Štai čia. ..— ta- 
rė jis, rodydamas į pergamentą, — štai čia yra kėlimosi sutartis 
pagal Peino planą. Tikiuosi, kad jūs viską prideramai apsvars- 
tėte, ką aš jums vakar kalbėjau, ir dabar esate pasiruošę ją 
pasirašyti? 

— Taip, mes apsvarstėme,— atsakė Omatla savo ir savo par- 
tijos vardu, — ir esam pasiruošę pasirašyti. 

— Onopa, vyriausiasis vadas,— pareiškė agentas,— turi pa- 
sirašyti pirmasis... Kurgi jis?— pridūrė gudrautojas, dairyda- 
masis aplink ir dėdamasis nustebęs. 

— Vadų vado čia nėra. 

— Kodėl jo nėra? Jis turi čia būti. Kodėl jis neatvyko? 

— Jis serga ir negali būti pasitarime,— atsakė Hoitl-metis, 
vado žentas. | 

— Tai melas, Šokly! Onopa tik apsimeta sergąs. Ir jūs pui- 
kiai žinote. | 

Niūrus Hoitl-mečio veidas po to įžeidimo pasidarė dar niu- 
resnis, ir jis visas suvirpėjo iš įtūžimo. Bet sutvardė savo pyktį 
ir, paniekinamai šūktelėjęs, sukryžiavo ant krūtinės rankas ir 
vėl liko bestovįs ta pačia ramia poza. 

— Abramai, tu buvai Onopos patarėjas ir turi žinoti, ką jis 
mano daryti. Kodėl jo nėra šiandien? | 

— Ak, masa generole,— atsakė negras darkyta anglų kalba, 
nerodydamas ypatingos pagarbos klausiančiajam,— iš kur senis 
Eibas gali žinoti, ką nori daryti karalius Onopa? Jis man nesako, 
kur ir ko eina. Jis yra didelis vadas ir niekam nesako savo 
planų. | 

— Bet ar jis pasirašys sutartį? Sakyk: taip ar ne? 

— Nel!— tvirtai .atsakė negras, tartum jam būtų buvę liepta 
taip atsakyti. — Tą aš gerai žinau. Jis nepasirašys sutarties. Ne- 
pasirašys. Ne! 

— Gana!-— sušuko agentas.— Gana! O dabar klausykitės ma- 
nęs, seminolų vadai ir kariai! Aš turiu įgaliojimus, duotus jūsų 
Didžiojo Tėvo, Jungtinių Valstijų prezidento, kuris yra visų 
mūsų vadas. Šitie įgaliojimai man suteikia teisę bausti už. ne- 
paklusnumą ir išdavystę. Ir aš tuoj jų griebsiuos prieš Onopą. 
Nuo šiandien jis jau nebe seminolų vadas! 

Šis nelauktas pareiškimas visiems padarė sukrečiantį įspuū- 
dį, lyg būtų trenkusi elektros srovė. Vadai ir kariai visi kils- 
telėjo, išsigandę sužiuro į agentą. Vieni tūžo, kiti stebėjosi. 
Kai kurie, matyt, buvo patenkinti, bet daugumas šį pranešimą 
priėmė su aiškių nepasitikėjimu. 

Žinoma, agentas juokauja. Kokią jis turi teisę nušalinti se- 
minolų vadą? Kaip pats Didysis Tėvas galėtų išdrįsti tai pa- 
daryti? Seminolai — laisva tauta, jie net nemoka baltiesiems 
mokesčių, jie neturi jiems jokių politinių įsipareigojimų. Jie 
vieni tegali laisvai išsirinkti vyriausiąjį vadą arba jį pašalinti. 

Bet ne! Greitai visi įsitikino, kad agentas kalbėjo rimtai. 
Nors ir labai nevykęs buvo karaliaus Onopos nušalinimo planas, 
agentas nutarė žūt būt jį įvykdyti, ir, kartą padarius tokį pa- 
reiškimą, toliau reikėjo veikti, negaištant laiko. Jis kreipėsi 
į Omatlą: | 

— Omatla! Tu laikeisi savo žodžio ir nesutepei garbės. Tu 
nusipelnei teisės tapti narsiosios tautos valdovu. Nuo šiol tu 
būsi seminolų karalius! Didysis Tėvas ir visa Jungtinių Valstijų 
tauta sveikina tave ir jokio kito karaliaus nepripažįsta! Taigi, 
dabar pasirašysime sutartį! 

Agentui davus ženklą, Omatla žingtelėjo į priekį, priėjo prie 
stalo, paėmė plunksną ir ant pergamento parašė savo vardą. 

Gili tyla tvyrojo minioje. Staiga ją sudrumstė vienas žodis, 
ištartas tulžingu, prislopintu balsu. Tas žodis buvo: „Išdavikas!“" 

Aš apsidairiau, norėdamas sužinoti, kas taip pasakė, ir pa- 
mačiau, kad Oceolos lūpos dar nebuvo susičiaupusios, o jo 
akys su neapsakoma panieka buvo įsmeigtos į Omatlą, Itolasę 
ir į kitus vadus — kėlimosi šalininkus. 

Po to, kai pasirašė Omatla, plunksną paėmė Juodasis Molis 
ir padėjo savo parašą sutartyje. Vienas po kičo prie stalo ėjo 
Ochala, Itolasė ir kiti vadai —- kėlimosi šalininkai. 

Patriotų vadai, tyčia ar netyčia, buvo sustoję atskiru būreliu 
kairiajame pusračio sparne. Dabar priėjo jų eilė pasirašyti, Pir- 
masis turėjo prieiti Choitl-metis. Agentas nežinojo, ar jis su- 
tiks pasirašyti sutartį. Įsigalėjo tyla, visi neramiai laukė. 

— Šokly, tavo eilė pasirašyti!— kreipėsi į jį agentas, indė- 
nišką jo vardą išversdamas į anglų kalbą. 

— Jūs, ko gero, dar pirma manęs atšokuosite!-— sąmojingai 
atkirto sumatusis indėnas, bet tas jo sąmojis buvo kartu ir 
rimtas atsisakymas. 

— Kaip, tu atsisakai pasirašyti? 

— Choitl-metis nemoka rašyti. 

— Tas nėra būtina — tavo vardas čia jau įrašytas. Tau pa- 
kanka prispausti prie sutarties savo pirštą. 

— O jei aš pirštą prispausiu ne toje vietoje, kur reikia? 

— Tu gali pasirašyti, padėti kryželį — neatlyžo agentas, vis 
dar tikėdamasis palaužti vadą. 

— Mums, seminolams, atsipyko kryžius. Jis jau mums už- 
tenkamai įgriso, valdant ispanams. 

— Vadinasi, tu griežtai atsisakai pasirašyti? 

— Taip! Ponas agente, argi tai jus stebina? 

— Tebūnie taip. Dabar klausykis, ką aš tau pasakysiu! 

— Choitl-mečio ausys atviros, taip pat, kaip ir agento bur- 
na,— pasigirdo kandus atsakymas. 

— Puiku! Jei jau taip, tai aš Choitl-mečiui atimu seminolų 
vado titulą. 

— Cha-cha-cha!— nusikvatojo Choitl- metis.— Mat kaip! O pa- 
sakykite man, — sarkastiškai paklausė jis, vis dar kvatodamas 
ir aiškiai tyčiodamasis iš iškilmingo agento pareiškimo, — kieno 
gi vadas aš tada būsiu, generole Tompsonai? 

— Aš jau paskelbiau savo sprendimą,— tarė agentas, matyt, 
užgautas pašaipaus indėno tono.— Tu daugiau nebe vadas. Mes 
tavęs nebepripažįstame vadu. 

— Bet mano tauta! Kaipgi ji:— tęsė Choitl-metis sų lengva 
ironija.— Argi mano žmonės nieko neturi pasakyti tuo reikalu? 

— Tavo tauta pasielgs protingai. Ji paklausys Didžiojo Tėvo 
patarimo. Ji daugiau nebeklausys vado, kuris elgiasi kaip iš- 
davikas. | | 

— Jūs nesuklydote, ponas agentel— sušuko | vadas, šį kartą 
jau rimtai.— Mano tauta elgsis protingai, ji liks ištikima savo 

pareigai. Nesidžiaukite Didžiojo "Tėvo patarimu! Jei. tai bus iš 
tikrųjų tėvo patarimas, mano tauta jo išklausys ir priims; jei 
ne— ji užsikimš ausis. O jei kalbėsime dėl to jūsų įsakymo 
mane nušalinti, tai aš galiu tik nusišypsoti, matydamas, kaip 
nevykusiai jūs darote. Aš niekinu ir šį įsakymą, ir agentą! 
Manęs negąsdina jūsų galybė. Aš nebijau prarasti savo tautos 
pasitikėjimo. Sėkite mūsų tarpe vaidus kiek tik patinka! Vie- 
noje kitoje gentyje jums pavyko rasti išdavikų. ..— Dabar kal- 
bėtojas sviedė tulžingą žvilgsnį į Omatlą ir jo karius.— Bet 
aš niekinu jūsų pinkles! Visoje gentyje neatsiras nė vieno žmo- 
gaus, kuris nusigręžtų nuo Choitl-mečio,— girdite, nė vieno! 

Choitl-metis nutilo ir, sunėręs rankas ant krūtinės, vėl atsi- 
stojo tylaus protesto poza. Jo kalba buvo baigta. | 

Po to agentas kreipėsi į negrą Abramą. Bet ir tas atsisakė 
pasirašyti sutartį. Jis tiesiai pasakė: „Ne!“ O kada agentas 
pradėjo jį primygtinai spausti, negras pridūrė: 

— Ne, po velnių! Aš niekados nepasirašysiu to prakeikto 
popieriaus, niekados! To užtenka, ar ne taip, bose Tpmpsonai? 

Įkalbinėjimai pasibaigė. Abramas buvo išbrauktas iš vadų 
sąrašo. = 

Arpiukis, Debesis, Aligatorius ir Nykštukas — visi vienas po 
kito atsisakė pasirašyti ir taip pat buvo nušalinti. Tas pat buvo 
padaryta ir su Cholata-miko ir kitais neatvykusiais vadais. | 

Daugumas vadų tik juokėsi, kada buvo kalbama apie tokį 
visuotinį šalinimą. Buvo juokinga žiūrėti, kaip nežymus kari- 
ninkas, gavęs „laikinus įgaliojimus, skelbė savo įsakymus sū to- 
kia veido mina, lyg jis būtų buvęs mažių mažiausia impe- 
ratorius!. : 

Pošala, paskutinysis netekęs savo titulo, juokėsi drauge | su 
visais. | 

— Pasakyk storpilviui agentui,-— šūktelėjo jis vertėjui,-- kad 
pakarailiški jo griaučiai bus jau apžėlę dvokiančiomis piktžo- 
lėmis, o aš vis dar būsiu seminolų vadas! Cha-cha-cha! 

Vertėjas neišvertė šitos pašaipos, ji nepasiekė agento ausų. 
Jis net negirdėjo paniekinamo juoko, kuris tą pašaipą palydėjo, 
nes visą dėmesį buvo sutelkęs paskutiniajam iš pasilikusiųjų 
vadų — Oceolai. 


! Jungtinių Valstijų vyriausybė vėliau nebeskatino tokio neapgalvoto 
vadų šalinimo. Tačiau nėra abejojimų, kad Tompsonas veikė pagal 
slaptus prezidento nurodymus. (Autoriaus past.) 

- XXXIX skyrius 
OCEOLOS PARAšAS 


Ligi tol jaunasis vadas tylėjo, ir tik kada Čarlzas Omatla pa- 
ėmė plunksną, jam išsprūdo žodis „išdavikas . 

"Oceolai buvo ne vis tiek, kas dėjosi aplink. Jo žvilgsniai ir 

judesiai nebuvo sustingę, jis nevaidino abejingo stoiko. O ne, 
ne tokio jis buvo būdo! Jis nuoširdžiai juokėsi iš kandžių 
Šoklio pašaipų, reiškė pritarimą Abramo ir kitų vadų patrio- 
tizmui ir rūsčiai raukėsi, matydamas, kaip niekšiškai elgiasi 
išdavikai. 0 

Dabar priėjo jo eilė pasakyti savo nuomonę. Jis stovėjo kuk- 
liai laukdamas, kol bus ištartas jo vardas. Visi vadai buvo 
šaukiami vardais, visų jų vardus gerai žinojo agentas ir jo 
vertėjai. | 

Tvyrojo gūdi tyla. Ir štai atėjo akimirka, kada Amerikos ka- 
reivių eilėse ir indėnų karių būryje visi užgniaužė kvapą, tar- 
tum kiekvienas būtų jautęs artėjančią audrą. | 

Aš taip pat jaučiau, kad turi įvykti sprogimas, ir, kaip ir visi 
kiti, stovėjau lyg suakmenėjęs, laukdamas, kas bus. 

Pagaliau agentas sutrikdė tylą: 

— Dabar jūsų eilė, Paueli! Bet pirmiausia atsakykite: ar jūs 
esate visų pripažintas vadas? 

Tonas, manieros, žodžiai — viskas čia buvo be galo įžeidžia- 
ma. Agento veido išraiška aiškiai rodė, kad visa tai buvo iš 
anksto apgalvota ir numatyta, kaip atviras triuškinamas smūgis. 
Jo akyse žaibavo pyktis ir savo pergalės nuojauta. Klausimas 
buvo visiškai tuščias, nereikalingas, neabejojamai pateiktas pro- 
vokaciniu tikslu. Tompsonas puikiausiai žinojo, kad Pauelis bu- 
vo vadas — tiesa, jaunesnysis, bet vis dėlto vienas iš karin- 
giausios seminolų genties — Raudonųjų Lazdų genties — karo va- 
das. Agentas norėjo sukelti karštam, staigiam jaunuoliui pyk- 
čio protrūki. | 

Bet šio tikslo pasiekti jam nepavyko, atrodė, kad šis įžei- 
dimas neužgavo vado. Oceola nieko neatsakė; keista šypsena 
šmėkštelėjo jo veide, ne tulžinga ir ne niekinama. Tai buvo 
tylaus, išdidaus pasišlykštėjimo šypsena, žvilgsnis, kuriuo doras 
žmogus žvelgia į niekšą, kada tas jį įžeidžia. Atrodė, kad jau- 
nasis vadas agentą laiko nevertu atsakymo, o įžeidimą perdaug 

jau šiurkščiu (toks jis iš tikrųjų ir buvo), kad galėtum piktin- 
tis. Toks įspūdis susidarė ir man, ir daugumai susirinkusiųjų. 

Jei agentas būtų buvęs jautresnis, nuo Oceolos žvilgsnio bū- 
tų nutilęs arba bent jau pakeitęs taktiką. Bet sudiržusiai val- 
dininko širdžiai buvo svetimas subtilumo ir teisingumo jausmas, 
ir, nepaisydamas iš Oceolos gauto atkirčio, jis tęsė dar užgau- 
lesniu tonu: 

— Aš jūsų klausiu: ar jūs esate vadas? Ar turite teisę pa- 
sirašyti 

Tuoj pat dešimtis balsų atsakė už Oceolą. Vadai rate ir ka- 
riai, stovintys už jo, suriko: 


— Ar Tekanti Saulė vadas? Žinoma, jis yra vadas! Jis turi 
visišką teisę pasirašyti! 


— Kodėl abejojama jo teise?— paklausė Šoklys.— Kai ateis 
laikas, — pridūrė jis su pašaipa,— Oceola sugebės įrodyti savo 
teises. O dabar jis, gal būt, ir nemano to daryti. 

— Ne, manau!-— sušuko Oceola, kreipdamasis į oratorių ir 
pabrėždamas kiekvieną žodį — Aš turiu teisę pasirašyti, ir aš 
pasirašysiu! 

Sunku apsakyti įspūdį, kurį visiems padarė šis nelauktas at- 
sakymas. Ir baltieji, ir indėnai buvo vienodai nustebę; visi 
jie subruzdo, suūžė; nieko nesuprasdami, šūkčiojo vienas už 
kits kito, aplinkui pakilo ištisas klegesys. 

Nustebimą kiekvienas reiškė savaip — destis kokie kieno 
buvo politiniai įsitikinimai. Vienų balsuose girdėjosi pasitenki- 
nimas ir džiūgavimas, kitų tone skambėjo sielvartas ir įtūžis. 
Nejaugi tai pasakė Oceola? Ar tik jie gerai nugirdo? Nejaugi 
Tekanti Saulė taip greitai pasislėps už debesų? Po viso to, ką 
jis padarė, po viso to, ką jis pažadėjo — nejaugi jis pasirodys 
išdavikas?! | 

Tokie klausimai kvaršino galvas visiems vadams ir kariams — 
kėlimosi priešininkams. Bet tuo pat metu išdavikų partija vos 
galėjo nuslėpti džiaugsmą. Visi žinojo, kad Oceolos parašas nu- 
lemia viską, kad dabar jie turės keltis į naujas žemes. Bro- 
liams Omatloms nuo dabar nieko nereikės bijoti. Baltiesiems 
tegu dabar priešinasi nepalankūs kariai, visi tie, kurie prisiekė 
nesikelti. Jie dabar neturi vado, kuris galėtų suvienyti patriotus 
kaip Oceola. Jam atsimetus, priešinimosi dvasia neišvengiamai 
susilpnės, ir patriotų siekius galima laikyti galutinai žlugusius. 

Šoklys, Debesis, Koa-chadžo, Abramas, Arpiukis ir Nykštu- 
kas — visi neteko žado. Oceola, kuriuo jie visiškai pasitikėjo, 
drąsus priešinimosi iniciatorius ir įkvėpėjas, nepermaldaujamas 
priešas visų tų, kurie lig tol stovėjo už kėlimąsi, tikras patriotas, 
kuriuo visi taip pasitikėjo, į kurį visi dėjo viltis — dabar ketina 
pasitraukti nuo jų, palikti juos paskutinę kritišką akimirką, ka- 
da jo išdavystė palaidojo bendrus jų visų siekius! 

— Jis parsidavė už pinigus!— pasigirdo balsai. — Jo patrio- 
tizmas — tik dėl akių!.. Jo kova, jo priešinimasis — apgaulė! .. 
Jis papirktas agento, jis šoka pagal jo dūdelę!.. Niekšas! .. Ši- 
ta išdavystė dar juodesnė už Omatlos išdavystę! | 

Taip murmėjo vadai, svaidydami į Oceolą tulžingus žvilgsnius. 
Aš ir pats nežinojau, ką galvoti apie Oceolos atsitraukimą. Jis 
pareiškė savo sprendimą pasirašyti sutartį — kas galėjo būti 
aiškiau? | 

Jaunasis vadas, matyt, buvo pasiryžęs savo žodį patvirtinti 
veiksmu ir tik laukė, kol duos ženklą agentas, kuriam Oceolos 
pareiškimas, matyt, buvo toks pat netikėtas, kaip ir visiems 
kitiems. Kiekvienam, kuris tą akimirką būtų pažvelgęs agentui 
į veidą, tuoj būtų buvę aišku, kad jis čia visiškai niekuo dėtas. 
Oceolos pareiškimas jį taip pat nustebino, kaip ir visus kitus, 
o gal dar daugiau. Jis taip sumišo, kad ne iškart galėjo atsi- 
peikėti ir atgauti žadą. Pagaliau jis sulemeno: 

— Puiku, Oceola! Eikšekite čia ir pasirašykite. 

Dabar Tompsonas pakeitė savo toną — jis kalbėjo saldžiai ir 
pasaliai. Savo galvoje jis piešė šviesų paveikslą: Oceola pasi- 
rašys ir tokiu būdu duos sutikimą keltis į naujas žemes. Užda- 
vinys, kurį vyriausybė payedė jam, Tompsonui, bus šauniai 
įvykdytas, ir tai žymiai padidins jo svorį diplomatiniuose sluoks- 
niuose. „Senis Hikoris“ bus patenkintas! O kas toliau? Toliau 
seks ne koks nors kuklus paskyrimas Floridoje, prie vargšės 
indėnų genties, o diplomatinė misija kurioje nors didelėje civi- 
lizuotoje valstybėje. Galimas daiktas, jis.bus paskirtas pasiunti- 
niu, pavyzdžiui, Ispanijoje... 

Ak, generole Vaili Tompsonai, tavo oro pilys akimirksniu iš- 
sisklaidys kaip dūmai! Jos grius taip pat staiga, kaip ir iški- 
10,— grius kaip suramstyti kortų nameliai. 

Oceola priėjo prie stalo ir pasilenkė prie dokumento, lyg no- 
rėdamas geriau įskaityti žodžius. Jis akimis perbėgo parašus, 
tartum ieškodamas kažkieno vardo. 

Pagaliau jį surado ir balsu perskaitė: „Čarlzas Omatla!“ Po 
to išsitiesė ir, įdėmiai pažvelgęs į agentą, ironiškai paklausė, 
ar vis dar agentas pageidauja, kad jis, Oceola, pasirašytų 
sutartį. 

— Jūs pasižadėjote, Oceola!l 

— Jei taip, aš tesėsiu savo pažadą! 

Taręs šiuos žodžius, jis išsitraukė didelį ispanišką peilį ir, 
aukštai jį pakėlęs virš galvos, smogė į pergamentą tokia jėga, 
kad ašmenys giliai įsmigo į stalo lentą. 

— Štai mano parašas!— sušuko jis, ištraukdamas peilį. — Tu 
matai, Omatla, aš pervėriau tavo vardą. Saugokis, išdavike! 
Išsižadėk savo žodžių, arba šie ašmenys taip pat pervers ir 
tavo širdį! 

— Ak, štai ką jis sumanė!-— subliuvo agentas, pakildamas iš 

vietos ir visas drebėdamas iš įniršio. — Gerai! Aš laukiau to- 
kios niekšybės, tokio pasityčiojimo iš įstatymo. Generole Klin- 
čai, aš kreipiuosi į jus ir į jūsų kareivius! Tučtuojau jį čiup- 
kite ir areštuokite! 
"Ši trūksminga kalba mano ausis pasiekė pro neapsakomą 
triukšmą, pakilusį aplinkui. Klinčas skubiai pasakė keletą žo- 
džių greta stovinčiam karininkui. Aš mačiau, kaip pustuzinis 
kareivių išėjo iš eilių, puolė prie Oceolos ir jį apsupo. 

Oceola pasidavė ne iš karto. Keletas kareivių su mėlynais 
mundurais buvo partrenkti žemėn, ir šautuvai išmušti jiems iš 
rankų. Bet dešimtis žaliūkų apipuolė Oceolą kaip vanagai. Tik 
tada jaunasis vadas liovėsi beviltiškai priešinęsis. Ir, nusileidęs 
jėgai, jis stovėjo rūstus ir sustingęs kaip statula, nulieta iš 
bronzos. | | 

Ši atomazga buvo netikėta ir baltiesiems, ir indėnams, tai — 
visiškai nepateisinamas prievartos aktas. Tai buvo ne teismas, 
kur teisėjas turėjo teisę areštuoti nusikaltusį valdžios neger- 
bimu. Čia buvo pasitarimas, ir net įžeidžiamas atskiro asmens 
elgesys negalėjo būti baudžiamas be abiejų pusių sutikimo. 
Generolas Tompsonas peržengė savo įgaliojimus, jis despo- 
tiškai ir neteisėtai panaudojo savo valdžią. 

Sunku apsakyti, kas po to darėsi — pakilo neįsivaizduojamas 
sąmyšis. Garsiai šūkavo kareiviai, klykė moterys, verkė ir cypė 
vaikai, skambėjo indėnų karių kovos šūksniai — visose pusėse 
tik ūžė, gaudė, siaudė. Niekas nemėgino vaduoti Oceolos — 
tai buvo neįmanoma akivaizdoje tokios daugybės priešo karei- 

vių ir savų išdavikų. Bet vadai patriotai, skubiai traukdamiesi, 
šūkavo savo kovos šūkį: „Jo-cho-echi!"“— į kovą šaukiantį 
karinį seminolų šūksnį, pranašaujantį atpildą ir kerštą. Karei- 
viai nutempė Oceolą į fortą. | 

— Tirone!— sušuko jis, įsmeigęs į agentą Žžaibuojantį žvilgs- 
nį. — Tu laimėjai, griebdamasis klastos. Bet nemanyk, kad tai 
viskas! Tu gali Oceolą įmesti į kalėjimą, gali net pakarti, jei 
nori, bet nesitikėk, kad jo dvasia numirs! Ne, ji gyvens ir šauk- 
sis keršto! Jos balsas škamba jau dabar! Tu girdi tuos garsus? 
Tu pažįsti Raudonųjų Lazdų karo šūkį? Įsidėmėk jį gerai! 
Ne paskutinį kartą jis skamba tavo ausyse! Klausykis jo, tiro- 
ne! Tai tavo laidotuvių varpai! 

Tokiais žodžiais grasino jaunasis vadas, kol kareiviai jį vedė 
į fortą. Kai aš ėjau paskui minią, kažkas palietė man petį. Tai 
buvo Chadž Eva. 

— Šiandien vakare prie vi-va!,— sušnibždėjo ji. — Ant van- 
dens bus šešėliai... keletas šešėlių. Gal būt... 

Minia mus išskyrė. Kada aš pro ją prasiskverbiau, pamišėlė 
buvo dingusi. 


XL skyrius 
KLIAUTININKAS GALAHERIS 


Belaisvis buvo uždarytas tvirtame kazemate be langų. Prieiti 
prie jo buvo lengva, ypač karininkui. Aš pasiryžau jį aplan- 
kyti, bet dėl vienų kitų priežasčių nusprendžiau to nedaryti 
dienos šviesoje. Man norėjosi pasimatyti su juo, bet slaptai, 1r 
aš nutariau palaukti nakties. 

Aš turėjau ir kitų sumetimų: norėjau suliekuoti savo są- 
skaitas su Arensu Ringholdu. Tik negalėjau suprasti, kaip būtų 
geriau padarius. Mano širdyje grūmėsi prieštaringi jausmai, 
virsdami kažkokiu chaosu: neapykanta suokalbininkams, pikti- 
nimasis agento neteisingumu Oceolai, meilė Majumei — meilė, 
kupina švelnumą ir pasitikėjimo ir podraug draskoma abejo- 
jimų ir pavydo. Kaip aš galėjau blaiviai galvoti tokioje jaus- 
mų mMaišatyje? 

Tik vienas jausmas buvo stipresnis už visus kitus — rūstybė 


d Vi-va-— šaltinis, tvenkinys arba vanduo. (Autoriaus past.) 

tam niekšui, kuris kėsinosi atimti man gyvybę tuo „momentu, 
kada aistringa meilė liepsnojo mano krūtinėje. Toks beširdiš- 
kumas, tokia nepagrįsta ir akla Ringholdo neapykanta mano 
širdyje sužadino nenumaldomą keršto troškimą, ir aš  Nuspren- 
džiau žūt būt jį nubausti. 

Tiktai tas, į kurio gyvybė kėsinosi žudikas, gali suprasti, 
kaip aš nekenčiau Arenso Ringholdo. Galima gerbti priešą, 
kuris, jausdamasis įžeistas ar pagautas pykčio ar pavydo, atvi- 
rai stoja prieš jus. Net į abu baltuosius niekšus ir geltonąjį 
bėglį aš žiūrėjau tik su panieka, kaip į aklus įrankius sveti- 
mose rankose. Bet paties vadeivos, to velniško pramanytojo, 
aš ir nekenčiau, ir biaurėjausi juo. Aš jaučiausi taip įžeistas, 
kad negalėjau nurimti, kol nepamėginsiu nubausti priešą, kol 
jam neatkeršysiu. Bet kaip? Tai ir buvo užvis svarbiausia. 
Dvikova! Nieko daugiau aš negalėjau sugalvoti. Nusikaltėlį 
vis dar saugojo įstatymas, ir jam atkeršyti galėjau tik savo 
paties rankomis. 

Aš gerai apgalvojau Juodojo Džeko žodžius, tačiau ištikima- 
sis mano tarnas veltui mane atkalbinėjo. Aš nutariau neklau- 
syti jo patarimų. Kas bus, tas bus! Iššauksiu Ringholdą į dvikovą. 

Tik vienas -dalykas mane prilaikė: juk aš dar turiu surasti 
dingstį iššūkiui. Užtat ir negalėjau apsispręsti. Jei man pavyks 
Ringholdą sužeisti arba jis sužeis mane, tai kas bus toliau? 
Aš jam atskleisiu savo kortas, ir jis tuo pasinaudos. O dabar 
aš lengvai galiu sugriauti jo planus, kadangi juos žinau, o jis 
mano planų kol kas nenutuokia. 

Šitos mintys kaip viesulas praskriejo mano galvoje, nors 
samprotavau taip šaltakraujiškai, kad vėliau pats tuo stebėjau- 
si. Juk buvau tiesiog įsiutęs dėl pagiežingos neapykantos tam 
niekšui ir visko, kas man atsitiko pastaruoju metu. 

Man būtinai reikėjo susirasti draugą, su kuriuo galėčiau at- 
virai pasitarti. Bet kam galėjau atskleisti šią savo paslaptį? 

Kas gi čia? Negi mano ausys klystų? Ne, tai iš tikrųjų Čarl- 
z0 Galaherio, seno mano mokyklos draugo, balsas. Aš pažinau 
linksmą, skambų jo juoką. Jo vadovaujamas šaulių būrys įžy- 
giavo į fortą, ir po akimirkos mes jau glėbesčiavome vienas 
kitą. 

Ar gali pasitaikyti patogesnė proga? Mokykloje Čarlzas bu- 
vo Mano artimas draugas, jis visiškai nusipelnė pasitikėjimo, 
ir aš čia pat jam viską išpasakojau. Gavau ilgai jam aiškinti, 

kol jis manimi patikėjo. Čarlzas visa tai buvo linkęs palaikyti 
juokais, jam galvoj netilpo, kad kas nors iš tikrųjų galėjo kė- 
sintis į mano gyvybę. Bet Juodasis Džekas patvirtino viską, 
ką aš pasakojau, ir Čarlzui beliko į šį dalyką pažiūrėti rimtai. 

— Nesiseka man!— tarė jis airišku akcentu.— Tai baisiausia 
istorija, kokią tik aš, vargšas, gyvenime kada nors girdėjau. 
Motina švenčiausioji! Tas vyrukas, tur būt, tikras velnio įsikū- 
nijimas! Džordžai, berneli mano, o gal būsi pastebėjęs, ar jis 
kartais ne skeltanagis? . 

Nors iš vardo ir tarmės calėjai numanyti Čarlzo kilmę, ta- 
čiau jis buvo tik pagal tėvą airis. Jis gimė Niujorke ir norė- 
damas puikiausiai galėjo kalbėti angliškai. Bet jam būdingas 
buvo tam tikras manieringumas, noras rodytis originaliam, jis 
turėjo įprotį šnekėdamas su draugais kaišioti į savo kalbą 
tarmybes ir grynai airiškus posakius. Jis buvo keistokas vai- 
kinas, bet taurios ir grynos sielos ir be galo geros širdies. Be 
to, Čarlzas buvo anaiptol ne kvailas ir nebūtų taip lengvai lei- 
dęsis „užminti sau ant kojos“. Savo sąskaitoje jis jau turėjo 
kelias dvikovas, kuriose dalyvavo kaip pagrindinis veikėjas ir 
kaip sekundantas. Dėl savo priekabumo jis buvo pramintas 
„Kliautininku Galaheriu“. Aš iš anksto žinojau, kad jis man 
patars: ,,Žūt būt iššaukti niekšą į dvikovą!“ Aš jam paaiški- 
nau, kodėl man sunku iššaukti Ringholdą į dvikovą. 

— Tikrai, mano berneli! Tavo teisybė. Bet tai padaryti „nėra 
jau taip sunku. 

—- O kaip? 

— Priversk jį, kad tave iššauktų. Taip bus geriau. Be to, tu 
gausi galimybę pats pasirinkti ginklą. 

— Bet kaip tai padaryti? 

— Oi tu, geltonsnapi viščiuk, tai yra taip pat lengva, kaip 
išmušti iš butelio kamštį. Pavadink jį melagiu, o jei jis nelabai 
įsižeis, duok jam sprigtą į nosį aiba spiauk, sukramtęs tabako, 
į biaurųjį jo snukį. Galvą dedu, kad jis nesusivaldys. O aš 
būsiu tavo sekundantas... Na, einam, mano berniuk,— tęsė ma- 
no bičiulis, pasukdamas į duris.— Kur jo ieškoti, to misterio 
Ringholdo? Surask man tą niekšą, o aš jau tave pamokysiuų, kaip 
subraižyti jam sagas. Na, einam kartu! 

Šitas jo planas nelabai man patiko, bet man trūko drąsos 
priešintis, ir aš nusekiau paskui pramuštgalvį keltų tautos 
sūnų. 

XLI skyrius 
DINGSTIS DVIKOVAI 


Dar nespėję išeiti pro duris, mes kaktomušomis susidūrėme 
su tuo, kurio ieškojome. Ringholdas stovėjo prie pat slenksčio 
ir šnekučiavo su būreliu karininkų. Tarp jų buvo vienas fran- 
tas, apie kurį aš jau esu kalbėjęs, pramintas Gražuoliu Skotu. 
Jis buvo vyriausiojo vado adjutantas, be to, dar „giminiavosi 
su juo. 

Aš parodžiau savo draugui Ringholdą. 

— Štai šitas, civiliškai apsirengęs, — tariau jam. 

— Tau nereikia net rodyti jo. Klastingos akys pačios viską 
pasako. Prisiekiu iš širdies, nelabai malonus žvilgsnis! Na, jam 
nėra ko bijoti vandens: kam lemta būti pakartam, tas nenu- 
skęs! Klausyk, Džordžai, mano berneli,— toliau kalbėjo Galahe- 
ris rimtu tonu,-- daryk viską taip, kaip aš patariu: užmink jam 
ant kojos, ir mes pažiūrėsime, ką jis uždainuos. Tikriausiai jis 
turi nuospaudų — matai, kokius ankštus batus nešioja... Ir tu 
su juo nebūk skrupulingas! Jis, žinoma, pareikalaus atsiprašyti, 
kitaip juk negalima. O tu nepanorėsi, štai ir viskas, jokių ce- 
remonijų. Na, o jei ir čia neišeis, tada, po velnių, duok jam 
niuksą. 

Man tas planas nepatiko. 

— Ne, Galaheri,— tariau jam,— šitaip daryti aš negaliu. 

— Na tai tau! O kodėl gi ne? Nejaugi tu ketini, nieko ne- 
pešęs, smukti iš čia šalin? Pagalvok, mano berneli, juk jis 
yra niekšas, kuris nori tave nužudyti! Ir vieną gražią dieną, 
jeigu tu leisi jam pasprukti, jis tave nudobs! 

— Tas taip... bet... 

— Vėl! Kokie ten „bėt'? Marš pirmyn! Paklausysime, apie 
ką jie ten čiulba. Aš tai jau rasiu, prie ko prisikabinti, nebūu- 
čiau aš Galaheris! 


Nežinodamas, ką daryti, aš nusekiau paskui savo draugą, ir 
mudu priėjome prie būrelio karininkų. Žinoma, aš nemaniau 
paklausyti Galaherio patarimų ir vis dar vyliausi, kad man ne- 
reikės griebtis jo siūlomo šiurkštaus išpuolio. Ir mano viltys 
išsipildė. Matyt, Arensas Ringholdas jautė savo likimą. Vos 
mes prisiartinome, ir dingstis dvikovai tuoj atsirado. 

— Na, jeigu jau kalbėsime apie indėnų gražuoles,— tarė 
Ringholdas,— tai nė vienas nepatyrė tiek sėkmės, kaip Skotas. 
Vos tik atvykęs į fortą, jis ėmė vaidinti Donžuaną. 

— O ko čia stebėtis!-— įsiterpė vienas iš ką tik priėjusių 
karininkų.— Kiek man žinoma, jis yra tikras liūtas ir kadaise 
buvo pavergęs visų Saragotos gražuolių širdis. Tai kur ten in- 
dėnė jam atsispirs? 

— Nekalbėkite, kapitone Robertsai. Miško nimfos labai bijo 
mūsų, baltaveidžių vyrų. Tur būt, leitenantui reikėjo atlaikyti 
ilgą apsiaustį, kol pasiekė pergalę... Ar ne, leitenante? 

— Menkniekis!-— atsikirto frantas, patenkintai šyptelėjęs. 

— Bet galų gale ji pasidavė?— paklausė Robertsas, kreipda- 
masis į Skotą. 

Leitenantas nieko neatsakė, bet kvaila jo šypsena, matyt, tu- 
rėjo reikšti teigiamą atsakymą. 

— O taip!— įsiterpė Ringholdas.— Dabar ji yra jo „favoritė“, 
kaip paprastai sakoma. 

— O vardas? Kuo ji vardu? 

— Pauel. Mis Pauel. 

— Kaip! Jos vardas neindėniškas? 

— Ne, džentelmenai, šita jaunoji ledė nelaukinė, užtikrinu 
jus. Ji groja liutnia, dainuoja, skaito ir rašo tokius meilės laiš- 
kelius... Ar ne, leitenante? 

Leitenantas dar nespėjo atsakyti, kitas karininkas paklausė: 


— Bet juk tokia pavardė ir jaunojo vado, kuris ką tik areš- 
tuotas? | 

— Teisingai, — atsakė Ringholdas.— Jo irgi tokia pavardė. Aš 
užmiršau pasakyti, kad ji yra jo sesuo. 

— Ką? Oceolos sesuo? 

— Nei daugiau, nei mažiau. Jie metisai. Baltųjų tarpe yra 
žinomi Pauelių pavarde. Taip visi vadino gerbiamąjį senąjį 
džentelmeną, jų tėvą. Oceola reiškia „Tekanti Saulė“ — tai var- 
das, kuriuo jis yra žinomas tarp seminolų. O tikrasis jos var- 
das... ak, tai labai gražus vardas! 

— Koks gi? Pasakykite, mes nuspręsime patys. 

— Jos vardas Majumė. 

—- Tikrai žavus vardas. 

„1—- Labai gražus! Jei ir pati mergaitė tokia pat graži, kaip 
jos vardas, tai Skotas yra tikras laimės kūdikis. 

— O, ji tikras grožio stebuklas! Akys drėgnos ir spindinčios 
meilės ugnimi, ilgos blakstienos, brandžios ir saldžios kaip me- 
dus lūpos, aukštas ūgis, liekna, kaip pati deivė Kipridė!, kojy- 
tės mažos kaip Pelenės. Vienu žodžiu, ji tobulybė! 

— Stebuklas, ir daugiau nieko! Skotas laimingiausias iš mir- 
tingųjų! Bet sakykite, Ringholdai, nejaugi jūs kalbate rimtai? 
Ar iš tikrųjų jis pavergė tą indėnų dievaitę? Sakykite atvirai, 
ar jam pavyko ją nugalėti? Jūs suprantate, ką aš turiu galvoje? 

— Be abejo!-— sekė įkandin atsakymas. | 

Lig tol aš nesikišau. Nuo pat šio pokalbio pradžios stovėjau 
kaip nudiegtas, tartum būčiau buvęs užburtas. Galva man suko- 
si, kraujas plūdo į širdį kaip ištirpintas švinas. Toks įžūlus 
tvirtinimas taip mane įsiutino, kad praėjo kiek laiko, kol atga- 
vau jėgas. Kai kurie karininkai pastebėjo, kad šis pokalbis 
man padarė didelį įspūdį. Bet jau po kelių minučių aš nusira- 
minau. Įtūžimas man padėjo sukaupti visą valią, ir kaip tik 
tuo momentų, kada Ringholdas pasakė tuos įžūlius žodžius, aš 
priėjau visai arti prie jo. 

— Melagi!-— riktelėjau aš ir, dar jam nespėjus parausti iš 
gėdos, rėžiau atgalia ranka į veidą. 

— Švariai padaryta!-— šūktelėjo Galaheris.— Dėl šio žesto 
reikšmės negali būti jokių abejojimų! 

Taip viskas ir prasidėjo. Kaip ir reikėjo tikėtis, mano prie- 
šininkas šį antausį priėmė kaip mirštamą įžeidimą. Tokioje 
draugijoje jis kitaip pasielgti ir negalėjo. Neaiškiai burbtelėjęs 
keletą grasinamų žodžių, jis pasišalino, lydimas savo draugo — 
„moterų širdžių vergėjo“ ir dar dviejų ar trijų karininkų. 

Po to ne tik kad nesusirinko minia smalsuolių, bet, priešin- 
gai, išsiskirstė ir tas nedidelis būrelis karininkų, savo akimis 
mačiusių šį įvykį. Karininkai išsivaikščiojo į namus, savo tar- 
pe svarstydami dvikovos priežastis ir spėliodami, kada ir kur 
bus „atitaisyta garbė“. 

Mudu su Galaheriu taip pat parėjome į mano butą ir ėmėme 
kalbėtis apie dvikovą. | N 

|! Kipridė — senovės graikų mitologijoje meilės deivė Afroditė. 


Žodis „Kipridė“ reiškia „gimusi Kipre“. Kipro sala buvo Afroditės 
kulto centras. 

| XLii skyriūs 


IššAUKIMAS Į DVIKOVĄ 


"Tais laikais, kai atsitiko visa tai, ką čia pasakoju, dvikovos 
Jungtinių Valstijų kariuomenėje, kaip rodo patyrimas, net karo 
metu nebuvo retas reiškinys, nors tai ir laikyta akivaizdžiu 
Amerikos kariuomenės statuto pažeidimu, — taip, aš manau, kad 
ir kiekvienos civilizuoto pasaulio kariuomenės statuto pažeidi- 
mu; vis dėlto į jas žiūrėta pro pirštus ir nebausta prasikaltusiųjų, 
o su jais elgtasi atlaidžiai. Aš galiu tikrai pasakyti, kad kiek- 


esant carbingiau peržengti statutą, negu jo laikytis. 


Po viso to, kas čia pasakyta ir parašyta apie dvikovas, pro- 
testas prieš jas būtų buvęs tik nevykusi simuliacija, tikros 
veidmainystės pavyzdys, bent jau Jungtinėse Amerikos Vals- 
tijose. Nors dvikovos buvo smerkiamos visų, aš nenorėjau šiais 
sumetimais jos vengti. Aš gerai žinojau, kad joks pasiteisinimas 
manęs nebūtų apsaugojęs nuo biaurios bailio pravardės. Ne 
kartą buvau pastebėjęs, kad laikraščiai, dėdami ilgiausius 
straipsnius prieš dvikovas, vis dėlto pirmieji drėbtų žodį „bailys“ 
į veidą tam, kas atsisakytų kautis. | 

Tokios buvo aplinkybės. Amerikoje įsitikinimų tvirtumas nors 
ir yra giriamas, bet neturi visuotinio pripažinimo. Jei jus kas 
iššaukė į dvikovą ir jūs atsisakėte, tai visi kalbės, kad jūs 
išsisukinėjate, kad jūs bijote. Ir tas, kuris atmetė iššūkį, verčiau 
tenesirodo mylimai merginai į akis. 


Žinodamas paplitusią pažiūrą į dvikovas, aš „buvau tikras, 
man pavyko to pasiekti, neatskleidžiant savo paslapties. Bet 
tegu jis būtų buvęs net didžiausias bailys pasaulyje, jis ne- 
galėjo jaustis toks nelaimingas, kaip jaučiausi aš, grįžęs namo. 

Linksmasis mano draugas negalėjo manęs išblaškyti, nors aš 
nebijojau.-būsimųjų kautynių — ne tas slėgė man širdį. Atvirkš- 
čiai, aš beveik užmiršau kautynes ir galvojau apie Majumę — 
apie tai, ką neseniai išgirdau. Ji buvo neištikima, neištikima, 
apvylė mane, apvylė save, žuvo, žuvo amžinai! 

Aš tikrai buvau nelaimingas. Dar nelaimingesnį mane bega- 
lėjo padaryti vienintelis dalykas pasaulyje — kliūtis, galinti 

sužlugdyti dvikovą, niekais pavėrsti mano kerštą. Dabar aš vi- 
sas viltis dėjau tik į dvikovą. Ji turėjo palengvinti man širdį, 
atvėsinti liepsnojantį mano kraują. Ir ne tik Arensas Ringhol- 
das kėlė man tokią neapykantą, bet dar ir tas, kas buvo kaltas 
dėl mano kančių, — Majumės suvedžiotojas. O, kad rasčiau dings- 
tį iššaukti į dvikovą ir jį! Kodėl aš tada nerėžiau tam fran- 
teliui į kvailą fizionomijąė Aš galėčiau kautis su jais abiem: 
pirma su vienu, paskui su kitu... Taigi, aš tūžau, o Galaheris 
mane stebėjo. Mano bičiulis nežinojo visų mano paslapties 
šaknų. Jis paklausė, ko aš nirštu ant adjutanto Skoto. 

— Pasakyk tik žodį, Džordžai, berneli mano,. ir mes ištaisy- 
sime pramogėlę keturiese. Prisiekiu šventu Patriku! Man norė- 
tųsi tam povui apipešioti plunksnas. | 

— Ne, Galaheri, ne. Tai ne tavo dalykas. Tai manęs nepa- 
tenkina. Palaukime, kada sužinosime daugiau. Aš negaliu pati- 
kėti! Aš negaliu patikėti! | 

— Kuo patikėti? | 

— Ne dabar, mano bičiuli. Kai ateis laikas, aš viską pa- 
aiškinsiu. | 

— Na gerai, mano berneli. Čarlzas Galaheris ne toks žmo- 
gus, kuris stengtųsi iškvosti svetimas paslaptis. O dabar einam 
pažiūrėti, ar garsiai skalija mūsų buldogai. Tikiuosi, kad tas 
dykūnas neišplepės štabe apie dvikovą, antraip mudu gautu- 
me nusivilti. ; S | 

O to aš kaip tik labiausiai ir bijojau. Aš žinojau, kad, mano 
priešininkui panorėjus, aš galėjau atsidurti daboklėje. Tada vis- 
kas žlugtų ir aš atsidurčiau dar blogesnėje padėtyje. Ringholdo 
tėvas buvo išvažiavęs — tą palankią aplinkybę aš žinojau, bet 
vis dėlto... vyriausiasis kariuomenės vadas buvo jų šeimos 
draugas, ir užtektų jam išgirsti bent žodį. Aš bijojau, kad adju- 
tantas Skotas, paakintas Arenso Ringholdo, to žodžio jam ne- 
pašnibždėtų. 

— Galų gale jis neišdrįs, — kalbėjo Galaberišie Tu jį tiesiog 
prikalei prie gėdos stulpo! Jis nieku gyvu nemėgins griebtis 
tokio niekšiško manevro. Ta žinia gali plačiai pasklisti, ir tada 
ant jo bus kariami visi šunys. Be to, mano mažyti, juk jis pats 
nori tave žūt būt nudėti! Kam jam praleisti tokią progą? Sa- 
koma, kad jis neblogas šaulys. Nebijok, jis kausis. Šį kartą jis 
neišsisuks: jis turi kautis ir kausis... Ahal Ar aš nesakiau? 

Žiūrėk, čionai eina pats Belvederio Apolonas!, o šventasis Mo- 
ze! Jis švyti kaip Febas!? 

Pasigirdo beldimas į duris, ir į kambarį įėjo adjutantas Skotas 
su pilna uniforma. 

„Tur būt, jis dabar mane areštuos“,— pagalvojau, ir man šir- 
dis nutirpo. 

Bet aš klydau. Jo atneštame raštelyje buvo parašyta kas kita. 
Aš lengviau atsikvėpiau: tai buvo iššūkis į dvikovą. 

— Leitenantas Rendolias, jei neklystu?— kreipėsi į mane ad- 
jutantas. | 

Aš tylėdamas parodžiau į Galaherį. 

— Ar šitai reikia suprasti taip, kad kapitonas Galaheris yra 
jūsų sekundantas? 

Patvirtindamas jo žodžius, aš kiek linktelėjau. 

Abu karininkai pažvelgė į kits kitą ir tuoj pat maloniai ir 
šaltakraujiškai pradėjo tartis dėl dvikovos. O aš štai ką paste- 
bėjau: sekundantų mandagumas daug kartų viršija galantiš- 
kiausių pasaulyje karalių rūmininkų mandagumą. 

Sekundantų pokalbis užtruko neilgai. Galaheris gerai žinojo 
visus formalumus, Skotas, matyt, irgi suvokė tuos dalykus. Per 
penkias minutes viskas buvo nuspręsta — laikas, vieta, ginklai 
ir nuotolis. Aš nežymiai linktelėjau. Galaheris plačiu mostu 
atidavė pagarbą, ir adjutantas, savo ruožtu manieringai nusi- 
lenkęs, išėjo. 

X X X 

Nėvarginsiu jūsų nei pasakodamas, ką galvojau prieš dviko- 
vą, nei pačios dvikovos smulkmenų. Knygose dažnai galima 
pasiskaityti aprašymų apie šias pavojingas kautynes, ir, ka- 
dangi jie visi vienodi, tebūnie man atleista, jei jų nekartosiu. 

Mūsų dvikova skyrėsi tiktai ginklo rūšimi. Mes pasirinko- 
me šautuvus, 0 ne špagas ar pistoletus. Tai buvo mano pasi- 
rinkimas, į kurį aš, iššauktasis, turėjau teisę. Bet priešininkas 
taip pat gerai valdė šį ginklą. Šautuvą aš pasirinkau kaip mirš- 
tamesnį ginklą. 

Mes nutarėme susitikti valandą prieš saulės nusileidimą. To- 
kio ankstyvo susitikimo aš reikalavau, bijodamas, kad kas 
mums nesukliudytų. Vieta buvo parinkta ant ežero kranto, kur 


!Belvederio Apolonas- garsioji dievo Apolono statula, iš- 
kalta senovės graikų skulptoriaus Leocharo. 
Ž Febas — vienas iš daugelio dievo Apolono pavadinimų. 

aš kalbėjausi su Chadž Eva. Sutarėme, kad nuotolis bus dešimt 
žingsnių. 

Mes susitikome, atsistojome savo vietose nugaromis į vienas 
kitą ir laukėme lemtingojo signalo. Suskambėjo: „Viens, du, 
trys!" Mes gretai atsigręžėme ir iššovėme. | 

„Aš išgirdau, kaip kulka prazvimbė man pro pat ausį, bet 
manes nekliudė. Kai dūmai išsisklaidė, pamačiau, kad prieši- 
ninkas guli ant žemės. Ringholdas. buvo gyvas, jis raitėsi ir vai- 
tojo iš skausmo. Sekundantai ir keletas karininkų pribėgo prie 
jo. Aš nepajudėjau iš savo vietos. 

— „Na ką?— paklausiau, kada Galaheris sugrįžo. 

— Pataikei, prisiekiu Jupiteriu! Tu jam atėmei galimybę val- 
dyti dešiniąją ranką — kaulo lūžimas aukščiau alkūnės sąnario. 

— Tik tiek? 

— Na, prisiekiu savo sielos išganymu, nejaugi tau dar maža? 
Argi negirdi, kaip inkščia šitas šuo? 

Aš jaučiausi kaip tigras, paragavęs kraujo, nors dabar pats 
negaliu paaiškinti, iš kur man radosi toks žiaurumas. Ringholdas 
kėsinosi mane nužudyti — iš keršto aš troškau jo kraujo. Visos 
šios mintys mane varė iš proto. Žinoma, aš nė nemaniau jo 
atsiprašyti, be to, ir mano priešininkui ne tas rūpėjo. Jis 
maldavo kuo greičiau parnešamas namo, ir tuo dvikova kol kas 
ir baigėsi. 

Tai buvo pirmoji mano gyvenime. dvikova, bet ne paskutinė. 

| 


XLII skyrius 
PASIMATYMAS 


Mūsų priešininkai ir žiūrovai tylėdami pasišalino, ir mudu su 
Galaheriu likome dviese. 

Aš norėjau palaukti Chadž Evos, kuri netrukus turėjo ateiti. 
Pažvelgęs į vakarus, pamačiau, kad saulė jau. buvo pasislėpusi 
už medžių viršūnių. Sutemos tuo metų laiku trunka neilgai, ir 
danguje jau pasirodė mėnulio jaunatis. Chadž Eva galėjo ateiti 
kiekvieną akimirką. Man nesinorėjo, kad Galaheris dalyvautų 
mūsų pasimatyme, ir aš jį paprašiau palikti mane vieną. 

Mano draugas kiek nustebo ir sumišo, išgirdęs tokį prašymą. 
Bet jis buvo gerai išauklėtas vaikinas, tad neprieštaraudamas 
paklausė. 

— Iš tiesų, Džordžai, bernheli mano, su tavimi dedasi kažkas 
negera, — tarė jis, pakilęs eiti. — Ir dėl viso to kalta kažkokia 
kvaila dvikova? Argi tu nepatenkintas jos išdavomis? O gal 
tu labai nusiminęs, kad nepavyko jo nudėti? Prisiekiu dangu- 
mi, tu atrodai taip melancholiškai nusiteikęs ir prislėgtas, tar- 
tum ne tu jį, o jis tave būtų sužeidęs. . 

-— Palik valandėlę mane vieną, brangusis mano. Kai sugrį- 
šiu, aš tau papasakosiu savo melancholijos priežastį ir paaiš- 
kinsiu, kodėl dabar turiu atsisakyti malonios tavo draugijos. 

— Na, apie tai aš šį bei tą nutuokiu — pasakė jis, reikšmin- 
gai šypsodamasis.— Ten, kur vyriškiai keičiasi šūviais, visada 
būna įsimaišęs sijonas. Na gerai, mano berneli! Gali nė nesakyti 
savo paslapties, mano liežuvis perdaug palaidas. Tikiuosi, tu 
linksmiau praleisi laiką su ta, kurios lauki, negu su manimi. 
Bet žiūrėk, kad neįsipainiotum į kokią nemalonią istoriją, o tai, 
prisiekiu savo sielos išganymu, yra visiškai galimas daiktas — 
po to, ką iš tavęs sužinojau. Paimk štai šitą švilpuką, juk tu 
žinai, kad aš didelis šunų mėgėjas. 

Jis ištraukė iš švarko kilpos ir man padavė sidabrinį švilpuką. 

— Jei atsitiks kokia bėda arba nemalonumas, tai tik sušvilpk, 
ir Čarlzas Galaheris atsiras šalia tavęs greičiau, negu spėsi su- 
skaityti ligi trijų. Tepadeda tau Amūras! O aš tuo tarpu einu 
stumti laiko prie stiklinės punšo. 

Tai pasakęs, nuoširdusis mano draugas mane paliko savo 
paties likimui. 

„ Vos jis spėjo dingti man iš akių, aš visiškai užmiršau jį II 
net kruvinas kautynes, kuriose ką tik dalyvavau. Majumė ir 
jos neištikimybė — štai kas galutinai pavergė mano mintis. 

Iš pradžių man nė į galvą neatėjo abejoti visu tuo, ką gir- 
dėjau. Kaip galėjau abejoti, turėdamas tokius įrodymus — liudi- 
jimą tų, kurie žinojo apie tą skandalingą atsitikimą, liudijimą 
svarbiausiojo veikėjo, kurio nebyli šypsena sakė daugiau, kaip 
iškalbingiausi žodžiai — šypsena, slėpusi savyje akiplėšišką džiū- 
gavimą!.. Kodėl aš jam leidau nueiti nenubaustam, kodėl aš 
jo čia pat neiššaukiau į dvikovą? Beje, dar nevėlu. Aš jį pri- 
spirsiu viską pasakyti atvirai, aiškiai. Taip arba ne? Jei taip, 
tai po to seks antroji dvikova, dar aršesnė, negu pirmoji, — 
žūtbūtinė dvikova! | 

Aš daugiau neabejojau žiauria tiesa. Mano jausmus ir protą 
perėmė ši baisi mintis. Ilgai kankinausi, bet pamažu mano šir- 

dyjė ėmė rusenti vilties kibirkštėlė. Aš atsiminiau Chadž Evoš 
žodžius, pasakytus pereitą naktį. Nejaugi ji juokėsi iš manęs? 
Bet juk jos sąmonė buvo aiški, tai nebuvo liguistos jos fanta- 
zijos žaismas, praėjusio, seniai užmiršto epizodo prisiminimas. 
Ne, ne, jos pasakojimas nebuvo prasimanymas, jos mintys ne- 
buvo kliedesys, jos žodžiai nebuvo pašaipa. 

Kiek paguodos teikė ši viltis! Bet tuoj pat šias raminamas 
mintis užgoždavo kitos, slopino jas, temdė jas, kaip kad debe- 
sis temdo saulę. Mano ausyse skambėjo lengvabūdiški žodžiai, 


pasakyti reikšmingu tonu: „Jis patyrė sėkmę!“, „Ji yra jo 
meilužė!“, „Be abejo!“ Šie žodžiai man buvo blogiau, negu 
mirtis. 


Aš troškau aiškumo, tiesos ir aiškumo, — niekas taip nekan- 
kina, kaip nežinia. Aš stengiausi sužinoti teisybę su beatodai- 
rišku tiesumu ir skubotumu, kad tik greičiau išsiaiškinčiau vis- 
ką, kas įvyko su Majume, ir įsilikinčiau, kad jos praeitis pa- 
ženklinta gėdos, o ateitis — begalinės nevilties chaosas. 

Aš troškau sužinoti tiesą ir nekantriai laukiau Chadž Evos. 
Nežinojau, ko iš manęs norėjo ta išprotėjusi moteris. Tik spėjau, 
kad ji turi ką nors pasakyti dėl belaisvio. Jau nuo pietų jį 
visiškai buvau užmiršęs. 

Pamišėlė gražuolė vaikščiodavo visur, žinojo viską. Ji turėjo 
žinoti ir suprasti,.viską, kas įvyko. Kadaise ir ji patyrė, kas yra 
neištikimybė. Aš nuėjau į tą pačią vietą, kur mes susitikome 
praėjusią naktį. Tarp palmių vingiavo takelis — tai buvo trum- 
piausias kelias į ūksmingą ežero pakrantę. Nusileidau šlaitu 
ir atsidūriau prie išsikerojusio ąžuolo. Chadž Eva jau buvo 
ten. Ryškūs mėnulio spinduliai, prasiskverbę pro lapus, ap- 
švietė didingą jos figūrą. Gyvatė vis dar buvo apsivijusi jai 
aplink kaklą ir liemenį, ir metaliniai jos žvynai spindėjo kaip 
brangakmeniai. | 

— A, mažasis miko, tu atėjai? Mano narsusis miko! Kurgi 
buvo tavo akys ir tavo ranka? Kodėl tu nenudėjai to niekšo? 


Mūs medžioklis slapčiomis 
Ėjo elnio pėdomis. 

Ne drąsuolis buvo jis! 

Ir staiga iššoko vilkas, 
Perkaręs, sulysęs vilkas, 
Šiepia snukį piktas vilkas! 

Sudreba medžioklis mūs, 
Na, o vilkas sau ramus 

Tankumynan — lapatai! 

Tiek tu jį ir bematai! 


Cha-cha-cha! Argi ne taip, mano narsusis miko? 

— Ne, Eva, ne baimė sutrukdė man. O, be to, juk vilkui 
nepavyko išnešti sveiką kailį. 

— Ak, tu jį sužeidei į leteną? Bet jis užlaižys savo žaizdą 
ir vėl bus toks pat tvirtas, kaip buvęs. Negerai! Tau reikėjo 
nudėti jį, antraip, mano mažasis miko, jis užsiundys ant tavęs 
visą gaują vilkų! 

— O ką gi padarysi? Vadinasi, man nesiseka! 

— Ne, jaunasis miko, tu turi būti laimingas, tu būsi laimin- 
gas, seminolų bičiuli! Palauk, ir tu pamatysi. .. 

— „Ką aš pamatysiu? 

— Kantrybės, vaikuti! Šiąnakt po šituo štai medžiu tu pa- 
matysi grožybę, tu įvertinsi žavesį, ir, gal būt, Chadž Eva 
atkeršys! 

Paskutinius žodžius ji ištarė iškilmingai ir rūsčiai. | 

Aš negalėjau suprasti, ant ko ji tūžta ir kam nori atkeršyti. 

— Jo sūnus... taip. ..— kalbėjo pamišėlė, lyg pati su savi- 
mi.— Jo akys, jo plaukai, jo figūra, jo eisena, jo vardas — jo 
ir jos sūnus. O, Chadž Eva atkeršys! | 

Ar tik ne man ji grasina? Aš priėjau prie jos ir paklausiau: 

— Geroji Eva, apie ką tu kalbi? 

Išgirdusi mano balsą, ji krūptelėjo ir įsistebeilijo į mane be- 
protišku žvilgsniu, o paskui užtraukė įprastą savo dainą: 


Kodėl patikėjau žodeliais meiliais, 
Viena su baltuoju klajojau miškais? .. 


Staiga paliovusi dainuoti, ji, rodos, vėl atsitokėjo ir pamėgi- 
no protingai atsakyti į mano klausimą: 

— Apie ką gi daugiau, jaunasis miko? Apie jį... apie gra- 
žuolį... apie pikta! Tai piktoji dvasia! Žiūrėk, jis eina... Ma- 
tai jo atspindį vandenyje. Greičiau lipk aukštyn, pasislėpk 
tarp lapų, kaip ir vakar, ir lauk, kol Eva sugrįš. Klausyk taip, 
kad viską girdėtum, ir žiūrėk taip, kad viską matytum. Bet 
užkeikiu tave savo pačios gyvybe: nepajudėk, kol tau duosiu 
ženklą. Lipk, lipk, greičiau! 

Pastūmėjusi mane prie ąžuolo, pamišėlė, kaip ir. praėjusią 
naktį, šmurkštelėjo į medžių šešėlį ir dingo. Negaišdamas laiko, 
aš įsikrausčiau į medį ir tylėdamas laukiau. 

Šešėlis pasidarė trumpesnis, bet man pavyko įžiūrėti, kad tai 
vyriškis. Paskui šešėlis išnyko. Dar akimirka — ir virš vandens 
pasirodė antras šešėlis. Jis slinko per kalvą, tartum sekdamas 
paskui pirmąjį, nors, matyt, jų ateita skyrium. Aš įžiūrėjau ir 
tą antrąjį šešėlį. Tai buvo jauna liekna moteris, lengvos ei- 
senos, laisvų judesių. Nejaugi tai Chadž Eva? Gal ji perėjo 
palmių atvašyną ir dabar grįžo atgal, sekdama paskui vyriškį? 


Taip man pasirodė iš pradžių, bet veikiai įsitikinau, kad 
klydau. 


Vyriškis priėjo prie medžio, ir mėnulio šviesa apšvietė jo 
veido bruožus. Aš pažinau adjutantą Skotą. Jis sustojo, išsiėmė 
laikrodį, pakėlė ji į šviesą ir pažiūrėjo, kelinta valanda. Bet 
aš jau nekreipiau į jį dėmesio — sidabriniuose mėnulio spin- 
duliuose pasirodė antras veidas, iliuzorinis ir akinamas kaip 
pats mėnulis. Tai buvo veidas, kuris man atrodė gražiausias 
pasaulyje, — Majumės veidas! | 


XLIV skyrius 


VISKAS ISAIŠKĖJO 


Tai štai apie kokius šešėlius kalbėjo Chadž Eva! Tai buvo 
juodi šešėliai, slėgę man širdį! 

Pamišusi mikosokų gražuole, kuo aš nusipelniau tokios baus- 
mės? Tu irgi tapai mano priešu! Ir kažin ar pačiam baisiausiam 
priešui galėtum sugalvoti didesnes kančias! 


Majumė stovėjo prieš kits kitą su savo mylimuoju, suviliotoji 
su suviliotoju. Aš neabejojau, kad buvo kaip tik taip. Mėnulio 
šviesa krito ant abiejų, bet tai jau nebuvo švelni sidabrinė 
šviesa, bet karšta, perši ir skaudžiai raudona. O gal man tik 
taip pasircdė? Gal tai tik fantazija, gimusi įkaitusioje mano gal- 
voje? Aš buvau tikras, kad šis pasimatymas buvo sutartas iš 
anksto. Pagaliau ar galėjau. manyti kitaip? Nei jis, nei ji ne- 
parodė nė mažiausio nustebimo. Jie susitiko taip, lyg dėl to 
būtų susitarę, lyg ir pirmiau būtų dažnai susitikinėję. 


Matyt, jie laukė vienas antro. Iš jų susitikimo nebuvo numa- 
nu, kad čia būtų įvykę kas nepaprasta. | 

Man atėjo baisi valanda. Jei sudėtum draugėn visas kančias, 
žmogui atitenkančias per visą jo gyvenimą, ir jas iškentėtum 
per vieną akimirką,— būtų buvę ne taip sunku. Kraujas tar- 
tum degino man širdį. Aš jaučiau tokį baisų skausmą, kad vos 
išsilaikiau nesudejavęs. Bet, padėjęs visas pastangas, neįmano- 
mas pastangas, aš susivaldžiau ir, nusitvėręs už šakos, sustin- 
gau vietoje, kupinas pasiryžimo sužinoti viską iki galo. 

Tai buvo išganinga mintis: jei aš dabar būčiau paleidęs savo 
nervus ir neprotingai pamėginęs keršyti, tai veikiausiai šis 
dalykas man būtų baigęsis labai liūdnai. Kantrybė buvo mano 
angelas sargas, ir atomazga radosi visai kitokia. Aš sustingau 
ant savo šakos ir užgniaužiau kvapą. Ką jie kalbės? Ką darys? 

Aš jaučiausi taip, tarsi virš mano galvos būtų iškeltas kar- 
das. Nors, gerai pagalvojus, šitas palyginimas buvo teisingas 
ir neteisingas, nes kardas jau buvo nusileidęs, smarkiau jis 
man negalėjo kirsti. O mano dvasia ir kūnas tartum suakme- 
nėjo, dabar aš buvau nebejautrus jokiam skausmui. 

Taigi aš sėdėjau nekrutėdamas, sulaikęs kvapą: Ką jie kalbė- 
sis? Ką darys? . 

Mėnulio šviesa sruvo ant Majumės, ją apšviesdama nuo gal 
vos ligi kojų. Kokia ji užaugo! Dabar ji jau buvo visiškai su- 
brendusi moteris, ir jos grožis neatsiliko nuo jos ūgio. Ji buvo 
dar gražesnė, negu pirma. Pavydo demone! Nejaugi tu dar 
nepatenkintas tuo, ką jau man ir taip padarei? Argi maža aš 
iškentėjau? Kodėl tu vėl man ją parodei tokiu žavingų pavi- 
dalu? O, jeigu ji dabar būtų biauri, baisi ragana, tai suteiktų 
man pasitenkinimą, išgydytų sužeistą mano širdį! 

Tačiau, kaip ir kadaise, gražaus jos veido išraiška buvo kukli 
ir nekalta. Nė vieno bruoželio, rodančio jos kaltę, negalėjai 
įžvelgti šiame ramiame veide. Jokio pikto atspindys neblyk- 
čiojo šiose didelėse akyse. Dangaus angelai gražūs, bet jie ir 
dorybingi. Kas galėtų patikėti, kad po šia angeliška išroda 
slypi nedorybė? Aš laukiau, kad jos veidas atspindės visą jos 
melagingumą, bet mano lūkesčiai nepasiteisino, Tr čia, gal būt, 
slėpėsi vilties spindulėlis. | 

“ Visos šios mintys akimoju praskriejo mano galvoje, nes min- 
tis greitesnė už žaibą. Aš norėjau išgirsti pirmąjį žodį, bet jo 
gavau laukti keletą sekundžių, ir tai mane stebino. Skotu dė- 

tas, aš nebūčiau galėjęs su ja susitikti taip šaltakraujiškai. 
Viską, kas būtų mano širdyje, pasakytų mano lūpos. Pagaliau 
aš supratau: pirmasis aistros protrūkis jau buvo praėjęs, meilės 
karštis atslūgęs, šis pasimatymas jam buvo netekęs džiugios 
naujienos žavumo. Galimas daiktas, mergina jau buvo spėjusi 
jam atsibosti. Tik pažiūrėkite, kokie jie santūrūs. Jų santy- 
kiuose jaučiamas kažkoks šaltumas... gali būti, jie susipykę. 

Nors ir kokios skaudžios man buvo tokios mintys, bet, ste- 
bėdamas įsimylėjėlius, aš jaučiau tam tikrą palengvėjimą. Jų 
santykiuose man pasivaideno kažkoks atžarumas. Nei vieno 
žodžio, nei vieno gesto, jie tartum būtų sulaikę kvapą. Apie 
ką jie kalbėsis? Kas bus toliau? | 

Nekantrus mano stebėjimasis baigėsi. Pagaliau adjutantas pra- 
bilo: | 

— Mieloji Majume, vadinasi, jūs tesėjote savo pažadą? - 

— O jūs netesėjote savojo. Ne... aš tai matau iš jūsų akių. 
Ligi šiol jūs nieko nepadarėte mūsų labui. 

— Majume, patikėkite, aš neradau tinkamos progos. Gene- 
rolas taip neturėjo laiko, ir aš negalėjau jo trukdyti. Pakentė- 
kite truputėlį. Esu tikras, kad man pavyks jį įkalbėti, ir. jūsų 
nuosavybė bus jums sugrąžinta. Pasakykite motinai, kad ji 
nesisielotų: dėl jūsų, Majume, aš nepagailėsiu jokių pastangų. 
Patikėkite, kad ir aš tuo susirūpinęs, kaip ir jūs. Bet juk jūs 
žinote, kokio staigaus būdo mano dėdė. Be to, jis dar palaiko 
kuo draugiškiausius santykius su Ringholdų šeima. Štai kur 
didžiausia kliūtis, bet aš tikiuosi ją nugalėti. 

— Jūsų žodžiai labai gražūs, bet maža ko jie teverti. Mes 
seniai laukiame, kad ištesėtumėt savo pažadą ir padėtumėt 
mums. Mes tik norime, kad būtų pradėtas bešališkas tardymas, 
ir jūs lengvai galėtumėt to pasiekti. Dabar žemė mums nebe- 
rūpi, nes mums padaryta dar baisesnė skriauda. Ji užgožia 
visas kitas, mažesnes bėdas. Nejaugi jūs manote, kad aš būčiau 
atėjusi čionai naktį, jei ne ta nelaimė su mano broliu? Jūs 
tikinate, kad palankiai žiūrite į mūsų šeimą. Dabar, kada aš 
į jus kreipiuosi su prašymu, jūs galite tai įrodyti. Padarykit, 
kad mano brolis būtų laisvas, ir mes patikėsime saldžiomis 
jūsų kalbomis, kurių tiek daug prisiklausėme. Nesakykite,. kad 
tai neimanoma. Tai netgi nesunku jums — juk jūs turite tokią 
didelę įtaką tarp baltųjų vadų. Mano brolis, gal būt, ir atža- 
rus, bet jis nepadarė jokio nusikaltimo, už kurį jį reikėtų 


170 


bausti. Vienas žodis didžiajam karo vadui, ir Oceola bus lais- 
vas! Eikite ir tarkite tą žodį! 

— Mieloji Majume! Jūs net neįsivaizduojate, kokie sunkūs 
tie uždaviniai, kuriuos man pavedate. Jūsų brolis yra areštuo- 
tas vyriausybės agento ir vyriausiojo kariuomenės vado įsaky- 
mu. Pas mus ne taip, kaip pas jus, indėnus. Aš esu tik paval- 
dinys, ir jeigu kreipčiausi į generolą ir jam patarčiau paten- 
kinti jūsų prašymą, jis man ne tik pareikštų papeikimą, bet, gal 
būt, net nubaustų mane. 


— O jūs bijote papeikimo už teisingą elgesį! Ir dar kalbate 
man apie draugystę! Na gerai, sere! Man belieka tik štai ką 
jums pasakyti: mes jumis nebetikime. Ir jums nebėra ko dau- 
giau vaikščioti į kuklią mūsų lūšnelę! 

Ji nusigręžė nuo jo su paniekinama šypsena. Kokia nuosta- 
biai, graži man atrodė ši panieka! 

— Palaukite, Majume! Brangioji Majume! Nesiskirkite su ma- 
nimi taip! Neabejokite, aš padarysiu viską, kas nuo manęs pri- 
klauso. 

— Įvykdykite mano prašymą; išlaisvinkite brolį ir leiskite 
man grįžti namo. 

— Ir jei aš tai padarysiu. .. 

— Na, sere... 

— Žinote, Majume, kad, mėgindamas išlaisvinti jūsų brolį, 
aš daug kuo rizikuoju. Man gali būti atimtas karininko laips- 
nis, aš galiu būti pažemintas į kareivius, susilaukti viešos gė- 
dos... Mane gali uždaryti į kalėjimą, į dar blogesnį, negu tas, 
į kurį jie ketina Išslųsti jūsų brolį. Ir su tuo aš sutikčiau, 
jeigu.. 

Mergaitė tylėdama laukė, ką jis pasakys toliau. 

— Ir aš pasiryžęs iškentėti visa tai, net rizikuoti gyvybe, jei- 
gu jūs...— dabar jo balse pasigirdo karštas maldavimas,— jei- 
gu jūs sutiktumėte. .. 

— Su kuo? 

— Mieloji Majume, nejaugi jums reikia kalbėti apie tai? Ne- 
jaugi jūs nesuprantate, ką aš noriu pasakyti? Nejaugi jūs ne- 
matote mano meilės, nejaugi jūs nejaučiate, kad aš lenkiuosi 
prieš jūsų grožį. . 

— Su kuo gi aš turiu sutikti? — paklausė ji švelniu balsu, ku- 
riame tartum pasigirdo nuolaidumas. 

— Tik mylėti manė, nuostabioji Majume... Tapti manio my- 
limąja! | | i 

Keletą akimirkų viešpatavo tyla. Kilnioji mergaitė stovėjo 
sustingusi kaip statula. Ji net nekrūptelėjo, išgirdusi šį įžūlų 
pasiūlymą. Ji tartum suakmenėjo. | 

Jos tylėjimas padrąsino karštakošį įsimylėjėlį. Matyt, jis tai 
palaikė sutikimu. Jis negalėjo matyti jos akių, antraip jose bū- 
tų išvydęs tai, kas akimirksniu jį būtų privertę nutilti. Jis, tur 
būt, nepastebėjo mergaitės mesto žvilgsnio, antraip vargu ar 
būtų padaręs tokią klaidą. Jis varė toliau: | 

— Pažadėkite man tai, Majume, ir jūsų brolis jau šiandien 
bus laisvas, o jūs gausite visą savo. .. | 

— Akiplėša! Akiplėša! Cha-cha-chal! 

Niekada pasaulyje negirdėjau nuostabesnės muzikos, kaip tas 
juokas. Man tai buvo saldžiausi garsai. Nei vestuvių varpo 
skambesys, jokios liutnios, arfos ir klarnetai, jokios dūdos ir 
fanfaros pasaulyje negalėjo man nuskambėti žavingiau, "kaip 
tas juokas. 

Atrodė, kad mėnulis žeria sidabrą iš dangaus, žvaigždės pa- 
sidarė didesnės ir skaistesnės, vėjelis padvelkė stebuklingu aro- 
matu, tartum gardūs kvapai būtų pasipylę iš dangaus, ir visas 
pasaulis man staiga pavirto žemės rojumi. 


XLV skyrius L 
DVI DVIKOVOS PER VIENĄ DIENĄ | 


Dabar aš galėjau leistis žemyn, bet mane apėmė neapsako- 
mas palaimos jausmas, aš sustingau lyg kokio stabo ištiktas: 
Tartum man kas iš širdies būtų ištraukęs užnuodytą strėlę. . 
Kraujas pradėjo greičiau tekėti mano gyslomis, širdis ėmė plak- 
ti lygiau ir laisviau, o siela džiūgavo. Aš norėjau šaukti iš 
džiaugsmo ir vos valdžiausi, laukdamas tos akimirkos, kada 
bus galima lipti žemyn. O tuo tarpu apačioje pasimatymas 
ėjo toliau. Aš išgirdau Majumės balsą: | 

— Mylimąja... ak tai šitaip!— paniekinamai sušuko" išdi- 
džioji gražuolė. — Tai štai kokia jūsų draugystė! Niekše! Kuo 
jūs mane laikote? Parsiduodančia moterimi? Visiems prieina- 

ma jamasų genties indėne? Žinote, sere, kad aš ne žemesnės 
kilmės už jus. Nors baltaveidžiai jūsų draugai atėmė iš manęs 
visą turtą, bet yra pasaulyje vienas daiktas, kurio niekas nie- 
kada iš manęs negalės atimti: tai geras mano vardas. „„Myli- 
mąja“! Kvailys! Aš nesutikčiau būti net jūsų žmona. Aš ver- 
čiau plika klaidžiosiu po gūdžias miškų tankmes ir misiu gi- 
lėmis, negu jums parsiduosiu, sutiksiu priimti žemą jūsų meilę! 
Ir mano brolis greičiau sutiks visą gyvenimą kankintis sukaus- 
tytas grandinėmis, negu laisvę pirkti tokia kaina! O, jeigu 
jis čia būtų! Jei jis būtų matęs šį biaurų įžeidimą. Niekše, jis 
tave būtų sulaužęs kaip nendrę! 

Jos akys, poza, ryžtingas žingsnis, drąsumas — viskas man 
priminė Oceolą jo suėmimo metu. Atstumtasis garbintojas su- 
mišo ir atlyžo, plakamas šių skaudžių priekaištų, ir keletą mi- 
nučių stovėjo menkas ir sugėdintas. Dar prieš minutę jis gal 
būtų užgniaužęs savo įtūžį ir merginai leidęs netrukdomai pa- 
sišalinti. Bet panieka, su kuria ji sutiko atkaklias jo pa- 
stangas, sužadino beatodairišką jo įžūlumą ir paskatino griebtis 
jėgos. | 

Aš manau, kad nieko panašaus jis neketino, kada ėjo į pa- 
simatymą. Nors ir buvo ištvirkęs žmogus, vis dėlto jis nebūtų 
rizikavęs taip neapdairiai pasielgti. Šitas išsipustęs tuščiagar- 
bis frantas negalėjo būti įžūlus su mergina, tik indėnės prie- 
kaištai jį paskatino griebtis tokio kraštutinumo. 

:Majumė nusisuko nuo jo ir žengė šalin. 

— Kur tu skubi, tamsiaveide mano gražuole?— sušuko jis, 
puldamas paskui ją ir griebdamas jai už rankos.— Nemanyk, 
kad tu taip lengvai manęs atsikratysi. Aš tave sekiau visą 
mėnesį, ir dabar, prisiekiu, atėjo akimirka, kada tu turėsi 
užmokėti už visas klastingas šypsenas! Tavo priešinimasis 
nieko gero neduos. Mes čia vieni, ir, pirma, negu atsisveikin- 
sime, aš... . 

Toliau aš negalėjau klausytis. Ėmiau greitai leistis iš savo 
slėptuvės, skubėdamas jai į pagalbą. Bet kažkas mane pra- 
lenkė. 

Chadž Eva blizgančiomis akimis ir beprotiškai kvatodama 
puolė į priekį. Jos rankose raivėsi barškuolė gyvatė. Gyvatė 
pakėlė galvą; buvo matyti, kad ji įtūžusi ir ruošiasi pulti. Aš 
girdėjau šaižų jos barškučių garsą „skir-rr“. 

Po akimirkos pamišėlė jau stovėjo šalia nevykėlio gundy- 
tojo. Jis išsigando, paleido mergaitę ir, atšokęs į šalį, stovėjo 
uždusęs, nustebusiu žvilgsniu žiūrėdamas į moterį, taip staiga 
atsiradusią šalia jo. 

— Cho-cho!— žvarbiu balsu sukliko pamišėlė.— Jo sūnus! Jo 
sūnus! Ir jis toks pat, kaip neištikimasis jo tėvas tą dieną, kada 
pražudė lengvatikę Evą! Ir tai įvyko tą pačią valandą, ir mė- 
nulis buvo tokio pat didumo, toks pat raguotas ir piktas. Jis 
pašaipiai žiūrėjo iš aukštybių į nusikaltimą. Cho! Cho! Ta pati 
valanda, kada buvo padaryta nuodėmė, bus keršto valanda! 
Tėvo nusikaltimą turi atpirkti sūnus. Didžioji dvasia! Duok man 
jėgų atkeršyti! Čita-miko, keršyk! 

Šaukdama dvasią ir tardama užkeikimus, ji puolė prie išsi- 
gandusio karininko, ištiesusi ranką į priekį, kad gyvatė jam 
įgeltų. ' 

Adjutantas mašinaliai išsitraukė špagą, tartum skatinamas vie- 
nintelio instinkto ginti save, ir suriko: 

— Velnio burtininke! Jei tu dar žengsi bent vieną žingsnį, 
aš persmeigsiu tave kiaurai! Šalin! Atgal, o jei ne, prisiekiu, 
aš subadysiu tave! 

Iš griežto jo tono buvo numanu, kad jis nejuokauja. Bet 
Eva neišsigando. Ji vis ėjo artyn, nepaisydama žvilgančios 
geležtės, atkreiptos tiesiai į ją. 

Tuo tarpu atskubėjau ir aš ir taip pat išsitraukiau špagą, 
norėdamas atmušti mirštamą smūgį ir išgelbėti Evą, kuri be- 
atodairiškai artinosi prie Skoto. Bet mano kirčio nereikėjo. Ar 
išsigandęs kraupaus ir keisto pamišusios moters vaizdo, ar bi- 
jodamas, kad ji nemestų ant jo gyvatės, adjutantas, pagautas 
neapsakomos baimės, staiga pradėjo trauktis atatupstas. Žengęs 
du žingsnius, jis atsidūrė prie pat akmeningo kranto, koja už- 
kliuvo už akmens, paslydo ir nulėkė į vandenį. 


Ežeras buvo gilus, ir jis bemat dingo vandenyje. Gali būti, 
kad šis kritimas ir išgelbėjo jam gyvybę. Po akimirkos jis vėl 
iškilo į paviršių ir greitai ėmė kapanotis į krantą. Dabar jis 
nebetvėrė pykčiu ir, atkišęs špagą, vėl puolė prie Chadž Evos. 
Pagiežingi keiksmai rodė jo pasiryžimą nudėti ją čia pat. Bet 
jo špaga neįsmigo į švelnų moters kūną ir nekliudė gyvatės. 
Piienas atsirėmė į tokį pat kietą ir žvilgantį plieną. 

Aš šokau tarp adjutanto ir jo aukos. Man pavyko sulaikyti 

Chadž Ėvą ir hieleisti jai įvykdyti kerštingo savo kėslo. Ligi 
tol adjutantas nematė manęs. Įnirtis labiau, negu vanduo, ap- 
temdė jam akis, ir jis mane pastebėjo tik tada, kai susikryžiavo 
mūsų špagos. 

Stojo neilga pauzė. 

— Tai čia jūs, Rendolfai?— nustebęs šūktelėjo jis. 

— Taip, leitenante Skotai, čia aš, Rendolfas. Atleiskite, kad 
neprašytas įsimaišiau, bet, išgirdęs, kad švelnus jūsų meilės 
pokalbis staiga pavirto vaidais, aš laikiau savo pareiga įsikišti... 

— Jūs slaptai klausėtės? O leiskite paklausti, sere, kuo jūs 
čia dėtas? Kas jums davė teisę mane šnipinėti ir kištis į mano 
reikalus? 

* — Teisę? Tai kiekvieno doro žmogaus pareiga — ginti silp- 
ną nekaltą mergaitę nuo tokio grobuonies, kaip jūs. Jūs elgia- 
tės blogiau, negu Mėlynbarzdis! 

— Jūs to pasigailėsite!— suspiegė adjutantas. 

— Dabar ar kitą kartą? 

— Kada tik jums patinka! 

— Dabar užvis patogiausia. Pradėkite! 

Netardami daugiau nė žodžio, mes sukryžiavome špagas, ir 
prasidėjo įnirtingas ginklų žaismas. | 

Grumtynės buvo trumpos. Padaręs trečią ar ketvirtą išpuolį, 
aš sužeidžiau savo priešininką į petį, ir jis nebegalėjo val- 
dyti dešiniosios rankos. Jo špaga žvangėdama nukrito ant 
akmenų. 

— Jūs mane sužeidėte!-— suriko jis ir, rodydamas į nukritu- 
sią špagą, pridūrė:— Aš beginklis! Gana, sere, aš patenkintas... 

— O aš būsiu patenkintas tiktai tada, kada jūs, atsiklaupęs 
ant kelių, paprašysite atleidimo tos, kurią taip skaudžiai džel- 
dėte. 

— Niekedos!-— atsakė jis.— Niekados!-— Ištaręs šitą žodį, ku- 
ris, matyt, turėjo išreikšti nepalenkiamą drąsą, jis staiga apsi- 
gręžė ir, baisiausiai mane nustebindamas... leidosi bėgti. 

Aš puoliau jam iš paskos ir netrukus jį pavijau. Aš galėjau 
įvaryti jam į nugarą špagą, bet dabar jau nebetroškau jo kraujo 
ir pasitenkinau tuo, kad atsakančiai jam tvykstelėjau į tą vietą, 
kurią Galaheris pavadino „užpakaliniu fasadu“. Matydamas, kad 
tokio atsisveikinimo visiškai pakanka, suteikiau adjutantui ga- 
limybę tęsti gėdingą bėgimą. 

XLVI skyrius 
TYLUS PRISIPAŽINIMAS 


Prisimenam meilės pirmąsias dienas | 
Po palmėm dvejumoj.. 
Tu vėlei pažvelk į akis švelnias. ... 


Tai Chadž Eva dainavo vieną iš savo mėgiamųjų dainų. Pas- 
kui aš išgirdau kitą, daug švelnesnį balsą, pavadinusį mane 
vardu: 


— Džordžai Rendolifai! | 

„— Majume! i | ja 

— Cho-cho! Pagaliau abu atsiminė... Tai puiki salelė, bet ji 
yra gera jums, o Chadž Evai liūdna... Nebegalvosiu dau- 
giau... ne, ne! | | 


Prisimenam meilės pirmąsias dienas 
Po palmėm dvejumoj... 
Tu vėlei pažvelk į akis švelnias. .. 


Kadaise ši salelė buvo mano, dabar ji pasidarė tavo, mano mie- 
las miko, ir tavo, mano gražuole. Brangieji mano! Palieku jus 
vienus džiaugtis, jums nereikalinga sena, pamišusi karalienė. 
Aš einu sau — nebijokite nei vėjelio šlamėjimo, nei medžių kuž- 
desio. Niekas neprisėlins prie jūsų, kol Chadž Eva sergsti, ir 
čita-miko taip pat šergės jus. Cho, čita-miko! 


Prisimenam meilės pirmąsias dienas. .. ją 


Chadž Eva vėl uždainavo savo dainą ir nuėjo, palikdama 
mane vieną su Majume. Mudu kiek sumišome.. 

Juk mes niekada neištarėme vienas kitam nė vieno prisipa- 
žinimo, nė vieno meilės žodžio. Nors Majumę aš mylėjau visa 
įaunos savo širdies aistra ir dabar pats įsitikinau, kad ir ji 
mane myli, bet mes ligi šiol dar to nepasakėme vienas kitam. 
Mums tartum liežuvius kas būtų surišęs. 

Bet tą akimirką žodžiai buvo nereikalingi. Tarp mūsų tartum 
perbėgo elektros srovė, mūsų sielos ir širdys suaugo į lai- 
mingą vienumą, mes be žodžių supratome vienas kitą. Jokios 
kalbos nebūtų galėjusios labiau manęs įtikinti, kad Majumės 
širdis priklauso man. 


"- 

"Tur būt, ir ji jautė tą pat. Mus jaudino vienos 1r tos pačios 
mintys. Veikiausiai Chadž Eva jau buvo jai papasakojusi, kaip 
aš liepsningai reiškiau savo jausmus. Iš linksmo, ramaus Ma- 
jumės žvilgsnio aš supratau, kad ji neabejoja manimi. Aš iš- 
skėčiau rankas. Ir mano mylimoji, tartum supratusi mano kvie- 
timą, įsikniaubė į mano krūtinę. | | 

Mes nepratarėme nė žodžio. Tylus, švelnus šūktelėjimas iš- 
sprūdo jai iš lūpų, kada ji prigludo man prie krūtinės ir karš- 
tai rankomis apsikabino man už kaklo. 

Keletą akimirkų mes išstovėjome tylėdami, tik mūsų širdys 
tarsi kuždėjosi tarp savęs. Paskui sumišimas išsisklaidė, kaip 
lengvas debesėlis nuo vasaros saulės spindulių, ir mudu paga- 
liau prisipažinome vienas antrą mylį. Aš čia nesiimu perteikti 
meilingos mūsų kalbos. Šitie švenčiausi žodžiai atpasakojami 
skamba banaliai, todėl ir susilaikau nepasakojęs. 

Šią saldžią akimirką mudu abu jautėme neapsakomą palaimą. 
Neilgai trukus mes atsipeikėjome ir, palikę dabartį, ėmėme kal- 
bėti apie praeitį ir ateitį. 

Aš išklausinėjau Majumę, ir ji, nieko neslėpdama, man išpa- 
sakojo viską, kas atsitiko per tą laiką, kai mes paskutinį 
kartą matėmės. Ji be jokio koketavimo prisipažino, kad nuo 
pat pirmojo mūsų susitikimo pamilusi mane ir per visus tuos 
ilgus atsiskyrimo metus jai nė vienas nepatikęs. Ji nuoširdžiai 
stebėjosi, kaip aš galėjęs to nesuprasti. Aš jai priminiau, kad 
ji niekada man apie savo meilę nekalbėjo. Majumė atsakė, 
kad tai yra tiesa, bet pridūrė, kad ji niekados nė nemaniusi 
jos slėpti. Pasirodo, ji buvo įžvalgesnė už mane ir suprato, kad 
aš ją myliu. Majumė kalbėjo taip laisvai ir atvirai, kad mano 
įtarinėjimai išsisklaidė. Ji ir tauresnė buvo už mane: niekados 
Majumė nė negalvojusi abeioti manimi. Tik vieną kartą, visai 
neseniai, ją buvo apėmusios tokios mintys: mat, jos atstumtasis 
garbintojas mėginęs apšmeižti mane jos akyse. Todėl Chadž 
Evai ir buvęs duotas uždavinys. 

Deja! Mano meilės istorija nebuvo jau tokia nepriekaištinga. 
Aš galėjau atskleisti Majumei tik dalį tiesos. Bet aš jaučiau 
sąžinės graužimą, kada turėjau, nenorėdamas įskaudinti mergi- 
nos, nutylėti vieną kitą savo praeities epizodą. | 

Tačiau praeitis liko praeitimi, ir joje jau: nieko nebuvo gali- 
ma pakeisti. Užtat daug šviesesnė ateitis klostėsi man prieš 
akis, ir aš prisiekiau išpirkti savo kaltę. Šita nuostabi būtybė, 

kurią dabar laikiau savo glėbyjė, niekados daugiau neturės 
man už ką prikaišioti. 

Klausydamasis atviraširdiško Majumės meilės prisipažinimo, 
aš jaučiau pasididžiavimą, bet, kai tik mes ėmėme kalbėti apie 
jos šeimą, man vėl iš pykčio užvirė kraujas. Ji man pasakojo 
apie teismo procesus, neteisėtumus ir įžeidinėjimus, jų iškęstus 
nuo baltųjų ir ypač nuo kaimynų Ringholdų. 

Ji man papasakojo viską, ką aš jau ir taip žinojau. Bet buvo 
dar viena aplinkybė, žinoma tik Majumei. Ringholdas, tas niek- 
šingas veidmainys, mėgino jai mergintis. Tiktai jos brolio pa- 
būgęs paliko ją ramybėje. 

Kitas dūsautojas, Skotas, klastingai mėgino įgyti jos pasitikė- 
jimą, simuliuodamas draugystę. Kaip ir visi kiti, jis žinojo, 
kokioje padėtyje buvo atsidūrusi teisminė Pauelių plantacijos 
byla, ir, naudodamasis giminiškais ryšiais su įtakingais asmeni- 
mis, pažadėjo pasistengti, kad jiems būtų grąžinta žemė. Tai 
buvo gryna apgaulė, ir jis nė nemanė tesėti savo pažado, bet 
saldžios jo kalbos apgavo kilnų, pasitikintį Oceolą. Tai štai 
kodėl šiam beširdžiui niekšui atsidarė Pauelių šeimos durys. ir 
jis ten tapo beveik artimu žmogumi. Jau keletą mėnesių jis 
lankėsi pas juos, stengdamasis nutaikyti patogią progą ir atvi- 
rai pasikalbėti su Majume. Per visą tą laiką jis jai „suokė 
meilės prisipažinimus. Beje, ne perdaug įžūliai, kadangi bijojo 
pikto jos rūstaųs brolio žvilgsnio. Bet jo pastangos liko be- 
vaisės. Ringholdui tai buvo gerai žinoma, bet jis siekė, tik 
vieno tikslo — skaudinti man širdį. Tam reikalui buvo sunku 
pasirinkti tinkamesnį momentą. Buvo likusi dar viena aplinky- 
bė, kurią man norėjosi išsiaiškinti. Žinoma, protinga ir apdairi 
Majumė galėjo čia man padėti: juk ji kadaise draugavo su ma- 
no seserimi, ir mergaitės išsipasakodavo viena kitai slapčiau- 
sias savo mintis. | 

Man labai norėjosi sužinoti, kokie buvo mano sesers ir Ma- 
jumės brolio santykiai. Bet aš drovėjausi jos apie tai pa- 
klausti, nors buvau tikras, kad ji būtų galėjusi pasakyti daug 
ką įdomaus. | 

Ir vis dėlto mes kalbėjomės apie juos abu, ypač apie Virgi- 
niją... Majumė. švelniais žodžiais minėjo mano seserį ir be 
perstojo Klausinėjo apie ją. Ji girdėjusi, kad Virginija pasida- 
riusi dar gražesnė, negu buvo, ir savo grožiu užtemdžiusi visas 

drauges. Majumė klausė, ar Virginija dar atsimenanti mūsų 
išvykas, laimingas valandas, praleistas saloje. 

„Gal ir perdaug gerai atsimena!'— pagalvojau aš, bet man 
kažkodėl buvo sunku apie tai kalbėti. 

Mūsų mintys pakrypo į ateitį. Praeitis buvo aiški kaip mėly- 
nas dangus, o ateities horizontą dengė tamsūs debesys. | 

Pirmiausia pradėjome kalbėti apie tai, kas labiausiai mus 
jaudino ir kas buvo užvis baisiausia: apie Oceolos areštą. Ar 
greitai jį paleis? Ką mes turėtume daryti, kad priartintumo jo 
išlaisvinimo valandą? 

Aš pažadėjau padaryti viską, kas tik bus mano galioje, ir 
ketinau ištesėti savo pažadą. Aš tvirtai nutariau nepalikti ak- 
mens ant akmens, bet pasiekti, kad kalinys atgautų laisvę. Jei 
nebus galima laimėti teisėtu keliu, aš buvau pasiryžęs griebtis 
net gudrybės, nors dėl to man būtų reikėję pasitraukti iš ka- 
riuomenės, net rizikuojant paženklinti savo vardą gėdos dėme. 
Aš buvau pasiryžęs rizikuoti net gyvybe, kad tik būtų išlais- 
vintas jaunasis vadas. Man nereikėjo nei dievažytis, nei saiks- 
tytis, manimi buvo tikima ir be to. Padėkos srautas sruvo iš 
šių drėgnų akių, o švelnus karštas lūpų prisilietimas man buvo 
saldesnis už bet kuriuos meilės prisipažinimus. 

Atėjo laikas skirtis. Sprendžiant pagal mėnulio padėtį, jau 
buvo maždaug vidurnaktis. Kalvos viršūnėje, tartum nulieta iš 
bronzos, balkšvo dangaus fone šmėkščiojo pamišėlės karalienės 
figūra. Ji priėjo prie mūsų. Aš apkabinau Majumę ir karštai 
pabučiavau, paskui mes išsiskyrėme. Keistoji, bet ištikima mer- 
gaitės gynėja nusivedė ją nepastebimu takeliu, o aš likau vie- 
nas ir tylėdamas stovėjau keletą minučių, prisimindamas viską, 
kas buvo pergyventa šioje šventoje vietoje. 

Mėnulis leidosi vis žemiau ir žemiau prie horizonto. Tai buvo 
įspėjimas, kad metas eiti. Nusileidęs nuo kalvos viršūnės, aš 
greitai nuėjau atgal į fortą. 


XLVII skyrius 
BELAISVIS 


Nors buvo vėlus metas, nusprendžiau aplankyti belaisvį. Aš 
turėjau skubėti, kadangi man pačiam grėsė laisvės netekimas. 
Dvi dvikovos per vieną dieną, du sužeisti priešininkai — ir abu 

generolo. draugai. O juk aš pats neturėjau. jokių: draugų ir 
vargu ar galėjau išvengti bausmės. Aš laukiau arešto... gal 
net karo teismo, o perspektyvoje man galėjo grėsti pašalinimas 
iš armijos. 

Nors buvau optimistas, vis dėlto susimąsčiau, kuo visa baig- 
sis. Aš nelabai bijojau pašalinimo — galėjau pragyventi ir be 
karininko laipsnio. Bet kiekvienas žmogus, tegu jis būna kaltas 
ar nekaltas, negali abejingai žiūrėti į savo draugų pasmerkimą 
ir nešioti gėdos dėmę. Galima būti užsispyrusiam, bet negalima 
nepaisyti pasekmių, kurios vienaip ar kitaip paliečia ir šeimą. 

Tačiau šiuo atveju Galaheris buvo kitos nuomonės. 

— Na ir tegu jie tave areštuoja ir netgi paliepia išeiti į at- 
sargą. Velniai jų nematė! Spiauk į visa tai! Nekreipk dėmesio. 
Jei būčiau tavo kailyje ir turėčiau tokią puikią plantaciją su 
visu pulku negrų, aš spiaučiau į tą karinę tarnybą ir pradėčiau 
auginti cukrašvendres ir tabaką. Prisiekiu šventu Patrikų, kad 
taip ir padaryčiau! 

Tačiau paguodžiamieji draugo žodžiai nelabai mane nurami- 
no, ir aš, ne perdaug linksmai nusiteikęs, išėjau ieškoti be- 
laisvio. 

Jaunąjį vadą radau kameroje. Lyg ką tik sugautas erelis, lyg 
pantera žabanguose, Oceola kaip pašėlęs blaškėsi po kamerą ir 
kartkartėmis šūkčiojo baisius grasinimus. 


Belangėje buvo visai tamsu. Mane lydėjęs kapralas nepasi- 
ėmė nei žvakės, nei deglo; jis nuėjo jų atsinešti ir mane paliko 
vieną tamsoje. 

Aš išgirdau žingsnius, lengvus kaip tigro eisena, — tur būt, 
žingsnius žmogaus, apsiavusio mokasinais,—ir šaižų grandinių 
žvangėjimą. Paskui nugirdau kažką alsiai šniokštuojant ir tūž- 
mingai šūkčiojant. Prieblandoje aš įžiūrėjau belaisvį, dideliais 
žingsniais vaikščiojantį iš vieno kameros galo. į kitą. Vadinasi, 
jo kojos nebuvo sukaustytos. 

Įsitikinęs, kad belaisvis yra vienas, aš tyliai priėjau prie jo 
ir atsistojau prie durų. Man pasirodė, kad, paskendęs savo min- 
tyse, jis manęs nepastebi. Bet aš klydau. Kaip aš nustebau, ka- 
da Oceola staiga sustojo ir mane pavadino vardu. Jis, tur būt, 
puikiausiai mane matė tamsoje. 


— Ir jūs, Rendolfai, atsidūrėte mano priešų pusėje!-— tarė jis 
priekaištingu tonu.— Jūs esate ginkluotas, karinę uniforma, su 

visa apranga, — ir pasiruošęs jiems padėti mus išvaryti iš mūsų 
namų! 

— Paueli! 

— Aš ne Pauelis, sere. Mano vardas Oceola! 

— Man jūs visada liksite Eduardas Pauelis, vaikystės draugas, 
žmogus, išgelbėjęs man gyvybę. Aš jus pažįstu tik šiuo vardu... 

"Įsigalėjo trumpa pauzė. Mano žodžiai, matyt, jį kažkaip su- 
taikė su manimi. Gal jie jam sužadino seniai praėjusių laikų 
prisiminimus. Oceola tarė: 

— Ko jūs čia? Ar jūs čionai atėjote kaip draugas, | ar, „ kaip 
ir visi kiti, manęs kankinti tuščiomis kalbomis? Čia lankėsi 
daugybė žmonių — veidmainiškų plepių, kurie stengėsi mane 
palenkti negarbingam poelgiui. Nejaugi ir jūs būsite atsiųstas 
su panašiu uždaviniu? 

Iš šių žodžių aš pasidariau išvadą, kad Skotas jau lankėsi 
pas belaisvį, — matyt, su kažkokiu uždaviniu. 

— Ne, aš atėjau savo paties noru, atėjau kaip draugas;— 
tariau aš. 

— Aš tikiu jumis, Džordžai Rendoliai! Dar ankstyvoje jau- 
nystėje jūsų širdis buvo tyra. O tiesūs ūgiai retai kada auga 
ant kreivo medžio. Aš nemanau, kad jūs būtumėt: pasikeitęs, 
nors priešai mane įtikinėjo visiškai kitaip. Ne! Duokite ranką, 
Rendolifai! Atleiskite, kad jumis suabejojau. 

Prietemoje aš pagriebiau belaisvio ranką ir supratau, kad abi 
jo rankos sukaustytos; vis dėlto mūsų | Tankų paspaudimas buvo 
tvirtas ir nuoširdus. 

Aš. neklausinėjau Oceolos, kas tie priešai, kurie apjuodino 
mane. Svarbiausia buvo tai, kad belaisvis patikėjo draugiškais 
mano jausmais, — nuo to priklausė, ar jo išlaisvinimo planas 
baigsis sėkmingai. Aš jam papasakojau tik dalį to, kas įvyko 
prie ežero, visa kita nebūčiau patikėjęs net tikram broliui. 

Aš laukiau audringo rūstybės prasiveržimo, bet buvau malo- 
niai nustebintas: jaunojo vado buvo apsiprasta su netikėtais 
likimo smūgiais. ir išmokta valdyti jausmus. Aš jaučiau, kad 
mano žodžiai jam padarė gilų įspūdį. Tamsoje negalėjau ma- 
tyti jo veido, jis tik sugriežė dantimis ir kažką sušvokštė, steng- 
damasis nuslopinti savo įtūžį. 

— O kvailys!-- pagaliau sušuko jis. — Koks aklas mulkis aš 
buvau! Juk iš pat pradžių aš įtariau šitą saldžialiežuvį niekšą. 
Ačiū, kilnusis Rendolfai! Nežinau, kuo atsilyginsiu už ištikimą 

jūsų draugystę. Dabar jūs galite reikalauti iš Oceolos viskė, 
kas yra pasaulyje! : 

— Nė žodžio daugiau, Paueli! Jums nėra ko galvoti apie 
tai — priešingai, jums aš esu skolingas, bet dabar jūs neturite 
gaišti nė minutės. Aš atėjau čionai jums duoti patarimą. Tai 
planas, pagal kurį jums pavyks išsilaisvinti. Bet mums reikia 
skubėti, antraip mane gali čia užklupti. 

— Koks yra tas jūsų planas? 

— Jūs turite pasirašyti Oklavachos sutartį! 


XLVII! skyrius 
KARO ŠšŪKIS 


Vien tik šūktelėjimas „ut“, kuriame skambėjo nustebimas ir 
panieka, buvo atsakymas į mano žodžius. Paskui užstojo gili 
tyla. 

Aš pakartojau savo pasiūlymą: 

— Jūs turite pasirašyti šią sutartį! 

— Niekados!-— atsakė jis kuo ryžtingiausiu tonu.— Niekados! 
Verčiau aš gyvas supūsiu tarp šių sienų! Verčiau aš šoksiu 
krūtine ant savo kalintojų durtuvų ir Žūsiu, negu tapsiu savo 
tautos išdaviku! (Niekados! 

— Kantrybės, Paueli, kantrybės! Jūs manęs nesupratote. Man 
atrodo, kad jūs drauge su kitais vadais neišsiaiškinote tikrosios 
tos sutarties prasmės. Atšiminkite, kad ji jus riša tik sąlygi- 
niu pažadu: užleisti jūsų žemes baltiesiems ir keltis į Vakarus 
tik tuo atveju, jeigu seminolų dauguma sutiks su tuo. Šiandien 
jau aiškų, kad dauguma nesutinka. Jūsų sutikimas nepakeis 
tos daugumos sprendimo! 

— Tas tiesa, — sutiko belaisvis, pradėdamas suvokti mano 
mintį. 

— Tokiu atveju jūs galite pasirašyti sutartį ir savęs nelaikyti 
jos saistomo, kol neįvykdyta svarbiausia sąlyga. Kodėl jūs 
negalėtumėte griebtis šios gudrybės? Niekas neapšauks jūsų 
veiksmų negarbingais. Man atrodo, kad kiekvienas žmogus pa- 
tėisihs jūsų poelgį, o jūs atgausite laisvę. 

Gal būt, mano žodžiai blogai derinosi su taisyklėmis, kurių 
turėtų laikytis garbingas žmogus, bet tuo momentu jie buvo 

padiktuoti nuoširdaus jaudinimosi, o draugystės ir meilės akys 
kartais nepastebi prasižengimų moralei. 

Oceola tylėjo. Aš supratau, kad jis susimąstė dėl mano 
žodžių. 

— Žinote ką, Rendolfai,— pagaliau tarė jis.— Jūs, tur būt, gy- 
venote Filadelfijoje, garsiajame juristų mieste. Niekados nieko 
panašaus man nebuvo atėję į galvą. Jūsų tiesa — šis parašas, Ži- 
noma, nesaistytų manęs. Bet aš nemanau, kad agentas bus pa- 
tenkintas, jeigu ir pasirašysiu sutartį. Jis manęs nekenčia — 
aš tai žinau, ir žinau jo neapykantos priežastį. Aš irgi jo ne- 
apkenčiu, ir taip pat dėl daugelio priežasčių. Jau ne pirmas 
kartas jis mane įžeidinėja! Ar jis pasitenkins mano parašu? 

— Manau, kad taip. Jei galite, apsimeskite, kad nusileidote. 
Pasirašykite, ir tučtuojau būsite laisvas. 

Tuo aš neabejojau. Iš viso to, ką gavau nugirsti po Oceolos 
suėmimo, aš priėjau išvadą, kad Tompsonas jau gailėjosi dėl 
savo elgesio. Visi buvo įsitikinę, kad jis veikė pernelyg jau 
beatodairiškai ir kad tas beatodairiškumas gali sukelti pragaiš- 
tingų padarinių. Šitos kalbos pasiekė agentą; išgirdęs iš kalinio, 
kad jį aplankė Skotas, nusprendžiau, kad Skoto ateita su agen- 
to pavedimu. Buvo aišku, kad agentui pačiam norėjosi kaip 
galint greičiau atsikratyti savo belaisvio ir kad jis džiaugtųsi, 
galėdamas Oceolą paleisti net pačiomis palankiausiomis jam 
sąlygomis. 

— Mano bičiuli! Aš paklausysiu jūsų patarimo ir pasirašysiu 
sutartį. Galite pranešti agentui šį mano nusistatymą. - 

— Aš jam pranešiu, kai tik jį pamatysiu. O dabar jau vėlu, 
likite sveikas! 

— Ak, Rendoliai! Kaip sunku skirtis su draugu, vieninteliu 
draugu, man likusiu tarp baltųjų! Kaip man norėtųsi pasikalbėti 
su jumis apie seniai praėjusias dienas! Bet čia ne laikas ir ne 
vieta apie tai šnekėtis. 

Jaunojo vado tonas pasidarė nebe santūrus, ir jo balsas skam- 
bėjo švelniai, kaip ir anais laikais. 

— Taip, vienintelis draugas tarp baltųjų, kurį aš branginu ir 
gerbiu, — susimąstęs pakartojo jis,— vienintelis, išskyrus. .. 

Jis staiga nutilo, tartum atsitokėjęs, kad vos neišdavė pa- 
slapties, kurią nelaikė esant išmintinga atskleisti. Su tam tik- 
ru nerimu aš laukiau prisipažinimo, bet vis dėlto neišgirdau jo. 
Oceola vėl prabilo, bet jau visiškai kitu tonu. 

— Daug pikto mums pridarė baltieji!-— tarė jis su įtūžiu— 
Tiek neteisingumų, kad net sunku suskaityti... bet, prisiekiu 
Didžiąja dvasia, aš atkeršysiu! Ligi šiol aš nedaviau tokios 
priesaikos, bet pastarųjų dienų įvykiai mano kraują pavertė 
į liepsną. Dar ligi jums ateinant aš prisiekiau užmušti du pik- 
čiausius savo priešus. Jūs nepakeitėte mano troškimo, atvirkš- 
čiai, dar labiau jį sustiprinote, ir prie savo nedraugų aš pri- 
dėjau trečią priešą. Dabar aš dar kartą prisiekiu Didžiąja dva- 
sia, kad tol nenurimsiu, kol lapai miške neparaudonuos nuo 
vieno raudonodžio išdaviko ir trijų baltųjų niekšų kraujo! Ne- 
ilgai tu džiaugsiesi, išdavike Omatla! Greitai tave ištiks patrio- 
to kerštas, greitai tave pervers Oceolos kalavijas! | 

Aš tylėjau, laukdamas, kol atslugs jo įtūžis. Po kelių sekun- 
džių jaunasis vadas nurimo ir vėl prabilo draugiškai: « 


— Dar vienas žodis, ligi mes atsisveikinsime. Kas gali ži- 
noti, kada vėl turėsime progos susitikti! Įvairios aplinkybės 
gali mums tai sukliudyti. O jei ir susitiksime, tai kaip priešai, 
mūšio laukė. Aš neslepiu nuo jūsų, kad visai negalvoju apie 
taiką. Ne, niekados! Aš turiu į jus vieną prašymą, Rendolfai. 
Pažadėkite, kad jį išpildysite, nereikalaudamas paaiškinimų. Pri- 
imkite iš manęs štai šitą dovaną ir, jei branginate mano drau- 
gystę, nesislėpdamas visada ją nešiokite ant krūtinės. Tai ir 
viskas! " 

Tardamas šiuos žodžius, jis nusikabino nuo kaklo grandinėlę 
su tekančios saulės atvaizdų, apie kurį aš jau kartą minėjau. 
Jis užkabino jį man, ir brangusis simbolis sublizgo ant mano 
krūtinės. Aš priėmiau jo dovaną neatsisakinėdamas, pažadėjau 
įvykdyti jo prašymą ir savo ruožtu jam padovanojau laikrodį. 
Paskui, širdingai paspaudę vienas kitam rankas, mes atsisvei- 
kinome. 


x XX 


Kaip ir maniau, išlaisvinti seminolų vadą nebuvo ypatingai 
sunkų. Nors agentas ir nekentė jaunojo vado dėl man nežino- 
mų priežasčių, bet nedrįso asmeninių savo nuotaikų perkelti 
jį oficialiąją plotmę. Jis jau ir taip buvo atsidūręs keblioje pa- 
dėtyje. Ir kada jam pranešiau belaisvio sutikimą pasirašyti su- 
tartį, pamačiau, kad "Tompsonas labai apsidžiaugė, galėda- 
mas taip lengvai jo nusikratyti. Negaišdamas laiko, Jis nuėjo 


pasimatyti su belaisviu. 

Oceola elgėsi labai taktiškai. Jei vakar jis dar nevaldė savo 
pykčio, tai šiandien buvo nuolaidus ir santūrus. Naktis, pra- 
leista kalėjime, tartum būtų sutramdžiusi šią išdidžią dvasią. 
Alkanas ir sukaustytas grandinėmis, jis dabar buvo pasiruošęs 
priimti bet kurias sąlygas, galinčias jam suteikti laisvę. Taip 
padėtį vaizdavosi agentas. 

Buvo atnešta sutartis: Oceola ją pasirašė, netaręs nė. žodžio. 
Nuo jo nuėmė grandines, kalėjimo durys plačiai atsidarė, ir 
jam leido netrukdomai pasišalinti. Tompsonas džiūgavo, bet tai 
buvo tik iliuzija. Jei jis, kaip ir aš, būtų pastebėjęs ironišką 
šypseną Oceolos lūpose, kažin ar būtų taip tvirtai tikėjęs savo 
laimėjimu. Bet Tompsonas neilgai pasidžiaugė tokia malonia 
savo klaida. 

Visų akivaizdoje jaunasis vadas išdidžiu žingsniu pasuko miš- 
ko link. Bet, pasiekęs pamiškę, atsigręžė į forto pusę, išsitraukė 
iš už juostos blizgantį durklą, užsimojo juo virš galvos ir ko- 
vingai riktelėjo: „„Jo-cho-echi!“ Šis karo šūkis triskart pasiekė 
mūsų ausis, O po to Oceola pasigręžė ir vienu šuoliu smuIkS- 
telėjo į miško tankmę. 

Buvo labai aišku, ką tai reiškia. Net pats džiūgaujantis agen- 
tas suprato, kad šis šūkis reiškia žūtbūtinio karo paskelbimą. 
Netrukus belaisvio pėdomis buvo pasiųsti ginkluoti kareiviai. 
Bet gaudynės nieko gero nedavė, ir po ištisos valandos bergž- 
džių ieškojimų išvargę kareiviai sugrįžo į fortą. 


x XX 


Mudu su Galaheriu visą rytą išsėdėjome namie, laukdami 
įsakymo dėl mano arešto. Bet kaip aš: nustebau, jo nesulaukęs. 

Vėliau paaiškėjo, kad Ringholdas negrįžo į fortą. Po sužei- 
dimo jis buvo nugabentas pas jo pažįstamą, gyvenusį už kelių 
mylių nuo forto. Todėl šis skandalingas įvykis neišaiškėjo. Ant- 
rasis priešininkas, adjutantas Skotas, grįžęs su aprišta ranka, 
pareiškė, kad jį numetęs arklys ir jis susitrenkęs į medį. Buvo 
visiškai suprantama, kodėl sužeistasis dabita neatskleidė tik- 
rųjų savo sužeidimo priežasčių. O aš galėjau tik pritarti jo ty- 
lėjimui ir savo ruožtu nė žodžio niekam nesakiau apie tai, kas 
atsitiko,— niekam, išskyrus savo draugą. Visa ši istorija išėjo 
į viešumą tik žymiai vėliau. Po to aš dažnai susitikdavau su 
adjutantu Skotu tarnybiniais reikalais, bet mūsų pasikalbėjimai 

būdavo grynai oficialaus pobūdžio ir mes abu elgdavomės la- 
bai santūriai. 

Bet netrukus aplinkybės mus išskyrė. Ir aš džiaugiausi, ga- 
lėdamas nesusitikinėti su žmogumi, kurį be galo niekinau. 


XLIX skyrius . 


KARAS 

Kelias savaites po pasitarimo Kingo forte viešpatavo visiška 
rimtis. Derybos pasibaigė, ir karo veiksmų pradžia buvo jau ne 
už kalnų. Baltųjų pokalbiai daugiausia sukosi apie tai, ką darys 
indėnai. Ar jie stos į kovą, ar eis į nuolaidas. Daugumas ma- 
nė, kad nusileis. | 

Seminolams buvo duotas tam tikras laikas pasiruošti kelionei. 
Į visas gentis išžygiavo pasiuntiniai, kurie turėjo paskelbti, 
kurią dieną indėnai privalo atvaryti į fortą visus galvijus ir 
pinigus buvo manoma išdalinti galvijų savininkams tik tada, kai 
jie atvyks į naują gyvenamąją vietą Vakaruose. Tas pat buvo 
nutarta padaryti ir su jų plantacijomis bei sodybomis. 


Atėjo išpardavimo diena, bet kaip vyriausybės agentas nusi- 
vylė, kada bandos neatvyko. Išpardavimą teko atidėti. 

Indėnai neatginė savo galvijų — vadinasi, reikėjo laukti blo- 
gesnių įvykių. Netrukus jų ketinimai pasidarė dar aiškesni. 

Pastarųjų savaičių ramybė buvo tik grėsminga tyla prieš 
audrą. Kaip duslus tolimo griaustinio dundėjimas pradėjo kilti 
smulkūs konfliktai — neabejotini ginkluoto susirėmimo pranašai. 

Kaip paprastai, kivirčus pradėjo baltieji. Jie suėmė tris in- 
dėnus, medžiojusius už savo teritorijos ribų. Būrys baltųjų 
juos surišo virvėmis ir uždarė tvarte vieno baltojo sodyboje. 
Belaisvius jie ten išlaikė tris dienas ir tris naktis, kol kiti 
genties kariai, tai sužinoję, atėjo jų vaduoti. Įvyko susirėmi- 
mas, keli indėnai buvo sužeisti, tačiau baltieji pabėgo, ir su- 
imtieji atgavo laisvę. Kada jie buvo išvesti iš kalėjimo, jų 
draugai išvydo baisų vaizdą. Virvės, kuriomis buvo surišti tie 
vargšai, buvo įsipiovusios į jų kūnus, ir jie negalėjo pajudinti 
nei rankų, nei kojų. Jiems nutekėjo daug kraujo, ir per visą 

tą laiką jie nieko negavo valgyti. Galima įsivaizduoti, kokį tai 
padarė įspūdį! Įsidėmėkite, kad aš čia pateikiu vien tikrus 
taktus. 

Dar vienas atsitikimas. Šeši indėnai buvo savo stovykloje ne- 
toli Kanafa Pondo, juos užpuolė būrys baltųjų, atėmė šautuvus, 
iškratė maišus ir pradėjo plakti botagais. Bet tuo tarpu at- 
skubėjo dar du indėnai; jie pamatė, kas ten darosi, ir pradėjo 
šaudyti į baltuosius. Baltieji ėmė atsišaudyti, nukaudami vieną 
indėną ir sunkiai sužeisdami kitą. 

Suprantama, indėnai ėmė bruzdėti ir pradėjo keršyti. Laikraš- 
čiai rašė: 

„Daltonas, rugpiūčio 11 d. Paštininkas, jodamas iš Kingo for- 
to į Bruko fortą, sutiko būrį indėnų. Šie sugriebė arklį už 
pavadžio, raitelį nutraukė nuo balno ir nužudė. Sužalotas pašti- 
ninko kūnas po kelių dienų buvo rastas miške,“ 

„Keturiolikos vyrų būrys jojo į žvalgybą Vakachontos kryp- 
timi, kapitono Gabrieliaus Pristo plantacijos link. Už mylios 
nuo paskyrimo vietos prijojo mažą vandens telkinį. Kai kurie 
nesiryžo bristi per tą telkinį. Tačiau keturi surizikavo ir pa- 
ragino arklius. Tuo tarpu iš užuolandos staiga juos užpuolė 
indėnai ir paleido ugnį. Du, joję pirma kitų, buvo sužeisti. Vie- 
nam, misteriui Folkui, kulka pataikė į kaklą; jis buvo paimtas 
ir nugabentas namo. Kitam, kapitono Pristo sūnui, buvo sulau- 
žyta ranka, o jo arklys nukautas. Pristas leidosi bėgti, puolė 
į pelkę ir tik tokiu būdu pasislėpė nuo jį persekiojančių in- 
dėnų." . 

„Maždaug tuo pačiu metu būrys indėnų užpuolė keletą žmo- 
nių, kirtusių medžius ąžuolyne Džordžo ežero salelėje. Baltie- 
siems pavyko išsigelbėti valtimis, bet du buvo sužeisti.“ 

„Niuriveryje, Floridos pietryčiuose, indėnai užpuolė misterio 
Kulio namus, nužudė jo žmoną, vaikus ir namų mokytoją. Jie 
išsivarė trisdešimt kiaulių, tris arklius, pagrobė dvylika dėžių 
su produktais, statinaitę parako, daugiau kaip du šimtus svarų 
švino, septynis šimtus sidabrinių dolerių ir du negrus. Paties 
misterio Kulio nebuvo namie. Sugrįžęs jis pamatė gulinčią 
negyvą žmoną su mažyčiu ant rankų — indėnai ją nužudė šūviu 
į širdį; du vyresnieji vaikai taip pat buvo nužudyti. Mergaitė 
dar laikė knygą rankoje, o berniukas gulėjo šalia jos. Visas 
namas buvo apimtas liepsnos." 

„Spring Gardene, netoli Sent Džonso, didelė pulkininko Riso 
plantacija buvo nusiaubta ir sudeginta ligi pamatų. Cukrašvend- 
Tių atsarga, iš kurios būtų išėję devyniasdešimt statinių cuk- 
raus, buvo sunaikinta, šimtas šešiasdešimt du negrai, visi mulai 
ir arkliai išvesti.“ 

„Tie patys indėnai nusiaubė misterio Depeisterio plantaciją, 
su kurios negrais jie buvo susidėję. Radę valtį, jie perplaukė 
upę ir sudegino kapitono Demeto sodybą. Majoro Herioto plan- 
tacija buvo nusiaubta, ir aštuoniasdešimt jo negrų išėjo su in- 
dėnais. Po to indėnai nužygiavo San Augustino kryptimi, kur 
didžiulė generolo Ernandeso plantacija buvo paversta griuvė- 
siais. Tokio pat likimo susilaukė Biulovo, Diupono, Buen Retiro, 
Denchemo, Makrėjaus Tomoka Kriko, Bejeso, generolo Heringo, 
Bortalonės Solano ir kitos — beveik visos plantacijos 1 pietus 
nuo San Augustino.“ 

Tokie yra pliki istoriniai faktai. Aš juos pateikiau kaip iliust- 
raciją, norėdamas apibūdinti tą padėtį, kuri buvo susidariusi 
prieš pat karą su seminolais. | 

Nors indėnų veiksmų ir negalima pavadinti kitaip, kaip tik 
barbariškais, bet jie buvo tik atsiteisimo aktai, šiurpūs seniai 
laukto keršto protrūkiai, atsakymas į jiems padarytas neteisybes, 
atpildas už "priespaudą, kurią jie taip kantriai kentė daugelį 
metų. . 

Kol kas tikri karo veiksmai dar nebuvo orasidėje, bet in- 
dėnų būriai, naikinę baltųjų valdas, vienu metu pasirodydavo 
įvairiose vietose. Daugeliui, kurie prieš indėnus kada nors buvo 
griebęsi smurto, išmušė atsiskaitymo valanda; kitiems vos-ne-vos 
pavyko pasprukti ir išgelbėti savo gyvybę. Užpuolimas sekė už- 
puolimą, kol visa šalis paskendo liepsnose. | | 

Visi, kurie tik gyveno viduryje šalies ir indėnų režervato 
pasienyje, metė savo laukus, paliko turtą, žemės ūkio padargus, 
baldus, brangius daiktus ir ieškojo prieglobsčio fortuose ir ap- 
linkinėse gyvenvietėse; kurios dabar didesnio saugumo dėlei 
buvo specialiai sutvirtintos. 

Omatla ir kiti vadai su keturiais šimtais savo šalininkų pasi- 
traukė iš savo vietų ir nubėgo į Bruko fortą ieškoti apsaugos. 

Dabar jau nebereikėjo spėlioti, ar bus karas, ar ne. Jis prasi- 
dėjo, ir karo šūkis „Jo-cho-echi!“ dieną ir naktį skambėjo 
aplinkiniuose miškuose. 

. L skyrius 
PASKU! KEISTĄJĮ RAITELĮ 


Kol kas į Floridą buvo sutraukta palyginti mažai Amerikos 
kariuomenės. Bet daliniai jau žygiavo iš Naujojo Orleano, iš 
Moultrio forto, Savanos, Mobailio ir. kitų karo stovyklų, kur 
paprastai stovėdavo Jungtinių Valstijų kariuomenė. Didžiuo- 
siuose Džordžijos ir Karolinos valstijų miestuose, taip pat pačio- 
je Floridoje buvo skubiai telkiami savanorių daliniai. Kiekvie- 
nai gyvenamajai vietovei buvo duotas įsakymas steigti būrius 
ir dalyvauti karo veiksmuose. Gimtoje mano Suonos gyvenvie- 
tėje taip pat buvo nutarta formuoti dalinį. Tuo tikslų ten buvo 

iškomandiruotas mano bičiulis Galaheris, o aš, leitenanto laips- 
niu, paskirtas jo padėjėju. 

Aš labai apsidžiaugiau, gavęs šį įsakymą. Nuobodus: gyve- 
nimas forto įguloje man jau buvo pakyrėjęs. Be to, dar mane 
viliojo proga keletą dienų pabuvoti namie. 

Galaheris džiaugėsi ne mažiau už mane. Jis buvo aistringas 
medžiotojas. Mano bičiulis lig šiol daugiausia gyveno mieste 
arba Atlanto pakrantės fortuose, užtat retai kada gaudavo pa- 
simėgauti lapės ar elnio medžiokle. Aš jam pažadėjau suteikti 
malonumo pamedžioti žvėrių ir paukščių, kadangi Suonos miš- 
kuose buvo gausu visokio gyvio. 

Taigi mudu abu, gavę įgaliojimus verbuoti savanorius, atsi- 
sveikinome su forto draugais ir lengva širdimi leidomės į ke- 
lionę, iš anksto džiaugdamiesi malonia pramoga. Mus lydėjo 
ištikimasis Juodasis Džekas, kuris taip pat džiaugėsi, galėdamas 
grįžti į senąją plantaciją. 

Indėnai tada dar nepuldinėjo Suonos apylinkių. Jos buvo to- 
li nuo tų vietų, kur gyveno nepalankiausiai mums nusiteiku- 
sios indėnų gentys. Jausdamiesi saugūs, gyventojai ramiai sė- 
dėjo savo namuose. Tačiau savanorių būriai jau buvo sufor- 
muoti, ir nuolat aplinkui jodinėjo patruliai. 

Aš dažnai gaudavau laiškus nuo motinos ir Virginijos, bet 
juose nesijautė ypatingo nerimo. Pavyzdžiui, sesuo manė, kad 
indėnai išvis jų nelies. Bet širdyje man vis tiek buvo neramu, 
ir aš su didžiausiu pasitenkinimu sutikau įsakymą vykti į gim- 
tuosius kraštus. 

Mes šuoliais lėkėme miško keliu ir greitai jau buvome netoli 
tų vietų, kur prabėgo mano vaikystė. Šį kartą aš nebijojau 

pasalos, nes iš anksto viskuo pasirūpinau. Mums buvo duotas 
įsakymas susiruošti per valandą laiko. Ir mes bemat leidomės 
į kelionę, kad mirtini mano priešai nesuspėtų sužinoti apie 
mano išvykimą. Beje, greta manęs jojo narsusis Galaheris, o iš 
paskos ištikimasis mano ginklanešys, tad nebijojau atviro bal- 
tųjų užpuolimo. 

Aš tik būkštavau, kad kelyje nesutiktume būrio indėnų — 
dabar jau mūsų priešų! Tai buvo realus pavojus, todėl ėmė- 
mės visų atsargumo priemonių. | 

Keliose vietose mes aptikome ką tik įmintus mokasinų ir 
arklių kanopų pėdsakus, o kartą radome bebaigiantį smilkti 
laužą, aplink kurį matėsi indėnų pėdos. Čia būta jų stovyklos. 
Kol ant upės kranto prijojome nuošalią plantaciją, nesutikome 
nė vieno baltojo ar spalvotojo. Čia mes pirmą kartą pamatėme 
gyvą Žmogų. 

Tai buvo raitelis — iš visa ko sprendžiant, indėnas. Jis jojo 
perdaug toli nuo mūsų, kad būtume galėję įžiūrėti jo veido 
spalvą ir bruožus. Bet iš jo drabužių, sėdėsenos, raudonos juos- 
tos ir kelnių ir ypač iš strauso plunksnų ant galvos mes nu- 
sprendėme, kad čia esama seminolo. Jis jojo ant juodo arklio 
ir ką tik pasirodė miško proskynoje, kurlink jojome ir mes. 
Matyt, jis mus pastebėjo tą pačią akimirką, kaip ir mes jį, ir 
tikriausiai norėjo išvengti susitikimo su mumis. Žvilgtelėjęs 
į mus, jis apgręžė arklį ir vėl išnyko miške. | 

Karštagalvis Galaheris paspaudė pentinais savo žirgą ir lei- 
dosi vytis raitelį. Aš norėjau jį sulaikyti, bet man pasirodė, 
kad tas raitelis buvo Oceola. Tuo atveju mums negrėsė joks 
pavojus. Man norėjosi susitikti su jaunuojų vadu ir draugiškai 
pasikalbėti, todėl aš nulėkiau paskui Galaherį, o Džekas nusekė 
įkandin mudviejų abiejų. 

Aš buvau beveik tikras, kad tas keistasis raitelis turėjo būti 
Oceola. Man pasirodė, kad pažinau strauso plunksnas, o Džekas 
man buvo pasakojęs, kad jaunasis vadas jodinėja ant puikaus 
juodo žirgo. Pagal visus požymius tai buvo jis. Norėdamas jį 
pašaukti ir sustabdyti, aš spustelėjau pentinais arklį ir pralen- 
kiau Galaherį. 

Netrukus mes įjojome į mišką, kur dingo raitelis, bet čia, iš- 
skyrus šviežius pėdsakus, nieko nepamatėme. Aš pašaukiau 
Oceolą, garsiai pasakiau savo vardą, bet tik miško aidas pa- 
kartojo mano žodžius. Kurį laiką aš jojau pėdsakais, vis tebe- 


190 


šaukdamas Oceolą, bet nėšulaukiau jokio atsakymo. Raitelis 
arba nenorėjo atsiliepti į mano šauksmą, arba buvo nujojęs 
perdaug toli, kad būtų galėjęs mane išgirsti. Aišku, buvo 
tuščias darbas jį vytis, jeigu jis pats gera valia nesustojo. Mes 
galėjome jį sekioti pėdomis ištisą savaitę, ir vis tiek nebūtume 
paviję. Matydami savo pastangų beprasmiškumą, mudu su Ga- 
laheriu atsisakėme toliau vytis raitelį ir sugrįžome kelią, 
stengdamiesi greičiau baigti žygį. 

Aš gerai atsiminiau šalutinį takutį, labai sutrumpinantį kelią, 
ir mudu įsukome į jį. Nujoję gana toli, vėl užtikome šviežias 
arklio pėdas, einančias nuo upės, ir leidomės ton pusėn. Ap- 
žiūrėjome pėdas ir pamatėme, kad jos dar drėgnos. Šalimais 
ant sausų medžių lapų dar žvilgėjo vandens lašai. Vadinasi, 
raitelis plaukte perplaukė upę! 

Šis atradimas man iškėlė aibę klausimų. Kam indėnui pri- 
reikė joti į tą pusę? Jeigu čia būta Oceolos, tai ko jam tenai 
reikėjo? Esant tokiai įtemptai padėčiai šalyje, indėnas, prijojęs 
prie baltųjų gyvenvietės, rizikavo gyvybe. Jei jis būtų paste- 
bėtas ir paimtas į nelaisvę, jam grėsė neišvengiama pražūtis. 
Leidžiantis į tokį drąsų žygį, reikėjo turėti rimtų sumetimų. 
Jeigu čia buvo Oceola, tai kokie tie jo sumetimai? Vienintelis 
priimtinas aiškinimas galėjo būti tas, kad Oceola ten nujojo 
pasižvalgyti. Kas gi čia galėjo būti gėdinga indėnui? 

Nors šioje prielaidoje ir nebuvo nieko, kuo galėtum suabe- 
joti, tačiau ji kažkodėl manęs neįtikino. Lyg koks debesis 
staiga būtų apgaubęs mano. sielą, miglota nuojauta kankino ma- 
ne, ir kažkoks demonas, rodos, man šnibždėjo: „Ne, ne taip!“ 

Raitelio, be abejo, perplaukta per upę. Nagi, patikrinkime! 

Mes prijojome prie upės ir įsitikinome, kad spėliojome tei- 
singai: pėdos tikrai ėjo nuo pat vandens. Taigi raitelis per- 
plaukė upę. Mes padarėme tą pat ir kitame krante vėl pama- 
tėme juodojo žirgo pėdas. 

Nesustodami nujojome pėdomis. Galaheris ir Džekas neatsi- 
liko nuo manęs. Airis labai stebėjosi mano atkaklumu. Bet aš 
nepajėgiau net atsakinėti į jo klausimus. Kas minutę mane vis 
labiau slėgė niūri nuojauta. Širdis spurdėjo krūtinėje, gniau- 
žiama skausmo. 

Pėdos mus atvedė į nedidelę aikštelę magnolijų giraitėje. To- 
liau joti nebuvo ko: mes pasiekėme tikslą. Aš nesąmoningai 
pažvelgiau į žemę ir nutirpau balne. Niūriį nuojauta išnyko, 

bet užtat apniko dar niūresnės mintys. Visoje aikštelėje buvo 
daugybė arklių kanopų pėdsakų, lyg čia būtų buvusi stovykla. 
Daugiausia pėdų buvo juodojo arklio. Bet greta matėsi kitos, 
mažesnės. Tai buvo lengvi mažiuko ponio pasagų įspaudai. 

— Viešpatie! Masa Džordžai!— sumurmėjo Džekas, pralenkęs 
Galaherį ir įsmeigęs akis į žemę.— Pažvelkite, juk tai Baltosios 
Laputės pėdos. Mis Virginija buvo čia! Tuo nėra ko nė abejoti! 


Li skyrius 
KAS BUVO RAITELIS! 


Man pasidarė negera, ir aš vos neišvirtau iš balno. Tačiau 
būtinumas slėpti savo jausmus mane privertė susivaldyti. Kar- 
tais kyla įtarimas, kurį nenorom pasakai net geriausiam drau- 
gui. Šį kartą taip buvo ir man, jei tai iš viso galima pavadinti 
„įtarimu“. Deja, jis jau pavirto beveik įsitikinimu. 

Aš supratau, kad ne tiek pėdos žemėje, kiek mano elgesys 
sudomino Galaherį. Jis pastebėjo, su kokiu jaudinimusi aš ieš- 
kojau pėdų. Jis negalėjo nepastebėti to mano jaudinimosi. Ir 
dabar, įjojus į aikštelę, jis pamatė, kaip aš pabalau ir kaip 
drebėjo mano lūpos dėl jam nesuprantamo išgąsčio. 

— Kas tau, Džordžai, mano berneli? Tu spėji, kad indėnas 
bus sumanęs kokią niekšybę? Tu manai, kad jis į tavo plan- 
taciją atjojo šnipinėti? o 

Šis klausimas padėjo man rasti atsakymą, kuris, kaip aš tada 
maniau, buvo gana toli nuo tiesos. : 

— Labai galimas daiktas,— atsakiau aš, stengdamasis nepa- 
10dyti sumišimo.— Veikiausiai indėnų šnipas bus suėjęs į ko- 
kius santykius su kuriuo nors mūsų. negru. Tai vieno mūsų 
ponio pėdos... Matyt, negrai buvo atjoję čia ir susitikę su in- 
dėnu, bet kuriuo tikslu, sunku pasakyti. .. | 

— Ne, masa Džordžai,— įsiterpė juodasis mano ginklanešys, — 
iš mūsiškių niekas daugiau nejodinėja ant Baltosios Laputės, 
kaip tik.. 

— Džekai— griežtai pertariau jį, — lėk namo ir pasakyk, kad 
mes tuojau būsim. Greičiau, mano mielas! 

Įsakymas buvo duotas taip ryžtingai, kad Džekas turėjo grei- 
tai paklusti. Nebaigęs sakinio, jis pentinais paspaudė savo ark- 
lį ir nudūmė. Tokio manevro aš griebiausi iš atsargumo. Prieš 

akimirką aš visai nemaniau siųsti į priekį kurjerį, kad praneštų 
apie mūsų atvykimą. Aš žinojau, kad naivus negras norėjo 
pasakyti: „Iš mūsiškių niekas daugiau nejodinėja ant Baltosios 
Laputės, kaip tik mis Virginija.“ Ir aš sugalvojau griebtis šios 
gudrybės, nenorėdamas leisti jam baigti iki galo. Kai negras 
nujojo, aš pažvelgiau į savo draugą. Galaheris buvo atviros šir- 
dies, visada kalbėjęs tiesiai, nieko nesugebąs nuslėpti. Žiūrėda- 
mas į malonų, žydintį jo veidą, aš aiškiai mačiau, kad Galahėris 
susirūpinęs, ir man pasidarė kažkaip nejauku. Bet mudu abu 
nutylėjome ir pasukome į takelį, kuriuo buvo nujojęs Juodasis 
Džekas. | 

Tai buvo siauras, galvijų išmintas takelis, kuriuo dviem greta 
joti buvo negalima, ir mes jojome tylėdami: aš priekyje, o Ga- 
laheris paskui mane. | | 

Man nereikėjo sukinėti savo arklio, jis ir be manęs gerai 
žinojo, kur eiti. — tai buvo vis tas pats kelias. Dabar aš jau 
nebeįžiūrėjau pėdų žemėje. Kartą ar du pamačiau mažojo po- 
nio pėdas, bet dabar į jas nebekreipiau dėmesio: aš žinojau, iš 
kur ir kur jos ėjo. 

Aš buvau per daug paskendęs savo mintyse, kad būčiau ga- 
lėjęs pastebėti ką nors aplink save. Kas galėjo joti ant ponio, 
jei ne Virginija? Taip, man buvo aiškų, kieno vardą norėjo 
ištarti Juodasis Džekas: ant Baltosios Laputės visada jodinėdavo 
tik sesuo, plantacijoje niekam daugiau nebūdavo leidžiama sės- 
tis ant jos mylimos kumelaitės. Beje, buvo viena išimtis. Aš 
esu matęs ant arkliuko ir Violą. Ar ne jos vardą būtų ištaręs 
Džekas, jei būčau jam leidęs baigti? Gal tai buvo Viola? 

Bet kam gi kvarteronei susitikinėti su Oceola? Jokio reikalo. 
Manęs ilgai nebuvo namie, ir daug kas pasikeitė per tą laiką. 
Kas gali žinoti... gal būt, Violai įkyrėjo juodasis jos garbin- 
tojas ir ji maloningą savo dėmesį nukreipė į šaunųjį vadą. Vei- 
kiausiai ji dažnai jį matydavo čia. Juk po to, kai aš išvykau 
į šiaurę, praėjo keleri metai, kol iš Pauelių buvo atimta planta- 
cija. Ir dabar aš prisiminiau vieną atsitikimą iš tų laikų, kai 
pirmą kartą susipažinau su Paueliu — tiesa, nelabai svarbų. Vio- 
la ėmė žavėtis gražiuoju jaunuoliu, ir Juodasis Džekas labai 
įtūžo. Sesuo pradėjo barti Violą už tai, kad ji kankina pir- 
mąjį savo garbintoją. Viola buvo gražuolė ir, kaip daugumas 
gražių merginų, koketė. Mano spėjimas galėjo būti teisingas. .. 
Ši mintis mane nuramino, bet, deja, vargšas Džekas!.. 

Dar viena nereikšminga aplinkybė sustiprino mano spėlioji- 
mus. Pastaruoju metu aš pastebėjau, kad mano tarnas labai pa- 
sikeitė: jis man neatrodė toks linksmas, kaip anksčiau, jis buvo 
susimąstęs, rimtas ir išsiblaškęs. : 

Netrukus man dingtelėjo dar vienė mintis. Nors ant Baltosios 
Laputės niekam nebuvo leidžiama jodinėti, bet kuris nors iš 
tarnų galėjo slapta pažeisti tą draudimą ir, paėmęs ponį iš pie- 
velės, leistis į pasimatymą su indėnu. Visa tai buvo labai įti- 
kima. Mūsų plantacijoje, kaip ir kiekvienoje kitoje, galėjo būti 
nepatenkintų vergų, palaikančių ryšius su priešiškais indėnais. 
Pasimatymo. vieta galėjo būti paskirta maždaug už mylios nuo 
namų. Joti maloniau, kaip eiti pėsčiam, ir paimti ponį iš ga- 
nyklos buvo galima visiškai ramiai, nebijant, kad kas nors pa- 
stebės. Duok dieve, kad viskas „būtų taip... 

Vos tik spėjęs mintyse šitaip pasimelsti, aš pastebėjau daiktą, 
bemat sugriovusį visus mano spėliojimus, ir vėl skvarbus skaus- 
mas pervėrė man širdį. 

Prie kelio augo baltosios akacijos krūmas, ir ant vieno jo 
spyglio draikėsi galas kaspino, plaikstomas vėjelio. Tai buvo 
plono šilko kaspinas, kuriais puošiamos moterų suknelės; ma- 
tyt, jis užsikabino už spyglio ir atplyšo. Man tai buvo liūdnas 
ženklas: pamačius šitą kaspiną, griuvo visos fantastinės mano 
viltys. Nė vienas negras, net Viola, negalėjo palikti tokio 
pėdsako. Aš krūptelėjau ir greitai prajojau pro šalį. 

Aš tikėjausi, kad mano palydovas nepastebės tos nuoplaišos, 
bet veltui. Kaspinas per daug krito į akis. Atsigręžęs pamačiau, 
kad jis ištiesė ranką, pagriebė kaspiną ir smalsiai ėmė jį ap- 
žiūrinėti. 

Bijodamas, kad jis neprijotų prie manęs ir nepradėtų klausi- 
nėti, aš paspaudžiau pentinais arklį ir leidausi šuoliais, riktelė- 
jęs Galaheriui, kad nuo manęs neatsiliktų. 

Po dešimties minučių mes įjojome į alėją, einančią namų link. 
Motina ir sesuo išėjo į verandą mūsų pasitikti ir džiaugsmingai 
mus sveikino atvykus. Bet motinos aš beveik nesiklausiau. Aš 
tik įsmeigiau akis į Virginiją, tyrinėdamas jos apdarą. Ji buvo 
su amazonės kostiumu ir dar nesuspėjusi nusiimti skrybėlės su 
plunksnomis. | | | 

Mano sesuo niekados man dar neatrodė tokia graži, kaip tą 
akimirką. Auksinės garbanos raitėsi aplink vėjo įraudintą jos 

veidą. Bet aš nesidžiaugiau, žiūrėdamas į jos grožį. Virginija 
man atrodė puolęs angelas. . . 

Nulipdamas nuo arklio, aš pažvelgiau į Galaherį ir pamačiau, 
kad jis viską suprato. Dar daugiau! Jo veide atsispindėjo dva- 
sios kančia, beveik tokia pat skaudi, kaip ir manoji. Ištikima- 
sis nuoširdusis mano draugas mano sielvartą pastebėjo dar anks- 
čiau. Dabar jis žinojo priežastį, ir jo žvilgsnyje aš įskaičiau gi- 
lią užuojautą. | 


LI! skyrius 
ŠALTAS MANDAGUMAS 


Kaip ir priderėjo sūnui, aš karštai apkabinau motiną. O se- 
sers pasveikinimą priėmiau tylėdamas, beveik šaltai. Motina 
nusistebėjo, tai pamačiusi. Galaheris taip pat labai santūriai 
pasisveikino su Virginija. Ir ši aplinkybė taip pat buvo pa- 
stebėta motinos. Bet sesuo nerodė jokio sumišimo ženklų. Ji 
laisvai plepėjo, ir jos akys linksmai švietė, tartum ji iš tikrųjų 
būtų džiaugusis dėl mūsų atvykimo. 

— Tu jodinėjai ant arklio, sesute?— paklausiau aš lyg šiaip 
sau. 

— Ant arklio? Ne, ant ponio. Mano mažoji Baltoji Laputė ka- 
žin ar nusipelnė tokios garbės, kad ji būtų vadinama arkliu. 
Taip, aš pasijodinėjau, norėdama pakvėpuoti grynu oru. 

— Viena? 

— Viena! Vienut. vienutėlė! 

— Ar tai išmintinga, sesute? 

— O kodėl gi ne? Aš dažnai jodinėju viena. Ko man bijoti? 
Vilkus ir panteras jūs jau visus aliai vieną iššaudėte, o nuo 
lokio ir aligatoriaus Baltoji Laputė visada mane savo kojomis 
vaduos. 

— Miške galima sutikti daug pavojingesnių būtybių, kaip lau- 
kiniai žvėrys. 

Tai sakydamas, aš ją stebėjau, bet jos veide neįžiūrėjau net 
menkiausio jaudinimosi. 

— Kokios gi tos būtybės, Džordžai?— iš reto paklausė ji, tar- 
tum mane erzindama. | 

— Indėnai, raudonodžiai!-— šiurkščiai atsakiau aš. 

— Niekus pasakoji, broleli. Mūsų apylinkėje nėra indėnų, 

bent jau tokių, kurių mums reikėtų bijoti...— Šitai ji pridūrė 
truputį netvirtai. — Argi aš tau apie tai nerašiau? Tu atvykai iš 
tokių vietų, kur už kiekvieno kupsto slepiasi indėnas. Bet atsi- 
mink, Džordžai, tu sukorei ilgą kelią, ir jeigu neatsigabenai 
indėnų su savimi, tai čia jų nerasi. Todėl, džentelmenai, čia jūs 
abu galėsite miegoti kuo ramiausiai, nebijodami išgirsti karo 
šūkio „jo-cho-echi“. 

— Jūs taip tvirtai įsitikinusi tuo, mis Rendoltį— paklausė ( Ga- 
laheris, šį kartą be airiško savo akcento.— Aš ir jūsų brolis 
manome — ir tam turime pagrindo, — kad kai kurie indėnai, šū- 
kaujantys karo šūkį, slankioja ne taip toli nuo Suonos. 

— Mis Rendolf?— nusijuokė sesuo.— Kur jūs išmokote kalbė- 
ti tokiu pagarbiu tonu, misteri Galaheri? Tai ilgas kreipimasis — 
tuojau matyti, kad jį atsivežėte iš tolo. Anksčiau aš jums bu- 
vau „Virginija“ arba tiesiog „Džinė“, už ką galėjau net supykti 
ant jūsų, misteri Galaheri. Ir būčiau supykusi, jei jūs nebūtu- 
mėt nustojęs manęs taip vadinti. Kas gi atsitiko? Juk su ju- 
mis, misteri Galaheri, mes nesimatėme tik tris mėnesius, o su 
Džordžu vos du. Ir štai judu abu vėl čia ir vienas kalba iškil- 
mingai kaip Solonas!, o antrasis samprotauja išmintingai kaip 
Sokratasž. Ko gero, ir Džordžas po naujo nesimatymo ims mane 
vadinti „mis Rendolf“. Tikriausiai taip pas jus priimta forte? 
Na ką gi, vyručiai,— pridūrė ji, pliaukštelėjusi vytiniu per ve- 
randos turėklus,— kalbėkite atvirai! Teikitės paaiškinti tokio 
nuostabaus jūsų „atsivertimo“ priežastį. O lig tol, duodu gar- 
bės žodį, jūs negausite nė trupinėlio valgyti! 

Reikia tarti keletą žodžių apie Virginijos ir Galaherio santy- 
kius. Jis seniai buvo pažįstamas su mano motina ir seserimi. 
Jos matydavosi su juo, kai buvo Šiaurėje. Virginija ir mano 
draugas taip susibičiuliavo, kad net ėmė vienas kitą vadinti var- 
dais. Taigi buvo suprantama, kodėl sesuo manė, kad „mis Ren- 
dolf“ skamba perdaug jau oficialiai. Bet aš suprantu, kodėl Ga- 
laheris į ją taip kreipėsi. 

Vienu tarpu, jų pažinties pradžioje, man pasirodė, kad Gala- 
heris įsimylėjęs Virginiją, bet paskui atsisakiau šios minties. 
Iš jų elgesio nebuvo matyti, kad jie būtų vienas kitą įsimylėję. 
Jų santykiai buvo perdaug draugiški, kad juos būtų galima 

I! Solonas (apie 638—559 m. prieš m. e.) — politinis senovės 
Atėnų veikėjas, įžymus įstatymų leidėjas. 

Ž Sokratas (469—399 m. prieš m. e.) — senovės graikų filosofas 
1dealistas, | 

įtarti įsimylėjus. Paprastai jie plepėdavo visokius niekus, juok- 
davosi, skaitydavo linksmas knygas, vienas kitą pravardžiuoda- 
vo juokingais vardais, krėsdavo visokias išdaigas; susitikę jie 
retai kada būdavo rimti. Visa tai taip skyrėsi nuo mano pasi- 
vaizdavimo, kaip turėtų elgtis įsimylėjėliai — juk aš pats elg- 
čiausi kitaip, — kad atsisakiau savo įtarinėjimų ir ėmiau į juos 
žiūrėti ne kaip į susimylėjusius, o tiesiog. kaip į draugus. 

Dar viena aplinkybė sutvirtino tą mano įsitikinimą. Aš pa- 
stebėjau, kad mano sesuo, kai nebūdavo Galaherio, netekdavo 
to lengvabūdiško linksmumo, kuriuo ji pasižymėjo vaikystėje. 
Bet, vos tik jam pasirodžius, joje įvykdavo staigi permaina, ir 
ji akimirksniu vėl pavirsdavo vėjavaike. 

„Meilė,— galvojau aš,— taip nepasireiškia. Jei sesuo ir įsi- 
mylėjusi, tai ne Galaherį Ne, ne jis jos širdies išrinktasis! 
O žaidimas, kurį ji Žaidžia — tik draugiški santykiai. Jų bičiu- 
lystėje nėra nė mažiausios tikrosios meilės kibirkštėlės.“ 

Miglotas įtarimas dėl jos elgesio, kilęs Galaherio širdyje, ma- 
tyt, jį įskaudino. Bet jis kentėjo ne iš pavydo, o kaip ištikimas 
ir atsidavęs draugas, užjausdamas mane. Jo elgesys su mano 
seserimi, nors ir neperžengė griežto mandagumo ribų, visiškai 
pasikeitė. Nenuostabu, kad ji tai pastebėjo ir pareikalavo pa- 
siaiškinti. | | 

— Na, greičiau!— kalbėjo ji, vytele čaižydama vynuogių la- 
pus.— Jūs juokaujate ar rimtai? Sakykite viską iš širdies — ar- 
ba, prisiekiu, abu liksite be pietų! Aš pati nubėgsiu į virtuvę 
ir pasakysiu, kad jums nieko neduotų. 

Jos kalbos maniėra ir komiški grasinimai privertė Galaherį 
susijuokti, nors jo nuotaika buvo rūškana. Bet šį kartą jis su- 
sijuokė ne taip linksmai ir nuoširdžiai, kaip kitados. Aš taip 
pat nenorom nusišypsojau ir, manydamas, kad nereikia sakyti 
savo nepasitenkinimo, sumurmėjau kažką pasiaiškindamas, — da- 
bar buvo ne laikas viską išdėti atvirai. 

— Iš tiesų, sesute, — tariau aš, — mes per daug išvargę ir 'per 
daug išalkę, kad galėtume būti linksmi. Pagalvok pati, kokį 
mes kelią sukorėme, kepinami saulės spindulių! Burnoje netu- 
rėjome nė aguonos grūdo nuo to laiko, kai išjojome iš forto. 
(0 papusryčiavome irgi ne dievaižin kaip — kukurūzų paplotė- 
liai, kąsnelis kiaulienos ir skysta kava. O Virginija, kaip man 
norėtųsi pasmaguriauti viščiukais ir pyragaičiais, kuriuos kepa 
senoji mūsų virėja, tetulė Šeba! Prašau tave, leisk mums pa- 

pietauti, o paskui, pamatysi, mės pasidarysime visai kiti vyrai. 
Mudu būsime linksmi kaip du kiškučiai. 

Patenkinta šituo pasiaiškinimu arba dėdamasi patenkinta, Vir- 
ginija pažadėjo mus pavalgydinti ir, linksmai juokdamasi, nu- 
ėjo persirengti pietums. O mudu su Galaheriu irgi nuėjome 
į savo būstus. 

Per pietus ir po jų aš nėriausi iš kailio, stengdamasis atrodyti 
linksmas ir patenkintas. Aš mačiau, kad Galaheris irgi mėgina 
vaidinti linksmą. Galimas daiktas, kad mums pavyko apgauti 
motiną, bet Virginija nesidavė apgaunama. Aš pastebėjau, kad 
ji kažkuo įtarinėja ir mane, ir Galaherį. Ji nusprendė, kad mes 
nuo jos kažką slepiame, ir, norėdama įgelti, savo ruožtu su 
mumis ėmė kalbėti įžeidžiamu tonu. 


LIN! skyrius 
"SESERS NUOTAIKOS 


Taip truko visą tą ir kitą dieną, ir visi trys — Galaheris, se- 
suo ir aš — buvome vieni kitiems santūrūs, bet mandagūs. Aš 
nieko nepasakojau Galaheriui ir palikau jam pačiam regzti vi- 
sas galimas prielaidas. Jis buvo tikras džentelmenas ir nė užuo- 
mina neparodė, kad laiko pagrįstais mano būkštavimus. Aš ma- 
niau atverti jam širdį ir jį paprašyti draugiško patarimo, bet 
tik tada, kai Virginija pati man viskuo prisipažins. 

Laukiau patogios progos, kada galėčiau pareikalauti iš se- 
sers pasiaiškinimo. Keletą kartų man pavyko likti su ja dvie- 
se, bet vis kažkaip nesiryždavau jos kamantinėti. Bet aš su- 
pratau, kad, būdamas jos brolis ir vienintelis vyras namie, pri- 
valau saugoti šeimos garbę. 

Kol kas aš vengiau šitos iš esmės tėviškos pareigos, dalinai 
nenorėdamas užgauti jos jausmų, dalinai bijodamas sužinoti tįe- 
są. Aš puikiai supratau, kad tarp sesers ir indėnų vado užsi- 
mezgę ypatingi santykiai, kad tikriausiai jie tebetrunka ir toliau, 
kad jie slapta susitikinėja. Bet kuo visa tai galėjo baigtis? Kiek 
vargšė mano sesuo jau spėjo susikompromituoti? Štai tie pra- 
keikti klausimai, į kuriuos bijojau gauti atsakymą. 

Aš tikėjausi, kad sesuo pati pasakys visą teisybę, jeigu jos 
maldausiu prisipažinti. Ji buvo išdidaus būdo, taigi aš žinojau, 
kad prievarta iš jos nieko neišgausiu. Jei imsiu griežtai reika- 

lauti, ji gali užsispirti ir likti nesukalbama. Apskritai Virginija 
maža ką paveldėjo iš tėvo, ji visu kuo buvo atsigimusi į mo- 
t'ną. Jos abi turėjo ir išorinio, ir vidinio panašumo. Virginija 
buvo viena tų moterų, kurios, niekada gyvenime neragavusios 
griežtos drausmės, auga įsitikinusios, kad aukščiau už jas nie- 
ko nėra pasaulyje. Todėl ji ir jautėsi visiškai savarankiška, kaip 
kad būdinga daugumui Amerikos moterų. O kitose šalyse sa- 
varankiškumas yra tiktai iš aukštųjų klasių kilusių moterų pIi- 
vilegija. Nei tėvai, nei globėjai, nei auklėtojai — kadangi pas- 
tariesiems iš viso buvo draudžiama imtis griežtų priemonių — 
neturėjo įtakos mano seseriai, ir ji iš pat mažens elgėsi kaip 
karalaitė soste. 

Ji buvo savarankiška dar ir kitu atžvilgiu. Ji turėjo turtą, 
kurį jai užrašė tėvas, ir ši aplinkybė dar labiau stiprino jos bū- 
do atkaklumą. 

Mano tėvas, pakurstytas širdies balso, savo turtą padalino vai- 
kams lygiomis dalimis. Todėl mano sesuo buvo tokia pat tur- 
tinga, kaip ir aš. Žinoma, tėvas pasirūpino ir motinos likimu, 
bet pagrindinė paveldėjimo dalis — plantacija — priklausė sese- 
riai ir man. Mano sesuo buvo turtinga įpėdinė ir galėjo klausyti 
motinos arba manęs tik tiek, kiek parėjo nuo jos užgaidų. 

Aš taip smulkiai aptariau šį klausimą, norėdamas paaiškinti, 
koks painus ir opus uždavinys buvo pareikalauti iš sesers pa- 
siaiškinimo dėl savo veiksmų. Nors ir kaip keista, bet man 
visai nė į galvą netoptelėjo, kad ir mano padėtis nebuvo visai 
tokia jau paprasta. Aš buvau susižadėjęs su Oceolos seserimi ir 
karštai troškau, kad ji būtų mano žmona. Santuoka su indėne 
man tada neatrodė įoks pažeminimas, žinant, kad visuomenė už 
ją Manęs nepasmerks. Tokių atsitikimų jau buvo ne vienas. 
Pavyzdžiui, Rolfas vedė indėnę daug tamsesnės odos ir ne tokią 
gražią bei kultūringą, kaip Majumė. Vėliau šimtai kitų vyrų 
padarė tą pat ir išlaikė visuomeninę savo padėtį ir po senovei 
liko visų gerbiami. Kodėl gi aš negalėjau taip pasielgti? Iš tiesų, 
man tada nė į galvą neatėjo tokia abejonė. Aš laikiau, kad 
mano ketinimai indėnės atžvilgiu visiškai atitiko gero tono tai 
sykles. 

Būtų buvę visai kas kita, jei mano išrinktosios gyslomis būtų 
tekėjęs bent lašelis Afrikos kraujo. Tada iš tikrųjų baisu vi- 
suomenės pasmerkimo, kadangi Amerikoje žmogus susilaukia 
pažeminimo ne tiek dėl odos spalvos, kiek dėl rasinės priklau- 


199 


somybės. Baltasis džentelmenas gali vesti indėnę, ir ji be ypa- 
tingų prieštaravimų priimama į visuomenę; o jeigu ji dar ir 
graži, tai gali tikėtis net pasisekimo. 

Visa tai aš žinojau ir vis dėlto pats buvau .nežmoniško ir 
baisaus prietaro vergas. Jei rasės susimaišymas įvyksta kitu 
keliu, tai yra, jei baltoji moteris išteka už indėno, tokia san- 
tuoka laikoma nelygia ir gėdinga. Jos draugai į tokią santuoką 
žiūri kaip į nelaimę, kaip į smukimą. O jei ta moteris kilusi iš 
aukštųjų sluoksnių — na, tada jau, varguole, kaltink pati save! 

Nors mano įsitikinimai prieštaravo įsigalėjusiai pažiūrai dėl 
skirtingų rasių ir odos spalvos, aš pats nebuvau laisvas nuo to 
prietaro įtakos. 

Jei mano sesuo myli indėną, vadinasi, ji yra žuvusi, smukusi 
moteris! Nors ir kažin kaip aukštai savo tautoje būtų iškilęs 
tas indėnas, nors jis būtų narsiausiaš, nors jis būtų kilniausias. 
Net jei jis būtų pats Oceola! 


LIV skyrius 
ATVIRAS POKALBIS 


Mane kankino nežinia, ir aš nutariau pakalbėti su seserimi, 
kai tik rasiu ją vieną. 

Tokia proga netrukus pasitaikė. Aš ją pamačiau pievelėje prie 
ežero ir priėjau. Pastebėjau, kad ji neįprastai linksma. 

„Dejai-—- pagalvojau aš.— Nesišypsok! Greitai tu šypsosies pro 
ašaras. . 

— Sesute! 

Ji kažką kalbėjo savo numylėtinėms — auksinėms žuvytėms —- 
ir negirdėjo arba apsimetė manęs negirdinti. 

— Sesute!-— pakartojau garsiau. 

— Na, kas yra?— šaltai paklausė Virginija, nežiūrėdama 
į mane. 

— Klausyk, Virginija, mesk tuos savo žaisliukus! Man rei- 
kia su tavim pasikalbėti. 

— Mat kaip! Vadinasi, čia prievarta! Pastaruoju metu taip 
retai girdėdavau tavo balsą, kad tau ypač turiu būti dėkinga 
už tą malonę. O kodėl su tavim nėra tavo draugo? Galėtų ir jis 
su manim pasikalbėti ta pačia dvasia! Aš manau, jums abiem 
jau nusibodo vaidinti bežadžius dvynius. Na, tu gali toliau 

žaisti tą savo žaidimą, jei tau patinka. Užtikrinu tave, kad ma- 
nęs tai nė kiek nejaudina! Ir ji uždainavo: 


Jankiams jūra sava ir greita Iregata! 
Mes skriejam kovon bangomis! 
Mūsų vėliavą štai mato priešų laivai 
Po mėlynų dangumi. 


Paskui ji kreipėsi į savo numylėtinę — mažutę danielę: 

— Na, eikš šen, mano mažyte! Žiūrėk, nelįsk labai arti kran- 
to, kad nenusiristum į vandenį. Girdi? 

— Prašyčiau, Virginija, mesti tuos juokus! Man reikia su ta- 
vim pasikalbėti svarbiu reikalu. 

— Svarbiu reikalu! Ar tik ne vesti būsi sumanęs? Ne, kaž- 
kodėl neatrodo. Tu taip iškilmingai ir niūriai nusiteikęs. .. lyg 
būtum vedamas į kartuves... cha-cha-cha! 

— Klausyk, sesute, aš su tavim kalbu rimtai.. 

— O, žinoma, rimtai! Aš tavimi tikiu, brangusis. 

— Klausyk, Virginija, aš turiu į tave svarbų reikalą, — labai 
svarbų! Aš norėjau su tavimi pasikalbėti jau nuo tos dienos, 
kai parsiradau namie. 0 

— Tai ko lig šiol tylėjai? Tu turėjai daug patogių progų. 
Argi aš nuo tavęs slapsčiausi? 

— Ne.. bet... matai, kad.. 

— Na, sakyk, broleli, dabar patogus metas. Iš tavo veido 
matau, kad tu į mane turi kažkokį prašymą. Jei taip, tai aš 
tau leidžiu jį išdėstyti. 

— Ne, Virginija, ne visai taip! Klausimas, „kuriuo aš noriu 
pakalbėti. . 

— Tai koks gi.tas klausimas, sakyk! 

Man pakyrėjo toks vinguriavimas, aš net kiek įsižeidžiau 1r 
nusprendžiau padaryti tam galą, ištardamas žodį, turėjusį pri- 
versti seserį iš karto nuleisti toną ir prakalbėti rimtai: 

— Oceola! | 
„ Aš tikėjausi, kad ji pasikeis iš veido, bet klydau. Kaip nuste- 
bau, kada ji liko tokia pat: nei jos žvilgsnis, nei jos elgesys 
nerodė nė mažiausio jaudinimosi! Ji atsakė beveik iškart, ne- 
svyruodama: | | 
-— Ką? Jaunasis seminolų vadas? Pauelis, mūsų vaikystės drau- 
gas? Tu nori kalbėti apie jį? Ką gi, man tai pati įdomiausia 
tema. Aš galiu visą dieną kalbėti apie šį drąsų žmogų. 

Aš taip buvau priblokštas, kad nežinojau, nė ką daryti. 

— Tai ką gi tu norėjai man apie jį pasakyti, broleli Džor- 
džai?— kalbėjo sesuo, ramiai žiūrėdama man į akis.— Manau, 
kad nieko blogo jam neatsitiko? 

— Jam tai nieko. Bet šis tas atsitiko kam kitam, kuris man 
yra dar artimesnis ir brangesnis, negu jis. 

— Nesuprantu tavo užuominų, brolau. 

— Tuoj suprasi. Aš tau pateiksiu vieną klausimą ir papra- 
šysiu tiesiai į jį atsakyti. Tuo tu įrodysi, ar brangini mano 
meilę ir draugystę. 

— Tai pateikite tą savo klausimą, sere, be visų tų vingry- 
bių! Aš manau, kad galiu sakyti tiesą be visų gąsdinimų ir 
grasinimų. | | 

— Jei taip, tai pasakyk man tiesą, Virginija. Prisipažink, tu 
myli jaunąjį Pauelį-Oceolą? 

Virginija pratrūko skambiai kvatoti. 

— Bet, Virginija, mano klausimas visai nejuokingas. 

— Bet juk čia tik juokas... Gražus juokas. Cha-cha-cha! 

— Aš visai nejuokauju, Virginija. Atsakyk. 

— Į tokį absurdišką klausimą atsakymo nesulauksi! 

— Jis visai ne toks jau absurdiškas, Virginija. Aš turiu pa- 
grindo. 

— Koks gi tas tavo pagrindas? 


— Bet tu negihčysi, kad tarp jūsų kažkas yra? Tu neišsigin- 

„ kad miške jam buvai paskyrusi pasimatymą? Bet gerai pa- 
calvok atsakydama, nes aš turiu įrodymų. Mes jį sutikome, ka- 
da jis grįžo atgal. Žinoma, jis pasistengė dingti mums iš akių, 
bet mes pastebėjome jo pėdas ir greta su jo arklio kanopų 
įspaudais pamatėme tavo ponio pėdsakus. Jūs susitikinėjate, tai 
yra aišku! ' 


— Cha-cha-cha! Tai bent sekliai — ir tu, ir tavo draugas. Su- 
manūs vyrukai! Jūs esate neįkainojamas radinys armijai karo 
metu, ir greitai jūs, ko gero, būsite paskirti vyriausiais Žval- 
gais! Cha-cha-cha! Tai štai kokia ta didžioji jūsų paslaptis! 
Dabar jau suprantami tie nudelbti jūsų žvilgsniai ir senama- 
diškos manieros. O man nė į galvą neatėjo! Vadinasi, jūs tei- 
kėtės būkštauti dėl mano garbės? Tai šit kuo jūs susirūpinę! 
Kaip aš turėčiau būti dėkinga likimui, kad jis man atsiuntė 
du tokius kilnius riterius! 

Dorybės drakonas, drakonas rūsius 
Britanijoj saugo gražuolių širdis! 
Bet juk pasitaiko ir sargui užsnūst, 
Ir gali į širdį įlįsti vagis! 


Taigi, neturėdama drakono, saugojančio mano dorovę, aš turiu 
tenkintis dviem drakonais — tavo ir tavo draugo asmenyje. 
Cha-cha-cha! | 

— Virginija, tu mane vedi iš kantrybės! Čia ne atsakymas. 
Tu susitikinėji su Oceola? 

— Na ką gi, prieš tokį sumanų šnipą spirtis būtų bepras- 
miška. Taip, aš mačiausi su juo. | 

— O kam? Ar tai buvo meilės pasimatymas? 

— Koks įžūlus klausimas! Aš į jį neatsakysiu. 

— Virginija, maldauju tavęs! 

— Nejaugi du žmonės negali susitikti miške, nebūdami ap- 
kaltinti, esą jie paskyrę meilės pasimatymą? O argi mes ne- 
galėjome susitikti netyčia? Argi aš negalėjau turėti kokių nors 
reikalų į seminolų vadą; Tu nežinai visų mano paslapčių ir 
nežinosi. 

— Tai buvo ne šiaip susitikimas, o meilės pasimatymas. Dau- 
giau jokių reikalų tu į jį neturi, | 

— Visai natūralu, kad tu taip manai — juk tu pats patylom 
trauki meilės duetus. O leisk paklausti: ar seniai tu mateisi 
su savo mylimąja gražuole Majume? Būk geras, prisipažink, 
mielas broleli! 

Aš krūptelėjau lyg įgeltas. Iš kur sesuo galėjo žinoti, kad 
mes buvome susitikę? Arba ji tai pasakė šiaip sau, spėtinai, 
o pataikė tiesiai į taikinį? Akimirką aš taip sumišau, kad ne- 
galėjau sumesti atsakymo. O po to dar primygtiniau ėmiau 
kvosti seserį. 

— Aš turiu gauti paaiškinimą! Aš laikausi savo! Aš reika- 
lauju! 

— Reikalauji? Ak šit kokiu tonu tų su manimi prakalbėjai? 
Na, jei taip, tai nieko iš manęs neišgausi! Prieš valandėlę, kada 
tu pradėjai manęs maldauti, aš jau buvau bepasigailinti tavęs 
ir norėjau tau viską papasakoti. Bet tu reikalauji! Į reikalavimą 
aš neatsakau ir tuoj pat tau įrodysiu tai. Aš einu ir užsidarau 
savo kambaryje. Taigi, brangusis mano, tu manęs daugiau ne- 
bematysi nei šiandien, nei ryt, kol apsigalvosi. Lik sveikas, 

Džordžai! Arba ligi pasimatymo — bet tik tąja sąlyga, kad tu 
elgsiesi kaip pridera džentelmenui. 
Ir ji vėl uždainavo: 


Jankiams jūra sava ir greita fregata! 
Mes skriejam kovon bangomis! 
Mūsų vėliavą štai mato priešų laivai 
Po mėlynu dangumi. | 


Ji nuėjo per gėlyną, pakilo į verandą ir išnyko už durų. 
Aš likau nusivylęs, įžeistas, susisielojęs. Stovėjau kaip stabo 
ištiktas, sutrikęs, nežinodamas, ką daryti toliau. 


LV skyrius 
SAVANORIAI 


Sesuo tesėjo savo žodį. Visą tą dieną ir ligi kitos dienos pie- 
tų aš jos nemačiau. Po to ji išėjo iš savo kambario amazonės 
drabužiais, liepė pabalnoti Baltąją Laputę ir išjojo viena. 

Aš jaučiau, kad neturiu jokios įtakos aikštingai merginai ir 
kad nė mėginti neverta jai skaityti moralų. Ji nepripažįsta bro- 
lio autoriteto, yra pati sau šeimininkė ir visada elgsis savaip. 
Po vakarykščio pokalbio man praėjo noras kištis į Virginijos 
reikalus. Ji žinojo mano paslaptį, todėl bet kuris mano patari- 
mas bus jos atmestas. Aš nusprendžiau stovėti nuošalyje, kol 
ateis lemiamas momentas. 


Kelias dienas mūsų santykiai buvo labai šalti, ir tai stebino 
motiną, bet ji nieko neklausinėjo. Man pasirodė, kad motina 
man pasidarė ne tokia nuoširdi, kaip kadaise. Ji ant manęs 
supyko už dvikovą su Ringholdu. Sužinojusi apie ją, ji labai 
susisielojo ir, kai aš sugrįžau namo, prikaišiojo už tai, mane 
laikydama kaltų dėl tos istorijos. Kam aš taip šiurkščiai pasi- 
eigęs su Arenšu Ringholdu? Dėl kažkokių menkniekių! Dėl kaž- 
kokios netikšės indėnės! Kam aš taip karštai į širdį dėjęsis 
viską, kas buvo kalbama apie tą merginą? Juk tai, ką apie ją 
pasakė Ringholdas, galėję būti ir tiesa. Man reikėję būti iš- 
mintingesniam. 

Matyt, motina buvo kažką nugirdusi puse ausies apie visą šį 
dalyką, bet nežinojo, kas buvo ta gražioji indėnė. Anksčiau ji 

neturėjo progos girdėti Majumės vardo. Todėl aš gana ramiai 
išklausiau kandžių jos pastabų. Suirzęs dėl motinos priekaištų, 
aš keletą kartų buvau besiryžtąs jai papasakoti dvikovos prie- 
žastį, bet kol kas nesiskubinau. Ji vis tiek būtų nepatikėjusi. 

Aš sužinojau, kad Ringholdo gyvenime pastaruoju metu įvy- 
ko didelių permainų. Jo tėvas numirė tuo momentu, kai įnir- 
tęs plakė vieną savo vergą. Seniui išsiliejo kraujas į smegenis, 
ir jis Čia pat nugriuvo, tartum jį būtų ištikęs dievo teismas. 
Dabar Arensas buvo vienintelis didelio, neteisėtai įgyto turto 
paveldėtojas: tai buvo plantacija su trimis šimtais vergų. Ta- 
čiau buvo kalbama, kad dabar jis pasidaręs dar šykštesnis. 
Kaip ir senis Ringholdas, jis užsibrėžė tapti visos apylinkės 
valdovu, iškilti į stambius magnatus. 

"Kurį laiką jis dėjosi sergąs ir vaikščiojo su aprišta ranka, di- 
džiuodamasis, kad kovėsi dvikovoje. Bent taip pasakojo žmo- 
nės. Bet tie, kurie žinojo, kuo viskas baigėsi, manė, kad jam 
nėra ko per daug girtis ta dvikova. 

Mano kivirčas su juo, Matyt, nepagadino jo santykių su mtu- 
sų šeima. Girdėjau kalbant, kad jis dažnai lankydavosi pas 
mus ir net buvo laikomas Virginijos jaunikiu. Kai padidėjo jo 
turtas ir įtaka, tuščiagarbė mano motina pasidarė jam dar pa- 
lankesnė. Į visa tai aš žiūrėjau su dideliu apgailestavimu. 

Apskritai mūsų šeimoje buvo jaučiama kažkokia permaina. 
Mūsų pačių santykiuose pamažu nyko pirmykštė širdinga Ši- 
luma. Man labai trūko gero, tauraus tėvo. Motina su manimi 
buvo išdidi ir šalta, lyg manydama, kad aš esąs nepaklusnus 
ir nedoras sūnus. Dėdė, jos brolis, visame kame sekė jos pa- 
vyzdžiu, ir net mylima sesuo kartais man atrodydavo svetima. 

Savoje šeimoje man buvo gana nejauku, ir aš stengiausi 
kaip galima mažiau būti namie. Didesnę dalį dienos aš praleis- 
davau su Galaheriu, kuris, žinoma, tol viešėjo pas mus, kol 
mūsų dalinys stovėjo prie Suonos. Ryšium su komandiruote 
mes turėjome labai daug darbo, o laisvalaikiu pramogaudavome, 
medžiodami elnius ir lapes. Tiesa, medžioklė dabar man jau 
neteikė tokio malonumo, kaip kadaise, be to, ir Galaheris, ma- 
tyt, nebe taip ja žavėjosi. 

Tarnybinės mūsų pareigos paprastai baigdavosi apypiete. Mū- 
sų uždavinys buvo ne tiek verbuoti savanorius, kiek mokyti už- 
sirašiusiuosius ir „ruošti juos tarnybai“. Savanorių būrys: jau 
buvo formuojamas. Karininkus savanoriai rinkosi iš jau atitar- 

navusių asmenų, kurie buvo kariuomenėje. Mūsų pareiga bu- 
vo juos mokyti ir žiūrėti dalinyje tvarkos. - 

Mažutė bažnytėlė gyvenvietės centre buvo paversta štabu. 
Ten ir eidavo mokymas. 

Daugumas savanorių buvo iš vargingosios cyventojų dalies — 
smulkiųjų plantatorių ir skvaterių, gyvenančių aplinkinėse pel- 
kėse ir vos-ne-vos suduriančių galą su galu, mintančių iš kuk- 
laus uždarbio, pelnomo kirviu ir šautuvu. Tarp jų buvo ir se- 
nasis Hikmenas. Aš nustebau, sužinojęs, kad į dalinį užsirašė 
tokios „taurios asmenybės“, kaip Spensas ir Viljamsas. Pasta- 
ruosius aš nutariau akylai sekti, bet laikiausi nuo jų atokiau. 

Daugelis eilinių paėjo iš aristokratiškų sluoksnių. Karo grės- 
mė iškilo visiems ir suvienijo visus. Karininkais paprastai buvo 
turtingi ir įtakingi plantatoriai. Beje, dėl pernelyg demokratiš- 
kų rinkimų į karininkus pateko ir tokių, kurie buvo per silp- 
nai pasiruošę, kad būtų verti nešioti antpečius. Kai kurie iš tų 
džentelmenų turėjo daug aukštesnius laipsnius, negu aš ir Ga- 
laheris. Pulkininkų ir majorų atsirado beveik tiek pat, kaip ir 
eilinių. Bet jie visi buvo pavaldūs mums. Per karą dažnai atsi- 
tinka, kad reguliariosios kariuomenės leitenantas ir net jau- 
nesnysis karininkas būna viršesnis už savanoriškosios kariuo- 
menės pulkininką. Jų tarpe pasitaikydavo labai savotiškų žmo- 
nių, anksčiau „vilkusių jungą“ Vest Pointe arba ant savo pečių 
išnešusių daugelio: mėnesių karo tarnybos naštą prie „senio 
Hikorio". Jie save laikė karo meno žinovais. Ir su jais buvo 
ne taip lengva tvarkytis. Kai kada Galaheris gaudavo pavar- 
toti visą savo valią, kai turėdavo įrodyti, jog kariuomenei prie 
Suonos vadovauja jis, o ne kas nors kitas. Mano draugo — 
pašėlusio mušeikos ir dvikovininko — reputacija taip pat stipri- 
no jo autoritetą, kaip ir įgaliojimai, jo atsivežti iš vyriausiojo 
štabo. | | 
O šiaipjau su savo savanoriais sugyvenome gana gražiai. 
Daugumas jų stengėsi išmokti karo dalykų ir noriai vykdė mū- 
sų nurodymus. Šampano, viskio ir cigarų netrūko, daugelis apy- 
linkės plantatorių buvo labai vaišingi šeimininkai. Ir jei mudu 
su Galaheriu būtume buvę stiklelio mėgėjai, tai gal niekur ki- 
tur nebūtume radę geresnių sąlygų. Bet mudu ne per daug 
leidomės suviliojami šių pagundų, todėl nusipelnėme visų pa- 
garbos, o tai žymiai lengvino eiti pavestas pareigas. Apskritai 
naujojo mūsų gyvenimo nebūtum galėjęs pavadinti nemalonių, 

jei... jei nė Mano kivirčai namie. Mano namai dabar - Čia 
kaip tik ir buvo visa bėda!-- jau nebebuvo savieji mano 
namai. 


LVI skyrius 
PASLAPTINGOS PERMAINOS 


Praėjo kelios dienos, ir Galaherio elgesyje aš pastebėjau stai- 
gią permainą; tai lietė ne mane ir ne motiną, bet Virginiją. 

Pirmąkart dėmesį į tai atkreipiau už dienos po mūsų aiški- 
nimosi; jos santykiai su juo taip pat pasikeitė. 

Saltas mandagumas tarp jų, rodos, būtų ištirpęs kaip ledas, 

ir pirmykštė nuoširdi draugystė vėl atgijo. Juodu abu vėl žaidė, 
dainavo, juokėsi, skaitė knygas ir plepėjo niekus. 
„Jam lengva visa tai užmiršti — galvojau aš,— jis yra tik 
draugas ir, žinoma, negali turėti tokių jausmų, kaip brolis. Jam 
nė motais, su kuo ji slapta susitikinėja. Jam nė motais, kad Vir- 
ginija laužo įprastines elgesio normas. Jam malonu būti su ja, 
lipšnus jos apsiėjimas jį paskatino numoti ranka į visus įtari- 
nėjimus, ir todėl jis užmiršo, atleido arba surado kokią nors 
įmanomą dingstį jos elgesio pateisinimui.“ Atrodė, kad jis 
pasidarė man šaltesnis, o jai visiškai grąžino savo draugystę 
ir pasitikėjimą. | 

Iš pradžių aš labai stebėjausi šia nauja santykių faze mūsų 
šeimos ratelyje, o vėliau nežinojau nė ką manyti. 

Aš buvau perdaug išdidus ir perdaug įžeidus, kad pareika- 
laučiau iš Galaherio pasiaiškinimo, o jis pats nejautė reikalo 
man aiškintis, ir aš likau nežinioje. Aš mačiau, kad ir motina 
stebisi tokia permaina ir į ją žiūri kiek įtariai. Supratau jos 
mintis. Ji bijojo, kad šaunus kariškis, kuris, beje, neturėjo 
daugiau jokio turto, kaip tik savąją karininko algą, nepaviliotų 
Virginijos. O jeigu. ji dar sugalvotų jį pasirinkti sau už vyrą! 

Žinoma, motina svajojo apie. visai kitokį jaunikį Virginijai. 
Ji negalėjo ramia širdimi sutikti, kad jos duktė pasirinktų to- 
kią dalią, ir pavydžia akimi stebėjo artimą jaunuolių draugystę. 

Aš būčiau džiaugęsis, jei jos įtarinėjimai būtų buvę pagrįsti, 
ir būčiau buvęs laimingas, jei sesers pasirinkimas būtų kritęs 
ant mano draugo. Aš būčiau džiaugęsis, jei mano draugas būtų 

mane pavadinęs broliu, ir nebūčiau priešinęsis jų santuokai, 
nors Galaheris ir neturėjo jokio turto. 

Bet man nė į galvą nedingtelėjo, kad tarp jų galėtų būti šis 
tas daugiau, negu sena draugystė. Meilė pasireiškia visai ki- 
taip. Ir dėl kapitono Galaherio aš galėjau motiną užtikrinti, 
kad jai nėra ko būkštauti. | 

Tačiau pašalinė akis juos galėjo palaikyti įsimylėjėliais. Ga- 
laheris beveik nesitraukė nuo sesers: jie kartu praleisdavo pusę 
dienos ir užsisėdėdavo iki vėlos nakties, kartu jodinėjo į miš- 
ką ir ilgam kažkur dingdavo iš namų. Aš pastebėjau, kad ma- 
no draugas vis labiau ima bodėtis manimi. Nuostabiausia buvo 
tai, kad ir medžioklė jo jau nebeviliojo. Jis pradėjo aplaidžiai 
žiūrėti į tarnybą ir, jei leitenantas nebūtų nėręsis iš kailio, 
kažin ar mūsų dalinys būtų ko išmokęs. 

Bėgo dienos, ir aš pastebėjau, kad Galaheris vis labiau niau- 
kėsi. Kada sesers nebūdavo, jis darydavosi susimąstęs. Viskas 
dabar virto kitaip. Jis iš tikrųjų panėšėjo į įsimylėjėlį. Jis krūp- 
telėdavo, išgirdęs jos balsą. Godžiai gaudydavo kiekvieną jos 
žodį, ir jo akys nušvisdavo, kada ji įeidavo į kambarį. Kartą 
ar du aš pastebėjau, kad jis į ją žiūri tokiomis akimis, kuriose 
švietė ne tik draugystė. Mano širdyje vėl atgijo seni įtarimai. 
Žinoma, Virginija buvo pakankamai graži, kad galėtų padaryti 
įspūdį kietai kaip deimantas kareivio širdžiai. Bet, tiesą sakant, 
Galaheris nebuvo mergininkas. Apie jo širdies laimėjimus mo- 
terų tarpe kažkodėl nebuvo girdėti; atvirkščiai, jų draugėje jis 
jausdavosi nekaip. Sesuo buvo vienintelė moteris, su kuria jis 
kalbėdavosi atvirai ir laisvai. Bet vis dėlto juk galėjo jis: įsi- 
mylėti Virginiją! | 
> Aš buvau tuo patenkintas, bet ar galėjau jam pažadėti atsa- 
komąją Virginijos meilę? Deja, tai nebuvo mano galioje. 

Man labai norėjosi žinoti, ar ji myli jį. Bet ne, to būti ne+ 
galėjo, jeigu ji svajojo apie... 

Ir vis dėlto su Galaheriu kartais ji elgdavosi taip, kad pra- 
šalaitis, nepratęs prie netikėtų jos išsišokimų, iš tikrųjų galėjo 
pagalvoti, kad jinai jį įsimylėjusi. Net aš, ją stebėdamas, pri- 
ėjau aklavietę. Nežinojau, ar ji iš tikrųjų jam turėjo rimtesnį 
jausmą, negu draugystę, ar tiktai vaidino. Jeigu ji žinojo, kad 
jis ją myli, tai su juo elgėsi labai žiauriai. 

Man dažnai į galvą lindo šios mintys, ir aš jų niekaip nega- 
lėjau atsikratyti. Jos buvo nemalonios, kartais tiesiog slogios. 

Sutrikęs, nustebęs dėl viso to, kas dėjosi aplink mane, aš ga- 
lutina: susipainiojau... Bet tuo metu mūsų šeimos gyvenime 
nutiko įvykis, kuris savo paslaptingumu užtemdė visus kitus. 
Teisingiau, tai buvo ne įvykis, o naujas skyrius mūsų šeimos 
istorijoje. Mane pasiekė keisti gandai, ir, jei jie buvo tikri, tu- 
rėjau atmesti visus savo spėliojimus. 

Aš sužinojau, kad mano sesuo įsimylėjusi Arensą Ringholdą 
arba bent jau palankiai žiūri į jo garbstymą! 


LVII skyrius 
KAS MAN ATSKLEIDĖ PASLAPTĮ 


Visa tai sužinojau iš savo ištikimojo draugo Juodojo Džeko. 
Aš galėjau abejoti kieno nors kito žodžiais, bet jo žinios buū- 
davo neklaidingos. Juodasis Džekas buvo be galo įžvalgus, ir 
visi jo pranešimai būdavo paremti tikrais faktais. 

Jis turėjo rimtų argumentų ir juos man išdėstė. Štai kaip 
viskas buvo. Kartą aš vienui vienas sėdėjau prie baseino ir 
skaičiau knygą. Staiga mane pašaukė Džekas: 

— Masa Džordžai! 

— Na, ką pasakysi?— paklausiau, nepakeldamas akių nuo 
knygos. 

— Masa Džordžai, jau visas rytas, kaip aš ieškau progos ras- 
ti jus vieną. Noriu su jumis pasikalbėti, masa Džordžai! 

Aš atkreipiau dėmesį, kad Džekas tai pasakė nepaprastai iš- 
kilmingai. Nejučiom užverčiau knygą ir pažvelgiau į Džeką; jo 
veidas buvo toks pat iškilmingas, kaip ir balsas. 

— Pasikalbėti su manimi, Džekai? 

— Taip, masa Džordžai, jei galite. 

—- Galiu, Džekai. Kalbėk, aš klausau. 

„Vargšas, — pagalvojau aš, —ir jis turi savo sielvartų. Tik- 
riausiai jis man nori nusiskųsti Viola. Piktoji mergiščia nuolat 
jį verčia kentėti iš pavydo. Bet kuo gi aš galėčiau jam padėti? 
Juk aš jai negaliu paliepti jį pamilti. Ne! Nuųvesti arklį į gir- 
dyklą gali ir vienas Žmogus, bet nė keturiasdešimt vyrų nepri- 
vers jo gerti! Įnoringa mergiščia darys kaip jai šaus į galvą, 
o jokie įkalbinėjimai nieko nepadės. .." 

— Tai kas gi atsitiko, Džekai? 

-— Jūs patys žinote, masa Džordžai, kad aš nemėgstu kištis 
į šeimyninius reikalus, bet, matote, čia visai ne kokios nau- 
jienos.., 

— Kuria prasme? 

— Nagi mūsų panelė... jaunoji ledė... 

„Kaip mandagu .iš Džeko pusės pavadinti Violą „panele“! 
pagalvojau aš. 

— Ar tau atrodo, kad ji tave apgaudinėja? 

— Ne mane vieną, masa Džordžai. 

— Ak, kokia pikta mergiščia! Bet, Džekai, gal tu tik taip 
vaizduojiesiė Argi tu turi įrodymų, kad ji neištikima? Argi kas 
nors jai meilinasiė 

— Taip, šiuo metu ypatingai, ir daugiau, negu bet kada. 

— Ir jis baltasis? 

— Ak, dieve mano!-— sušuko Džekas.— Nuostabius daiktus jūs 
kalbate! Žinoma, baltasis! Kas gi kitas daugiau, jei ne baltasis, 
išdrįstų mMeilintis jaunajai 'ledei? 

Aš negalėjau sulaikyti šypsenos, pagalvojęs, kad savo gra- 
žuolę Džekas laiko nepasiekiamą jo rasės kavalieriams. Kar- 
tą buvau girdėjęs pagyrūniškus jo žodžius, kad jis esąs vie- 
nintelis negras, kuris drįsta meilintis Violai. . 

„Aha,— pagalvojau, — vadinasi, jo nelaimių kaltininkas yra 
baltasis!“ 

— Tai kas gi jis, Džekai?-- paklausiau aš. 

— Ak, masa, tas velnias Arensas Ringholdas! 

— Ką? Arensas Ringholdas meilinasi Violai? 

— Violai? Viešpatie, masa Džordžai!-— sušuko negras, pasta- 
tęs akis.— Aš nė nemaniau kalbėti apie Violą! 

— Tai apie ką gi tu kalbi? - 

— Na argi jūs negirdėjote, kad aš sakiau „panelė“? Aš kalbu 
apie panelę, apie jaunąją ledę, apie mis Virginiją. 

— Apie seserį? Na, Džekai, tai sena istorija. Arensas Ring- 
holdas jau daug metų sekioja paskui seserį. Bet tik ji jo nemyli. 
Dėl to gali būti ramus, ištikimasis mano drauge. Ji už jo nete- 
kės. Jis jai biaurus, Džekai, kaip ir visiems pasaulyje. O jeigu 
jis net patiktų jai, tai aš piestu stočiau prieš šią santuoką. Gali 
būti visiškai ramus. | 

Mano žodžiai, matyt, nepatenkino negro. Jis stovėjo, kasyda- 
masis pakaušį, lyg norėdamas dar kažką pridurti. Aš laukiau, 
kol jis prakalbės. | 

— Atleiskite man, masa Džordžai, už drąsą, bet jūs klystate. 
Tiesa, buvo laikas, kada mis Virginija nekreipė dėmesio į tą 
gyvatę. Bet dabar viskas apsivertė kitaip: 40 tėvas, senas apga- 
vikas ir vagis, mirė, ir jaunasis šeimininkas praturtėjo. Jis da- 
bar stambus piantatorius, turtingiausias iš visų plėšikų. Senoji 
ledė patenkinta jo merginimusi mis Virginijai ir kviečiasi į sve- 
čius, kadangi jis yra turtingas. | 

— Aš žinau, Džekai. Motušė visada geidė šios santuokos, bet 
tai dar ne viskas: sesuo —- savavališka ir padarys, kaip jai rei- 
kės. Ji nė už kažin ką nesutiks tekėti už Arenso Ringholdo. 

— Atleiskite, bet jūs klystate. Ji sutinka. | 

— Kas tau įkalė į galvą tokią mintį, mano mielas? 

— Viola, kvarteronė. Ji man viską papasakojo. 

-— Vadinasi, jūs vėl draugaujate su Viola4 

— Taip, masa Džordžai, mudu dabar draugaujame. Tada aš 
buvau kaltas. Dabar aš nepavyduliauju. Ji yra gera mergaitė, 
ja galima pasitikėti. Aš daugiau jos neįtarinėju. 

— Malonu tai girdėti. Bet sakyk, ką ji kalbėjo apie Arensą 
Ringholdą ir mano seserį? 

— Viola man sakė, kad mis Virginija su juo matosi kasdien. 

— Kasdien! Bet juk Arensas Ringholdas jau seniai pas mus 
nebuvo. 

— Jūs ir vėl klystate, masa Džordžai. Masa Arensas atjoja 
beveik kasdien. Bet tik tada, kada jūs ir masa Galaheris išei- 
nate medžioti arba mokote savanorius. .. | 

— "Tu mane stebini, Džekai! 

— Tai dar ne viskas, masa. Viola sako, kad mis Virginija 
pasidarė visai kitokia. Ji ant jo visai nebepyksta, o įdėmiai 
klausosi, kai jis kalba: Viola mano, kad ji sutiks už jo tekėti. 
Tai butų baisu! Labai, labai baisu! 

— Klausyk, Džekai,— tariau aš,— jei aš kada kur išvyksiu, 
visada lik namiė ir stebėk visus, kas tik ateis. Kai tik pasiro- 
dys Ringholdas, tučtuojau paknopstom lėk pas mane. 

— Gerai, masa Džordžai. Nebijokite, atskrisiu kaip strėlė! 
Kaip žaibas per audros debesį! 

Ir, davęs tokį pažadą, negras pasišalino. 


| X X M 
„Nors tai atrodė ir labai neitikima, vis dėlto negalėjau pro au- 
sis nuleisti negro žodžių. Juose, be abejojimo, buvo ir dalis 

tiesos. Negras buvo labai ištikimas tarnas ir vargu 'ar būtų 
norėjęs mane apgauti. Ir jis buvo perdaug apdairus, kad jį patį 
būtų galėjęs kas apgauti. 

Viola turėjo progos stebėti viską, kas dėjosi mūsų šeimoje. 
Ko ji turėtų prasimanyti tokią istoriją? Pats Džekas matė Ring- 
holdą mūsų namuose, o man apie tai niekas nieko nesakė. Ką 
daryti? Dabar Virginija turėjo tris garbintojus: indėnų vadą, 
Galaherį ir Arensą Ringholdą! Nejaugi ji koketuotų su visais 
be skirtumo? Nejaugi ji būti įsižiūrėjusi į Ringholdą? Ne, tai 
neįmanoma! Aš dar galėjau suprasti, kad ji įsimylėjo karinin- 
ką, kad jaučia romantišką potraukį narsiam ir gražiam vadui, 
bet Arensas Ringholdas, tas spygaujantis pasipūtęs snobas, ne- 
turintis jokių kitų dorybių, išskyrus turtą, — nejaugi tai įma- 
noma? Žinoma, čia ir motina nebuvo niekuo dėta. Bet nė gal- 
von niekad nedingtelėjo; kad Virginija galėtų nusileisti. O jei- 
gu Viola sakė tiesą, tai Virginija nusileido arba buvo linkusi 
nusileisti! „Ak, motin, motinėle! Tu nė kiek nenutuoki, ką nori 
parsivesti į savo namus ir mylėti kaip tikrą sūnų!“ 


LVIII skyrius 
SENIS HIKMENAS 


Kitą rytą, kaip paprastai, aš išvykau į savanorių stovyklą. Šį 
kartą su manimi jojo ir Galaheris, kadangi dalinys turėjo duo- 
ti priesaiką!, ir toje ceremonijoje mums būtinai reikėjo da- 
lyvauti. | 

Į dalinį buvo susirinkusi gana maloni draugija, nors didesnį 
įspūdį jis darė savo gausumu, negu išore. Tai buvo raitelių 
dalinys, bet kadangi kiekvienas ekipavosi kaip kas galėjo, tai 
ginklai ir arkliai nebuvo vienodi, Beveik kiekvienas turėjo ka- 
rišką šautuvą, bet kai kurie atsigabeno senovines šeimos muš- 
kietas dar iš revoliucijos karų. Tai buvo paprasti medžiokli- 
niai dvivamzdžiai. Užtaisomi stambiais šratais, jie, žinoma, ne- 
galėjo būti patikimas ginklas kautynėse su indėnais. Buvo ir 

! Jungtinėse Amerikos Valstijose savanorių daliniai formuojasi a. 
varankiškai. Kai dalinys sukomplektuojamas ir būna išrinkti karininkai, 
vvriausybė turi duoti sutikimą priimti dalinį į karinę tarnybą. Tada 
karininkai ir kareiviai prisiekia tarnauti tam tikrą apibrėžtą laiką lygiai 
tokiomis pat sąlygomis, kaip ir reguliarioji kariuomenė, 

visokių rūšių pistoletų: didžiulių su vario apsodais ir mažų ki- 
šeninių, vienavamzdžių ir dvivamzdžių. Revolverių nė vienas 
neturėjo, kadangi žinomieji koltai! dar nebuvo pasirodę indė- 
nų rezervato pasieniuose. 

Kiekvienas savanoris turėjo peilį, dažniausiai didelį, su pla- 
čia, aštria geležte, panašų į tuos, kuriuos nešioja mėsininkai. 
Jie turėjo durklus su senoviniais ornamentais. Daugeliui už 
juostos kyšojo nedidelės sekiros, panašios į indėniškus toma- 
haukus. Tos sekiros jų nešiotojui galėjo suteikti dvigubą pa- 
slaugą: prakirsti kelią per mišką ar sutriuškinti priešui kiaušą. 

Amuniciją sudarė parako maišeliai, patrontašai su kulkomis 
ir šratais. Trumpiau sakant, tai buvo paprasta kautynių gink- 
luotė, būdinga pasienio vietovių gyventojui arba medžiotojui 
mėgėjui, ramiai medžiojančiam elnius. 

Mūsų dalinio kavalerija buvo tokia pat įvairi, kaip ginklai 
ir apranga. 

Čia buvo ir aukštų prakaulių kuinų, ir kresnų jojamųjų ark- 
liukų, tinkamų tolimoms kelionėms, ir tvirtų ištvermingų vieti- 
nių Andalūzijos veislės? žirgų, ir liesų nuvarytų kumelių, ant 
kurių risnojo koks nors apskuręs skvateris petys petin su šau- 
niu arabų karo žirgu — sapne sapnuojamu pramuštgalvių jau- 
nuolių, plantatorių sūnelių, mėgstančių pasipuikuoti ant šių nuo- 
stabių ristūnų. Daugelis atjojo mulais. Amerikos ir ispaniški 
mulai, įpratę nešioti balną, nors atakoje ir negali lygintis su 
arkliais, bet gali su jais drąsiai varžytis karo žygyje prieš 
indėnus. Brūzgynuose, neįžengiamose miško tankmėse, kur žemė 
pelkėta arba užversta griaumedžiais ir apraizgyta susipynusių 
parazitinių augalų, mulas lengvai skinasi sau kelią ten, kur 
arklys kas žingsnis klumpa ar grimzta į liūną. Daugelis prity- 
rusių medžiotojų, persekiodami žvėrį, visada ims mulą, 0 ne 
grynakraujį arabų veislės ristūną, 

Ne mažiau marga buvo ir dalinio apranga. Visi karininkai 
buvo su pilna ar beveik pilna karine uniforma, o kareiviai 
vilkėjo kaip pakliuvo: raudonas, mėlynas ar žalias vilnones 
striukes, šeravilnius megztinius,. pilkus arba rudus; raudonus 


! Kolto revolveriu pirmiausia buvo apginkluotas Teksaso šaulių pul- 
kas. Pirmą kartą kolitas buvo pavartotas kautynėse su padrės Charanto 
partizanų būriu (gerilja). Šiuo efektyviu ginklu maždaug per 15 minučių 
buvo pakloti 125 partizanai. (Autoriaus past.) 

Ž Arklius pirmą kartą į Floridą atgabeno ispanai; iš čia atsirado iT 
tos veislės pavadinimas. (Autoriaus past.) 

flanelinius marškinius, rudus, baltus, geltonus drobinius ar nan- 
kinius švarkus. Kai kurių švarkai buvo net žydros dangiškos 
spalvos! Išdirbtos elnio odos medžiotojiški švarkai, tokie pat 
mokasinai ir blauzdinės, aukšti ir žemi arklio arba aligatoriaus 
odos batai — trumpiau sakant, visos avalynės rūšys, kokios tik 
buvo nešiojamos Jungtinėse Valstijose. Galvos danga taip pat 
buvo įvairi ir fantastiška. Aukštų, kietų kaskečių ir kepių nesi- 
matė, užtat buvo daug vilnonių ir veltinių kepurių ir skrybėlių, 
taip pat skrybėlių, pintų iš šiaudų ir palmių lapų, apibrizgusių 
ir užsmauktų ant pat kaktos. Kai kurie turėjo uniformines mė- 
lynos gelumbės kepures. Tik jos vienos ir teikė karišką išvaizdą 
ją dėvinčiajam. 

Tačiau buvo ir kažkas bendra šitam savanorių daliniui — tai 
nenumaldomas troškimas grumtynių su priešų, noras pasigaly- 
nėti su nekenčiamais laukiniais, sukėlusiais tokias riaušės vi- 
soje šalyje. „Kada gi mus ves į mūši?'— visur girdėj ai klausimą, 
nuolat kartojamą savanorių. | 

Senis Hikmenas buvo labai veiklus. Dėl savo amžiaus ir pa- 
tyrimo jis gavo seržanto laipsnį, vienbalsiai jam pripažintą per 
rinkimus. Man teko keletą kartų su juo kalbėtis. Tasai aliga- 
torių medžiotojas vis dar buvo ištikimas mano draugas ir labai 
atsidavęs visai mūsų šeimai. Tą dieną jis dar kartą įrodė savo 
ištikimybę, pradėjęs su manimi kalbą, kurios. iš jo visai ne- 
laukiau. | | 

— Tegu indėnai mane nuskalpuoja, leitenante,— tarė jis, — bet 
man. tiesiog galvoje netelpa, kad tas asilas galėtų vesti jūsų 
seserį. | 

— Kas galėtų vestit:— paklausiau nustebęs, manydamas, kad 
omenyje jis turi Galaherį. 

— Nagi tas, kuris nuolat slankioja pas jus. Tas biaurybė, 
prakeiktas šeškas — Arensas Ringholdas! 

— A, šit apie ką jūs! Argi apie tai kalbama? 

— Nagi visoje apylinkėje visi apie tai tik ir šneka. Tegu 
velniai mane griebia, Džordžai Rendoliai, jei aš jam leisiu tai 
padaryti! Jūsų sesuo — miela mergytė, gražuolių gražuolė vi- 
same mūsų krašte, ir ją atiduoti tokiam biauriam niekšui, kaip 
jis! .. Nė girdėti apie tai nenoriu, nors ir kiek jis turėtų tų 
savo dolerių! Atminkit mano žodį, Džordžai: jis padarys tą varg- 
šelę nelaimingą visą gyvenimą. Čia tai jau kaip mane gyvą 
matot, velniai jį kur nujotų! | 

— Aš labai jums dėkingas už įspėjimą, Hikmenai, tik manau, 
kad be reikalo būkštaujate. Iš to nieko neišeis. 

— Tai kodėl aplink visi tik ir plepa apie tai? Jei nebūčiau 
senas jūsų tėvo draugas, aš neleisčiau sau tokio laisvumo. Bet 
aš buvau jo draugas, o dabar esu jūsų draugas ir todėl ryžausi 
su jumis pasikalbėti. Mes čia visi gerkles plėšome apie indėnus 
ir vadiname juos vagimis. O juk visoje Floridoje, visose indėnų 
gentyse nerasi tokių vagių ir apgavikų, kaip Ringholdai! Ir tė- 
vas toks buvo, ir sūnus, ir visa prakeikta jų giminė. Senis iš- 
sinešdino iš čia, o kur atsidūrė, nežinia. Tur būt, velnias jį 
laiko savo naguose, ir manau, kad laikys ilgai už visas niekšy- 
bes, kurias jis darė žmonėms šiame pasaulyje. Jam bus šimte- 
riopai atmokėta už tai, kaip jis pasielgė su vargšais metisais, 
gyvenančiais anapus upės. 

— Jūs kalbate apie Pauelių šeimą? 

— Taip, tai buvo didžiausia neteisybė pasaulyje. Tokios aš 
dar niekad nesu girdėjęs savo amžiuje. Prisiekiu velniu! 

— Tur būt, jūs žinote, kaip visa tai įvyko? 

— Aišku, aš žinau visas jų šunybes. Tai buvo biauriausias 
darbas, kada nors padarytas žmogaus, ir dar baltojo, kuris, be 
to, dar save vadina džentelmenu. Prisiekiu šėtonu, kad jį kur 
galas! 

Mano prašomas Hikmenas smulkiai papasakojo, kaip buvo 
apiplėšta nelaimingoji šeima. Aš sužinojau, kad Paueliai išėjo 
iš savo plantacijos anaiptol ne savo noru. Atvirkščiai, vargšei 
našlei keltis į svetimą vietą buvo didžiausia kančia gyvenime. 
Ne vien dėl to, kad jų sodyba buvo laikoma geriausia visoje 
apygardoje ir brangiai vertinama, bet su ja dar buvo susiję 
visi šviesiausi prisiminimai apie laimingą gyvenimą, gerą vy- 
rą... Tr tik nepermaldaujamo įstatymo vardu šerifas su lazda 
tepajėgė ją išvaryti iš gimtojo lizdo. | 

Hikmenas savo akimis matė atsisveikinimo su savo namais 
sceną. Jis ją apsakė paprastais, bet jaudinamais žodžiais. Jis 
man papasakojo, kaip nenoriai ir su kokiu liūdesiu visa šeima 
paliko savuosius namus. Jis girdėjo piktus sūnaus priekaištus, 
matė motinos ir dukters ašaras ir maldavimus, girdėjo, kaip 
nelaimingoji našlė siūlė viską, kas dar jai buvo likę, — asmeni- 
nius savo daiktus, net brangenybes, velionio jos vyro dova- 
nas, — kad tik niekšai leistų jai pasilikti po gimtųjų namų sto- 
gu, kur prabėgo tiek laimingų metų. Bet įos maldavimai nieko 

nepadėjo. Negailestingieji žmonės turėjo akmenines“ širdis ir 
išvarė našlę iš namų. 


Visa tai senasis medžiotojas pasakojo susijaudinęs. Nors jo 
išorė ir buvo Nnepavaizdi, o kalba paprasta, bet jis turėjo gerą 
širdį ir negalėjo pakęsti neteisybės. 


Jis rūsčiai smerkė visus tuos, kas dalyvavo šiame nusikalsta- 
mame darbe, ir iš visos širdies nekentė Ringholdų. Jo pasako- 
jimas apie Pauelių nelaimes man sukėlė didžiausią pasipikti- 
nimą šiuo negirdėtų žiaurumu ir vėl atgaivino malonius prisi- 
minimus apie Oceolą, kurie jau buvo kiek išblėsę, kada mane 
kankino abejonės. . | 


LIX skyrius 
GREITAS ŽYGUNAS 


Mudu su Hikmenu pajojėjome truputį į šalį, norėdami laisvai 
pasišnekėti. Senasis medžiotojas įsikarščiavo ir pradėjo kalbėti 
atviriau. Aš maniau, kad jis man papasakos naujų įdomių smulk- 
menų. Būdamas tvirtai įsitikinęs, kad jis ištikimas mūsų šeimai, 
o man pačiam kuo draugiškiausiai nusiteikęs, aš jau buvau 
besiryžtąs visiškai juo pasikliauti ir išsakyti savo nelaimes. 
Hikmenas buvo paprastas žmogus, bet kupinas gyvenimo iš- 
minties, ir vargu 'ar kas kitas būtų galėjęs geriau man patarti, 
kaip jis. Juk medžiotojas ne visada gyveno tarp aligatorių. At- 
virkščiai, savo amžiuje jis daug ko matė. Aš drąsiai galėjau 
pasikliauti jo ištikimybe ir visiškai pasitikėti jo prityrimu ir 
išmintimi. 

Todėl aš mielai būčiau jam pasipasakojęs savo paslaptį, kuri 
lyg sunkus akmuo slėgė mano širdį, arba bent jau atskleidęs 
nors dalį tos paslapties, jei nebūčiau manęs, kad jis jau šį tą 
žino apie tai. Aš buvau įsitikinęs, kad Hikmenui yra žinomas 
Geltonojo Džeko prisikėlimas iš numirusiųjų. Jis dar anksčiau 
minėjo, kad abejoja mulato mirtimi. Bet dabar aš galvojau ne 
apie mulatą, bet apie Arenso Ringholdo kėslus. Gal kartais 
Hikmenas šį tą žino ir apie juos? Aš atkreipiau dėmesį į tai, 
kad, vos tik paminėjau mulato vardą ryšium su Spensu ir Vil- 
jamsu, senasis medžiotojas taip reikšmingai į mane pažvelgė, 
lyg būtų norėjęs man kažką pasakyti apie šiuos niekšus. 

Aš jau norėjau atskleisti Hikmenui savo paslaptį, bet tuo tar- 
pu išgirdau arklio šuolius. | 

Įsižiūrėjęs pamačiau raitelį, taip greitai skriejantį upės kran- 
tu, lyg jis būtų ėjęs lenktynių dėl prizo. Arklys buvo baltas, 
o. raitelis juodas; aš tuoj supratau, kad ten jojo Džekas. 

Aš išėjau iš už medžių, kad jis mane pamatytų ir nenulėktų 
prie bažnyčios, stovinčios kiek tolėliau. Kai Džekas prisiartino, 
aš jį pašaukiau; jis išgirdo ir, staigiai pasukęs arklį, leidosi 
į mus. Matyt, Džekas atjojo su kažkokia žinia, bet Hikmeno 
akivaizdoje varžėsi kalbėti ir šnibžtelėjo man tai, ką aš ir ti- 
kėjausi išgirsti: atjojo Arensas Ringholdas! 

„Tas prakeiktas niekšas vėl pas mus atsibeldė, masa Džor- 
džai!"— štai tikslūs žodžiai, kuriuos man į ausį pašnibždėjo 
Džekas. 

Tai išgirdęs, aš pasistengiau likti visiškai ramus. Man labai 
nesinorėjo, kad Hikmenas sužinotų arba net galėtų numanyti, 
jog mūsų namuose atsitiko kažkas nepaprasta. Liepęs negrui 
joti namo, aš su medžiotoju sugrįžau prie savanorių dalinio, 
paskui pasistengiau nepastebimai atsilikti nuo Hikmeno ir ding- 
ti minioje. 

Netrukus po to atsirišau arklį, nepasakęs niekam nė žodžio, 
net Galaheriui, įšokau į balną ir skubiai nujojau. Aš leidausi 
ne tiesiu keliu, einančiu į mūsų plantaciją, o nutariau padaryti 
nedidelį vingį per mišką, prieinantį prie bažnyčios. Aš tai pa- 
dariau, norėdamas suklaidinti senąjį Hikmeną ir visus kitus, 
kas galėjo pastebėti atvykus žygūną. Jei būčiau jojęs su Dže- 
ku, jie susivoktų, kad mano namuose atsitiko kažkas negera. 
Todėl dalinyje pasirodžiau tik dėl akių, kad smalsuoliai many- 
tų, jog aš nujojau ne namo, o visai į kitą pusę. Prasiskverbęs 
per krūmus, aš išjojau į didįjį kelią, einantį palei upę, o pas- 
kui, pentinais spustelėjęs arklį, leidausi tokiu šuoliu, tartum 
būtų buvęs sprendžiamas mano gyvybės ar mirties klausimas. 
Taip greitai aš lėkiau todėl, kad norėjau pasiekti namus anks- 
čiau, negu slapukautojas — laukiamas motinos ir sesers sve- 
čias,— suspės atsisveikinti ir išjoti. 

Aš turėjau rimtų priežasčių nekęsti Ringholdo, tačiau nepuo- 
selėjau jokių kruvinų kėslų. Aš nemaniau jo žudyti, nors tai 
buvo pats tikrasis būdas atsikratyti biauraus ir pavojingo niek- 
šo. Bet tą akimirką, sujaudintas Hikmeno pasakojimo apie Ring- 
holdo žiaurumą, aš galėjau jį sunaikinti be jokios baimės ir 

sąžinės graužimo. Nors visas degiau pykčiu, vis dėlto: nebuvau 
nei pamišęs, nei praradęs sveiką protą: Išmintis — įprastinis sa- 
visaugos instinktas — dar nebuvo atsisakiusi man tarnauti, ir aš 
visai nemaniau vaidinti Samsono! gyvenimo tragedijos. Mano 
planas, kurį aš susidariau, buvo daug praktiškesnis. 

Pagal šį planą aš turėjau kiek galint nepastebimiau pasiekti 
namus, netikėtai įeiti į svetainę, kur tikriausiai sėdės svečias, 
užklupti staiga ir svečią, ir šeimininkes, pareikalauti iš visų 
trijų pasiaiškinimo ir galutinai išnarplioti šią paslaptingą mūsų 
šeimos santykių painiavą. Aš turėjau pasikalbėti akis į akį su 
motina, su seserimi ir jos garbintoju ir visus tris priversti visu 
kuo prisipažinti.. " 

„Taip!— galvojau sau vienas, įnirtingai smeigdamas pentinais 
arkliui į šonus.— Taip, jie turi man visu kuo prisipažinti! Kiek- 
vienas atskirai ir visi kartu, arba... 


Aš negalėjau nuspręsti, ką turėčiau daryti su motina ir Sse- 
serimi. Beje, nedori kėslai, įsižiebę blėstančiuose sūnaus ir bro- 
lio meilės pelenuose, jau grėsmingai telkėsi mano širdyje. 

O jei Ringholdas nepanorės man pasakyti teisybės, aš jam 
šmaukštelėsiu vytiniu, po to išmesiu lauk ir amžinai uždrausiu 
įkelti koją į tuos namus, kur nuo šiol pats būsiu šeimininkas. 
Apie kokį nors mandagumą negalėjo būti nė Kalbos. Dabar 
man tai nė kiek nerūpėjo. Su žmogumi, norėjusiu mane nužu- 
dyti, joks elgesys! negalėjo būti per šiurkštus. 


LX skyrius 
"ĮSIMYLĖJĖLIO DOVANA 


Aš jau sakiau, kad į namus turėjau įeiti nepastebėtas. Todėl 
prie namų dėl atsargumo pasukau iš kelio į takutį, einantį pa- 
lei baseiną ir per apelsinų giraitę. Aš tikėjausi, kad, prijojęs 
prie namų iš užpakalinės pusės, liksiu niekieno nepastebėtas. 
Vergai, dirbę už aptvaro, mane galėjo pamatyti jojant per lau- 
ką, bet jie buvo laukų darbininkai. Labiausiai aš bijojau, kad 
manęs nepastebėtų kuris nors namų tarnas. . 


1 Pagal biblinį padavimą, galiūnas Samsonas, filistinų paimtas į ne- 
laisvę, įėjo į šventyklą, kur buvo susirinkę jo priešai, papurtęs sugriovė 
kolonas ir žuvo su jais po šventyklos griuvėsiais. 

Juodasis Džekas hamo nejojo; aš jam liepiau manęs laukti 
sutartoje vietoje, kur jį ir radau. Įsakęs jam sekti paskui ma- 
ne, aš nulėkiau tolyn. Nuošalyje palikę lauką, mes įjojome 
į mišką ir čia nulipome nuo arklių. Nuo šios vietos aš pėsčias 
nuėjau vienas. | 

Kaip medžiotojas, tykojąs paukščio, arba kaip laukinis, sėli- 
nąs prie miegančio priešo — taip ir aš sėlinau prie namų, prie 
savo namų, prie savo tėvo namų, prie savo motinos ir sesers 
namų. Keistas sūnaus ir brolio elgesys! | 

Kojos man drebėjo, keliai linko, krūtinė kilnojosi nuo jaudi- 
nimosi ir nesuvaldomo pykčio. Bet ūmai aš stabtelėjau. Staiga 
man aiškiai pasivaideno nemaloni, negarbinga scena, kurioje 
turėjau dalyvauti. Valandėlę susvyravau. Gal būčiau net grį- 
žęs ir palaukęs kitos tinkamos progos, kada būčiau galėjęs savo 
užmačias įvykdyti ne tokiu prievartiniu būdu, bet kaip tik tą 
akimirką mano ausis pasiekė balsai, čia pat sutvirtinę mano 
ryžtą. Aš išgirdau linksmą, skambų sesers juoką ir... kitą bal- 
są. Tuoj pažinau gergždžiantį niekšingo jos dūsautojo tenoriu- 
ką. Šitie balsai man sukėlė tūžmastį, lyg jie būtų mane įgėlę. 
Man pasirodė, kad juose skamba kažkokia pašaipa ir kad kal- 
bama apie mane. Kaip sesuo galėjo šitaip elgtis? Juoktis, kada 
aš galavausi, slegiamas juodžiausių įtarinėjimų naštos? | 

Dabar visi mano norai elgtis kaip nors garbingiau staiga din- 
go. Aš ntitariau įvykdyti savo planą, bet pirmiausia man pa- 
rūpo išsiaiškinti, apie ką gi jie ten kalbasi. 

Priėjau artyn ir ėmiau klausytis. Jie buvo ne name, o vaikš- 
tinėjo pievelėje prie apelsinų giraitės. Tyliai žengdamas, atsar- 
giai skirdamas krūmus, čia susilenkdamas, čia vėl išsitiesdamas, 
aš staiga atsidūriau per kokius šešis žingsnius nuo jų. Pro la- 
pus aiškiai mačiau sesers suknelę ir gerai girdėjau kiekvieną 
jų Žodį. 

Labai greitai įsitikinau, kad jų pokalbis tuo metu buvo pa- 
siekęs lemiamą momentą. Matyt, Ringholdas ką tik buvo pirmą 
kartą oficialiai pasipiršęs seseriai, o tai ją ir prajuokino. 

— Tai, vadinasi, jūs iš tikrųjų norite mane imti už žmoną? 
Jūs tai sakote rimtai? 

— Taip, mis Rendolf. Nesijuokite iš manęs! Jūs žinote, kiek 
jau metų aš jus myliu karščiausia meile. 

— Ne, nežinau. Ir iš kur aš galėčiau žinoti? 

— Juk aš jums kalbėjau apie tai. Argi to hesakiau šimtus 
kartų? | 

— Vien tik žodžiai! Aš nelabai vertinu žodžius tokiuose daly- 
kuose. Dešimtys vyrų man jau sakė tą patį, nors, man rodos, 
jie maža tesidomėjo manimi. Liežuvis — didelis apgavikas, mis- 
teri Arensai! 

— Bet mano elgesys su jumis patvirtina mano jausmų nuo- 
širdumą. Aš jums siūlau savo ranką ir visą turtą. Argi tai ne- 
pakankamas mano ištikimybės įrodymas? | 

— Žinoma, ne, argi nesuprantat! Juk jeigu ir ištekėčiau už 
jūsų, turtas vis tiek priklausytų jums. Be to, aš pati turiu ne- 
didelį turtą, ir tada jis atsidurtų jūsų rankose. Taigi matote, 
viskas klostosi, be abejo, jūsų labui. 

Ir ji vėl nusikvatojo. 

— Ne, mis Rendolf, ką jūs! Aš nė piršto nemaniau kišti prie 
jūsų turto. Jeigu jūs priimtumėte mano Ianką.. 

— Jūsų ranką, serai? Kai stengiamasi sauti L moters sutikimą, 
jai siūloma ne ranka, o širdis! Taip, širdis! 

— Ką gi, jums turėtų būti aišku, kad ir mano širdis jau se- 
niai jums priklauso. Tai žino visas pasaulis. 

— Ak, vadinasi, jūs visiems apie tai papasakojote? O tai 
man jau visai nepatinka! | | 

— Jūs labai žiauri man! Jūs turėjote pakankamai įrodymų, 
kokia ilga ir karšta mano meilė. Aš seniai būčiau išsiaiškinęs 
su jumis ir paprašęs tapti mano žmona, jei...— Jis staiga už- 
sikirto. | 

— Jeigu kas? 

— Iš tiesų sakant, aš negalėjau tvarkytis kaip tinkamas, kol 
buvo gyvas mano tėvas. 

— Ak šit kaip? 

— Bet dabar aš pats sau šeimininkas, ir jeigu jūs, brangioji 
mis Rendoli, teiksitės priimti mano ranką... 

— Vėl ranką! Beje, girdėjau, kad ta ranka ne perdaug dos- 
ni. Jeigu aš priimčiau jūsų ranką, tai kažin ar turėčiau pinigų 
net smulkioms išlaidoms — smeigtukams ir segtukams, cha- 
cha-cha! 0 

— Mane apkalba priešai, mis Rendolf. Bet prisiekiu, kad šiuo 
atžvilgiu jums niekados netektų manimi nusiskųsti. 

*-— O aš tuo ne visiškai tikra, nors jūs ir saikstotės. Pažadai, 
duoti ligi vestuvių, dažniausiai po to užmirštami. Aš negaliu 
jumis patikėti, mielas drauge, ne, ne! 

— Užtikrinu jus, kad esu nusipelnęs pasitikėjimo. 

— Neįtikinėkite! Aš neturiu jokių jūsų dosnumo įrodymų. 
Klausykite, misteri Ringholdai, jūs dar nė karto gyvenime man 
nepadovanojote jokios dovanos. 

Ir ji vėl nusikvatojo. 

— O, jei aš būčiau žinojęs, kad jūs ją priimsite! Aš būčiau 
jums atidavęs viską, ką tik turiu! 

— Na gerai. Aš jus ištirsiu. Jūs turite man padovanoti dovaną. 

— Tik pasakykite, ko norite, ir kiekvienas jūsų pageidavi- 
mas bus patenkintas! | 

— Jūs manote, kad aš paprašysiu kokio nors menkniekio — 
arklio, pudelio arba kokio nors blizgučio? Užtikrinu jus, kad 
nebus nieko panašaus. 

— Man vis tiek — juk aš jums pasiūliau visą savo turtą. Ar 
beverta kalbėti apie kokią nors jo dalį! Jums belieka tik pa- 
sakyti savo pageidavimą, ir jis bus patenkintas. 

— Ak, koks dosnumas! Na, gerai. Jūs turite vieną daiktą, 
kurio aš labai norėčiau, labai! Žinote, aš net buvau maniusi 
paprašyti, kad jį man padovanotumėte. 

— Ką jūs turite galvoje, mis Rendoli? 

— Plantaciją. 

— Plantaciją? 

— Visiškai teisingai. Bet ne jūsiškę, o vieną iš tų, kurią val- 
dote. Tai plantacija, kadaise priklausiusi metisų šeimai prie 
Tupelo Kriko. Rodos, jūsų tėvas ją pirko iš jų? 

Aš atkreipiau dėmesį, kad tardama ji ypatingai pabrėžė žodį 
„pirko“. Ir dar pastebėjau, kad Arensas, jai atsakydamas, aiš- 
kiai sumišo. | 

— Taip, taip... Tikrai... Bet jūs mane stebinate, mis Ren- 
doli. Kodėl jūs įsigeidėte tuojau pat gauti tą plantaciją, jeigu 
galite tapti viso mano turto šeimininke? 

— Tai jau mano dalykas. Man taip norisi. Čia aš turiu savų 
sumetimų. Aš mėgstu tą vietą... Ji labai graži, ir aš ten daž- 
nai vaikštinėju. Neužmirškite, kad senasis mūsų namas atiteks 
broliui. O juk ne visada jis bus viengungis! Ir mama panorės 
gyventi tik savame name... Bet ne, aš jums neaiškinsiu visų 
priežasčių. Padovanokiteę arba ne — kaip jums patinka. 

— Na gerai. O jei aš jums padovanosiu tą plantaciją, ta- 
da jūs... | | 

— Jokių sąlygų, girdite? Jei ne, aš visai iš jūsų nepriimsiu 
dovanos, nors ir atsiklaupęs prašytumėte. | 

Šiuos žodžius vėl palydėjo naujas juoko protrūkis. 

— Na gerai, aš nekeliu jokių sąlygų, jei jūs sutinkate pri- 
imti iš manęs plantaciją. Ji jūsų! 

— Bet tai dar ne viskas, misteri Arensai. Juk jūs galite taip 
pat lengvai ją iš manęs atsiimti, kaip ir padovanojote. Kuo aš 
galiu būti tikra, kad jūs taip nepadarysite? Man būtinai rei- 
kalingi oficialūs dokumentai. 

— Jūs juos gausite. 

— Kada? 

— Kada tik panorėsite. Nors ir tuojau. 

— Taip, taip, malonėkite. Eikite ir atneškite juos, bet atsi- 
minkite, kad aš nepripažįstu jokių sąlygų... Atsiminkite tai! 

— O, aš ir nemanau jų kelti!-— sušuko Ringholdas, be galo 
nudžiugęs.— Aš nė kiek nebūkštauju. Aš visu kuo pasikliauju 
jumis. Už valandos jūs turėsite visus dokumentus. Ligi pasi- 
matymo! . 

"Tai pasakęs, jis tuoj pat pasišalino. 

Šis pokalbis ir ypač keista jo pabaiga taip mane apstulbino, 
kad aš stovėjau lyg stabo ištiktas. Atsipeikėjau tik tada, kai 
Ringholdas jau buvo toli. Dabar aš visiškai nežinojau, ką da- 
ryti: ar vytis Ringholdą, ar leisti jam pasprukti nenubaustam. 

Tuo tarpu Virginija tyliai pasuko namų link. Ja aš buvau 
pasipiktinęs dar labiau, negu Ringholdu. Todėl ir leidau jam 
nueiti, o pats nutariau, nieko nelaukdamas, pasikalbėti su se- 
serimi. Įvyko audringa scena. Seserį ir motiną aš radau svetai- 
nėje ir tiesiai, be jokių užuolankų, neklausydamas. nei paneigi- 
mų, nei įkalbinėjimų, pavaizdavau joms, kas per žmogus tas, 
kuris ką tik lankėsi mūsų namuose ir kuris kėsinosi mane 
nužudyti. | | | 

— Virginija, sese mano, nejaugi tu ir dabar "sutiksi už jo 
tekėti? | 

— Niekados, Džordžai! Aš nė negalvojau apie tai. Nieka- 
dos!-— susijaudinusi sušuko ji, susmukdama ant sofos ir veidą 
užsidengdama rankomis. | 

Tačiau motina manęs klausėsi nepasitikėdama. Aš jau no- 
rėjau pateikti jai daugiau savo tiesos įrodymų; bet tuo tarpu 

kažkas už lango garsiai mane pašaukė. Išbėgau į verandą. Prie 
namo stovėjo raitelis su mėlynu munduru ir geltonais atlapaišs. 
Tai buvo dragūnas, atsiųstas iš forto. Jis buvo visas dulkėtas, 
o jo arklys — putotas. Buvo matyti, kad jis ilgai lėkė be polil- 
sio. Dragūnas man padavė popieriaus lapą. Tai buvo pasku- 
bom parašytas įsakymas man ir Galaheriui. Aš išskleidžiau po- 
pierių ir perskaičiau: 

„Tučtuojau siųskite savo žmones į Kingo fortą. Varykite 
arklius kiek įkerta. Gausus priešas mus supa. Mums brangus 
kiekvienas šautuvas. Negaiškite nė akimirkos! 

Klinčas“ 


LXI skyrius 
ZVGIS 


"Įšakymą reikėjo vykdyti nedelsiant. Laimė, mano arklys dar 
nebuvo nubalnotas, ir po penkių minučių aš jau šuoliavau į sa- 
vanorių stovyklą. Išgirdę, kad prasideda žygis, mūsų kovotojai, 
ištroškę karo nuotykių, ėmė džiūgauti ir garsiai šaukė „ura“. 
Nors drausmės trūko, bet entuziazmo buvo su kaupu, ir mažiau 
kaip per pusvalandį dalinys pilnoje kovinėje parengtyje buvo 
pasiruošęs išvykti. Tad ir nebegaišo. Buvo duota komanda jų- 
dėti pirmyn, sutrimitavo fanfaros, ir savanoriai, išsirikiavę po 
du ilga, kiek nedarnia linija, patraukė į Kingo fortą. 

Aš nulėkiau atgal atsisveikinti su motina ir seserimi. Laiko 
atsisveikinimui buvo maža, bet į karą ėjau daug ramesne šir- 
dimi. Aš žinojau, kad sesuo yra įspėta, ir dabar jau nebijojau, 
kad ji gali ištekėti už Ringholdo. 

Dragūnas, atnešęs man įsakymą, išjojo su mumis. Kelionėje 
mes sužinojome visas forto naujienas. O atsitiko daug ko. Pa- 
sirodo, indėnai išėjo iš savo gyvenviečių, pasiėmę žmonas, vai- 
kus, galvijus ir visą mantą. Kelis savo kaimus jie sudegino 
patys, taigi baltaveidžiams jų priešams jau nebuvo ko naikinti. 
Tai rodė jų ryžtą pradėti tikrus karo veiksmus. Kur jie išėjo, 
negalėjo išaiškinti net mūsų sekliai. Jie spėjo, kad indėnai bus 
patraukę į pietus, į nuošalesnę pusiasalio dalį. Kiti manė, kad 
jie pasisiėpė pelkėse, kurios daugelį mylių traukėsi Amazūros 
aukštupiu ir buvo žinomos „Vitlakučio pelkių“ vardu. 

Pastarasis spėjimas atrodė patikimiausias. Bet indėnai taip su- 
maniai užmaskavo savo slinktį, kad nebuvo galima aptikti nė 

mažiausių pėdsakų. Draugiškų indėnų žvalgai, net patys aky- 
liausi, negalėjo aptikti jų traukimosi kelio. Daug kas manė, 
kad indėnai tenkinsis gynimosi karu ir puldinės tik tas gyven- 
vietes, kuriose nebus Amerikos kariuomenės, o paskui su gro- 
biu slėpsis pelkių glūdumoje. Tai buvo labai patikima prielaida. 

Tuo atveju karą nebus lengva baigti. Kitais žodžiais tariant, 
„reguliaraus“ karo visai nebus, o bus tik bergždi žygiai ir gui- 
tynės. Buvo aiškų, kad mums bus maža šansų pavyti besi- 
traukiantį priešą, jei indėnai nepanorės stoti su mumis į atvi- 
rą Mūšį. 

Kareiviai bijojo, kad priešas nepasislėptų miško tankmėse, 
kur bus sunku ir net neįmanoma jį surasti. Bet tokia padėtis 
negalėjo trukti ilgai. Indėnai negalės amžinai gyventi iš plėši- 
mų. Jų grobis diena dienon eis mažyn ir mažyn. Be to, jų 
buvo per daug, kad virstų paprasta plėšikų gauja. Beje, kiek 
jų iš tikrųjų buvo, baltieji turėjo labai miglotą nuovoką. Vieni 
sakė, kad jų gali būti nuo vieno iki penkių tūkstančių, įskaitant 
ir pabėgusius negrus, bet net labiausiai informuoti pasienio ra- 
jonų gyventojai galėjo nurodyti tik apytikrį skaičių. Mano ap- 
skaičiavimais, indėnų buvo daugiau kaip tūkstantis karių, net 
be tų klanų, kurie atkrito. Taip manė ir senis Hikmenas, gerai 
pažinojęs indėnus. Kaipgi indėnai pragyvens viduryje pelkių? 
Nejaugi jie buvo tokie apdairūs ir turėjo ten sukaupę dideles 
atsargas maisto? Ne, Šį klausimą drąsiai galėjai atsakyti nei- 
giamai. | 

Visi žinojo, kad kaip tik šiais metais indėnai neturėjo net tiek 
maisto, kiek turėdavo visada. Jų perkėlimo į naują vietą klau- 
simas buvo išspręstas dar pavasarį, ir kadangi ateitis buvo ne- 
aiški, daugelis šeimų pasisėjo labai mažai, o kai kurios beveik 
nieko. Todėl derlius buvo mažesnis, negu kitais metais, ir prieš 
paskutinį pasitarimą Kingo forte kai kurie jau pirkosi maistą 
arba prašinėjo išmaldos iš pasienio gyventojų. Tad kokia gi 
buvo tikimybė tokiu būdu atlaikyti ilgą kampaniją? Badas juos 
privers išeiti iš įtvirtinimų. Jiems teks arba stoti į mūšį, arba 
prašyti taikos. Taip galvojo visi. 

"Ši tema gyvai buvo svarstoma žygio metu. Daugeliui jaunų 
karių, ištroškusių garbės, ji kėlė ypatingą susidomėjimą. Jei 
priešas pasirinks tokią negarbingą karo veiksmų sistemą, kam 
gi tada atiteks laurai? Žygio dalyviai baisiame pelkių klimate, 
tarp knibždančių miazmų, veikiau galėjo būti ,„apvainikuoti 

kiparisais“, tai yra, likti ten amžinai. Bet daugumas tikėjosi, 
kad indėnai netrukus pradės badauti ir turės stoti į atvirą 
mūšį. Dėl to, ar ilgai indėnai pajėgs išsilaikyti, nuomonės sky- 
rėsi. Tie, kurie gerai pažinojo vietines sąlygas, manė, kad pa- 
jėgs. Taip galvojo ir senasis aligatorių medžiotojas. 

— Jie turi, — kalbėjo jis,— tuos prakeiktus krūmus su dide- 
lėmis šaknimis, kuriuos vadina „konti'. Tie krūmai auga visa- 
me pelkyne. Kai kuriose vietose jų šaknys storos kaip cukrinė 
nendrė. Jos tinka maistui, be to, indėnai iš jų daro antpilą 
„konte“. Ąžuolo gilės irgi neblogas maistas, ypač jei jos gerai 
pakepinamos pelenuose. Jų galima pririnkti labai daug — šimtus 
bušelių!. O paskui dar yra palminių kopūstų, kurie jiems at- 
stoja žalumynus. O dėl mėsos — tai čia jų paslaugoms yra el- 
nių, lokių grizlių... Pelkėse yra aligatorių ir daugybė visokių 
kitokių biaurių gyvūnų, jau nekalbant apie vėžlius, kalakutus, 
voveres, gyvates ir žiurkes! Velniai griebtų tuos raudonodžius! 
Jie gali ryti viską, ką tik norite — pradedant paukščiu ir bai- 
giant šešku. Ką, netikite, vyručiai? Tie indėnai ne taip jau leng- 
vai mirs badu, kaip jūs manote. Jie laikysis įsikibę dantimis 
ir nagais, kol toje prakeiktoje pelkėje bus ko nors valgomo. 
Tai matote, ką jie darys! 

Ši išmintinga kalba padarė klausytojams didelio įspūdžio. Ga- 
lų gale niekingas priešas ne toks bejėgis, kaip pradžioje buvo 
manoma. 

Buvo sunku pripratinti savanorius prie griežtos karinės draus- 
mės. Iš pradžių tokių mėginimų buvo daroma, bet karininkai 
greitai turėjo atsisakyti šio sumanymo. Dalinio kareiviai, ypač 
jaunimas, dažnai išeidavo iš rikiuotės, jodavo gilyn į mišką, 
tikėdamiesi nušauti elnią ar krūmuose lakiojantį kalakutą arba 
tylumoje slaptai prispausti prie burnos išganingąją gertuvę. 
Juos įtikinėti būtų buvęs tuščias laiko gaišinimas, o griežtos 
pastabos tik susilaukdavo įžūlaus atsakymo. 

Seržantas Hikmenas labai piktinosi tokiu savanorių elgesiu. 

— Vaikpalaikiai!-— šūkavo jis.— Prakeikti pienburniai, pama- 
tys jie man! Tesuryja mane aligatorius, jei jie po to neišmoks 
elgtis kitaip! Kertu lažybų iš savo kumelės ir mainau į bet 
kurį žirgą kuopoje, kad kuris vienas dar prieš saulės laidą 
atsisveikins su savo skalpu! Galvą dedu! 


! Bušelis — tūrio matas, lygus 26,35 litro. 

Niekas nesurizikavo su juo lažintis, bet taip ir atsitiko: jo 
žodžiai buvo pranašingi. 

Vienas jaunas plantatorius, dėdamasis visiškai saugus, . lyg 
būtų buvęs savoje cukrašvendrių plantacijoje, sumanė pame- 
džioti elnią ir atsiskyrė nuo dalinio. Nepraėjo nė penkios mi- 
nutės, ir jis dingo iš akių, miške driokstelėjo du šūviai, 0 po 
akimirkos iš krūmų išbėgo arklys be raitelio. 

Dalinys sustojo. 

„Būrelis savanorių pasuko į tą pusę, kur nuskambėjo šūviai, 
bet jokių priešo pėdsakų neaptiko, tik rado jaunojo plantato- 
riaus kūną, pervertą dviejų kulkų. Tai buvo pamoka — nors 
ir skaudi — visiems jo draugams, ir dabar jau nė vienas nemė- 
gino medžioti elnių. 

Žuvusysis buvo palaidotas toje pačioje vietoje, kur jį sura- 
do, karininkai lengviau atsiduso, o dalinys labai tvarkingai žy- 
giavo toliau ir prieš saulės laidą be ypatingų nuotykių pasie- 
kė „Kingo tortą. 


LXI! skyrius 
SMŪGIS Į GALVĄ 


Be vienos trumpos akimirkos, su Kingo fortu manęs nesiejo 
nė kokie malonūs prisiminimai. Kol manęs ten nebuvo, atvyko 
keletas naujų karininkų, bet tarp jų neatsirado nė vieno, su 
kuriuo vertėjo susipažinti. Forte pasidarė dar ankščiau. Įsikurti 
buvo nelengva. Markitantas ir prekybininkai greitai lobo. Matyt, 
tik jie vieni ir klestėjo su kvartirmeisteriu, komisaru! ir galvijų 
pirkliu. 

„Gražuolis“ Skotas vis dar buvo adjutantas ir, kaip visada, 
vaikščiojo išsipustęs. Bet tuo metu aš jau beveik lioviausi juo 
domėjęsis. Vos tik atvykau, tuoj turėjau eiti savo pareigas — 
dažniausiai nelabai malonias. Aš negavau nė atsikvėpti po il- 
gos kelionės, nespėjau net kelionės dulkių nusišluostyti ir kuo 
greičiausiai buvau pašauktas pas generolą. Kodėl jam taip 
skubiai prireikė manęs? Gal išaiškėjo kokios nors smulkmenos 


! Jungtinių Valstijų kariuomenėje šios dvejos karininkų pareigos 
yra visiškai skirtingos. Komisaras turi stebėti moralinę kariuomenės 
pusę, o kvartirmeisterio uždavinys rūpintis būstais, mundiruote, ginklais 
ir šaudmenimis. (Autoriaus past.) 

dėl dvikovos? Gal iškilo aikštėn kokios Anorš senos mano Nuo 
dėmės? ||| | * 

Kai ėjau pas generolą, mano širdis anaiptol nebuvo rami. Bet 
pasirodė, kad dėl praeities visai nereikėjo būkštauti. Sužinojęs, 
kokiu reikalu generolas mane pašaukė, net pasigailėjau, kad 
tai nebuvo papeikimas. | 

Generolas tarėsi su agentu. Pasirodo, kad turėjo įvykti dar 
vienas susitikimas su Omatla ir Juoduoju Moliu ir manęs pri- 
reikė kaip vertėjo. Viskas dėjosi mano akivaizdoje. Pasitarime 
buvo svarstomas mums draugiškų indėnų ir vyriausybės kariuo- 
menės bendrų veiksmų planas. Šie indėnai, kaip mūsų sąjun- 
gininkai, turėjo stoti karan su savo gentainiais, pasislėpusiais 
Amazūros pelkėse. Tiksli vieta, kur jie išsikėlė, nebuvo žinoma, 
bet tikėtasi ją surasti, padedant taikiesiems vadams ir jų žval- 
gams, kurie jau buvo pradėję šniukštinėti. | 

Susitikimas buvo sutartas iš anksto. Vadai, su savo gentimis 
įsikūrę Bruko forte, turėjo slaptai atvykti įprastinėn pasimaty- 
mo vieton miške prie ežero ir susitikti su agentu ir generolu. 
Pasimatymas buvo paskirtas tą patį vakarą, sutemus, norint pa- 
slėpti nuo smalsių akių ir viliotojus, ir išdavikus. Kai tik 
saulė nusileido, tuoj pasidarė gana tamsu. Buvo delčia, trečiasis 
mėnulio ketvirtis, ir tuoj po saulės laidos jis išnyko iš dangaus. 

Vos tik sutemo naktis, generolas, agentas ir vertėjas išėjo iš 
forto, taip pat, kaip ir praėjusį kartą. Sutartoje vietoje vadų ne- 
radome, ir tai mus kiek nustebino. Mes žinojome, kad indėnai 
šiaipjau labai punktualūs. 

— Kas galėjo juos sutrukdyti!— klausinėjo vienas kitą gene- 
rolas ir agentas. 

Atsakymo nereikėjo ilgai laukti. Iš tolo nakties vėjelis ligi 
mūsų atnešė šūvių balsus — skardų šautuvų ir pistoletų poškė- 
jimą. Mes išgirdome šaižų karo šūkį: ,„Jo-che-echi!" Jis sklido 
iš miško gilumos. Buvo aišku, kad ten eina įnirtingos kautynės. 
Tai nebuvo nei manevras priešo akims apdumti, nei melagin- 
gas pavojus, norint išvilioti iš forto kareivius arba suklaidinti 
sargybinį. Iš skardžių ir kraupių šūkalojimų buvo numanu, kad 
miške liejasi žmonių kraujas. 

Mano bendrakeleiviai.nežinojo, ką tarti. Aš pastebėjau, kad 
jie negalėjo pasigirti ypatinga drąsa. Beje, ji visai nė nerei- 
kalinga, norint iškilti į gėnerolus. Per kautynes aš dažnai 
matydavau, kaip Amerikos karininkai ir generolai baikščiai slėp- 

davosi už medžio arba sienos kyšulio. Vienas jų, kuris po to 
buvo išrinktas dvidešimties milijonų tautos vadu, kartą per 
vieną mūšį slėpėsi pakelės griovyje, saugodamasis atsitiktinių 
šūvių, o tuo tarpu jo pamesta brigada už pusmylio nuo jo 
šauniai kovėsi, vadovaujama jaunesniojo leitenanto. 

Bet kodėl aš čia kalbu apie tai? Pasaulyje daug tokių „did- 
vyrių“. 

— Tai jie, šimts velnių!— sušuko agentas.— Jų, matyt, lau- 
kė ir užpuolė. Ten tikriausiai bus tas niekšas Pauelis! 

— Atrodo, kad taip — atsakė generolas, kurio nervai, matyt, 
buvo tvirtesni, ir jis kalbėjo daug ramiau, — ten tikriausiai bus 
jie. Toje pusėje nėra mūsų kariuomenės — nė vieno baltojo ka- 
reivio. Ten kaujasi tarp savęs indėnai. Užpulti mums draugiški 
vadai. Jūsų tiesa, Tompsonai, tas aišku. | | 

— O jei taip, generole, tai mums nėra ko čia laukti. Jeigu 
jie tykojo Omatlos, tai, žinoma, jų yra daug. Jie turi nugalėti. 
Jo laukti mums nebėra ko. 

— Taip, matyt, nei Omatla, nei Lusta-chadžo neateis. Manau, 
kad galime grįžti į fortą. 

Jie abejojo, nežinodami, ką daryti. Aš supratau, kad abu 
generolai sprendė galvoje klausimą, ar Jiems patogu staiga 
mėsti pradėtą reikalą ir sprukti, 


— O jeigu jie ateis. ..— prabilo „orusis“ karys. 
Dabar ir aš išdrįsau įsikišti, 


— Generole,— pasiūliau aš, — jums leidus, aš galiu pasilikti 
čia. Jeigu jie atvyks, aš tučtuojau. grįšiu į fortą ir jums pra- 
nešiu. | 

Buvo sunku sugalvoti ką nors maloniau abiem generolams. 
Mano pasiūlymą abu didvyriai tučtuojau priėmė ir atsitolino. 
Aš likau vienas. 


Bet netrukus pasigailėjau neapgalvoto savo kilnumo. Genero- 
lai veikiausiai dar nebuvo spėję pasiekti forto, kai kovos gau- 
desys nutilo ir pasigirdo šauksmas: „„Kacha-kuine!“— seminolų 
pergalės šūkis. Aš dar klausiausi tų šaižių šauksmų, bet tuo 
tarpu keletas indėnų išbėgo iš krūmų ir mane apsupo. 

„Net silpnoje žvaigždžių šviesoje galėjau įžiūrėti blizgančius 
durklų ašmenis, šautuvus, pistoletus ir tomahaukus. Ginklai žvil- 
gėjo per daug arti prie mano akių, kad būčiau galėjęs suklysti 
ir juos palaikyti virš galvos mirgančiais jonvabaliais. 

Be to, aš girdėjau skambant plieninius durklus. Indėnai mane 
užpuolė tylėdami, veikiausiai todėl, kad netoli buvo fortas. 
O kada aš surikau, jie mane apsvaigino smūgiu, nuo kurio 
netekau sąmonės ir griuvau žemėn. 


LXII! skyrius 
INDĖNO KERŠTAS 


Po kurio laiko atsipeikėjau ir pamačiau, kad esu apsuptas 
indėnų. Bet dabar jie man jau negrasino, o atvirkščiai — sten- 
gėsi padėti. Mano galva buvo paguldyta vienam ant kelių, 
o kitas mėgino sustabdyti kraują, tekantį man iš žaizdos smil- 
kinyje. Aplink stovėjo kariai, užjaučiamai žiūrėdami į mane. 
Matyt, jie norėjo, kad aš atgaučiau sąmonę. Aš nustebau, ka- 
dangi buvau įsitikinęs, kad jie nori mane nužudyti. Kada jie 
man sudavė tomahaukuųu, aš maniau, kad esu mirštamai sužeis- 
tas. Taip dažnai jaučiasi tie, kuriuos staiga apsvaigina smūgis. 

Buvo malonu, kad tebesu dar gyvas, bet tik lengvai sužeis- 
tas ir kad mane apspitę žmonės nesistengia man daryti nieko 
blogo. | 

Indėnai tyliai šnekučiavosi, svarstydami, ar mano žaizda mirš- 
tama, ir, matyt, džiaugdamiesi, kad likau gyvas. 

— Mes praliejome tavo kraują, bet žaizda nepavojinga; — 
tarė vienas, kreipdamasis į mane gimtąja savo kalba.— Tai aš 
tau sudaviau. Buvo tamsu. Tekančios Saulės drauge, mes tavęs 
nepažinome! Mes manėme, kad tu esi jetikaklukas!. Mes ma- 
nėme, kad jį sučiupsime čia, ir norėjome pralieti jo kraują. 
Jis buvo čia. Kur jis nuėjo? 

Aš parodžiau į fortą. 

— Chulvuk!-— sušuko vienu balsu keletas indėnų. 

Buvo matyti, kad jie nusivylę. Akivaizdžiai subruzdę, jie kurį 
laiką tarėsi, o po to indėnas, kuris pirmasis su manimi kalbė- 
josi, vėl kreipėsi į mane: | 

— Tekančios Saulės drauge, tu nebijok. Mes tau nieko ne- 
darysime, bet tu turi su mumis vykti pas vadus. Nuo čia ne- 
toli. Einam! 


!Jatikaklukas— gražbylys oratorius. Čia turima galvoje vy- 
riausybės agentas. (Autoriaus past.) | 

Aš pašokau ir atsistojau. Jei būčiau dėjęs paskutines pastan- 
gas, gal būčiau galėjęs nuo jų ir pabėgti. Bet šis mėginimas 
galėjo brangiai atsieiti — jie man dar kartą būtų sudavę per 
galvą, o gal ir visai užmušę. Be to, mano priešų mandagumas 
mane nuramino. Aš jaučiau, kad man nėra ko bijoti, todėl ne- 
svyruodamas nusekiau paskui juos. | 

Indėnai išsirikiavo į eilę vienas paskui kitą ir, pastate mane 
į vidurį, tuoj patraukė į mišką. Kiek galėjau suvokti, mes ėjo- 
me į tą pusę, kur būta mūšio. Dabar ten buvo tylu, kariai 
nebešaukė savo pergalės šūkio. Mėnulio šviesoje įsižiūrėjęs 
į veidus, aš pažinau tuos pačius indėnus, kuriuos prieš tai ma- 
čiau pasitarime. Tai buvo mikosokų genties kariai, Oceolos ša- 
lininkai. Iš to nusprendžiau, kad jis ir bus vienas tų vadų, 
pas kuriuos jie mane vedė. Mano spėjimas buvo teisingas. Grei- 
tai išėjome į aikštelę, kurioje stovėjo indėnų kariai; jų galėjo 
būti kokia šimtinė. Aš pamačiau keletą vadų, tarp jų ir Oceolą. 

Viskas aplinkui buvo aplaistyta krauju — reginys tikrai ne- 
įprastas. Visaip susivartalioję, gulėjo žaizdoti lavonai; šviežias 
jų kraujas buvo sukrešėjęs, o akyse, atgręžtose į mėnulį, su- 
stingusi siaubo išraiška. Žmonės gulėjo tomis pozomis, kokiomis 
juos užklupo mirtis. Skalpavimo peilis jau buvo atlikęs baisų 
savo darbą: ant smilkinių matėsi tamsiai raudoni piūviai, ap- 
rietę visą kiaušą ir pašalinę plaukų dangą. Aplink negyvuosius 
slankiojo indėnai su kruvinais skalpais rankose. Kai kuriems 
skalpai tabalavo ant šautuvų vamzdžių. 

Nieko nepaprasto čia neįvyko. Viskas suprantama. Žuvę ka- 
riai buvo išdavikų genties vadų — Lusta-chadžo ir Omatlos — 
šalininkai. Pagal susitarimą su agentu, išdavikų vadai išėjo iš 
Bruko forto su rinktine palyda. Jų planus sužinojo patriotai. 
Jie išdavikus pasekė, kelyje juos užpuolė ir po trumpų kauty- 
nių nugalėjo. Daugumas krito mūšyje, tik vienam kitam su vadu 
Lusta-chadžo pavyko išsigelbėti. Kai kurie drauge su pačiu 
Omatla pateko į nelaisvę ir dar tebebuvo gyvi. Nugalėtojai jų 
iškart nenužudė tik dėl to, kad norėjo tai padaryti iškilminges- 
nėmis aplinkybėmis. 

Aš pamačiau belaisvius, tvirtai oririštus prie medžio. Tarp jų 
buvo ir tas, kuris iš agento Tompsono malonės buvo pakeltas 
į seminolų karalius. Tačiau jo valdiniai jam nerodė nė mažiau- 
sios pagarbos, Aplink jį būriavosi kariai, besistengiantys atlikti 
karaliaus žudiko vaidmenį. Bet vadai juos tvardė, norėdami 

pagal savo liaudies papročius ir įstatymus atiduoti Omatlą teis- 
mui. Kai mes atėjome, jie kaip tik ir vykdė tą teismą ir tarėsi 
tarp savęs. Vienas iš tų karių, kurie manes paėmė į nelaisvę, 
pranešė, kad mes atvykome. Aš pastebėjau, kaip vadai nusivy- 
lė. Matyt, aš buvau ne tas belaisvis, kurio jiems reikėjo. Todėl 
jie į Mane nekreipė dėmesio, ir aš galėjau laisvai vaikščioti ir 
stebėti, kaip jie vykdė teisingumą. 


Teisėjai atliko savo pareigą. Daug ginčytis nebuvo ko, visi 
labai gerai žinojo, kad Omatla — išdavikas. Aišku, jie jį pri- 
pažino kaltu, ir jis turėjo gyvybe išpirkti savo nusikaltimą.. 
Nuosprendį pagarsino viešai: išdavikas turi mirti! Iškilo klau- 
simas: kas jį įvykdys? Norinčių atsirado daug, nes pagal indėnų 
moralės principus nubausti išdaviką buvo laikoma garbės da- 
lyku. Taigi budelį rasti buvo nesunku. Siūlėsi daug kas, bet 
vadų taryba atmetė visų paslaugas. Tokį dalyką reikėjo spręsti 
balsavimu. | 

Visi žinojo priesaiką, duotą Oceolos. Jo šalininkai norėjo, kad 
jis ją ištesėtų, todėl jį išrinko vienbalsiai, ir Oceola tai priėmė 
kaip prievolę. 

Su peiliu rankoje jis priėjo prie surišto belaisvio. Visi susi- 
spietė aplink juos, norėdami pamatyti lemtingąjį smūgį. Stumia- 
mas. kažkokio neaiškaus paskato, nenorom priėjau ir aš. Mes 


stovėjome, užgniaužę kvapą, laukdami, kad tuoj tuoj peilis 
įsmigs išdavikui į širdį. 


Mes matėme, kaip pakilo Oceolos ranka, kuri turėjo kirsti 
smūgį, bet nepamatėme nei žaizdos, nei kraujo. Peilio ašmenys 
perpiovė tik diržus, kuriais buvo surištas belaisvis. Omatla sto- 
vėjo išlaisvintas iš raiščių. Indėnų tarpe pasigirdo murmėji- 
mas. Kam Oceola tai padarė? Nejaugi jis nori suteikti Omatlai 
galimybę pabėgti? 

— Omatla!— prabilo Oceola, rūsčiai žiūrėdamas savo priešui 
į veidą.— Kadaise tu buvai laikomas drąsiu žmogumi. Tave 
gerbė visos gentys, visa seminolų tauta. Baltieji tave papirko, ir 
tu išdavei tėvynę ir bendrą mūsų reikalą. Ir vis dėlto tu nemir- 
si šuns mirtimi! Aš tave sunaikinsiu, bet žudikas nenoriu būti. 
Aš negaliu pakelti rankos prieš bejėgį ir beginklį žmogų ir 
tave šaukiu į garbingą dvikovą. Tada visi pamatys, kad nuga- 
lėjo tiesa... Atiduokite jam ginklus! Tegul jis ginasi, jeigu 
gali, 

Šis netikėtas iššūkis buvo sutiktas nepritarimo riksmais. Tarp 
indėnų atsirado tokių, kurie, būdami pasipiktinę dėl Omatlos 
išdavystės ir dar degdami įniršiu po ką tik pasibaigusių grum- 
tynių, būtų jį subadę čia pat, surištomis rankomis ir kojomis. 
Bet visi matė, kaip Oceola tvirtai pasiryžęs ištesėti savo žodį, 
todėl niekas neprieštaravo. Vienas karys padavė Omatlai to- 
mahauką ir peilį. Tokiais pat ginklais buvo apsiginklavęs ir 
Oceola. Po to žmonės tyliai pasitraukė atatupsti, ir priešininkai 
liko rato viduryje. 

Grumtynės buvo trumpos ir lemtingos. Beveik vienu metu 
Oceola išmušė priešui iš rankų tomahauką, o paskui staigiu 
smūgiu partrenkė jį žemėn. Nugalėtojas pasilenkė prie nugalė- 
tojo, ir jo rankose sužvilgėjo peilis. 

Kai jis atsitiesė, peilio ašmenys jau neblizgėjo mėnulio švie- 
soje: jie buvo patamsėję nuo kraujo. 

Oceola ištesėjo priesaiką — jis pervėrė išdavikui širdį. Su 
Omatla buvo baigta. 


XX X X 

Šį Oceolos darbą baltieji vėliau pavadino žmogžudyste. - Bet 
tai neteisinga. Tokia pat mirtimi mirė Karolis I, Kaligula, Tark- 
vinijus! ir šimtai kitų tironų, laikiusių priespaudoje savo tau- 
tas arba išdavusių savo šalį. J, 

Viešoji nuomonė, susidaranti apie tokius dalykus, ne visada 
būna teisinga. Ji yra kaip chameleonas, keičiantis savo spalvą: 
keičiasi pagal veidmainingą savo laikų dvasią. 

Tai tikras davatkiškumas, begėdiškas ir negarbingas beprin- 
cipiškumas! Tik tą galima pavadinti žudiku, kuris žudo, skati- 
namas žemų, savanaudiškų tikslų. Oceola buvo kitoks Žmogus. 

"Mano būklė buvo keista. Vadai nekreipė į mane dėmesio, ir 
vis dėlto, nors ir kokie mandagūs buvo indėnai, mane paėmę 


! Karolis I-— Anglijos karalius, valdęs 1625—1649 metais. Vyk- 
dė reakcinę feodalinio absoliutizmo politiką, sukėlusią buržuazijos ne- 
pasitenkinimą ir plačiųjų gyventojų masių protestą. Per XVII šimtme- 
čio buržuazinę anglų revoliuciją buvo nuverstas nuo sosto ir 1649 metų 
sausio 30 d. nubaustas mirtimi. Kaligula, Gajus Cezaris, Ro- 
mos imperatorius 37—41 m. e. metais — despotas, žiaurus tironas. Buvo nu- 
žudytas sąmokstininkų. Tarkvinijus — tą vardą turėjo du legen- 
dariniai senovės Romos karaliai. Čia, matyt, minimas Tarkvinijus 
Išdidusis, paskutinis Romos imperatorius (534—509 m. prieš m. e.). 

nelaisvėn, aš negalėjau būti ramus dėl tolimesnio savo likimo. 
Indėnams, sujaudintiems viso to, kas įvyko, ir faktiškai esan- 
tiems karo padėtyje su mano šalimi, galėjo toptelėti galvon 
ir man ištaisyti panašų likimą, kokio susilaukė Omatla. Taigi 
mano savijauta buvo ne iš maloniausių. 


Bet greitai man atlėgo širdis. Tuojau, kai tik buvo sudorotas 
išdavikas Omatla, prie manęs priėjo Oceola ir draugiškai pa- 
davė ranką. Aš buvau laimingas, vėl galėdamas patirti jo drau- 
gystę. Jis pareiškė apgailestavimą, pasakydamas, kad aš buvau 
sužeistas ir paimtas į nelaisvę per apsirikimą. Po to pašaukė 
vieną savo karį ir įsakė mane nulydėti į fortą. 


LXIV skyrius 


NEPAVYKĘS POKYLIS 


Pagal tarnybines pareigas aš parašiau raportą, jame išdėsty- 
damas viską, ką priverstinai mačiau savo akimis. Kai aš tai 
papasakojau, forte kilo pasipiktinimas. Vadovybė tučtuojau iš- 
siuntė kareivius vytis indėnų, o mane paskyrė vedliu. 

Tai buvo tikra kvailystė. Persekiojimas, kaip ir reikėjo tikė- 
tis, baigėsi nesėkmingai. Žinoma, mes suradome kautynių vietą 
ir nukautųjų lavonus, aplink kuriuos jau zujo vilkai. Bet nera- 
dome nė vieno gyvo indėno, negalėjome aptikti net takelio, ku- 
riuo jie pasitraukė. Mūsų buvo keli šimtai kareivių — kone vi- 
sa forto įgula. Jei mūsų būtų buvę mažiau, esu tikras, kad 
priešas vargu ar būtų tylėjęs. 


x XX 


Omatlos mirtis buvo reikšmingas įvykis. Šiaip ar taip, labai 
svarbus savo pasekmėmis. Baltieji Omatlą paskyrė vyriausiuoju 
vadu, genties „karaliumi“. Todėl, jį nužudydami, indėnai atvirai 
parodė savo panieką valdžiai, kuri Omatlai suteikė tą titulą, 
taip pat tvirtą savo pasiryžimą ir toliau priešintis, kada baltieji 
kišis į jų reikalus. Omatlą į savo globą buvo paėmę baltieji. 
Jie jam garantavo saugumą, o toks pažadas yra lygiavertis 
sutarčiai. Todėl jo nužudymas buvo smūgis jo globėjams. Da- 
bar vyriausybė turėjo keršyti už jo mirtį. 

Šis atsitikimas ypač didelį įspūdį padarė Omatlos valdiniams. 
Įgąsdinti jo mirties ir bijodami susilaukti panašaus atpildo, 
daug kas iš jaunesniųjų vadų ir karių paliko. išdavikų gretas 
ir prisidėjo prie patriotų. Daug genčių, kurios lig tol nebuvo 
galutinai apsisprendusios, dabar paskelbė, kad ir jos kovosian- 
čios drauge su visa tauta, ir nesvyruodamos griebėsi ginklo. 

Omatlos mirtis buvo ne vien tik rūstus teisėtumo aktas, bet 
ir gudrus politinis manevras, kurio ėmėsi baltųjų priešai in- 
dėnai. Visa tai įtikinamai rodė, koks išmintingas buvo tasai, 
kuris šį manevrą sumanė ir įvykdė. 

Oceola prisiekė keršyti, ir Omatla buvo pirmoji jo keršto 
auka. Netrukus sekė ir antroji. Išdaviko mirties tragediją už- 
temdė nauja tragedija, dar skaudesnė, baisesnė ir reikšmin- 
gesnė. Vienas svarbiausių šio pasakojimo veikėjų nuėjo nuo 
scenos. 

Vos tik mes atvykome į fortą, maisto produktai ėmė tirpte 
tirpti. Iš anksto nebuvo apsirūpinta valgio atsarga tokiam di- 
deliam kariuomenės daliniui, o jį pristatyti į Kingo fortą vei- 
kiai pasidarė neįmanoma. Mes turėjome nukentėti dėl papras- 
čiausio neapdairumo, už kurį buvo atsakinga mūsų vadovybė, 
nesugebėjusi vesti karo veiksmų. Reikėjo mažinti davinį iki 
minimumo. Mums grėsė vos ne bado mirtis. 

Padėtis susidarė kritiška, bet šį kartą vyriausiasis mūsų va- 
das parodė aukščiausio patriotizmo gestą. Generolas Klinčas, 
kilimo floridietis, ne tik kad turėjo aukštą karinį postą, bet 
dar ir didelę, gražią plantaciją netoli Kingo forto. Jo kukurūzų 
laukai buvo apėmę šimtus akrų, ir kaip tik tuo metu juose 
noko derlius. Generolas be jokių sąlygų atidavė grūdus kariuo- 
menės reikalams. Bet, užuot derlių vežęs į kariuomenės sto- 
vyklą, padarė atvirkščiai: išsiuntė kareivius į laukus, kad jie 
patys suvalytų javus savo maistui. Taigi keturi negausios ka- 
riuomenės penktadaliai pasitraukė iš forto, o forte liko gana 
silpna įgula. Plantacijoje išdygo nauji įtvirtinimai, pavadinti 
Dreino fortu. | , 

Atsirado liežuvininkų, ėmusių skleisti gandus, esą šiame ne- 
paprastame žygdarbyje kilniaširdis senasis generolas vadova- 
vęsis anaiptol ne patriotiniais jausmais. Pasklido kalbos, kad 
„Dėdė Semas“! yra išsigalintis ir dosnus pirkėjas ir už grūdus 


I Dėdė Semas"—ironiškas JAV pavadinimas. 

generolui jis sumokės gerą kainą. Be to, kol kariuomenė stovės 
plantacijoje, nereikėjo bijoti indėnų antpuolio. Beję, gali- 
mas daiktas, kad visa tai buvo tik stovyklos šaipokų prasima- 
nymai. 

Į plantaciją manęs neskyrė. Aš nepriklausiau prie generolo 
numylėtinių ir nebuvau jo štabo karininkas. Mudu su agentu 
likome Kingo forte. 

Dienos slinko nuobodžiai. Taip ėjo savaitė po savaitės. Retas 
laiko paįvairinimas mums būdavo išvykos į Dreino fortą. Daž- 
nai iš savo vietos pasitraukti negalėdavome, nes Kingo forte 
buvo likę labai mažai kariuomenės. Mes gerai žinojome, kad 
indėnai ginkluoti. Jų pėdas nuolat aptikdavome palei įtvirti- 
nimus. Ir išvykos į medžioklę arba net romantiški pasijodinėji- 
mai po aplinkinius miškus — įprastiniai žygiai, ieškant maisto 
atsargų, — visa tai dabar buvo pavojinga. 

Aš pastebėjau, kad agentas pasidarė labai atsargus. Jis retai 
kada išeidavo už forto sienų, o už sargybų linijos nė nosies 
nekišo. Kas Kartą, kai jis žiūrėdavo į mišką arba į tolimas sa- 
vanas, jo veide šmėkščiodavo susirūpinimas, tartum jį būtų 
kamavusi pavojaus nuojauta. Taip buvo po vado išdaviko 
mirties. Agentas girdėjo, kaip Oceola grasino nužudyti Omailą, 
ir, gal būt, net nutuokė, kad vadas turėjo omeny ir jį patį. 
Matyt, jis nujautė savo likimą. 

Atėjo Kalėdos. Tuo metu visur — tarp ledo aisbergų šiaurėje, 
karštose tropikų lygumose, laivuose, tvirtovėse, net kalėjime — 
žmonėms norisi šventes praleisti kuo linksmiau. Tr mūsų tvir- 
tovėje, kaip ir visur, buvo švenčiama. Kareiviai buvo atleisti 
nuo pratybų ir tik sargybiniai stovėjo savo postuose. Tomis die- 
nomis kasdieninis maisto davinys buvo padidintas, ir patiekalų 
stengtasi paruošti kiek galint įvairesnių. Tokiu būdu Kalėdų 
savaitė ėjo linksmai. 


Amerikos kariuomenėje markitantas paprastai būna koks nors 
laimingas nuotykių ieškotojas, dosniai teikiantis karininkams 
kreditą ir skolinantis pinigus. Šventinėse puotose jis tampa jų 
draugu ir išgėrovu. Toks buvo ir Kingo forto markitantas. 

Vieną tokią Kalėdų savaitės dieną markitantas sumanė iš- 
taisyti mums šaunius pietus — forte niekas nebūtų galėjęs iš- 
kelti tokio pokylio. Jis sukvietė visus karininkus, o tarp jų 
garbingiausias svečias buvo agentas. 


Banketas įvyko markitanto namuose. Šis namas stovėjo ki- 
tapus forto sienų, už kokio šimto jardų, prie pat miško, 

Kai pietūs pasibaigė, buvo jau beveik sutemę. Daugumas ka- 
rininkų nutarė grįžti į fortą ir ten ūžti toliau. | 

Agentas ir gal dešimt svečių — karininkų ir civilių — truputį 
užgaišo, norėdami dar išgerti butelį, kitą vaišingoje markitanto 
pastogėje. Aš su kitais karininkais sugrįžau į fortą. 

Vos tik susėdome už stalo, staiga nustebę išgirdome triukšmą 
ir gerai pažįstamą garsą — smarkų šautuvų poškėjimą. Podraug 
su šūviais mūsų ausis pasiekė kraupūs riksmai. Tai buvo in- 
dėnų karo šūkis. Mes tuoj supratome, ką reiškia šitie garsai, 
ir pamanėme, kad priešas užpuolė fortą. Paskubom apsiginkla- 
vę kas kuo galėjom, visi bemat išbėgome iš kareivinių. 

Tik dabar supratome, kad puolamas ne fortas, o markitanto 
namas. Jį apsupo būrys indėnų, išsidažiusių karo spalvomis, 
su plunksnomis plaukuose ir kautynių apranga. Jie puldinėjo 
į visas puses ir grūmojo ginklais, žvarbiai šaukdami: ,„Jo-cho- 
echi!" Retkarčiais drioksėjo pavieniai šūviai, ir pragaištinga 
kulka kiaurai vėrė beviltiškai mėginančią išsigelbėti auką. For- 
to vartai buvo atlapi, ir kareiviai, šlaistęsi už tvoros, bėgo į tor- 
tą, klykdami iš siaubo. Sargybiniai mėgino šaudyti, bet ligi 
markitanto namų nuotolis buvo perdaug didelis, tad nė viena 
kulka nekliudė indėnų. | | 


Artileristai buvo bebėgą prie patrankų. Bet paaiškėjo, kad 
tvirtos, iš rąstų suręstos arklidės, stovinčios tarp forto ir marki- 
tanto namų, buvo patikima priedanga priešams. | 


Staiga šauksmai nutilo, ir būrys tamsiaveidžių karių leidosi 
į mišką. Po kelių minučių jie pasislėpė tankumyne — dingo 
mums iš akių lyg pagal burtininko lazdelės mostą. 

Forto komendantas pasirodė kaip niekam tikęs karininkas. 
Tik dabar jis surinko savo įgulą ir išdrįso išvesti pro forto 
vartus. Pasiekę markitanto namus, mes išvydome baisų reginį. 
Pats šeimininkas, du jauni karininkai, keletas kareivių ir civilių 
gulėjo ant grindų negyvi, jų kūnai buvo vienų žaizdų. Mes tuoj 
pamatėmę agento lavoną. Jis gulėjo paslikas, jo munduras 
buvo suplėšytas ir sukruvintas, kraujas sukrešėjęs ant veido. Še- 
šiolika kulkų buvo pervėrusios jo kūną, o pati didžiausia žaizda 
žiojėjo kairėje krūtinės pusėje. Matyt, peilis jam įsmigo į šir- 
dį. Jei ir nebūtų buvę gyvo liudytojo, "viską mačiusio savo 

akimis, aš vis tiek būčiau sumojęs, kas jam padarė tą žaizdą. 
Bet toks liudytojas buvo — tai negrė virėja; ji lindėjo už spin- 
tos ir tik dabar išėjo iš savo slėptuvės. Ji matė visas šias sker- 
dynes, matė, kaip Oceola kirto agentui paskutinį smūgį. Taigi 
Oceola ištesėjo ir šią priesaiką. 

Trumpai pasitarus, buvo nuspręsta vytis indėnus, laikantis 
visų atsargumo priemonių. Bet, kaip ir praėjusį kartą, tai neda- 
vė jokios naudos, mes neradome net priešo pėdsakų. 


"LXV skyrius 
DEIDO SUTRIUŠKINIMAS 


Nors ir labai liūdna buvo Kalėdų pabaiga, bet netrukus Kin- 
go fortą pasiekė dar liūdnesnė žinia. Mes išgirdome apie įvykį, 
kuris vėliau imta vadinti „„Deido sutriuškinimu. 

Šią žinią mums atnešė draugiškos indėnų genties pasiuntinys. 
Ji mus taip apstulbino, kad iš pradžių niekas nenorėjo tikėti. 

Po to atėjo daugiau indėnų ir visiškai patvirtino pirmojo pa- 
siuntinio žodžius. Įvykis buvo toks tragiškas, kad atrodė mažai 
įtikimas ir beveik nepanašus į tiesą. Ši istorija, nors ir nuda- 
žyta romantiškomis spalvomis, buvo rūsti tikrovė — tikrovė su 
kruvinomis pasekmėmis, tikrovė su visomis smulkmenomis. Da- 
bar karas prasidėjo rimtai. 

Jo prologas buvo tikrai nepaprastas mūšis — nepaprastas tiek 
savo pobūdžiu, tiek savo pasekmėmis. 

Apie šias kautynes gal ne pro šalį bus šį tą papasakojus, 


Jau anksčiau esu minėjęs, kad vienas Jungtinių Amerikos 
Valstijų karininkas išsijuosęs gyrėsi, esą jis pereitų visą semi- 
nolų žemę, lydimas tik vieno kapralo. Šis karininkas buvo 
majoras Deidas. 

Taip jau atsitiko, kad majoras Deidas gavo progą "parodyti 
karinį savo šaunumą, nors šį kartą jis vadovavo ne vienam tik 
kapralui. Bet iš tikrųjų išėjo visai ne taip, kaip kad bylojo 
neapgalvotos, pagyrūniškos jo kalbos. 

Norint suprasti, kaip atsitiko šis nelemtas įvykis, reikia bent 
kiek susipažinti su vietovės žemėlapiu. | 


Vakariniame Floridos pusiasalio krante yra įlanka, kuiią in- 
dėnai vadina „Tampa“, o ispanai — „Espiritu Santo“. Netoli 

tos įlankos anglai kadaise buvo pasistatę Bruko fortą. Ši tvir- 
tovė kiek panėšėjo į Kingo fortą ir buvo už devyniasdešimt 
mylių į pietus nuo pastarojo. 

Bruko fortas buvo antrasis karinis įtvirtinimas, pastatytas ne- 
toli indėnų rezervato; jame buvo telkiama kariuomenė ir lai- 
komi šaudmenys. Čia taip pat buvo persiunčiamasis punktas tai 
kariuomenei, kuri atvykdavo iš Meksikos įlankos uostų. Pra- 
sidėjus karo veiksmams, Bruko forte stovėjo apie du šimtai 
kareivių, daugiausia artileristų. Pėstininkų ten „buvo labai 
mažai. | T | 

Netrukus po sužlugusio pasitarimo Kingo forte ši kariuomenė, 
arba, tiksliau, jos dalis, generolo Klinčo įsakymu turėjo prisi- 
dėti prie pagrindinio korpuso. 

Pagal šį įsakymą šimtas kareivių. ir atitinkamas skaičius ka- 
rininkų išžygiavo į Kingo fortą. Daliniui vadovavo „majoras 
Deidas. 

1835 metų Kūčių dieną dalinys išėjo iš Bruko forto pakiliai 
nusiteikęs, ištroškęs skinti pergalės laurus mūšiuose su priešu. 
Kareiviai tikėjosi, kad tai bus pirmosios kautynės šiame kare 
ir todėl pergalė jiems suteiksianti didelės "garbės. Apie pralai- 
mėjimą niekas nė negalvojo. 

Plėvėsavo vėliavos, trankiai dundėjo būgnai, plyšojo fanfa- 
ros ir triūbos, skelbdamos puolimą. Drioksėjo patrankų saliu- 
tas, pritariamai šūkavo draugai, dalinys pakilo į žygį — pražū- 
tingą žygį, iš kurio jam nebuvo lemta sugrįžti. 

Lygiai už savaitės, gruodžio 31 dieną, prie Bruko forto vartų 
ropomis atšliaužė žmogus. Jo drabužiai buvo vienų skutų, per- 
mirkę, brendant per upelius, aplipę pelkių purvu, dulkini ir 
kruvini, ir vos galėjai pažinti, kad tai Deido eilinio kareivio 
uniforma. Jis turėjo penkias žaizdas — dešiniojoje šlaunyje, gal- 
voje, palei smilkinį, kairiojoje rankoje ir nugaroje. Jis buvo 
išbalęs, išsekęs, nusikamavęs ir panašus į skeletą. Seni jo drau- 
gai šiaip taip jį pažino, kada jis silpnu ir drebančiu balsu pa- 
sakė savo vardą: „Eilinis Klarkas iš antrojo artilerijos pulko." 
Netrukus po to kiti du kareiviai, eiliniai Spretas ir Tomas, 
atsirado tokios pat apverktinos išvaizdos. Jie papasakojo tą patį, 
ką ir Klarkas. Deido dalinį užpuolė indėnai, sutriuškino ir su- 
naikino beveik iki paskutinio kareivio. Tiktai trys liko gyvi iš 
visų tų, kurie pakilo į žygį, didžiuodamiesi savo galybe ir 
tikėdamiesi laimėjimo ir garbės. Jų pasakojimas buvo tikras 

aliai vienas žodis. Iš viso dalinio išsigelbėjo tik šie žmonės. 
Likusieji šimtas šeši padėjo galvą Amazūros krantuose. Vietoj 
laurų atpildas jiems buvo kapo kryželis. 

Anie trys išsigelbėjo atsitiktinai: gavę tomahauko smūgį, jie 
apsimetė mirę. Po mūšio jiems pavyko nušliaužti į šalį ir pa- 
siekti fortą. Klarkas keturpėsčias nuropojo daugiau kaip še- 
šiasdešimt mylių, nusikasdamas po mylią į valandą. | 


LXVI skyrius 
MŪšIO LAUKAS 


Deido būrio sutriuškinimas neturi lygaus pavyzdžio visoje ka- 
rų su indėnais istorijoje. Niekad nė vienas susirėmimas nebuvo 
toks pragaištingas baltiesiems. Deido dalinys buvo sunaikintas 
grynai — net iš tų trijų kareivių, kurie atšliaužė į fortą, vėliau 
du mirė nuo žaizdų. 


Tačiau indėnai neturėjo lemiamos jėgų persvaros prieš savo 
priešą. Tik jie buvo daug gudresni ir geriau išmanė karo 
taktiką. 


Majoro Deido būrys buvo užkluptas, kai kėlėsi per Amazū- 
ros upę!. Tai buvo plyna vietovė, kurioje augo plonos ir retos 
pušys, taigi indėnai neturėjo nei patogesnių pozicijų, nei ge- 
resnės priedangos. Pagal skaičių jų buvo ne daugiau, kaip du 
vienam baltajam, o karuose su indėnais tai buvo laikoma „nor- 
maliu jėgų santykiu“. Į nedidelę indėnų persvarą baltieji visa- 
da žiūrėjo su panieka. 

Daugumas indėnų atjojo raiti, bet stovėjo toli nuo šautuvų 
ugnies, ir tik pėstininkai ėjo į mūšį. Indėnų pergalė buvo to- 
kia staigi, kad net nereikėjo šauktis raitelių pagalbos. 

„Pirmoji šūvių papliūpa buvo tokia pragaištinga, kad Deido 
dalinys visiškai pakriko. Kareiviai negalėjo trauktis — indėnų 
raiteliai jiems užėjo iš sparno ir atkirto kelią atgal. 

Pats Deidas ir daugumas jo karininkų krito nuo pirmųjų šū- 
vių, o gyviems išlikusiems nebuvo ko daugiau daryti, kaip at- 
sišaudyti. Iš suvirtusių medžių jie pamėgino susikrauti trikampį 
brustverą, bet smarki indėnų ugnis greitai sustabdė pradėtą 
darbą ir įtvirtinimą jie tepakėlė iki pusės. Į šitą nepatikimą 


! Amazūros upę indėnai vadina Vitlakučiu. (Autoriaus past.) 

priedangą pasitraukė išlikę gyvi po pirmojo antpuolio, bet ir 
jie vienas po kito greitai tirpo nuo taiklių priešo šūvių. Netru- 
kus buvo nukautas paskutinis kareivis, ir mūšis pasibaigė. 

Kada truputį vėliau kariuomenė atvyko į tą vietą, trikampis 
įtvirtinimas ištisai buvo apverstas negyvais žmonių kūnais. Ka- 
reiviai gulėjo vienas ant kito, skersai ir išilgai, sustingę bai- 
siomis pozomis. 

Po to visais balsais buvo šaukiama, kad indėnai nežmoniškai 
kankinę sužeistuosius ir žaloję nukautuosius. Tai netiesa. Su- 
žeistųjų jie nekankino, kadangi jų nebuvo. Išskyrus tris pabė- 
gusius, nė vienas neišliko gyvas. O keletą lavonų, keršydami 
už nuoskaudas, sužalojo pabėgusieji negrai. 

Tiėsa, kai kurie lavonai buvo nuskalpuoti, bet toks jau indėnų 
karo paprotys. O baltieji vėliau pasisavino šį jų paprotį ir daž- 
nai darė tą patį ypač nuožmaus įniršio akimirkomis. | 

Generolo įsakymu aš su keliais karininkais lankiausi mūšio 
vietoje. Oficialus to lankymosi pranešimas bus geriausias nu- 
galėtojų elgesio įrodymas: 

„Majoro Deido dalinys buvo sumuštas gruodžio dvidešimt 
aštuntosios rytą už keturių mylių nuo stovyklos, kur jis buvo 
sustojęs nakvynės. Kai jį staiga užpuolė gausus priešas, jis 
žygiavo keliu, išsirikiavęs į koloną. Indėnai pakilo iš žemaūgių 
palmių brūzgyno ir akimirksniu atsidūrė visai arti dalinio. Į dar- 
bą buvo paleistos muškietos, peiliai ir durtuvai, ir prasidėjo 
žūtbūtinis mūšis. Per antrą puolimą indėnai jau šaudė sužeis- 
tųjų ir nukautųjų mūsų kareivių muškietomis. Visi artileristai 
žuvo nuo kryžminės priešo ugnies, patrankos buvo pagrobtos, 
lafetai sudaužyti ir sudeginti, o pačios patrankos sumestos į van- 
denį. Kautynėse dalyvavo daug negrų. Indėnai nenuėmė nė 
vieno skalpo. O negrai, atvirkščiai, velnišku žiaurumu piaustė 
gerkles tiems, kieno riksmai ir vaitojimai rodė, kad jų gyvybė 
dar teberusena.“ 

O štai ir kitas oficialus pranešimas: 

„Mūšio vietą mes pasiekėme iš užnugario. Mūsų avangardas 
jau buvo ją bepraeinąs, bet staiga vadas ir štabo karininkai 
išvydo baisiausią reginį, kokį tik galima įsivaizduoti. Iš. pra- 
džių mes pastebėjome keletą sulaužytų ir išsvaidytų dėžių, pas- 
kui vežimą ir du negyvus jaučius, kurie tartum miegojo junge. 
Dešinėje, nuošaliau, gulėjo du ar trys arkliai, už kelių žingsnių 

pamatėme lyg ir kokį trikampį brustverą. To trikampio vidu- 
je — šiaurės ir vakarų pusėje — gulėjo apie trisdešimt lavonų. 
Tai buvo jau beveik skeletai, nors ant jų dar tebekarojo dra- 
bužiai. Jie buvo sukritę tomis pozomis, kuriomis juos mūšyje 
užklupo mirtis. Mirdami kai kurie griuvo ant žuvusių savo 
draugų, bet daugumas gulėjo palei pat rąstus, galvomis į brust- 
verą, iš už kurio jie atsišaudė; pasliki jų kūnai su pasibaisė- 
tinuų taisyklingumu sudarė lygiagretes tiesiąsias. Indėnai, matyt, 
nelietė žuvusiųjų, tik keletui žmonių buvo nulupti skalpai. 
Kaip paaiškėjo, tai buvo negrų — indėnų sąjungininkų — dar- 
Las! Karininkus lengvai galėjai pažinti: brangios segės kakla- 
raiščiuose, auksiniai žiedai ant pirštų ir pinigai kišenėse liko 
nepajudinti. Mes palaidojome aštuonis karininkus ir devynias- 
dešimt aštuonis kareivius. | 

Reikia priminti, kad užpulta buvo ne už uolų, bet lygioje 
vietovėje, apaugusioje retu mišku, kur indėnai slėpėsi tarp že- 
maūgių palmių ir aukštoje žolėje.“ 

Iš tų pranešimų matyti, kad Deido dalinį indėnai užpuolė, 
ne užsigeidę pasiplėšti arba norėdami klastingai atkeršyti. Ne, 
jie vadavosi kilnesniais ir nesavanaudiškais sumetimais — ginti 
savo žemę, savo židinius ir namus. | 

-Pranašumą, kurį jie turėjo prieš Deido dalinį, sudarė tik tai, 
kad jie slėpėsi užuolandoje ir sugebėjo užpulti netikėtai. Be 
abejo, majoras buvo narsus karininkas, bet jam trūko savybių, 
būtinų geram vadui, ypač kovoje su tokiu priešu. Karą jis 
pažinojo tik teoriškai, iš knygų, kaip ir daugumas Amerikos 
karininkų. Majorui stigo sugebėjimų, būdingų didiesiems kar- 
vedžiams — greitai prisitaikyti prie mūšio aplinkybių. Savo da- 
linį jis vedė tartum į paradą. Tuo būdu neužkirto kelio bai- 
siam pavojui ir galų gale pražudė dalinį. | 

Bet jeigu baltųjų vadui šiame pragaištingame mūšyje trūko 
karvedžiui būtinų savybių, tai indėnų vadas jų turėjo su kau- 
pu. Netrukus paaiškėjo, kad pasala, puolimo planas ir sėkmin- 
gas jo įvykdymas — viskas buvo sumanyta ir įvykdyta jauno 
Raudonųjų Lazdų genties vado Oceolos. 

Kautynių vietoje, džiaugdamasis savo laimėjimu, jis išbuvo 
neilgai. Tą patį vakarą Kingo forte, už keturiasdešimt mylių 
nuo tos vietos, kur buvo sutriuškintas Deido dalinys, vyriau- 
sybės agentas Tompsonas krito nuo Oceolos rankos. 

LXVII skyrius 
MŪšIS PRIE VITLAKUČIO 


Vyriausybės agento nužudymas reikalavo skubaus keršto. 
Keletas pasiuntinių tuojau išlėkė į Dreino fortą. Kai kurie pa- 
teko į priešo rankas, bet kitiems pavyko laimingai pasiekti pa- 
skyrimo vietą. Sekantį rytą, švintant, daugiau kaip tūkstančio 
vyrų dalinys pakilo į žygį ir patraukė Amazūros upės link. 
Buvo nutarta užpulti indėnų šeimas — jų tėvus, motinas, žmo- 
nas, seseris, vaikus... Jos slėpėsi didžiuliuose Floridos lagūnų 
ir pelkių plotuose, ir tai buvo žinoma generolui. Jis norėjo jas 
paimti į nelaisvę ir laikyti įkaitais tol, kol indėnai nusileis. 

Visi kareiviai, kurie tik buvo laisvi nuo forto gynybos, išėjo 
į žygį. Aš gavau įsakymą lydėti šią baudžiamąją ekspediciją. 
Iš nugirstų pokalbių greitai suvokiau kareivių nuotaikas. Juos 
įpykino atsitikimas Kingo forte, o Deido dalinio sutriuškinimas 
visai įsiutino. Aš supratau, kad jie neketina imti belaisvių: se- 
ni ir jauni, moterys ir vaikai — visi turi būti nužudyti. Jokio 
pasigailėjimo nė vienam indėnui! 

Apsunkusia širdim galvojau apie masinį nekaltųjų naikinimą. 
Vietos, kur slėpėsi nelaimingosios šeimos, dabar buvo tiksliai 
sužymėtos, Mūsų vadovai puikiai žinojo, kaip ten nusigauti, 
ir, atrodė, nesėkmės negalėjo būti. Tačiau mūsų laukė nusivy- 
limas. Žvalgai mums pranešė, kad daugumas indėnų karių išėjo 
toli, nežinoma kryptimi, bent jau ten, kur mes jokiu būdu 
negalėjome jų pasiekti. Mes turėjome užpulti lizdą, kada erelių 
ten jau nebuvo. Todėl kareiviai gavo įsakymą žygiuoti tylo- 
mis, slaptais takeliais. 

Dieną prieš tai daug kam galėjo atrodyti, kad Ši ekspedicija 
bus tik malonus pasivaikščiojimas, kur negresia nė mažiausias 
pavojus. Bet žinia, kad sutriuškintas Deido dalinys, kareiviams 
padarė vos ne magišką įspūdį. Tai išgirdę, pirmiausia jie įsiu- 
to, o antra, pasidarė daug atsargesni. Pirmą kartą gyvenime 
jie pradėjo žiūrėti į indėnus su pagarba ir net baime. Vadinasi, 
indėnai sugeba kautis ir naikinti priešą. Ši baimė dar labiau 
padidėjo, kai iš Deido žuvimo vietos atvyko pasiuntiniai ir 
mums papasakojo naujas to kruvino įvykio smulkmenas. Todėl 
kareiviai dabar ne be būkštavimo žygiavo į pačią šalies širdį, 
užimtą priešo. Net pramuštgalviai savanoriai, ir tie netrikdė ri- 
kiuotės ir tylėdami žygiavo pirmyn. 

Apypiete pasiekėme Amazūros upę. Norint patekti į plačius 
lagūnų ir pelkių plotus, reikėjo upę pereiti. Vedliai mėgino 
surasti brastą, bet vis negalėjo jos aptikti. Upė buvo plati, 
juoda ir gili. Perplaukti ją plaukte, net sėdint ant arklių, ne- 
buvo jokios galimybės. 

Ar tik mūsų neapgavo savi vedliai? Ne, tai neįmanoma! Nors 
vedliai buvo indėnai, bet jie jau įrodė savo ištikimybę baltie- 
siems. Be to, jie jau buvo susikompromitavę savo gentainių 
akyse ir savo tautos lūpomis pasmerkti mirti. Mūsų praiaimėji- 
'mas buvo ir jų pragaištis. | 

Kaip vėliau paaiškėjo, mūsų įtarinėjimai neturėjo pagrindo: 
išdavystės čia nebūta. Vedliai patys išklydo iš kelio. Ir tai bu- 
vo mūsų laimė. Jei nebūtų įvykusi ši klaida, generolo Klinčo 
kariuomenę butų ištikusi tokia pat tragedija, kaip ir majoro 
Deido dalinį, tik daug didesnė. 

Jei būtume radę brastą, kuri buvo už dviejų mylių pavande- 
niui, mes būtume tiesiai užėję ant pasalos, sumaniai paruoštos 
jaunojo vado. Jis puikiai išmanė miško kautynių taktiką. Gan- 
dai, esą indėnai išvykę į tolimą žygį, buvo tik karinė gudrybė, 
preliudija į daugybę strateginių manevrų, sugalvotų Oceolos. 

Tuo metu indėnai buvo ten, kur mes turėjome nueiti, jei mū- 
sų vedliai nebūtų paklydę. Indėnai buvo užėmę abi brastos pu- 
ses. Jie slėpėsi žolėje kaip gyvatės ir turėjo mus užpulti tuo 
momentu, kai tik būtume pasiekę upę. Generolo Klinčo ka- 
riuomenei buvo didžiausia laimė, kad turėjo tokius netikusius 
vedlius! 

Šios aplinkybės generolas nežinojo. Jei jis būtų gavęs pra- 
nešimą, kad priešas taip pavojingai arti, tikriausiai būtų daręs 
kitaip. Dabar jis davė įsakymą sustoti ir keltis per upę toje 
vietoje. 

Švendrynuose kariai susirado keletą valčių ir indėniškų lai- 
velių. Jais lengvai galėjo persikelti pėstininkai, o kavaleristai 
turėjo plaukte plaukti per upę, sėdėdami ant arklių. 

Iš rąstų buvo surišti plaustai, ir prasidėjo kėlimasis. Šį ma- 
nevrą mes atlikome gana vikriai, taigi trumpiau kaip per va- 
landą pusė kareivių jau buvo kitoje pusėje. Aš atsidūriau jų 
tarpe, bet nesidžiaugiau šia sėkme. Man buvo sunku dalyvauti 
bejėgių moterų ir vaikų žudynėse. Ir man tarsi akmuo nuo 
širdies nusirito, aš vos nepašokau iš džiaugsmo, kai miško gi- 
lumoje nuskambėjo seminolų. karo šūkis ,„Jo-cho-echi!“ Tuoj 

po jo šupoškėjo šūviai, kulkos pradėjo 2vimbti ore, kapodamos 
šakas nuo medžių. Mes pamatėme, kad mus puola gausi indėnų 
kariuomenė. 

Būrio dalis, suspėjusi persikelti per upę, pasislėpė krante tarp 
didelių medžių, todėl pirmoji indėnų papliūpa ypatingos žalos 
nepadarė. Vis dėlto keletas kareivių krito, o kitiems grėsė 
rimtas pavojus. | 

Mūsų kareiviai paieido atsakomąją papliūpą, indėnai vėl mums 
atsakė, savo ruožtu kareiviai irgi neliko skolingi, čia be palio- 
vos šaudydami, čia vėl atsiliepdami padrikomis papliūpomis ar 
pavieniais šūviais. Kartais mes visai sustabdydavome ugAį. 

Kurį laiką nė viena pusė nepatyrė rimtų nuostolių. Tačiau 
buvo aišku, kad indėnai, pasislėpę miškelyje, turėjo patoges- 
nes pozicijas ir mus supo. Mes negalėjome pajudėti iš savo 
vietos, kol persikels kuo daugiau mūsų kareivių, ir tik tada ke- 
tinome „pereiti į durtuvų ataką, priversti priešą stoti į atvirą 
mūšį. 

Taigi kariai kėlėsi per upę, o mes juos dengėme. Bet. veikiai 
mūsų padėtis pablogėjo. Visai priešais mūsų pozicijas į upę 
buvo įsiterpusi siaura sekluma, tarsi nedidelis pusiasalis. Ji 
buvo žemesnė už kranto seklumą, išskyrus tą jos kraštą; kur 
buvo susidariusi maža salelė. Šitoje salelėje augo tankūs, am- 
žinai žaliuojantys medžiai — palmės, ąžuolai, magnolijos. 

Mes būtume labai išmintingai padarę, jei būtume užėmę tą 
salelę, kada kėlėmės per upę, bet generolas išleido iš akių to- 
kią galimybę. Indėnai bemat tai suvokė ir, kol mes susigrie- 
bėme, perbėgo sąsmauką ir užėmė salelę. To gudraus manevro 
pasekmių ilgai laukti nereikėjo. Indėnai pradėjo šaudyti į val- 
tis, plaukiančias per upę. Srovė nešė valtis žemyn, kaip tik 
link miškingosios salelės. Iš žalio medžių šešėlio be' pertrūkio 
sruvo melsvas šūvių dūmelis, ir švininės kuikos dirbo pragaiš- 
tingą savo darbą. Žmonės virto nuo plaustų arba sunkiai griu- 
vo per valčių kraštus į vandenį, sužeisti ir negyvi. O mūsų 
muškietų ugnis, be atvangos leidžiama į salelę, niekaip negalėjo 
išmušti įžūlių priešų, pasislėpusių tankiuose lapuose. 

Indėnų ten buvo ne taip jau daug. Kada jie bėgo per są- 
smauką, mes galėjome juos visus šuskaityti. Bet, matyt, jie 
buvo geriausi kariai ir patys taiklieji šauliai, ir nė vienas šūvis 
nėjo veltui. Tai buvo pati aršiausia mūšio vieta. Kitose vietose 
kautynės ėjo lygesniu jėgų santykiu. Abi pusės kovėsi medžių 

priedangoje ir neturėjo didelių nuostolių. Bet salelėje įsitvirtinę 
keletas indėnų mums darė daugiau žalos, negu visos kitos priešo 
jėgos. 

Vienintelis būdas išvyti indėnus iš salelės buvo durtuvų 
ataka. 

Toks buvo generolo sumanymas. Ši priemonė atrodė bevil- 
tiška. Kiekvienas, kas tik išdrįs pajudėti, apšaudomas pragaiš- 
tingos pasislėpusio priešo ugnies, be jokio abejojimo, rimtai ri- 
zikuos gyvybe. ž 
„Kaip nustebau, kada šis uždavinys buvo pavestas man. Pri- 
sipažįstu, mūšyje niekad nerodžiau pernelyg didelės drąsos ar- 
ba užsidegimo. Bet įsakymas buvo duotas paties generolo, ir jį 
vykdyti reikėjo tučtuojau. Aš ryžausi jam paklusti, nors ir be 
ypatingo entuziazmo. 

Aš turėjau keletą žmonių, ginkluotų šautuvais. Jų buvo ne 
daugiau kaip indėnų. Su jais ir patraukiau į salelę. 

„Aš puikiai supratau, kad lendu į tikros mirties nasrus. Vei- 
kiausiai tą patį jautė ir kareiviai, ėję su manimi. Tačiau, net 
žinodami tai, mes negalėjome pasielgti kitaip. Visų akys bu- 
vo nukreiptos į mus: mes turime eiti pirmyn ir nugalėti arba 
mirti! 

Po kelių akimirkų mes jau buvome sąsmaukoje ir sparčiai 
žygiavome į salelę. 

+ Mes tikėjomės, kad indėnai mūsų nepastebės ir mes juos 
apeisime. | 

Tuščios viltys! Priešai iš pat pradžių akylai sekė mūsų ma- 
nevrą ir, užtaisę šautuvus, laukė mūsų. | 

Vos suvokdami, koks didelis pavojus mums gresia, mes vis 
ėjome pirmyn ir pagaliau atsidūrėme už dvidešimt jardų nuo 
miško. 

Staiga tarp medžių pakilo mėlynas dūmelis ir blykstelėjo rau- 
dona liepsna. Man pro galvą prazvimbė kelios kulkos. Už nu- 
garos pasigirdo riksmai ir vaitojimai. Aš atsigręžiau ir pama- 
čiau, kad visi mano draugai kritę — negyvi arba vaduojasi 
mirtimi. 

Tuo tarpu iš miško tankmės mane pasiekė balsas: 

— Grįžkite, Rendolfai! Grįžkite! Simbolis, kurį nešiojate ant 
krūtinės, jus išgelbėjo. Bet mano kariai įtūžę, kraujas virte ver- 
da jų krūtinėse! Neerzinkite jų! Grįžkite! Atgal! Atgal! 


245 


LXVIII skyrius 
PERGALĖ, PASIBAIGUS! ATSITRAUKIMU 


Aš nemačiau žmogaus, kuris tai sakė; tankūs lapai visiškai 
jį užstojo nuo mano akių. Bet aš tuoj pažinau iš balso: tai 
buvo Oceola. . 

Negaliu net apsakyti, ką pajutau tą akimirką, ir neatsimenu, 
kaip pasielgiau. Mano galvoje buvo chaosas ir sąmyšis, baimė 
ir nustebimas. Aš tik atsimenu, kad dar kartą atsigręžiau į sa- 
vo draugus ir pamačiau, jog dar ne visi nukauti. Vieni gulėjo 
nejudėdami, bet kiti krutėjo ir dejavo. Vadinasi, jie dar: buvo 
gyvi! 

Kaip apsidžiaugiau, pamatęs, kad. kai kurie pakilo ir skubėjo 
pasislėpti, o kiti ėmė šliaužti ropomis. 

Priešas iš miškelio vis dar šaudė, ir aš, stovėdamas lyg stabo 

ištiktas, pamačiau, kaip du ar trys mano kariai nugriuvo į ŽO- 
lę, pakirsti mirštamos kulkos. 
"Tarp sužeistųjų, gulinčių prie mano kojų, buvo vienas jau- 
nuolis, kurį gerai pažinojau. Kulka jam buvo perėjusi per abi 
kojas, ir jis negalėjo paeiti. Jis maldavo pagalbos, ir tai mane 
išjudino iš sustingimo. Aš atsiminiau, kad tas jaunuolis kadaise 
man buvo padaręs didelę paslaugą. Beveik nesąmoningai aš 
pasilenkiau, čiupau jį ir ėmiau nešti. Stengdamasis kuo skubiau 
išsigauti iš sąsmaukos, aš su savo našta šliaužiau taip greitai, 
kiek tik leido jėgos! Atsikvėpti sustojau tik tada, kai indėnų 
šautuvų ugnis man jau buvo nebe pavojinga. 

Mane pasitiko būrys kareivių, pasiųstų dengti mūsų atsi- 
traukimo. Aš jiems atidaviau sužeistąjį draugą, o pats su liūd- 
na žinia nuskubėjau pas generolą. 

Man nereikėjo nieko raportuoti. Mūsų .žygis buvo stebimas, 
ir visas dalinys žinojo apie mus ištikusią nesėkmę. Generolas 
nepasakė nė žodžio ir be jokių paaiškinimų mane nusiuntė į ki- 
tą sparną. 

Visi smerkė generolą už neapgalvotą įsakymą užimti salelę 
tokiomis menkomis jėgomis. O aš įsigijau narsaus karininko 
1eputaciją. 

„ Kautynės truko dar gal kokią valandą. Tai buvo pavieniai 
susirėmimai pelkėse ir tarp medžių. Nei mums, nei indėnams 
čia nepavyko pasiekti įtikinamos persvaros. Abi pusės vis lai- 
kėsi pradinėse pozicijose. Tačiau priekyje visą mišką turėjo už- 

ėmę indėnai. Jei būtume nusprendę trauktis, būtume pražudę 
visą dalinį, kadangi atsitraukimui tebuvo vienas kelias: atgal 
per upę. O ją apšaudė priešas. Likti toliau savo pozicijose taip 
pat buvo pavojinga. Nieko negalėjome daryti, kadangi buvome 
prispausti prie upės kranto. Mes tuščiai mėginome išmušti in- 
dėnus iš miškelio. Patyrę vieną nesėkmę, mes negalėjome ryžtis 
tokiam bandymui antrą kartą. Tai būtų buvusi tikra pražūtis, 
tačiau likti toje pat vietoje irgi buvo ne- mažiau rizikinga. Ka- 
reiviai teturėjo labai mažai maisto, ir tas pats baigėsi ir badas 
jau žvelgė į akis. Mūsų padėtis kas valandą blogėjo. 

Mes įsitikinome, kad priešas buvo mus apsupęs. Indėnai mus 
laikė aprietę pusračiu, ir kiekvienas jų stovėjo už medžio, ku- 
ris saugojo nuo mūsų šūvių. Mes sudarėme gynybinę liniją, 
kuri buvo tokia pat stipri, kaip ir įtvirtintų tranšėjų linija. 
Prasibrauti pro tą liniją be didelių gyvosios jėgos nuostolių bu- 
vo neįmanoma. | 

Dabar buvo matyti, kad mūsų priešų skaičius vis didėjo. 
Ypatingas šūkis, pažįstamas seniems kareiviams, pranašavo, kad 
atvyksta vis nauji ir nauji indėnų būriai. Mes pradėjome būkš- 
tauti, kad imame netekti jėgų persvaros, kad priešas greitai 
mus nugalės. Visus apėmė niūrus nusiminimas. 

Per šaudymąsi pamatėme, kad daugelis indėnų turėjo šau- 
tuvus ir muškietas. Kai kurie buvo su karine apranga. Ypač 
į akis krito vieno iš vyriausiųjų vadų apdaras. Nuo jo pečių 
žemyn driekėsi didelė šilkinė skraistė, panaši į tuos apsiaustus, 
kuriuos nešiojo ispanai konkvistadorių! laikais. Buvo aiškiai 
matyti raudoni ir balti dryžiai su žydru žvaigždėtu laukų kam- 
pe. Visų kareivių žvilgsniai pakrypo į tą skraistę. Visi pamatė, 
kad šis fantastinis apdaras, taip įžūliai demonstruojamas, buvo 
mylima mūsų tėvynės vėliava. 

Tai buvo išraiškingas ženklas. Tačiau jis mūsų nenustebino. 
Kaip indėnai įsigijo karinius šautuvus, muškietas ir vėliavą, 
buvo nesunkų paaiškinti — tai trofėjai, paimti mūšyje su Deidu. 
Visi žiūrėjome į šiuos daiktus su karčiu, bet bejėgišku pykčiu. 
Tačiau keršto valanda už siaubingą draugų likimą dar nebuvo 
išmušusi. | 
"Labai galimas daiktas, ir mes būtume susilaukę tokios pat da- 
lios, jei ilgiau būtume užtrukę toje vietoje, Bet staiga vienam 


I! Konkvistadoriai— - ispanai, Centrinės ir Pietų Amerikos už- 
kariautojai XVI amžiuje. 

karininkui, sėham indėnų karų dalyviui, kariavusiam dar Hiko- 
riui vadovaujant, gerai pažįstančiam indėnų mūšio taktiką, 
dingtelėjo į galvą puiki mintis. Jis pasiūlė atsitraukimo planą, 
ir generolas tą planą priėmė. 

Pagal to karininko patarimą, savanoriai, dar neperplaukę upės, 
turėjo apsimesti, kad ruošiasi išlipti kitoje pusėje kiek aukščiau 
prieš tėkmę. Tai buvo puikus strateginis manevras. Jeigu toks 
planas išdegtų, priešas atsidurtų tarp dviejų ugnių, ir mums 
pavyktų pralaužti jų eiles ir išeiti iš apsupimo. ' 

Ši apgavystė pasisekė. Mūsų suklaidinti, indėnai puolė pa- 
upiu aukštyn, stengdamiesi mums sukliudyti. Apsuptoji mūsų 
kariuomenė sumaniai tuo pasinaudojo ir greitai atsidūrė ne- 
navojingame krante. Klastingas priešas buvo pėrdaug atsargus 
ir neišdrįso vytis. Taip pasibaigė mūšis prie Vitlakučio. 

Tuoj buvo sušauktas pasitarimas, ir visi priėjo vieningą nuo- 
monę: negaištant laiko, grįžti į Kingo fortą. Mes pakilome į žy- 
gį ir netrukus, be tolimesnių nuotykių, buvome forte. 


LXIX skyrius 
DAR VIENAS MŪšIS PELKĖJE 


Po šių kautynių dalinio nuotaikos pasikeitė. Besaikis gyrima- 
sis liovėsi, ir pasidarė nebe taip sunku tvardyti savo kailyje 
nenustygstančius kareivius, besiveržiančius į mūšį. Niekas: da- 
bar nerodė ypatingo noro dar kartą keltis į kitą Vitlakučio 
upės krantą. Taigi buvo nutarta nekiršyti indėnų „lizdo“, kol 
gausim pastiprinimą. Savanoriai buvo prislėgti, stovyklos gy- 
venimas jiems įkyrėjęs. O netikėtas indėnų atkirtis atvėsino jų 
karštį. Niekas nepagalvojo, kad jų priešinimasis bus toks beato- 
dairiškai drąsus ir kruvinas. Priešą, į kurį lig šiol buvo žiūrima 
su panieka, nors jo taktika sukėlė didelį įniršį ir troškimą at- 
keršyti, — tą priešą dabar imta gerbti ir jo bijoti. 

Mūšyje prie Vitlakučio Jungtinių Valstijų kariuomenė ne- 
teko apie šimto žmonių. Buvo manoma, kad indėnai prarado 
žymiai daugiau. Bet tai buvo tik spėjimas. Niekas niekados 
nematė nukautų seminolų. Beje, buvo tikinama, kad indėnai 
per mūšį nusineša savus sužeistuosius ir nukautuosius. 

Be abejojimo, kautynėse prie Vitlakučio ir kai kurie mūsų 
priešai gavo „pabučiuoti žemę". Bet, šiaip ar taip, jų nuostoliai 

buvo kur kas mažesni už mūsiškius. Vis dėlto istorikai šias 
kautynes išliaupsino kaip didelę „pergalę“. Vyriausiojo kariuo- 
menės vado pranešimas ligi šiol tebelaikomas archyvuose — 
idomus karinės literatūros pavyzdys. Tame dokumente išvar- 
dinami visi karininkai ir kiekvienas apibūdinamas kaip nepa- 
prastas didvyris. Retas tuščiagarbystės ir pagyrūniškumo pa- 
minklas! | 
„Jei sakysime tikrą teisybę, tai raudonodžiai skaudžiai mus 
apkūlė. Kariuomenė nusiminė, ji slopino savyje tūžmastį. Klin- 
čas, geras šenas generolas, kurį karo istorikai pavadino „ka- 
reivių draugu“, dabar jau nebuvo laikomas didžiuoju karve- 
džiu. Jo garbė užgeso. 

Jei Oceola ir pyko širdyje ant jo, tai nuo šiol galėjo būti 
visiškai patenkintas ir senąjį veteraną palikti ramybėje. Klinčas 
dar buvo gyvas, bet karinė jo garbė mirusi. 


XXX 


Kai buvo paskirtas naujas vyriausiasis kariuomenės vadas, 
pergalės viltis vėl atgijo. Tai buvo generolas Heinsas, taip pat 
vienas iš veteranų, šį laipsnį įgijęs pagal vyresniškumą. Tei- 
sybę sakant, jis net nebuvo vyriausybės paskirtas. Kadangi Flo- 
rida įėjo į jam pavaldžią karo apygardą, jis savo noru ėmėsi 
vadovauti joje esančiai kariuomenei. Lygiai kaip ir jo pirm- 
takas, Heinsas tikėjosi užsidėti laurų vainiką. Bet, kaip ir Klin- 
čas, gavo skaudžiai nusivilti. i 

Mūsų korpusas, sulaukęs naujų pastiprinimų iš Luizianos ir 
kitų valstijų, tučtuojau pakilo į žygį. Buvo nutarta dar kartą 
pulti indėnų „lizdą“. 

„Mes pasiekėme Amazūros krantus, bet pereiti tą užburtą upę 
vėl mums nepavyko. Ji buvo fatališka mūsų - garbei ir mūsų 
oyvybei. Šį kartą ją perėjo indėnai. 

Beveik toje pat vietoje, kaip ir pirmą kartą, —tik su tuo 
skirtumu, kad dabar tai įvyko žemiau pavandeniui,— mus ata- 
kavo raudonodžiai. Po įnirtingų, kelias valandas trukusių kau- 
tynių turėjome atitraukti išdidžiuosius savo batalionus į specia- 
liai padarytą įtvirtinimą. Apsiaustyje išsėdėjome devynias die- 
nas, vos drįsdami iškišti nosis pro aptvarą. Bado mirtis jau ne 
iš toli žvelgė mums į akis, ji jau buvo priėjusi visiškai arti. 
Jei ne arkliai, kurių mėsa visą tą laiką maitinomės, pusė „Izar- 
do" kareivių stovyklos būtų mirusi badu. 

Mus išgelbėjo didelis dalinys, pačiu laiku atsiųstas generolo 
Klinčo, kuris vis dar vadovavo brigadai. Buvusis mūsų gene- 
rolas išžygiavo iš Kingo forto, ir jam pavyko užeiti priešui iš 
užnugario. Staiga jį užklupęs, jis mus išgelbėjo iš keblios 
padėties. | 

Diena, atnešusi mums išvadavimą, buvo atmintina dar vie- 
nu įvykiu — labai originaliomis paliaubomis. 

Anksti rytą, vos tik švintant, mus iš tolo pašaukė kažkieno 
balsas: 

— Ei jūs ten! Helo!. 

Balsas ėjo iš priešų stovyklos. Kadangi jie mus laikė apsupę, 
Kitaip ir būti negalėjo. | 


“ 


Šauksmas pasikartojo, ir mes atsakėme. Iš griausmingo balso 
pažinome negrą Abramą, juodąjį vadą, kuris kadaise buvo ver- 
tėjas pasitarime. 

— Ko jums reikia?— įsakė paklausti mūsų vadas. 

— Mes norime pasikalbėti, — pasigirdo atsakymas.- 

— Apie ką? 

— Mes norime baigti mūšį. ( | 

Pasiūlymas buvo ir netikėtas, ir malonus. Bet ką jis galėjo 
reikšti? Nejaugi indėnai badavo taip pat, kaip ir mes? Arba 
jiems nusibodo kariauti? Tai buvo labai įtikėtina, nes kokia gi 
kita dingstimi jie galėjo taip staiga pasiūlyti paliaubas. Indė- 
nai ligi šiol dar nebuvo patyrę nė vieno pralaimėjimo — atvirkš- 
čiai, lig šiol jie nugalėjo visuose mūšiuose. 

Tiesa, buvo dar viena priežastis. Kas akimirką mes laukėme 
atžygiuojant Klinčo brigados. Mus jau buvo pasiekę gandai, 
kad Klinčas netoli. Su jo pagalba mes galėjome ne tik ištrūkti 
iš apsiausties, bet ir pereiti į puolimą ir gal net sutriuškinti 
indėnus. Gal jie sužinojo, kad artinasi Klinčas, ir skubėjo su- 
daryti paliaubas, kol mes dar nebuvome pakankamai stiprūs ir 
negalėjome jų įveikti atvirame mūšyje? 

Mūsų vadas priėmė pasiūlymą pradėti derybas, tikėdamasis 
dabar suduoti lemiamą smūgį. Jis bijojo, kad priešas nepasi- 
trauktų, kol Klinčas suspės pasiekti mūšio vietą, o paliaubos 
sulaikys indėnus mūšio lauke. Taigi mes be jokių svyravimų 
atsakėme Abramui, kad neprieštaraujame deryboms. 

Parlamentarų susitikimas buvo paskirtas tuoj prašvitus. Abi 
pusės nusiuntė po tris atstovus. 

Priešais įtvirtinimą prie miško buvo nedidelė aikštelė, pri- 
augusi žolės. Vos praaušus, trys žmonės išėjo iš miško į tą aikš- 
telę. Tai buvo indėnų vadai su pilnu tautiniu apdaru. Mes pa- 
žinome Abramą, Koa-chadžo ir Oceolą. 

Jie sustojo per šūvio nuotolį greta vienas kito priešais įtvir- 
tinimą. Jų pasitikti išėjo trys mūsų karininkai — du iš jų mo- 
kėjo kalbėti seminoliškai. Aš buvau tos delegacijos tarpe. 

Netrukus mes stovėjome akis į akį su mūsų priešų vadais, 


LXX skyrius 
DERYBOS 


Prieš derybas mes visi šeši draugiškai paspaudėme vienas 
kitam rankas. Oceola tvirtai spustelėjo man ranką ir tarė su 
kažkokia ypatinga, jam vienam būdinga šypsena: 

— Ak, Rendolfai! Draugai kartais susitinka karo metu taip 
pat, kaip ir taikos metu. 


Aš 'supratau, ką jis turi galvoje, ir jam atsakiau tik žvilgs- 
niu, kupinu padėkos. 

Tuo tarpų mes pamatėme, kad į mūsų pusę iš įtvirtinimo 
eina žinianešys, pasiųstas kariuomenės vado. Tą pačią akimirką 
iš miško išlindo indėnų karys ir priėjo prie mūsų vienu metu 
su kareiviu. Indėnai akylai sekė, kad aikštelėje mūsų nebūtų 
daugiau, negu jų. 

Kai tik pasiuntinys pašnibždom mums perdavė generolo įsa- 
kymą, tuoj pat prasidėjo derybos. 

Negras Abramas darkyta anglų kalba kalbėjo savo draugų 
vardu. O kiti du tvirtino jo žodžius: sutikimo atveju — šūks- 
mas „Cho“, o neigiamas atsakymas išreiškiamas šūktelėjimu 
„Kuuri“. 

— Ar nori baltieji sudaryti paliaubas?— skardžiu balsu pa- 
klausė negras. | 

— Kuriomis sąlygomis:— paklausė karininkas, mūsų delega- 
cijos vadovas. 

— Sąlygos štai kokios: jūs turite padėti ginklus ir baigti ka- 
rą. Jūsų kareiviai turi pasišalinti iš čia ir užsidaryti savo for- 
tuose. O mes, indėnai, pasitrauksime už Vitlakučio. Ir tebūnie 
didžioji upė visados ir amžinai mūsų siena. Mes pasižadame 

oyventi taikoje ir nesivaidyti su baltaisiais kaimynais. Tai ir 
viskas, ką mes norėjome pasakyti! | 

— Broliai — atsakė mūsų karininkas, — aš bijau, kad nei ge- 
nerolas, nei Didysis Tėvas — prezidentas — nepriims šių jūsų 
sąlygų. Aš esu įgaliotas jums pasakyti, kad vyriausiasis kariuo- 
menės vadas galės su jumis derėtis tik tuo atveju, jei jūs visiš- 
kai paklusite ir sutiksite keltis į naują vietą. 

— Kuuri! Kuuri! Niekddos!— vienu balsu ir išdidžiai šūkte- 
lėjo Koa-chadžo ir Oceola. Ryžtingas jų tonas patvirtino, kad 
jie nė nemano pasiduoti. 

— Kodėl mes turėtume nusileisti?— nusistebėdamas paklausė 
negras.— Mes nesame nugalėti. Mes jus nugalime kiekviename 
mūšyje. Mes sumušėme jūsų kareivius — vieną, du, tris kartus. 
Mes jus sutriuškinome. Šimts velnių, mes irgi mokame jus 
pliekti! Kodėl mes turėtume nusilenkti? Mes atėjome jums pa- 
siūlyti savo sąlygų, o ne išklausyti jūsiškių. | 

— Tai, kas buvo ligi šiol, dar nieko nereiškia, — atsakė ka- 
rininkas.— Šiaip ar taip, mes esame stipresni už jus, ir galų 
gale mūsų bus viršus. 

Ir vėl abu vadai vienu balsu sušuko: 

— Kuuri! 

— Ar jūs, baltieji, neklystate, vertindami savo jėgas“ Mes 
ne tokie silpni, kaip jūs manote, ne, šimts velnių! 

Negras klausiamai pažvėlgė į savo draugus, ir tie galvos 
linktelėjimu parodė savo pritarimą. Tada Oceola, dabar ėmęs 
vaidinti vyriausią vaidmenį, atsisuko i mišką ir kažkokiu ypa- 
tingu ir šaižiu balsu riktelėjo. 

Dar jo balso aidą kartojo miškas, kai sujudo sukruto žaliuo- 
jantys krūmai. Iš miško išlindo tamsiaveidžių karių gretos. Jie 
išėjo į priekį ir išsirikiavo kautynių tvarka, taigi mes lengvai 
galėjome juos suskaityti. 

— Suskaitykite mūsų karius, — sušuko Oceola iškilmingų bal- 
su,— ir jūs pamatysite, kiek turite priešų! 

Kai jis sakė šiuos žodžius, jo lūpomis nuslinko ironiška šyp- 
sena. Keletą akimirkų jis tylėdamas stovėjo ir žiūrėjo į mus. 

— Na, ką pasakysite? Šitie jauni kariai — o jų čia yra pus- 
antro tūkstančio,— argi jie atrodo išvargę, nuolankūs?— kalbė- 
jo jaunasis vadas.— Ne, jie pasiryžę kariauti ligi tol, kol pas- 
kutiniojo jų kraujas susisunks į gimtąją Žemę! Jei jiems lem- 
ta žūti, tai jie nori žūti čia, Floridoje, kur jie gimė, kur pa- 

laidoti jų tėvai. Mes ėmėmės ginklo todėl, kad jūs tyčiojotės 
iš mūsų ir sumanėte mus išvaryti iš čia. Už jūsų priespaudą 
mes jau atkeršijome. Mes nukovėme daug jūsų kareivių ir tuo 
esame patenkinti. Mes nenorime jūsų daugiau žudyti, bet ir 
eiti iš čia nenorime. Ir niekada neatsisakysime savo sprendimo! 
Mes jums siūlome garbingą kelią. Priimkite mūsų pasiūlymą, 
ir karas tuoj baigsis. Jei jį atmesite, vėl liesis kraujas. Prisie- 
kiu Didžiąja dvasia, vėl paplūs upės kraujo! Raudoni karo 
stulpai prie mūsų būstų vėl ir vėl bus dažomi baltaveidžių prie- 
šų krauju. Taika arba karas — kaip norite! 

Baigęs savo kalbą, Oceola mostelėjo tamsiaveidžiams savo 
kariams, stovintiems pamiškėje. Ir jie dingo tylėdami, beveik 
paslaptingai, taip pat staiga, kaip ir atsirado. 

Į liepsningą jauno vado kalbą mes jau buvom beiškelią kai 
kurių prieštaravimų, bet staiga supoškėjo keli tolimi šūviai 
it nuskambėjo šauksmai. Jie sklido iš tos pusės, kur stovėjo 
indėnai, ir, nors per didelį atstumą buvo vos girdimi, aiškiai 
bylojo, jog prasideda puolimas. 

— Aha! Negarbingas žaidimas! Išdavystė!— sušuko vadai— 
Paltaveidžiai melagiai! Jūs pasigailėsite šios savo klastos!— Ir 
visi trys, negaišdami laiko tolimesnėmis kalbomis, puolė į miš- 
ką prie savo karių. 

Mes sugrįžome į stovyklą, kur taip pat visi girdėjo šūvius ir 
nusprendė, jog Klinčo brigada bus užpuolusi priešakinius in- 
dėnų postus. Kareiviai jau stovėjo išsirikiavę kautynių tvarka, 
pasiruošę mūšiui. Po kelių minučių buvo duotas signalas, ir da- 
linys pajudėjo upės krantu. 

Kareiviai nekantraudami laukė kovos. Tiek dienų begėdiškai 
dykinėję, iškankinti alkio ir prislėgti negarbingo pralaimėjimo, 
jie matė puikią progą atgauti karinę šlovę ir nubausti nuožmų 
priešą. Dabar, kada vienas mūsų dalinys buvo indėnams už 
nugaros (taip iš anksto susitarė generolai), o kitas žygiavo tiesiai 
į juos, tai kaip galėjo indėnai išvengti pražūties? Jie turi kau- 
tis ir bus sumušti. 

Taip manė visi — ir karininkai, ir kareiviai. Pats vyriausiasis 
kariuomenės vadas buvo puikiai nusiteikęs. Strateginis jo pla- 
nas visiškai pavyko: priešas apsuptas, įviliotas į spąstus. Gene- 
rolas tikisi didelės pergalės. Jo laukia ištisi kalnai laurų vai- 
nikų. 

Mes žygiavome pirmyn. Kartais supoškėdavo šūviai, bet da- 
bar jau tik pavieniai. Pažįstamo indėnų karo šūkio.nebuvo gir- 
dėti. Mes puolėme į ataką ir įsibrovėme į pakrantės kalvas, bet 
ūksmingose tankmėse priešo neradome. Matyt, indėnų jau ne- 
bebuvo tarp mūsų ir atžygiavusio dalinio. Nejaugi jiems būtų 
pavykę pasprukti? | 

Ne... Antai jie kitapus pievos. .. Išlindo iš miško ir eina mū- 
sų link. Jie nori kautis su mumis... Štai... 

Tačiau šitie mėlyni“ mundurai | ir balti diržai, šitie šalmai ir 
kardai — tai ne indėnai! Tai ne priešai —tai Klinčo brigados 
kareiviai! 

Laimė, mes laikų juos pažinome. Antraip susikovę galėjome 
išsimušti vieni kitus. | 


LXXI skyrius | 
PASLAPTINGAS KARIUOMENĖS DINGIMAS 


Du daliniai susijungė ir, generolams trumpai pasitarus, pra- 
dėjo ieškoti priešo. 

Buvo sugaišta | daug laiko, bet neradome nė vieno indėno. 

Oceola įvykdė karo istorijoje negirdėtą strateginį manevrą: 
pusantro tūkstančio kovotojų jis išvedė siauru ruožu tarp dvie- 
jų dalinių, kurie skaičiumi prilygo jo kariuomenei ir kurie juos 
apšaudė išilgine Ugnimi, ir nepaliko nė vieno nukauto kario! 
Ką ten! Nepaliko net jokio savo traukimosi pėdsako! Indėnų 
kariuomenė, taip neseniai stovėjusi prieš mus pilna kautynių 
tvarka, staiga subyrėjo į tūkstantį dalių ir Išnyko kaip ne- 
buvusi. 

Ji pasitraukė nežinia kur, ir nusivylę generolai vėl gavo. ves- 
ti savo kariuomenę atgal į Kingo fortą. 


Indėnų kariuomenės dingimas, suprantama, buvo apšauktas 
dideliu „laimėjimu“. Bet šis laimėjimas pragaišino vargšą senąjį 
generolą Heinsą — bent jau karinę jo šlovę. Po to jis su ma- 
lonumu atsisakė savo posto, kurio anksčiau taip siekė. 

X X X | 

Dabar vyriausiuoju kariuomenės vadu buvo paskirtas jau tre- 
čias generolas. | 

Tas karininkas — jo pavardė Skotas — buvo įžymesnis asmuo 
už savo pirmtakus. Nepavojinga žaizda, kadaise gauta karuose 
su Anglija, aukštas rangas, geroka dozė politinio vingrumo, 
o svarbiausia labai laisvas vadovėlio ,,„Taktikos sistemos“ ver- 
timas iš prancūzų kalbos, kurio autoriumi jis pasirašė, — visa tai 
per dvidešimties metų laikotarpį išgarsino generolą Skotą ame- 
rikiečių visuomenės akyse!. 

Tokios manevravimo sistemos kūrėjas negali būti menkas 
karvedys — taip samprotavo jo tėvynainiai. 

Iš naujojo generolo buvo laukiama stebuklų, ir jis davė 
visuomenei gausių ir iškilmingų pažadų. Su indėnais jis elgsis 
kitaip, negu jo pirmtakai, ir greitai baigs tą visiems įgrisusį 
karą — taip samprotavo kariškiai. 

Visi džiaugėsi šiuo paskyrimu, be to, naujam žygiui buvo 
ruošiamasi daug didesniu mastu, negu vadovaujant abiem Sko- 
to pirmtakams. Kariuomenės padvigubėjo ar net patrigubėjo, 
buvo sukauptos didelės maisto atsargos. Visi tik laukė, kada 
didysis karvedys teiksis stoti armijos priešakyje. 

Pagaliau jis atvyko, ir kariuomenė pakilo į žygį. 

Aš neaprašinėsiu tos kampanijos smulkmenų, jos nevertos 
ypatingo dėmesio. Ta visa kampanija tebuvo vien tik vargi- 
namos žygiuotės, vykdomos su karinio parado šaunumu ir darna. 
Kariuomenė buvo suskirstyta į tris dalinius su skambiais pa- 
vadinimais: „dešinysis sparnas“, „kairysis sparnas“ ir „centras“. 
Visi trys daliniai iš Kingo, Bruko ir Sent Džonso fortų turėjo 
vienu metu išžygiuoti Vitlakučio kryptimi — vis į tą patį „ne- 
lemtąjį lizdą'— ir pasiekti pelkių ir lagūnų pakraštį. Buvo įsa- 
kyta, kad kiekvienas dalinys paleis iš nedidelės patrankos po 
vieną šūvį, kaip sutartą ženklą kitiems daliniams. Po to visi 
trys junginiai spinduliais turėjo pulti į sustiprintų seminolų po- 
zicijų centrą. 


! Visa politinė ir karinė Skoto karjera buvo ištisa virtinė klaidų. 
Kampanija, kuriai jis vadovavo Meksikoje, neišlaiko jokios kritikos. 
Daugybė apsirikimų, kuriuos jis tada padarė, galėjo sukelti kuo blo- 
giausių pasekmių, jei jų nebūtų šiek tiek atitaisę jam pavaldūs kari- 
ninkai ir kareiviai, parodę nepaprastą šaunumą. Mūšis prie Molina del 
Rei ir paliaubos prie Santa Anos buvo karinės klaidos, neleistinos 
net jaunam, vos tik iškeptam karininkui. Aš drįstu tvirtinti, kad kiek- 
vienas mūšis buvo dviejų neorganizuotų masių grumtynės, kurių re- 
zultatas priklausė grynai nuo atsitiktinumo arba veikiau nuo beatodai- 
Tiškos kareivių drąsos, iš vienos pusės, ir nuo gėdingo bailumo — iš 
kitos. (Autoriaus past.) 


€90 


Šis beprasmiškas manevras buvo įvykdytas ir, kaip reikėjo 
tikėtis, baigėsi visiška nesėkme. Niekas nė akysę nematė in- 
dėnų. Buvo surastos jų stovyklos, ir daugiau nieko. Gudrūs jų 
kariai išgirdo signalus ir puikiai suprato jų reikšmę. Taip gavę 
žinią apie priešo išsidėstymą, jie galėjo be jokių sunkumų at- 
sitraukti, prasmukti tarp dešiniojo ir kairiojo sparno. | 

Gal nepaprasčiausias ir podraug man reikšmingiausias iš vi- 
sos Skoto kampanijos buvo vienas epizodas, vos nepareikala- 
vęs mano gyvybės. Apie jį gal ir nevertėtų smulkiai pasakoti, 
bet jis nusipelnė dėmesio kaip įdomus „užmiršto būrio“ pa- 
vyzdys. | 

Didysis mūsų karvedys, puldamas seminolų „lizdą“, sumanė 
palikti ant Amazūros upės kranto „stebimąjį postą“. Į jį įėjo 
keturiasdešimt savanorių iš Suonos gyvenvietės ir keletas ka- 
rininkų. Jų tarpe buvau ir aš. . 

Mums buvo įsakyta įsitvirtinti ir niekur nesitraukti tol, kol 
ateis pakaita. Kada tai bus, labai miglotai vaizdavosi net pats 
mūsų viršininkas. Davęs šį įsakymą, generolas su centriniu da- 
liniu nužygiavo į priekį, mus palikdamas savo pačių likimo 
valiai. 

Mes labai gerai supratome, kokia pavojinga buvo mūsų pa: 
dėtis, todėl visų pirma pasistengėme kuo geriausiai įsitaisyti. 
Prikirtome medžių, „pasistatėme įtvirtinimų,“ išsikasėme šulinį 1r 
viską aptvėrėme stipria tvora. 

Laimė, praėjo ištisa savaitė, kol priešas aptiko mūsų įtvirlini- 
mus. Antraip, nė vienas nebūtume likęs gyvas. Indėnai tikriau- 
stai stebėjo centrinį dalinį ir todėl kurį laiką buvo pasitraukę 
iš šios vietos. Bet šeštą dieną priešas vėl pasirodė ir pasiūlė 
mums pasiduoti. Mes atsisakėme ir be pertrūkio penkiasdešimt 
dienų atmušinėjome jo puolimus. Daugelis mūsų kareivių bu- 
vo nukauti ir sužeisti. Žuvo šaunusis narsiojo mūsų būrio va- 
das Holomenas. Jį kliudė kulka, įlėkusi pro aptvaro plyšį. 

Maisto. produktų mums palikta dviem savaitėm, o turėjoma 
laikytis ištisas septynias! Trisdešimt dienų mitome žaliais grū- 
dais, vandeniu ir gilėmis, kurias mums pavykdavo nuskinti nuo 
medžių, augusių mūsų įtvirtinimo viduje. | 


Taigi mes išsilaikėme penkiasdešimt dienų, ir niekas neatvy- 
ko mūsų pakeisti. Per visą tą baisią apsiaustį mūsų akys, įdė- 
miai žvelgiančios į tolį, nepamatė už užtvaro nė vieno baltojo, 

mes heišgirdome nė vieno angliško žodžio. Mes nušprendėmė, 
kad mus metė —- užmiršo! Iš tikrųjų taip ir buvo. Generolas 
Skotas, skubėdamas išsidanginti iš Floridos, užmiršo pakeisti 
žmones, paliktus „stebimajame poste“. O kiti nusprendė, kad 
neverta nė mėginti mūsų gelbėti, kadangi jau tikriausiai visi 
būsime seniai žuvę. 

Mums grėsė bado mirtis. Bet pagaliau narsiajam medžiotojui 
Hikmenui pavyko prasmukti pro apsiausties liniją ir pranešti 
„draugams“, kokioje padėtyje esame atsidūrę. Jo pasakojimas 
visus labai sujaudino, ir mūsų gelbėti buvo pasiųsta karinė da- 
lis, kuriai pasisekė išblaškyti priešus ir mus išlaisvinti iš ka- 
lėjimo. 

Taip pasibaigė Skoto kampanija, o drauge ir karinė jo kar- 
jera Floridoje. Visi jo veiksmai buvo be galo nevykę. Gėdos 
ir pajuokos Skotas išvengė tik todėl, kad vyriausybė greitai įį 
atšaukė. Jam tai buvo laimingas atsitiktinumas. Kaip tik tuo 
metu kilo naujas karas su indėnais pietvakariuose, ir generolas 
gavo įsakymą vadovauti tenykštei kariuomenei. Jam tai su- 
teikė progą laiku išsinešdinti iš Floridos. Prislėgtas ir sugėdin- 
tas, generolas džiaugėsi tokia patogia dingstimi išsidanginti iš 
Gėlių Šalies. | 

Taigi Florida Amerikos generolams paliko kuo niūriausius 
prisiminimus. Seminolai ir gudrieji jų vadai per šį karą sumu- 
šė iš eilės ne „mažiau kaip septynis generolus. Bet aš nepa- 
sakosiu jų nesėkmių ir klaidų. Išvykus generolui Skotui, aš 
pasitraukiau iš pagrindinio kariuomenės dalinio ir nuo šiol 
dalyvavau tik nedideliuose susirėmimuose antraeilių būrių su- 
dėtyje. Tai buvo daug romantiškesni karinio gyvenimo epizo- 
dai. Šioje vietoje aš pasitraukiu iš didelių istorinių įvykių met- 
raštininko vaidmens. 


LXXII skyrius 

KOKS PASIDARĖ JUODASIS DŽEKAS 

Iš įtvirtinimo išsigelbėjome valtimis, plaukdami pavandeniui 
upe iki žiočių, o paskui jūra iki švento Morkaus forto. Po to 


savanoriai išsiskirstė į namus, kadangi jų tarnybos laikas buvo 
pasibaigęs. Jie išsivaikščiojo taip pat, kaip ir atėjo: po vieną 

ir būreliais. Vienas toks būrelis šusidarė iš šėnojo medžiotojo 
Hikmeno, jo draugų, manęs ir ištikimojo mano ginklanešio. 

Juodasis Džekas jau nebebuvo toks, koks buvęs. Jis labai 
pasikeitė: skruostikauliai ryškiau išsišovė, žandai įkrito, akys 
įdubo, o susivėlę garbanoti plaukai draikėsi palei smilkinius 
tankiomis papurusiomis sruogomis. Jo oda neteko puikaus juo- 
do blizgesio, joje pasirodė raukšlės. | | 

Vargšas visą tą laiką labai blogai maitinosi. Trys badavimo 
savaitės taip jį pakeitė, kad vos galėjai bepažinti. 

"Tačiau alkis beveik neatsiliepė jo nuotaikai. Jis vis tebebuvo 
linksmas ir žvalus, o kartais jam pavykdavo ir mane prajuo- 
kinti. Krimsdamas kukurūzų burbuoles arba iš moliūgo užsi- 
gerdamas vandeniu sausus kukurūzų grūdus, jis dažnai balsu 
svajodavo apie tuos skanius patiekalus — kukurūzų košę ir kiau- 
lieną — kuriais gardžiuosis, kada likimas panorės jį sugrąžinti 
į gimtąją plantaciją. Ši maloni ateities gerovės perspektyva 
jam padėjo lengviau iškęsti baisias dabarties akimirkas, ka- 
dangi būsimos laimės nuojauta yra tam tikras džiaugsmas. 
O kai mes atsidūrėme laisvėje ir leidomės į kelionę atgal, 
Džekas jau negalėjo nustygti savo kailyje. Jis be perstojo ple- 
pėjo, jo veide švietė džiaugsmo šypsena, o balti dantys akina- 
mai blizgėjo. Net. jo oda, rodos,,vėl atgavo buvusį blizgesį. 

Per visą vargingą keiionę negras "buvo tikra mūsų bū- 
rio paguoda. Linksmi jo pokštai prajuokindavo net rimtą senąjį 
medžiotoją, kuris kartais prapliupdavo garsiai kvatotis. Na, o aš 
tik dėdavausi, jog man taip pat linksma, kaip ir mano bendra- 
kelioniams. Man širdį graužė liūdesys, kurio net pats nega- 
lėjau suprasti. | 

Viškas turėjo būti visiškai kitaip. Man reikėjo džiaugtis, kad 
grįžtu namo, kad galėsiu pamatyti tuos, kurie man yra bran- 
gūs, bet viskas ėjo kažkaip kitaip... | 

Po to, kai mums pavyko išsivaduoti iš apsiausties, aš pasiju- 
tau linksmesnis, bet tai buvo natūrali išsigelbėjimo reakcija 
iš beveik tikros mirties. Mano džiaugsmas greitai užgeso, ir 
dabar, kada artinausi prie savųjų namų, man širdį slėgė sun- 
kus akmuo. Mane kankino nuojauta, kad namie ne viskas ge- 
rai. Aš negalėjau perprasti tos savo nuojautos, kadangi nebu- 
vau gavęs jokių blogų žinių. Apskritai jau buvo beveik du 
mėnesiai, kaip nieko negirdėjau apie namus. Per ilgą apsiaus- 

ties laikotarpį mes buvome visiškai atskirti nuo išorinio pa- 
saulio. Mus tik pasiekdavo neaiškūs girdai, kas dėjosi Suonos 
gyvenvietėje. Mes grįžome namo, nieko nežinodami, kas ten 
įvyko, mums nesant. 


Jau pats nežinojimas savaime galėjo sukelti netikrumą, abe- 
jojimus, net baimę. Bet ne vien tik dėl to mane kankino niū- 
rios mintys. Atsirado ir kita priežastis. Gal tai buvo staigaus 
mano išvykimo prisiminimai, tos neaiškios ir netikros padėties, 
kurioje palikau šeimos reikalus. Atsisveikinimo scena, įstrigusi 
man į atmintį, Ringholdas, piktas to klastingo niekšo kėslas — 
visa tai, drauge paėmus, kėlė man neramius nujautimus. 

Du mėnesiai — ilgas laikotarpis. Daug kas gali atsitikti per 
tokį laiką net siaurame šeimos rate. Jau seniai buvo oficialiai 
pranešta, esą aš Žuvęs nuo indėnų rankos, ir kiek man buvo ži- 
noma, mano namiškiai patikėjo, jog manęs nebėra šiame pasau- 
lyje. Ši žinia galėjo sukelti baisių pasekmių. Ar sesuo ištesėjo 
savo žodį, taip iškilmingai ištartą atsisveikinimo valandą? Ar 
surasiu aš, grįžęs namo, mylimą seserį vis dar vienišą ir laisvą? 
O gal ji nusileido motinos įkalbinėjama ir tapo šito biauraus 
niekšo žmona? Tad nenuostabu, kad ne linksmybės man buvo 
galvoje. 

Draugai atkreipė dėmesį į niūrią mano nuotaiką ir, nors 
šiurkštokai, bet nuoširdžiai stengėsi mane pralinksminti. Bet 
jiems tai nevyko. Sunkus akmuo slėgė man širdį. Kažkodėl man 
atrodė, kad namie ne viskas bus kaip reikia. 


Deja, nuojauta manęs neapvylė. Buvo atsitikę kažkas blo- 
giau, negu kad bijojau. Naujiena, kurią išgirdau, nebuvo žinia 
apie sesers vestuves. Aš sužinojau, kad mirė motina, bet už- 
vis baisiausia buvo tai, kad nieko negalėjau sužinoti, kokio 
likimo susilaukė Virginija. 

Kelyje mane pasitiko pasiuntinys iš namų, kuris ir pranešė 
tą baisią žinią. 

Indėnai užpuolė gyvenvietę arba, tikriau, mano paties plan- 
taciją, kadangi jie pasitenkino tik ja. Motina ir dėdė žuvo nuo 
jų peilių. O sesuo, sesuo? Jie ją pagrobė! z 

Daugiau negalėjau klausytis: rėžiau pentinais išvargusiam 
arkliui į šonus ir šuoliais nudūmiau pirmyn, lyg staiga apimtas 
beprotybės. 

LXXII! skyrius 
BAISUS REGINYS 


Paknopstom lekiantis arklys greitai mane atnešė prie mūsų 
plantacijos; nesustodamas ir neduodamas jam atsikvėpti, lei- 
dausi miško takeliu tiesiai namų link.- Retkarčiais man kelią 
pastodavo ganyklos tvoros, bet protingas mano arklys lengvai 
lėkė per jas, ir mes dūmėme tolyn. 

Aš sutikau kaimyną, baltąjį, einantį iš namų. Jis norėjo su 
manimi pasikalbėti — aišku, apie nelaimę, — bet aš nesustojau. 
Jau buvau užtektinai girdėjęs, man dabar beliko išvysti viską 
savo paties akimis. Man buvo pažįstamas kiekvienas takelio 
vingis, ir žinojau, iš kur galima pamatyti namus. 

Aš prilėkiau ligi tos vietos ir pažvelgiau. Dieve gailestin- 
gas! Namų nebuvo! Apdujęs sustabdžiau arklį ir akis išspro- 
ginęs žvelgiau į priešais atsiskleidusį vaizdą. Veltui — namų 
nebuvo! Nejaugi išklydau iš kelio? Bet ne, antai didžiulis 
tulpmedis gale takelio. Toliau savana, kukurūzų ir indigo plan- 
tacijos, dar toliau — miškingos kalvos aplink baseiną, o to- 
liau. .. toliau aš jau nebeįžiūrėjau pažįstamų daiktų. 

Visa gamta, rodos, pasikeitė. Jaukaus namo baltomis sieno- 
mis ir žaliomis langinėmis kaip nebūta. Veranda, tarnų pasta- 
tai, negrų trobelės, net tvora — viskas dingę! Iš tos vietos, 
kur jie kadaise „stovėjo, kilo tiršti kamuoliai dūmų ir gožė 
saulę, kuri pro juos atrodė lyg raudonas diskas. Dangus tar- 
tum apniuko, man pasirodžius. 


Po viso to, ką girdėjau, buvo nesunku suprasti, ką tai reiš- 
kia. Man širdį suspaudė skausmas ir sielvartingas nustebimas. 
Daugiau kęsti jau nebegalėjau. 


Spustelėjęs pentinais arklį, aš per lauką nulėkiau prie nu- 
siaubtos vietos. 

Čia pamačiau tarp dūmų slankiojančius žmones — man pasi- 
rodė, kad jų koks šimtas. Iš jų judesių nebuvo matyti ypatingo 
jaudinimosi: jie arba ramiai vaikštinėjo, arba išsidrėbę sėdi- 
niavo lyg abejingi žiūrovai. Niekas nė nemėgino gesinti gaisro. 
Prijojęs artyn, pro dūmus pamačiau liepsnos liežuvius. Aplink 
risnojo raiteliai, stengdamiesi pagauti arklius ir karves, ištrū- 
kusius iš liepsnojančio diendaržio. Iš pradžių negalėjau įžiūrėti, 
kas buvo tie raiteliai. 

Pasiuntinys pranešė, kad sodyba buvo nusiaubta visai nese- 
niai — šiandien švintant. Tai viskas, ką išgirdau, lėkdamas 
pirmvn. 

Dar buvo anksti, nuo saulės patekėjimo praėję ne daugiau 
kaip valanda. Mes keliavome nakčia, vengdami dienos karščio. 
Nejaugi ten tie barbarai? Nejaugi ten būtų indėnai? Kraupioje 
gaisro šviesoje, tarp dūmų kamuolių, jie gaudė arklius ir kar- 
ves, veikiausiai norėdami juos išsivaryti su savimi. 

Bet man buvo pranešta, kad jie jau išėję. Kaip kitaip būtų 
pavykę sužinoti visas šio baisaus įvykio smulkmenas — mano 
motinos nužudymą, pagrobimą vargšės mano sesers? Kaip visa 
tai būtų sužinota, jei indėnai dar būtų čia? | 

Gal jie buvo pasišalinę laikinai, o po to vėl sugrįžo, norėda- 
mi prisigrobti turto ir padegti namusė Ši mintis akimirką man 
šmėkštelėjo galvoje. 

Bet ji manęs nepaakino sulėtinti arklio šuolio, ir aš visai ne- 
maniau įtempti pavadžių. Dešinioji mano ranka taip pat nebuvo 
laisva — aš tvirtai abiem rankom spaudžiau užtaisytą šautuvą. 

Mane pagavo keršto troškimas. Buvau pasiryžęs pulti į mi- 
nią laukinių ir žūti kovoje su jais. Aš nebuvau vienišas: juo- 
dasis mano tarnas dūmė mano pėdomis. Už savo nugaros gir- 
dėjau dundant jo arklio kanopas. 

Mes prijojome prie rūkstančių griuvėsių. Čia supratau kly- 
dęs. Mane apšpito ne indėnai, ne priešai, o draugai. Jie mus 
sutiko kraupiu, užjaučiamu tylėjimu. 

Aš nušokau nuo arklio. Visi susirinko aplink mane, žiūrėda- 
mi vienas į kitą iškalbingais žvilgsniais. Niekas nepratarė nė 
žodžio. Visiems buvo aišku, kad žodžiai nereikalingi. 

Aš prabilau pirmas. Kimių, vos girdimu balsu paklausiau: 
„Kur?“ 

Mano klausimas iškart buvo suprastas — jo visi laukė, Vie- 
nas kaimynas paėmė mane už rankos ir atsargiai nuvedė pro 
blėstantį gaisrą. Aš nesąmoningai žengiau greta. Jis tylėdamas 
parodė į baseiną. Čia jau buvo susirinkusi dar didesnė minia. 
Žmonės stovėjo pusračiu, nugaromis į mane, ir žiūrėjo į vieną 
tašką. Aš supratau, kad ji guli ten. 

Vos tik priėjau artyn, visi tylėdami prasiskyrė. Mano paly- 
dovas mane pervedė per minią. Aš pamačiau motinos, lavoną. 
Šalia jos gulėjo dėdė ir keletas negrų — ištikimų tarnų, atida- 
vusių gyvybę už savo poną ir ponią. 

Nelaimingoji motina buvo nušauta... Subadyta peiliu. „„ Nu- 
skalpuota. .. Jos veidas subiaurotas. . . | 

Nors ir buvau pasiryžęs visa kam, kas blogiausia, bet nega- 
lėjau žiūrėti į tokį klaikų reginį. 

Vargšė mama! Niekados daugiau nebenusišypsos man šitos 
sustingusios akys... Niekados daugiau nebeišgirsiu švelnių ar- 
ba priekaištingų žodžių iš šių pabalusių lūpų... 

Daugiau negalėjau valdytis. Ašaros smaugė mane. Kritau ant 
žemės, apkabinau motiną ir bučiavau šaltas, bežades lūpas tos, 
kuri davė man gyvybę. 


LXXIV skyrius 
INDĖNŲ PĖDOMIS 


Mano sielvartas buvo begalinis. Aš prisiminiau motinos šal- 
tumą ir ypač tai, kaip su ja atsisveikinau, ir mano kančios dar 
labiau padidėjo. Jei mes būtume atsisveikinę kaip kitais kai- 
tais, mano skausmas būtų lengvesnis. Bet ne, iš paskutiniųjų 
jos žodžių, pasakytų man, dvelkė priekaištas, vos ne rūstybė, 
ir šitie prisiminimai plėšė man širdį pusiau. Aš būčiau atidavęs 
viską pasaulyje, jei tik ji būtų galėjusi sužinoti, kad jos pa- 
veikslas mano atmintyje išliko šviesus, džiugus ir mielas. Aš 
būčiau atidavęs viską pasaulyje, kad tik ji būtų galėjusi iš- 
girsti bent vieną žodį, sužinoti, su kokiu džiaugsmu aš jai 
atleidau... k | | | 

Nelaimingoji mano motina! Aš jos neminėjau blogu. Jos ydos 
buvo tokios menkos. Vienintelė jos silpnybė buvo tuščiagarbiš- 
kumas, kuris, beje, būdingas visiems jos aplinkos žmonėms. 
Bet dabar tai man išdilo iš atminties. Aš dabar prisiminiau tik 
daugybę jos dorybių, prisiminiau, kad ji — mano motina. Tik 
dabar supratau, kaip aš ją. mylėjau! 

Bet nebuvo kada liūdėti. Reikėjo ieškoti sesers. Kur? Aš 
pašokau ir susijaudinęs pradėjau klausinėti visus, kurie tik sto- 
vėjo aplink mane. Žmonės ženklais parodė į mišką. Aš supra- 
tau — ją pagrobė indėnai, | 

Ligi šiol nejaučiau neapykantos raudonodžiams. Atvirkščiai, 
aš veikiau stovėjau jų pusėje ir net laikiau juos kone draugais. 
Aš žinojau, kokie neteisingi jiems buvo baltieji ir kiek indėnai 
nuo jų iškentėjo. Žinojau, kad galų gale indėnai bus nugalėti 

ir turės nusileisti, ir, atsimindamas jų nelaimes, jaučiau jiems 
gailestį. 

Bet dabar tie mano jausmai visiškai pasikeitė, Nužudytos mo- 
tinos vaizdas mano širdyje sukėlė staigų perversmą. Simpatija 
indėnams pavirto baisia neapykanta. Motinos kraujas šaukėsi 
keršto, ir aš prisiekiau atkeršyti. 

Aš nebuvau vienišas. Senis Hikmenas, jo draugas Vedertor- 
das, taip pat medžiotojas, ir gal penkiasdešimt kaimynų paža- 
dėjo man savo pagalbą ir paramą. | 

Labiausiai už visus kerštavo Juodasis Džekas. Jį taip pat išti- 
ko nelaimė: niekas niekur negalėjo surasti Violos,— matyt, in- 
dėnai ją išsivedė drauge su kitais tarnais. Daugelis pastarųjų, 
gal būt, išėjo net savo noru. Bet, šiaip ar taip, nė vieno tarno 
neliko. Plantacija ir jos gyventojai buvo sunaikinti. Aš pavir- 
tau benamiu našlaičiu. Nebeturėjau nei motinos, nei pastogės. 

Bet nevertėjo gaišti tuščiai, skundžiantis ir aimanuojant, rei- 
kėjo tučtuojau ką nors daryti. Atvyko ginkluoti kaimynai, ir jau 
po kelių minučių iškilome į žygį. 

Aš ir mano draugai gavome pailsėjusius arklius. Paskubom 
užkandę kas pakliuvo, mes leidomės ieškoti indėnų pėdų. Šias 
pėdas buvo nesunku surasti, kadangi laukinių jota raitų. Jų 
perplaukta per upę kiek aukščiau prieš srovę. Daug negalvoda- 
mi, mes nusekėme paskui juos. 

Aš puikiai pažinojau šią vietovę. Kaip tik čia prieš du mėne- 
sius aš perplaukiau upe, vydamasis Oceolą. Tai buvo tas pats 
takelis, kuriuo Oceola jojo... Aš skausmingai susimąsčiau. 
Buvo vis sunkiau ir sunkiau įžiūrėti pėdas, ir mes į priekį 
judėjome vis lėčiau ir lėčiau. Kilo natūralūs klausimai: ar kas 
nors matė laukinius? Kokiai genčiai jie priklauso? Kas buvo 
jų vadas? 

Du mūsų būrio savanoriai, pasislėpę prie kelio, buvo matę, 
kaip indėnai prajojo pro juos, gabendamiesi su savimi belais- 
ves — mano seserį, Violą ir kitas mūsų plantacijos merginas. 
Indėnai sėdėjo ant arklių ir tvirtai laikė belaisves. Negrai .ėjo 
pėsti. Jie nebuvo surišti ir, rodos, ėjo savo noru. Indėnai pri- 
klausė Raudonųjų Lazdų genčiai, ir jiems vadovavo Oceola. 

Sunku net apsakyti, kokį įspūdį man padarė šie žodžiai. Jie 
man suteikė daug skausmo. Aš vis abejojau šio pasakojimo 
teisingumu. Nutariau netikėti juo, kol pats .turėsiu nesugriau- 
namų įrodymų. Oceola! Ne, jis negalėjo padaryti tokios niek- 

šybės! Negalėjo! Tie, kurie sakosi matę, tur būt, suklydo. Jie 
matė indėnus dar neprašvitus, tamsa juos galėjo suklaidinti. 
Pastaruoju metu viskas, ką tik padarydavo indėnai, — kiekvienas 
antpuolis, kiekvienas plėšimas,— viskas buvo priskiriama Oceo- 
lai. Oceola buvo visur. Ne, jis negalėjo būti čia! 

Bet kas gi buvo tie du, kurie visa tai matė? Aš nustebęs 
sužinojau jų pavardes: Spensas ir Viljamsas. Dar daugiau nu- 
stebau, sužinojęs, kad jie taip pat prisidėjo prie tų, kurie drau- 
ge su manimi išžygiavo vytis indėnų. Bet dar keisčiau man 
atrodė, kad čia nebuvo Arenso Ringholdo. Jis buvo gaisravie- 
tėje ir, kaip man žmonės pasakojo, garsiau už visus rėkė ir 
grasino atkeršysiąs. Bet dabar jis kažkur dingo. Bent jau ne- 
prisidėjo prie būrio, besivejančio indėnus. 

Aš pasišaukiau Viljamsą ir Spensą ir pradėjau juos smulkiai 
klausinėti. Jie patvirtino savo parodymus. Pasakė, kad matė 
indėnus, grįžtančius po kruvinų skerdynių nakties tamsoje. Jie 
negalėjo tikrai pasakyti, ar ten buvo Raudonųjų Lazdų, ar Ilgo- 
sios Pelkės genties kariai. Jiems pasirodė, kad Raudonųjų Laz- 
dų genties. Na, o dėl vado, tai abejojimų nebuvo: juos vedė 
pats Oceola. Jie jį pažino iš trijų strauso plunksnų ant galvos, 
kurios jį skyrė iš kitų karių tarpo. 

Liudytojai kalbėjo įtikinamai. Kokia nauda jiems būtų bu- 
vusi mane apgaudinėti? Ar jiems ne vis tiek, kas buvo plėši- 
kiškos žmogžudžių gaujos vadas — Oceola, Koa-chadžo ar net 
pats Onopa? Jų žodžiai man įteigė įsitikinimą, kurį patvirtino 
ir kitos aplinkybės: mano motinos žudikas, sudeginęs mano 
namus ir į žiaurią nelaisvę išsivedęs mano seserį — ne kas ki- 
tas, kaip Oceola! | ' | 

Senos draugystės jausmas bematant užgeso mano širdyje. Da- 
bar joje įsiliepsnojo kerštas ir neapykanta tam, kurį kadaise 
taip švelniai mylėjau, kuriuo taip nuoširdžiai žavėjausi. .. 


LXXV skyrius 

KOVINIS PAVOJAUS SIGNALAS 

Betgi, galvodamas apie tą kruviną užpuolimą, aš atkreipiau 
dėmesį į vieną kitą aplinkybę, kurios man pasirodė paslaptin- 
gos ir keistos. Iš pradžių aš taip buvau sukrėstas, kad tas 
aplinkybes kažkaip išleidau iš akių. Aš visai nesistebėjau, kad 

pėr antpuolį buvo nužudyta motina, o sesuo išvesta į nelaisvė, 
kad indėnai nepasitenkino pralieję kraują, bet dar sudegino 
visą plantaciją. Tai buvo įprastas kerštas baltaveidžiams už 
visas patirtas nelaimes ir neteisybę. Tokie dalykai dėjosi visur 
beveik kiekvieną dieną. Kodėl taip neturėjo atsitikti ir prie 
Suonos krantų, kaip ir kitose Floridos vietose? Gal labiau rei- 
kėjo stebėtis, kad mūsų sodyba taip ilgai išliko nepaliesta. Ki- 
tos plantacijos, esančios daug toliau nuo seminolų įtvirtinimų, 
jau susilaukė tokių baisių antpuolių. Kodėl gi mūsų plantacija 
turėjo būti laimingesnė už kitas? Ši „neliečiamybė“ vis dėlto 
buvo pastebėta mūsų plantacijos gyventojų, ir jie nusiramino, 
pasikliovę tariamu savo saugumu. 

Jie aiškino taip: pagrindinės indėnų jėgos buvo sutelktos 
kituose rajonuose, kur jie stebėjo į tris dalis padalintos ge- 
nerolo Skoto armijos slinktį. O kadangi mūsų plantacija buvo 
įtvirtintas punktas, tai, žinoma, nedideli indėnų būriai nedrįso 
jos pulti. | | | 

Bet Skotas atsistatydino, jo kariuomenė pasitraukė į fortą, 
į vasaros būstus. Karo veiksmai Floridoje paprastai eidavo žie- 
mą. O indėnai, kuriems visi metų laikai tinkami, dabar buvo 
laisvi ir vėl galėjo puldinėti ir siaubti pasienio plantacijas. 
Gal dėl to indėnai taip ilgai nekliudė gyvenvietės prie Suonos. 
„Pirmąją nelaimės akimirką toks aiškinimas man pasirodė vi- 
sai įtikinamas. Aš ir mano artimieji tiesiog tapome visuotinės 
indėnų keršto bangos aukomis. | 

Bet kada atsitokėjau, mano dėmesį patraukė kitos aplinky- 
bės. Pirmiausia, kodėl tik mūsų plantacija šiame rajone buvo 
užpulta? Kodėl tik mūsų namai buvo sudeginti? Kodėl tik muū- 
sų šeima buvo išžudyta? Aišku, šie klausimai man nedavė ra- 
mybės. Juk prie upės buvo ir daugiau plantacijų, taip pat 
silpnai saugomų, ir kitų šeimų, daug priešiškesnių seminolams. 
Bet dar didesnė mįslė man buvo štai kokia: Ringholdų planta- 
cija stovėjo kaip tik ant kelio indėnų gaujoms. Kaip rodė pėd- 
sakai, jie ją aplenkė, norėdami pasiekti mūsų namus. Abu Ring- 
holdai — Arensas ir jo tėvas — buvo žinomi kaip atkakliausi 
indėnų priešai, kaip žmonės, šiurkščiausiu būdu mindžioje jų 
teises. 

Kodėl gi Ringholdų plantacija liko nepaliesta, o mūsiškė su- 
naikinta? Aišku, mūsų šeima tapo ypatingo, iš anksto apgal- 

voto keršto auka. Be jokių abejojimų, viskas buvo kaip tik 
taip. Tiktai kerštu ir galėjai paaiškinti šią paslaptį.“ 

Bet Pauelisė Argi jis būtų galėjęs taip padaryti? Argi mano 
draugas būtų kaltas dėl tokios barbariškos piktadarybės? Ar 
tai įmanoma? Ne! Niekados! 


Nors taip tvirtino du užkietėję niekšai, nors visa tai jie bu- 
vo matę savo akimis, mano širdis atsisakė tuo patikėti. 

Kokie galėjo būti tokios nepaprastos žmogžudystės motyvai? 
Tiesa, mano motina nebuvo Oceolai palanki, dar daugiau — ji 
jam parodė nedėkingumą. Tą aš gerai atsiminiau. Ir jis galėjo 
atsiminti. Bet taurus jo būdas, mano vaizduotėje įsikūnijęs nuo- 
stabaus didvyrio idealas negalėjo nusmukti ligi tokios niekšy“ 
bės. Ne, ne ir dar kartą ne! 

Antra vertus, kodėl gi Pauelis paliko nepaliestą Ringholdų 
sodybą, buveinę Arenso Ringholdo — amžino savo priešo, vie- 
no iš keturių žmonių, kuriuos jis prisiekė sunaikinti? Ši aplin- 
kybė buvo labiausiai neįtikima. 

Ringholdas buvo namie, jį buvo galima sučiupti miegantį. 
Niekšingieji jo bendrininkai vargu ar būtų priešinęsi. Pagaliau 
šis priešinimasis būtų buvęs lengvai palaužtas. 

"Kodėl gi jam buvo palikta gyvybė? Kodėl jo namų nenušlavė 
ugnisė | 

Nauja žinia, kyrią gavau "kelyje, iškėlė naujas prielaidas. 
Žmonės man pasakė, kad indėnai skubiai pasitraukę, kadangi 
staiga pasirodęs patruliuojantys savanorių būrys. Jo dėmesį at- 
kreipusi liepsnojanti plantacija. Buvo spėjama, kad ši aplinkybė 
ir išgelbėjusi kitas plantacijas, jų tarpe ir Ringholdo. 

Toks aiškinimas atrodė pagrįstas. Iš pėdų buvo matyti, kad 
galvažudžių gaujos būta nedidelės, ne daugiau kaip penkiasde- 
šimt žmonių. Todėl jie ir pasitraukę. | 

Tada viskas vėl apsivertė antraip. Ir vėl Oceola mano aky- 
se atrodė kaltas. ( 

Gal aš neperpratau indėniškos jo prigimties, gal galų gale 
jis ir buvo pabaisa, kirtusi tokį baisų smūgį. 

„Dar ir dar kartą savęs klausiau: „kokia pagaliau galėjo būti 
tokio elgesio priežastis? 

A, ogi štai kas! Sesuo! Virginija! Gal būt, meilė... aistra. .. 

— Indėnai! Indėnai! Indėnai! į 

LXXVI skyrius 
TARIAMAS PAVOJUS 


Šis šūkis, kupinas baisios prasmės, bematant nutraukė mano 
apmąstymus. Nusprendęs, kad pasirodė indėnai, aš nulėkiau 
į priekį. Bet staiga raiteliai metė pavadžius ir sustojo. Nukly- 
dusieji į šalį skubėjo vėl prisidėti prie būrio. O tie, kurie leng- 
vabūdiškai buvo nujoję į priekį, greitai atidūmė atgal. Kaip 
tik jie ir sukėlė aliarmą.. Kai kurie jų vis dar tebešaukė: „In- 
dėnai, indėnai!" 

— Indėnai?— paklausė Hikmenas su nepasitikėjimo išraiška 
veide.— Kur jūs juos matėte? 

— Ten!— atsakė vienas iš tų raitelių, kurie atlėkė atgal.— 
Antai anoje giraitėje. Visas miškas knibžda. . 

— Tegu mane velniai į gabalus suplėšo, jei aš tuo patikė- 
siu!— atsakė senasis medžiotojas, paniekinamai linguodamas 
galvą.— Niekada indėnai nemėgins slėptis, ypač nuo tokių 
geltonsnapių, kaip jūs. Juos visada pirmiau išgirsi, negu pa- 
matysi. 

— Tai juk mes ir girdėjome, kaip jie šūkavosi vienas su 
kitu. | 

— Na jau!-— užginčijo medžiotojas.— Jūs būtumėte išgirdę vi- 
sai ne riksmus, jei indėnai iš tikrųjų ten slėptųsi. Jūs būtumėte 
išgirdę šūvius. Velniai griebtų tuos jūsų indėnus! Jūs girdėjote 
unkščiant meškėną arba suokiant tošinukę. Aš seniai maniau, 
kad jūs mirštamai išsigąsite pirmo pasipainiojusio. žvėrelio, 
šmėkštelėjusio jums prieš akis... Na, dabar pastovėkite, o aš 
pažiūrėsiu, kas ten galėtų būti. 

Tai pasakęs, Hikmenas. nulipo nuo arklio ir numetė pavadį 
ant šakos. 

— Einam, Džimai Vederfordai — pridūrė jis, "kreipdamasis 
į vieną savo draugą medžiotoją.— Pažiūrėsim, ką ten pamatė 
šitie narsuoliai. Ar tik jie kelmų nepalaikė indėnais? 

Jaunasis medžiotojas iššoko iš balno. Jis ir Hikmenas pa- 
statė savo arklius saugioje vietoje ir su šautuvais rankose ty- 
lėdami įlindo į krūmus. Kiti būrio vyrai, susispietę į krūvą, 
raiti laukė. Ilgai nekantrauti mums nereikėjo. Vos tik medžio- 
tojai dingo iš akių, bemat išgirdome juos garsiai kvatojantis. 
Mes įsidrąsinome ir prijojome artyn. Ten, iš kur sklido tokia 
linksmybė, negalėjo būti ypatingo pavojaus. Netrukus pama- 

tėme juodu abu. Vederiordas pasilenkęs žiūrinėjo kažkieno pė- 
das, 0 Hikmenas rodė ranka į linguojančius krūmus. Mes pa- 
žvelgėme į tą pusę ir pamatėme bandą puslaukinių galvijų. 
Mūsų išgąsdinti, jie, braudamiesi per tankumyną, pasileido bėgti. 

— Tai tokie jūsų indėnai!-— džiūgaudamas sušuko medžio- 
tojas.— Geri laukiniai! Cha-cha-cha! | 

Visi kiti taip pat pradėjo juoktis, išskyrus tariamo pavojaus 
kaltininkus. | | 

— Aš iš anksto žinojau, kad čia jokių indėnų negali būti, — 
kalbėjo toliau aligatorių medžiotojas.— Jie visai ne taip apsi- 
reiškia! Juos anksčiau išgirsti, negu pamatai. Ir štai kokį pa- 
tarimą aš galiu duoti tiems beūsiams jaunuoliams, kurie nesu- 
geba atskirti raudonodžio nuo žalos karvės: tie, kurie turi 
daugiau patyrimo, tegu joja priekyje. O visi kiti laikykitės 
drauge, neišsisklaidykite, kad kai kam nereikėtų šiandien už- 
migti be plaukų ant galvos. 

Visi paklausė išmintingo Hikmeno patarimo. Mes paprašėme 
senąjį medžiotoją ir Vederfordą vesti mūsų būrį. Likusieji glau- 
džiomis gretomis jojo paskui juos. 

Buvo „aišku, kad indėnai negalėjo toli mūsų palikti. Apie tai 
buvo galima spręsti pagal laiką, kada jie pasitraukė iš sodybos. 
Nuo to momento, kai aš atvykau į plantaciją, mes tuščiai negai- 
šome; kol susiorganizavome, užtruko ne daugiau kaip dešimt 
minučių, taigi iš viso nuo mūsų išžygiavimo pradžios buvo pra- 
ėjusi kiek daugiau negu valanda. Labai greitai trauktis jie 
negalėjo, kadangi paskui juos pėsti ėjo negrai, Tai rodė plačios 
jų pėdos. 

Vargu ar kurie iš mūsiškių bijojo indėnų. Visi troškome kerš- 
to, kuris stelbė bet kokią baimę. Be to, sprendžiant iš pėdų, 
indėnų buvo ne taip jau daug — gal penkiasdešimt. Be abejo, 
tai buvo sumanūs ir prityrę kariai, kautynėse su mumis lygūs 
vienas prieš vieną. Bet tie, kurie savo noru pasišovė man pa- 
dėti, taip pat buvo didžiai užsigrūdinę — kieto būdo ir ištver- 
mingi. Tai buvo geriausi žmonės visoje gyvenvietėje, nepakei- 
čiami tokiame dalyke. Niekam nė į galvą neatėjo grįžti: visi 
tvirtai norėjo žygiuoti pirmyn ir surasti žudikus net pačioje 
indėnų teritorijos gilumoje, jų pačių „lizde“. 

Tų žmonių ištikimybė ir man suteikė naujų jėgų. Aš nušuo- 
liavau į priekį daug lengvesne širdimi, jausdamas, kad keršto 
valanda nebe tolį, 


200 


LXXVII skyrius 
PĖDOS DINGSTA 


Tačiau mano troškimams nebuvo lemta taip greitai išsipildy- 
ti. Lėkdami tokiu spartumu, kokiu tik pajėgė mus nešti ark- 
liai, pėdsakais mes dūmėme ištisas dešimt mylių, nors iš pra- 
džių manėme, kad indėnus užklupsime, sukorę pusę to kelio. 

Tur būt, indėnai sumetė, kad juos vejasi. Ir, genami baimės, 
jie dūmė paknopstomis. Suprantama, po tokių baisių piktada- 
rysčių jie nieko gero negalėjo laukti. Bet jie mus pralenkė 
visai nedaug. Nors saulė kepino karštai, sultys dar tebelašėjo 
nuo jų nulaužtų šakelių, arklių pėdos dar tebebuvo šviežios. 
Taip mums aiškino mūsų vadovai. Sutrypta žolė dar buvo ra- 
sota ir priplakta prie žemės. | 

— Dar nė pusvalandžio nebus, kaip jie pro čia nujojo. Tik 
pusvalandis, kad juos kur velniai!-— sušuko Hikmenas, gal jau 
dvidešimtą kartą apžiūrinėdamas pėdas.— Niekad kaip gyvas 
nemačiau, kad indėnai jotų taip greitai! Jie bėga kaip banda 
išgąsdintų jaučių... Tur būt, tie niekšai gerokai suprakaitavo. 
O kai kurie dykūnai, manau, jau kėpso balnuose, pasvirę ke- 
turiasdešimt penkių laipsnių kampu... 

Tą mūsų vadovo pastabą palydėjo garsus juoko protrūkis. 

—- Ne taip garsiai, vyručiai, ne taip balsingai!— tarė jis, nu- 
traukdamas juoką valdingų mostu.— Prisiekiu Jeruzale, jie mus 
išgirs! O jei taip, tai kai kurie mūsiškiai atsisveikins su savo 
skalpais dar lig saulės laidos. Dėl savo kailio būkite tylūs 
kaip pelės. Jų ausys tokios geros, kaip vilkšunių. Velniai 
mane griebtų, jei jie toliau kaip už mylios nuo mūsų! 

Jis dar kartą pasilenkė prie pėdų ir pakartojo: 

— Būkite tylūs, kaip oposumai, ir aš jums prižadu: nepraeis 
nė valanda, ir mes užklupsime tuos niekšus. 

Pagal jo įsakymą stengėmės laikytis tylos ir jojome kelio 
pakraščiu, apaugusiu žole, kad nebūtų girdėti kanopų trepsėji- 
mo. Kalbėjomės tik pašnibždom ir tik ištikus būtinam reikalui. 
Akylai žvelgdami į priekį, mes kas akimirką tikėjomės išvysti 
bronzines indėnų iigūras. | 

Taip jojome gal pusmylį. Priešas nesirodė, buvo matyti tik 
jo pėdos. Tarp medžių kamienų šmėkštelėjo skaistus mėlynas 
dangus. Tai rodė, kad miškas darosi retesnis. Daugelis mūsų 
apsidžiaugė. Pastarąsias kelias valandas jojome per tamsią gi- 

rią, prisiraizgiusią lianų ir užverstą griaumedžiais, taigi slin- 
kome labai pamažu. Visi tikėjosi, kad dabar kelias bus geres- 
nis ir galų gale pamatysime priešą. Bet seni medžiotojai, ypač 
abu mūsų vedliai, padarė visai kitokias išvadas. Hikmenas tuoj 
pareiškė savo nepasitenkinimą. 

— Prakeikta lyguma!-— sušuko jis.— Tai savana, ir dar didžiu- 
lė. Velniai griebtų, blogi mūsų popieriai! 

— Kodėl?— paklausiau aš. 

— Labai paprastai! Jei jie perėjo savaną, tai tikriausiai pa- 
miškėje paliko vieną ar du sargybinius. Dabar jau negalėsime 
jų užklupti iš pasalų: mus taip pat bus lengva įžiūrėti, kaip 
ir vilkstinę kupranugarių. Kas iš to seka? Ogi štai kas: jei 
jie mus pastebės, jiems bus lengva pasislėpti. Jie išsisklaidys 
į visas puses, ir tada gaudyk vėją laukuose! 

— Tai ką dabar daryti? 

— Mums dabar verčiau šlietis prie didžiosios pelkės. Jūs 
čia pastovėkite keletą minučių, o mudu su Džimu Vederfordu 
paėjėsime ligi pamiškės ir pažiūrėsime, ar jie perkirto savaną. 
Jei. taip, tai ir mes ją peržygiuosime, o paskui vėl susirasime 
pėdas. Mums nėra ką daugiau daryti. Bet jeigu jie pamatys, 
kad einame per savaną, mes jiems galėsime atsukti uodegą ir 
ramiai grįžti atgal. 

Visi sutiko su šiuo pasiūlymu ir besąlygiškai vykdė aliga- 
torių medžiotojo įsakymus. Visi gerai žinojome, koks jis yra 
patyręs. Hikmenas ir Vederfordas nušoko nuo arklių ir „pra- 
dėjo atsargiai slinkti tarp medžių į pamiškę. 

Kol jie sugrįžo, praėjo gana daug laiko. Kai kurie mūsiškiai 
buvo pradėję nekantrauti. Pasigirdo kalbų, kad stovėdami mes 
tik veltui gaištame ir leidžiame indėnams dar toliau nusidan- 
ginti. Kiti siūlė vytis juos toliau ir, nieko nepaisant, joti pir- 
myn tiesiai jų pėdomis. 

Nors ir kaip šie pasiūlymai atliepė mano jausmus, nors ir 
kaip troškau stoti į atvirą mūšį su nekenčiamu priešu, aš žino- 
jau, kad esamomis aplinkybėmis vytis būtų beprasmiška. Va- 
dovai teisingai elgėsi. 

Pagaliau medžiotojai sugrįžo ir mums pranešė, kad indėnai 
iš tikrųjų perėjo savaną ir įlindo į mišką, kuris prasidėjo už 
jos. Kada medžiotojai pasiekė pamiškę, jie dar nebuvo spėję 
pasislėpti. Hikmenas net pastebėjęs arklio uodegą, dingstančią 
tarp krūmų. Bet akylūs medžiotojai išaiškino dar vieną svarbų 

taktą: toliau nebebuvo jokių pėdų, kuriomis būtų buvę galima 
žygiuoti pirmyn. | | 

Pasiekę savaną, indėnai, matyt, jojo išsisklaidę. Tą rodė 
daugybė pėdų, kurias žolėje paliko arklių kanopos. Anot me- 
džiotojų, pėdos „suskilo į penkiasdešimt dalių“ ir pagaliau visai 
išnyko žolėje. Medžiotojai tai susekė, ropom šliauždami per 
aukštą žolę ir stebėdami kanopų įspaudus. Beliko tiktai vienos 
labai keistos pėdos, kurios atkreipė jų dėmesį. Tai buvo basų 
žmogaus kojų pėdsakai. Neapdairus stebėtojas juos būtų pa- 
laikęs vieno žmogaus pėdos įspaudais. O prityrę pėdsekiai kaip 
mat suvokė, kad čia buvo gudrybė. Pėdos buvo plačios ir be- 
formės, labai giliai įmintos į žemę; vargu 'ar tai galėjo būti 
tūs pirštų įspaudai — visa tai buvo ženklai, kuriuos medžio- 
tojai iškart perprato. Hikmenas tuoj pat nustatė, kad čia buvo 
negro pėdos — tikriau,: negrų, kurie griebėsi tos gudrybės sa- 
vo vedlio nurodymu. 

"Ši netikėta besitraukiančiųjų indėnų gudrybė mus apvylė ir 
nustebino. Pirmu akimoju nusprendėme, kad indėnai mus apga- 
vo, kad mes pametėme jų pėdas ir nebegalėsim atkeršyti. 

Vieni pradėjo kalbėti, kad toliau neverta jų vytis. Kiti manė, 
jog reikia grįžti. Reikėjo vėl apeliuoti į jų neapykantos jaus- 
mą, norint uždegti keršto troškimą. 

Šią kritišką akimirką įsiterpė senasis Hikmienas ir, sužadinęs 
gęstančias mūsų viltis, pakėlė visiems nuotaiką. Aš apsidžiau- 
giau, kada jis prakalbėjo. | 

— Šįvakar, vyručiai, mes jų nepavysime. ..— Žodį jis paėmė 
paskutinis, kada visi jau buvo pasakę savo nuomonę.— Su švie- 
sa mums negalima dangintis per šią lygumą. Ji perdaug didelė. 
Aš sutinku verčiau apsukti dvidešimties mylių alkūnę, negu 
joti per tą prakeiktą savaną. Bet nieko, vyručiai, nenusiminkite! 
Palaukime čia tamsos, o po to galėsime patyliukais persikraus- 
tyti per savaną. Ir jei mudu su Džimu Vederiordu nesurasime 
kitoje pusėje jų pėdų, tai, vadinasi, aš savo gyvenime nesu 
valgęs aligatoriaus mėsos. Prakeikti indėnai pasistatys savo sto- 
vyklą kur nors po medžiais. Mūsų nematydami, jie jausis sau- 
gūs, kaip dievo ausyje. Tada mes ir užklupsime juos! | 
„Visi sutiko su medžiotojo pasiūlymu. Jis buvo priimtas kaip 
tolimėsnių veiksmų planas. Mes nušokome nuo arklių ir ėmėm 
laukti saulės laidos. | 

LXXVIII skyrius 
PER SAVANĄ 


Mano kančios pasiekė paskutinę ribą. Kada vijomės indėnus, 
nebuvo kada gilintis į mane ištikusią nelaimę. Greito keršto 
nuojauta tartum malšino skausmą, ir pats žygis raminamai vei- 
kė suaudrintą mano širdį. O dabar, kada buvo padaryta per- 
trauka, laisvalaikiu aš galėjau atgaivinti savo vaizduotėje šio 
ryto įvykius, ir sielvartas vėl prislėgė mane. Aš vėl mačiau 
nužudytos motinos lavoną, gulintį su išskėstomis, tartum kerš- 
to šaukiančiomis rankomis. Aš mačiau savo seserį, išblyškusią, 
apsiašarojusią, su išsidraikiusiais plaukais, sielvarto palaužtą. 

Tad nenuostabu, kad taip nekantriai laukiau ir vis negalėjau 
sulaukti saulės laidos. Man rodėsi, kad dar niekada didžiulis 
ugnies rutulys neartėjo prie horizonto taip pamažu. Nieko ne- 
veikimas mane varė į beprotybę. Saulės diskas, švietęs pro 
tirštą rūką, kabantį ties miškų, buvo raudonas kaip kraujas. 
Dangus atrodė žemas ir grėsmingas. Jis tartum atspindėjo ma- 
no paties mintis ir jausmus. 

Pagaliau atslinko sutemos. Jos truko neilgai, kaip paprastai 
pietų platumose, nors tą vakarą man jos atrodė ilgos ir ne- 
paslankios. Po jų užėjo visiška tamsa. Mes vėl sušokome į bal- 
nus ir nujojome. Žygyje man tartum pasidarė lengviau. 

Išjoję iš miško, leidomės per savaną. Abu medžiotojai mus 
vedė tiesia linija. Žygiuoti kuriomis nors vienomis iš daugybės 
pėdų nebuvo prasmės, kadangi jos skirstėsi į visas puses. Hik- 
menas spėliojo, kad visos pėdos galų gale susieisiančios į vie- 
ną, iš anksto sutartą vietą. Todėl mums tiko bet kurios. Be 
abejo, jos turėjo mus atvesti į indėnų stovyklą. Svarbiausia 
dabar buvo perjoti lygumą nepastebėtiems. Užėjusi tamsa mums 
padėjo. Mes slinkome per plyną savaną bežadžiai kaip vai- 
duokliai; jojome žingine, kad nebūtų girdėti kanopų trep- 
sėjimo. Išvargę mūsų arkliai blogai klausė pavadžių. Kelias 
buvo mums palankus: tai buvo minkšta žolė, kuria arkliai žen- 
gė be jokio garso. Mes tik bijojome, kad jie neužuostų indėnų 
arklių ir nesumanytų jų pasveikinti žvengimu. 

Laimė, mūsų būkštavimai nepasitvirtino. Už pusvalandžio vi- 
siškoje tyloje įjojome po tamsiais miško skliautais kitapus 
savanos. Vargu ar kas nors galėjo mus pastebėti. Jeigu indėnai 
ir buvo ariergarde palikę savo žvalgus, tai tamsa mus paslėpė 

nuo jų žvilgsnių. Mus buvo galima pamatyti tik tuo atveju, 
jei sargybiniai būtų stovėję kaip tik toje vietoje, kur mes 
įjojome į mišką. Bet jokių indėnų pėdsakų nebuvo, ir mes 
nusprendėme, kad mūsų niekas neseka. 

Mes pašnibždom pasveikinome vienas kitą ir taip pat tyliai 
pamėginome apsvarstyti tolimesnių veiksmų planą. Ryžomės 
joti toliau. Reikėjo vėl surasti indėnų pėdas, bet ligi aušros 
to negalėjome padaryti. Gal būtume likę toje vietoje ligi ryto, 
jei ne viena aplinkybė. Arkliai labai kentė nuo troškulio, 
o raiteliai irgi ne ką geriau jautėsi. Jau nuo vidurdienio mes 
niekur neužėjome vandens, o keleto valandų, praleistų po 
karštų Floridos dangumi, visiškai užteko, kad troškulys pasi- 
darytų nebepakeliamas. Vėsesniame klimate be vandens galima 
išbūti net keletą dienų. 

Ir arkliai, ir žmonės labai kentė. Mes negalėjome nei užmigti, 
nei pailsėti. Būtinai reikėjo surasti vandens ligi to laiko, kol 
baigsis postovis. Mus taip pat kankino ir alkis, kadangi tokiai 
ilgai kelionei nepasirūpinome maisto. Bet bado kančios buvo 
lengvesnės, šią naktį mes galėjome tenkintis vien vandeniu. To- 
dėl nutarėme joti tolyn ir žūt būt surasti vandens. 

Abiejų mūsų vadovų patyrimas šią sunkią valandą mums su- 
teikė neįkainojamą paslaugą. Jiems jau buvo tekę medžioti sa- 
vanoje. Tai buvo dar tada, kada indėnų gentys geruoju gy- 
veno su mumis ir baltieji laisvai galėjo jodinėti po jų terito- 
riją. Medžiotojai atsiminė, kad kažkur netoli buvo tvenkinys, 
prie kurio jie kadaise ilsėdavosi. Nors buvo tamsu, jie tikėjosi 
ji surasti. | 

Mes pajudėjome į priekį vorele, kiekvienas už pavadžio ve- 
dėsi savo arklį. Tik taip buvo galima eiti tamsoje. Mūsų būrys 
išsitiesė ilga linija, kuri kaip milžiniška baisi gyvatė rangėsi 
takeliu tarp medžių. 


LXXIX skyrius 
MIšKO TAMSUMOJE 


Tarpais mūsų vadovai imdavo abejoti, ar teisingai žygiuoja- 
me, ir tada visi sustodavome ir laukdavome, kol jie pajudės. 

Keletą kartų Hikmenas su Vederfordu buvo išklydę iš kelio, 
nežinodami, kur eiti toliau. Jie dažnai pamesdavo kryptį ir vi- 
siškai susipainiodavo. 

Dieną miške visada galima atsekti pasaulio šalis pagal me- 
džių žievę. Šis būdas gerai žinomas miško medžiotojams. Bet 
dabar buvo perdaug tamsu, kad būtų galima atlikti tokią smul- 
kią apžiūrą. Beje, Hikmenas tvirtino, kad net dabar, nakčia, jis 
neapsirikdamas gali nustatyti, kur pietūs ir kur šiaurė, ir aš 
pastebėjau, kaip jis ėmė čiupnoti medžių kamienus. Jis ėjo nuo 
vieno medžio prie kito, tartum norėdamas patvirtinti savo ste- 
bėjimus, bet po kurio laiko pusbalsiu kreipėsi į savo draugą, jų 
iš jo tono buvo aišku, kad jis sutrikęs: 

— Tikri stebuklai, Džimai! Medžiai pasidarė visai kitokie, 
negu anuomet, kai mudu čia lankėmės paskutinį kartą. Jie ne- 
turi žievės, lyg būtų visai nulupti. | 

— Ir man jie pasirodė keisti. Bet aš maniau, kad tamsoje 
man tik taip pasivaideno. | | 

— Visai ne, čia kas kita! Jiems kažkas atsitiko. Aš atsimenu 
šitas egles. Medžiai visi sausi, kaip kempė. Nagi aš „pažiūrėsiu, 
kokie jų spygliai. 

Tai sakydamas, Hikmenas pakėlė ranką ir nulaužė vieną Ilgą 
šaką, nukarusią ties juo. | 


— Ak, štai kas!-— sušuko jis, laužydamas spyglius.— Dabar 
suprantu, kas čia kaltas. Tai vis tos prakeiktos kirmėlės. Me- 
džiai nudžiūvo. Ką dabar daryti? Dabar aš tiek pat galiu su- 
rasti tvenkinį, kaip ir kiekvienas iš tų geltonsnapių. 


Šis prisipažinimas (mums visiems padarė nelabai malonų įspū- 
dį. Troškulys vis labiau mus kankino. Dabar jis atrodė dar 
sunkesnis, kadangi dingo bet kuri viltis jį numalšinti. 

.— Sustokite!— po minutės tarė Hikmenas, bakstelėjęs kulnu 
savo kumelei į šonkaulius.— Dar ne viskas prarasta. Jei jau aš 
negaliu jūsų nuvesti prie tvenkinio, tai mus ten nuves pro- 
tingasis mano gyvulėlis... Fi tu, senuole,— kreipėsi jis į seną 
savo kumelę,— nagi surask mums vandenį Marš pirmyn ir 
pasistenk mums padėti! 

Suspaudęs keliais savo „gyvulėliui“ šonus, Hikmenas atleido 
pavadžius, ir mes vėl pajudėjome į priekį, nelabai tepasitikėda- 
mi bežadžio padaro instinktu. : 

Netrukus paaiškėjo, kad kumelė pajuto vandenį. Hikmenas 
pareiškė, kad ji užuodžia vandenį, nelyginant šuo elnio pėdas. 
Ji ėjo iškėlus galvą ir retkarčiais uostė orą. Ir ėjo vis tiesiai, 
tartum į aiškų tikslą. 

Mes visi hekantravomė, bet staiga Hikmenas sustabdė savo 
arklį. Aš prijojau prie jo sužinoti, kas atsitiko. Jis. tylėjo, ma- 
tyt, buvo giliai susimąstęs. 

— Ko jūs sustojote?— paklausiau aš. 

— Mums visiems reikia čia palaukti. 

— Kodėl?— klausinėjo kiti savanoriai, prijoję prie mūsų. 

— Šituo keliu joti mums pavojinga. Tie niekšai gali būti 
apsistoję priė tvenkinio. Čia niekur daugiau vandens nėra, 
o gerti jie taip pat nori. Jei jie išgirs, kad mes jojame artyn, vėl 
maus į krūmus, ir tada tu jiems pašvilpk! Taigi jūs čia pasto- 
vėkite, o mudu su Džimu nusėlinsime į priekį ir pažiūrėsime, 
kas ten dedasi. Dabar aš žinau, kur yra- tvenkinys: ligi jo nela- 
bai toli. Jei indėnų ten nėra, mudu tuoj sugrįšime ir tada visi 
galėsime drožti prie vandens. 

Šiam išmintingam sumanymui visi pritarė. Abu medžiotojai 
dar kartą nulipo nuo arklių ir atsargiai nužingsniavo į priekį. 

Aš pareiškiau norą eiti kartu su Hikmenu ir jo draugu. Juo- 
du neprieštaravo — mano nelaimė suteikė man neginčijamą tei- 
sę vadovauti šiam žygiui. Taigi, palikęs arklį prižiūrėti vienam 
draugui, aš prisidėjau prie medžiotojų. 

Mes negirdimai žengėme žeme, storai nuklota minkštais spyg- 
liais, slopinusiais mūsų žingsnius. Miškas čia buvo retas, dėl to 
ėjome gana greitai. Po dešimties minučių jau buvome gana 
toli nuo savo draugų. Mes visą laiką stengėmės nenukrypti 
nuo teisingos linkmės. Bet staiga mums pasirodė, kad ją pa- 
metėme. Kaip aš nustebau, kada tuo momentu pro tankius miš- 
ko lapus pamatėmė tolumoje blykčiojančią ugnį. Tai buvo lau- 
žo liepsna. | 

Hikmenas tuoj pažino, kad tas laužas liepsnojo indėnų sto- 
vykloje. 

Pirmu akimoju mes jau norėjome erįžti pas draugus ir juos 
pasišaukti į pagalbą. Bet, kiek pagalvoję, nutarėme prieiti kuo* 
arčiau ir įsitikinti, ar ten iš tikrųjų priešo stovykla. 

Dabar mes jau ne stati ėjome, bet šliaužėme ropomis, steng- 
damiesi slėptis šešėlyje. Aikštelėje liepsnojo ugnis. Medžiotojai 
atsiminė, kad čia turi būti tvenkinys. Ir mes iš tikrųjų pama- 
tėme blizgantį vandens paviršių. 

Mes priėjome taip arti, kiek tarėme būsiant išmintinga. Da- 
bar gerai matėme visą aikštelę. Arkliai buvo pririšti prie me- 

džių, o aplink laužą išsitiesę drybsojo žmonės. Jie nejudėjo — 
visi žudikai kietai miegojo. 

Prie pat ugnies ant balno sėdėjo žmogus. Matyt, jis nemie- 
gojo, nors jo galva buvo nuleista ant kelių. Laužo ugnis 
"tvieskė į bronzinį jo veidą. Būtum galėjęs įžiūrėti jo bruožus 
ir veido spalvą, jei jo nebūtų dengę dažai ir plunksnos. Šis 
veidas atrodė skaisčiai raudonas, trys didelės juodos strauso 
plunksnos sviro nuo galvos palei smilkinius, o jų galai beveik 
siekė jo skruostą. Šios simboliškos plunksnos mano širdyje su- 
kėlė didelį skausmą: aš žinojau, kad čia yra Oceolos galvos 
apdaras. 

Pradėjau žiūrėti įdėmiau. Keli būreliai gulėjo užpakalyje, be- 
veik visa aikštė buvo nugulta išsitiesusių kūnų. 

Mano dėmesį patraukė dar vienas būrelis iš trijų ar keturių 
žmonių, sėdinčių ir gulinčių žolėje. Aš žiūrėjau į ji išsigandęs 
ir susijaudinęs. Ant jo krito medžių šešėlis, ir aš nemačiau veidų, 
bet iš baltų suknelių supratau, kad ten buvo moterys. Dvi jų 
sėdėjo kiek atokiau nuo kitų. Viena iš jų buvo padėjusi galvą 
kitai ant kelių. | 

Žiūrėdamas į jas, aš neapsakomai jaudinausi. Dabar jau man 
neliko jokių abejojimų, kad ten buvo mano sesuo ir Viola. 


LXXX skyrius 
SIGNALINIAI ŠOVIAI 


Neįmanoma aprašyti, kaip jaučiausi tą akimirką. Mano 
plunksna yra bejėgė atkurti tą paveikslą. Įeik, skaitytojau, į ma- 
no padėtį ir pasistenk ją įsivaizduoti. Ten nužudyti ir sužaloti 
pasiliko motina ir dėdė, gimtieji mano namai paversti pelenais 
ir dulkėmis. O čia prieš mane buvo sesuo, išplėšta iš motinos 
„glėbio, negailestingai pagrobta laukinių galvažudžių, gal būt, 
išniekinta šėtoniško jų vado! Jis irgi buvo čia, mano akivaiz- 
doje, tas pasalus, klastingas žudikas! Mane apėmė baisus įniršis. 

Aš žiūrėjau į tą, kūriam turėjau atkeršyti, ir mano įniršis 
didėjo kas akimirką. Daugiau nebegalėjau valdytis. 

Mano rankų raumenys virpčiojo, kraujas sruvo gyslomis kaip 
skystos ugnies srovė. Aš beveik užmiršau, kur mes esame. Ma- 
no galvoje liepsnojo tik viena mintis: kerštas! Priešas buvo 
mano akivaizdoje! Jis nežinojo, kad aš esu čia, ir tartum mie- 

gojo. Jis buvo visai arti, per mano šautuvo šūvį, reikėjo Lik 
ranką ištiesti. 

Aš pakėliau šautuvą ir nutaikiau į nusvirusių strauso plunks- 
nų galus. Žinojau, kad akys turi būti po jomis. Mano pirštas 
jau buvo ant gaiduko... 

Dar akimirka — ir tas žmogus, kadaise mano akyse buvęs did- 
vyris, gulės negyvas žolėje. Bet mano draugai sukliudė šauti. 
Hikmenas griebė už mano šautuvo spynos, plačiu delnu už- 
gniaužė užrakto dužiklį, o Vederfordas čiupo už vamzdžio. Aš 
negalėjau iššauti. 

Iš pradžių beveik įsiutau, bet paskui suvokiau, kad jie teisūs. 
Senasis medžiotojas, prigludęs man prie ausies, šnipštelėjo: 

— Anksti, Džordžai, anksti! Pagalvok apie savo paties gyvy- 
bę, nekelk aliarmo. Kas bus naudos, jei tu jį nudėsi? Šitie niek- 
šai paspruks ir išsigabens su savimi moteris. Mes negalėsime jų 
sulaikyti ir tik rizikuojame netekti savo skalpų. Verčiau pa- 
tyliukais grįžkime pas draugus ir apsupkim indėnus iš visų 
pusių... Ar ne taip, Džordžai? 

Vederiordas, bijodamas bereikalingo triukšmo, tik pritarda- 
mas linkčiojo galvą. 

— Einam!— tęsė Hikmenas pašnibždom.— Negalima gaišti nė 
minutės. Greičiau atgal! Šliaužte, šliaužte, žemiau. .. Ir tyliau. .. 
Dievaži, tyliau! 

Beveik išsitiesęs žemėje, senis ėmė šliaužti kaip aligatorius 
ir greitai dingo iš akių. Mudu su Vederfordu nusekėme paskui 
jį ir pakilome tiktai tada, kai jau buvome toli nuo laužo lieps- 
nos. Čia sustojome ir suklusome. Mes bijojome, kad mūsų 
pasitraukimo nebūtų išgirdę stovykloje. Bet mūsų nepasiekė 
joks garsas. Mes tik girdėjome, kaip knarkia įmigę laukiniai 
ir kaip kramsnoja žolę arkliai. Kanopa retkarčiais treptelėdavo 
į kietą žemę. 

Patenkinti, kad pavyko pasitraukti hepastebėtiems, mes grį- 
žome atgal tuo pačiu, jau pažįstamu keliu. Dabar kone bėgte 
bėgome, bet staiga sustojome kaip įbesti. Mūsų ausis pasiekė 
šautuvo šūvis. 

Bet nuostabiausia buvo tai, kad jis atsklido ne iš indėnų sto- 
vyklos, o iš priešingos pusės, iš ten, kur buvo pasilikę mūsų 
draugai. Buvo keista, kad garsas atrodė perdaug skardus pagal 
tą nuotolį, kuris, mūsų spėjimu, turėjo mus skirti nuo draugų. 
Gal būt, netekę kantrybės, mūsiškiai pajudėjo į priekį, į mūsų 

pusę? Bet, suprantama, nė vienas iš jų negalėjo paleisti šūvio. 
O jei paleido, tai pasielgė labai neprotingai, net pavojingai: 
šūvis galėjo sukelti ant kojų visą indėnų stovyklą. Į ką gi jie 
šovė? Gal kartais netyčia iššovė šautuvas? Taip, veikiausiai taip 
ir bus... 

Mes dar nespėjome pasakyti vienas kitam tų savo sampro- 
tavimų (kiekvienas galvojome sau), staiga pokštelėjo antras šū- 
vis toje pačioje pusėje, kaip ir pirmasis. Matyt, buvo iššauta 
ne iš vieno šautuvo, kadangi protarpis tarp šūvių buvo toks 
trumpas; kad net vikriausias šaulys nebūtų suspėjęs antrą kartą 
"užtaisyti savo šautuvo. Mano draugai susirūpino ne mažiau už 
mane. Šie du šūviai galėjo būti paaiškinami nebent tuo, kad 
keletas indėnų, atsilikusių nuo savo gaujos, mėgino duoti savo 
gentainiams žinią apie save. 

Bet galvoti nebuvo laiko. Subruzdo visa stovykla. Prasidėjo 
aliarmas. Suklegėjo žmonės, sužvingo, sutrepsėjo arkliai. Daug 
negalvodami, mes puolėme pas savo draugus. 

Staiga tolumoje pamatėme du raitelius. Jie bėgo nuo mūsų 
vis tolyn ir tolyn, šmėžuodami tarp medžių kaip šmėklos. Jokio 
abejojimo — šūviai buvo jų. Kas jie tokie — indėnai ar baltieji? 

Rizikuodamas pasigarsinti priešams, senasis Hikmenas juos 
pašaukė. 

Mes sustojome ir suklusome. Raiteliai nieko neatsakė. Jie ty- 
lėdami skubiai tolinosi kažkokia neaiškia kryptimi — nei į drau- 
gų, Nei į priešų pusę. 

Šių dviejų raitelių elgesys buvo kažkoks paslaptingas. Ko jie 
šovė ir dabar tolinosi nuo stovyklos, jei iš kilusio joje triukš- 
mo puikiai žinojo, kurioje pusėje ji yra? Jų elgesys man atrodė 
nesuprantamas. Hikmenui, matyt, viskas buvo aiškiau. Bet ga- 
lėjau jausti, kad ir jis yra nustebęs ir pasipiktinęs. 

— Kad juos velnias baloje prigirdytų! Prakeikti niekšai, jei 
tik ten jie! O aš esu įsitikinęs, kad ten jie... Pažįstu jų šautuvų 
balsą! Ką tu į tai pasakysi, Džimai? Tu pažinai jų šūvius? 

— Aš, rodos, būsiu girdėjęs tą balsą anksčiau, bet kur — ne- 
atsimenu, — atsakė jaunesnysis medžiotojas.— Palaukš, juk tai 
Nedas Spensas! . 

— Teisingai, o kitas — Bilis Viljamsas. Ko tiems velniams 
čia reikia? Juk jie buvo pasilikę laukti su visais O aš esu 
tikras, kad čia tik jie laksto po mišką ir pleškina, norėdami 
mums viską pagadinti. Kad juos kur velniai! Tai kažkoks pra- 

gariškas kėslas... Prakeikti avantiūristai! Jiems tas veltui ne- 
praeis! Greičiau, vyručiai! Mums reikia skubiai ten nužygiuoti, 
antraip pavėluosime. Indėnai paspruks anksčiau, negu juos už- 
klupsime. Prakeikti šūviai! Viską mums pagadino! Greičiau pas- 
kui mane! | | 

Senojo medžiotojo paliepti, mes nudūmėme per mišką įkan- 
din jo. | 


LXXXI skyrius 
IŠTUŠTĖJUSI STOVYKLA 


Netrukus išgirdome kalbantis Žmones ir tryplant arklius. Iš 
balso pažinome savo draugus ir pašaukėme. Jie jojo į mūsų pu- 
sę. Jie taip pat girdėjo šūvius ir, nusprendę, kad susidūrėme 
su indėnais, skubėjo mums į pagalbą. 

— Ei, vyručiai!-— šūktelėjo Hikmenas, kada jie prijojo ar- 
čiau.— Ar Bilis Viljamsas ir Nedas Spensas su jumis? .. Kur jie? 

Į šį klausimą niekas neatsakė. Kelias akimirkas viešpatavo 
kapų tyla. Matyt, juodviejų čia nebuvo, antraip būtų atsiliepę. 

— Kur jie? Kur?— suklegėjo minia. 

— Dabar jau aišku kur,— tarė Hikmenas.— Prisiekiu aliga- 
torium, šitie šaunuoliai vėl bus sumanę kokį šlykštų darbą. Na, 
vyručiai, dabar pirmyn! Indėnai tiesiai priešais mus. Toliau 
sliūkinti neverta. Indėnai yra kažkur čia, ir mums reikia juos 
pasiekti anksčiau, negu voverė suspės triskart mostelėti uodega, 
antraip jie vėl paspruks. Valio! Pirmyn, skalpų medžiotojai! 
Patikrinkite šautuvus! O dabar pirmyn! Mirtis niekšams! 

5u šiuo išraiškingu šūkiu senasis medžiotojas šuoliais lei- 
dosi indėnų stovyklos link. 

Likusieji padrikai nusekė paskui jį, laikydamiesi arti vienas 
kito. Mes neturėjome veiksmų plano. Svarbiausia, kuo pasi- 
kliovėme, buvo laikas. Mes norėjome indėnų stovyklą pasiekti 
anksčiau, negu jie spės pasislėpti, norėjome drąsiai įsibrauti 
į patį priešų vidurį, paleisti salvę iš šautuvų, laikant ištrauktus 
peilius ir pistoletus, — toks buvo paskubomis apmestas planas. 

Mes jau buvome netoli, maždaug už trijų šimtų jardų nuo 
stovyklos, ir žinojome, kurion pusėn turime pulti. Triukšmas, 
sklidęs iš stovyklos, mums rodė kryptį. Bet staiga tas triukšmas 
nutilo: visai nebebuvo girdėti nei žmonių balsų, nei arklių 

žvengimo, nei jų kanopų trepsėjimo. Stovykloje įsigalėjo gūdi 
tyla. Tik blėstančio laužo šviesa mirkčiojo tarp medžių ir lyg 
švyturys rodė mums kelią. | 

"Ši aplinkybė sužadino mūsų budrumą. Tyla atrodė įtartina, 
ji lėmė kažką pikta. Mes bijojome pasalos, gerai žinodami, kaip 
puikiai Raudonųjų Lazdų vadas moka išdarinėti tokius ma- 
nevrus.. | | 

Už kokio šimto jardų nuo aikštelės būrys sustojo. Keletas 
vyrų, nušokę nuo arklių, priėjo prie pat pamiškės, norėdami 
ištyrinėti vietovę. Netrukus jie sugrįžo ir pranešė, kad aikšte- 
lėje nieko nėra. Stovyklos daugiau nebebuvo. Indėnai, arkliai, 
belaisviai, grobis — viskas dingę. Buvo likęs tik bebaigiąs smilk- 
ti laužas. Pagal jį mes. nusprendėme, kad indėnai pasitraukė 
skubėdami ir netvarkingai. Žioruojančios anglys buvo išmėty- 
tos po visą aikštę, ir blėso paskutinės kibirkštys. 

Žvalgai ėjo tarp medžių, kol apėjo visą aikštę. Jie akylai 
apžiūrėjo mišką maždaug per šimtą jardų aplinkui, bet niekur 
neaptiko jokių priešo ar pasalos pėdsakų. Mes pavėlavome — 
laukiniai paspruko, nusivesdami „mums iš panosės savo be- 
laisves! , 

Vytis priešą tamsoje buvo neįmanoma. Susijaudinę mes įjo- 
jome į aikštelę ir įsikūrėme ištuštėjusioje stovykloje. Nutarėme 
čia praleisti likusią -dalį nakties, o švintant vėl vytis toliau. 

Iš pradžių numalšinhome troškulį ir pagirdėme arklius. Paskui 
užgesinome laužą ir! beveik pusę būrio pastatėme tarp medžių, 
supančių aikštelę, eiti sargybą. Arklius supančiojome ir priri- 
šome prie medžių. Kita pusė būrio sugulė poilsio toje pačioje 
vietoje, kur neseniai ilsėjosi mūsų priešai. Taip sulaukėme 
aušros. 


LXXXII skyrius 
MIRĘS MIšKAS 


Mano draugai, išvarginti ilgo žygio, tuojau sumigo.. Budėjo 
tik sargybiniai, o aš irgi negalėjau rasti ramybės ir didesnę 
dalį nakties praleidau, klaidžiodamas aplink tvenkinį, blausiai 
spindintį viduryje aikštelės. Vaikščiojant buvo kažkodėl leng- 
viau. Tai mane ramino, blaškė liūdnas mintis. Aš gailėjausi, 
kad man nepavyko iššauti tą akimirką, kai pamačiau žmogžu- 

džių vadą, kad nepavyko jo nudėti vietoje. O dabar pabaisa 
vėl išsprūdo man iš rankų. Gal dabar jau nepavyks išgelbėti 
sesers. 

Aš pykau ant medžiotojų už tai, kad jie man sukliudė. Jei 
jie būtų galėję numanyti viską, kas bus toliau, gal ir jie būtų 
kitaip pasielgę. Bet kas galėjo to tikėtis? 

Abu savanoriai, sukėlę aliarmą, dabar vėl prisidėjo prie bū- 
rio. Dėl tokio paslaptingo jų elgesio mes suabejojome jų su- 
manymų garbingumu. Kai tik pasirodė Bilis ir Nedas, pasipik- 
tinę visi ėmė ant jų šaukti ir grasinti. Vyrai norėjo juos šū- 
viais išsodinti iš balno ir būtų tai padarę, jei tie nebūtų ėmę 
maldauti, kad leistume pasiteisinti. Jie paaiškino, kad nuo bū- 
rio atsilikę dar prieš postovį. Jie nežinoję, nei kad mūsiškiai 
išėjo į žvalgybą, nei kad indėnai arti; jie paklydę miške ir 
šovę, tikėdamiesi, kad mes jiems atsakysime. Jie prisipažino 
matę tris pėsčius, bet palaikę indėnais ir pasistengę su jais 
nesusitikti. 

Daugumą mūsiškių patenkino šis paaiškinimas. Jie samprota- 
vo taip: kokie motyvai galėtų paskatinti juos duoti pavojaus 
signalą priešui? Kas galėtų juos įtarti tokia niekšinga išdavyste? 
Bet ne visi buvo tokios nuomonės. Aš girdėjau, kaip senis Hik- 
menas reikšmingai šnibždėjo savo draugui, snairuodamas į šiuos 
priklydusius padarus: 

— Būk atsargus, Džimai! Neišleisk iš akių šitų niekšų. Jie 
bus kažką sumanę.. | 

Kadangi aiškių įrodymų prieš juos vis dėlto neturėjom, jie 
vėl buvo priimti į būrį ir su visais sugulė miego. 

Niekšai gulėjo ant tvenkinio kranto. Žingsniuodamas aplink, 
aš keletą kartų praėjau pro juos. Tamsoje galėjau įžiūrėti tik 
žemėje išsitiesusius jų kūnus. Į juos žvelgiau nepasitikėdamas, 
kadangi pritariau Hikmeno ir Vederfordo nuomonei. Bet aš 
nieku gyvu negalėjau patikėti, kad jie tai būtų padarę sąmo- 
ningai. Buvo sunku įsivaizduoti, kad žemiausi paskatai juos 
būtų pastūmėję įspėti indėnus, jog artinas mūsų būrys. 

Apie vidurnaktį patekėjo mėnulis. Debesų nebuvo. Plaukda- 
mas pro medžių viršūnės, mėnulis žėrė žemėn tyškios šviesos 
srautus. | 

Ši staigiai sutviskusi šviesa pažadino miegančiuosius. Daugu- 
mas pašoko, manydami, kad išaušo diena. Tik pažvelgę į dan- 
gų, jie įsitikino klydę. | 

Triukšmas pažadino ir visus kitus. Daugelis siūlė vytis indė- 
mą. Bet Hikmenas griežtai pasipriešino. Jis paaiškino, kad miš- 
ke ne taip šviesu, kaip aikštėje, taigi pėdų nebus įmanoma 
atsekti. Tiesa, būtų galima pasišviesti deglais. Bet taip mes 
galėjome įkliūti į priešo pasalą. Net paprastas žygis mėnulio 
šviesoje buvo pavojingas. Ir šiaip aplinkybės buvo pasikeitu- 
sios: indėnai jau žinojo, Kad mes juos vejamės. Nakties žygyje 
persekiojamieji, net jei jų būtų ir mažiau, įgyja pranašumą 
prieš savo persekiotojus. Tamsoje jie gali užpulti iš pasalos 
ir pasislėpti. Taip samprotavo vadovai. Nė vienas iš mūsiškių 
neprieštaravo ir neginčijo šių argumentų. Buvo nutarta nesi- 
judinti ligi aušros. 

Atėjo laikas keisti sargybinius. Pailsėjusieji stojo vieton pa- 
vargusiųjų, kurie sugulė miegoti, tikėdamiesi nugriebti bent 
keletą valandų poilsiui. | 

Viljamsas ir Spensas turėjo budėti drauge su kitais. Jie sto- 
vėjo greta vienoje pusėje aikštės. 

Hikmenas ir Vederfordas, atbudėję savo valandas, išsitiesė 
žolėje, kaip aš pastebėjau, netoli anų dviejų draugužių. "Mėnu- 
lio šviesoje jie turėjo aiškiai matyti Spensą ir Viljamsą. Atro- 
do, juodu nė nemanė miegoti. Retkarčiais aš pažvelgdavau 
į juos. Jų galvos beveik lietėsi, kiek pakilusios nuo žolės. Me- 
džiotojai tartum šnįbždėjosi vienas su kitu. 

Aš vis tebeslankioj au aplink. Mėnuliui šviečiant galėjau žings- 
niuoti greičiau, ir man atlėgo nuo širdies. Sunku pasakyti, kiek 
kartų apėjau aplink tvenkinį. Vaikščiojau mašinaliai, nesupras- 
damas, ką darąs. Pagaliau fizinis nuovargis nuslopino morali- 
nes kančias. Pamažu mano širdyje įsigalėjo rimtis. "Trumpam 
mano sielvartas ir keršto aistros išblėso. Aš žinojau kodėl: 
nervinė sistema, atspindinti jausmus, nuo kurių kentėjau, pa- 
vargo, ir visi mano pojūčiai atbuko. | 

Aš žinojau, kad tas atlėgis yra laikinas, tyla tarp dviejų 
siautulingų škvalų. Bet tuo tarpu vėl pasidariau imlus išorinio 
pasaulio įspūdžiams. Aš pradėjau atidžiai stebėti viską, kas da- 
rėsi aplinkui. Pirmiausia skaisčioje mėnesienoje man į akis 
krito vienas kitas aplinkos ypatumas. 

Mes stovėjome miško aikštelėje, kurią medžiotojai paprastai 
vadina „gleid“, arba vietiniu žargonu — „glid“. Tai buvo. maža 
laukymė, beveik be medžių ir krūmų. Ji turėjo visiškai taisyk- 

lingo apskritimo formą, kokių penkiasdešimties iardų skers- 
mens. Nedidelis tvenkinys viduryje laukymės taip pat buvo 
apskritas — viena iš gamtos keistenybiu, išmėtytų po visą pu- 
siasalį; atrodė, lyg jis žmonių būtų iškastas. Jis turėjo apie 
tris pėdas gylio, ir vanduo jame buvo tyras ir vėsus. Jis bliz- 
sėjo mėnesienoje kaip sidabras. | 

Aikštelė buvo priaugusi žolės ir gardžiai kvepėjo gėlėmis. 
Sutryptos žmonių ir arklių, dabar jos skleidė 'dar stipresnį 
aromatą. 

Tai buvo nuostabus cėlynas, ir, jei ne sugižusi nuotaika, aš 
su malonumu būčiau grožėjęsis šiuo paveikslu. 

Bet dabar man rūpėjo ne pats paveikslas, o, taip sakant, 
jo rėmai, 

Aplink aikštelę medžiai augo tokiu taisyklingų pusračiu, tar- 
tum kas būtų juos susodinęs. O už jų, kiek žvilgsnis siekė 
gilyn į tankmę, stovėjo aukštas pušų miškas. Medžiai beveik 
visi buvo vienodo storio — kai kurie ligi dviejų pėdų skers- 
mens. Bet tai buvo pliki liemenys — nei šakelės, nei lapelio. 
Dieną tame miške galėjai matyti labai toli, kadangi krūmų 
čia nebuvo. | 

Medžių liemenys buvo tiesūs ir beveik cilindro formos, kaip 
palmės. Juos galėjai ir palaikyti palmėmis, jei plačios jų lajos 
būtų užsibaigusios kūgiškomis viršūnėmis. Bet tai buvo ne pal- 
mės, o vadinamosios šluotinės pušys, Floridoje labai paplitusi 
medžių veislė. 

Veikiausiai į jas nebūčiau atkreipęs ypatingo dėmesio, jei 
manęs nebūtų nustebinusi nepaprasta jų savybė. Jų spygliai 
buvo ne skaisčiai žali, o geltonai rudi. Iš pradžių maniau, kad 
čia būsianti regėjimo apgaulė arba ypatingas mėnulio šviesos 
efektas. Bet, priėjęs artyn, pamačiau, kad spygliai buvo iš tik- 
rųjų ne žali, o sausi ir nuvytę, nors jie dar laikėsi ant šakų. 
Be to, dar pastebėjau, kad pušų liemenys atrodė nudžiūvę ir 
jų žievė tartum atsilupusi. Šis pilkšvai rudas miškas traukėsi 
labai toli. Aš prisiminiau Hikmeno žodžius: iš tikrųjų visas 
miškas buvo miręs. Tai buvo taikliai pasakyta! Medžius buvo 
suėdęs pušų verpikas!. 

! Milžiniški debesys verpikų, ypač jų lervos, veisiasi po pušies žie- 
ve, suėda liemenį ir per vienerius metus pražudo medį. Floridoje ga- 


lima aptikti milžiniškų plotų su mirusiais medžiais, kuriuos sunaikino 
šitie vabzdžiai. (Autoriaus past.) 

LXXX!!! skyrius 
MŪšIS PRIEŠŲ APSUPTYJE 


Gali atrodyti keista, kad netgi tokią sunkią valandą mano dė- 
mesį patraukė panašūs botaniniai stebėjimai. Bet. aš padariau 
dar vieną mane nudžiuginusį atradimą: žydra aušros šviesa, 
susimaišiusi su gelsvais mėnulio atspindžiais, pamažu keitė 
spyglių spalvą. Turėjo greitai švisti rytas. 

Pastebėję, kad brėkšta aušra, mano bendrakelioniai skubiai 
pakilo nuo drėgnų guolių, ant kurių dar žvilgėjo rasos lašai, 
ir ėmė tikrinti balnų sąvaržas. 

Mes buvome alkani, bet pusryčių įsidėję neturėjome. Gavome 
apsieiti be jų. | . 

Aušra suspindo tik po kelių minučių, ir dangus greitai švito. 
Visi buvo pasiruošę kilti į žygį. 


Buvo atšaukti sargybiniai, išskyrus keturis, kurie dėl atsar- 
gumo turėjo likti savo postuose iki paskutinės akimirkos. At- 
rišome ir pažabojome arklius, kurie išstovėjo pabalnoti visą 
naktį; šautuvus rūpestingai apžiūrėjome ir ištepėme. Daugumas 
mano draugų jau anksčiau buvo kovęsi ir dalyvavę daugelyje 
karo kampanijų. Ėmėmės visų atsargumo priemonių, kad būsi- 
mosiose grumtynėse mus lydėtų sėkmė. Mes tikėjomės dar ligi 
pietų pavyti indėnus ir nusigauti ligi pat jų urvo. Nors beveik 
tikrai buvo galima laukti kraujo praliejimo, visi dar kartą pa- 
reiškė tvirtą norą žygiuoti pirmyn. 

Dar kelios minutės praėjo, kol išsirikiavome žygio tvarka. 
Buvo nutarta išsiųsti į priekį kelis vyrus, labiausiai patyrusius 
pėdsekius, kurie apžiūrėtų mišką, kol į jį įžengs visas būrys. 
Tai turėjo mus apsaugoti nuo staigaus antpuolio ir pasalos. Ir 
vėl, kaip ir vakar, buvo išrinkti senieji medžiotojai. | | 

Visi pasiruošimai buvo baigti, mes jau ketinome pajudėti. 
Raiteliai sušoko į balnus, žvalgai patraukė į miško pakraštį, bet 
staiga laukymėje supokšėjo šūviai ir pasigirdo įspėjamieji mū- 
sų sargybinių šauksmai. Jie dar nebuvo pakeisti, ir visi keturi 
iššovė vienu metu. , 

Jų šūviai miške nuskambėjo tūkstančiais atbalsių. Bet tai 
buvo ne aidas, o tikri šautuvų ir muškietų šūviai. Kartu su jais 
pasigirdo šaižus raudonodžių karo šūkis, „7 

Mus užpuolė indėnai. | 

Tikriau sakant, jie mus apsupo. Visi sargybiniai iššovė vie- 
nu metu — vadinasi, visi keturi matė priešą. | 

Tuo mes netrukus gavome įsitikinti. Iš visų pusių griau- 
dėjo nuožmus priešų riksmas, ir kulkos jau švilpė netoli mūsų. 
Be abejojimo, indėnai buvo apsupę aikštelę. Pirmieji priešo 
šūviai mums nepadarė didelės žalos. Kulkos kliudė du ar tris 
mūsų vyrus ir sužeidė keletą arklių. Matyt, mūsų pozicijos 
kol kas dar buvo už šautuvo šūvio ribos. Daugumas kulkų 
krito tiesiai į tvenkinį. Bet jeigu indėnai būtų prišliaužę arčiau, 
jų ugnis galėjo mums būti pragaištinga: susitelkę į krūvą ply- 
noje vietoje, mes jiems buvome puikus taikinys. 

Laimė, akylūs mūsų sargybiniai pastebėjo juos artinantis ir 
laiku davė pavojaus signalą. 

Tai mus ir išgelbėjo. 

Bet viskas į galvą ateina vėliau. Pačią pavojaus valandą ne- 
galima spėti ką nors suvokti. Užpuolimo pobūdis buvo aiškus. 
Jie mus apsupo, ir geriausias jiems atsakymas buvo atidūs, 
apgalvoti veiksmai. 

Staigus užpuolimas pirmu akimoju sukėlė mūsų eilėse sąmyšį. 
Šūkavo kovotojai, žvengė arkliai, stodami piestu. Bet greitai, 
perrėkdamas visą šitą klegesį ir triukšmą, suskambėjo skardus 
Hikmeno balsas: | 

— Lipkite nuo arklių! Bėkite prie medžių! Lipkite nuo ark- 
lių, greičiau! Prie medžių — ir slėpkitės už jų! Arba, prisiekiu 
žemės drebėjimu, daug mamytės sūnelių šiandien atsisveikins 
su savo skalpais! Prie medžių! Prie medžių! | 

Ta pati mintis atėjo ir kitiems. Todėl, senajam medžiotojui 
dar nebaigus kalbėti, visi akimirksniu nušoko nuo arklių ir išbė- 
giojo į visas puses. Kiekvienas atsistojo už medžio veidu į mišką. 
Tokiu būdu susidarė uždaras ratas. Kiekvieną saugojo pušies lie- 
muo. Mes stovėjome nugaromis vienas į kitą ir veidu į priešą. 

Mūsų arkliai, palikti likimo valiai, kaip patrakę blaškėsi po 
aikštelę. Dar labiau juos gąsdino pavadžiai ir kilpsaičiai, kurie 
jiems plakė šonus. Daugumas arklių, pralėkę pro mus, puolė 
į mišką ir ten pateko į indėnų rankas arba, prasiveržę pro 
juos, nubėgo į tankumynus. | 

Mes nė nemėginome jų laikyti. Kulkos švilpė mums pro au- 
sis. Pasitraukti nuo medžių, kurie buvo mūsų priedanga, būtų 
buvusi tikra mirtis. | 

Mūsų pozicijos patogumas buvo akivaizdus jau iš pirmo 

žvilgsnio. Gerai, kad nėatšaukėme sargybinių anksčiau, antraip 
indėnai mus būtų užklupę iš netyčių; jie be riksmo ir šūvių 
būtų priėję prie pat miško pakraščio, ir mes būtume atsidūrę 
jų rankose. Slėpdamiesi už medžių, jie būtų išvengę mūsų šū- 
vių. O mes atviroje vietoje būtume patekę į pragaištingą jų 
ugnį. 

Dabar gi jie neturėjo, lyginant su mumis, didelių pirmeny- 
bių. Ir mus, ir indėnus vienodai dengė medžių liemenys. Mū- 
sų laimė, kad visi taip greitai paklausėme Hikmeno! 

Apšaudomi priešo, mes irgi netylėjome: po kelių minučių 
mūsų šautuvai taip pat prabilo. Iš visų pusių nuolat poškėjo 
šaižūs ir sausi šūviai. Retkarčiais mūsų pusėje pasigirsdavo 
džiaugsmingas riksmas, kada kuris nors indėnas, neatsargiai 
išlindęs iš už medžio, krisdavo nuo mūsų kulkos. 

Bet per aikštelę vėl nuskambėjo ramus, ryškus ir skardus 
senojo medžiotojo balsas: 

— Taikykite neapsirikdami, vyručiai, ir šaukite be klaidos! 
Neleiskite vėjais nė kruopelės parako... Mes jį pabaigsime 
anksčiau, negu sudorosime tuos pasiutėlius! Nespauskite gai: 
duko, kol nematysite raudonodžio akies! 

Šis įspėjimas turėjo gilią prasmę: daugumas mūsų jaunuolių 
azartiškai laidė šūvį po šūvio, žalodami tik medžių kamienus. 
Hikmeno žodžiai davė pageidaujamą vaisių, ir visi ėmė labiau 
tausoti paraką. Šūviai pasidarė retesni, užtat dažni džiaugs- 


mingi šauksmai rodė, kad beveik kiekviena kulka kliūdavo 


į taikinį. 

Už kelių minučių po pirmųjų papliūpų kautynės įgijo visai 
kitą pobūdį. Kraupus, šiurpus indėnų riksmas nutilo. Tik pro- 
tarpiais, palydėdamas sėkmingą šūvį, skambėjo džiugus „valio“, 
padrąsinantis mūsų draugus, arba „jo-cho-echi“, kai kuris nors 
indėnų vadas žadino kovinę savo karių dvasią. Šūviai darėsi 
vis retesni. Vyrai šovė tik būdami tikri, kad kulka nepralėks 
pro šalį. Kiekvienas dėmesingai stebėjo savo taikinį ir nega- 
lėjo gaišti laiko, be naudos šaudydamas ir tuščiai plepėdamas. 

Gal visoje Floridos karų istorijoje nerasi minint kautynių, 
kurios būtų ėjusios tokioje tyloje. Pasitaikydavo, kad nuo vieno 
šūvio iki kito tvyrodavo kraupi rimtis. 

Vargu ar kada nors buvo kitas toks mūšis, kai abi pusės 
turėjo tokias keistas pozicijas. Mes stovėjome dviem koncent- 
riniais ratais. Išorinis ratas — tai priešas, vidurinįjį, aplink aikš- 

telę, sudarėme mes. Nuotolis tarp ratų siekė gal keturiasdešimt 
žingsnių, bet nė viena pusė nedrįso labiau suartėti. Mes būtu- 
me galėję kalbėtis su priešais nekeldami balso. Ir tikrąja šio 
žodžio prasme galėjome taikyti į akių baltymus. 

Tai štai kaip ėjo šis mūšis! 


LXXXIV skyrius 
MIRšŠTAMAS DŽEKO šŪVIS 


Šaudymasis truko kokias dvi valandas, bet abiejų pusių pa- 
dėtis kiek Žymiau nepasikeitė. Retkarčiais kuris nors, lyg svie- 
dinys, paleistas iš haubicos, perbėgdavo nuo vieno medžio prie 
kito, ieškodamas patikimesnės užūolandos arba tokios vietos, 
is kurios būtų galima geriau prisitaikyti į nužiūrėtą priešą. 
Medžiai nebuvo tokie stori, kad galėtų mus apsaugoti. Tad 
reikėjo glaustis už jų, stengiantis užimti kaip galint mažiau 
vietos. Todėl vieni stovėjo stati, prisispaudę prie kamienų. Kiti 
gulėjo sukritę tarp išsikišusių šaknų ir tokioje padėtyje šaudė. 

Kautynės prasidėjo saulei tekant, o dabar jau buvo gerokai 
įdienoję. Miške, net didžiausiame tankumyne, buvo šviesu. Abi 
pusės puikiai matė viena kitą, tik indėnams buvo geriau, nes 
mūsų užnugaris buvo atviras. Gausybė sudžiūvusių spyglių kri- 
to nuo šakų ir storu sluoksniu biro ant žemės, o likę spygliai 
ties mūsų galvomis atrodė lyg koks permatomas tiulio šydas 
ir švelnino karštus saulės spindulius. Miške buvo taip šviesu, 
kad taiklūs mūsų šauliai galėjo pataikyti į kiekvieną taikinį, 
didumo sulig dolerio moneta. Ranka, koja, išlindęs pro medį 
petys, net drabužių kraštas — viskas tučtuojau tapdavo taiki- 
niu, apšaudomu iš bet kurios pusės. Jei kas būtų sumanęs bent 
dešimčiai sekundžių iškišti galvą, tikriausiai būtų gavęs kuiką 
į kaktą, nes abiejų pusių šauliai buvo nepaprastai taiklūs. 

Taip praėjo dvi valandos. Turėjome ir nuostolių, ir, kas be 
ko, keletą „incidentų“, po kurių abipusiška neapykanta dar la- 
biau suliepsnodavo. Indėnai keletą mūsiškių sužeidė — du iš jų 
sunkiai — ir vieną nukovė. Tai buvo jaunuolis, viso būrio nu- 
mylėtinis. Jo mirtis vėl sukėlė visuotinį įtūžį. Indėnų nuosto- 
liai buvo rimtesni. Mes matėme, kaip jie vienas po kito krito 
nuo mūsų šūvių. Mūsų būryje buvo keletas geriausių Floridos 
šaulių. Hikmenas sakė, kad jisai „„užtupdė ant taikiklio“ tris, 

o jeigu jau Hikmenas pakreipdavo į kurį savo taikiklį, tą ne- 
išvengiamai pakirsdavo kulka. | 

Vederiordas patiesė .-vieną indėną negyvai. Dėl to nebuvo 
jokių abejonių; mes matėme indėno lavoną tarp medžių, ten, 
kur jis nugriuvo. Draugai bijojo nuvilkti jį šalin, kad negautų 
paragauti pragaištingos šio baisaus šautuvo ugnies. 

Po kurio laiko indėnai nutarė griebtis naujos taktikos. Dabar 
paaiškėjo, kad jie už mus sumanesni. Jie sustojo po du prie 
kiekvieno medžio. Vienas šauna, o kitas tuo tarpu taiko. Vi- 
siškai suprantama, kad tas iš mūsų, kuriam buvo skirtas šūvis, 
mano, jog dabar jo priešui reikia laiko naujai užtaisyti šau- 
tuvą. Jo budrumas sumažėja, ir jis tampa antrojo šaulio auka. 

Indėnų gerai buvo apskaičiuota. Kol perpratome šią jų gud- 
rybę, keletas mūsiškių buvo sužeisti ir vienas nukautas. 

Tokia klasta dar labiau jaitrino mūsų vyrus, juoba kad mes 
negalėjome jiems atsakyti tuo pačiu. Mūsų buvo per mažai, ir, 
sustoję po du prie vieno medžio, labai būtume išretinę savo 
grandinę. Todėl mums reikėjo stovėti pirmykštėse pozicijose ir 
būti dar atsargesniems. | 

Kartą mums pavyko atsimokėti indėnams jų pačių moneta, 
Tai padarė Juodasis Džekas ir aš. 

Mes stovėjome už gretimų medžių. Priešais mus buvo treje- 
tas laukinių, visą rytą šaudančių itin atkakliai. Viena kulka 
prakirto mano munduro rankovę, o Džekui išrovė kuokštą plau- 
kų iš gauruotos galvos. Bet, laimė, nė vienas mudviejų nebu- 
vome sužeistas. 

Vieną tų indėnų mano bičiuliui ypač magėjo „nugnybti“. 
Tai buvo augalotas laukinis su grifo plunksnų kepure, — matyt 
vadas. Jo veidas, tarpais šmėkšteldavęs pro medį, turėjo kaž- 
kokį ypatingą skaisčiai raudoną atspalvį. Jis blizgėjo tarp me- 
džių kaip antrasis saulės diskas. 

Mano tarnui jis sukėlė ypač didelę neapykantą. Matyt, indė- 
nas pastebėjo Džeko odos spalvą ir per šaudynes visą laiką jį 
erzino. Indėnas kalbėjo sava kalba, bet Džekas pakankamai ge- 
rai ją suprato. Džekas baisiai įniršo, tiesiog įsiuto ir prisiekė 
atkeršyti raudonveidžiui vadui. 

Aš padėjau Džekui įvykdyti jo sumanymą. Pamovęs ant laz- 
dos savo kepurę, truputį iškišau pro medį. Tai buvo sena, vi- 
siems žinoma gudrybė, bet indėnas, anot Džeko, „užkibo ant 
meškerės“. Iš krūmų iškilo skaisčiai raudonas veidas, dulkte- 

lėjo dūmeęlis, tą pačią akimirką kulka išmušė kepurę man iš 
rankų. 

Bet tuo tarpu pokštelėjo kitas, daug garsesnis šūvis — tai šO- 
vė Džekas. | 

Aš pažvelgiau pro medį ir pamačiau, kad raudonasis veidas, 
kyštelėjęs iš krūmų, dar labiau paraudo. Skaisčiai raudona spal- 
va pavirto į tamsiai raudoną. Tuoj pat indėnas sunkiai nugriu- 
vo žemėn tiesiai į krūmus. 

Per kautynes indėnai nesistengė prie mūsų lįsti pernelyg 
arti, nors, be abejojimo, jų buvo žymiai daugiau. Prie jų bū- 
rio, Kurį persekiojome, prisidėjo dar vienas, tokio pat dydžio, 
kaip ir anas. Aikštelėje susitelkė ne mažiau kaip šimtas indė- 
nų,— dabar jų buvo tiek pat, kiek ir mūšio pradžioje. Bet jie 
tenkinosi tik laikydami mus apsiautę. Būdami už mus gausesni, 
staiga puolę, jie, žinoma, galėjo bemat mus sutriuškinti. Tačiau 
jie žinojo, kad ligi pasieks mūsų grandinę, jų eilės žymiai pra- 
retės ir geriausieji kariai žus. Tokiais atvejais indėnai būna 
nepaprastai atsargūs. Jie retai kada ryžtasi pulti priešą, jei 
tas užsislėpęs bent už menkiausios priedangos. Silpniausias for- 
tas, mažiausia kliūtis dažnai gali atsilaikyti prieš raudonodžius 
Vakarų karius. | 

Po to, kai naujoji jų taktika sužlugo jau per pirmąją ataką, 
jie, rodos, nebegalėjo sugalvoti nieko naujo ir tik laikė mus 
apsupę, suprasdami, kad mūsų pozicijos labai susilpnėjo. Ne- 
trukus šūviai ėmė darytis vis retesni ir pagaliau beveik visai 
nutilo. Bet mes žinojome, kad tai anaiptol ne atsitraukimas. 
Atvirkščiai, mes pamatėme, kad indėnai keliose vietose susi- 
kūrė laužus. Veikiausiai jie ruošėsi gaminti pusryčius! 

Iš mūsų nebuvo nė vieno, kuris jiems nebūtų pavydėjęs! 


LXXXV skyrius 

: MENKI PIETŪS 

Šios laikinos paliaubos nepalengvino mūsų padėties: mes ne- 
drįsome palikti savo medžių. Būdami vos per du žingsnius nuo 
vandens, mes alpome iš troškulio. Geriau būtų buvę visai ne- 
matyti to žvilgančio tvenkinio! Jis tik erzino mus, teikdamas 
Tantalo kančias!. 

„1 Tantalas — senovės graikų mitologijoje nusikaltęs karalius, die- 


vų nusmerktas kančioms: stovėdamas ligi kaklo vandenyje, jis negalėjo 
atsigerti, Kadangi vanduo tolinosi nuo jo lūpų. 

Mes matėme, kaip indėnai pusryčiavo koviniuose savo pos- 
tuose. Vieni valgė, kiti laukė eilės, kol jiems nuo laužo buvo 
nešamas maistas. Aiškiai matėme, kaip moterys vaikščiojo į vie- 
ną ir į kitą pusę, beveik pasiekiamos mūsų šūvių. 

Visi buvome alkani kaip perkarę vilkai. Jau ištisą parą, net 
daugiau, burnoje neturėjome nė trupinėlio. Matydami, kaip 
priešas kerta pilna burna, mes rijome seiles ir niršome. O in- 
dėnai tartum tyčia;mus kankino. 

Ypač šėlo Hikmenas. Jis visiems pagarsino, jog esąs „toks 
alkanas, kad suėstų gyvą indėną, jei tik tas atsidurtų jam tarp 
dantų“. Ir medžiotojas atrodė pakankamai nuožmus, kad galėtų 
tesėti savo Žodį. 

— Matydamas tuos prakeiktus raudonodžius,— murmėjo jis,— 
kurie mėsą ryja vos apžiodami, kada baltieji krikščionys net 
kaulelio neturi pagraužti, kiekvienas normalus žmogus gali 
įsiusti ir iš įniršio stoti piestu! Prisiekiu paties velnio aligato- 
riumi, kad taip! * 

Mus supo plikas plotas, kur net tokie žmonės, kaip Hikmenas 
ir Vederfordas, rodos, negalėjo surasti ko nors valgomo. Ir vis 
dėlto nebuvo tokios padėties, iš kurios jie nebūtų radę vieno- 
kios ar kitokios išeities. Jie pasitelkė visą savo sumanumą, ir 
staiga jiems dingtelėjo puiki mintis. Jie pradėjo greitai žars- 
tyti sausus spyglius, kurių storas sluoksnis dengė žemę. Ko 
jie ieškojo? Kirmėlių? (Lervų? Driežų? Na ne, taip blogai dar 
nebuvo. Nors ir kąip juos kankino alkis, jie visai nemanė mai- 
tintis ropliais. Jiems dingtelėjo į galvą daug geresnė mintis, ir 
greitai iš linksmų šūkavimų mes supratome, kad jų ieškota 
ne veltui. | 

Hikmenas rankoje laikė kažkokį rudą, į galą smailėjantį daik- 
tą, šiek tiek panašų į ananasą. Pasirodė, kad tai pušies kanko- 
rėžis — jį lengvai galėjai pažinti pagal dydį ir pavidalą. Hik- 
menas suriko per visą aikštelę: 

— Nagi, bičiuliai, rinkite tuos medinius kiaušinius ir aižyki- 
te! Juose yra grūdelių, arba sėklų,— tai visiškai tinkama už- 
kanda. Žinoma, čia jums ne kiauliena ir ne kukurūzų košė. Bet 
ko neturime, to neturime. O dabar gerai paieškokite puvenose 
aplink save — jūs tikriausiai rasite visą krūvą tų kankorėžių. 

Pasiūlymą vyrai karštai priėmė, ir visi iškart. puolė rausti 
sausus spyglius. Ten radom kankorėžių, prikritusių nuo aplin- 
kinių pušų. Kai kurie gulėjo paviršiuje, čia pat parankėje, O ki- 

tus teko kasti iš žemės šautuvų grūstuvais ir vamzdžiais. Pa- 
galiau kiekvienas susižėrė geroką krūvą šitų „kiaušinių“. Mes 
godžiai rijome grūdelius. Jų skonis mums visiems patiko, bet 
kankorėžių buvo per maža, kad jais galėtų pasisotinti penkias- 
dešimt alkanų skilvių. 

Kai kurie aštrialiežuviai šaipėsi iš to „sauso davinio“. At- 
vangiausi linksmai juokėsi, aižydami kankorėžius. Bet šiaipjau 
ne juokai mums kišosi — padėtis buvo pernelyg rimta. Šū- 
viams nutilus, turėjome pakankamai laiko apsvarstyti mums 
gresiantį pavojų. 

Ligi tol kažkodėl nė motais mums nebuvo, kad iš tikrųjų 
esame apsupti. Karštose kautynėse nebuvo kada atitokti ir pa- 
galvoti apie savo likimą. Į šaudymąsi mes žiūrėjome tik kaip 
į grumtynes, kurios turėjo greitai pasibaigti vienos ar kitos 
pusės laimėjimu. | | 

Bet dabar pasidarė aišku, kad priešas mus laiko tikroje ap- 
siaustyje. Mes buvome apsupti iš visų pusių, uždaryti nelygi- 
nant tvirtovėje, bet anaiptol nepatikimoje. Vienintelis mūsų 
įtvirtinimas buvo medžių ratas. Mes neturėjome net paskubom 
suręsto blokhauzo, kuriame galėtume paslėpti sužeistuosius. 
Kiekvienas stovėjo savo poste, ir nebuvo kuo jų pakeisti! 

Mūsų padėtis buvo labai pavojinga. Ištrūkti iš apsiausties ne- 
matėme jokios galimybės. Visi mūsų arkliai buvo pabėgę. Tik 
vienas gulėjo prie tvenkinio negyvas. Jis žuvo nuo kulkos, bet 
tą kulką paleido ne priešas, o pats Hikmenas. Toks jo elgesys 
mane nustebino. Bet medžiotojas turėjo tam tikrų sumetimų, ir 
tik vėliau sužinojau, kokie jie buvo. 

"Savo pozicijose mes galėjome atsilaikyti prieš penkis kartus 
stipresnį priešą. Bet. ką valgyti? 

Troškulio nebejutome. Nakčia bus lengviau: tamsoje galėsi- 
me nusigauti ligi tvenkinio. | 

Pušų kankorėžiai tik iš dalies mus išgelbėjo, bet daugiau jų 
arti nebuvo. Mes turėsime pasiduoti, spiriami bado. 

Mes laisvai šnekučiavomės, neišeidami iš savo vietų, tartum 
būtume stovėję prieš kitą kitą ir svarstę savo perspektyvas. Jos 
buvo gana niūrios. 

Kuo visa tai baigsis Kaip išsisukti iš šios pavojingos padė- 
ties? Štai tie klausimai, kurie buvo visų lūpose, kurie kvaršino 
visiems galvas. | 

Mums buvo likusi tik vienintelė viltis išsigelbėti: pamėginti 
nakties priedangoje prasiveržti pro priešo grandinę. 

Rizika buvo didelė — mums reikėjo perėiti per priešo gretas. 

Kai kuriems mūsiškiams, gal net daugeliui, buvo lemta pa- 
dėti galvą, bet vienas kitas galėjo ir išsigelbėti. Likti ten, kur 
stovėjome, būtų buvusi tikra pražūtis. Pagalbos laukti nebuvo 
iš kur. Be to, mes ir nepuoselėjome tokių neįvykdomų vilčių; 
mes puikiai supratome, kad, vos tik nusilpsime iš bado, indėnai 
nudaigos mus visus aliai vieną. 

Nenorėdami susilaukti tokio likimo, mes nutarėme, kol dar 
turėjome jėgų, pamėginti brautis per indėnų eiles; tamsa mums 
padės. Visi nekantraudami laukėme saulės laidos. 


LXXXVI skyrius 
KULKA Į NUGARĄ 


Laikas mums prailgo ne dėl to, kad neturėjome ką veikti. 

Per visą dieną indėnai keletą kartų buvo pradėję šaudyti ir, 
nors buvome be galo atsargūs, vieną 'mūsiškį nukovė, o keleią 
lengvai sužeidė. 

Per šias kautynes paaiškėjo, kad indėnai stengėsi prieiti ar- 
tyn prie mūsų fronto linijos, perbėginėdami nuo vieno medžio 
prie kito. Mes supratome jų kėslus: jie visai nemanė lįsti prie 
mūsų arti, nors dėl savo gausumo tokios jų pastangos galėjo 
būti pateisinamos. Dabar jų buvo net daugiau, kaip mūšio pra- 
džioje: į kautynių vietą atėjo dar vienas indėnų būrys. Mes 
girdėjome, kaip jie sveikindamiesi linksmai šūkavo. Tačiau, net 
turėdami jėgų persvarą, jie nenorėjo veltis su mumis į artimas 
grumtynes. Jų tikslas buvo kitoks, ir mes jį įspėjome. Indėnai 
pastebėjo, kad, priėję arčiau, jie galės apšaudyti tuos mūsiškius, 
kurie stovėjo priešingoje aikštelės pusėje. 

Dabar mums užvis svarbiausia buvo sukliudyti šį jų manev- 
rą. Mes ėmėme akylai stebėti medžius, už kurių slėpėsi lau- 
kiniai, ir sekėme juos, kaip kad šeškų medžiotojas seka urvus. 
Mes kiek galėdami trukdėme jiems prieiti artyn. Jų mėginimai 
pasistūmėti į priekį nebuvo perdaug sėkmingi: jie neteko ke- 
leto drąsiausių karių. Kai tik mūsų priešai žengdavo žingsnį 
pirmyn, pokšteldavo keletas šūvių, ir beveik kiekvienas kuriam 
nors iš jų atnešdavo tikrą mirtį. 

Greitai indėnams įkyrėjo šis pavojingas manevras. Artėjant. 
vakarui, jie, matyt, atsisakė šio savo sumanymo ir nutarė to- 
liau laikyti mus apsiaustyje. 


Mes apsidžiaugėme, kada nusileido saulė ir pradėjo temti. 
Tamsa mums turėjo duoti ilgai lauktą galimybę netrukus pa- 
siekti tvenkinį. Žmonės buvo netekę jėgų, troškulys juos varė 
iš proto. Taip truko jau visą dieną. 

Dar dienos šviesoje daugelis mūsiškių bandė eiti prie tven- 
kinio. Labiau patyrę juos draudė, bet dar daugiau mus pamokė 
vienas atsitikimas, kurį visi matė savo akimis. Vienas mūsiš- 
kis, didesnis pramuštgalvis už kitus, nutarė rizikuoti. Jam pa- 
vyko nusigauti ligi vandens ir iki soties atsigerti. Bet kada jis 
skubiai grįžo atgal, vienas laukinis jį patiesė vietoje. Tai buvo 
paskutinis žuvusis iš mūsų tarpo. Jo lavonas gulėjo mums 
prieš akis. Nors kentėme neapsakomas troškulio kančias, nė 
vienas daugiau nemėginom leistis į tokį rizikingą žygį. 

Pagaliau laukta tamsa apgaubė žemę. Tiktai švininiame dan- 
guje vis dar negeso blyški, mirganti žara. Žmonės po du ir po 
tris ėjo iš už medžių ir slinko prie tvenkinio. Jie sėlino kaip 
šmėklos, negirdimais žingsniais, susigūžę ir tylomis. Mes nega- 
lėjome išeiti visi kartu, nors visi norėjo kuo greičiau numal- 
dyti troškulį. Bet senojo medžiotojo atsargumas tramdė net 
pačius nekantriausius, ir jie, kentėdami baisias kančias, laukė, 
kol kiti sugrįš į savo vietas. 

Ir mes padarėme labai protingai, kadangi indėnai, tai numatą, 
pradėjo apšaudyti aikštelę dar smarkiau. Poškėjo šautuvų pa- 
pliūpos. Indėnai savo šūvius laidė tuščiai — tamsa jiems trukdė 
taikyti: kulkos švilpė ir zvimbė aplink mus kaip vapsvos, bet 
lėkė pro šalį. 

Staiga kažkas lyg piaunamas suriko, kad indėnai puola. Mes 
tuoj pakrikai leidomės nuo vandens prie medžių. Daugeliui taip 
ir nepavyko gurkštelėti gaivaus vandens. 

Aš nejudėdamas stovėjau už savo medžio. Šalia, lyg ištikimas 
sargybinis, buvo juodasis mano tarnas. Mudu susitarėme, kad 
eisime gerti pasikeisdami. Džekas spyrėsi, kad aš eičiau pirmas. 
Jo įkalbinėjamas aš jau beveik buvau benusileidžiąs, bet staiga 
priešas vėl pradėjo šaudyti. Mes bijojome, kad indėnai neat- 
naujintų puolimo, taigi likome savo vietose. 

Aš stovėjau, viena akimi žvilgčiodamas pro savo medį, ir lai- 

kiau užtaisytą šautuvą. Aš laukiau, kada iššaus mano priešas. 
Staiga mano ranka šoktelėjo aukštyn, ir aš išmečiau šautuvą. 

Viskas buvo aišku: per mano ranką kiaurai perėjo kulka, 

Aš per daug iškišau petį ir buvau sužeistas — ir tik tiek. 

Pirmiausia pažvelgiau į žaizdą. Jutau gana stiprų skausmą ir 
pagal jį tiksliai nustačiau sužeidimo vietą. Aš pamačiau, kad 
kulka buvo perėjusi per dešiniosios rankos viršų, kiek žemiau 
peties, ir toliau nučiuožė palei krūtinę, palikdama mundure 
pėdsaką. Iš žaizdos plačia srove tekėjo kraujas. Dar buvo pa- 
kankamai šviesu, ir aš tai pastebėjau. 

Aš pradėjau segiotis mundurą, norėdamas aprišti žaizdą. 

Juodasis Džekas jau buvo šalia manęs; jis sudraskė savo 
marškinius ir iš jų padarė tvarsčius. | 

Staiga jis nustebęs sušuko: 

— Kas gi čia, masa Džordžai? Į jus šauta iš užpakalio. 

— Iš užpakalio?— paklausiau aš, apžiūrinėdamas žaizdą. 

„Man ir pačiam dingtelėjo toks spėjimas: aš iš tikrųjų pajutau, 
kad petį skauda iš užpakalio. 

„Gerai apžiūrėję žaizdą ir suplėšytus drabužius, tikrai įsitiki- 
nome, kad mūsų spėta teisingai. Ir aš nejučiom sušukau: 

— Tikrai, Džekai! Vadinasi, indėnai atėjo į pamiškę iš kitos 
pusės aikštelės. Dabar mes žuvę! 

Mudu apsidairėme. 

Tą pačią akimirką, tartum patvirtindama mūsų mintis, | anl- 
roji kulka, matyt, paleista iš priešingos pusės, dusliai stukte- 
lėjo į medį, už kurio mudu klūpojome. Neliko jokių abejoji- 
mų, iš kur ji buvo paleista. Mes matėme ugnį ir girdėjome 
šūvį. . 

Kurgi dingo mūsų draugai anoje pusėje: Negi jie būtų pa- 
sitraukę iš savo postų ir leidę prisiartinti indėnams? Negi jie, 
pamynę savo pareigą, nuėjo į tvenkinį malšinti troškulio? To- 
kia buvo pirmoji mūsų mintis. Bet, geriau pasižiūrėję į tamsą 
pušų šešėlyje, prie tvenkinio nieko nepamatėme., Tai mus nu- 
stebino. Mes garsiai pašaukėme draugus. Atsakymo nebuvo, jį 
nustelbė kraupus indėnų staugimas. Ir tą pat akimirksnį mes 
pamatėme tokį reginį, nuo kurio kraujas sustingo mūsų gyslose. 

Netoli nuo tos vietos, kur buvo indėnai, visai priešais mudu 
su Džeku, staiga kaip iš po žemės sušvito skaisti liepsna ir trykš- 
telėjo į viršų. Ji šuoliais kilo vis aukščiau ir aukščiau, kol pa- 
siekė medžių viršūnes. Atrodė, lyg būtų pliūptelėjusi didelė 

krūva parako, uždegto ant žemės. Taip iš tikrųjų viskas ir bu- 
vo. Indėnai mėgino padegti mišką. 

Tas jų bandymas pasisekė beveik akimirksniu. Kai tik lieps- 
nos liežuvis pasiekė sudžiūvusius pušų spyglius, jie užsiplies- 
kė kaip parako statinė. 

Liepsna didėjo, plėtėsi ir jau šokinėjo aukščiausių medžių 
vainikais. | | | 

Mes apsidairėme —ir visur matėme tą patį reginį. Kraupus 
indėnų klyksmas buvo ženklas pradėti ugnies apsiaustį. Lieps- 
na artinosi prie mūsų iš visų pusių. Ugnis laižė medžius kaip 
sausą žolę ir ilgais liežuviais kilo į dangų. Aplink aikštelę sto- 
vėjo liepsnos siena — raudona, milžiniška, staugianti... Visas 
miškas pleškėjo ugnyje! 

Mus gaubė dūmų kamuoliai, kas akimirksnį jie darėsi vis 
tirštesni ir tirštesni. Karštis buvo nepakenčiamas, ir mes beveik 
dusome. | 

Mirtis žvelgė mums stačiai į akis. Kraupūs žmonių šauksmai 
slopo siautėjančios ugnies staugesyje. Net ką artimiausias drau- 
gas sako, nebuvo girdėti. Nors mus gaubė dūmų skraistė, aikš- 
telėjeę buvo skaudžiai šviesu, ir mes vienas kitam atrodėme 
kažkokie pamėkliškai ryškūs, o kiekvieno veidas bylojo, ko- 
kios mintys tuo metu buvo jo galvoje. Visų veiduose, apšvies- 
tuose gaisro, aiškiai atsispindėjo siaubas ir neviltis. Bet aš jau 
nieko nejaučiau. Nukraujavęs, visiškai nusilpęs, aš jau norėjau 
pasitraukti nuo medžio į plyną vietą, matydamas, kad taip pa- 
darė kiti. Vos žengiau porą žingsnių, man kojos sulinko, ir aš 
be sąmonės žlegtelėjau žemėn. | 


LXXXVII skyrius 
TEISMAS TARP LiIEPSNŲ 


Griūdamas aš pagalvojau, kad man atėjo paskutinioji, kad po 
kelių minučių mane apims liepsna ir aš mirsiu baisiose kančiose. 

Su šia mintim iš mano krūtinės išsiveržė silpna dejonė, ir aš 
netekau sąmonės. Aš nieko nejaučiau, tarsi būčiau buvęs ne- 
gyvas. Jei tą akimirką mane būtų apėmusi liepsna, nebūčiau 
jutęs, būčiau sudegęs, pavirtęs į pelenus be jokio skausmo. 

Aš gulėjau nieko nesuvokdamas — nei atskiri daiktai, nei 
vaizdai mano sąmonės jau nepasiekė: Man rodėsi, kad mano 
siela jau buvo išskridusi iš žemiškosios savo buveinės. | 

Bet man dar buvo galima sugrąžinti gyvybę. Ir, lyg išgany- 
mas, parankėje buvo išsigelbėjimo priemonė. 

Kai atsipeikėjau, pirmiausia pajutau, kad ligi gerklės guliu 
vandenyje, galvą padėjęs prie kranto. Prie manęs, taip pat ligi 
pusės pasinėręs vandenyje, ant kelių klūpojo Juodasis Džekas. 
Jis čiupinėjo mano pulsą ir išsigandęs žiūrėjo į veidą. 

Kai man ėmė grįžti sąmonė ir aš pagaliau atsimerkiau, jis 
džiugiai sušuko: 

— Dieve tu mano, masa Džordžai, jūs gyvas! Garbė sutvė- 
rėjui, jūs gyvas! Drąsiau, masa, jūs... na žinoma, jūs taip 
lengvai nepasiduosite! | 


a į 


-— Tikiuosi, Džekai — atsakiau vos cirdimai. 


Nors ir koks silpnas buvo mano balsas, ištikimasis mano tar- 
nas, jį išgirdęs, neapsakomai pralinksmėjo ir vis tebedžiūgavo, 
šūkčiodamas iš didelės laimės. 

. Aš vargais negalais pakėliau galvą ir apsidairiau. Mano akys 
išvydo baisų vaizdą, o šviesos, norint viską kaip reikiant įžiū- 
rėti, buvo daugiau, negu pakankamai. | 

"Liepsna, apėmusi mišką, vis dar. siautėjo, gūdžiai staugdama; 
buvo girdėti vien: kurtinamas traškėjimas, panašus į perkūnijos 
dundėjimą arba į uragano švilpesį, į kurį retkarčiais įsiterp- 
davo šnypščiantys garsai arba skardus paukštelėjimas, panašus 
į muškietos balsą, — tartum būtų šaudęs ištisas būrys. Atrodė, 
lyg vėl indėnai būtų paleidę ugnį, bet tai buvo neįtikėtina. 
Jie, matyt, jau seniau buvo pasitraukę, bėgdami nuo besiple- 
čiančio, viską ryjančio liepsnos rato. 

Bet dabar ugnis tartum buvo apmažusi ir dūmai prasisklaidę. 
Sausi lapai ir spygliai buvo pavirtę į pelenus, o šakelės krito 
žemėn ant storo tronuojančių anglių klodo. 

Ties mūsų galvomis stypsojo aukšti medžių liemenys, jau 
be šakų ir apimti liepsnos. Trapia žieve greitai bėgo ugnis, 
o tiršti sakai purkšdami skaisčiai plieskė. Daugelis medžių 
buvo pradegę beveik kiaurai ir atrodė lyg milžiniškos geleži- 
nės kolonos, įkaitintos ligi raudonumo. Tai buvo panašu į pra- 
garą. 

Karštis buvo nepakenčiamas. Oras virpėjo nuo įkaitusių 
sluoksnių maišaties. Net plaukai ant mano galvos buvo įkaitą. 
Ant odos nuo apdegimų iššoko pūslės. Oras, kuriuo kvėpa- 
vau, atrodė tartum išėjęs iš garo mašinos ventilių. 

Aš instinktyviai apsidairiau, ieškodamas savo draugų. Prie 
tvenkinio pamačiau gal dvidešimt žmonių, bet tai anaiptol bu- 
vo ne visi. Juk mūsų išžygiavo apie penkiasdešimt... Kurgi 
kiti? Nejaugi jie būtų žuvę liepsnoje? Kur jie? 

Nesąmoningai tą klausimą pateikiau Džekui. 

— Ogi ten — atsakė jis, rodydamas į vandenį.— Gyvi, žva- 
lūs ir, rodos, sveikut sveikutėliai. 

Aš pažvelgiau į tvenkinį ir pamačiau gal tris dešimtis kaž- 
kokių keistų rutulių. Tai buvo mano draugų galvos. Kaip ir aš, 
jie iki gerklės gulėjo vandenyje ir tuo gelbėjosi nuo nepaken- 
čiamo karščio. 

"Bet kiti, kurie ant kranto — kodėl ir jie nepasinaudojo šia 
išganinga gudrybe? Kodėl jie liko toje įkaitusioje atmosferoje, 
troškiuose dūmuose? 

Tuo tarpų dūmai pradėjo sklaidytis, ir žmonių figūros pasi- 
darė aiškesnės. Bet jos, lyg pro miglą, man pasimatė milžiniško 
dydžio, ir tokie pat didžiuliai buvo ir jų šautuvai. 

Rodos, jie dėl kažko susijaudinę ginčijosi. Jų tarpe aš pa- 
žinau svarbiausius mūsų būrio žmones: Hikmeną, Vederfordą 
ir kitus. Hikmenas ir Vederitordas karštai mosikavo rankomis, 
ir aš nė kiek tuo nesistebėjau: be abejo, jie svarstė, ką daryti 
toliau. Taip pagalvojau pirmu akimoju, bet, atidžiau įsižiūrė- 
jęs, supratau klydęs. | 

Tai nebuvo tolimesnių veiksmų plano svarstymas. Tylos aki- 
mirką, protarpyje tarp degančių pušų pokštelėjimų, aš išgirdau 
jų balsus. Tr supratau, kad jie karštai ginčijosi. Hikmenas ir 
Vederfordas pasipiktinę šūkčiojo. 

Tą akimirką tarp dūmų, kurie staiga išsisklaidė, kiek atokiau 
nuo tvenkinio aš pamačiau dar vieną būrelį žmonių. Tame 
būrelyje buvo šeši žmonės, pasiskirstę į dvi dalis, po trejetą. 
Vidurinįjį stipriai laikė du kiti. Matyt, ten buvo belaisviai. 

Nejaugi ten indėnai? Du priešai, tarp liepsnos ir dūmų 
chaoso nežinia kur bėgę per aikštelę ir paimti į nelaisvę? 

Taip aš pagalvojau iš pradžių. Bet tą akimirką liepsnos lie- 
žuvis, lyžtelėjęs aukštyn ligi pat medžių viršūnių, pažėrė į aikš- 
telę akinamą srautą šviesos. Visą būrelį pamačiau kaip dieną. 

Aš daugiau neabejojau, kas buvo tie belaisviai. Mačiau išba- 
lusius, siaubo iškreiptus jų veidus. Net raudona liepsna nega- 
lėjo jiems suteikti rausvo atšešėlio. Aš tuoj pažinau šiuos žmo- 
nes: tai buvo Spensas ir Viljamsas. 


LXXXVIII skyrius 
GREITAS SUSIDOROJIMAS 


Aš kreipiauši į negrą paaiškinimo, bet kol jis spėjo atsakyti, 
pats viską suvokiau. Mano peties būklė įteigė man teisingą 
atsakymą. Aš atsiminiau, kad kulka, sužeidusi mane, ir kita, 
įstrigusi į medžio kamieną, buvo paleista iš užpakalio. Ir ma- 
niau, kad už tai turime padėkoti laukiniams. Bet ne! Baisiausi 
piktadariai — Spensas ir Viljamsas — paleido tas kulkas! 

Taip pagalvojus, mane nukrėtė šiurpas. Kas čia per mįslė? Da- 
bar aš atsiminiau praėjusios nakties atsitikimą: šių dviejų vy- 
rukų elgesį miške, įtartinas senojo Hikmeno ir jo draugo užuo- 
minas; be to, kiti, senesni įvykiai, įstrigę į atmintį, aiškiai iš- 
kilo prieš mano akis. | | 

Ar vėl čia savo rankų nebus prikišęs Arensas Ringholdas? 
Dieve tu mano, tik pagalvok, kas čia per archipabaisa. .. 

— Jie kvočia du niekšus,— atsakė Džekas.— Ir daugiau nieko! 

— Ką tokius?— paklausiau nesijusdamas, nors jau žinojau, 
kas jie, 0 m | 

— Masa Džordžai, argi nematote? Šimts velnių! Jie balti 
kaip nulaupyti pūzrai. Juk tai Spensas ir Viljamsas. Tai jie šovė 
į jus, o visai ne indėnai. Aš tuoj supratau ir pasakiau masai 
Hikmenui. O masa Hikmenas pasakė, kad jis ir pats tai matęs. 
Ir masa Vederfordas matė. Jie matė, kaip anuodu šovė. Dabar 
juos tardo prieš nuosprendį — tai štai ką jie daro! 

Kažkaip keistai susidomėjęs, aš vėl pažvelgiau į tą būrelį. 

Ugnis šniokštė jau nebe taip smarkiai, sakai beveik visi 
buvo sudegę ir poškėjo vis rečiau ir silpniau. Aiškiai girdėjau 
balsus, atplaukiančius iš aikštelės. Atidžiai ėmiau klausytis 
improvizuoto teismo. Ten kilo ginčas: teisėjai negalėjo prieiti 
bendros nuomonės. Vieni reikalavo skubios mirties bausmės, 
kiti protestavo prieš tokį greitą susidorojimą. Jie manė, kad 
nusikaltėlius kol kas reikia palikti gyvus ir jų bylą aiškintis 
toliau. | 

Kai kurie net atsisakė tikėti tokiu negirdėtu nusikaltimu: 
perdaug jau baisus ir neįmanomas jis atrodė. Kokiais sumeti- 
mais jie vadavosi? Kaip kaltinamieji galėjo ryžtis tokiai pik- 
tadarybei, kada jų pačių gyvybei grėsė aiškus pavojus? 

— Joks pavojus jiems negrėsė!-— sušuko Hikmenas į draugų 
klausimus.— Juk jie per visą dieną nepaleido nė vieno šūvio! 
Sakau jums, kad jie su indėnais yra slapta susitarę. Jie šnipai. 
Vakarykščiai išdavikiški jų šūviai — geriausias to jų susitari- 
mo įrodymas. Kad jie buvo paklydę — kvailystė, akių dūmimas! 
Ar jie galėjo paklysti? Juk jie šį mišką geriau pažįsta, negu 
bet kuris žvėris. Jie čia vaikščiojo šimtus kartų, net perdaug 
dažnai. Tfu, po velnių! Ar jūs kada nors girdėjote, kad pa- 
klystų meškėnas? 

Kažkas ėmė jam prieštarauti. Aš negirdėjau žodžių, bet me- 
džiotojo balsas vėl suskambėjo aiškiai ir garsiai: 

— Jūs čia plepate apie „sumetimus“. Aš manau, jūs turite 
galvoje priežastis, juos pastūmėjusias į tokį kruviną darbą. Ge- 
rai, aš ir pats nelabai juos suprantu, bet šį tą įtariu. Per pasta- 
ruosius penkerius metus daug girdėjau apie tamsius šių sukčių 
darbus. Bet sakau jums, vyrai, kad šios dienos elgesys viršijo 
viską, ką tik buvo galima įsivaizduoti. 


— Ar jūs esate tvirtai įsitikinęs, kad tikrai matėte ugnies 
žybsnį toje pusėje? | 

Šį klausimą pateikė aukštas, senyvas vyras griežto ir malo- 
naus veido. Tai buvo vienas mūsų kaimynas, turtingas planta- 
torius ir geras mano dėdės pažįstamas. Kaip mūsų šeimos drau- 
gas, jis manė, jog būtina dėtis prie mūsų žygio. 

— Žinoma, — atsakė Hikmenas.— Argi mudu su Džimu vis- 
ko nematėme savo pačių akimis? Tuodu gyvates mes stebė- 
jome visą dieną. Mes buvome tikri, kad jie turi sumanę kokią 
nors niekšybę. Mes matėme, kaip jie šaudė per aikštelę ir tai- 
kė į jaunąjį Rendolią. Ir dar negras tą pat matė. Kokių dau- 
giau įrodymų jums reikia? 

Tą akimirką prie savo ausies išgirdau Džeko balsą. 

— Masa Hikmenai,— sušuko jis — jei reikia daugiau įrody- 
mų, tai negras jų turi! Viena kulka pralėkė pro masą Džordžą 
ir pataikė į medį, į šilkmedį, už kurio mudu stovėjome. Jis 
dar nesudegė. Džentelmenai, aš manau, kad jūs surasite tą kul- 
ką. Tada bus galima sužinoti, iš kieno šautuvo ji išlėkė. 

Šis pasiūlymas buvo tučtuojau priimtas. Keletas vyrų puolė 
prie medžio, už kurio mudu su Džeku stovėjome. Jis kažkodėl 
neužsidegė, ir apsvilęs, juodas jo liemuo stypsojo pačiame gais- 
ravietės viduryje. Džekas nubėgo ir parodė tikslią vietą. Ap- 
žiurėję medžio žievę, vyrai surado kulkos padarytą skylutę, ir 
švininis liudytojas buvo atsargiai išimtas. Kulka dar tebeturėjo 
apskritą formą ir tik truputį ją buvo suraižę vamzdžio graižtvai. 
Ši kulka tiko tik didelio kalibro šautuvui. Visi žinojo, kad tokį 
šautuvą. turi Spensas. Buvo sunešti viso būrio šautuvai ir imta 
iš eilės prie jų taikyti kulką. Ji nelindo į jokį kitą šautuvą, tik 
į Spenso. 

Kaltė buvo įrodyta. Nuosprendis padarytas tučtuojau: visi 
vienu balsu nusprendė, kad kaltininkai turi mirti. 

— Šuniui — šuns galas!-— rūsčiai pasakė Hikmenas ir pakėlė 
šautuvą.— Džimai Vedertordai, patupdyk juos ant taikiklio!.. 
O jūs, vyrai, pasitraukite į šalį. Mes jiems duosim dar vieną 
galimybę išsaugoti prakeiktą savo gyvybę. Tegu, jei nori, bėga 
antai prie anų medžių, o jei ne, tai atsidurs dar karštesnėje 
vietoje. Nagi paleiskite juos, paleiskite, sakau aš jums, arba, 
velniai jus visus griebtų, šausiu į patį vidurį. 

Matydami grėsmingą medžiotojo pozą ir bijodami, kad jis iš 
tikrųjų nepradėtų šaudyti, tie, kurie laikė nusikaltėlius, paliko 
juos ir atbėgo pas teisėjus. 

Niekšai buvo visiškai apduję. Siaubas atsispindėjo jų vei- 
duose, jie negalėjo ištarti nė žodžio, negalėjo žengti nė žings- 
nio, tarsi būtų buvę prikaustyti prie žemės. Nė vienas nemėgi- 
no bėgti. Tikriausiai visiška tokio bėgimo nesėkmė buvo aiški 
jiems patiems ir atėmė bet kokį norą ką nors daryti. Bėgdami 
iš aikštelės jie nebūtų galėję išsigelbėti. Pasiūlymas mauti 
į miško tankmę buvo tik kandi įtūžusio medžiotojo pašaipa. 
Bėgti nebuvo kur: per dešimt sekundžių jie būtų iškepę tarp 
degančių medžių ir šakų. 

Akimirką visi užgniaužė kvapą. Tyloje buvo girdėti tik vie- 
nas balsas — Hikmeno balsas: 

— Džimai, Spensą atiduodu tau, o antrąjį imu pats. 

Šitie žodžiai buvo pasakyti beveik pašnibždomis. Vos tik 
medžiotojas juos ištarė, sutartinai driokstelėjo du šūviai. 

Kai dūmai išsisklaidė, visi pamatė du gulinčius lavonus. Mir- 
ties nuosprendis buvo įvykdytas. Niekšingi išdavikai baigė žŽe- 
miškąją savo kelionę. 

LXXXIX skyrius 
NETIKĖTAS PRIEšAS 


Kaip teatre po graudžios melodramos kartais vaidinamas vo- 
devilis, taip ir po šios tragiškos scenos sekė kita scena, be 
galo absurdiška ir komiška. Ji mums visiems sukėlė juoką, 
kuris tomis aplinkybėmis veikiau buvo panašus į pamišėlių juo- 
ką. Iš tikrųjų mus buvo galima palaikyti maniakais, staiga už- 
sikrėtusiais nepaprasta linksmybe, nors mūsų ateitis buvo niū- 
ri ir rūsti — mūsų laukė tikra mirtis nuo laukinių rankos ar 
bado. 

Indėnų tuo momentu mes, tur būt, jau nebijojome. Liepsna, 
kuri mus išvijo iš miško, privertė ir juos trauktis iš savo po- 
zicijų, ir mes žinojome, kad dabar jau jie toli. Apsvilusios 
šakos buvo nukritusios nuo pušų, spygliai visiškai sudegę, ir 
kiaurai mišką galėjai matyti labai toli. Pro raudonus smilkstan- 
čių medžių tarpus buvo regėti vos ne tūkstantis jardų į priekį. 
Iš liepsnos šniokštimo ir iš nepaliaujamo šakų traškėjimo spėjo- 
me, kad ir kitus medžius jau apėmė liepsna. 

Šis traškėjimas vis tolinosi ir buvo panašus į silpną atokaus 
griaustinio dundėjimą. Iš pradžių galėjai pagalvoti, kad gaisras 
gęsta. Bet raudona pašvaistė ties mišku, atvirkščiai, rodė, kad 
liepsna vis plinta. ŪUžesys ir traškėjimas girdėjosi silpniau todėl, 
kad ėjo iš toli. Mūsų priešai veikiausiai pasitraukė ten, 
kur „gaisras nesiekė. Jie spruko iš miško, kai tik jį padegė, ir 
dabar, tur būt, savanoje laukė šio savo darbo rezultatų. 

Kuriuo tikslu jie padegė mišką, mums buvo nelabai aišku. 
Gal jie tikėjosi, kad liepsna apims visą mišką ir mes gyvi su- 
degsime arba užtrokšime dūmuose. Taip būtų ir atsitikę, jei arti 
nebūtų buvę tvenkinio. Mano draugai sakė, kad dūmai jiems 
sukėlė baisių kančių. Jie būtų uždusę, jei nebūtų sušokę į tven- 
kinį ir nebūtų iškišę galvų iš vandens, kuris plytėjo keletu 
pėdų žemiau, negu žemės paviršius. Tai atsitiko tada, kai aš 
gulėjau be sąmonės. Ištikimasis mano negras mane atnešė iš 
miško ir panėrė į vandenį, kur buvo visi mūsų draugai. Jis 
manė, kad aš jau miręs. 

Paskui, kada dūmai kiek prasisklaidė, prasidėjo išdavikų teis- 
mas. Negailestingą nuosprendį įvykdžius, buvę teisėjai vėl puo- 
lė į vandenį, gelbėdamiesi nuo nepakenčiamo karščio. 

Tik du, rodos, nejautė kaitros ir liko ant kranto. Tai buvo 
Hikmenas ir Vederifordas. 

Aš mačiau, kaip jie su peiliais rankose kniūtėsi prie kažko- 
kio tamsaus daikto. Tai buvo arklys, kurį rytą nušovė Hikme- 
nas. Dabar supratau, kodėl jis taip padarė: jis dar kartą įrodė 
instinktyvų savo apdairumą, kuris buvo jam itin būdingas. 

Medžiotojai nulupo arkliui odą ir atpiovė keletą gabalų mė- 
sos. Po to Vederfordas nuėjo prie degančių medžių, greitai su- 
griebė keletą rūkstančių nuodėgulių, -atvilko juos prie tvenki- 
nio ir sukrovė laužą. Čia Hikmenas su Vederfordu sutūpė ir 
pradėjo kepti arklienos gabalus, pamovę ant iešmų, padarytų 
iš žalių šakų. Jie šnekučiavosi taip linksmai, lyg būtų sėdėję 
prie židinio savo namuose. 


Visi kiti išbadėjusieji bemat pasekė -medžiotojų pavyzdžiu. 
Alkio kančios nugalėjo siautulingos liepsnos baimę. Po kelių 
minučių dešimtys žmonių kaip vanagai puolė prie nušautojo 
arklio, gabalais kapodami ir skvarbydami jo mėsą. 

Kaip tik čia ir atsitiko juokingas įvykis, mano minėtas anks- 
čiau. Mes lindėjome tvenkinyje, išskyrus tuos, kurie gaminosi 
barbariškus pietus. Gulėjome greta vienas kito vandenyje: ap- 
skrito tvenkinio pakraščiais ir visai negalvojome, kad dabar kas 
nors galėtų mus išgąsdinti. Mes jau nebijojome ugnies, ir in- 
dėnai nuo mūsų buvo toli. | 
"Staiga mūsų pašonėje pasirodė naujas priešas. Pačiame tven- 
kinio viduryje, giliausioje vietoje, staiga iškilo kažkoks baisus 
daiktas. Tą pat akimirką išgirdome skardų maurojimą, tarsi 
į aikštelę būtų įpuolusi visa banda buivolų. Vanduo staiga su- 
judo, ėmė putoti, ir ištisas fontanas purslų pasipylė ant mūsų 
galvų. 

Nors šis reiškinys atrodė neįtikimas ir fantastiškas, tai nebu- 
vo kas nors paslaptinga. Milžiniškas, biaurus padaras, žiaug- 
čiojantis kriokimas, panašus į buliaus mykimą — visa tai 
mums buvo gerai pažįstama. Tai buvo paprasčių paprasčiausias 
aligatorius. 


Veikiausiai į jį nebūtume kreipę ypatingo dėmesio, jei ne 
milžiniškas jo dydis. Ilgio jis buvo beveik per visą tvenkinį, 
o išžiotuose nasruose matėsi baisūs dantys. Jis galėjo vienu 
maktelėjimu praryti bet kurį iš mūsų. Jo maurojimas įyarė bai- 
mės net patiems drąsiausiems. 


302 


Pirmuoju akimoju žvėris mus tiesiog apstulbino. Kupini iš- 
gąsčio žvilgsniai, sąmyšis, bruzdesys, nerangūs mėginimai išsi- 
kapstyti iš vandens, kur buvom pasislėpę nuo ugnies, panika 
krante, kai kiekvienas galvotrūkčiais leidosi bėgti nosies tiesu- 
mu — tai iš tikrųjų buvo juokingas reginys. 

Kelios akimirkos, ir aligatorius jau buvo visiškas tvenkinio 
šeimininkas. Jis vis tebemaurojo, uodega pliauškindamas į van- 
denį ir tartum džiūgaudamas dėl mūsų pabėgimo. 

Bet neilgai jis gavo džiaugtis. Medžiotojai griebė šautuvus, ir 
dešimt kulkų bemat nudobė baisųjį žvėrį. Tie, kurie stovėjo 
krante, jau leipo iš juoko, matydami išsigandusius bėglius. Pa- 
tys bėgliai, atitokę iš baimės, kvatojo su visais, kad net miškas 
skambėjo. Jei tuo metu indėnai būtų mus išgirdę, būtų pa- 
manę, kad mes išėjom iš proto arba, veikiau, kad mes jau 
Žuvom, su Di- 
džiąja dvasia Vikome džiūgaujančių akivaizdoje žmonių aukų, 
nusmerktų sudegti ugnyje. 


XC skyrius 
SUSIRĖMIMAS TAMSOJE 


Miškas degė visą naktį, visą sekančią dieną ir dar vieną 
naktį. Netgi trečią dieną daugumas medžių vis dar tebedegė. 
Tik dabar jie nebeliepsnojo,— kadangi oras buvo ramus ir lieps- 
na nebepliūpčiojo audringais liežuviais— o tyliai smilko. Dau- 
gelyje medžių ugnis ruseno kažkur jų viduje, pamažu gesdama. 
Kai kur ugnis visai buvo išblėsusi; apsvilę kamienai jau nė 
kiek nepanėšėjo į medžius ir stypsojo lyg kokios nusmailintos 
ietys, juodi, suanglėję, tartum storai ištepti degutu. Nors dalis 
miško ir išdegė, išsikapstyti iš jo buvo gana sunku. Mes vis dar 
buvome apsiaustyje. Ugnies stichija, apsupusi aikštelę, laikė mus 
suspaudusi mažame plote, nelyginant priešo kariuomenė, dvi- 
dešimt kartų mus viršijanti savo gausumu. Apie jokią paramą 
negalėjo būti nė kalbos. Net priešas nebūtų pralaužęs - tos 
apsiausties. 

Senojo medžiotojo apdairumas mums suteikė didelę paslaugą. 
Jei ne jo nušautas arklys, mes būtume kentę baisų alkį. Ketu- 
rias dienas buvome maitinęsi tik pušų kankorėžių sėklomis. 
Arkliena labai mums pravertė. Bet mes vis dar buvome užda- 

ryti ugnies rate. Ir nieko daugiau negalėjome veikti, tik sėdėti 
čia ligi tol, „kol miškas atauš“, Hikmeno žodžiais tariant. 

Mes tikėjomės, kad už dienos jau galėsime pereiti atvėsu- 
siais pelenais tarp suanglėjusių medžių. Bet mūsų ateitis dėl 
to neatrodė šviesesnė. Jeigu ugnies baimė ir sumažėjo, tai ati- 
tinkamai padidėjo žiauraus priešo baimė. 

Vargu ar galėsime išeiti iš miško, nesutikdami indėnų. Jie, 
kaip ir mes, žinoma, laukė tos valandos, kada bus galima įeiti 
į mišką. Išvengti ginkluoto susirėmimo buvo neįmanoma. Mes 
turėjome brautis pro priešų eiles! 

Bet dabar mes visi įniršome ir pasidarėme drąsesni. Patys 
bailiausi staiga įgijo narsos, ir nė vienas nebalsavo už tai, kad 
sltėptumės ar trauktumės atgal. Žūt ar būt, mes nutarėme eiti 
visi drauge, prasilaužti pro priešo grandinę ir nugalėti arba 
mirti. Tai buvo senasis mūsų planas su labai nežymiais pa- 
keitimais. | | 

Mes tik laukėme nakties, kada galėsime jį įvykdyti. Kažin 
ar galėjome tikėtis, kad miškas jau bus visiškai atvėsęs, bet al- 
kis vėl pradėjo mus kankinti. Arklį jau buvome suvalgę — juk 
jis ne dievaižin koks buvo didelis. Nelengva prikimšti penkias- 
dešimt tuščių skilvių. Iš arklio buvo likę vien plikai nugraužti 
kaulai, o tie, kuriems pakliuvo smegeninis kaulas, jį laužė 
į gabalus ir iščiulpė iki paskutinio lašelio. Net iš biauraus IOp- 
lio beliko vienas skeletas. 

Baisiai atrodė dviejų nusmerktųjų lavonai. Nuo karščio jie 
Despsa kamai išpurto. Prasidėjo puvimas. Oras prišvinko biau- 
rių miazmų.. | 

Kovoje žuvusius savo draugus palaidojome žemėje. Kai kurie 
sakė, kad reikėtų taip pat padaryti ir su nusmerktaisiais. Nie- 
kas tam neprieštaravo, bet ir niekas nenorėjo kasti jiems duo- 
bės. Tokiais atvejais žmones paprastai apima nenugalima apa- 
tija, ir gal daugiausia todėl abiejų Išdavikų kūnai liko ne- 
palaidoti. 

Nenuleisdami žvilgsnių nuo vakarų, nekantriai laukėme sau- 
lės laidos. Kol tas ugninis rutulys dar slinko dangumi, mes tik 
spėlioti galėjome, kokio masto būta gaisro. Bet tikėjomės, kad 
nakčia galėsime tiksliau nustatyti, kuri miško dalis dega ir į ku- 
rią pusę mums reikėtų patraukti: pati liepšna mums padės gel- 
bėtis iš gaisro. 

Kai pradėjo temti, mes negalėjome tverti savo kailyje, 0 po- 
draug su tuo atgijo ir viltis. Beveik nustojo poškėję sausi su- 
Mes tikėjomės, kad gaisras baigia gesti ir ateina laikas, kada 
galėsime pereiti pavojingą zoną. 

Netrukus dar viena nelaukta aplinkybė sutvirtino mūsų vil- 
tis, ir mes jau buvome beveik tikri savo laimėjimu, Kol mes 
laukėme, iš dangaus ėmė krapnoti lietus. Iš pradžių krito reti 
stambūs lašai, bet po kelių minučių papliupo tokia liūtis, tar- 
tum būtų atsivėrusios visos aukštybių prarajos. Mes džiaugs- 
mingai sveikinome šitą liūtį: mums tai buvo geras ženklas. Vos 
pavyko nulaikyti karštakošius jaunuolius, kurie tuoj pat no- 
rėjo pulti į mišką. Bet sveikas protas paėmė viršų, ir neperma- 
tomoje tamsoje laukėme toliau. | 

Lietus vis tebepylė, ir debesys, užkloję dangų, dar labiau 
priartino naktį. Kai visiškai sutemo, nė viena ugnies kibirkš- 
tėlė nežybsėjo tarp medžių. | 

— Jau pakankamai tamsu, — nenustygo patys nekantrieji. 

Pagaliau visi pajudėjome į priekį, į juodai išdegusį mišką. 
Ėjome visiškai tylėdami, atkišę užtaisytus šautuvus. Aš viena 
ranka nešiau šautuvą, kita buvo parišta. 

Ne mane vieną taip sužalojo — daugeliui mano draugų buvo 
sužeistos rankos. Priekyje ėjo patys stiprieji. Būriui vadovavo 
abu medžiotojai, o sužeistieji dūlino iš paskos. 

Lietus vis nesiliovė, ir mes permirkome ligi panagių. Dabar 
nuo lietaus mūsų neužstojo nei lapai, nei spygliai. Kai ėjome 
po apdegusiomis šakomis, ant mūsų iš viršaus biro juodi pe- 
lenai, bet vandens čiurkšlės tuoj juos nuplaudavo. Daugumas 
ėjome vienplaukiai, nes kepurėmis dangstėme šautuvų užrak- 
tus, kad išliktų sausi. Kai kurie parako degiklius susikišo į striu- 
kių pamušalus. 

Taip nužygiavome apie pusmylį. Mes ir patys nežinojome, kur 
einame. Tokiame miške joks vadovas nebūtų galėjęs atsekti 
kelio. Mes tik stengėmės eiti tiesiai ir nepatekti priešui į nagus. 

Ligi šiol mus lydėjo sėkmė, ir mes jau buvome bepradedą ti- 
kėti, kad viskas baigsis laimingai. Deja, tas džiaugsmas buvo 
neilgas. Mes gerai neįvertinome savo priešų indėnų jėgos ir 
gudrumo. 

Kaip vėliau paaiškėjo, jie visą laiką mus stebėjo, sekė kiek- 
vieną mūsų žingsnį, ir ėjo abipus mūsų dviem lygiagretėmis 

eilėmis. Mums rodėsi, kad nuo indėnų negrėsė joks pavojus, 
o iš tikrųjų mes buvome tarp jų. 

Staiga pro liūties čiurkšles blykstelėjo šimto šautuvų ugnis, 
ir aplinkui sušvilpė kulkos... Tai buvo pirmieji ženklai, kad 
priešas arti. | | 

Keletas mūsų būrio vyrų krito nukauti, kiti pradėjo atsišau- 
dyti, kai kurie, gelbėdami savo gyvybę, leidosi bėgti. 

"-Garsiai klykdami, indėnai mus apsupo iš visų pusių. Tam- 
soje atrodė, kad jų daugiau, negu miške medžių. Poškėjo tik 
reti pistoletų šūviai. Šautuvų niekas nebeužtaisinėjo. Priešas 
mus apsupo anksčiau, negu spėjome įdėti šovinį. Dabar mūsį 
turėjo nulemti peiliai ir tomahaukai. 

„ Tai buvo trumpos, bet kruvinos grumtynės. Nemaža mūsų 
drąsuolių čia padėjo galvas. Bet pirmiausia paguldė bent po 
vieną priešą, o daugelis — net po du ar tris. 

Netrukus indėnai mus įveikė. Bet juk kitaip ir būti negalėjo, 
kada priešai penkis kartus mus viršijo savo gausumu. Jie visi 
buvo tvirti ir pailsėję, o mes — išsikankinę ir nusilpę iš bado. 
Be to, daugelis mūsiškių buvo sužeisti. Kokios gi kitokios baig- 
ties buvo galima laukti? 

Šiose grumtynėse aš beveik nieko negalėjau įžiūrėti. Ir kiek- 
vienas kitas vargu ar matė už mane ką nors daugiau: kautynės 
ėjo vos ne visiškoje tamsoje. 

Aš galėjau gintis tik kairiąja ranka ir buvau kone bejėgis. 
Aš spėtinai šoviau iš šautuvo, ir man pavyko išsitraukti pisto- 
letą. Bet tą akimirką, gavęs tomahauko smūgį, paleidau šau- 
tuvą iš rankų ir, netekęs sąmonės, griuvau ant žemės. 

Smūgis mane tik apsvaigino. Atsipeikėjęs pamačiau, kad mū- 
šis pasibaigė. Nors buvo tamsu, šalia savęs įžiūrėjau kažkokias 
juoduojančias krūvas — tai buvo žuvusiųjų lavonai. 

Čia gulėjo ir mano draugai, ir mano priešai. Daugelis jų 
laikė tvirtai apkabinę vienas kitą paskutiniame mirties glėby- 
je. Indėnai buvo pasilenkę prie jų, mėgindami juos atplėšti vie- 
ną nuo kito. Pagal biaurų savo keršto ritualą jie baltiesiems 
lupo skalpus. 

Netoli nuo savęs pamačiau būrelį žmonių. Vienas jų, stovėjęs 
viduryje, matyt, buvo vadas. Tamsoje įžiūrėjau jam ant galvos 
tris svyruojančias strauso plunksnas. Vėl Oceola! 

Jei būčiau galėjęs, būčiau tuoj puolęs jį, net suvokdamas visą 

tokio žingsnio beprasmiškumą. Šalia manęs klūpojo du lauki- 
niai ir laikė, kad nepabėgčiau. 

Netoli pamačiau ištikimąjį savo negrą, dar gyvą ir taip pat 
laikomą dviejų indėnų. Kodėl jie mūsų nenužudė? 

Iš būrelio, susispietusio aplink vadą, išėjo žmogus ir pri- 
siartino prie manęs. Bet tai buvo ne vadas su strauso plunks- 
nomis, o jo pasiuntinys. Rankoje jis laikė pistoletą. Aš supra- 
tau, kad išmušė paskutinė mano valanda. 

Jis pasilenkė ir prikišo pistoletą man prie ausies. Bet kaip 
nustebau, kada jis šovė į orą. 

Aš nusprendžiau, kad jis nepataikė ir tuoj vėl šaus. Bet kly- 
dau: matyt, jam reikėjo tik pasišviesti. 

Blykstelėjus šūviui, pažvelgiau jam į veidą. Tai buvo indė- 
nas. Man pasirodė, kad jis kažkur matytas. Tur būt, ir indėnas 
pažino mane. i 

Jis greitai nuėjo šalin ir prisiartino prie tos vietos, kur gu- 
lėjo surištas Džekas. Jo pistoletas, matyt, buvo dvivamzdis. Aš 
girdėjau, kaip indėnas, pasilenkęs prie žemėje ištiesto negro, 
dar kartą iššovė. 

Po to indėnas pakilo ir riktelėjo: 

— Čia jie! Ir abu gyvi! | 

Matyt, ši žinia buvo pasakyta vadui su trimis juodomis plunks- 
nomis ant galvos. Išgirdęs indėno žodžius, vadas kažką šūkte- 
lėjo — aš nesupratau, ką jis pasakė, — ir pasišalino. 

Jo balsas man padarė keistą įspūdį, jis man pasirodė nepa- 
našus į Oceolos balsą. Mes neilgai likome šioje vietoje. Buvo 
atvesti arkliai, indėnai mane su Džeku pakėlė ir tvirtai pririšo 
prie balnų. Po to buvo duotas ženklas išvykti, ir mes leidomės 
į kelionę per mišką. Iš abiejų pusių, saugodami mus, jojo in- 
dėnų raiteliai. 


XCI skyrius 
TRYS JUODOS PLUNKSNOS 


Mes jojome visą naktį. Išdegęs miškas liko toli. Mes perjo- 
jome savaną ir patekome į kitą mišką, kuriame augo milžiniški 
ąžuolai, palmės ir magnolijos. Magnolijas aš pažinau iš žiedų 
kvapo. Buvo malonu traukti į krūtinę gardų ir gaivų jų aro- 
matą, išėjus iš užnuodyto oro, kuriuo ligi tol kvėpavome. 

Švintant įjojome į aikštelę, kur mūsų priešai sustojo poilsio. 

Tai buvo nedidelė aikštelė, tik kelių akrų ilgio ir pločio, iš 
visų pusių supama ūksmingų palmių, magnolijų ir ąžuolų. Jų 
lapai kone siekė žemę, taigi aikštelė atrodė aptverta didžiule ir 
nepermatoma žalia siena. 

Blandžioje rytmečio šviesoje man pavyko įžiūrėti indėnų sto- 
vyklą. Čia buvo dvi ar trys palapinės, šalia jų pririšti arkliai; 
aplinkui stovėjo arba žolėje gulėjo keletas žmonių, prisispaudę 
vienas prie kito, — matyt, kad būtų šilčiau. Viduryje aikštelės 
liepsnojo didelis laužas. Aplink jį taip pat būriavosi vyrai ir 
moterys. 

Indėnai mus atvilko į stovyklos pakraštį. Laiko apsižiūrėti tu- 
rėjome nedaug, kadangi tuoj jie mus šiurkščiai nuplėšė nuo ark- 
lių ir numetė į žolę. Paskui mus, surištomis rankomis ir kojomis, 
ištiesė aukštielninkus, kaip dvi odas, ištemptas džiovinti, ir 
tvirtai pririšo prie kuoliukų, įkaltų į žemę. | 

Gulėdami tokioje padėtyje, mes, žinoma, jau negalėjome ma- 
tyti nei stovyklos, net nei žemės. Mes tik matėme ties savimi 
mėlyną dangų. 

Bet kuriomis aplinkybėmis tokia padėtis būtų buvusi sunki, 
Dėl sužeistos rankos man ji darėsi tiesiog nepakenčiama. Aplink 
mus susirinko beveik visa stovykla. Vyrai dar anksčiau buvo 
išėję mūsų pasitikti, o dabar moterys būriavosi aplink iškėto- 
tus mūsų kūnus. Tarp jų maišėsi viena kita indėnų skvo, bet 
aš labai stebėjausi, kad daugumas moterų buvo afrikietės — 
mulatės, sambo ir negrės. | 

Jos apspito mus, erzino ir tyčiojosi iš mūsų. Kai kurios net 
mus kankino: spiaudė mums į veidą, rovė plaukus ir smaigstė 
į kūnus dyglius. Ir visos jos dar klykavo, netverdamos kažko- 
kiu velnišku džiaugsmu, ir plepėjo nesuprantamu žargonu, kuris 
man atrodė kažkoks ispanų ir jamasų kalbų mišinys. Su Dže- 
ku elgėsi ne geriau, kaip su manimi. Vienoda odos spalva ne- 
sužadino tų velnienių širdyse jokios užuojautos: ir Juodasis, ir 
baltasis buvo lygios pragariško jų įniršio aukos. 

Kai kuriuos jų žargono žodžius man pavyko suprasti. Šiek 
tiek mokėdamas ispanų kalbos, aš galop suvokiau, ką jie ke- 
tina mums daryti. 

Tai, ką sužinojau, anaiptol manęs nedžiugino: jie mus atsi- 
gabeno į stovyklą, norėdami nukankinti. Matyt, tos kančios, 
kurias patyrėme ligi šiol, jiems atrodė nepakankamos ir netru- 

kus turėjome laukti dar didesnių. Mūsų mirtį buvo ruošiamasi 
paversti linksmu reginiu įtūžusiai miniai, ir šitos raganos džiu- 
gavo, nujausdamos pramogą, kurią joms turėjo suteikti musų 
kančios. Todėl priešas mūsų nenužudė, kaip visus kitus, o pa- 
ėmė į nelaisvę. 

Į kieno gi baisius nagus mes patekome? Nejaugi čia žmo- 
nės? Nejaugi jie indėnai? Nejaugi čia seminolai, ligi šiol nie- 
kados nekankindavę savo belaisvių? 

Tartum atsakymas į šį mano klausimą aplink pasigirdo klai- 
kūs riksmai. Visi balsai lyg vienas kartojo vis tą patį vardą, vis 
tuos pačius žodžius: 

— Mulato-miko! Mulato-miko! Tegyvuoja mulato-miko! 

Kanopų trepsėjimas rodė, kad artinasi būrys raitelių. Tai bu- 
vo tie, kurie dalyvavo mūšyje, kurie mus nugalėjo ir paėmė 
į nelaisvę. Nakties žygyje mus lydėjo tik keletas apsaugos ka- 
rių, ir jie mus atgabeno į stovyklą. Naujai atvykusieji buvo 
pagrindinio būrio kariai, likę mūšio lauke rinkti trofėjų ir api- 
plėšti žuvusiųjų priešų. 

Aš negalėjau jų matyti, nors jie buvo visiškai arti, tik gir- 
dėjau, kaip trypė jų arkliai. Aš gulėjau ir klausiausi tų reikš- 
mingų žodžių: 

— Mulato-miko! Tegyvuoja mulato-miko! 

Man buvo gerai žinoma, kas yra „Mulato-miko“, ir aš klau- 
siausi šių žodžių, apimtas siaubo ir pasišlykštėjimo. Mano būkš- 
tavimai dabar pavirto neapsakoma baime. Manęs laukė šiur- 
pus likimas. Jei dabar šalia manęs būtų atsiradęs pats velnias, 
kažin ar man būtų buvę baisiau. 

Mano nelaimės draugas patvirtino, kad bijau ne be reikalo. 
Mudu gulėjome šalia kits kito ir galėjome kalbėtis. Pasipasako- 
ję savo spėliojimus, pamatėme, kad jie visiškai sutapo. 

Greitai mums jau nebeliko jokių abejojimų. Prie pat mūsų 
ausų nuskambėjo įsakymas, duotas šiurkščiu balsu. Jį išgirdu- 
sios, moterys išbėgiojo į visas puses. Užpakalyje sudundėjo 
sunkūs žingsniai, ir visai prie manęs sustojo žmogus. Po aki- 
mirkos jo šešėlis uždengė mano veidą. Aš pamačiau, kad prie 

manęs stovi pats Geltonasis Džekas! 

Nors jis buvo išsitepęs dažais, pakeitusiais natūralią jo veido 
spalvą, nors vilkėjo blizgučiais papuoštus marškinius, nors bu- 
vo Su vampumu ir raštuotomis kelnėmis, nors ant jo galvos 
lingavo trys juodos plunksnos, aš tuoj pažinau mulatą. 

XCI! skyrius 
ĮKAST!I IR PADEGTI 


Mudu jau laukėme to pasimatymo. Visuotinis riksmas ,„Mu- 
lato-miko“ ir po to balsas, kurį išgirdome, mus paruošė tam su- 
sitikimui. Man rodėsi, kad, vien tik į jį pažvelgęs, aš krūpte- 
lėsiu iš siaubo. Nors ir kaip keista, įvyko atvirkščiai. Aš visai 
neišsigandau, o, priešingai, pajutau nelyginant kokį džiaugsmą, 
išvydęs tas tris juodas plunksnas, nusvirusias ant niūraus jo 
veido. | 

Aš negirdėjau piktų jo pašaipų, nemačiau tulžingų jo žvilgs- 
nių. Aš nenuleidau akių nuo strauso plunksnų. Jos buvo kel- 
rodė visų mano minčių žvaigždė. Tai, kad jos puošė karaliaus 
mulato kepurę, išaiškino daug paslapčių. Nepagrįsti įtarinėjimai 
buvo išrauti iš mano širdies. Išgelbėtojas ir didvyris, kuriuo 
aš žavėjausi, nebuvo išdavikas. Oceola ne išdavikas! Apie tai 
galvodamas, aš beveik užmiršau man gresiantį pavojų. Bet mu- 
lato balsas mane vėl grąžino į realųjį pasaulį. 

— Velniai jus griebtų!— suriko jis, ir jo balse pasigirdo pik- 
tas džiūgavimas.— Pagaliau aš atkeršysiu! Ir abiem kartų, juo- 
dajam ir baltajam, ponui ir vergui, savo kankintojui ir savo 
varžovui! Cha-cha-cha! Jie mane pririšo prie medžio, — kalbėjo 
jis toliau, juokdamasis kimiu balsu, —ir norėjo sudeginti, su- 
deginti gyvą! Bet dabar atėjo jūsų eilė! Medžių čia užteks. Bet 
ne, padarysime kitaip. Šimts velnių, kaip tik taip! Bus daug 
geriau. Nuo laužo belaisviai kartais pabėga. Cha-cha-cha! Ne, 
pirmiau negu jus sudeginsim, mes jums šį tą parodysime. .. Ei, 
jūs, — kreipėsi jis į savo vyrus,— atriškite jiems rankas, pakel- 
kite juos abu ir pasodinkite veidais į palapines... Užtenka, už- 
tenka, taip, gerai... Na, baltasis niekše ir juodasis niekše, žiū- 
rėkite! Ką jūs ten matote? 

Jam įsakius, keletas vyrų ištraukė iš žemės kuoliukus, atrišo 
mums rankas, mus pakėlė ir pasodino veidais į stovyklą. 

Jau buvo išaušę, ir saulė skaisčiai švietė. Mes aiškiai matėme 
visą stovyklą, palapines, arklius ir margą Žmonių minią. 

Bet mes žiūrėjome ne ten. Tik dvi figūros prikaustė mūsų 
dėmesį: tai buvo mano sesuo Virginija ir Viola. Jos vėl buvo 
ta pačia poza, kaip ir tuomet, kai nakčia jas pamačiau pirmą 
kartą. Viola sėdėjo nuleidusi galvą, o Virginija buvo padėjusi 
galvą jai ant kelių. 

Abiejų plaukai buvo palaidi, ir juodos kasos pynėsi su auk- 
sinėmis garbanomis. Aplink stovėjo sargybiniai. Merginos, al- 
rodo, nebuvo mūsų pastebėjusios. 

Vadeiva tuoj pasiuntė vieną savo tarną pranešti belaisvėms, 
kad mes esame čia. Mes matėme, kaip jos krūptelėjo, kada 
pasiųstasis priėjo prie jų. Jų akys pakrypo į mūsų pusę. Pasi- 
girdo už širdies griebiąs riksmas: jos mus pažino. 

Abi merginos sušuko kartu. Sesuo mane pašaukė vardu. Aš 
jai atsakiau. Ji pašoko, beviltiškai ištiesė rankas ir mėgino 
bėgti prie manęs. Bet sargybiniai ją sugriebė ir šiurkščiai nu- 
vilko į šalį. O, tai buvo baisus reginys! Man tikriausiai lengviau 
būtų buvę numirti! | 

Toliau žiūrėti mums neleido. Vėl mus paguldė aukštielninkus 
ir pririšo prie kuoliukų. Mulatas stovėjo šalia, plūsdamas mus 
biauriausiais žodžiais. Bet užvis blogiausia buvo tai, kad jis ne- 
švankiai kalbėjo apie seserį ir Violą. O, kaip baisu buvo klau- 
sytis! Jei mums į ausis būtų kas pylęs ištirpintą šviną, tik- 
rausiai nebūtume jautę tokių kančių. 


Mes net lengviau atsidusome, kada jis nutilo. Prasidėjo pa- 
siruošimai egzekucijai. Mums buvo sumanyta kažkokia baisi 
mirtis, tik mes dar nežinojome kokia. 

Bet ši nežinia truko neilgai. Ten, kur mes gulėjome, priėjo 
keletas žmonių, nešini kastuvais ir kapliais. Tai buvo negrai — 
seni plantacijos darbininkai, — jie mokėjo naudotis šiais įran- 
kiais. Negrai sustojo netoli mūsų ir pradėjo kasti duobę. O die- 
ve, nejaugi jie mus užkas gyvus? Ši mintis mums dingtelėjo 
pirmiausia. Tai baisu, bet dar buvo ne viskas. Šitie pabaisos 
mums ruošė dar baisesnę mirtį. | 

Tylėdami, rimtomis ir iškilmingomis duobkasių minomis neg- 
rai dirbo savo darbą. Mulatas stovėjo šalia ir davinėjo nurody- 
mus. Jį buvo apsėdusi nesuvaldoma linksmybė, ir čia tyčioda- 
masis iš mūsų, čia girdamasis jis pasakojo, kokius sugebėji- 
mus parodys, pasiėmęs budelio pareigas. Moterys ir kariai, 
susirinkę aplink, juokėsi iš jo sąmojų ir kartais patys mėgino 
pridėti savo trigrašį prie tų piktų patyčių, o po to visi prapliup- 
davo demoniškai kvatotis. Mes lengvai galėjome vaizduotis esą 
pragare tarp besivaipančių velnių, kurie neatstodami lankstėsi 
prie mūsų ir šaipėsi tiesiai mums į veidus, lyg jausdami ypa- 
tingą pasitenkinimą dėl mūsų kančių. 

Mes pastebėjome, kad tarp jų maža seminolų. Čia buvo in- 
dėnai beveik juodos odos. Jie priklausė jamasų genčiai, ka- 
daise pavergtai seminolų ir ištirpusiai jų tarpe. Daugelis čia 
buvo negrai, sambo, mulatai, ispanų maronų! palikuonys, taip 
pat bėgliai iš amerikiečių plantacijų. Pastarųjų, matyt, buvo la- 
bai daug, kadangi visur girdėjosi anglų kalba. Be abejo, toje 
margoje minioje buvo ir mūsų vergų, bet jie nėjo artyn, o aš 
mačiau tik tuos, kurie pasilenkdavo prie manęs. | 

Greičiau kaip per pusvalandį duobkasiai baigė darbą. Į že- 
mę jie įkalė stulpus deginimui ant laužo ir mus nuvilko į tą 
vietą, kur jie buvo pastatyti. 

Kai tik galėjau apsigręžti, pažvelgiau į tą pusę, kur nese- 
niai mačiau seserį ir Violą, bet jų ten jau nebuvo. Piktadarys 
liepė jas nuvesti į palapinę ar į krūmus. Jis pasigailėjo mer- 
ginų — joms neteks pamatyti baisaus reginio, nors sunku buvo 
patikėti, kad jis jas pašalino kaip tik šiais sumetimais. ' 

Priešais mus juodavo dvi gilios duobės. Bet tai nebuvo mūsų 
kapai. O jei ir kapai, tai, matyt, galvažudžiai ketino mųs palai- 
doti stačius. Duobių forma buvo nepaprasta ir keista, toks pats 
buvo ir tikslas, kuriuo jas iškasė. Netrukus viskas paaiškėjo: 

Mus nuvedė prie duobių krašto, sugriebė už pečių ir nuleido 
į žemę. Duobės buvo mums kaip tik iki kaklo. Negrai greitai 
užmetė duobes žemėmis ir jas sumynė. Dabar viršuje kyšojo tik 
mūsų galvos. 

Tat atrodė išties' kvailai. Ir patys būtume galėję pasijuokti, 
jei nebūtume žinoję, kad esame savo kape. 

Minia šėtonų įdėmiai mus stebėjo, protarpiais pratrūkdama 
kvatotis klaikiu juoku. 

Kas gi bus toliau? Ar jau atėjo galas mūsų kančioms ir mus 
čia paliks mirti baisia, lėta mirtimi. Alkis ir troškulys greitai 
mus pribaigs. Bet dieve mano, kiek valandų truks ši kankynė? 
Kiek dar dienų mums lemta: šitaip baisiai galuotis, kol mumyse 
užges paskutinė gyvybės kibirkštėlė— siaubo ir nevilties die- 
nų? Bet ne, priešams to dar buvo maža. 


Tokia mirtis, kokios tikėjomės, jiems atrodė dar pernelyg 
švelni. Tuos kankinimus sugalvojusio piktadario neapykanta 


! Maronai— pabėgę plantacijų vergai ir gyvenę miškuose, kal- 
nuose ir pelkėse. Daug maronų buvo Kuboje, Jamaikoje, Haityje, Bra- 
zilijoje ir Centrinės Amerikos šalyse. Jie aktyviai dalyvaudavo vergų 
sukilimuose. 

anaiptol dar nebuvo išgiežta — atsargoje jis turėjo dar kitų, 
daug baisesnių kankinimų. 

— Puiku!-— šaukė mulatas, žavėdamasis savo išradingumu.— 
Taip daug geriau, negu juos rišti prie medžio. Puiki mintis, a2 
Iš čia jie niekur nepabėgs, velniai juos rautų! Duokite šen 
ugnies! 

Ugnies! Vadinasi, jie mus kankins ugnimi! Mes išgirdome bai- 
sų, širdį stingdantį žodį. Mums lemta numirti liepsnose! 

Dabar mus apėmė neįsivaizduojamas siaubas. Kas galėjo būti 
dar baisiau, kada atnešė glėbius žabų ir nelyginant vainiku 
jais apkrovė mūsų galvas, kada atnešė deglūs ir jais užkūrė 
žabus, kada liepsna pradėjo įsigauti vis labiau ir labiau ir ne- 
pakenčiamas karštis apgaubė mūsų galvas... Netrukus mūsų 
kiaušai suanglės ir pavirs nuodėguliais kaip tos liepsnojančios 
šakos. 

Ne, daugiau mes nebegalėjome ištverti! Mūsų kančių taurė 
buvo perpildyta, ir mes troškome mirties, kuri turėjo padaryti 
galą mūsų kančioms. Tas kančias didino riksmai, sklidę iš kito 
stovyklos krašto. Net šią baisią valandą mes pažinome Virgini- 
jos ir Violos balsus. Žiaurieji niekšai liepė jas atvesti čionai, 
kad jos išvystų mūsų mirtį. Mes jų nematėme, bet šiurpus ir 
gailus jų klyksmas bylojo, kad šį kraupų vaizdą jos regėjo 
savo akimis. 

Vis karščiau ir karščiau degė ugnis, vis arčiau ir arčiau ji 
slinko, ir jau mus lyžčiojo liepsnos liežuviai. Plaukai ant ma- 
no galvos pradėjo raitytis ir svilti. | 

Visi daiktai pradėjo plaukti prieš mano akis, medžiai virpėti 
ir svyruoti, visas žemės rūtulys ėmė suktis pašėlusiu greičiu. 

Nuo baisaus skausmo mano kiaušas, rodos, tuoj tuoj turėjo 
sprogti. Smegenys tartum išdžiūvo... Aš beveik netekau są- 
monės. .. 


XCI!I! skyrius | 
"DEMONAI AR ANGELAI! 


Nejaugi aš miręs ir kenčiu kančias, man paruoštas aname pa- 
saulyje? Nejaugi čia kipšai piktai šaiposi ir erzeliuoja aplink 
mane? 

Bet kas gi čia? Staiga jie išsisklaidė ir pasitraukė. Kažkas pri- 
ėjo prie mūsų ir kažką jiems sako. Nejaugi čia būtų Pluto- 

nas?!. Ne, čia moteris. Moteris — čia? Prozerpina?*. Jeigu čia 
yra moteris, tai ji pasigailės manęs. 

" Tuščia viltis — pragare nėra gailestingumo! Oi, smegenys! 
Koks siaubas! | 

Čia tikrai dvi moterys, ir žvilgsniai jų nepikti. Čia angelai. 
Tur būt, gailestingumo angelai? Taip, tai jie. Štai vienas jų 
prieina prie ugnies ir skubiai mėto į šalis degančius žagarus. 
Kas ji tokia, toji moteris? | 

Jei būčiau gyvas, aš ją pavadinčiau Chadž Eva. Bet dabar, 
kai aš jau miręs, tai, tur būt, čia jos dvasia. 

Šalia jos stovi dar viena — jaunesnė ir gražesnė. Jeigu esa- 
ma angelų, tai čia pats gražiausias iš visų dangaus angelų. Ne- 
jaugi čia būtų Majumės dvasia? 

Kaip ji pateko į šią baisią velnių irštvą? Čia jai ne vieta. 
Ji nepadarė nusikaltimo, už kurį turėjo būti čia įmesta. 

Kur aš? Ar tai ne sapnas? Ką tik aš visas buvau ugnyje, 
o dabar dega tik mano smegenys. Mano kūną apgaubė | vėsa. 
Kur aš? 

Kas esi tu, palinkusi prie manęs ir nešanti man vėsą? Ne- 
jaugi čia tu, Chadž Eva, pamišusi gražuolė? 

Kieno gi tokie švelnūs pirštai. liečia mano smilkinius? Oi, ko- 
kią palaimą man teikia lengvas jų lytėjimas!. . Pasilenk, kad 
galėčiau pažvelgti tau į veidą ir padėkoti tau... „ Majumė! 
Majumė! | 


x XX 


Aš nemiriau. Aš gyvas. Ir aš išgelbėtas. Pati Chadž Eva, 
o ne jos dvasia, liejo ant manęs šaltą vandenį. Pati Majumė 
žiūrėjo į mane žavingai gražiomis, spindinčiomis akimis. Ne- 
nuostabu, kad šias moteris aš palaikiau angelais. 

— Po velnių!-— pasigirdo nuo įtūžio kimus balsas.— Veskite 
šalin šias moteris! Vėl užkurkite laužą!.. Pamišėle, šalin iš čia! 
Eik pas savo gentį. Čia mano belaisviai! Tavo vadas neturi tei- 
sės... Velniop! Nesikišk į mano reikalus!.. Užkurkite laužą! 


— Jamasai!-— sušuko Chadž Eva, kreipdamasi į indėnus.— Ne- 
klausykite jo! Bijokite Vikomės keršto! Jis supyks ir jus nu- 


——- 


I! Plutonas — pagal senovės graikų mitologiją požeminio pasaulio 
dievas. 

2 Prozer Pp ina — senovės romėnų mitologij oje požeminio pasaulio 
deivė, Plutono žmona, 

baus. Kur tik beeitumėt, čita-miko visur persekios jus! Jo uo- 
degos tarškėjimas amžinai skambės jūsų ausyse! Jis gels jums 
į kojas, kada jūs būsite miške... Sakyk, gyvačių karaliau, ar 
ne tiesą kalbu? 

Tai sakydama, Chadž Eva paėmė barškuolę į rankas ir ją 
atkišo, kad visi galėtų matyti. Gyvatė sušnypštė ir sutarškino 
uodega, sukeldama skardų „ski-rr“. 

Kas galėjo abejoti, kad tai nebuvo jos žodžius patvirtinantis 
atsakymas? Jau tik ne jamasai. Sukaustyti siaubo, jie sustingo, 
perverti visagalinčios burtininkės žvilgsnio. 

— O jūs, juodieji bėgliai ir išdavikai, kuriems nėra dievo ir 
kurie nebijote Vikomės, tik išdrįskite vėl užkurti laužą!.. Tik 
išdrįskite pamėtėti į ugnį bent vieną rykštelę, tuoj patys atsi- 
dursite belaisvių vietoje! Tuoj čia bus tas, kuris stipresnis už 
geltonąjį jūsų pabaisą — jūsų vadas!.. Štai jis, Tekanti Saulė! 
Jis eina! Jis jau nebe toli! 

Ji nutilo, ir tą pačią akimirką miške pasigirdo arklių kanopų 
trepsėjimas. Šimtai balsų sušuko kaip vienas: 

— Oceola! Oceola! 

Šie šauksmai buvo gydomasis balzamas mano klausai. Pasi- 
jutęs beveik jau išgelbėtas, aš vėl pradėjau bijoti, kad visa tai, 
kas įvyko, nebūtų tik trumpa kankinimų pertrauka. Mes anaip- 
tol dar nebuvome išvengę mirties: juk mus gynė tik silpnos 
moterys. Mulatas su nuožmiais savo pakalikais vargu ar būtų 
joms nusileidęs. Nei jų grasinimų, nei jų maldavimų jis visai 
nebūtų paisęs — vėl būtų liepęs užkurti laužus ir galutinai mus 
nukankinęs. Veikiausiai taip ir būtų atsitikę, jei ne laiku atsku- 
bėjęs Oceola.. 

Kai jį pamačiau ir išgirdau jo balsą, aš bemat padrąsėjau. 
Oceolos apsaugoje mums nebebuvo ko daugiau bijoti. Vidujis 
balsas man sakė, kad atvyko mūsų išgelbėtojas. 

Jo ketinimai netrukus paaiškėjo. Jis sustojo prie pat mūsų, 
nušoko nuo gražaus juodo arklio, taip pat gausiai išpuošto, 
kaip ir jis pats, ir, sviedęs pavadžius pirmam pasitaikiusiam 
kariui, priėjo prie manęs. Jo stotas buvo didingas, jo apda- 
1as — vaizdingas ir puošnus. Ir vėl aš pamačiau, šį sykį teisėtai, 
išdidžią galvą puošiančias tris strauso plunksnas, kurios tiek 
kartų klaidino mano vaizduotę. 

Priėjęs prie mūsų, Oceola sustojo ir įdėmiai pasižiūrėjo. Jis 
galėjo nusišypsoti, matydamas mus tokioje nevykusioje padė- 

tyje, bet jo veide nebuvo nė šešėlio lengvabūdiškumo. Atvirkš- 
čiai, jis buvo rimtas, ir iš jo akių švietė užuojauta. Man net 
pasirodė, kad jis nuliūdęs. | 

Keletą minučių jis stovėjo nejudėdamas ir netardamas nė žo- 
džio. Jis žiūrėjo čia į mane, čia į mano draugą, tartum steng- 
damasis mus atskirti. Tai padaryti buvo nelengva: aprūkę dū- 
mais, aptekę prakaitu ir aplipę pelenais, mes buvome panašūs 
į vienas kitą. Mus buvo sunku pažinti. 

Tuo tarpu Majumė tyliai prisiartino prie Oceolos ir kažką 
jam pašnibždėjo į ausį. Paskui vėl sugrįžo prie manęs, atsiklau- 
pė ant kelių ir palietė mano smilkinius švelniomis rankomis. 

Niekas negirdėjo Majumės žodžių, išskyrus: jaunąjį vadą. 
Jie jam padarė magišką poveikį: jis visas pasikeitė. Jo akys 
rūsčiai sužaibavo, ir liūdname žvilgsnyje blykstelėjo įnirtis. 
Atsigręžęs į geltonąjį vadą, jis sušnibždėjo vieną žodį: 

— Šėtone! 

Paskui keletą sekundžių tylėdamas primygtinai žiūrėjo į mu- 
latą, tartum norėdamas jį sudeginti žvilgsniu. Mulatas stengėsi 
nukreipti akis nuo įdėmaus jo žvilgsnio, drebėjo kaip lapas ir 
tylėjo.. 

— Šėtone ir niekše!— bylojo toliau Oceola, nekeisdamas nei 
tono, nei pozos.— Tai taip tu klausai mano įsakymo? Argi aš 
tau liepiau paimti šiuos žmones į nelaisvę? Niekšingas išda- 
vike ir verge! Kas tau leido juos kankinti ugnimi? Kas tave 
pamokė? Žinoma, įik jau ne seminolai. Tu ir tavo piktadariai 
veikėte jų vardu. Tu užtraukei gėdą seminolams! Prisiekiu Vi- 
komės dvasia, man reikėtų tave pastatyti į vietą tų, kuriuos 
tu čia kankinai, ir deginti tave taip, kad beliktų vieni pelenai! 
Bet aš daviau sau žodį niekados nieko nekankinti. Šalin iš 
mano akių!.. Beje, ne, palauk! Tu gali dar būti man reika- 
lingas... 

Ir, baigęs savo kalbą šiais netikėtais žodžiais, jaunasis vadas 
vėl atsigręžė į mane. 

Mulatas netarė nė žodžio, bet jo akyse aiškiai galėjai įskai- 
tyti norą keršyti. Man pasirodė, kad jis žiūri į nuožmius savo 
bendrininkus, tartum juos ragindamas įsikišti. Bet jie žinojo, 
kad Oceola atvyko ne vienas: buvo girdėti, kaip miške trypė 
arkliai. Ten buvo Oceolos kariai. Jam reikėjo tik šūktelėti: „Jo- 
cho-echi!"— ir jie būtų atlėkę jam į pagalbą anksčiau, negu 
būtų nutilęs jo balso aidas. 

Tur būt, tai supratęs, geltonasis vadas tylėjo. Vienas žodis, 
jo pasakytas tą akimirką, galėjo jį pražudyti. 

Niūrus, apsiniaukęs, jis buvo nebylus kaip žemė. 

— Išlaisvinkite juos!— įsakė Oceola, kreipdamasis į buvu- 
sius duobkasius.— Tik žiūrėkite, su kastuvais būkite atsargesni! 
Rodos, atvykau kone paskutinę akimirką!.. Aš buvau toli, 
Rendolfai,— kreipėsi jis į mane,— bet, sužinojęs, kas atsitiko, 
lėkiau kaip viesulas. Jūs sunkiai sužeistas? 

„Aš bandžiau padėkoti ir jį patikinti, kad mano žaizda ne- 
pavojinga, bet mano balsas buvo toks nusilpęs ir kimus, kad 
vos buvo girdimas. Gailestinga kažkieno ranka man padavė 
vėsaus gėrimo; aš pasijutau stipresnis, atsidusau ir netrukus 
galėjau kalbėti. | 

Mus greitai atkasė. Pagaliau mes vėl buvome laisvi ir stovė- 
jome ant žemės! 

Pirmiausia aš norėjau pulti prie savo sesers. Bet <kaip nu- 
stebau, kada Oceola mane sulaikė. 0 

— Pakentėkite!-— tarė jis.— Pakentėkite truputį. Majumė nu- 
eis ir jai pasakys, kad pavojus jums praėjęs. .. Žiūrėkite, ji jau 
žino tai... Majume, nueik pas mis Rendolf ir pasakyk, kad jos 
broliui niekas daugiau negresia. Tuoj jis bus pas ją. Tegu dar 
truputį palaukia... Eik, sese, ir ją nuramink!— Paskui jis krei- 
pėsi į mane ir pašnibždom pridūrė:— Ji ten tyčia pasodinta. 
Einam, aš jums parodysiu vieną daiktą, kuris jus labai nuste- 
bins. Negalima gaišti nė akimirkos! Aš girdžiu savo žvalgų 
ženklus. Dar minutė —ir bus per vėlu! Einam gi! Einam! 

Neprieštaraudamas aš nusekiau paskui vadą, kuris skubiais 
žingsniais pasuko miško link. | 

Jis įėjo į mišką, bet nelindo gilyn, o sustojo po tankių lapų 
priedanga ir atsigręžė į tą pusę, kur mes ką tik stovėjome. 


XCIV skyrius 
ARENSO RINGHOLDO MIRTIS 


Visiškai nieko nenuvokiau, ką manė daryti vadas ir ką aš 
turėjau pamatyti. 

Netverdamas iš nekantrumo, aš jo pasiteiravau apie tai. 

— Naujas būdas įsigyti mylimąją, — atsakė jis šyptelėjęs. 

— Bet kas tasai įsimylėjėlis? Ir ką jis išsirinko? 

— Kantrybės, Rendoliai, jūs viską pamatysite. O, tai retas 
reginys, labai įdomus ir painus farsas!...Jis būtų tiesiog juo- 
kingas, jei nebūtų tragiškas. Jūs viską pamatysite. Tik per 
ištikimą draugą aš tai sužinojau ir dabar visa tai pamatysiu 
savo paties akimis. Ir už tai, kad aš esu čia, ir už tai, kad 
man pavyko jus išgelbėti (dabar tai jau neabejotinai aišku), ir 
ypač už savo sesers garbės išgelbėjimą jūs turite būti dėkingi 
Chadž Evai! 

— Kilni moteris! | | 

— Tss! Jie jau netoli. Aš girdžiu trepsint arklių kanopas. 
Vienas, du, trys... Taip, čia bus jie. Pažvelkite ten! 

Aš pažvelgiau jo rodoma kryptimi. Nedidelis būrelis raite- 
lių išjojo iš miško ir kiek įkabindami leidosi į aikštę. Spaus- 
dami pentinais arklius ir garsiai šaukdami, jie zovada nulėkė 
tiesiai į vidurį stovyklos. Ją prijoję, jie iššovė iš pistoletų 
į orą ir, vis šaukdami, nudūmė į kitą aikštės pusę. | 

Tai buvo baltieji, ir tat mane be galo stebino. Bet dar dau- 
giau mane nustebino tai, kad aš juos pažinojau. Bent jau man 
buvo pažįstami jų veidai... Šie žmonės — didžiausi niekšai iš 
mūsų gyvenvietės. Bet trečiasis siurprizas man buvo, kada aš 
įdėmiau įsižiūrėjau į jų vadeivą. Ką jau ką, .o jį pažinojau labai 
gerai: tai buvo pats Arensas Ringholdas! 

Dar nespėjau atsipeikėti nuo trečiosios staigmenos, o jau ma- 
nęs laukė ketvirtoji. Negrai ir indėnai jamasai, matyt, išsigan- 
dę šio užpuolimo, išlakstė ir sulindo į krūmus. Jie garsiai klykė 
ir bėgdami taip pat šaudė iš pistoletų į orą. 

Viena paslaptis po kitos! Ką visa tai reiškia? 

Aš jau buvau vėl besikreipiąs su klausimu į savo draugą, bet 
pastebėjau, kad jis kažką veikia ir, matyt, nenori, kad truk- 
dyčiau. Jis apžiūrinėjo šautuvą, lyg tikrindamas taikiklį. 

Vėl pažvelgęs į aikštę, pamačiau, kad Ringholdas prijojo prie 
mano sesers ir sustojo. Aš girdėjau, kaip jis ją pavadino vardu 
ir ištarė keletą malonių žodžių, o jo palydovai tuo tarpu vis 
šaukė ir lakstė po aikštę, šaudydami į orą. Ringholdas,, kilstelėjo, 
rengdamasis nušokti nuo arklio. | +, 

— Jo valanda išmušė, — pasakė Oceola ir negirdimais žings- 
niais žengė į priekį. — Jau seniai jis nusipelnė bausmės, ir pa- 
galiau jis ją gaus! 

Taręs šiuos žodžius, jis išėjo į atvirą vietą. 

Aš mačiau, kaip jis pakėlė šautuvą. Jo vamzdis buvo atsuk- 
tas tiesiai į Ringholdą. Po akimirkos driokstelėjo šūvis. Iš Oceo- 
los lūpų išsiveržė skardus šūksmas: ,„Kacha-kuine!“ Ringholdo 
arklys šastelėjo į šalį su tuščiu balnu, o jis pats nugriuvo į žolę 
ir pradėjo mėšlungiškai blaškytis. 

Jo palydovai suriko iš siaubo. Nė žodžio nepasakę nei su- 
žeistam savo vadeivai, nei jį šovusiam žmogui, jie akimirks- 
niu dingo krūmuose. 

— Taikiklis buvo netikslus, — šaltai tarė Oceola:— jis dar gy- 
vas. Aš labai daug iškentėjau per tą niekšą, bet vis dėlto jo 
pasigailėčiau, jei ne mano priesaika. Priesaiką aš turiu ištesėti! 
Jis mirs! 

Sulig tais žodžiais jis šoko prie Ringholdo, kuris jau buvo 
pasikėlęs ir mėgino nušliaužti į krūmus, tarsi dar tikėdamasis 
išsigelbėti. Kai pamatė, kad rūstusis keršytojas jį baigia prisi- 
vyti, niekšas kraupiai suriko iš siaubo. Paskutinį kartą gyveni- 
me girdėjau jo balsą. | 

Oceola keliais šuoliais atsidūrė šalia jo. Ore blykstelėjo ilgas 
peilis ir taip greitai nusileido, kad vos spėjau pastebėti. 

Tai buvo mirštamas smūgis. Ringholdo kojos sulinko, ir jis 
griuvo negyvas toje pat vietoje, kur jį pasivijo Oceola,— su- 
stingęs jo kūnas liko gulėti susirietęs. 

— Tai ketvirtasis ir paskutinysis mano priešas,— pratarė va- 
das, grįždamas pas mane.— Paskutinysis, kuriam prisiekiau at- 
keršyti! 

— O Skotas?— paklausiau aš. 

— Tai trečiasis, ir jį nudėjo vakar ta pati ranka... Ligi 
šiol, — toliau kalbėjo Oceola, valandėlę patylėjęs,— aš koviausi, 
trokšdamas keršyti, ir atkeršijau. Aš esu patenkintas, ir da- 
bar...— jis nutilo. | 

— Ir dabar?— nejučiom paklausiau. 

— Dabar man vis tiek, kada jie mane nužudys! 

"Tardamas šiuos žodžius, Oceola atsisėdo ant išvirtusio me- 
džio ir užsidengė rankomis veidą. Aš supratau, kad jis nenori, 
jog jam priešiaraučiau. 

Oceolos balse skambėjo liūdesys, tartum kažkoks gilus nenu- 
maldomas sielvartas būtų slypėjęs jo širdyje. To sielvarto ne- 
numalšinsi, nesušvelninsi paguodos žodžiais. Aš jau seniai bu- 
vau tai pastebėjęs. Tokią valandą verčiau buvo palikti jį vieną, 
ir aš tyliai pasitraukiau į šalį. | 

Po kelių akimirkų sesuo jau buvo mano glėbyje. O šalimais 
Juodasis Džekas guodė Violą, spausdamas ją prie juodos savo 
krūtinės. | 

Senojo jo varžovo niekur nebuvo matyti. Per tariamą užpuo- 
limą Geltonasis Džekas pasekė savo valdinių pavyzdžiu ir din- 
go miške, ir, nors didžioji jų dalis dabar jau buvo sugrįžusi 
į stovyklą, geltonojo vado ir pėdos atšalo. 

Jo dingimas sukėlė Oceolai įtarimą. Jam vėl grįžo ryžtas ir 
energija. Jis sušaukė savo karius ir keletą išsiuntė ieškoti mu- 
lato. Bet jie niekur jo nerado ir parjojo atgal. Vienas karys 
viską paaiškino: Ringholdas turėjo penkis palydovus, o, apžiū- 
rėjęs kelią, indėnas surado šešių arklių pėdas. 

Ši žinia, matyt, nelabai maloniai nuteikė Oceolą. Jis vėl iš- 
siuntė karius ieškoti mulato ir įsakė žūt būt jį surasti ir pri- 
statyti gyvą ar negyvą. 

Griežtumas, kuriuo jis davė šį įsakymą, rodė, kad Oceola pra- 
dėjo abejoti Geltonojo Džeko ištikimybe. Kariai, matyt, irgi taip 
manė, | 

“Patriotų partija, daug iškentėjusi pastaruoju metu, žymiai su- 
mažėjo. Keletas nedidelių genčių, išvargintos karo ir spiriąmos 
bado, pasekė, Omatlos pavyzdžiu ir liovėsi priešinusios. Ligi 
šiol indėnai laimėdavo visus mūšius. Bet jie suprato, kad bal- 
tieji turi lemiamą jėgų persvarą ir anksčiau ar vėliau vis tiek 
nugalės. Ilgus metus kaupęsis keršto troškimas dėl neteisybės ir 
priespaudos iš pradžių jiems teikė stiprybės, bet dabar jie buvo 
su kaupu atkeršiję ir tuo pasitenkino. Tėvynės meilė, prisiriši- 
mas prie savo protėvių žemės, patriotizmas — visa tai buvo 
mesta į vieną svarstyklių pusę, o į antrą — siaubas akivaizdoje 
visiškos ir neišvengiamos pražūties. Ir antroji lėkštė nusvėrė. 

Kovos entuziazmas pamažu pradėjo blėsti. Jau ėjo taikos de- 
rybos. Indėnai buvo priversti sudėti ginklus ir keltis į kitas 
žemes. Net Oceola nebūtų galėjęs sulaikyti savo žmonių: se- 
minolai vis tiek būtų priėmę taikos sąlygas. O, be to, kažin ar 
jis juos būtų mėginęs laikyti. Turėdamas nepaprastą įžvalgumo 
dovaną, jis gerai suvokė savo ir- priešų jėgą ir galimumus. 
Jis numatė visas nelaimes, kurios galėjo ištikti jo tautiečius ir 
jo tėvynę. Rinktis nebuvo iš ko! 

Kaip tik šitų nelaimių nuojauta ir buvo tikroji jo liūdesio 
priežastis, to liūdesio antspaudu buvo pažymėtas visas jo elge- 
sys, visi jo žodžiai... O gal prie to dar prisidėjo ir gili širdies 

žaizda — kankinanti ir beviltiška meilė merginai, kurios nieka- 
dos negalėjo tikėtis pavadinti savo Žmona. 

Aš labai jaudinausi, kada jaunasis vadas priėjo prie mano 
sesers. Mat, ir dabar mane kankino slogus įtarimas, ir aš juos 
abu sekiau su didžiausiu dėmesiu. 

Bet mano įtarinėjimai buvo visiškai be pagrindo. Nei Oceola, 
nei sesuo man neteikė jokios dingsties nerimauti. Jaunasis va- 
das buvo kuklus ir mandagus. Sesers žvilgsnyje galėjai įskaityti 
tiktai karštą dėkingumą. 

— Mis Rendolf, aš turiu jūsų atsiprašyti už sceną, kurią jūs 
ką tik stebėjote. Bet aš negalėjau leisti tam žmogui pasprukti. 
Jis buvo ne tik jūsų, bet ir mūsų didžiausias priešas. Mulato 
padedamas, jis suvaidino šį tariamą užpuolimą, tikėdamas pri- 
versti jus tapti jo žmona. Bet jei jam tai nebūtų pavykę, jis 
būtų nusimetęs kaukę, .ir tada... Man nereikia sakyti, ko jūs 
galėjote tada susilaukti... Kokia laimė, kad atskubėjau laiku! 

— Kilnusis Oceola!— sušuko Virginija — Jūs du kartus iš- 
gelbėjote gyvybę ir mano broliui, ir man. Kaip jums atsidėkoti 
už tai? Man trūksta žodžių... Aš galiu jums pasiūlyti tik šį 
menką mūsų dėkingumo įrodymą. 

Tai pasakiusi, ji priėjo prie vado ir jam įteikė sulankstytą 
pergamentą, kurį nešiojosi prie krūtinės. 

Oceola tuoj pažino šį dokumentą: tai buvo aktas, duodąs tei- 
sę valdyti jo tėvo dvarą. 

— Ačiū!-— tarė jis, liūdnai šypsodamasis.— Čia iš tikrųjų ne- 
savanaudiškas draugystės įrodymas. Bet, deja! Viskas pavėluo- 
ta. Tos, kuri užvis labiausiai pasaulyje norėjo gauti šį brangų 
dokumentą, kuri taip troško sugrįžti į mylimą savo gūžtą, jau 
nebėra gyvųjų tarpe. Mano motina mirė! Vakar jos vėlė iš- 
skrido į amžinybę... 

Šią baisią naujieną Majumė išgirdo pirmą kartą. Prislėgta 
neapsakomo sielvarto, apsipylusi ašaromis, ji puolė mano se- 
seriai ant kaklo. Jos apsikabino, ir abiejų ašaros susimaišė. Įsi- 
galėjo tyla, kurią trikdė tik merginų rauda. Kartais pasigirs- 
davo Virginijos balsas, šnibždantis paguodos žodžius. Pats Oceo- 
la buvo toks susijaudinęs, kad negalėjo ištarti nė žodžio. 

Bet praėjo keletas minučių, ir jis susivaldė. 

— Klausykite, Rendolfai!-— tarė jis.— Mes negalime gaišti, 
minėdami praeitį, kada ateitis tokia niūri ir neaiški. Jums rei- 
kia grįžti į savo plantaciją ir pagalvoti apie naujo namo sta- 

tybą. Jūs netekote tik namo, o derlingos jūsų žemės išliko. 
Negrai jums bus sugrąžinti — aš tuo pasirūpinau. Jie jau yra 
kelyje į plantaciją. Čia ne vieta jai, — jis parodė į Virginiją — 
ir jūs negalite gaišti su išvykimu. Arkliai jau pabalnoti. Aš 
pats jus palydėsiu iki sienos, o toliau jums nėra ko bijoti jokių 
priešų. 

Tardamas šiuos žodžius, jis reikšmingai pažvelgė į Ringholdo 
lavoną, gulintį aikštelės pakraštyje. Aš supratau jį, bet neta- 
riau nė žodžio. 

— O ji?— paklausiau. aš, rodydamas Majumę.— Miškas — 
blogas prieglobstis, ypač tokiu metu. Ar leisite ją su mumis? 

„Oceola paėmė man už rankos ir tvirtai paspaudė. Aš apsi- 
džiaugiau, sugavęs blykstelėjusį jo akyse dėkingumą. 

— Ačiū!— sušuko jis.— Ačiū už draugišką pasiūlymą. Aš 
pats to norėjau jūsų prašyti. Jūsų tiesa — ji negali toliau gy- 
venti medžių prieglobstyje. Rendolfai, atiduodų į jūsų rankas 
jos gyvybę ir garbę! Imkite ją su savimi, į savo namus! 


XCV skyrius 
MIRTIES NUOJAUTA 


Kai palikome indėnų stovyklą, saulė jau krypo į vakarus: Aš 
visiškai neturėjau jokio supratimo, kurlink reikėjo keliauti. Bet 
su tokiu vadovu galėjau būti ramus, kad nepaklysiu. 

Mes buvome toli nuo Suonos gyvenvietės, už visos dienos 
kelio, ir namus tikėjomės pasiekti tik baigiantis kitai dienai. 
Naktis žadėjo būti šviesi, mėnesėta, jei neužslinks debesys. Mes 
nusprendėme joti visą vakarą ligi vėlos nakties, o paskui su- 
stoti poilsio. Taip galėjome žymiai sutrumpinti rytdienos kelią. 

Mūsų vadovas gerai pažinojo vietovę, čia jam buvo žinomas 
kiekvienas takelis. 

Ilgą laiką kelias ėjo retu mišku, ir mes galėjome joti visi 
greta. Bet pamažu takelis ėmė vis siaurėti, ir dabar jau turėjo- 
me joti po du arba po vieną. Jaunasis vadas ir aš jojome 
priekyje, o mūsų seserys sekė iš paskos. Toliau jojo Džekas 
ir Viola. Kavalkados užpakalyje risnojo šešetas indėnų, Oceo- 
los asmens sargybinių. 

Aš stebėjausi, kad jis buvo pasiėmęs tiek mažai karių, ir net 
pareiškiau savo būkštavimus. Bet į pavojų Ocedla pažiūrėjo la- 

bai atsainiai. Kareiviai, pasakė jis, puikiai žino, kad nakties 
metu jiems čia neverta nė rodytis. Na, o į tą vietovę, kuria tu- 
rėjome joti dienos šviesoje, tai joks kariuomenės „būrys ne- 
drįstąs nė kojos kelti. Pastaruoju metu net žvalgyba ten ne- 
siunčiama. Mes galį sutikti tik indėnus. Nuo to laiko, kai pra- 
sidėjo karas, Oceola dažnai vienui vienas jodinėdavęs tuo ke- 
liu. Jis buvo įsitikinęs, kad jokio pavojaus nesą. 

Na, o aš anaiptol nebuvau tuo tikras. Aš žinojau, kad kelias, 
kuriuo jojome, eina netoli Kingo forto. Man toptelėjo į galvą 
pabėgusi Ringholdo gauja. Labai gali būti, kad jie nulėkė tie- 
siai į fortą ir ten pranešė apie plantatoriaus mirtį, šį atsitikimą 
pagražindami savo pasakojimais, kaip narsiai jie puolę indėnus. 
Valdžios akyse Ringholdas buvo ne eilinis žmogus. Fortas ga- 
lėjo išsiųsti būrį, ir mes rizikavome su juo susitikti. 

Aš pagalvojau ir apie kitą aplinkybę — apie paslaptingą mu- 
lato dingimą. Jis, ko gero, bus susidėjęs su tais žmonėmis. Tai 
man pasirodė įtartina. Savo samprotavimus išdėsčiau vadui. 

— Bijoti nėra ko,— tarė jis — Mano pėdsekiai eina paskui 
juos. Jie laiku praneš viską, kas reikalinga. Beje, ne. ..— pri- 
dūrė jis, lyg svyruodamas ir akimirką susimąstydamas.-—- Jie ga- 
li jų ligi nakties nepavyti, ir tada... Jūsų tiesa, Rendolfai! Aš 
apie tai nepagalvojau. Aš numojau ranka į tuos pašlemėkus, 
bet mulatas — visai kas kita. Jis žino visus takelius ir jei yra 
išdavikas, jei... Bet mes jau kelionėje ir turime varytis toliau. 
Jums nėra ko bijoti, na, 0 aš... Oceola savo gyvenime nie- 
kada nebėgo nuo pavojaus. Jis to nedarys ir dabar. Ir patikė- 
kite, Rendolfai, aš veikiau ieškau pavojaus, negu bėgu nuo jo! 

— Ieškote pavojaus? 

— Taip, mirties, mirties! 

— Tyliau! Nereikia, kad jie girdėtų jūsų žodžius. 

— O taip!— pridūrė jis, prislopindamas balsą -ir tartum kal- 
bėdamasis su savimi.— Bet taip yra iš tikrųjų, aš trokštu jos! 

Tuos žodžius jis ištarė taip susijaudinęs, jog neliko jokių 
abejonių, kad kalba rimtai. Jį vis kankino baisus sielvartas. 
Kas galėjo būti jo priežastis? | 

Aš nebegalėjau ilgiau tylėti. Mane skatino ne smalsumas, 
o draugystė. Ir aš išdrįsau paklausti, ko jis toks nusiminęs. 

— Vadinasi, jūs pastebėjote? Bet ne anksčiau, negu mes pa- 
kilome į kelionę, ne anksčiau, negu išreiškėte draugiškąjį pa- 

siūlymą... Ak, Rendolfai! Dabar aš ramus ir laimingas. Dėl 
jos vienos likimo mane apimdavo siaubas, kai pagalvodavau 
apie artėjančią mirtį! 

— Kodėl jūs kalbate apie mirtį? 

— Todėl, kad ji arti. 

— Arti... jums? 

— Taip, man! Mano širdis jaučia, kad ilgai negyvensiu. 
* — Kas per kvailystės, Paueli! 

— Drauge mano, tai gryna tiesa. Aš jaučiu, kad netrukus 
mirsiu. 

— Oceola, sunku patikėti, kad čia būtų jūsų žodžiai! Juk 
jūs esate pakilęs aukščiau už visokius prietarus. Niekados ne- 
patikėsiu, kad galėtumėte būti jų vergas! 


— Jūs manote, kad aš kalbu apie kokius antgamtiškus ženk- 
lus? Apie varnų krankimą arba apie nakties palėdų ūkavimą? 
Arba apie pranašingus ženklus danguje, žemėje ir vandenyje? 
Ne, ne, aš neteikiu reikšmės šiems kvailiems prietarams. Ir 
vis dėlto žinau, kad greitai turiu mirti. Tai yra realus fizinis 
jutimas, pranašaujantis artėjantį galą. Jis slypi čia! 

Tai sakydamas, jis pakėlė ranką ir parodė į krūtinę. Aš su- 
pratau lemtingą šio mosto reikšmę. 


— Aš labiau norėčiau,— tarė jis kiek patylėjęs;— numirti ko- 
vos lauke. Žinoma, mirtis yra atgrasi bet kuriuo pavidalu, bet 
toks galas vis dėlto man atrodo garbingesnis. Jau geriau tokia 
mirtis, negu niekinga egzistencija ir lėtas merdėjimas. . . Taip, 
vau jau visai arti jos. Bėt kaip bailys, kaip drovi nuotaka ji 
atsisakydavo susitikti su manimi... 


Kažkas beveik nežemiška nuskambėjo jo juoke, kuriuo jis 
palydėjo pastaruosius savo žodžius. Keistas palyginimas! Keis- 
tas žmogus! 

Aš norėjau jį paguosti. Bet jam to nereikėjo: jis išrodė lai- 
mingesnis, negu anksčiau. Paikas mano vapėjimas, kad jis at- 
rodo gerai, būtų buvę tik žodžiai, paleisti vėjais. Jis būtų su- 
pratęs, kad tai kalbu tik iš draugiškumo. Ir pats tai jaučiau. 
Juk negalėjau nematyti, kokia blyški jo oda, kokie ploni, su- 
lysę pirštai, kokios blausios, įkritusios akys. Baisus kirminas 
graužė kilnios dvasios apvalkalą. O aš dėl to kaltinau visai 
kitas priežastis! | | 

Būsimas sesers likimas kaip sunkus akmuo gulėjo jam ant šir- 
dies. Jis man tai pasakė, kada mudu nujojome toliau. 

Neverta kartoti pažadų, kuriuos aš jam daviau. Jų nereikėjo 
net sutvirtinti priesaika. Asmeninės laimės siekimas būtų ne- 
leidęs man jų laužyti. 


XCVI skyrius 
OCEOLOS LIKIMAS. PABAIGA. 


Mes sėdėjome nedidelėje proskynoje, kur buvo įsikūrusi mūu- 
sų stovykla. Tai buvo graži pievelė, gausiai priaugusi gardžiai 
kvepiančių gėlių. Mėnulis žėrė iš aukštybių sidabrinę šviesą, ir 
viskas aplinkui buvo matyti kaip dieną. Aukštų palmių lapus, 
vaškinius magnolijos žiedus ir geltonmedžio žiedus — viską ga- 
lėjai aiškiai įžiūrėti mėnulio šviesoje. 

Mes sėdėjome visi keturi — broliai ir seserys, laisvai šneku- 
čiuodamiesi, kaip anomis dienomis. Ir viskas aplinkui gyvai 
mums priminė praeitį. | 

Bet mūsų mintys buvo tik liūdnos, nes galvojome apie ateitį. 
Gal būt, mums niekados daugiau nebus lemta visiem keturiem 
susitikti. Žiūrėdamas į draugą, kuriam netrukus skirta mirti, aš 
jaučiau, kaip mano širdyje pamažu blėsta visi malonūs pri- 
siminimai. 

Kingo fortą prajojome laimingai, nesutikę baltųjų. Kaip atro- 
dė keista, kad aš turėjau bijoti susitikimo su savo rasės 
žmonėmis! Dabar mes nelaukėme nei pasalų, nei atviro užpuo- 
limo. Indėnų sargybiniai su Juoduoju Džeku apsistojo prosky- 
nos viduryje. Jie susispietė būreliu aplink ugnį ir gaminosi va- 
karienę. Jų vadas taip buvo įsitikinęs savo saugumu, kad net 
nepastatė ant takelio sargybinio. Matyt, jis visiškai abejingai 
žiūrėjo į pavojų. 

Jau buvo vėla naktis, ir mes ketinome skirstytis į savo pala- 
pines, kurias mums pastatė kariai. Tuo tarpu miške išgirdome 
keistą triukšmą. Mano ausyse jis skambėjo kaip vandens pliuš- 
kenimas, kaip liūtis, kaip tolimų krioklių šniokštimas. 

Oceola buvo kitos nuomonės. Jis girdėjo nenutylantį lapų 
šlamėjimą ir šiugždesį, keliamą daugybės žmonių ar gyvulių, 
besibraunančių per krūmus. | 

Mes akimirksniu pašokome ir sustojome, įdėmiai klausyda- 
miesi. 

Triukšmas nesiliovė. Bet dabar mes jau aiškiai girdėjome sau- 
sų šakelių traškesį ir metalinių ginklų žvangėjimą. Trauktis bu- 
vo vėlu. Triukšmas sklido iš visų pusių, ginkluotų žmonių 
ratas glaudėsi aplink proskyną. 

Aš pažvelgiau į Oceolą. Tikėjausi, kad jis puls prie savo šau- 
tuvo, gulinčio greta. Ir kaip nustebau, kada jis nepajudėjo iš 
vietos. | : 

Keletas jo šalininkų pašoko ir nuskubėjo prie vado, laukdami 
įsakymų. Jų žodžiai ir mostai aiškiai rodė, kad jie pasiryžę gin- 
ti Oceolą ligi paskutinio kraujo lašo. | 

Į karštus jų žodžius Oceola ranka padarė ženklą, kuris, ro- 
dos, juos nustebino. Šautuvų vamzdžiai staiga nusviro žemyn, 
ir kariai sustingo, abejingi ir tylūs, tartum nusprendę daugiau 
nekelti savo ginklų. 

— Per vėlu, — ramiai tarė Oceola,— per vėlu! Mes esame ap- 
supti iš visų pusių. Gali būti pralietas nekaltas kraujas. O jiems 
reikalinga tik mano gyvybė. Tegu jie eina artyn! Aš sveikinu 
juos! Lik sveika, sese! Rendolfai, lik sveikas! Būk sveika, 
Virg... | | | 

Majumė, Virginija ir aš lig šiol tvardėmės ir tik tyliai ver- 
kėme, o dabar garsi mūsų rauda nustelbė balsą, tariantį šiuos 
baisius atsisveikiniino žodžius. | 

Susibūrę aplink vadą, mes nepastebėjome, kas darėsi aplink 
mus. Kol kareivių riksmai ir garsūs komandos žodžiai mums 
priminė, kad esame apsupti, visas mūsų dėmesys buvo nu- 
kreiptas į Oceolą. Mes pamatėme, kad mus apsiautė grandinė 
žmonių mėlynais mundurais. Jų durtuvai žvilgėjo aplink mus 
kaip nepralaužiama siena. Bet kadangi niekas nesipriešino, tai 
nebuvo ir šūvių. Buvo girdėti tik žmonių balsai ir plieno žvan- 
gėjimas. 

Šūviai sutrinksėjo vėliau, bet jie nebuvo pragaištingi. Tai 
buvo džiaugsmo saliutas: kareiviai šventė pergalės šventę, pa- 
ėmę į nelaisvę tokį svarbų priešininką. 

Į nelaisvę paėmimo ceremonija greitai baigėsi. Oceolą laikė 
du kareiviai. Jis stovėjo tarp baltaveidžių savo priešų., Oceola 
buvo nelaisvėje! 

Jo šalininkai taip pat buvo suimti, ir kareiviai pasitraukė tru- 
putį į šalį, sudarydami kiek platesnį ratą. Belaisviai liko vi- 
duryje. | 

Tą akimirką -netoli belaisvių, priešais kareivių gretas, atsira- 
do kažkoks žmogus. Jis kažką kalbėjosi su karininku. Iš dra- 
bužių jį galėjai palaikyti indėnu, bet geltonas veidas rodė kitką. 
Ant galvos jis turėjo raištį, virš kurio svyravo trys juodos 
plunksnos. Neliko jokių abejojimų, kas buvo tas žmogus! 

Šis reginys kiekvieną galėjo išvaryti iš proto. Jį pamačius, 
seminolų vadui grįžo visa audringa jo energija. Išsvaidęs į šalis 
savo sargybinius kaip švininius kareivėlius, jis ištrūko iš jų 
rankų ir puolė prie geltonveidžio žmogaus. 

Mulato laimė, kad Oceola buvo beginklis: jis neturėjo nei 
pistoleto, nei peilio. Kol jis mėgino atsukti nuo kareivio šau- 
tuvo durtuvą, išdavikas suspėjo pabėgti. Kada Oceola pamatė, 
kad niekšas išlindo pro tankias kareivių eiles ir jau paspruks 
nuo keršto, iš jo krūtinės išsiveržė tulžingas riksmas. 

Bet išsigelbėjimas tik pasivaideno išdavikui. Jo likimas iš 
anksto buvo nulemtas, nors mirtis atėjo ne iš ten, iš kur jis 
jos laukė. "2 

Kol jis stovėjo, iš tolo žiūrėdamas į belaisvius, tamsi žmogys- 
ta pamažu prisiartino prie jo iš užpakalio. Tai buvo moteris, 
didinga moteris, kurios nepaprastas grožis buvo matyti net mė- 
nulio šviesoje. Niekas jos nepastebėjo, tik belaisviai, veidais 
stovėję į ją, išvydo ją artinantis. 

Visa, kas įvyko toliau, tetruko keletą sekundžių. Moteris pri- 
sėlino prie mulato iš užpakalio, ir jos rankos akimirką prisi- 
lietė jo kaklo. 

Lyg kažkoks metalas blykstelėjo mėnulio šviesoje. Tai buvo 
gyvas ginklas — siaubinga gyvatė barškuolė! 

Buvo aiškiai girdėti, kaip sudžerškėjo žvyniniai žiedai. Tuoj 
po to pasigirdo šiurpus, už širdies griebiantis riksmas. Niekšui 
kaklą palytėjo šaltas gyvatės kūnas, ir aštrūs jos dantys įsmi- 
go jam į pakaušį. 

Tada moteris atitraukė blizgančią gyvatę nuo mulato kaklo. 
Iškėlusi ją virš galvos, garsiai sušuko: 

— Neliūdėk, Oceola! Už tave atkeršyta! Atkeršyta! Čita- -mi- 
ko atkeršijo už tave! 

Tai pasakiusi, moteris smuko į šalį ir, kol nustebę kareiviai 
susivokė pastoti jai kelią, šmurkštelėjo į krūmus ir dingo. 


Mulatas susverdėjo ir griuvo žemėn. Jis buvo pabalęs iš bai- 
mės, jo akys beveik iššokusios ant kaktos. Aplink jį susispietė 
žmonės. Jie mėgino įpilti jam į burną vaistų. Išbandė net pa- 
raką ir tabaką, bet niekas nežinojo gyduolių, kurios būtų ga- 
lėjusios jį išgelbėti. Žaizda buvo mirštama, ir kitą dieną Gel- 
tonasis Džekas baigė savo gyvenimą. 


X XX 


Paėmus Oceolą į nelaisvę, karas dėl to nepasibaigė, nors aš 
jame nebedalyvavau. Jis nesibaigė ir po to, kai Oceola už kelių 
savaičių mirė. Oceolos nepasmerkė myriop karo lauko teismas, 
nes jis nebuvo maištininkas ir galėjc pretenduoti į teisę būti 
laikomas karo belaisviu. Jis mirė nuo ligos, kuri, kaip jis pats 
žinojo, jam lėmė neišvengiamą pražūtį. Galimas "daiktas, kad 
nelaisvė ją pagreitino. Išdidžią jo dvasią palaužė ilgas kalini- 
mas, O podraug su ja žuvo ir tas kilnus apvalkalas, kuriame 
ji gyveno. 

Draugai ir priešai stovėjo aplink jį paskutinę valandą, klau- 
sydamiesi paskutinio jo žodžio. Ir vieni, ir kiti verkė. Šioje 
mirties viešpatijoje nebuvo sausų akių. Daugelio kareivių 
skruostais ritosi ašaros, kada jie girdėjo slopiai dundant būg- 
ną — gedulingą maršą prie tauriojo Oceolos kapo. 

Galų gale ne kas kitas, o tik linksmasis ir šaunusis kapitonas 
laimėjo įnoringosios mano sesers širdį. Praėjo daug laiko, kol 
aš atskleidžiau jų paslaptį. Aš taip ant jų supykau už slapu- 
kavimą, kad iš pradžių net atsisakiau pripažinti jų teisę į plan- 
tacijos nuosavybę. 

Bet vėliau (kai pagrasino pati Virginija, o ne jos reikalų pa- 
tikėtinis) aš vis dėlto nusileidau. Ir tada vedžiau Majumę. 
Apsigyvenau senojoje sodyboje, kur pasistatydinau naują namą. 
Tai buvo puikus rūmas — tinkama dėžutė tokiam brangiam 
perlui. 

Aš turėjau dar vieną plantaciją — kadaise Paueliams priklau- 
siusį puikų žemės sklypą prie Tupelo Kriko. Man ten buvo rei- 
kalingas prievaizdas, arba veikiau „nuolaidaus būdo vyras ir 
žmona“, kuriais būčiau galėjęs visiškai pasikliauti. Kas kitas 
daugiau, jei ne Juodasis Džekas ir Viola, labiausiai tiko tam 
reikalui? 

Aš turėjau ir dar vieną nedidelį žemės sklypelį. Jis buvo pel- 
kės pakraštyje, ir jame stovėjo iš rąstų suręsta trobelė, aplink 
kurią plytėjo mažiausias pasaulyje iškirsto miško lopinėlis. Bet 
jį jau buvo užėmę gyventojai, kurių aš nė už kažin ką pasaulyje 
nebūčiau iš ten kraustęs, nors jie man ir nemokėjo jokios nuo- 
mos. Tai buvo senasis Hikmenas, aligatorių medžiotojas. 

Kitas toks pat medžiotojas, Vederfordas, gyveno netoli, gre- 
timoje plantacijoje. Bet juodų beveik niekada nesiskirdavo. 

Kadaise juodu abu smarkiai buvo nukentėję nuo lokių nagų, 
nuo aligatorių žioptų ir uodegų, nuo indėnų tomahaukų. Kai 
sueidavo dviese arba laiką leisdavo draugų ratelyje, jie mėg- 
davo pasakoti savo nuotykius, ypač tokius, kur jiems tik per 
stebuklą pavyko išvengti tikros mirties. Ir dažnai galėjai gir- 
dėti, kaip jie kalbėdavo: „„Riesčiausia mums buvo tame prakeik- 
tame degančiame pušyne, kada mus iš visų pusių laikė apsupę 
dešimt tūkstančių raudonodžių!“ 

Tačiau, kaip mes žinome, jie laimingai išsipainiojo iš tos bė- 
dos ir sulaukė ilgo amžiaus, su malonumu pasakodami savo nuo- 
tykius ir juos pagražindami kuo fantastiškiausiais prasima- 
nymais. 

